
A. W. ZUMPTIUS LECTURIS s. p. 



Quas virorum doctorum benevolentiae commendaturi sumus 
de selectis antiquitatum Romanarum capitibus disputationes, 
etsi videmus commentationibus epigraphicis, quarum duo vo- 
lumina olim edidimus, propemodum esse similes, pauca tamen 
praemittenda esse putavimus, non ut rationem nostram quae- 
rendi exponeremus, quae si iis qui harum litterarum studiosi 
sunt placuit, expositionis non eget, si non placuit, oratione 
nostra gratior fieri non potest, sed ut et veterem morem ob- 
servaremus, et quid in quaque disputatione secuti essemus, 
breviter significaremus. Coepimus quidem haec scribere ante 
quattuor fere annos: quae cum postea locupletaremus, com- 
poneremus, adornaremus, saepe nos magna dubitatio subiit, 
an, quae Latine ex consuetudine nostra scriberemus, hac lin- 
gua nostra communi Germanice narrari praestaret. Nam olim 
lingua Latina huius generis existimabatur esse propria, ut non 
qui ea uteretur, excusatione, sed qui non uteretur, vituperatione 
dignus esse videretur quaeque antiquis temporibus acta sunt, 
si antiquo sermone exponerentur, ea quae argumento unice 
conveniret, forma electa esse putaretur. Nunc mutato more 
plurimi etiam de antiquitatibus tradunt Germanice: qui Lati- 
nam orationem servant, eo prope redacti sunt, ut eam non 
publicae utilitatis, sed sui cuiusdam studii aut doctrinae osten- 
tandae causa elegisse videantur. Habet tamen sua utraque 
oratio commoda. Nam Latine scribentes quamquam dubium 

non est, quin a paucis omnino expetamur, a paucioribus in- 

telligamur, tamen plurima non modo brevius, verum etiam 
aptius dicemus: est etiam hoc Latinae linguae ingenium, ut 
facilius argumenti, quod propositum sit, finibus contineare nec, 
dum multitudini placere cupias, ad ea, quae specie magnifica 
eademque minus vera sint, deducare. Germanice longe prom- 
ptiores ad audiendum hominum aures invenimus, plurium stu- 
dia invitamus, minore cum molestia cognoscimur, ne eorum * 
quidem, qui antiquitatem propter communem quandaru utili- 
tatem attingere cupiunt, voluntatem deterremus: sed et multa 
saepe pluribus exponere et nostrarum rerum temporumque 
similitudinem nec subtilem satis et multiplicis fraudis plenam 
adhibere cogimur. Sit igitur nostra oratio iis, qui universam 
aliquam disciplinam complectantur, aptissima, qui curam non 
maiorem in inveniendo quam in digerendo atque adornando 
ponere solent, Latina certe in iis, qui dum scientiam ipsam . • 
antiquitatis augeant, multis placere nolunt, vituperari non po- 
terit neque a nobis, qui reconditiora atque ignotiora perse- 
queremur, videbatur esse deserenda: ex quibus quae vera 
erunt, aliorum virorum doctorum industria propagabuntur at- 
que ad eorum, qui ab Latinis libris abhorrent, notitiam per- 
venient. Quamquam ne cui abstrusa prorsus atque a nostris 
temporibus aliena, quae multorum cognitione indigna essent, 
tradere existimaremur, cum coram pluribus dicendi forte ob- 
lata esset occasio, non inviti fecimus, ut particulam aliquam 
ex his quaestionibus, eam, quae de imperatorum tribunicia 
potestate est, etiam Germanice exponeremus: nec reliqua, quae 
hic disputavimus, aut dissimili ex genere sunt aut minus com- 
mode, si usus ita ferat, Germanice possint narrari. , 

Argumentum autem harum commentationum cum quadri- 
fariam a nobis divisum sit, duplex tamen quodammodo est, ut 
altera cohaereat cum prima, tertiae adiungatur quarta. Etenim 
prima disputatio est de Gallia Romanorum provincia , cuius 
historia ab ipsa origine usque ad imperatorem Vespasianum 
narratur. Quo tanto temporis spatio quot quantaeque res in 
republica Romana acciderunt ! Quarum nulla prope est, quae 
non aliqua ratione cum Gallia coniuncta sit. Nam quoniam 
diu quicquid in Gallis subactum erat, coniunctim cum Italia 

ab consulibus regebatur, multa de provinciarum divisione, quae 
in antiqua republica fuit, dicenda erant, deinde condita est 
provincia, postquam C. Marius maximo bello Cimbros Teuto- 
nosque vicit, de quo ipso pauca disputavimus necessario, plura 
de bellis, civilibus, quae insecuta sunt, adiunximus, quorum 
causae, nisi Galliae ratio teneatur, vix satis possint intelligi. 
Tum altex-a addita est provincia Gallia, cum C. Caesar suae 
potentiae augendae causa leges civitatis commutaret, maximi- 
que belli civilis origo atque occasio ex eadem hac provincia , 
haud dubie repetenda est. Postea vero ad Galliam Transalpi- 
nam qui populi accesserunt, validissimam imperii partem effi- 
ciebant, cuius historiam qui persequitur, non potest non prae- 
stantissimos Romanorum duces cognoscere, artes imperatorum 
in regenda republica investigare, maximarum mutationum fon- 
tem aperire. Deducitur idem ad provincias finitimas, ex 
quibus Raetia ab ipsa quodammodo nata est, Noricum Pan- 
noniaque certe non aliena fuerunt, ut vix ulla res maior sub 
imperatoribus acciderit, quae non cum Gallia vel origine vel 
exitu vel aliqua affinitate coniuncta fuerit. Praecipua autem 
diligentia eum locum, qui ad dictatoris Caesaris tempora per- 
tinet, tractavimus, in quo cum multa obscura vel incerta esse 
videremus, peculiarem de dictatoris Caesaris honoribus disputa- 
tionem instituimus, magnarum profecto difficultatum plenissi- 
mam, sed eandem, ut speramus, non infructuosam. Dicendum 
enim erat de dictatura, de consulatu, quaedam etiam de fasto- 
rum nummorumque ratione, imprimis autem animadvertenda 
illa honorum cumulatio, quae tunc inventa paulatim potentiam 
imperatorum effecit. Qui locus totus aptissime illa, quam 
significavimus, quaestione de origine tribuniciae potestatis, qua 
imperatores usi sunt, concluditur. Veruntamen, id quod mo- 
lestum nobis fuisse fatemur, etiam amplificare haec coacti su- 
mus, ut disputationem nostram ab diversis doctissimorum ho- 
minum opinionibus defenderemus ; quae cum non contendendi, 
sed veri inveniendi causa inviti scriberemus, ne reliquae 
quaestionis series distraheretur, in appendicem coniecimus 
criticam necessitatisque, ex qua nata sunt, ut excusationem 
inveniant, magnopere optamus. 

Artior vero est colligatio tertiae et quartae commentatio- 
nis, quae hoc commune habent, quod in civitate Romana ver- 
santur, quae quomodo proximis finitimis populis data, deinde 
cum Italia communicata, denique per provincias propagata sit, 
examinavimus: qua in quaestione insigne ipsius civitatis discri- 
men reperisse ac certissimis scriptorum testimoniis videmur i 
constituisse. Imprimis autem municipiorum, quae et in Italia 
et in provinciis plurima fuerunt, rationem persecuti sumus, 
quam aliam ac quidam censuerunt, neque omnino simplicem 
fuisse demonstravimus. Potueramus hoc totum argumentum 
alio modo digerere praeceptorumque more civitate ipsa Romana 
definita tum originem eius, propagationem, oppidorum ea prae- 
ditorum genera recensere, quae praeceptio quam utilis futura 
fuerit, non dissimulamus; verum quoniam nec totam de civi- 
tate Romana doctrinam tractare placebat et viris doctis scri- 
bebamus, qua quidque ratione invenissemus, eadem quod in- 
venissemus, proponere maluimus. Quare duabus inscriptionibus 
Latinis usi sumus tamquam ducibus, quarum auctoritate dis- 
.putatio nostra et regeretur et contineretur. 

Habere igitur videntur hac commentationes, quare viris 
litterarum Latinarum studiosis commendentur. In quibus si 
cui nec res, de quibus agimus, placeant nec quae quoque loco 
effecimus, probentur, at hoc profitemur nos ubique esse secu- 
tos, ut ab omni quaerendi ac dicendi temeritate abessemus 
longissime. Quod num assecuti simus, aliorum, sit iudicium: 
diligentissime certe quid de quaque re traderetur, examinavi- 
mus, nullum testimonium contempsimus, neminem ut ipsi sa- 
peremus, peccasse statuimus, tam diu denique quaesivimus, 
dum in magna saepe auctorum discrepantia quod cum omni- 
bus quodammodo conveniret, reperissemus. Hanc rationem 
scimus nos quidem ad studia multorum hominum concilianda 
animosque opinionum novitate quasi praestringendos parum esse 
aptam ; sed eandem rectam et litteris noBtris utilem et denique 
ad id quod verum est inveniendum unam esse nobis persuasimus. 

Scripsimus Berolini Kal. lun. 18'59. 

V^uod in universo imperio Romano veteres scriptores solent 
praedicare, ab exiguis id profectum initiis paulatim ita crevisse, 
ut magnas terras innumerosque prope populos complecteretur, 
idem dicere licet de Gallia, Romanorum provincia. In qua 
quae gentes habitabant, cum maxima saepe pericula ipsamque 
prope perniciem Romanis attulissent, paulatim ita subiectae 
sunt, ut quae olim accessio quasi quaedam Italiae fuerat, ea 
magna pars fieret imperii multasque in provincias divisa ipsum 
reipublicae Romanae robur efficeret. Nulli populi Romanis 
antequam subigerentur maiora aut plura intulerunt damna, 
nulli postquam servitutem ferre didicerunt, firmiores vires 
addiderunt. Est igitur operae pretium hanc incrementorum 
rationem persequi. Neque ea a viris doctis, qui antiquitati 
Romanae studerent, aut silentio praetermissa aut leviter tra- 
ctata est, qui si non ipsius argumenti copia ac gravitate allice- 
rentur, quia hodie illos populos humanitate ac potentia florere 
videbant, movebantur, ut quae eorum sub imperio Romano 
fortuna fuisset, cognoscere cuperent. Veruntamen quod solet 
fieri in rebus cotidianis omniumque aspectui expositis , ut 
externa earum species cum sit notissima, causas rationesque 
qui diligentius perscrutetur, obscurissimas esse inveniat, idem 
dixerim accidere in Gallia provincia. Nam quid nobilius quam 
Gallorum in Italiam impetus? quid celebrius quam cum aliorum 
magnorum imperatorum tum dictatoris Caesaris bella Gallica 
reliquorumque imperatorum, qui soli rei Romanae praefuerunt, 
expeditiones in Germaniam susceptae? Sed si quaeras, quod 
fuerit provinciae initium, quando ea in duas, tum in plures 

partes divisa sit, quae fuerit rectorum ratio, similiaque multa, 
quae ad summam rempublicam pertinent, non pauca reperias 
a nullo esse exposita, reliqua ab aliis tradi aliter, ut qui viro- 
rum doctorum studia quasi colligant neque ipsi novas con- 
iecturas excogitant, nihil nos scire incertisque opinionum quasi 
fluctibus agitari fateantur. Quare cum nuper de provinciali 
imperii Romani ratione agere coepissem ac Syriam et Mace- 
doniam, quae maximae sunt transmarinae provinciae, quales 
fuisse viderentur exposuissem, ubi ad occidentem me converti, 
Galliam imprimis tractandam esse statui, quippe in qua et 
maximam quaerendi materiem relinqui et insigne momentum 
ad universam rempublicam cognoscendam proponi intelligerem. 
Nec vero ita mihi ab initio omnia explicanda esse putavi, ut 
bella ipsa, quibus temptata primum, tum perdomita est provincia, 
enarrarem: in quo argumento etsi sunt multa et magna nec 
infructuosa, minus tamen ea ad provincialem rationem, in qua 
hoc quidem tempore versari constituimus, referuntur. Initium 
igitur disputationis nostrae ab eo tempore ducetur, quo pro- 
vincia, quae proprie dicitur, constituta est: exitus erit impera- 
tor Vespasianus, ad quem eundem in Syriae et Macedoniae 
historia exponenda descendimus. 

Ipso autem provinciae nomine Romani utuntur varie coque 
tandem devenerunt, ut quodvis negotium vel publice vel pri- 
vatim impositum provinciam appellarent, a qua significatione, 
quae apud optimos Latinitatis auctores reperitur, si recedimus 
in eaque, quae ad propositum nostrum propius pertinet, con- 
sistimus, dupliciter provinciam dici invenimus. Etenim primum 
quicquid extra Italiam imperio populi Romani paret, quamvis 
parvum sit, provincia vocatur, velut Graecia, quia populi 
Romani erat, quamvis Macedoniae quaedam appendicula fuerit, 
recte dicetur provincia, item dicentur singulae eius civitates, 
quas proprie in provincia potius esse existimemus. Haec vo- 
cabuli potestas ab hac disputatione, qua Gallica bella origi- 
nemque imperii Romani praetermittere statuimus, aliena erit: 
illam sequemur, qua qui populi in unum quasi corpus quoddam 
coniuncti suis ac peculiaribus propraetoribus vel proconsulibus 
obtemperarunt, provinciam efficere dicuntur. Haec provincia 

Gallia quo tempore orta ait, quos praesides habuerit, quas 
finium mutationes subierit, explicabimus. 

Ac de origine quidem provinciae Galliae maximam esse 
video virorum doctorum dissensionem. Cum enim Car. Sigo- 
nius (de antiquo iurc populi Rom. libr. I. c. 26) quamvis multa 
de populis ac bellis Gallicis narret, de tempore provinciae con- 
stitutae nihil tradat, P. Fonteinus (de provinciis Romanis, 
Trai. ad Rhen. 1843 p. 39) a dictatore Caesare demum Galliam 
Cisalpinam institutam esse putat, Ioach. Marquardt. (in Beck. 
compendio antiq. Rom. Vol. III p. 47) eandem iam anno 191 a. 
Chr. in provinciae formam redactam esse censet, reliqui me- 
dium aliquod tempus eligunt, ut ex ipsa hac discrepantia ac 
plus centum annorum spatio et incertam et difficilem rem esse 
intelligamus. Sed ut ipsi quid verum sit inveniamus nec in- 
certa nostra vagetur quaestio, fines quosdam constituamus, 
intra quos Galliam provinciam extitisse appareat. Anno igi- 
tur 167 a. Chr., in quo Livii annales nobis desinunt, nullam 
fuisse Galliam provinciam ex verbis eius perspicue videmur 
cognoscere. Etenim anno 166 Liv. XLV, 44 praetoribus sex 
ait decretas esse has provincias, duas urbanas, duas Hispaniae, 
Siciliam, Sardiniam: in quibus nulla Galliae mentio est. Nec 
quod Liv. epit. XLVI narrat consules Claudium Marcellum 
Gallos Alpinos, C. Sulpicium Gallum Ligures subegisse, 
propterea Galliam tunc provinciam factam esse statuemus: 
certe duas deberemus statuere, sed belli tantum gerendi, non pro- 
vinciae pace administrandae causa consules in Ligures et Gallos 
Alpinos profectos esse cum hoc docet, quod eosdem consules 
in Italia versari oportebat, tum annus 167 a. Chr., quo Livius 
libr. XLV, 16 narrat praetoribus esse decretas duas urbanas 
provincias, duas Hispaniae, Siciliam, Sardiniam, consulibus 
Pisas et Galliam cum binis legionibus peditum et equitum 
quadringentis, quibus certe non tantae copiae essent traditae, 
si pacatam diuque armis subactam provinciam accepissent. 
Itaque anno 168 a. Chr. Livius libr. XLIV, 17 nihil omnino 
habet de Gallia provincia: urbanam commemorat et peregrinam 
et classem et Siciliam et Sardiniam, nec superioris anni con- 
suli, qui in Gallia versatus erat, prorogatum esse imperium 

scribit. Multa alia priorum annorum exempla paulo post, ubi 
de Galliae regimine quale tunc fuerit, exponam, afferentur. 
Constet igitur anno KJ7, atque etiam It >6 a. Chr. eain, quam 
hoc loco appellamus, provinciam nondum fuisse Galliam. At 
fuit eo anno, quo Cicero pro M. Fonteio, repetundarum reo, 
dixit. Eam orationem postquam lege Aurelia anno 70 iudicia 
cum senatoribus, equitibus, tribunis aerariis communicata sunt, 
habitam esse constat, ipsumque Fonteium Cicero c. 3 ait illo 
tempore provinciae suae praefuisse, cum maximi exercitus 
populi Bomani clarissimique imperatores in Hispania essent, 
atque exercitus Cn. Pompeii maximus atque ornatissimus in 
Gallia hibernaret: Pompeium autem anno 74 in Gallia hiber- 
nasse discimus ex Liv. epit. XCIII. Quare si hunc primum 
M. Fonteii annum fuisse putabimus (nam per triennium eum 
provinciae suae praefuisse ait Cicero c. 22), efficietur, ut ille 
ab anno 73 usque ad 71 Galliam rexerit, oratioque Ciceronis 
anno 70 exeunte vel 69 ineunte habita sit. Rexit autem Fon- 
teius solam Transalpinam Galliam. Etenim Cicero cum in 
defensione hoc maxime ageret, ut eum a civibus Romanis 
iisque sociis, qui fide praestarent, laudari, ab iis, qui recens 
subacti omnes magistratus Romanos in invidiam adducere 
conarentur, accusari doceret, inter laudatores commemorat c. 3 
negotiatores, item Narbonenses, Massilienses, sed nullam ex 
tot coloniis, tot municipiis, quae in Cisalpina Gallia erant, ut 
huic eum non praefuisse certissime perspiciamus. Nec si 
Transalpina tunc fuit provincia, necesse est fuerit etiam Cisal- 
pina falsaque est virorum doctorum opinio, qui, quod Cisalpina 
propius Romam, sedem imperii, sita est, ideo eam priorem in 
illam, quam hoc loco dicimus, provinciae formam redigi opor- 
tuisse existimant. 

Habemus igitur centum prope annorum spatium, quo Galliae 
certe partem aliquam ita videamus esse constitutam, ut suis 
praesidibus uteretur: quod ut coartemus, primum faciendum 
esse putamus, ut qua ratione Gallia ante annum 167 a. Chr. 
administrari consuerit, examinemus. Iam anno 169 Livius XLIII, 
11 et lf) narrat praetoribus reliquas, quae tunc erant, provincias 
obvenisse, consulibus Cn. Servilio Caepioni Italiam, Q. Marcio 

Macedoniam; addit deinde de Marcii profectione, de Servilio 
haec habet : Caepione deinde referente ad senatum, quas ex novis 
legionibus duas legiones secum in Galliam duceret, decrevere 
patres cet., ut eum, quamvis sorte Italiam accepisset, in Gallia 
tamen bellum gerere voluisse intelligamus. Ac gessit; nam 
Livius XLIV, 21 C. Licinium, cos. anni 1(18, iussum esse 
scribit Cn Servilio Galliam obtinenti provinciam litteras mittere , 
ut sexcentos equites conscriberet. Eum igitur, cui priore 
loco Italiam datam esse ait , deinde Galliae praefuisse vel 
Galliam provinciam obtinuisse narrat: quo num quod potest 
maius inveniri documentum, quod Galliam cum Italia ita con- 
iunctam fuisse demonstret, ut nulla peculiaris Galliae esset 
provincia? Atque illi C. Licinio Crasso, anni 1(38 consuli, 
Livius XLIV, 17 scribit Italiam evenisse, cum collega eius 
L. Aemilius Macedoniam acciperet; at eundem libr. XLV, 12, 
nihil usquam de mutatione provinciae addens, in Galliam pro- 
fectum esse ibique adversus hostes rem gessisse refert. Cuius 
anni similitudo facit, ut quae Livius XLV, 16 dc provinciis 
anni 167 a. Chr. tradit, paulo supra recte interpretati esse 
videamur; consulesque eius anni, quamquam Pisas et Galliam 
sorte acceperant ac communiter in Liguribus rem gesserant, 
tamen et ante exitum anni ambo ad magistratus subrogandos 
in urbem redierunt (Liv. XCV, 44), et antequam in provin- 
ciam irent, aliquamdiu Romae commorati erant, ut de nova 
provincia tunc subito constituta prorsus cogitari nequeat. Anno 
autem 17U a. Chr. quae fuerit provinciarum sortitio, apud Li- 
vium non extat, sed hoc tamen videmus, praetoribus reliquas 
datas esse provincias, ex consulibus A. Hostilium in Macedo- 
niam impressionem fecisse (Liv. libr. XLIH, 9), A. Atilium 
in Liguribus (Liv. ibid.) cum exercitu fuisse, unde illi provin- 
ciam Macedoniam, huic Italiam obtigisse statuemus. Nam sic 
factum erat anno 171, quo Liv. libr. XLH, 31 ait consulibus 
decretas esse Italiam et Macedoniam, praetoribus Siciliam, 
Sardiniam, Hispaniam, urbanam et peregrinam iux-isdictionem, 
denique classem. Qui autem Italiam acceperat C. Cassius 
consul (Liv. lib. XL1I, 32), non in illa sola versatus est, sed 

in Galliam quoque profectus gentes Alpinas regemque Gallo- 
rum Cincibilum vexarat (Liv. libr. XLIIT, 5), ut etiam in hoc 
videamus Galliae quicquid parebat imperio Romano, cum Italia 
fuisse coniunctum. Anno 172 ambobus consulibus Ligures 
decreti sunt (Liv. XL1I, 10), i. e., si proprie loqui velimus, 
Italia, sed ita ut bellum in Liguribus gerere iuberentur. Itaque 
contendentes cum senatu diu in urbe manserunt, alter ante 
exitum anni ad consularia comitia habenda rediit (Liv. XLII, 28). 
Item anno 173 consulibus Ligures decreti sunt (Liv. XLII, 1), 
nec minus, ut opinor, antecedenti anno; utrumque certe con- 
sulem circa eas regiones versatum esse scribit Liv. XLI, 27. 
Anno 175 consules in Liguribus prospere pugnasse ait Livius 
libr. XLI, 19, anno 176 Pisas et Ligures esse decretos libr. 
XLI, 14, similiterque factum erat superioribus annis, nisi 
quod anno 177 Ti. Sempronius Gracchus Sardiniam extra or- 
dinem accepit. Quae cum ita sint (neque enim plures annos 
examinare opus est), dubium esse non debet, quin usque ad 
annum 167 Galliae quicquid armiB Romanorum subactum erat, 
cum Italia coniunctum eidem paruerit , cui ipsa urbs Roma 
parebat. Casu autem accidit, ut per id quod examinavimus 
tempus nunquam uterque consul Italia abesset, sed si duo 
magna bella extitissent, etiam hoc fieri potuisse censeo, ut 
praetor qui Italiam tueretur, idem Galliae praeesset. Itaque 
iure mirabimur Pighium in Annal. Vol. II p. 140, qui anno 
217 a. Chr. Galliam Cisalpinam in ordinariae, quam appellat, 
provinciae formam redactam esse existimet atque ex illo tem- 
pore eam in provinciarum recensu exhibeat: quem ille annum 
ideo potissimum videtur elegisse , quod cum in Livii annali- 
bus non enarretur, maximum coniecturis campum praebet. 
Neque enim , si qui per belli Punici calamitates in Galliam 
missi sunt praetores, qui tunc extra ordinem non modo in 
Galliam , verum in omnes Italiae partes hostibus infestas 
mittebantur, iis uti debebimus ; quibus qui utetur, multas, quae 
nullae unquam fuerunt, provincias efficere poterit. 

Veruntamen in examinanda Galliae condicione si ad in- 
feriora tempora descendemus, quid reperiemus? Qua in 
quaestione nemo postulabit, ut per singulos annos vel fuisse 

Galliam provinciam vel non fuisse doceamus, certumque erit 
illud argumentum, ut, si quo inferiore anno non fuisse pro- 
vinciam inveniamus, ne superioribus quidem fuisse existimemus. 
Satis etiam hoc erit ostendere eam fuisse cum reliquarum tum 
consularium provinciarum divisionem, ut Galliae provinciae 
nulla peculiaris administratio esse vel potuerit vel debuerit. 
Constat enim tunc quattuor fuisse provincias, Hispanias duas, 
Siciliam, Sardiniam, quae, nisi quod gravius bellum instaret, 
praetoribus mandari solebant, consules fere in Italia subsistebant. 
Iam anno 16(i uni consuli Galliam, alteri Ligures obvenisse 
ait Liv. epit. XLVI, quare aut Ligures tunc non fuisse in 
provincia Gallia, aut, id quod superiore anno fuisse demon- 
stravimus, et Galliam et Liguriam cum Italia in unum quasi 
corpus coniunctam consulibus paruisse statuemus. De annis 
165 et 164 nihil prorsus tradi rcperio, at anno 163 Ti. Sem- 
pronius cos. Galliam, collega eius M.’ Iuventius Thalita Sar- 
diniam et Corsicam provinciam habuerunt (Liv. ep. XLVI; 
Val. Max. IX, 12, 3), ut unum ex praetoribus classi tunc 
praefuisse credam Pighio Annal. II p. 404. Eandemque pro- 
vinciarum divisionem biennio insequenti fuisse ex Valer. Max. I, 
1 , 3 et Liv. ep. XLVI colligimus. Tum anno 160 unum 
consulem M. Cethegum constat in Italia fuisse (Liv. ep. XLVI), 
alteram cum Liguribus pugnasse suspicatur Pighius 1. 1. p. 412, 
itemque anno 159 utrique obtigisse Galliam et Ligures; siqui- 
dem M. Fulvii Nobilioris triumphus de Liguribus notatur in 
fastis Capitolinis. Eaedem consulum provinciae dubito an 
usque ad annum 154 fuerint; nam cum de biennio 158 et 157 
nihil quod certum sit tradatur, anno 156 C. Marcium Figulum 
constat cum Delmatis pugnasse (Liv. epit. XLVII), item anno 
155 P. Scipionem Nasicam (Liv. 1. 1., fast. Capit.), M. Clau- 
dium Marcellum cum gente aliqua Ligurum; anno autem 154 
Q. Opimium cum Liguribus Transalpinis dimicasse narrant 
Liv. 1.1. et Polyb. XXXIII, 5 sq., collegam eius L. Postumium 
in Gallia versatum esse ex Obseq. c. 76 coniecit Pigh. p. 429. 
Sequitur bellum Celtibericum per annos viginti continuos 
gestum, quod tantopere Romanorum arma occupavit, ut alter 
consulum eo mitti soleret. Etenim anno 153 Q. Fulvius cos. 

Hispaniam citeriorem accepit (App. Iber. c. 44, Polyb.XXXV, 3), 
alter Italiam cum Gallia coniunetam, praetorem, qui ita super- 
erat, quaestioni repetundarum ex SC. tunc institutae (Liv. 
ep. XLVII) operam dedisse opinor. Tum annis 152 et 151 
alterum consulum in Hispania pugnasse scimus, illo M. Clau- 
dium Marcellum (App. Iber. c. 48; Polyb. XXXV, 2), hoc 
L. Licinium Lucullum (Liv. epit. XLVIII; App. Iber. c. 51), 
duo reliqui consules quas provincias sortiti sint , non certo 
illud quidem traditur, sed Galliam et Italiam accepisse cum 
ex aliorum annorum similitudine probabile est, tum quodam- 
modo confirmatur auctoritate Obseq. c. 77, qui anno 152 
prospere adversus Gallos dimicatum esse scribit. Eandem 
autem provinciarum divisionem anno 150, de quo nihil tradi- 
tur, fuisse merito suspicatur Pigh. Annal. II, p. 441. At 
anno 149 cum bellum Punicum gravissimum urgeret, utrique 
consuli, et L. Marcio Censorino et M.’ Manilio scimus provin- 
ciam Africam obvenisse (App. Punic. 75; Liv. epit. XLVII); 
quare cum eodem tempore in Macedonia cum Andrisco a 
P. Iuventio Thalna pugnatum sit ( Comment. epigraph. II, 
p. 163), quam provinciarum distributionem fuisse censebimus? 
Nimirum hanc, ut quattuor praetores sortirentur Hispanias 
duas, Sardiniam, Siciliam, quique liomae superesset urbanus 
(nam P. Iuventium peregrinum fuisse iudico, quem saepe ad 
externas expeditiones missum esse multis exemplis novimus), 
eadem ratione qua olim consules, Italiam et Galbam regeret. 
Insequenti autem anno 148 alterum ex consulibus L. Pisonem 
constat cum Poenis in Africa dimicasse (App. Punic. c. 116), 
ut alteri Sp. Postumio Albino Italia relinqueretur, quem tamen 
■non minus recte Galliae praefuisse coniicit Pigh. p. 450 ; nam 
ab hoc consule viam Postumiam ab Genua Veronam esse mu- 
nitam ostendit Borghesius inDiurn. Arcad. ann. 1821, 2 p. 220. 
Praetorum autem hae tunc erant provinciae, ut L. Mancinus 
Sicibain et classem obtineret (App. 1. 1.), Q. Metellus pere- 
grinam iurisdictionem et Macedoniam (Liv. epit. L; Comment. 
epigraph. II p. 163), C. Plautius Hypsaeus Hispaniam ulte- 
riorem (Liv. epit. LII), rebqui, quorum nomina ignorantur, 
urbem, Sardiniam, Hispaniam citeriorem. Tum anno 147 alter 

consulam P. Scipio extra sortem Africam accepit (App. Punic. 
c. 112; Liv. epit. LI), unus praetorum Serranus classem 
(App. 1.1. c. 114), reliqua consueto more divisa sunt, ut alter 
consul C. Livius Italiam et Galliam, ex praetoribus unus 
utramque iurisdictionem , reliqui duas Hispanias, Sardiniam, 
Siciliam obtinerent, nisi forte eum, qui Siciliam rexit, simul 
classi praefuisse iurisdietionemque vetere consuetudine divisam 
fuisse putabimus. Denique anno 140 facilis est provinciarum 
distributio; nam in Africa omnibus imperium prorogatum esse 
constat. Itaque consulum unus L. Mummius Macedoniam 
accepit, alter Italiam et Galliam, ex praetoribus duo urbanas 
iurisdictionos, reliqui Hispanias, Siciliam, Sardiniam ; in ulteriore 
quidem Hispania C. Nigidium Figulum praetorem hoc anno 
ab Viriatho superatum esse scimus (auct. de vir. ili.). 

Atque haec ita erant, dum quattuor fuerunt populi Ro- 
mani provinciae, in quarum annua sortitione nullum Galliae 
provinciae locum relinqui ostendimus. Iam Carthagine Corin- 
thoque dirutis novae provinciae additae sunt, quae annuos 
praesides postularent, sed non tot additae sunt, quot existimavit 
Pighius, cuius opinio cum vulgo probaretur, magnorum erro- 
rum causa extitit. Qui cum Graeciam, quam nos in Comment. 
epigraph. Vol. II p. 15)5 cum Macedonia, quamdiu libera fuit 
respublica, coniunctam fuisse docuimus, pro peculiari provincia 
constitueret, item Galliam provinciam, quae multo post instituta 
est, tunc iam fuisse existimaret, quoniam octo omnino efficiebat 
provincias in duo consules ct quattuor praetores (nam duos 
negotia urbana occupabant) quotannis dividendas, necessario 
eo deductus est, ut, quod Ciceronis aetate moris erat, ut prae- 
tores exacto magistratu in provincias proficiscerentur, id iam 
hoc tempore institutum esse coniiceret. Nos nunc hoc ani- 
madvertimus , in provinciarum quidem ratione nullam prorsus 
esse causam, cur praetorum munera tunc mutata esse eorumque 
imperium quotannis prorogari consuevisse statuamus. Nam 
etsi anno 145 nova accessit provincia Africa (Comment. epig. 
Vol. II. p. 104), ut iam omnino essent quinque, Hispaniae 
duae, Sicilia, Sardinia, Africa, facile tamen eae quattuor, qui 
praeter urbanas iurisdictiones reliqui erant, praetoribus divide- 


Digitized by Google 


12 


De Gallia Romanorum provincia. 


bantur, quia Hispaniae Viriathi seditione turbatae eximiam 
quandam curam postulabant : quas propterea plus quam decem 
annos, dum Viriatho caeso dirutaque Numantia capita ipsa 
belli sublata sunt, consulares fuisse prorogatisque imperatorum 
imperiis regi consuevisse videmus. Itaque anno 145 alter con- 
sulum Q. Fabius Maximus Hispaniam ulteriorem accepit, cite- 
riorem C. Laelius praetor, reliqui tres praetores Africam, 
Siciliam, Sardiniam, duo urbanas provincias. Eademque ratio 
servata est anno 144, cum consules, qui ad bellum parum apti 
viderentur, vetere more Italiam et Galliam acceperunt (Valer. 
Max. VI, 4, 2), Hispaniam ulteriorem prorogato imperio 
Q. Fabius, citeriorem ignotus aliquis praetor, Q. Marcius Kex 
peregrinam iurisdictionem (Frontin. de aquaed. c. 7), reliqui 
urbanam provinciam, Africam, Siciliam, Sardiniam obtinuerunt. 
Tum anno 143 sexta facta est provincia Macedonia, quo anno 
incertum videri potest quae luerit sortitio. Sed quinque tamen 
ex iis video fuisse praetorias, Hispaniam ulteriorem, quam 
succedens Q. Fabio accepit Quinctius ille, de quo App. Hisp. 
c. 66 nariat , qui ab Pigh. H p. 47 1 parum recte in Q. Pom- 
peium mutatur, Africam, Macedoniam, Siciliam, Sardiniam, ut 
unus tantum praetor ad utramque iurisdictionem administran- 
dam in urbe versaretur M. Aemilius Lepidus (Frontin. 1. 1. 
c. 7), idem, qui anno 137 consul fuit. Nec mihi utriusque 
urbanae provinciae coniunctio discedere videtur a veri simili- 
tudine, propterea quod Q. Marcio ad aquae ductum, quem in- 
ceperat, perficiendum novo more imperium per hunc annum 
prorogatum esse scimus. Sed hoc quidem sit dubium: illud 
certissime ex consularium provinciarum divisione perspicimus, 
Galliam hoc anno nondum fuisse provinciam. Nam ex con- 
sulibus unum Q. Caecilium Metellum Hispaniam citeriorem 
cum bello Celtiberico sortitum esse cognoscimus ex Liv. epit. 
LIH, App. Hisp. c. 66, Valer. Max. IX, 3, 7; alterum App. 
Claudium Pulchrum cum Salassis, gente Alpina, pugnasse 
scribunt Liv. 1. 1., Oros. V, 4, cf. Valer. Max. V, 4, 6. Quare 
si ulla tunc fuisset provincia Gallia, hanc sortiri debuit, sed 
sortitum esse Italiam scribit Dio fr. LXXIX: 6 KXaooiot 6 
aovap^tuv MexeXXoo — exo^ev ev x^j ’IxaXi'a Xayuiv ap/siv xal 

itoXi[uov o&S&v dtrcoSsSetYfi^vov elya — xai SaXstooou? TaXara? (i-)) 
4-pcaXooplvooj -n iceiroXefiioas toij 'Pmjxatot?. Quodsi hoc anno 
Gallia nondum fuit provincia, certe quinquennio quod insequitur 
non magis esse potuit. Nam cum in Hispania grave bellum, 
quod annuis imperatorum vicibus non recte administrari posse 
videretur, exarsisset, sic institutum est, ut utraque provincia 
et consularis esset et per biennium a proconsulibus obtineretur. 
Quare qui citeriorem Hispaniam anno 1 43 sortitus est Q. Me- 
tellus, idem anno 142 tenuit, post eum Q. Pompeius, cos. 
anni 141, tum M. Popillius Laenas, cos. anni 139; ulteriorem 
habuit Q. Fabius Servilianus annis 142 et 141, Q. Servilius 
Caepio ab anno 140, D. Iunius Brutus, cos. anni 138. Toto 
hoc tempore quae reliquarum provinciarum divisio fuerit, non 
difficile est dictu: siquidem quattuor praetores Africam, Ma- 
cedoniam, Siciliam, Sardiniam accipiebant, qui relinquebantur 
duo, urbanas iurisdictiones; Gallia quidem latet sub Italiae 
nomine, quam alter consulum administrabat. Neque deinceps 
provinciarum distributio ullam habet difficultatem. Nam D. 
Iunius in Hispania ulteriore imperium retinuit usque ad annum 

133 a. Chr., quo eum triumphasse et ex App. Hisp. c. 99, 
qui victorias eius ante Scipionis victorias collocat, et ex 
Eutrop. IV, 19, qui item eius tiiumphum, colligo. Quare cum 
Hispaniae citeriori belloque Numantino anno 137 C. Hostilius 
Mancinus et M. Aemilius Lepidus cos. (Liv. epit. LV ; App. 
Hisp. c. 80), anno 136 P. Furius Philus cos. (Val. Max. HI, 7, 5), 
anno 135 Q. Calpurnius Piso cos. (App. Hisp. c. 63), ab anno 

134 per triennium P. Scipio Africanus (Liv. epit. LIX; Cic. 
Phil. XI, 8; App. Hisp. c. 98) praeessent, quattuor modo pro- 
vinciae, quas praetores aequaliter regerent, supererant. Atque 
hoc tempore sunt etiam quaedam haud dubia indicia, quae 
Galliam Cisalpinam cum Italia prorsus in unius provinciae 
corpus coniunctam fuisse ostendant. Nam ut annis 138 et 
137 alteros ex consulibus, P. Scipionem Nasicam et M. Aemi- 
lium Lepidum Italiam provinciam accepisse in eaque Gallorum 
quoque populos rexisse, satis probabiliter ex reliquorum anno- 
rum similitudine coniicimus, item anno 136 Sex. Atilium Ser- 
ranum, cuius nulla prorsus res gesta commemoratur, Italiam 

provinciam habuisse recte statuemus, quem tamen eundem ex 
nobili inscriptione de finibus Atestinorum et Vicetinorum iudi- 
casse discimus. Imperavit igitur in ipso consulatu et in Italia 
et in Gallia. Tum anno 135 Ser. Fulvius Flaccus cos. nar- 
ratur in Illyrico Vardaeos subegisse ( Liv. epit. LVI) neque 
eum Macedoniae praefuisse putabimus (nam Illyrici nullam 
propriam provinciam fuisse ostendimus in Comment. epigraph. 
Vol. II p. 184), propterea quod ipso illo anno eiM. Cosconius 
praetor praefuit (Comment. 1. 1. p. Ib5), ut Italiam ei provin- 
ciam obvenisse, sed bellum cum populo Galliae vicino gessisse 
videamus. Id persecutus est etiam insequenti anno ; nam 
C. Fulvius Flaccus, etsi sorte Galliam acceperat, tamen in 
provinciam non abiit, quia M. Plautio Ilypsaeo a servis in 
Sicilia victo auxilium ferre iussus est (Flor. II, 7; Liv. 
epit. LVI). At anno 133 cum Hispaniae a veteribus impera- 
toribus obtinerentur, plures prope videntur fuisse praetores 
quam provinciae. Etenim Siciliam obvenisse constat alteri con- 
sulum L. Calpurnio Pisoni (Oros. V, 9; Valer. Max. II, 7, 9), 
ut P. Mucio Scaevolae Italiam cum Gallia obtigisse, praetores 
autem praeter eum, qui urbanam iurisdictionem habebat, duos 
in Italia fuisse existimem illos, a quibus Oros. V, 9 servorum 
seditiones in Campania compressas esse scribit. Nam quae 
hereditate ad populum Romanum pervenit Asia, tunc quidem 
extra ordinem P. Scipioni Nasicae tradita ab anno demum 131 
inter ordinarias provincias recenseri coepit. Quare anno 132, 
cum Hispaniam citeriorem P. Africanus pro consule, Siciliam 
P. Rupilius cos. (Liv. epit. LIX) teneret, ipsae quattuor reliquae 
erant provinciae, quas quattuor praetores sine ulla imperii pro- 
rogatione acceperunt. Alterum autem ex consulibus P. Popillium 
Laenatem secundum eam, quae saepe observata est, similitudi- 
nem Italiam cum Gallia rexisse existimabimus. Eaque simili- 
tudo praeclare duobus Popillii titulis confirmatur. Quorum 
unus ad Padum prope Hadriam repertus (apud Mommsenium 
in museo Rhenano anni 1854 p. 141) celebrat viam prope 
Hadriam a Popillio illo munitam, alter Pollanus, qui olim ab 
Orell. n. 3308, nuper a Frid. Ritschelio in programmate anni 
1852 editus est, dxetpaXoc ille quidem est, sed recte a Mannert. 

geogr. tora. IX p. 2, p. 14(3 et proximo editore eidem homini 
tribuitur. In quo cum P. Popillius vel cos. vel procos, (nam 
hoc ad idem prorsus redit) narretur viam publicam in Italia 
inferiore fecisse, consulem, qui Italiae praeessct, eundem Galliam 
Cisalpinam curasse intelligimus : quae res tam aperta est, ut 
ne Mommsenium quidem, quamvis aliud agentem, in mus. 
Rhen. 1. 1. p. 144 prorsus fugeret, modo ne de provincia Ari- 
mino, quae nulla unquam proprie provincia fuit, dixisset, 
quodque aliquando factum esse putabat, semper fuisse statuisset. 
Insequenti autem anno 131 a. Chr. cum alter cos. P. Licinius 
Crassus Asiam sorte accepisset (Liv. epit. LIX, Cic. Phil. 
XI, 8), Siciliam P. Rupilius pro cos. teneret, unius provinciae 
prorogatione opus erat, quae qua in provincia acciderit ne- 
scimus; itemque anno 131, cum Asia M. Perpernae cos. obvenit 
(Liv. ep. LIX.). Galliae quidem neutro anno fit mentio, quam 
cum Italia ab altero cos. administratam esse censebimus. Verum 
anno 129 haud dubium traditur indicium, quo Galliae condicio 
quae fuerit cognoscamus. Etenim ex consulibus tunc M’ Aquillium 
constat Asiam esse sortitum ac tenuisse usque ad annum 126, 
alter C. Sempronius Tuditanus Romae mansit; quare cum 
controversiae de III viris ex lege Sempronia creatis ortae 
essent, P. Scipio in senatu suasit, ut iudicia de agris publiois 
privatisque ad eum, qui in urbe erat, consulem Tuditanum de- 
ferrentur. Recepit rem consul, sed expertus et difficilem eam 
esse et odiosam in Illyricum abiit (App. bell. civ. I, 19), 
unde de Iapydibus mense Octobri triumphavit (fast. Capitol., 
Liv. epit. LIX, App. Illyr. c. 10). Quomodo igitur ei iudicia 
illa deferri poterant, nisi in Italia mansurus esset? quomodo 
rursus sine lege aut senatus consulto (sic enim traditur) in 
Illyricum proficisci atque inde ante anni exitum cum triumpho 
recedere, nisi Gallia tunc prorsus cum Italia coniuncta uni 
imperatori paruisset? Biennii insequentis nulla prope nobis 
memoria relicta est neque anno 126 Gallia quidem commemo- 
ratur; at anno 125 Liv. epit. LX tradit Fulvium Flaccum 
cos. cum Massiliensibus auxilio inissus esset, Transalpinis 
Liguribus bellum intulisse, unde triumphans anno 123 rediit 
(fast. Capitol.); eundem autem App. bell. civ. I, 21, quia 

simul III vir agris cx lege Sempronia assignandis esset, cum 
legem de civitate sociis danda ferre coepisset, magnos tumultus 
excitasse, neque ab similitudine veri abhorret, eum, ne rem- 
publicam perturbaret, ab optimatibus motum esse, ut urbe 
relicta bellum illud susciperet. Sed, sive sua sponte abiit sive 
senatus impulsu, hoc fieri non potuisse patet, si suum praesidem 
Gallia habuisset nec cum Italia in unius provinciae sortem 
coniuncta fuisset. Quamquam autem, ut diximus, M. Fulvius 
pro cos. in Gallia mansit, tamen anno 124 uterque consulum 
C. Cassius Longinus et C. Sextius Calvinus eandem provin- 
ciam sortiti Gallis Transalpinis bellum intulerunt (Eutrop. 
IV, 22): quae res aliam Galliae y aliam reliquarum provin- 
ciarum condicionem fuisse ostendit. In his quamdiu libera 
fuit respublica Romana, nunquam accidit, ut duo essent eodem 
tempore praesides; sed quamvis magnum immineret bellum, 
et in Hispania et in Africa et in Macedonia, singulos semper 
tuendo imperio Romano praefectos esse invenimus. Una Italia 
hoc habuit iuris, ut a pluribus eodem tempore imperatoribus 
defenderetur; quare quod et hoc anno et deinceps complures 
simul cum Gallis bellum gessisse constat, haud dubio indicio 
erit, eos non ad formam provinciarum populi Romani consti- 
tutos, sed Italiae quodammodo iure usos esse. Etenim etiam 
anno 123, qui priore anno profecti erant, prorogato imperio 
pro consulibus in Gallia remanserunt, quibus accessit T. Quinctius 
Flamininus cos., qui tamen cum propter seditiones domesticas 
per maiorem anni sui partem in urbe versandum sibi esse 
intelligeret, prorogandi pro consulibus imperii occasionem dedit. 

Hoc autem fere anno a C. Graccho lege Sempronia illam 
provinciarum Romanorum mutationem, quam Pighius ceterique 
post eum viri docti parum recte ad annum 146 retulerunt, in- 
stitutam esse existimo, ut praetores postquam Romae iuris- 
dictionem habuissent, in provincias proficiscerentur pro prae- 
toribus. Vidimus enim prorogationes imperiorum, quae vetere 
more rarae erant nec fere usurpabantur, nisi morante succes- 
sore, proximis quae antecedunt temporibus frequentiores fieri 
ac facile apparebat, eas, cum iam septem essent provinciae 
ordinariae quasi, non posse evitari, nisi numerum praetorum am- 

plificari placeret, id quod non placebat. Accedebant bella 
Gallica, quae unius vel etiam duorum imperatorum perpetuam 
curam poscerent , praeterea rerum urbanax-um ingravescens 
moles, quae consules abesse non pateretur. Denique iurisdictio 
urbana, quae diu iam binorum praetorum urbanorum tempus 
explerat, institutis quaestionibus perpetuis tanta iam facta erat, 
ut ne quattuor quidem illi, qui proprie provinciis destinati 
erant, praetores per magistratus sui annum abesse posse vide- 
rentur. Quae cum ita sint, nullum equidem tempus reperio, 
quo probabilius sit illam quam dixi praetorii muneris mutationem 
susceptam esse, quam hoc C. Gracchi, quem praesertim constet 
de provinciis legem tulisse. De qua quae traduntur, etsi ad 
soi‘titionem tantum pertinent et ad consulares provincias, exiguam 
tamen rerum Romanarum scientiam prodat, si sola a C. Graccho 
sancita nec quicquam aliud lege Sempronia de provinciis com- 
prehensum esse putet. Sed pluribus haec persequi non est 
huius loci: ipsam rei mentionem cum tam multa de provin- 
ciarum sortitione diceremus, inferre non videbatur esse inutile. 
Illud unum adiicio, cum C. Marii praetura, de qua in Comment. 
epigraph. Vol. II p. 176 diximus, primum certum exemplum 
exhibeat, quo piaetorem exacto magistratu in provinciam pro- 
fectum esse discamus, lapidem illum Pollanum P. Popillii, 
quem paulo supra citavimus, ultimum videri esse exemplum, 
quod praetorem in ipso magistratus anno provinciae praefuisse 
ostendat. Gloriatur enim ille se praetorem in Sicilia fugitivos 
Italicorum conquisisse ac reddidisse homines DCCCCXVII. 
Fuit igitur in praetura ipsa Siciliae praeses. Sed quando fuit? 
Anno 132 C. Fulvium cos. eo missum esse constat (Liv. 
epit. LYI ) , ante eum quattuor praetores parum prospere 
pugnarant cum servis, quos Flor. II, 7 nominat, Manlius, 
Lentulus, Piso, L. Hypsaeus (Diod. Fragm. XXXIV), qui 
quadriennio ante Siciliam tenuerant. Sequitur, ut P. Popillius 
anno 139 vel 140 praetor Siciliam rexerit; nam iam tunc 
quaedam servilis seditionis semina in insula fuisse Diodori 
1. c. narratio significat. Inter hunc igitur P. Popillium et 
C. Marium media prope est lex Sempronia, qua prorogandi 
praetorum imperii consuetudinem institutam esse putamus, non 

necessitatem ullam sancitam. Permisit, opinor, C. Gracchus 
senatui populoque Romano, si res ita ferret, praetores in 
urbe retinere, tum exacto magistratus anno provinciis prae- 
ficere ; sed quod licuerat initio , id propter negotiorum pro- 
vinciarumque multitudinem paulatim in eum morem abiit, a 
quo nunquam recederetur. Sed haec postquam breviter atti- 
gimus, cursum disputationis nostrae persequamur. Biennio 
igitur insequenti, quod est annis t'2‘2 et 121 a. Chr. , alteros 
ex consulibus, Cn. Domitium Ahenobarbum et Q. Fabium 
Maximum Allobrogicum, in Gallia Transalpina pugnasse con- 
stat (Cic. p. Fonteio c. 12), collegas eorum, C. Fannium Stra- 
bonem et L. Opimium in urbe versatos ; sed quia praeter eos, 
quos in Gallia fuisse modo diximus, ibidem superiores cos. 
prorogato imperio remanserunt (nam anno 122 C. Sextius pro 
consule novam coloniam Aquas .Sextias condidit (Liv. epit. LX1), 
anno 121 Cn. Domitius pro cos. cum Allobrogibus prospere 
dimicavit (Liv. epit. LX1) et demum anno 118 triumphum 
egit), ne hinc quidem ullam tunc provinciam Galliam fuisse 
colligemus. Anni 120 quae consulares provinciae fuerint, non 
traditur, sed cum deinceps hanc plerumque divisionem fuisse 
videam, ut unus consulum externam provinciam, alter Italiam 
acciperet, P. Manilium alicui, cuius nomen perierit, provinciae 
praefuisse, C. Papirium Carbonem in Italia mansisse suspicor; 
hunc enim et in ipso magistratu causam pro L. Opimio dixisse 
(Cic. de orat. II, 25) et anno post cum consulatu decessisset, 
a L. Licinio Crasso accusatum esse constat. Anno autem 110 
L. Caecilium Metellum Delmaticum cos. Macedoniae, L. Aure- 
lium Cottam, collegam eius, Italiae imperasse docuimus in 
Comment. epigraph. Vol. II p. 116 eundemque Cottam, quam- 
vis Italiae praeesset, in Gallia tamen bellum gessisse scribit 
App. Illyr. 10. Similiterque anno 118 M. Porcius Cato Africam 
sortitus est (Geli. Noct. Att. XIII, 19, 10), Q. Marcius Rex 
Italia accepta in Gallia Stoenos, gentem Alpinam, vicit (Liv. 
epit. LXII). Tum anno 117 uterque consulum in Italia vide- 
tur mansisse; nam L. Caecilium Metellum Diadematum in 
Italia viam Salariam refecisse docet Borghesius in Bullett. 
Inst. arch. anni 1833 p. 103, nec Q. Mucium Scaevolam pro- 

babile eat alii externae provinciae praefuisse praeter Asiam, 
ex qua ab T. Albucio accusatus est (Cic. Brut. c. 26 et 30). 
Praefuit autem ei anno 120 (nam Cic. de orat. II, 67 L. Se- 
ptumuleium, C. Gracchi interfectorem, ab eo petisse narrat, ut 
se in Asiam ‘praefectum duceret, nec id multo post caedem 
Gracchi accidere potuit), non anno 121, ut Pigh. Annal. III 
p. 69 existimat, ac cum praetura eam fuisse coniunctam ipse 
significat apud Cic. de orat. I, 17, 75, ubi se cum praetor 
Rhodum venisset, cum Apollonio collocutum esse ait, item 
Cicero de fin. I, 3, 9, qui eum praetorem Athenis fuisse 
scribit. Quo utroque loco cum non pro praetore, ut proprie 
debebat, sed praetor appelletur, dubitari potest, an non ex 
praetura, quod lege Sempronia licuisse diximus, sed ipso 
praeturae anno externam provinciam acceperit. Sed hoc quidem 
incertum esse videatur; illud silentio scriptorum convincitur, 
in consulatu Q. Mucium non excessisse Italia. Anno 116 
Q. Fabium Eburnum cos. Macedoniae praefuisse ipsi in 
Comment. epigr. Vol. II p. 167 demonstravimus, ut collegam 
eius , de quo tacetur , C. Licinium Getarn Italiae et Galliae 
praefuisse existimem ad eandem rationem , qua anno lio con- 
sules M. Caecilium Metellum Sardiniam rexisse, M. Aemilium 
Scaurum cum Gallis Camis pugnasse ex fastis Capitolinis 
constat. Triumphavit autem hic ipse Scaurus eius anni, quo 
consulatum gessit, mense Decembri, quae magna nobis signi- 
ficatio erit, non eam, quae proprie appelletur, provinciam tunc 
fuisse Galliam, ex qua ante anni sui exitum non licebat pro- 
consuli decedere, sed cum Italia coniunctam Scaurumque cum 
comitiorum habendorum causa redisset, simul triumphasse. 
Sequuntur anno 114 M’. Acilius Balbus C. Porcius Cato cos., 
ex quibus hic Macedoniam rexit (vide Commentat. epigraph. 
Vol. II p. 17U), ille, ut coniicio, domi manens Italiam et 
Galliae quicquid Romanorum armis subactum erat, tenuit. 
Neque enim certe Pighio in Annal. Vol. III p. 105 credemus, 
qui hoc ipso anno Galliam Narbonensem in provinciae formam 
redactam esse censet, cuius rei cum nullum prorsus argumen- 
tum afferat ac ne speciem quidem ullam probabilitatis se- 

quatur, infra ex certissimis rebus aliud tempus atque aliam 
occasionem statuendam esse intclligemus. 

Etenim anno 113 nuntiis et de Cimbrorum adventu et 
de Thracum aliorumquc populorum defectione in urbi m per- 
latis decretum est, ut ambo cos. in Italia manerent (Comment. 
epigraph. II p. 171). Nam parum recte Pighius Annal. III 
p. 108 C. Metello Caprario Macedoniam, Cn. Papirio Carboni 
Illyricum evenisse opinatur, ex quibus Illyricum tunc nondum 
fuisse provinciam constat , Macedoniam Caprario non datam 
esse hinc perspicimus , quod barbaris victis mense Sextili 
triumphasse narratur, id quod, si ullam externam provinciam 
accepisset, fieri non potuit. Quare et C. Metellus Italiam ob- 
tinuit et Cn. Carbo, omninoque cum tanti belli metus ingrueret, 
probabile est, ambobus consulibus sedem imperii defendendam 
esse traditam. Veruntamen dispar consulum fortuna fuit; 
nam, ut unus vicerat, ita Carbo ad Noreiam a Cimbris supe- 
ratus est, qui cum iam ipsi Italiae imminerent, subito iter 
averterunt. Quare factum est, ut anno 1 12 M. Livius Drusus 
cos. Macedoniam acciperet (Comment. epigraph. II p. 172), 
L. Calpurnius Piso, collega eius, qui in Italia mansit, nihil 
quod memoria dignum esse videretur, gereret. Obtinuit tamen 
certe prorogatum imperium anno 111, quo L. Calpurnius Bestia 
in Africam adversus Iugurtham missus est; P. Cornelius 
Scipio Nasica, qui Italiam provinciam obtinebat (Sali. Jug. c. 27), 
nec gessit quicquam magnopere et in ipso magistratu decessit. 
Item anno 1 10 L. Pisoni in Gallia imperium videtur mansisse; 
nam ex cos. eius anni Sp. Postumium Albinum parum pro- 
spere in Africa pugnasse, M. Minucium Rufum Macedoniae 
praefuisse scimus. At anno 109 cum Q. Metellus adversus 
Iugurtham missus esset, M. Silanus in Gallia cum Cimbris 
infeliciter pugnasse traditur a Liv. epit. LXV, quam ob 
cladem anno 104 a M. Domitio accusatus est (Ascon. in Cic. 
p. Cornei, p. 80). Maxime autem in Transalpina Gallia ver- 
satus est, siquidem Cic. in Verr. II, 47 ei propter Aegrito- 
mari, Transalpini hominis, iniurias diem dictam esse narrat, 
quo tamen loco non ita licebit uti, ut soli eum Transalpinae 
provinciae, non universae Galliae cum Italia coniunctae im- 

perassc statuamus. Anno 108 quas provincias consules sortiti 
sint, parum certa mentio fit. Ex quibus unum Ser. Sulpicium 
Galbam accepisse arbitror Hispaniam ulteriorem. Neque enim 
quid in Italia gesserit commemoratur et ab Appiano Hisp. 
c. 99 inter Hispaniae praesides recensetur, neque ulla causa 
est, cur eum ex praetura potius quam in consulatu eo pro- 
fectum esse credamus Pighio Annal. III p. 118. Immo cum 
Cimbri tunc in Hispaniam profecturi esse putarentur, illam 
provinciam consulari exercitu coercere tutius videri debuit. 

Quod si ita est, L. Calpurnium Pisonem Frugi, filium con- 
sulis anni 133, quem Appian. 1. 1. eius successorem fuisse ait, 
anno 107 in praetura (nam cum Cic. in Verr. IV, 25 praeto- 
rem appellet, utrum in ipsa praetura an ex ea provinciam ob- 
tinuerit, dubium potest videri ) Hispaniae praefuisse ibique 
occidisse statuemus. Collegam autem Galbae, M. Aurelium 
Scaurum Italiam cum Gallia tenuisse hinc colligo, quod cum 
prorogato imperio in provincia mansisset, anno 106 a Cimbris 
superatus ac caesus esse narratur (Liv. ep. LVII; Vellei.H, 12; 

Tac. Germ. c. 37). Anno 107 consularium provinciarum haec 
divisio fuit, ut C. Marius extra sortem Africam acciperet, 

L. Cassius Longinus Italiam et bellum Cimbricum, qui in 
ipso consulatu in Gallia Transalpina a barbaris cum exercitu 
caefeus est (Liv. epit. LXV; Caes. bell. Gall. I, 7), tum y 
anno 100 hoc tantum scimus Q. Servilium Caepionem et 
urbe legem iudiciariam tulisse et iu Gallia crimen Tolosanum 
commisisse, ut eum et Italiam et Galliam obtinuisse intelliga- 
mus ; de collega eius C. Atilio Serrano tacetur, quem potius 
externae alicui provinciae, quam item Italiae praefuisse con- 
ficio. Similiterque de anno 105 iudico, quo Cn. Mallium 
Maximum Cimbris ad Rhodanum succubuisse constat, P. Ru- 
tilium Rufum (nam nullo argumento allato ei Italiam assignat 
Pighius Annal. III p. 145), quia propter peritiam a Val. 

Max. II, 3, 2, propter severitatem a Frontin. Stratcg. IV, 1, 12 
et IV, 2, 2 (cf. Fest. s. v. Rufuli) laudatur, extra Italiam pro- 
vinciam obtinuisse censeo. At de anno 104, quo C. Mario 
bellum Cimbricum mandatum esse constat, dubium erit, collega 
eius C. Flavius Fimbria utrtim externam aliquam provinciam 

obtinuisse (nam quod Cic. Brut. 45; p. Fonteio 7; Vah 
Max. VIII, 5, 2 eum a M. Gratidio repetundarum accusatum 
esse narrant, ad externam provinciam pertineat non est necesse), 
an, ut successores eius, in Italia mansisse videatur. Anno 
quidem 103, quo Marius rursus Galliam et Cimbros accepit, 
L. Aurelium Orestem, collegam eius, probabilius est urbem 
esse sortitum; nam Plutarch. c. 14 C. Marium narrat instan- 
tibus comitiis cum collega decessisset necessario in urbem esse 
profectum, unde huic antea Italiam comitiorumque curam im- 
positam fuisse coniicimu8. At anno 102 nec de C. Mario IV. 
nec de Q. Lutatio Catulo dubitatur. Nam Marium Plutarchus 
c. 22 tradit paucis diebus post victos ad Aquas Sextias Teu- 
tonos parum prosperos nuntios de Catulo collega accepisse, 
qui Cimbros in Italiam irruentes ad Athesim fluvium ferre 
non potuerat, ut, dum ille in Transalpina Gallia pugnat, hunc 
in Cisalpina dimicasse videamus. Idcoque Catulo cum proro- 
gatum esset imperium, pugna illa prope Veronam accidit. In 
quinto autem consulatu C. Marius collegam habuit M.’ Aquillium, 
qui cum Italia satis a barbaris tuta esse videretur, in Siciliam 
ad servile bellum componendum missus est (Diod. tom. X ed. 
Bip. p. 104). Neque anno 100 qui C. Mario VI cos. collega 
additus est L. Valerius Flaccus, externam provinciam videtur 
accepisse; nam per Saturnini et Glauciae seditiones eum cum 
Mario in urbe fuisse ex Cic. p. Rabir. c. 7 cognoscimus. 

Iam postquam C. Marii consulatus absolvimus, faciendum 
videtur esse, ut de Gallia qualis eo tempore fuerit, pauca dis- 
putemus. Multi enim qui ea quae scripsimus legerint, sic 
fortasse existiment, coniecturis solis nos usos esse, non argu- 
mentis: institutam sane esse a nobis eam consularium provin- 
ciarum divisionem, qua utraque Gallia ex earum numero ex- 
cluderetur, sed cum superiore aetate non dubia Galliae cum 
Italia coniunctae vestigia repepirentur, nihil esse allatum, quo 
virorum doctorum opinio refelleretur, qui C. Marium, cum semper 
prope in Transalpina Gallia versatus sit, hanc tamquam pro- 
priam provinciam obtinuisse, collegam autem eius Q. Catulum, 
qui per biennium in Cisalpina Gallia pugnant, huic soli prae- 
fuisse existimant. Neque pugnat cum hac Transalpinae et 

Cisalpinae disiunctione, quod Malius in quinto consulatu post 
victos Teutonos per Alpes transgressus Catulum adiuvit Cim- 
brosque prope Veronam vicit. Erat enim tunc et codsuI ac 
maiore quadam potestate praeditus quam qui proconsulare tan- 
tum imperium habebat Catulus, et a senatu vel populo Romano 
facile ad avertendum periculum in Italiam vocari potuit, cuius 
rei mentionem si scriptores omiserint, non mirum nobis esse 
videbitur. Veruntamen Cisalpinam Galliam inferioribus tem- 
poribus non fuisse peculiarem populi Romani provinciam postea 
certissimis argumentis demonstrabimus, nec si postea non fuit, 
consentaneum est, ut fuerit hac aetate. Transalpinam vero 
Galliam et superioribus temporibus non fuisse provinciam 
docuimus et paulo post Marii aetatem suos habuisse rectores 
intelligemus, ut per ipsam rei rationem non abhorreat a veri 
similitudine, a C. Mario, qui universam et pacavit et defendit 
et recreavit, eam in provinciae formam esse redactam. Accedit 
illud, quod semper mihi maxime mirum visum est, cur tandem 
Marium Romani, ut imperatorem contra barbaros idoneum 
haberent, sexiens consulem crearint. IIoc qui nostra ratione 
accepta Galliae quicquid tunc subactum erat, cum Italia con- 
iunctum fuisse statuet, facile explicabit, qui veterem virorum 
doctorum opinionem sequetur, nullo pacto intelligere poterit. 
Neque enim hercle Romani, quamvis propter lugurtham captum 
grati esse cuperent, tantum eius honori tribuerunt, quantum 
nunquam antea, nec adeo illum sibi carum esse oportere pu- 
tabant, ut unius hominis augendi causa leges civitatis infrin- 
gerent. Nonne item antea saepe magnis imperatoribus ad 
magna bella conficienda opus fuerat ? Nonue Scipio maior 
bellum Punicum confecerat, minor Carthaginem et Numantiam 
delerat, Aemilius Paulus Macedoniam ceperat, nonne multi 
multa bella composuerant sine multiplicato consulatus honore? 
Cur non idem tunc fecerunt in Mario, quod olim in illis? Nec 
postea eadem consulatuum eumulatione quasi usi sunt; neque 
enim aut Sulla aut Pompeius aut Caesar, cum diuturna ac 
gravia bella gererent, consulatum plus semel adepti sunt. Quare 
neo in incredibili quodam populi Romani erga Marium studio 
nec in bonorum imperatorum inopia causa totiens multiplicati 

consulatus sita esse potuit. Ipse adeo Marius cum bellum 
Iugurthinuin conficeret, cur prorogatum modo habuit imperium, 
quod primo consulatu acceperat? Itaque ferrem sane vel 
necessarium esse ducerem alterum consulatum, qui daretur 
ei, ut deposito per triumphum quod in Africa habuerat im- 
perio novum acciperet in Gallia (raro enim in republica Ro- 
mana factum est, ut privatis hominibus extra ordinem bella 
atque imperia decernerentur), sed reliquos consulatus non fero, 
praesertim quos praeter sextum quidem , quem pecunia atque 
adulatione a plebe emercatus esse narratur, ei sine ambitu 
absenti ac prope invito delatos esse videam. IIoc intelligerc 
non poterimus, nisi quod superioribus annis fuisse saepe mul- 
tis argumentis demonstratum est, idem Marii aetate conser- 
vatum esse statuamus, ut omnis quae Romanorum imperio 
parebat Gallia, non in peculiarem provinciam redacta suis prae- 
sidibus, sive ii pro consule sive pro praetore erant, obtempe- 
raret, sed cum Italia coniuncta ab consulibus vel ab uno certe 
eorum regeretur. Quod si ita erat legibus ac vetere more con- 
stitutum, quomodo Romani quod consilium ceperant unius et 
optimi imperatoris bello barbarorum praeficiendi, exequi poterant? 
Fingamus enim iterum consulem factum esse Marium ac bello 
Cimbrico praepositum, tum insequenti anno prorogatum ei im- 
perium, quid erat futurum? Nimirum hoc, ut novus consul, 
cui necessario item Italia esset decernenda, iisdem locis, in 
quibus Marius versabatur, vel par vel maius haberet imperium 
aceideretque idem, quod anno 105 factum est, cum Q. Caepione 
cum proconsulari imperio relicto accederet Cn. Mallius cos., 
qui quia inter se dissentiebant, ingens illa clades accepta est, 
quae maximam nomini Romano ignominiam inusserat. Hanc 
imperii divisionem ut effugerent, necessario fecerunt Romani, 
ut tot continuis consulatibus Marium efferrent, casuque quod 
bellum prope Italiam vel in ipsa Italia gerebatur , accidit , ut 
eum ille honorem acciperet , quo reliqui praestantissimi im- 
peratores caruerunt. Quae cum ita sint, in hoc C. Marii hono- 
rum cursu vel maximum videtur positum esse argumentum, 
quo tunc nec Cisalpinam nec Transalpinam Galliam ( nara 
utroque loco pugnatum est) eam quam hic appellamus provin- 

ciam fuisse perspiciamus. Veruntamen paulo post Marium 
pro praetores Galliae Transalpinae reperiri diximus, quam pro- 
vinciam ut ab ipso potissimum institutam esse intelligamus, 
magna ex eius rebus probabilitas peti potest. Etenim cum 
quinque consulatus gessisset, ut barbaros vinceret, postquam 
vicerat, quae causa entt, ut sextum adipisceretur? Verum sit 
illud, quod Livius epit. LXIX significat pluribusque exequitur 
Plutarchus Mar. c. 23 prava ambitione pecuniaque corruptam 
esse plebem: sed quae tamen, quaeso, causa erat petendi, qui 
praetextus? Habere enim necesse erat Marium, cur deberi 
sibi sextum consulatum diceret. Nam in laude ipsa satis erat 
praemii pro servata patria : populo quidem alia res persuadebat. 
Ea sita erat in provinciae novae constitutione, quam Marius 
necessariam esse dictitabat. Ut enim reliqui imperatores, qui 
primum populos vicissent, etiam post victoriam prorogatum 
accipere solebant imperium, ut quos armis domuissent, eos 
legibus componerent, ita Marius suo iure postulabat, ut sibi 
quoque prorogatum imperium concederetur. Nec rursus id in 
Gallia concedi poterat nisi consulatu sextum delato: aliter qui 
futurus erat consul, maiorem in ea potestatem habuisset. Ore- 
retur sane aliqua inter Marium et' inter optimates contentio, 
cum hi, ne novum ille consulatum acciperet, statim Galliam 
ab Italia seiungendam atque in illa sola imperium prorogandum 
esse dicerent, bic, antequam novae provinciae suae leges datae 
essent, seiungi eam nollet: sed vicit Marii causa, quae ex 
more imperii Romani non iniusta videri debuit. Neque huic 
rationi obstat, quod Marius per sextum consulatum fere in 
urbe videtur substitisse. Primum enim an aliquamdiu trans 
Alpes excurrerit dubium est, deinde etiamsi Romae mansit, 
non minus facile rem per legatos administrabat, in qua illo 
commodo utebatur, quod nemo maiore potestate praeditus eum 
impediebat. Statuimus igitur Transalpinam Galbam anno 100 
ab C. Mario in provinciae Romanae formam esse redactam, 
Cisalpinam relictam prorsus in ea, quae antea fuerat, condi- 
cione: quam sententiam, quamquam recedimus ab omnium quos 
novimus virorum doctorum iudicio, satis tamen reliquorum 
annorum historia stabihri existimamus. 

Nam anno 99 a. Chr. quas provincias habuerunt consules, 
M. Antonius orator et A. Postumius Albinus? Illum, cuius 
memoria sit celebratissima, ex scriptorum silentio colligimus 
in Italia mansisse, nec piratas in Cilicia ex consulatu domuit, 
sed ex praetura, proconsulari tamen imperio ornatus. Cum 
enim a Cic. de orat. I, 18 pro consule appelletur, apud Liv. 
epit. LXVUI praetor vocatur. Dc altero cos. cum nihil notum 
sit, Pighius Annal. III p. 178 eum Macedoniae praefuisse con- 
iicit. Equidem nec affirmo quicquam et externam aliquam pro- 
vinciam eum obtinuisse probabile esse video. Insequenti autem 
anno T. Didium constat Hispaniam citeriorem rexisse (Fast. 
triumph., Geli. II, 27 ; Plut. Sert. c. 3; Liv. epit. LX; Comment. 
epigraph. Vol. II p. 171), unde collegam eius Q. Caecilium 
Metellum Nepotem, de quo tacetur, Italiae praefuisse intelligi- 
mus. Itemque proximo biennio divisae videntur fuisse pro- 
vinciae, ut anno 97 P. Licinius Crassus Hispaniam ulteriorem 
haberet (Fast. triumph., Ascon. in Pison. p. 14 ed.Orell.), Cn. 
Cornelius Lentulus Italiam, anno 96 Cn. Domitius Ahenobar- 
bus et L. Cassius Longinus, de quibus tacetur, similiter sor- 
tirentur. At de anni 9.') consulibus plenior nobis memoria 
superest. Nam Q. Mucium Scaevolam tradit Ascouius in 
Pison. p. loOrell. provinciam, ne oneri esset aerario, deposuisse, 
unde ei ex more externam aliquam provinciam vel decernen- 
dam fuisse vel decretam esse intelligimus, sed, cum consulari 
exercitu in nulla opus esse videret (nam domi forisque tunc 
pacem fuisse ait Obseq. c. 110) Komae mansisse. Diversi 
ingenii erat collega eius L. Licinius Crassus, qui eum triumphi 
cupiditate flagraret, in citeriore Gallia, quam regebat, quosdam 
Alpium incolas, qui liomanorum agros infestabant, consectatus 
domuit: tum rediit triumphumque ab senatu petiit (Cic. de 
invent. II, 37). Ex his cave colligas, Galliam solam tunc 
Crassi fuisse provinciam, quamvis Val. Max. 111, 7, 6 eum et 
Galliam obtinuisse et ex consulatu obtinuisse referat. Quod 
utrumque falsum est. Etenim ademptum ei esse triumphi 
honorem a collega narrat Cic. in Pis. 26, id quod ita explicat 
Asconius, cum L. Crassus plurimum in senatu valeret nec 
dubium videretur, quin patres ei triumphum essent decreturi, 

Q. Mucium ne S. C. fieret intercessisse. Uterque igitur tunc 
consulatu fungebatur Crassusque, quoniam in magistratu ipso 
revertit, vetere more Italiam cum Gallia coniunctam rexit nec 
mirari debebimus, quod per magnam consulatus sui partem 
in urbe fuit, in qua dum versatur, cum collega legem illam 
de civibus regundis tulit, qua sociorum animi magnopere ex- 
citati sunt (Cic. p. Cornei, fragm. 10). Atque hinc quidem 
Galliae Cisalpinae nullam tunc fuisse propriam provinciam 
discimus; sed Transalpinam hoc fere tempore fuisse non minus 
certo argumento perspicimus. Etenim Gellius XIII, 19 M. Porcio 
Catoni, anni 118 consuli, filium fuisse ait, qui aedilitate et 
praetura gesta in Galliam Narbonensem profectus ibique vita 
functus esset. Eam profectionem non privatae alicuius rei 
causa, sed publice susceptam esse facile omnes credent; cur 
enim Gellius, qui hominis res gestas prodere vellet, privatam 
eiusmodi rem commemoraret? Habuit igitur M. Porcius Cato 
ex praetura provinciam Narbonensem. Sed quando habuit? 
Nihil enim aliud de homine traditur. Cuius pater si anno 
118 consul fuit, secundum communes vitae humanae rationes 
recte faciemus, ut filium viginti circiter annis post praetorem 
fuisse statuamus ad eandeinque computationem deductus est 
Pighius Annal. III p. 217, qui anno 92 eius praeturam collocat. 
Sic igitur, quocunque anno M. ille Cato praetor fuit, paulo 
post C. Marium apparet eum praesidem Narbonensis Galliae 
inveniri, qui, nisi ea tunc ab Italia sciuncta atque in peculiaris 
provinciae formam redacta esset, non potuisset esse. Anno 
94 de provinciis consularibus nihil narratur; quies enim erat 
bellorum incertumque adeo videri debet, an omnino alter con- 
sulum in provinciam exierit. Opus certe non erat ad provin- 
cias administrandas. Quae cum tunc essent octo duae que 
Hispaniae a T. Didio et P. Crasso , qui anno insequenti 
triumpharunt, obtinerentur, si sex praetores exacto magistratu 
in provincias profectos esse statuimus, nulla ipsis consulibus 
relinquitur. Anno 93 C. Valerium cos. arbitror esse Flaccum 
illum, quem Appian. Hisp. c. 1U0 proxime post T. Didium 
cum Hispaniae populis pugnasse ait ; quod autem Obseq. c. 1 1 1 
anno 94 per Nasicam Hispaniae populos, qui rebellassent, urbi- 

bus dirutis supplicio consumptos esse refert, non credo Pighio 
Annal. III p. 208, qui inde P. Cornelium Scipionem Nasicam 
Hispaniae ulterioris proconsulem efficit annumque falsum ab 
Obsequente notatum esse putat, propterea quod illo anno alios 
utrique Hispaniae pro consulibus praefuisse constat. Equidem 
Nasicam, quippe qui nec pro praetore nec pro consule appel- 
letur, vel legatum Uidii vel unum ex decem viris componendae 
provinciae a senatu missis fuisse iudico, cuius opera Didius 
usus sit; ipsa quidem res, quam Obsequens narrat, ei quam 
a Didio in Colendenses commissam esse Appianus tradit, 
simillima est. Veruntamen si C. Valerius Hispaniam citeriorem 
obtinuit, consentaneum erit, ut M. Herennius, collega eius, 
Italiam et Galliam rexerit. Anno 92 etsi nummi, quibus Pighius 
Annal. HI p. 211 M. Perpennae cos. Hispaniam ulteriorem 
obtigisse demonstrabat, quia Goltziani sunt, nihil fidei habent, 
nec alia ulla memoria superest, alterum tamen ex consulibus 
externae alicui provinciae praefuisse, alterum Italiam tenuisse 
reliquorum annorum similitudo ostendit idque eo magis, quod 
L. Sulla cum post praeturam in Cappodociam mitteretur (Liv. 
epit. LXX; Plut. Sull. c. 5), non ordinariam provinciam, sed 
extraordinariam legationem videtur subisse, unde reliquas pro- 
vincias iam praetorum numero occupatas esse fit probabile. 
Anno 91, sive quod summos imperatores domi retinendos esse 
putabant sive quod qui sortitus erat provinciam, in eam non 
exiit, utrumque consulem in urbe mansisse constat; nam tem- 
pore feriarum Latinarum eos Romae fuisse ostendit Flor. III, 
18, 8, item postea quo tempore M. Livius trib. pleb. occisus 
est, App. bell. civ. I, 86. Nec minus anno 90 a. Chr. qui 
consules fuerunt L. lulius Caesar et P. Rutilius Lupus, cum 
ingens bellum Marsicum immineret , Italiam provinciam ambo 
habuerunt; sic enim ait Appian. bell. civ. I, 40. Galliae quidem 
Cisalpinae, quae alioquin ab armis quieta mansit, nulla prorsus 
fit mentio, in Narbonensi autem a C. Caecilio ifletello Salluvios 
rebellantes victos esse refert Liv. epit. LXXHI, isque alter 
est postquam provincia a Mario condita est, qui ei pro praetore 
vel ex praetura praefuerit. Insequenti anno 89 tres summo 
cum imperio bellum administrare coeperunt ; nam praeterquam 

quod L. Caesar prorogatum habuit imperium (App. bell. civ. 
I, 48), consules erant Cn. Pompeius Strabo et L. Porcius 
Cato, ex quibus cum hic Marsos oppugnans cecidisset (Liv. 
epit. LXV; App. bell. civ. I, 50; Oros. V, 18) atque etiam 
L. Caesar mortem obisset, unus relictus est ille. Ei provin- 
ciam Italiam evenisse et ex triumpho , quem extremo mense 
Decembri de Asculanis Picentibus egit (fast. triumph.), constat 
et ex iis, quae App. bell. civ. I, 63 tradit, intelligimus. Nam 
cum Cn. Pompeius quia strenuam in bello Marsico operam 
praestiterat, etiam anno 88 prorogatum haberet imperium (quod 
enim Val. Max. IX, 7, 2 eum invita civitate imperasse ait, ad 
universam hominis invidiam, non eo, quod non rite ei imperium 
prorogatum esset, refero) senatus, qui magnam iam partem 
belli consedisse videret, consulibus eius anni L. Cornelio Sullae 
et Q. Pompeio Rufo bellum Mithridaticum et Italiam decrevit, 
ac cum illud Sullae obtigisset, Q. Pompeius exercitum, qui 
sub Cn. Pompeio erat, accipere iussus est. Praetereo, quibus 
artibus Cn. Pompeius decepto Quinto et exercitum et provin- 
ciam retinuerit; illud certe apparet, eum non aliam provinciam 
habuisse quam Italiam. Quid igitur? Num eum in illa quae 
vulgo existimatur Italia sola versatum esse, in Gallia Cisalpina 
nihil pro imperio gessisse putamus ? Non videtur nec in bello 
ipso administrando nec in reliquis rebus. Atque in Marsico 
quidem bello nihil invenio, quod per Galliam Cisalpinam ges- 
sisse dicatur (neque enim ea reliquorum Italicorum causae sese 
adiunxit), sed in civili dissensione, quae paulo post erupit, 
nomen eius ita commemoratur, ut Galliam quin una cum Italia 
rexerit dubitari nequeat. Nam anno 87 profecto ad bellum 
Mithridaticum L. Sulla cum L. Cinna et Mariana factio Romam 
obsiderent, Cn. Octavius et Ij. Merula cos., quo melius urbem 
tuerentur, auxilia cum aliunde tum ex Gallia propinqua arces- 
siverunt ac Cn. Pompeium, qui ad mare superum cum exercitu 
erat, ut subsidio veniret, rogaverunt (App. bell. civ. I, 66: 
4*1 ok axpaxiiiv xs x&« exspaj xoXsis xa? Ixi sftov xaxijxoauc 
xal xTjV ctYyou PaXaxtav wepiexsp-xov • Pvaiov xs llopTripov, 
avftoxaxov ovxa, xod axpaxEop.a'xu>v xspt xk 'Ioviov fj^auasvov, ixaXoov 
xaxd O7coi>8r ( v kirixoupeiv x^jj -axpioi). Ac ne quis forte, quia 

Cisalpinae Galliae et Italiae parum certi fines constituuntur 
(nec poterant constitui cum nulli essent), eam ab Appiano dici 
putet Galliam, quae intra Italiam quam putant, fuerit, addit 
Appianus I c. 07 Cinnam praesidio occupasse Ariminum, ne 
ex Gallia auxilio veniret exercitus i. e., opinor, Cn. Pompeii, 
quem optimates arcessiverant. Nam si quis tunc Galliam Cisal- 
pinam suus rector teneret, nonne is erat nominandus, ut alii 
multi, qui per haec tempora imperarunt, nominantur? nonne 
narrandum erat, Galliae praesidem a partibus Marianis stetisse? 
Efficitur igitur Cn. Pompeium cum Italiam provinciam acce- 
pisset, non minus tamen in Gallia Cisalpina imperium habuisse. 
Neque omnino quae in republica Romana per bellum sociorum et 
per dissensionem civilem, quae insecuta est, accidisse narrantur, 
recte possunt intelligi, nisi, id quod antiquitus fuisse docuimus, 
idem post Marium servatum esse existimemus, ut Italia usque 
ad Alpes pertineret neque ulla citra Alpes esset, quae proprie 
diceretur provincia Gallia. 

Atque id etiam magis ex civilibus quibusdam Cn. Pom- 
peii actionibus perspicitur. Non afferam hoc loco, quod 
Cicero p. Balb. c. 22 narrat ab eo rebus Italico bello maximis 
gestis P. Caesium, equitem Romanum, Ravennatem civitate 
esse donatum. Quamquam enim omnia exempla, quae illo 
loco a Cicerone afferuntur, eiusmodi sunt, ut qui quemque 
civitate donasse narrantur, ei praeessent provinciae, ex qua 
ille qui donaretur esset , nescio tamen an etiam hoc accidere 
potuerit, ut homo Ravennas, quamvis alius esset provinciae, ab 
eo imperatore, qui Italiam regeret, illo virtutis praemio afficeretur. 
Sed certius documentum ex iis, quae de Cn. Pompeii in Gallia 
Transpadana actis referuntur, peti potest, quae ut perspieiantur, 
paulo copiosius de civitate Italiae data disputandum est. Etenim 
cum bellum Marsicum exarsisset, notum est coactos esse Ro- 
manos, quod saepe frustra temptatum erat, facere, ut civitatem 
sociis darent. Eius rei auctor extitit senatus (App. bell. civ. 
I, 49), quare, id quod non saepe accidit, lex lata est ab ipso 
consule L. Iulio Caesare extremo magistratus sui tempore. 
Neque enim adfuit in ea ferenda alter consul P. Rutilius Lupus, 
qui mense Quinctili cecidit (Ovid. Fast. VI, 5(33), qui si vixisset, 

non dubium est, quin non minus quam collega laturus fuerit; 
ipso autem extremo anno esse latam Appian. I, 44 significat, 
qui L. Caesari narrat otium non fuisse in urbem redeundi ad 
comitia subrogando collegae habenda, qui cum revertisset tan- 
dem extremo anno, nec suffici consulem operae pretium esse 
duxit et huius legis rogandae tempus habuit. Sed de vi ac 
natura huius logis Iuliae paulo aliter nunc iudicandum esse 
video ac viri docti solent existimare. Statuunt enim primum 
cam Italiae, quam proprie ita appellandam esse putant, finibus 
fuisse circumscriptam: qua in re opinantur discrimen aliquod 
fuisse nominis Italiae, quod nullum unquam fuit. Omnes enim 
scriptores etiam ante imperatorem Augustum, a quo quicquid 
ad Alpes pertinet Italiae adiectum esse omnes concedunt, Italiae 
nomine universam Galliam Cisalpinam comprehendunt. Non 
commemoro alios, qui quia ea aetate vixerunt, qua vetus pro- 
vinciarum ratio existimatur esse abolita, minus fortasse idonei 
testes esse videantur, nec Strabonem libr. V init, affero, qui si 
recte explicetur, sententiam nostram non minus confirmet, at 
Polybius II, 14 haud dubie Galliam Cisalpinam appellatione 
Italiae complectitur, item Caesar bell. Gall. V, 1, ubi cum ait 
ex Gallia sese in Italiam esse profectum, in Galliam Cisalpinam 
se abisse dicit (cf. VI , 44 et VII, 1 et 50 et 52), et Cicero 
Phil. IV, 4 negat Gallia, negat cuncta Italia ; ibidemque V, 12 
dilectum haberi — in Italia prueler Galliam tota, qui si ita 
dixerunt eo tempore, quo Galliae Cisalpinae propriam provin- 
ciam fuisse constat, quid reliqui et existimarint et dixerint, 
dubitari non potest. Nulla igitur est quae proprie vocata sit 
Italia extra Galliam Cisalpinam , sed nomen hoc iam antiquis 
temporibus usque ad Alpes pertinet. Deinde illi cum Italiam 
propriam eam quam diximus, falso intelligunf, eique soli lege 
Iulia civitatem datam esse censent , in singularem aliquam 
difficultatem incidunt. Etenim quamvis Italiae nomine Galliam 
Cisalpinam excludant, faciendum tamen esse vident, ut civitatis 
donum latius extendant, partemque Cisalpinae Galliae i. e. 
Cispadanos omnes eodem tempore in civitatem receptos esse 
censeant, quo Italici ipsi lege Iulia recepti sunt. Quae res 
cum primum a F. C. Savignio celebri commentatione, quam 

in annal. iurisprud. hietor. Vol. IX p. 322 de tabula Heracleensi 
scripsit, exposita esset, ita placuit viris doctis, ut vulgo nunc ' 
ab omnibus, quasi dubitari non possit, probetur. Sed nemo 
veterum scriptorum de ea re tradit, nulla lex commemoratur, 
nihil prorsus quod certe eo pertineat narratur, ut mera con- 
iectura utatur Savignius, qui quo tempore Cn. Pompeius is, 
de quo dicimus, Transpadanis omnibus Latinitatem dederit, • 
eodem Cispadanis civitatem datam esse statuit. Quae con- 
iectura quantopere ab probabilitate recedat, non disputabo -* 
multis: haec duo commemoro, et rursus discrimen aliquod 
Cispadanorum et Transpadanorum excogitari, quod nullum" 
unquam fuit, nec satis verum esse videri, quod de Latinitate 
omnibus Transpadanis impertita existimatur. Nunc vero cum 
Galliae Cisalpinae et Italiae ab antiquis temporibus usque ad * . 
hanc aetatem nullam iuris diversitatem fuisse intellexerimus, 
legem Iuliam ad universam quae Alpibus et freto Siculo ter- 
minatur Italiam pertinuisse facile credemus. Neque enim alio * 
iure utebantur Etrusci et Umbri et Lucani et Bruttii, alio 
Galli vel Cispadani vel Transpadani: praecipuum sane aliquod 
ius habuerint Latini iidemque fide adversus Romanos praesti- 
terint ; at illi utrique erant peregrinae condicionis eique, qui in 
consulatu Italiam et Galliam sortitus esset, obtemperabant. ■% 
Sed extra Italiam nihil sane pertinebat lex nec satis verum 
videtur esse, quod plerique adhuc crediderunt, si qui Latinae 
condicionis essent extra Italiam, eas hac lege cum Latinis ci- 
vitas daretur, subito item cives Romanos extitisse. Cuius 
opinionis nullum argumentum afferri animadverto nisi hanc 
quandam similitudinem, quod, Latinis cum daretur civitas, eam 
omnibus datam esse dicunt ubicunque habitabant nec Latini- 
tatem, qua coloniae uterentur, ab ea, quam qui proprie Latini 
erant habuerunt, fuisse diversam. Ne illud quidem facere po- 
terant, ut coloniam Latinam in Gallia Transpadana sitam 
afferrent, quam tunc in municipii ius translatam esse constaret. 

Una enim in ea regione estAquileia, quae quo iure usque ad 
civitatem a Caesare etiam Transpadanis omnibus datain usa 
sit, ignoratur; siquidem Cremona et Placentia, quas et ab initio 
Latinas et post legem Iuliam municipia fuisse constat (Ascon. 

in Pison. p. 3), quoniam ad Padum sitae erant, non minus 
recte Cispadanae quam Transpadanae Galliae accensebantur 
'eoque magis, quod ipsa Transpadana regio parum certis finibus 
terminari potest. Quamquam omnis haec ratiocinatio, cum 
nullum Cispadanae et Transpadanae Galliae discrimen fuisse 
dixerimus, quamvis suscepta esset, tamen videretur esse inutilis. 
At satis valida sunt argumenta, quae eos qui extra Italiam 
erant Latinos non esse donatos civitate doceant. Primum ipsa 
rei ratio id ostendit. Sequebantur enim Iiomani in lege Iulia 
hoc , ut opinor , ut metum ex imperio tollerent hostiumque 
humerum , qui ipsam urbem urgerent, minuerent. Itaque 
sapientissime fecerunt, quod, cum undique, qui victoriarum 
olim socii fuerant, instarent, civitate multis populis atque ur- 
bibus Italiae danda hostium vires diviserunt, paulatimque se- 
ditionis semina sustulerunt: sed quid, quaeso, utilitatis habebat, 
populos extra Italiam sitos, qui in nullam belli communionem 
venire possent nec quicquam periculi minarentur, eo beneficio 
afficere, quod, qui optime de imperio Romano meruerant, tam 
diu frustra expetiverant? Erant etiam plurimi Latinae condi- 
cionis homines per provincias negotiandi causa constituti, quos 
subito civitate donari erat sane inutile. Neque enim Romanos 
tam stultos fuisse arbitramur, ut nescio cuius constantiae causa et 
ne dispari essent condicione qui intra Italiam erant ac qui extra 
eam erant, omnibus omnino qui ubique essent Latinis civitatem 
impertirent. Deinde si una tunc lege omnes Latinos in civi- 
tatem receperunt veteremque universam Latinitatem extinxerunt, 
cur non retinuerunt postea eum morem, ut non paulatim Gallias 
et Hispanias et reliquas provincias civitate donarent imperiumque 
quod armis pararant, uno iure coniungerent, sed generatim qui 
ubique per imperium totum erant, honore ac iure augerent? 
Num igitur unquam factum est, ut quae ubique per omnes 
provincias vel foederatae essent civitates vel liberae vel Latinae, 
uno tempore civitate donarentur? An hoc sequebantur, ut 
singulas deinceps provincias vel in ipsis provinciis singulos 
populos ac singula oppida, prout quique meruisse viderentur, 
civitate augerent, dum postremo paucis omnino reliquis, qui 
eius non aliqua parte uterentur, una lege omnes universi im- 

perii homines ingenuos in civitatem receperunt? Denique sunt 
quaedam extra Italiam civitates, quas et ante legem luliara civi- 
tate usas esse constet et post eam, quae a viris doctis non 
debuerunt negligi. In Hispania enim colonia erat Carteia con- 
dita anno 171 (Liv. XLin, 3) Latini iuris: eam nonne lege 
Iulia non minus quam Latinas Italiae colonias in municipium 
mutari oportuit? At Plinius nat. hist. IH , 3, cum omnes 
colonias et municipia nominet, quia Carteiam non nominat, in 
vetere eam iure mansisse haud dubie significat. Eiusdem 
generis nunc iudico fuisse Aquas Sextias anno 123 conditas, 
de quibus olim in Comment. epigraph. Vol. I p. 412 hac re 
nondum perspecta minus recte statueram, quarum colonis data 
est Latinitas, in qua eos diu mansisse ostendit Plin. nat. 
hist. III, 4 in Latinis oppidis recensens. Similiterque existi- 
mandum erit de Hispali , quae cum aedificata esset illo tem- 
pore, quo Hispania in dicionem redigebatur, postea aucta est 
dictatoris Caesaris veteranis, qui cum accessissent, duae urbis 
partes erant, quarum una antiquitus Latio donata in ea con- 
dicione etiam post novam coloniam adiectam mansit. Vide 
Comment. epigraph. I p. 310 et 361), ubi de Corduba similiter 
constituta diximus. 

Quae cum ita sint, certum esse existimamus, quod supra 
posuimus, legem Iuliam ad solam Italiam pertinuisse, sed ad 
hanc universam idque significat Appianus bell. civ. I, 14 sic 
dicens: 'IraXiuituiv 6k xob? ext £v ■nij oupjiayia Txapajisvovxac 
£<J/Tr)cpt'aaT 0 eivat ixbXixac, ol> Stj [xaXtoxa jxovou TxavxE? insfiufioov. 
At, mquiat quispiam, omnes tu Italicas civitates lege Iulia in 
civitatem Romanam receptas esse censes ac ne Transpadanas 
quidem excipis? Etenim ad omnes civitates et Latinas et socias 
et foederatas legem pertinuisse indicat Cicero p. Balb. c. 8, 
cum lege Iulia ait civitatem datam esse sociis et Latinis ac 
deinde Heracleenses et Neapolitanos nominat, qui diu foederis 
sui libertati civitatem anteferre dubitassent. Quid igitur? 
Nonne sic universam Italiam usque ad Alpes uno tempore civi- 
tate donatam esse debebimus statuere ? Non debebimus. Etenim 
non ea erat lex, quae quicunque in Italia habitarent, cives esBe 
iuberet, sed modum quendam adhibebat, quo fides civitatum 

obstringeretur ac merita praemio afficerentur. Quid enim est, 
quod Velleius II, 16 scribit: Paulatim deinde recipiendo in ci- 
vitatem , qui arma aut non ceperant aut deposuerant maturius , 
vires esse refectas? Si lex ea erat, quam Cicero dicit, ut omnia 
civitatum genera complecteretur, quomodo tandem factum est, 
ut ea paulatim reciperentur? Certe non ita,_ut generatim pri- 
mum Latini quique Latinae essent condicionis, deinde foederati, 
tum socii reciperentur ; id enim et cum ea quae supra exposita 
est ratione pugnaret et cum Velleii verbis et cum aliis testi- 
moniis. Sed prout quodque oppidum vel bene meruisse vel, 
nisi civitate data conciliaretur, nocere posse videbatur, ita 
recipiebatur nec dubium est, quin fieri potuerit, ut ex ipsis 
coloniis Latinis eodem tempore aliae civitate uterentur, aliae 
non uterentur. Ac quoniam inter arma ipsa ac bellum dum 
magna contentione geritur, civitate paulatim danda Italicorum 
populorum animi placandi erant, non videtur esse consentaneum, 
ut de singulis populis vel singulis adeo oppidis singulae leges 
ex senatus consultis ad populum latae ab eoque iussae sint: 
sic enim persaepe accidisset, ut vel occasio rei bene gerendae 
praetermitteretur vel socii ipsi, qui incertae populi Romani 
voluntati sese permittere vererentur, promissis praemiis parum 
confiderent. Quare cum lege Iulia semel permissum esset 
omnibus populis Italicis civitatem tribuere, brevior quaedam 
eademque certior via invenienda erat, qua quod licebat reprae- 
sentaretur. Nec scio num satis fuerit, sublata populi sanctione 
ad senatum civitatis vel dandae vel non dandae arbitrium de- 
ferre ; neque enim in hoc aut minora partium studia erant aut 
multo difficilior differendi decreti facultas, et, si lege praeter 
tempus, quo quaeque civitas reciperetur, reliqua definiebantur, 
aptissimum erat, uni magistratui omnem potestatem civitatis 
dandae permittere. Certe etiam illud accedere oportuit, ut 
populi ipsi civitatem cuperent omissaque vetere sua republica 
in novum ius transire vellent i. e. ut fundi fierent; sic enim 
hoc rite appellatur. Sed perspecta populorum cupiditate quis 
potissimum magistratus civitatem impertire eamque potestatem 
ex lege Iulia habere debuit ? Is, opinor, qui populos civitate 
donandos regebat, i. e. consul ille, cui provincia Italia evenerat, 

similisque prorsus eius est causa atque eorum , qui reliquas 
regunt provincias, a quibus saepe cum eam potestatem a populo 
accepissent, civitatum iura constituta esse notum est. Sed 
nescio quo pacto etiam censorum in hac re aliquae partes 
videntur fuisse, ac significat tale aliquid Dio Cass. XXXVII, 9 
de anno 63 sic referens: ot Ttur ( Tot! vrepi toiv uitsp xov Mlpidavov 
olxouvcujv oiiVE/i)evtsi (x<}> p.sv fdp I? xr ( v itoXixsiav a&Tobc 
iid "{ Etv ISoxst, xijj 3X eri) erio^v eriSe ~~ov aXXa>v Eirpajav, aXXa 
xai xr ( v «tp/r ( v arst-ov. In his mirari debemus, quod M. Crassus 
et Q. Catulus censores (Plut. Crass. c. 13) narrantur de civitate 
Gallis Transpadanis danda dissensisse. Censores enim, opinor, 
eorum qui cives sunt, censum accipiunt, ordines populi consti- 
tuunt, hoc fortasse etiam nonnunquam faciunt, ut si qui utrum 
sint cives necne dubium esse videatur, decernant, sed eos, quos 
nondum cives esse constat , quomodo in civitatem recipere 
possunt? De qua re si qua magistratuum dissensio existat, 
sic agendum est, ut rogatio ad populum feratur, qui quid sibi 
placeat decernat. Sic igitur certe etiam hi censores egissent, 
ut M. Crassus (nam hunc patris causa pro Transpadanis pugnasse 
existimo) legem ad populum ferret , nisi haec Transpadanorum 
causa prorsus singularis quaedam fuisset censoresque de ea 
statuendi propriam ac lege delatam potestatem habuissent. 
Eandemque ob causam anno post perlatam legem luliam cen- 
sores creati sunt, quibus, quoniam quattuor annis ante lustrum 
rite erat conditum, nondum opus erat, praesertim cum ab iis, 
qui tunc facti sunt, nullain populi partem censam esse tradat 
Cicero p. Arch. 8. Quos novorum civium causa creatos esse 
dudum viri docti suspicati sunt, sed non tam ad eam rem, ut 
eos qui cives facti essent, in tribus dividerent (nam ideo cen- 
soribus non opus erat), verum ut in civitatem reciperent, ut, 
quos lex permisisset fieri, eos facerent cives, ante exitum lustri 
extra ordinem creati sunt. Ac quod magis etiam mirum est, 
creatus est censor ipse ille qui legem tulerat, L. Iulius Caesar, 
qui, cum post consulatum imperium prorogaretur, anno 89 iam 
duplicem potestatem habebat, et consularem et censoriam. 
Hanc tantam veterum morum ac legum inconstantiam certe 
Romani non commisissent, nisi eundem qui tulisset exequi 

legem voluissent. Quamquam in hac censoriae et consularis 
potestatis coniunctione maiorem tamen vim fuisse arbitror con- 
sularis, quare cum ex censoribus anni 89 alter decessisset, 
alter per seditiones civiles interfectus esset, omnis faciendorum 
civium potestas ad consules transiit eoque magis, quod non 
multo post censura Sullanis legibus omnino sublata est. Itaque 
et Mariani postquam republica consulatuque potiti sunt, ut 
partes suas confirmarent, plurimos populos in civitatem Ro- 
manam nulla nova lege lata receperunt, et rursus L. Sulla, 
cui etiamsi per legem Valeriam de dictatura non licuisset, 
tamen per consulatum, quem anno 80 habuit, licebat, et resti- 
tuta anno 70 per Cn. Pompeium censura de eadem re denuo 
actum est et denique anno 49 dictator Caesar, cum censores 
superiore anno creati Ap. Claudius Pulcher et L. Calpurnius 
Piso magistratu abissent, pro consulari potestate nulla alia lege 
lata ipsis Transpadanis civitatem tribuit. 

At enim praeter hanc, de qua disputavimus, legem Iuliam 
etiam alia de civitate lata est anno 89 Plautia Papiria a 
M. Plautio Silvano et C. Papirio Carbone tribunis plebis, de 
cuius tempore cum alii viri docti , velut Orellius in excursu 
ad Ciceronis orationem pro Arch. in Ciceron. orat, select. XV, 
Turici 1836, p. 459 satis recte iudicarunt, tum Bart. Borghesius 
inDiurn. Arcad. anni 1829, 1 p. 115 sq. magna cum eruditione 
disseruit. Eius naturam ab lege lulia diversam fuisse vel 
haec res docet, quod ab tribunis plebis i. e. non auctore senatu, 
qui omnem maiorem liberalitatem prohibebat, sed a populari 
factione rogata est. Quamquam eam non magnam fuisse nec 
multa nova sanxisse arbitror. Cum enim lulia lex omnia ci- 
vitatum genera comprehenderet, quid Plautia Papiria concederet 
amplius? Unum affert Cicero p. Arch. 4, 7 (cf. schol. Bob. 
p. 353), ut ii, qui foederatis civitatibus ascripti fuissent, si tum 
cum lex ferretur, domicilium in Italia habuissent et sexaginta 
proximis diebus apud praetorem Romae professi essent, cives 
Romani fierent. Suspicor etiam fuisse in*ea, si qui non civi- 
tate illi quidem, sed praemio tamen digni esse viderentur, ut 
liceret iis Latinitatem dari ab iisdem, quibus civitatis tribuendae 
ius esset ; sed certi nihil affirmo, siquidem etiam lulia lex tale 

aliquid sancire poterat. Etenim Transpadana Gallia, quae dici 
solet, quid tandem factum est? Ei potuerat certe dari civitas 
non minus recte quam reliquis Italis; nunquam enim Padus 
ita terminum quendam in Italia effecit, ut qui citra eum habi- 
tarent, meliore, qui ultra, deteriore iure uterentur. Idque vulgo 
adeo Romanos existimasse docet Cicero de off. III, 22, qui 
Curionem narrat, cum causam Transpadanorum aequam esse 
diceret, scmpcr addidisse, vinceret utilitas reipublicae. Aequum 
igitur esse putabat Transpadanos, quorum causa a reliquis Italis 
nihil discrepabat, civitate donari, sed fieri id nolebat, ne omnia 
reipublicae beneficia uno tempore effunderentur. Eodem per- 
tinet Dionis Cassii locus, qui supra allatus est; nam censores 
anni 65 si de civitate Transpadanis danda dissidebant nec ideo 
populum lege ferenda adeundum esse putabant, haud dubia ea 
significatio est, legibus quidem earum causam eandem fuisse 
ac reliquae Italiae. Sed non esse datam civitatem constat, 
certe non omnibus ; nam nonnulli ex iis quin vel habuerint vel 
acceperint nihil obstat. Quo autem iure erant? Latino putant 
multi imprimisque Savignius de tabula Heracleensi (in annai. 
iurisprud. hist. IX p. 312), qui quo tempore reliqui Itali civi- 
tatem acceperint, eodem omnes Transpadanos ad Latinitatem 
translatos esse censet. Etenim Asconius in Cornei, p. 3 sic 
refert: Seque illud dici potest, sic eam coloniam (Placentiam) 
esse deductam, quemadmodum post plu/ es aetates V.n. Pompeius 
Strabo (is ipse de quo agimus, cos. anno 89), pater Cn. Pom- 
peii Magni , Transpadanas colonias deduxerat. Pompeius enim 
non novis colonis eas constituit , sed veteribus incolis manentibus 
ius dedit Latii, ut possent habere ius , quod ceterae Latinae co- 
loniae , id est, ut gerendo magistratus civitatem Romanam adi- 
piscerentur. Quid igitur? Num hinc omnes Transpadanos 
Latinitatem accepisse colligemus ? Nonne omnes Asconius addere 
debuit? Nunc si quis Gallicas vel Hispanicas colonias deduxisse 
narratur, quis ita id possit interpretari, ut universam vel Galliam 
vel Hispaniam Latino iure donatam esse existimet? Ac Suetonius 
Caes. 8, qui dictatorem Caesarem anno 60 ex praetura Hispa- 
niensi decedentem narrat colonias Latinas de petenda civitate 
agitantes adisse, numquid omnes Transpadanos Latinae con- 

dicionis fuisse significat? In ipsa quidem citra Padum Italia 
nullae tunc amplius erant coloniae Latinae nec si quae extra 
Italiam erant, eae tunc iam petebant civitatem, quare quae a 
Suetonio dicantur, coloniae in Transpadana Gallia sitae relin- 
quuntur, in qua si nullae fuissent nisi Latini iuris civitates, 
quo pacto Caesar Latinas colonias adire potuit? Ipsa etiam 
coloniae Novocomensis historia (de qua cf. Commentationes 
nostrae epigraph. I p. 308) non omnia oppida Transpadana 
Latinae condicionis fuisse ostendit, quam Appian. bell. civ. II, 20 
cur adderet cum Latino iure esse a Caesare conditam, si uni- 
versi Transpadani in eo essent? Neque ullum satis validum 
argumentum ab iis, qui totam Transpadanam regionem a Cn. 
Pompeio Latinitate donatam esse statuunt, afferri video (cf. Sa- 
vignium 1. 1. p. 312). Nam quod nihil fuisse dicunt, our aliae 
civitates donarentur Latinitate, aliae non donarentur, quis, 
quaeso, nunc potest tam diligenter quid quaeque egerit , co- 
gnoscere, ut iudicet an alia alii meritis in rempublicam Ro- 
manam praestiterit? Deinde quod ex iis, quae post haec tem- 
pora Transpadanis accidisse narrantur, quicquam de iuris 
diversitate quae inter ipsos fuerit, colligi posse negant, id nec 
satis verum esse paulo infra perspiciemus nec debuit omnino 
afferri, quia, si qua forte ante dictaturam Caesaris fuerat di- 
versitas, ea non minus tolli potuit, quam hac lege Iulia quicquid 
in Italia ipsa diversi iuris fuerat, sublatum est. Denique verba 
Ciceronis ad Att. V, 1 1 Marcellus foede de Comensi. Etsi ille 
magistratum non gesserat, erat tamen Transpadanus , quae ille 
de Novocomensi, quem Caesar civitate donarat, a Marcello cos. 
virgis caeso dicit, subtilius agunt quam verius quod ad ne- 
cessitatem quandam Latinitatis omnibus Transpadanis datae 
referunt. Quidni enim dicat Comenses ideo uon fuisse negli- 
gendos, quod Transpadani proximi sint civitati eamque mox 
adepturi? Ne illud quidem necesse erat, ut antequam cives 
Romani fierent, Latinitatem adipiscerenturTranspadani; siquidem 
plurimas Italiae civitates nullo interiecto Latinitatis quasi gradu 
ad Romanam civitatem pervenisse constat. Verum quod con- 
ficit rem, fuerunt etiam post dictaturam Caesaris in Transpadana 
Gallia alieni iuris homines, nedum ante eam. Nam Inalpinas 

illas gentes barbaras ac feras vix magna cum molestia domitas, 
quis censet vel Latinitatis vel civitatis beneficio fuisse affectas? 
Quosdam populos, qui utraque etiam Plinii tempore caruerint, 
attulimus in Comment. epigraph. I p. 488, alios apertissime 
indicat Plin. nat. hist. III, 20, eos, qui vel cives Romani vel 
Latini essent, separatim nominans, quorum maiorem partem ab 
Hadriano demum ac deinceps civitati Romanae admotam esse 
ex Tergestino titulo Fabii Severi discimus. Nihil igitur est, 
quod etiam post legem luliam in Transpadana Gallia fuisse 
negemus populos, qui Latinitate carerent. 

Veruntamen ut quae de civitate Italiae data disputavimus, 
paucis complectamur, sic rem actam esse censemus. Tulit L. 
Caesar cos. anno 110 legem, qua consulibus et censoribus iisve, 
qui censoria potestate essent, liceret omnes Italiae intra Alpes 
et fretum Siculum civitates, prout quae de imperio Romano 
bene meruisset, in civitatem Romanam recipere. Addiderunt 
insequenti anno M. Plautius Silvanus et C. Papirius Carbo 
tribuni plebis, ut etiam qui civitatibus foederatis ascripti fuissent, 
eos sub certis quibusdam legibus civitate donare permitteretur, 
fortasse etiam de aliis civitatibus, quae minus bene meruissent, 
iure Latii donandis. Ita civitatem acceperunt anno 89 multi 
Italiae populi, primum Latini veteres, tum Etrusci, Umbri 
(App. bell. civ. I, 49), alii etiam Galliae Cisalpinae. Mox cum 
magna illa Marianorum et Sullanorum dissensio in bellum 
erupisset, dum utrique amicitiam viresque Italicarum civitatum 
asciscere cupiunt, ccrtatim omnibus Romana civitas oblata est, 
ut, postquam Sulla rerum potitus est, nulla Italorum Cispada- 
norumque civitas quae ea careret, reperiretur, in Transpadanis, 
qui remotiores a bello atque urbi minus periculosi erant, aliae 
civitate uterentur , aliae Latinitate a Cn. Pompeio impertita : 
quam Latinitatem postremo dictator Caesar in civitatem Ro- 
manam convertit, ut tamen etiam tunc intra ipsam Italiam quos- 
dam populos ferociores relinqueret nec civitate nec Latinitate 
praeditos. 

Etenim ad ipsum hunc Cn. Pompeium, a quo hanc digres- 
sionem instituendam esse putavimus, pertinent quae Plinius 
nat. hist. IH, 20, 138 habet, in Transpadana Gallia civitates 

attributas municipiis lege Pompeia referens. Nam quod Savignius 
1. 1. p. 326, quod civitates Latio praeditae municipia appellari 
non possent, de alio quodam Pompeio, velut cos. anni 35 vel 
31 a. Chr. vel 14 p. Chr. cogitat, nec difficile factu sit, ut 
omnes illos huius legis auctores esse non posse demonstremus, et 
municipia etiam in Transpadana Gallia fuisse supra docuimus 
et denique Plinius ex suae aetatis usu videtur dicere , cum 
quae civitates per bellum Marsicum Latinitatem acceperant, 
dudum in ipsam civitatem receptae erant. Sed quae tamen 
est illa lex? Vix enim video fieri potuisse, ut hic Cn. Pom- 
peius similem aliquam legem ferret atque illae fuerunt, quas 
L. Caesar et illi tribuni plebis rogaverunt. Siquidem ex urbe 
profectus est continuo postquam consulatum iniit ; nam in ipsa 
hieme Appianus bell. civ. I, 50 ab eo hostes ad mare superum 
magno proelio victos esse narrat ; redisse autem eum in urbem 
ex fastis cognoscimus a. d. VI Id. Ian. ad triumphum agendum 
comitiaque proximi anni habenda. Quando igitur tulerit hanc 
legem, non reperio. Sed potuerit ferre, ut non potuit, qualem 
tandem eam fuisse putamus ? Plinius ea quosdam populos Al- 
pinos municipiis Italicis attributos esse scribit i. e. eos ita esse 
in horum ius ac potestatem redactos, ut ipsi nullam rempublicam 
haberent, sed a praefectis, quos decuriones municipiorum iuri 
dicundo praefecissent, regerentur. At hoc huiusque similia nun- 
quam in imperio Romano iis legibus constituta sunt, quas ipse 
populus Romae sanxisset; pertinebant enim ad provincialia vel 
municipalia instituta, quae nisi ab eo qui in locis ipsis versaretur, 
recte administrari nequirent. Longum est hanc rem argumentis 
atque exemplis, quae plurima reperiuntur, demonstrare, quam 
qui rationem Romanam paululum tenebit, facile perspiciet. 
Nunquam dico eo quidem tempore, quo imperium Romanum 
latius patebat, rempublicam ullius civitatis ab senatu populoque 
Romano ita esse constitutam, ut is ipse quid de quaque re fieri 
[(laceret praescriberet, sed vir fide dignus locorumque, quorum 
res agebatur, peritus eligebatur: ei mandabatur, ut quod ipsi 
consilioque eius, sive id ipse elegerat sive Roma missos legatos 
acceperat, placuisset, id constitueret, quare fere praeses pro- 
vinciae vel qui populum aliquem vicerat eiusque rationes co- 

gnorat, eligebatur. Sic Sicilia, Hispania, Africa, Asia sunt 
constitutae, sic ipsa cum civitate donaretur Italia, sic denique 
quicquid deinceps mutandum videbatur esse, emendatum est, 
notaeque sunt leges Rupiliae, quibus inulta per Siciliam san- 
cita sunt, lex Pompeia, qua Bithynia constituta est (Comment. 
epigraph. Vol. I p. 7ti et saepius), Cornelia in ipsa Italia, aliae. 
Rite enim hae quoque, quae ab eo, cui a populo mandatum 
est, dantur (nam proprie dari dicuntur), legeB appellantur, 
propterea quod ex auctoritate populi sanciuntur. De quo legum 
genere nuper Theod. Mommsenius, cuin de tabulis aeneis Sal- 
pensana et Malacitana diceret (in commentationibus societatis 
litter. regiae Saxouicae anni 18f»5 Vol. III p. 390), quaedam 
disputavit: qui vereor tamen, ne et omnino angustiores aliquanto 
fines constituerit quam fuerunt et id praetermiserit, in quo im- 
peratorum quidem tempore posita erant omnia. Neglexit enim 
discrimen provinciarum senatoriarum et earum, quas imperator 
tamquam sibi proprias regebat. In his dubium non est, quin 
imperator, quid sibi vel de universae provinciae constitutione 
vel de civitatum republica placeret, ipse opera legatorum ita 
sanxerit, ut nec populi neque senatus auctoritate opus esset: 
in illis vetus consuetudo, ut senatus consultum intercederet 
non minus conservabatur, quam olim in libera republica, cum 
leges Itupilias ex Sconsulto datas esse scribit Cicero in Verr. 
II, 16, 40 et H, 37, 90. Sed pluribus hanc quaestionem per- 
sequi nihil attinet; apparet enim, opinor, legem illam Pom- 
peiam, quae a Plinio commemoratur, non luliae vel Plautiae 
Papiriae fuisse parem, sed ex eo genere, qudd a provinciarum 
praesidibus dari soleret. Quare, ut tandem ab hac satis longa 
digressione ad hanc, quae proposita est, disputationem rever- 
tamur, Cn. Pompeium, cui Italiam provinciam evenisse diximus, 
eundem in Gallia et Cispadana et Transpadana cum imperio 
versatum esse demonstravimus. 

De consulibus anni 88 a. Chr. iam supra quaedam dispu- 
tavimus , ex quibus L. Sulla postquam discordiam civilem 
utcunque composuit, ad bellum Mithridaticum , quod sorte 
acceperat, i. e. in Macedoniam' et Asiam provincias (nam 
utramque Mithridates occuparat), profectus, Q. Pompeius cum 

Italiam et Galliam obtineret, opera Cn. Pompeii occisus est. 
Anno 87 ambobus consulibus, Cn. Octavio et L. Cinnae suc- 
cessorique eius L. Cornelio Merulae, Italiam obvenisse iudico, 
utramque certe intra Italiam substitisse scimus. Idque eo 
facilius erat, quod cum duae provinciae ab Sulla obtinerentur 
(cf. Commentat. epigraph. Vol. II p. 175), sex ipsae quae prae- 
toribus dividerentur, reliquae erant. Sed hos consules Gallia 
quoque Cisalpina tamquam sua provincia usos esse docet, quod 
supra ex Appian. bell. civ. I, 66 et 74 commemoratum est, 
quod inde auxilia, quibus urbem tuerentur, arcessiverunt. Aliud 
eiusdem rei apertum testimonium exhibet Val. Max. IV, 7, 5, 
qui ab Octavio cos. P. quendam Caelium Placentiae praefectum 
esse narrat.. Tum anno 8ti cos. creati sunt L. Cinna II et 
C. Marius VII, huic Idib. Ianuariis mortuo (Liv. epit. LXXX) 
suffectus est L. Valerius Flaccus. Hi provincias ita inter 6e 
compararunt, ut L. Flacco bellum Mithridaticum, quod L. Sulla 
gerebat (App. 1. 1. c. 75; Liv. epit. LXXXH; App. Mithrid. 
c. 51 sq.), i. e. Macedonia et Asia, decerneretur, L. Cinna 
Italiam acciperet, reliquae sex provinciae praetoribus anni prae- 
teriti traderentur. Sed Cinnam etiam in Gallia cum imperio 
fuisse docet Val. Max. IV, 7, 5, qui Placentiam Cinnano senatu 
occupatam esse scribit, id quod boc maxime anno acciderit 
necesse est. Insequenti anno 85 L. Cinna et Cn. Papirius 
Carbo cos. quo pacto provincias diviserint, non traditur. Sed 
etsi utramque in Italia mansisse constat, ut copias atque exer- 
citus ad L. Sullae adventum compararent, dubito tamen, an 
Cinnae exeunte anno Macedonia et Asia decreta sit. Etenim 
eum, qui anno superiore in eas provincias missus erat, L. Flaccum 
turpi seditione a. C. Flavio Fimbria occisum esse ne populares 
quidem, qui in urbe tunc dominabantur, aequo animo pati 
potuerant exercitumque, quem Fimbria vi tenebat, decreto per- 
miserunt Cinnae, qui cum in colligendis copiis severius ageret, 
anno 84 Anconae a militibus occisus est (Auct. de viris 
illustr. 69). Veram Cn. Carbonem Italiam habuisse provinciam 
constat, eundem tamen in Gallia imperasse ex iis, quae Val. 
Max. VI, 2, 10 de Castricio, Placentiae praefecto, narrat, intelli- 
gimus, quae ad hoc tempus referenda sunt. Paulo plenior 

anni 84 memoria superest, quo iidem Cn. Carbo et L. Cinna, 
tum hoc occiso ille solus consulatum gessit, qui quin Italiam 
provinciam non armis modo, verum sorte etiam obtinuerit, non 
est dubium, lam de eius provincia sic narrat Cicero in Verr. 
libr. I, 13 de C. Verre dicens: Quaestor (anno 84) esc senatus 
consulto provinciam sortitus es: obtigit tibi consularis , ut cum 
consule Cn. Carbone esses cumque provinciam oblineres. Addit 
deinde pecunia accepta Verrein in Galliam ad exercitum con- 
sularem venisse, sed anno post, relicta Arimini quae supererat 
pecunia, ad L. Sullam transisse. In his primum animadvertemus 
exercitum consularem dici in Gallia fuisse, qui si fuit, sequitur, 
ut consul ipse eam provinciam habuerit eamque cum Italia 
coniunxerit. Sed operae pretium est etiam ipsa Ciceronis 
verba diligentius considerare, quae Galliam non fuisse talem 
provinciam, quales fuerunt reliquae, aperte significant. Quam 
enim provinciam obtigisse ait Verri? Nimirum hanc ut esset 
cum consule: eum cum exercitu fuisse in Gallia. Iam faciamus 
Cisalpinam Galliam eius generis fuisse provinciam, cuius tunc 
erat Transalpina, cuius Africa, cuius reliquae, consulique Car- 
boni eam evenisse: nonne sic potius dicere debuit, Verri ob- 
tigisse Galliam Cisalpinam, quae cum consularis esset, acci- 
disse, ut cum Carbone esset? Notum enim est quaestoribus 
non minus sorte datas esse provincias quam consulibus neque 
eadem fuisse quaestorum tempora ac praesidum, ut quaestor 
maneret, cum praeses decederet, et contra. Quare cum Cicero 
Verrem dicat consulis factum esse quaestorem, ei propter ipsum, 
quem gereret, consulatum Galliam Cisalpinam una cum Italia 
paruisse colligemus. Secuti sunt anno 83 L. Cornelius Scipio 
et C. Norbanus Bulbus, qui ita Italiae imperium diviserunt, 
ut Norbanus inferiorem, Scipio superiorem acciperet; nam 
illum Capuae constitisse, hunc auxilio approperasse App. bell. 
civ. I, 84 narrat. Cf. Plut. Pomp. c. 7. Eique rei convenit, 
quod Cicero in Verr. I, 14 M. Pisonem cum C. Verre com- 
parans ait cum quaestor consuli obtigisset, ad Sullae partes 
transisse, in quo Cicero si nomen provinciae adiecisset, minus 
significasset Galliam Cisalpinam cum Italia fuisse coniunctam. 
Habebat tamen etiam Cn. Carbo prorogatum imperium (App. 

I, 82), imprimis, opinor, in hac ipsa Gallia versans. Itaque 
App. I, 86 consules ait, postquam cladem a Sulla acceperunt, 
novos exercitus cx Gallia Circumpadana collegisse, nullum 
qui provinciae ei praefuerit nominans, et Plut. Pomp. c. 6 
Carbonem in Piceno multum valuisse tradit. Item anno 82, 
qui ultimus Marianae dominationis fuit, cos. C. Marius et Cn. 
Carbo easdem provincias obtinuerunt , adiuncto quidem Nor- 
bano, cui imperium prorogatum erat (App. I, 90). Ac Marius 
quidem mox Praeneste inclusus est, Carbo autem et Norbanus 
praecipue in Cisalpina Gallia cum Metello Pio et Cn. Pompeio 
pugnarunt ( App. 1 , 90 sq. ) ; commemorantur enim Carbonis 
pugnae ad Fidentiam, Faventiam, Placentiam ac tandem hoc 
effectum esse scribit App. I, 92, ut Carbo universa Gallia, 
quae a Kavenna ad Alpes pertinet sibi erepta in Africam pro- 
fugeret. Nulla in his fit mentio, ut peculiarem Galliae Cisal- 
pinae praesidem fuisse debeamus statuere, nihil de sortitione, 
nihil de mandata consulum alteri provincia, sed omnia prorsus 
ita narrantur, quasi commune ac permistum in Italia et Gallia 
imperium consules habuerint. At Transalpina Gallia quo iure 
per haec tempora utebatur? Eam iam supra suum rectorem 
habuisse ostendimus, sed commemoratur etiam a Cic. p. Quinct. 
c. 7 C. Valerius Flaccus, quem quod imperator vocatur, bella 
feliciter gessisse intelligimus. 

Iam L. Cornelius Sulla postquam rempublicam vi subactam 
legibus constituit, nonne nova quaedam etiam de Galliis pro- 
vinciis sanxit? Paucae enim omnino sunt reipublicae partes, 
in quibus nihil ille novi decrerit, atque ipsa haec, quae ad 
provincias pertinent, accuratius ab eo constituta esse invenimus. 
Ac multa sane Sulla in republica quam inveniebat, vel immu- 
tavit vel sanxit, sed magis tamen in eam partem, ut ea quae 
iu moribus ac legibus veteribus erant, confirmaret quam ut 
nova prorsus induceret. Provinciam quidem novam ab eo 
nullam factam esse reperio praeter Ciliciam, quae cum vel 
nondum subacta vel cum Asia coniuncta fuisset, anno 80 a 
Cn. Cornelio Dolabella, praetore superioris anni, tum anno 
79 a P. Servilio Vatia recta est. Galliarum autem quamdiu 
Sulla dictaturam gessit, nulla omnino mentio fit, nisi quod 

Transalpinam anno 82 Marianarum partium alicui duci pa- 
ruisse intelligimus ex Sertorii rebus, quem cum Plut. c. 7 
praetermisso itinere Gallico narret ex Italia in Hispaniam iter 
facientem in Pyrenaeis tantum montibus aliquas a barbaris 
gentibus difficultates superasse, nullis armis in Gallia occurrisse 
existimamus. Neque mirum est Cisalpinam Galliam non com- 
memorari per dictaturam Sullae: qui, si verum est, quod 
videmur docuisse, nullam eam fuisse propriam provinciam, 
quoniam summam omnium rerum in Italia potestatem habebat, 
facile in ea quicquid placebat, administrare poterat. Videntur 
etiam nonnulla in re agraria per Cisalpinam esse innovata; 
nam quia hoc imprimis agebatur, ut urbs ipsa quaeque regiones 
circa eam erant, militum praesidiis munirentur, multas in ea 
colonias deduci inutile erat. Vide commentationum epigraphi- 
carum Vol. I p. 250 sq. Sed postquam L. Sulla ineunte anno 
79 dictatura sese abdicavit, quia libertas reipublicae restituta 
erat seditionesque eius potentia oppressae revixerunt, continuo 
utriusque Galliae mentio fit. Etenim cum anno 78 a factione 
Mariana ad consulatum evectus esset M. Aemilius Lepidus 
collega Q. Lutatio Catulo, quem optimates tuebantur, consulibus 
futuris ex nova lege Cornelia provinciae decretae sunt Gallia 
Transalpina et Italia, ex quibus illa sorte evenit M. Lepido 
(App. bell. civ. I. 107), haec Q. Catulo. Qui cum vehementer 
de republica dissiderent, senatus eos iureiurando obstrinxit, 
fore ut nullas res novas molirentur, qua fide quia Lepidus se 
tamdiu teneri existimabat, dum consulatu fungeretur, ante 
exactum magistratus sui annum urbe exiit, ut et comitia in 
annum insequentem facienda prohiberet vacuamque magistrati- 
bus Romam deprehenderet (quare anno 77 per interreges demum 
consules creatos esse ex Sali. hist. orat. Phil. libr. I fr. 51 
extr. discimus) et quae ad bellum opus essent, compararet. 
Optimates autem cum Q. Catulum resistere iusserunt, tum 
extra ordinem Cn. Pompeio, qui nondum ullo honore ornatus 
maximas tamen res gesserat, imperium detulerunt (Plut. Pomp. 
c. 16). Iam Livius epit. XC sic ait: 31. H rutus , qui Cisal- 
pinam Galliam obtinebat, a Cn. Pompeio victus est, unde facile 
aliquis Galliae Cisalpinae tunc peculiarem aliquam provinciam 


De Gallia Romanorum provincia. 


47 


fuisse ac Mi Brutum, patrem eius, qui postea dictatorem Cae- 
sarem interfecit, cum praeesset ei, cum Lepido coniunctum 
contra Pompeium optimatesque bellum movisse coniiciat. Sed 
accuratius longe narrat Plutarchus Pomp. c. 16: dtisSev/dr] 
(nopinpoc) axpaxeujiaxo; f^ejxmv ini t hv AetuBov, ^8r y TwXXa rr^ 
'IxaXta? vevixTjXOTa xal rr)v ivx8j 'AXueaiv TaXaitav xaxejyavxa ota 
Bpooxoo oxpaxeujxaxt. Quae verba ostendunt M. Brutum legatum 
fuisse Lepidi praemissumque ab eo illam Italiae partem occu- 
passe. Ipse adeo M. Brutus dubium est utrum praetorius vir 
fuerit necne, qua de re cf. commentationes epigraph. Vol. I 
p. 245. Ac si fuisset proprius Galliae Cisalpinae praeses, 
nonne is, cum Lepidus ex sua provincia armatus prorupisset, 
imprimis excitandus ac contra eum mittendus erat? At missus 
est Pompeius ac L. Philippus apud Sallust. hiat. I fr. 51 haec 
censet : ut Appius Claudius interrex cum Q. Catulo proconsule 
et ceteris , quibus imperium est , urbi praesidio sint. Accedit, 
quod idem Philippus, qui, si Brutus suo iure Galliam obtinens 
arma cum Lepido consociasset, hunc, quippe maxime vicinum 
Italiae atque urbi ipsi imminentem, prae ceteris nominare de- 
buit, unius M. Lepidi, tamquam hostis patriae, mentionem 
facit, Brutum, ut illius administrum, prorsus silentio omittit. 
Quo maior fuit Cn. Pompeii, qui ipso capite seditionis expulso 
satis reipublicae consuluisse videretur, in M. Bruto crudelitas, 
quae vehementer ab omnibus scriptoribus exagitatur (Plut. 
Pomp. 16; Brut. 4; Cic. ad Att. IX, 14, 2). 

Excepit autem M. Lepidum in Gallia Transalpina L. Manlius, 
quem Plut. Sert. c. 12 narrat Q. Metello Pio aegre contra 
Sertorium bellum sustinenti auxilium tulisse, victumque ab 
Hirtuleio, quaestore eius, recessisse. Quae res cum et a Livio 
epit. XC illo ordine referatur et a Plutarcho accidisse trada- 
tur, antequam Pompeius in Hispaniam pro cos. mitteretur, in- 
cidat necesse est in annum 77, ut L. Manlium eodem anno 
quo Lepidus victus est (neque enim is in provinciam revertit, 
sed in Sardinia periit) suffectum esse videamus. Cf. etiam 
Caes. bell. Gall. HI, 20. Confirmatur igitur quod diximus, in 
Galliae nec Cisalpinae nec Transalpinae ratione quicquam a 
L. Sulla esse mutatum: mortuo enim eo haec non minus a 

praesidibus Roma missis regebatur, illa non minutf iisdem qui- 
bus Italia ipsa parebat. Nec hercle reperiri potest, cur Cisal- 
pinae quidem ratio mutata esse videatur. Nam si quis dicat 
Sulla dictatore constituendum fuisse, si quid propter civitatem 
Romanam Italiae datam in republica imprimisque in provinciis 
mutandum esset, certe hoc non eo pertinere potuit, ut Gallia 
Cisalpina ab Italia seiungeretur propriaeque provinciae ius ac 
formam acciperet. Numquid enim Italia excludi oportebat, 
quiequid civitate carebat? At ante legem Iuliam in ipsa Italia 
et municipia coloniaeque et Latini et foederatae civitates fuerant, 
eadem prorsus iuris diversitate, quam post legem Iuliam Gallia 
Cisalpina exhibebat. Atque ex hac ipsa partem tunc constat 
usam esse civitate, partem Latinitate, partem neutra praeditam 
communi fuisse sociorum iure, ut in ea quae statueretur pro- 
vincia Gallia Cisalpina, eadem condicionis diversitas reperire- 
tur, (piae nunc in Italia invenitur. Veruntamen post Sullam 
(nam ab ipso unam modo Ciliciam novae provinciae iure con- 
stitutam esse diximus) non paucae extiterunt novae provinciae. 
Earum prima fuit Cyrenae, quas cum aliquamdiu libertate usae 
essent, anno 75 P. Lentulo Marccllino quaestori propraetore 
traditas esse discimus ex Sallustiano fragmento apud Kritz. 
Sali, fragm. I n. 47. Altera fuit Bithynia, quae postquam anno 
74 Nicomedis testamento ad Romanos pervenit, in provinciae 
formam redacta est ab L. Iunio Silano, qui idem Asiae prae- 
erat, coniunctaque mansit cum ea provincia sub L. Octavio, 
tum L. Lucullo et M. Aurelio Cotta, qui bellum adversus 
Mithridatem communiter gesserunt, sub M.' Acilio Glabrione, 
sub Cn. Pompeio, a qua postquam provincia lege Pompeia 
(Plin. epist. X, 83 et 113 et 115 etComment. epigraph. Vol. I 
p. 111 et 123 et saepius) constituta est, primum proprium sibi 
rectorem habuit per biennium ab anno 61 a. Chr. C. Papirium 
Carbonem (Eckhel. Doctr. numm. II p. 369). Tertia fuit Syria 
a Pompeio capta, quarta denique Creta, de qua disputavimus 
in Commenti, epigraph. Vol. II p. 240. Sed omnium harum 
provinciarum ratio diversa erat. Duae enim ex iis testamento 
Romanis relictae erant, duae armis expugnatae, ut causa con- 
stituendi appareat. Talis autem cum nulla fuerit in Gallia 

Cisalpina, ex ipsius rei natura ne post Sullam quidem eius 
rationem mutatam esse poterimus colligere. Accedit aliud, 
quod inter Galliam hanc Cisalpinam, quae putatur, et inter 
reliquas populi Romani quae vere fuerunt provincias magnam 
quandam diversitatem fuisse significet. Etenim reliquas, non 
modo parvas atque inermes, verum etiam magnas ac populis 
bellicosis vicinas, aliquando ab iis administratas esse videmus, 
qui praetores tantum fuissent, non consules. Nam ut in eo 
temporis spatio , de quo agimus , consistamus , Macedoniam, 
cuius plurimos rectores novimus, ex praetura obtinuit L. Rubrius 
Culleolus (Comment. epigraph. Vol. II p. 184), C. Octavius 
(ibid. p. 194), L. Appuleius Saturninus (ibid. p. 194), 
Q. Ancharius (ibid. p. 201), Africam L. Licinius Lucullus 
(Cie. Acad. II, 1), L. Sergius Catilina (Cic. p. Cael. 4), 
Q. Pompeius Rufus (Cic. p. Cael. 30), T. Vettius Iudex aliique, 
quorum nomina ignoramus; perpauci enim vel nemo ex con- 
sulatu banc provinciam sortitus est. Hispaniam autem cite- 
riorem proxime ante Cn. Pompeium ex praetura rexit Q. Ca- 
lidius (Cic. p. Plane. 29), tum M. Pupius Piso, P. Cornelius 
Lentulus Spinther anno 59 (Caes. bell. civ. I, 22), ulteriorem 
Antistius ille Vetus, cuius quaestor fuit C. Iulius Caesar (Plut. 
Caes. 5), C. Cosconius (Cic. in Vat. 5), ipse C. Caesar, Sex. 
Quinctilius Varus , alii. Sardiniam et Siciliam post Sullam 
quia quietissimae erant, nemo, qui consulatu functus esset, 
accepit, nec magis Asiam, si L. Lucullum et M.’ Acilium 
Glabrionem excipias. Ciliciam ex praetura tenuit Cn. Dola- 
bella, de quo diximus, Bithyniam, postquam Mithridate victo 
pacata est, C. Papirius Carbo, C. Memmius Gemellus, alii. 
De Narbonensi denique Gallia infra saepius disputabimus. At 
Galliae Cisalpinae cum nullus omnino praeses, quin consulatum 
gesserit, commemoretur, neque ea aut eiusmodi fuerit in tanta 
urbis propinquitate, ut qui bene eam etiam ex praetura admi- 
nistrasset, latere posset, aut tam plena armorum ac belli, ut 
nisi a consulari viro et magno cum exercitu regi non posse 
videretur, efficietur, ut etiam post Sullam diversam regiminis 
rationem habuerit ac reliquae provinciae. Quae cum ita sint, 
etiam deinceps alter consulum, qui Italiam provinciam sortiendo 

acceperat, Galliam rexit neque exacto magistratus anno aliam 
provinciam adiit. Alter enim, quia consulares provinciae ante 
comitia destinabantur, iam in ipso magistratus sui anno eam, 
quam deinde recturus eiat, provinciam obtinebat. Id adeo 
iam sic demonstremus, ut quae quotannis cum praetoriae tum 
consulares provinciae fuerint , examinemus simulque si qui 
Narbonensis Galliae praesides cognoscantur, afferamus. 

Substitimus autem supra in anno 78 a. Chr., quo M. Le- 
pidus Narbonensem Galliam tenuit, qui cum bellum excitasset, 
et Q. Catulo, cui Italia evenerat, imperium prorogatum et 
Cn. Pompeio extra ordinem exercitus datus est, quem ille in- 
vito senatu, dum anno 76 in Hispaniam ulteriorem contra Ser- 
torium missus est, retinuit (Plut. Pomp. 17). Quare cum 
anno 77, quo D. Iunius Brutus et Mam. Aemilius Lepidus ex 
interregno (Sali. hist. I orat. Phil.) consulatum inierunt, duo 
iam essent in Italia exercitus cum duobus imperatoribus, quid 
consul vel consules in ea egerint non tradi minime mirum 
est. Substitisse autem existimo ambos cos. in Italia, praetextu 
seditionis quamvis iam compressae. Nam Mam. Lepidus, 
quamquam consueto more exercitum et quaestorem et legatos 
et reliquum apparatura militarem habuit (Cic. p. Cluent. 3ti), 
tamen iam provectior aetate erat, cum ad consulatum perveni- 
ret (cf. Borghes. in Act. acad. Rom. arch. VII p. if)9), ut 
dubium esse videatur, num provinciae externae regendae cupi- 
dus fuerit, nec D. Brutus scio quam provinciam accipere 
potuerit. Siquidem anno 76 Hispaniae a Cn. Pompeio et 
Q. Metello, Africa ab L. Lucullo, Macedonia ab Appio Claudio, 
Asia ab L. Silano, Narbonensis Gallia ab L. Manlio, Cilicia 
ab P. Servilio regebantur, Sardinia et Sicilia post Sullana 
nunquam praesidem consularem videntur habuisse, ut nulla su- 
persit provincia, quam anni 77 consulibus obtigisse existimemus. 
Tum anno 76 C. Scribonium Curionem Macedoniam accepisse 
constat (Comment. epigraph. Vol. II p. 180), collegam eius 
Cn. Octavium, hominem mitem ac paci aptiorem, quod multis 
corporis doloribus cruciaretur (Cic. Brut. c. 60 et de fin. II, 28 ; 
Sali. hist. III, 83 ed. Kritz.), Italiae Galliaeque praefuisse ex 
ceterorum annorum similitudine probabiliter suspicabimur. Anno 

75 qui consulatum gesserunt L. Octavius et C. Aurelius Cotta, 
ex iis ille Ciliciam provinciam sortitus est, in qua anno inse- 
quenti decessit (Plut. Luculi. 6), hunc Cicero in Pis. c. 26 
nullo certo hoste summa tamen narrat triumphi cupiditate 
flagrasse. Quare cum idem Cicero JBrut. c. 92 C. Cottam 
tradat ex consulatu in Galliam profectum esse, Pighius Annal. 
Vol. III p. 298 ei utramque Galliam obtigisse existimat, cuius 
opinionis causam ullam aut rationem nec attulit nec afferre 
potuit. Prorsus enim extra ordinem factum esse intelligemus 
semel, ut utraque Gallia sub unius rectoris imperium coniun- 
geretur, quod ut posset fieri, antea Cisalpinae universa ratio 
mutata est: quae quamdiu vetere consuetudine ab eo, qui 
Italiam obtinebat, regebatur, quomodo adiungi potuit Narbo- 
nensis? Alterutram igitur Galliam Cotta rexit ac cum nullo 
certo hoste triumphum meruisse narratur, non dubitandum 
esse censeo, quin Cisalpinam obtinuerit, ex qua praeter Alpinas 
quasdem gentes vagas hostiumque nomine vix dignas triumphus 
quaeri non poterat. In Narbonensi quidem tot nationes erant 
bellicosae tantaque maximorum bellorum materies, ut qui con- 
sulari exercitu ornatus gloriaeque cupidus esset, honestissime 
triumphum adipisceretur. Eaque provinciarum divisio aliorum 
annorum consuetudini prorsus convenit. Veruntamen si Ita- 
liam cum Gallia Cisalpina obtinuit C. Cotta, hoc quidem posset 
intelligi, si intra magistratus sui annum devictis hostibus 
triumphum egisset; sed cum propter negotia domestica, in 
quibus eloquentia excelluit, per consulatum ipsum Romae 
mansisset, cur tandem post consulatum demum in bellum pro- 
fectus est? Cuius si ulla facultas esset, certe successor eius 
sibi potius imperium sumpsisset. Nimirum hoc sic accidit. 
Anni 74 a. Chr. consules L. Licinius Lucullus etM. Aurelius 
Cotta quas provincias acciperent? In Sardiniam et Sioiliam 
et Africam tunc quidem consulares viri non proficiscebantur, 
Hispaniae tenebant Pompeius et Q. Metellus, Macedoniam 
C. Curio, Ciliciam L. Octavius, de quo diximus, nec horum 
quisquam revocari poterat, quia illi difficillimum bellum admi- 
nistrabant, hi modo provincias acceperant. Quare unum hoc 
relinquebatur, ut consulibus futuris (sic enim lex Sempronia 

4* 


Digitized by 



52 


De Gallia Romanorum provincia. 


iubebat) anno 75 decernerentur Italia et Narbonensis Gallia. 
Ac Lucullo quidem Plutarchus Lue. c. 5 antequam consul 
crearetur, narrat sorte evenisse Galliam Cisalpinam i. e., ut di- 
dicimus, Italiam et Galliam; collegae eius quae obtigerit pro- 
vincia non addit, sed fuisse eam quam diximus probabile est. 
Verum cum casus ita tulisset, ut vel exeunte anno 75 vel 
ineunte 74 L. Octavius, Ciliciae rector, moreretur, L. Lucullus, 
quia Mithridaticum bellum imminebat nec ultra differri poterat, 
a populo, ut videtur, Ciliciam bellique administrationem acce- 
pit, collegaque eius, ne in minore provincia nihil gloriae pararet, 
precibus senatum permovit, ut is sibi classem bellumque mari 
gerendum permitteret. Quo facto ubi uterque consul urbem 
reliquit, vacua facta est et Narbonensis Gallia, quae vel prae- 
tori alicui data vel ei qui antea habuerat, quisquis fuit (neque 
enim L. Manlium, qui anno 7b obtinuerat, tunc amplius in ea 
fuisse arbitror) prorogata est, et Italia, quatn proconsulari im- 
perio, ut par erat, C. Cotta rexit bellique ac triumphi occa- 
sionem accepit. Anno 73 a. Chr. quae consulares provinciae 
fuerint notum est. Nam M. Lucullus Macedoniam habuit 
(Comment. epigraph. II p. 181), C. Cassius Varus Italiam. In 
quo rursus argumentum satis certum deprehendimus, quo Ita- 
liam cum Gallia Cisalpina coniunctam consulis alterius imperio 
paruisse intelligamus. Etenim cum illo anno bellum gladiato- 
rium exarsisset, primus ducum Romanorum a Spartaco victus 
est Clodius aliquis, de quo sic refert Plutarchus Crass. c. 9: 
eixeixa KXtuotoo oxpaxjjfoti pexa xptjyiXuov irepcpbevxo? lx'Pd»jXTj?, 
ac similiter Orosius V, 24 Clodii praetorii , qui servos obsidione 
cinxisset, castra expugnata esse scribit. Sed et Plutarchum 
Graecorum more axptxxr^ov intelligere eum, qui dux exercitus, 
non qui praetor sit, et Orosium parum vere tradidisse ostendit 
Livius epit. XCV ; nam is Claudium Pulchrum legatum a 
Spartaco victum esse ait. Cuius igitur ille imperatoris legatus 
erat? Certe non praetoris alicuius (nam post hanc cladem 
P. Varinium Glabrum praetorem eiusque legatum Furium a 
Spartaco victos esse tradit Plutarchus), nec imperatoris extra 
urbem in provincia aliqua collocati, sed tum ad urbem cum 
exercitu commorantis ; nam nec exercitum ullum tunc ad urbem 

fuisse novimus et ex urbe Clodium legatum missum esse scri- 
bit Plutarchus. Necesse igitur est C. Cassii Vari legatum in- 
telligamus atque hunc Italiae praefuisse statuamus. Ipse qui- 
dem consul quo tempore Claudius superatus est, iam in Gallia 
Cisalpina videtur esse versatus ; nam et Spartacus ne in Galliam 
erumperet metuebatur nec victo legato ipse, sed praetor fugi- 
tivos aggressus est. Insequenti autem anno 72, quo L. Gellius 
Poplicola et Cn. Cornelius Lentulus Clodianus consulatum 
inierunt, quoniam magnum periculum a fugitivis timebatur, 
senatus trifariam Italiae tutelam divisit ; nam Lentulus mediam 
Italiam, Gellius inferiorem, Cassius prorogato imperio Galliam 
defendebat adiutoresque belli erant Q. Arrius et Cn. Manlius 
praetores (Liv. epit. XCVI; App. bell. civ. I, 117). Quare 
quod Plutarchus Crass. 9 Cassium appellat tr,? itEpt Ilaoov 
TaXaita? arporo]-p v (cf. Flor. III, 20, 10; Oros. V, 20), non 
ita interpretabimur, ut ei Galliam vel Circumpadanam vel Cis- 
alpinam tamquam peculiarem provinciam datam esse putemus, 
sed prorogato eum imperio statuemus iussum esse illam maxime 
Italiae partem tueri. Ac quoniam more Romano imperium 
post consulatum prorogari non potest nisi iisdem locis, quibus 
in magistratu ipso imperium fuerat, sequitur, ut Cassius, qui 
consul Italiam provinciam sortitus erat, simul in Gallia im- 
perarit. Veruntamen cum ne illi quidem, quos diximus, im- 
peratores Spartacum fugitivosque extinguere potuissent, res 
extracta est in annum 71, quo P. Cornelius Lentulus Sura et 
Cn. Aufidius Orestes consules fuerunt. Tum Spartaci bellum 
constat traditum esse M. Licinio Crasso praetori (Plut. Crass. 9; 
App. bell. civ. I, 118). At ex consulibus unum P. Cornelium 
Suram scimus ab L. Gellio Cn. Lentulo censoribus , qui 
mense fere Iunio anni 70 inierunt, senatu esse motum (Comment. 
epigraph. Vol. II p. 183), ut eum tunc nec in provincia nec 
in magistratu fuisse videamus. Rexit igitur Italiam cum Gallia, 
sed nomen eius et P. Crassi victoria et Cn. Pompeii ex Hispa- 
nia revertentis gloria obscuravit; habuerit etiam aliquamdiu 
prorogatum imperium, dum P. Crasso obtinente Italiam deposuit. 
Collegam autem eius Cn. Aufidium, quia nusquam postea 
commemoratur, in Comment. epigraph. 1. 1. coniecimus non 

multo post consulatum supervixisse. Nec tamen hoc impedit, 
quominus provinciam rexerit , ac videtur rexisse , non propter 
fragmentum illud Sallustianum, quod Priscian. VI, 11, 61 ex 
libro II histor. (II, 84 ed. Kritz.) affert (id enim cum in altero 
historiarum libro fuerit, ad illud potius imperium, quod Orestes 
ex praetura habuit, videtur pertinere, quamquam certe non ad 
praeturam Illyricam, ut Pighius Annal. III p. 293 volebat, si- 
quidem nulla erat provincia Illyricum), sed propter consularium 
provinciarum consuetudinem. Itaque cum Macedonia anno 7 1 
ab M. Lucullo, tum a L. Culleolo, certe post tantas victorias 
nullo modo a consulari viro, Asia et Cilicia utroque anno ab 
L. Lucullo, Narbonensis Gallia anno 71 a. M. Fonteio admi- 
nistratae sint, eum in alterutram Hispaniam vel Cn. Pompeio 
vel Q. Metello successisse suspicor; nam alteram usque ad 
annum 69 M. Pupius Piso ex praetura tenuit (Ascon. p. 15 
Orell. ; Cic. p. Flacc. c. 3). Insequuntur anno 70 Cn. Pom- 
peius Magnus et M. Licinius Crassus consules, quorum ille 
cum iurasset se in nullam provinciam ex consulatu iturum 
idque servasset (Veli. II, 31; Zonar. X, 2), quid tandem fecit 
Crassus? Num idem iuravit quod Pompeius? At id nec tra- 
dit quisquam nec per se probabile est, quod nondum consularia 
imperia, ut Pompeius, exercuerat. Nec minus tamen certum 
est eum non exisse in provinciam. Quid igitur muneris gessit? 
Nimirum Pompeii iureiurando illa provincia, quae extra Italiam 
decerni solebat, sublata erat, ipsam Italiam cum Gallia Cisal- 
pina accepit M. Crassus idque ita consentaneum erat. Etenim 
pacarat paulo ante bello civili extincto Italiam, quare, ut pro- 
vinciam qui subegit, idem iure ac legibus componere solebat, 
ita Crasso concedendum erat, ut vastatam seditione Italiam 
restitueret provideretque, ne quod simile malum iterum existeret. 
De consulum , qui anno 69 successerunt , Q. Hortensii et 
Q. Metelli, provinciis satis dictum est in Commentationibus 
epigraph. Vol. II p. 186. Cum sors aliter constituisset, cessit 
Hortensius Metello Macedoniam et bellum Creticum, ipse Romae 
mansit i. e., ut coniicio (nihil enim de ea re traditur), Italiam 
provinciam accepit Galliamque Cisalpinam cum ea coniunctam 
rexit. Eandemque haud scio an insequenti anno obtinuerit, 

quo Q. Marcium Regem constat in Ciliciam esse profectum 
(Plut. Luc. 35; Liv. epit. XCVIII; Dio XXXV, 14), colle- 
gam eius L. Caecilium Metellum initio magistratus sui obisse 
nec successorem accepisse narrat Dio Cass. XXXV, 4. Nisi 
forte tum, quia Hortensius belli minus cupidus erat resque 
urbanas praeferebat, praetori alicui Italiae cura mandata est. 
At anno 67 a. Chr. everti videtur illa, quae a nobis proposita 
est lex, ut consulum alter Italiam acciperet. Neque enim 
modo M.’ Acilium Glabrionem scimus sortitum esse Asiam 
cum Bithynia (Dio XXXV, 14), verum etiam collegam eius 
C. Calpurnium Pisonem idem Dio XXXVI, 20 refert Narbo- 
nensem Galliam accepisse provinciam. Veruntamen singularis 
prorsus eius anui fuit ratio. Lata enim eo est lex Gabinia, 
qua Cn. Pompeio belli piratici gerendi causa infinita prope 
potestas delata est, quae non tantum omnem oram maritimam, 
in qua parem potestatem ac provinciarum proconsules haberet, 
sed etiam Italiam universam complectebatur, quam in triennium 
cum proconsulari potestate accepit. Id et Dio Cass. XXXVI, '20, 
quamvis mutilus sit locus, aperte tradjt et necesse fuisse appa- 
ret ; etenim nisi ea potestate ornaretur, satis magnum ille exer- 
citum colligere non potuit ; conscripsisse autem narratur vigiuti 
milia peditum (Plut. Pomp. c. 26). Peribat igitur hac lege 
alterius consulis provincia prope tota nec Pompeio ipsi, qui 
tunc plurimum Romae valebat, gratum esse poterat, alterum 
eumque consulem pari secum in Italia esse potestate. Ideo 
C. Pisoni eadem lege Gabinia extra ordinem Narbonensem 
Galliam redditam esse coniicio. Quam cum in ipso consulatu 
quamvis in urbe commoraretur, adisset, impedire Cn. Pompeii 
in Gallia Narbonensi dilectus coepit (Dio XXXVI, 21; Plut. 
Pomp. c. 27), quam ob rem accusatus apud populum excidisset 
magistratu, nisi ipso Pompeio deprecante dimissus esset. Ex 
qua imperatorum contentione coniecturae nostrae satis validum 
argumentum repetimus. Cum enim nullus alius proconsul 
cum Pompeio de apparando bello dissensisse narretur, ne Pi- 
sonem quidem ut dissentiret facturum fuisse existimo, nisi, 
quod Italiae quasi supplendae causa acceperat Galliam, eam 
ob rem se exemptam a Pompeii dilectu suam iam provinciam 

habere arbitraretur. Accedit, quod in totidem annos accepit, 
in quot Pompeius imperium maritimum; tam diu enim eum 
Narbonensi Galliae praefuisse ex Cicerone p. Plane. 39 disci- 
mus, ubi a se consule Pisonem cum repetundarum (Sali. Catii, 
c. 49) argueretur, ait esse defensum ; successisse autem ei constat 
C. Pomptinium. Anno 66 quae consularium provinciarum di- 
visio fuerit , est obscurius. Sed hoc tamen certum est 
M.’ Aemilium Lepidum mansisse Romae, siquidem ab Ascon. 
p. 60 Orell. et Valer. Max. VIII, 5, 4 in causa C. Cornelii 
maiestatis rei, quae insequenti anno acta est, testimonium dixisse 
narratur. Nullam igitur externam provinciam rexit, sed Italiae 
Galliaeque, postquam Pompeius confecto bello piratico adversus 
Mithridatem missus in Asiam abiit, solito more praefuit. Col- 
lega autem eius L. Volcatius Tullus videtur sane in provin- 
ciam esse profectus. Nam in causa illa Cornelii, quam modo 
diximus, Ascon. 1. 1. et Valer. Max. 1. 1. testes nominant prin- 
cipes civitatis reo infestos, in quibus, si Romae adesset, et 
esse et nominari oportebat L. Volcatium, quippe quem opti- 
matium studiosissimum fuisse ex iis quae gessit intelligamus. 
Nam et in ipso consulatu consilium publicum habuit, num 
Catilinae in petendo consulatu ratio habenda esset (Ascon. 
p. 90), et Ciceronis consulatum probavit (Cic. Phil. II, 5, 12), 
et in civili bello moderatissimum se exhibuit. Sed quam tan- 
dem provinciam habuit? Ciliciam anno 65 tenebat Pompeius, 
Narbonensem Galliam C. Calpurnius Piso, superioris anni con- 
sul, Asiam Q. Voconius Naso* Macedoniam Q. Metellus Cre- 
ticus, Sicilia, Sardinia, Africa nunquam hac aetate fuerunt 
consulares. Relinquitur igitur Hispania ulterior; nam in 
citeriorem cum is qui sortitus erat, adire vel noluisset vel 
nequisset, quaestor pro praetore missus est Cn. Calpurnius 
Piso (Sali. Cat. 19; Dio Cass. XXXVI, 27; Suet. Caes. 9). 
Rediit autem L. Volcatius in urbem circa annum 63; nam de 
sociorum Catilinae animadversione eum in senatu sententiam 
dixisse narrat Cicero ad Att. XII, 21. Deinceps anno 65 
L. Manliam Torquatum cos. sortitum esse Macedoniam diximus 
in Comment. epigraph. Vol. II p. 192, alterum L. Aurelium 
Cottam in Italia mansisse neque externam provinciam accepisse 

hinc discimus, quod insequenti anno cum M.’ Acilio Glabrione 
censuram gessit. Qui denique anno 64 a. Chr. secuti sunt 
consules, ambo in urbe remanserunt. Nam et C. Marcius 
Figulus in senatu contra Catilinam dixisse narratur (Cic. ad 
Att. XII, 21; Phil. II, 5) et L. lulius Caesar, idemque 
duumvir in C. Rabirii causa iudicavit. Hoc quam ob rem 
acciderit, certo dici nequit, sed alterum tamen eorum statuere 
debebimus Italiae cum Gallia Cisalpina praefuisse, alterum 
cum Hispania citerior ei obtigisset, urbem relinquere noluisse. 

Atque horum quidem, quos adhuc perlustravimus, annorum 
tenuis sane supererat memoria, ut modo coniecturarum pro- 
babilitate utendum, modo aliorum temporum similitudo afferenda, 
modo denique ignoratio rerum auctorumque inopia confitenda 
esset. Eo plura iam de anno 63 a. Chr. traduntur, quo M. Ci- 
cero et C. Antonius consules fuerunt. Qui antequam anno 
64 a. Chr. designati sunt, futuris consulibus ex lege Sem- 
pronia Macedonia et Italia decretae sunt (cf. Comment. epigraph. 
Vol. II p. 193), postquam magistratum inierunt, provincias 
sortiti sunt, in qua sortitione Ciceroni Macedonia, Antonio 
Gallia evenit. Sed ille quoniam collegam Catilinae eiusque 
sociis favere animadvertebat, concedenda Macedonia eum per- 
pulit, ut senatum bonosque adiuvaret, tum Galliam Cisalpinam, 
quam cum Antonii provincia mutarat, quamvis a senatu iam 
pecunia exercituquc instructam deposuit. Refert haec satis 
copiose Dio XXXVII, 33: EiX^et fdp x? jc MaxsSovia? ap;at 
oute 84 I? IxeivTjv (x<p -jfdp auvap^avn aoxr,i 8ii xijv itepl xa? 
8t'xa« axouSijv 4£4<jxtj) ooxs £c xijv Talaxiav xijv itXijofov, f ( v 
dvx4XafJi, 8ta xa irapovxa 4£ijXaaev, aXX’ a&xi? p4v xijv itoXiv 8td 
(poXaxij? Ixotijoaxo • 4? 84 xijv TaXaxtav x4v MixeXXov, 8jr<u? pij 
xal 6 KaxiXtvac aixijv otpsxspioTjxat, eaep^e. Tres in his Cice- 
ronis res distinguuntur, primum quod Macedoniam Gallia 
mutavit, deinde quod Galliam deposuit, tum quod Metellum 
Celerem Galliae praeficiendum curavit. Primum autem illud 
fecisse narratur 8ia xijv irepl xdc Stxac mrooSijv i. e. quod iudicia, 
in quibus eloquentia praestabat, urbemque, in qua sola fiebant, 
relinquere nolebat. Quid igitur? Si Gallia Cisalpina provin- 
cia, quam mutatione ab Antonio acceperat, eiusdem generis 

erat ac Macedonia, i. e. si ab suo praeside, qui in ipsa pro- 
vincia versaretur, regi debebat, quid tandem Cicero Gallia 
accepta lucrabatur? Num minus oportebat relicta Roma re- 
lictisque quae in urbe exercebantur iudiciis peregre abesse? 
Haberet abstinentiae et demerendi Antonii causam, cum Ma- 
cedoniam cederet, haberet etiam securiorem ac paci aptiorem 
provinciam, sed illud certe sequi non poterat quod Dio dicit, 
quod iudiciis vacare vellet. Apparet igitur ex alio provin- 
ciarum genere fuisse Macedoniam, ex alio Galliam Cisalpinam, 
item intelligitur hanc ab eo, qui Romae versaretur ac iudiciis 
occuparetur, potuisse regi. Cum autem supra documentis cer- 
tissimis hanc ipsam Galliae citerioris rationem ante Sullae 
aetatem fuisse ostenderimus, ut coniunctim cum Italia regeretur 
quique huic praeesset, idem illam administraret Romaeque 
versaretur, nonne manifestum est eandem eius naturam fuisse 
Cicerone consule? Neque alia similia documenta, quae idem 
ostendant, desunt. Proxime enim Dio 1. 1. hoc a Cicerone 
factum esse narrat, ut ipsam illam Galliam citeriorem, quam 
ab Antonio acceperat, deponeret. Pertinent ad cam rem quae 
Cicero in Pie. c. ‘2 habet: Ego provinciam Galliam, senatus 
auctoritate exercitu et pecunia instructam et ornatum , quam cum 
Antonio communicavi, quod ita existimabam tempora reipublicae 
ftrre, in contione deposui reclamante populo Romano Hunc 
locum, qui in omnibus codicibus ita ut scripsimus legitur, non 
existimamus recte ab Garatonio esse explicatum, nec probamus 
nunc, quod in comment. epigraph.Vol.11 p. 194 Galliae Cisal- 
pinae ratione nondum satis perspecta veram videri eius inter- 
pretationem significavimus. Etenim Garatonius hoc dicere 
Ciceronem putabat, Galliam, quae ad Antonium iure ac sorte 
spectabat, in illius gratiam ultro se suscepisse idque privata 
pactione, qua non fieret, ut ea minus Antonii esset, sed ut 
eam Cicero pro Antonio haberet ac regeret. In quibus primum 
privatam illam quam ait pactionem non intelligo. Solebant 
enim omnino provinciae consulibus futuris sic decerni, ut aut 
sortiri aut comparare eas inter se iuberentur, comparatio autem 
illa, quam apparet non modo ante sortitionem, sed nonnunquam 
etiam post eam fieri potuisse, quo pacto publice suscipi potuerit 

non intelligo: semper ea in privata quasi pactione erat posita 
neque unquam sequebatur, ut una provincia duorum impera- 
torum esset communis. Deinde vereor, ut quod Garatonius 
in verbo communicandi inesse vult, significari eo possit. Etenim 
communicare nihil, opinor, aliud est, quam commune aliquid 
cum aliquo facere, quare Cicero cum se Galliam cum Antonio 
communicasse dicit, hoc ait, se in Gallia, quam propriam sibi 
provinciam habuerit, Antonio quoque secum imperium con- 
cessisse. Quae cum ita sint, probanda utique est Ferratii in- 
terpretatio, qui quod Cicero passus sit adversus Catilinam cum 
exercitu C. Antonium mitti extra ordinem (nam C. Antonius 
illum ad Pistoiam devicit), ideo recte Galliam cum Antonio 
communicatam dici ait. At nemo alius hoc tradit. Nimirum 
nec omnia ab omnibus narrari opus est et Cicero per se ipse 
satis idoneus auctor est et res ipsa certissima est; nam cum 
Antonius cum Catilina pugnarit, in ea parte Italiae imperium 
a senatu mandatum habuerit necesse est. Quae autem contra 
hanc rationem Garatonius disputat, partim ad imperium Me- 
telli, de quo paulo post dicemus, quod ille Galliae Cisalpinae 
ratione non perspecta quale fuisset intelligere non potuit, partim 
ad tempora pertinent. Nam quia Antonium Roma profectum 
esse constat demum postquam Catilina urbe emissus est , Ci- 
cero autem antequam Catilinam eiecit, provinciam et deposuit 
et Q. Metello praetori decernendam curavit, Garatonius sic 
existimat, non inter Ciceronem et inter Antonium, sed inter 
Metellum et Antonium debuisse dici communicatam esse Gal- 
liam. At aliud est imperium provinciae accipere, aliud Roma 
proficisci, nec si Antonius demum post a. d. VI Id. Nov., qua 
nocte Catilina urbe excessit, in bellum abiit, efficitur, ut non 
ante iam imperium et decretum a senatu habuerit et vere exer- 
cuerit. Idque cum in aliis provinciis ita esse poterat, tum in 
Gallia Cisalpina, cuius praesides consuevisse didicimus Romae 
versari atque inde universam Italiam communiter administrare. 
Duas igitur iam tenemus res certissimas, primum commutasse 
Ciceronem Macedoniam Gallia, deinde, cum Galliam teneret, 
eum in hac ipsa extra ordinem C. Antonio commune secum 
imperium decernendum curasse. Sed quid? Num tandem 

Antonius bellum gessit in Gallia, num Catilina in eam invaserat? 
Minime vero. Sed Catilina quidem circa Faesulas haerebat, 
modo ad urbem , modo in Galliam venus castra movebat (Sali. 
Cat. 56), tandem in agro Pistoriensi consedit, in quo extrema 
pugna accidit. Nunquam igitur nec Catilina eam quae Gallia 
Cisalpina putatur esse, attigit nec Antonius, ut appareat, C. An- 
tonium, cui Galliam communiter cum Cicerone decretam esse 
docuimus, in Italia tamen ipsa habuisse imperium rationemque 
eius regionis, qualem ante L. Sullae aetatem fuisse ostendimus, 
non esse mutatam post eum. Veruntamen ne quis hoc quod 
de Galliae Italiaeque finibus prorsus confusis disputavimus, in 
eo tantum, qui ipsum consulatum gereret, accidere potuisse 
opinetur, accedit tertia res, quam supra ex Dionis verbis effe- 
cimus. Etenim deposuit Cicero quam cum Antonio commu- 
n i carat provinciam (Plut. Cic. 12; Cic. Phil. XI, 10), eamque 
Metello praetori decernendam curavit. Idem saepe antea alii 
fecerant, illud unum minus fuerit usitatum, quod ipse ubi de 
ea re gloriatur, solet addere, quod instructam ornatamque de- 
posuit. Quamquam tale etiam exemplum in L. Licinio Lucullo, 
qui Sardiniam repudiavit, reperio (Dio XXXVI, 40). Causa 
autem qua movebatur cum illa erat, quae ab Dione affertur, 
quae in ipsius urbis securitate posita erat, tum aliae quaedam 
interiores, quas praeclare significat in epistola ad Q. Metellum, 
cui imperium suum cessit, scripta (epist. IV, 2): Ego si hoc 
dicam me tua causa praetermisisse provinciam , tibi ipse levior 
videar esse ; meae enim rationes ita tulerunt atque eius mei con- 
silii maiorem in dies singulos / ructum voluptatemque capio. 
Illud dico me, ut primum in contione provinciam deposuerim , 
statim quemadmodum eam tibi traderem cogitare coepisse. Aihil 
dico de sortitione vestra-, tantum te suspicari volo, nihil in eure 
per collegam meum me insciente esse /artum. Intelligimus igitur 
ex certissimo testimonio verum esse quod Dio significat Me- 
tellum non in agrum modo Picenum, sed in ipsam provinciam 
Galliam Cisalpinam missum esse proconsulari imperio eodein- 
que exercitu, qui Ciceroni decretus erat, instructum. Sed in 
bello tamen Catilinario Metellus ipsam Galliam non magis 
attigit quam Antonius; obsidebat enim viam, qua ex Italia in 

Galliam ibatur (Sali. Cat, c. 58), ut rursus oum, qui Galliam 
provinciam accepisset , in Italia rem gessisse videamus. At, 
inquiat aliquis, factum hoc sit in bello Catilinario, ut iis qui 
Galliam obtinerent , senatus fines provinciae suae excedere 
vicinamque Galliam tueri permitteret, sed ut semper Gallia 
cum Italia coniuncta esse consuerit non sequitur. Neque id 
vellem 'gequi , nisi et aliis argumentis et temporum quae ante 
L. Sullam fuerunt similitudine moverer. Quamquam faciamus 
Galliae fines fuisse eos, quos vulgo putant, nonne ad duos 
imperatores, quibus Galliam commissam esse diximus, impri- 
mis adiungendus erat tertius, qui proprie Italiam seditione ac 
multiplici tumultu perturbatam tueretur? At neminem constat 
imperio esse ornatum praeter C. Antonium et Q. Metellum. 

Atque haec quidem de eo anno dicenda erant, cuius co- 
piosior ac certior memoria extat. Superest autem, antequam 
Galliam Cisalpinam eam quam proprie appellamus provinciam 
factam esse sumus demonstraturi, triennium, cuius primo anno 
consules fuerunt D. Iunius Silanus et L. Licinius Murena. 
Eorum hic iam ex praetura anno 65 gesta Galliam Narbonen- 
sem habuerat (Cic. p. Mur. ‘20 et 41), quam etiam anno 63 
cum consulatum petebat, per Gaium fratrem obtinuit (Cic. p. 
Mur. 41; Sali. Cat. 42), sed post consulatum ita non com- 
memoratur, ut eum existimare debeamus, cum deponendae 
provinciae nullam causam haberet, eam, quae minima negotia 
exhiberet, i. e. Italiam Galliamque obtinuisse. Accedit, quod 
collega eius D. Silanus et provinciae et triumphi cupiditate 
ardebat excusabatque facile eam cupiditatem , quod ex prae- 
tura, quam item anno 65 videtur gessisse, nullam maiorem 
provinciam rexerat. Itaque a Cicerone in Pis. c. 26 inter eos 
nominatur, qui triumphandi cupiditate incensi provinciam flagi- 
tarint, quam certe non minus assecutus est quam reliqui quos 
Cicero affert. Sed quam tandem habuit? Pighius quidem 
Annal. III p. 341 cum huius anni consulibus Illyricum et 
Bithyniam decretam atque earum alterutram Silano obtigisse 
censuisset, recte emendatur a Borghesio in Annal. inst. archaeol. 
anni 1849 p. 66 ; nam Bithyniam tunc paruisse ait illi C. Pa- 
pirio Carboni, cuius causam Dio XXXVI , 23 narrat, quem 

ex nummis ei provinciae per biennium praefuisse discimus 
(Eckhel. Doctr.numm.il p. 369), quare de Illyrico solo credendum 
esse putabat. Quod nos, qui usque ad imperatorem Augustum 
nullam propriam provinciam Illyricum fuisse intellexerimus 
(Comment. epigraph. II p. 221), non accipiemus. Sed quam 
provinciam habebat Silanus? Nam Siciliae anno 61 praefuisse 
scimus C. Vergilium, Hispaniam ulteriorem tenebat C. lulius 
Caesar, Africam Q. Pompeius Rufus, Macedoniam C. Antonius, 
Asiam Q. Cicero, Galliam Narbonensem C. Pomptinius; eas 
autem provincias, quas per Orientem modo Cn. Pompeius 
pacarat legibusque novis constituerat, non probabilius est tunc 
denuo consulari viro atque exercitui esse traditas quam Sar- 
diniam aut Cyrenas, quas qui rexerint nescimus. Ita una 
relinquitur Hispania citerior, quae et saepe consularis esse 
solebat et facilem triumphi materiem praebebat. Atque eius 
rei adeo quaedam, quamvis obscura, supereat memoria. Quid 
enim significant quae Sexti Rufi breviarium c. 5 habet: Re- 
bellantes Lusitanos in Hispania per Decimum llrutum obtinuimus 
et usque Gades ad Oceanum mare pervenimus (unde Brutus ille 
anno 136 a. Chr. triumphavit). Postea ad Hispanos tumul- 
tuantes Decimus /unius Silanus cum exercitu missus eos vicit? 
Quem locum cur ad hunc consulem referre noluerit Borghesius, 
non intelligo, qui cum alio referret, novum aliquem D. Iunium 
Silanum incertae et aetatis et originis excogitare coactus est, 
cuius nulla alia extat memoria. Successerunt anno 61 M. Pupius 
Piso Calpurnianus et M. Valerius Messala Niger consules. De 
quorum provinciis cum nihil tradatur, nec Pighium Annal. III 
p. 349 recte iis Illyricum et Bithyniam assignasse video, de 
quibus modo diximus, nec utrumque aut nullam omnino ex- 
ternam provinciam aut duas externas accepisse iudico, sed, 
quod superioribus annis moris fuerat, ut unus Italiam haberet, 
alter externam provinciam, idem hoc anno factum esse existimo. 
In Italia autem mansisse censeo M. Valerium, quippe quem 
anno 53 sciamus cum P. Servilio Isaurico censura functum 
esse, qui honos saepius iis, qui civili laude contenti bellicosis 
provinciis abstinuissent, dari solebat. De collega autem eius 
Cic. ad Att. I, 16, 6 sic scribit: Pisonem consulem nulla in 

re consistere unquam sum passus : desponsam homini iam Syriam 
ademi. Quid hoc est desponsam ei fuisse Syriam ? Lege Sem- 
pronia consulibus antequam designarentur, provinciae decer- 
nebantur, quare quod Cicero Pisoni ademit, ademit anno 61, 
postquam Piso iam aliam provinciam anno 62 decretam tenebat. 
Nam si ademisset Syriam antequam Piso designatus est, non 
ipsi, sed omnino consulibus futuris eripuisset. Iam Syria anno 
62 medio, quo tempore consulibus provinciae decernendae erant, 
quia tummaxime a Pompeio componebatur, nondum omnino 
in deliberationem venire potuit. Sed anno 61 cum Pompeius 
Cal. Oct. triumphum egerit ac sine dubio aliquanto ante relicta 
provincia in Italiam advenerit, poterat rectissime deliberari, an 
in Syriam rector esset mittendus. Tum Piso agere coepit, ut 
sibi pro ea, quam habebat, provincia Syria traderetur, cuius 
cupiditatem Cicero gratificans, opinor, Cn. Pompeio, qui non 
ita videri vellet Syriam pacasse , ut denuo consulari exercitu 
opus esset (ac scimus Pompeio praetorem successisse) elusit 
dicendo, antequam Pompeius redisset institutaque sua senatui 
probasset, non oportere de Syria statui. Ita depulsus Piso in 
ea quam initio acceperat provincia permansit. Sed quae tan- 
dem ea erat? Cilicia, opinor, quae una tunc ex maioribus 
vacabat. Nam Hispaniam iam antea Piso ex praetura habuerat 
atque inde triumpharat: ulteriorem C. Caesar usque ad medium 
annum 61), cum non expectato successore rediit, tenebat, cite- 
riorem anno 59 P. Cornelio Spintheri obvenisse scimus. Man- 
sisse autem Pisonem censeo in Cilicia certe usque ad an- 
num 58; nam anno 59 quos contemptim commemorat Cicero 
ad Q. fr. I, 2, 2, 7 Ciliciae et Syriae rectores, ex iis hunc 
fuisse scimus L. Marcium Philippum , ille quis esse possit 
praeter hunc Pisonem, cum quo Cicero non leves inimicitias 
inierat, non reperio. Restat ultimus annus antequam Gallia 
Cisalpina in suae provinciae formam redacta est, quo L. Afra- 
nius et Q. Caecilius Metellus Celer consulatum gesserunt, qui 
normam a nobis propositam prorsus confirmant. Quibus quae 
provinciae antequam designarentur, ex lege Sempronia decretae 
sint nescitur, sed postquam magistratum inierunt cum bellum 
a Gallis excitari videretur, senatus consules duas Gallias sor- 


Digitized by Google 


64 


De Gallia Romanorum provincia. 


tiri iusait (Cic. ad Att. I, 19), quas proxime ita sortiti sunt, 
ut Metello Narbonensis provincia, Afranio Cisalpina cum Italia 
eveniret. Hoc enim aperte indicat Cicero ad Att. I, 20 sic 
scribens: Metellus tuus est egregius consul. Unum reprehendo , 
quod otium nuntiari e Gallia non magno opere gaudet. Cupit, 
credo, triumphare , unde videmus medio quod inter 19 et 20 
epistolam intercessit tempore sortitionem illam esse factam. 
Atque etiam alia de Metelli provincia mentio superest. Etenim 
Plinius nat. liist. II, 67, 170 sic tradit: Idem Nepos de septen- 
trionali circuitu tradit Q. Metello Celeri, L. sJfranii in con- 
sulatu collegae , sed tum Galliae proconsuli Indos a rege Saevorum 
dono datos, qui ex ludia commercii causa navigantes tempesta- 
tibus essent in Germaniam abrepti. Cf. Pompon. Mei. III, 5, 
iisdem prope verbis eandem rem narrans. Quibus locis Gal- 
liam non esse Cisalpinam, sed necessario Transalpinam Suevo- 
rum regis mentio ostendit, qui quicquid Romanis misit, sine 
dubio proximae provinciae proconsuli misit. At enim negant 
hoc cum alii tum Drumannus hiat. Rom. Vol. H p. 28 dicique 
putat Galliam Cisalpinam atque illam provinciam, quam Q. Me- 
tellus ex praetura habuit, cum M. Cicero ei Italiam, quam 
ipse deposuerat, decernendam curavit. Cuius opinionis hanc 
praecipue causam affert, quod Dio XXX VH, 50 eum ex con- 
sulatu provinciam habuisse neget. Verum ille hoc quidem 
non negat; sed narrat, cum Q. Metellus consul L. Flavjo tri- 
buno plebis legem agrariam de Pompeianorum militum com- 
modis ferenti (cf. Comment. epigraph. Vol. I p. 274) resisteret, 
hunc minatum esse, se non passurum esse Metellum in pro- 
vinciam sorte acceptam proficisci, quo facto consulem non in- 
vitum in urbe remansisse (ouxouv ouo’ aofhc aitsiXr/oavct T<i» 
OXaooup pi}6k to eBvoc, 8 iirexexX^pujTO, lirtxp^eiv a&t<p, si 
pij ooYX° ) P r J oai ® v ot 8iavop.ode-ojaai , i£eX9e7v, oneTjev, aXXA xal 
irav o aapsvo? kv ttoXei xaxspLStvsv). Hinc videmus sane Me- 
tellum in urbe mansisse, sed eum Galliae non praefuisse non 
debemus colligere. Nam tribunus plebis poterat ille quidem 
impedire, ne exiret in provinciam, sed ne eam quam sorte 
acceperat provinciam, non haberet, certe prohibere non poterat. 
Irnmo duas res ex Dionis loco discemus, primum potuisse 

obtinere provinciam etiam eum, qui Romae versaretur (quam- 
quam insolitum id erat eamque ob rem ab Dione narratur), 
deinde in ipso iam consulatu, non modo post exactum in urbe 
magistratus annum, Metellum provinciam obtinuisse. Etenim 
quod L. Flavius minabatur, facere potuit quamdiu tribunus 
plebis erat, sed cum extremo anno 60 tribunatu decessisset, 
sine dubio Metello in provinciam, quam nunquam deposuerat, 
exire licebat. Quamquam ne insequenti quidem anno Romam, 
ut in provinciam proficisceretur, reliquit. Nam ipso hoc anno, 
quo Narbonensis Galliae pio consule erat, mortuus est (siqui- 
dem P. Vatinium, dum tribunus plebis est,, id egisse ut in 
eius locum augur fieret, narrat Cicero p. Sest. 8; cf. ad 
Att. II, 9) ac mortuus est subito die tertio postquam publice 
in urbe prodiit (Cic. pro Cael. c. 24). Quare per totam pro- 
vinciae administrationem Galliam Narbonensem nunquam visit 
(cf. Dio XXXVIII, ?), nec tamen minus ei praefuit nec hoc 
cogitari non potest, cum nomine tenus ac iure praeesset, quae 
dona Suevorum rex miserat, ad eum pervenisse. Cum igitur 
Q. Metellus unam ex iis, quas Cic. ad Att. I, 19 consulibus 
decretas esse ait, provinciam vere rexerit, dubitari nequit, quin 
collega eius Galliam Cisalpinam habuerit, praesertim cum eum 
totum magistratus annum in urbe transegisse constet (Cic. ad 
Att. I, 20 et II, 3). Triumphum quidem, quem Cicero in 
Pis. c. 20 commemorat, ex praetura potius quam ex consulatu 
videtur egisse. - •' 

Persecuti sumus historiam provinciae Galliae usque ad 
C. Iulii Caesaris consulatum , quo toto tempore cum nullum 
vestigium invenerimus, quod ullam eam peculiarem provinciam 
fuisse ostendat, semper eam intelleximus cum Italia fuisse con- 
iunctam atque alteri consulum evenire consuevisse. Nam 
quandocunque vel externis provinciis uterque consul praefuit, 
velut dictatoris Sullae tempore, vel nullam omnino alter habuit 
provinciam, id quod Ciceroni accidit, vel uterque denique Ita- 
liam, certa quaedam causa suberat. Haec ratio mutata est 
C. Iulio Caesare M. Calpurnio Bibulo consulibus. Qui cum 
peterent consulatum vulgoque putarentur factum iri, senatus, 
ut potentiae Caesaris obviam iret , ex lege Sempronia futuris 

consulibus provincias minimi negotii, id est silvas callesque de- 
crevit. Sic legitur apud Suetonium Caes. c. tf), cuius verba 
nonduni quemquam vidi interpretum, qui recte vel ita, ut sibi 
nedum aliis satisfaceret, explicarit, quorum emendationes et 
coniecturas omittere praestat. Nec Lipsius ad Tac. Annal. IV, ‘27 
aut Emestius, qui illuni supplevit, vulgatam lectionem tuentes 
magnaque cum eruditione disputantes quicquam repererunt, 
quo unquam easdem aliorum consulum provincias fuisse de- 
monstrarent. Nos quidem, qui per plus quam centum annos 
consulum provincias diligenter persecuti simus , intelleximus, 
opinor, nunquam eas fuisse tantulas, ut silvis callibusque, 
quantaecunque essent silvae, continerentur; nam calles quidem 
nec apud Suetonium nec apud Tacitum ferri aut quomodo con- 
sulis provinciam efficere potuerint, perspici potest. Quare cum 
emendatione utique utendum sit, pro eo quod nunc legitur id 
est silvae callesque decernerentur, scribendum esse censemus id 
est Italia Gallia que decerneretur. Neque de litterarum simili- 
tudine ac confusione dicendum esse arbitramur, quae tam 
parva est, ut quomodo corruptio illa librariorum inscitia nasci 
potuerit, facillime appareat. Sed duas has res docebimus, 
primum minimi illas provincias fuisse negotii iniuriamque factam 
esse Caesari, qua commotus rempublicam perturbare coepit, 
tum quid senatus optimatesque secuti sint, ut, dum Caesaris 
potentiam angustissimis finibus coercent , iustitiae tamen spe- 
ciem servare viderentur. Decrevit igitur senatus consulibus 
Italiam Galliamque i. e. ut ambo Italiam cum Gallia Cisalpina 
coniunctam haberent eamque provinciam, prout aut sorti aut ipsis 
placuisset, partirentur. Easdem olim provincias anno 72 
habuerant L. Gellius et Cn. Lentulus, cum tota Italia bello 
fugitivorum perturbata magnis ad tuendam urbem exercitibus 
opus esse -videbatur, sed quod tunc in vicino et maxime timendo 
bello acciderat, dubito vehementer nuin alio ullo post Sullam 
anno factum sit. Constantem enim vel morem vel legem hanc 
fuisse ostendimus, ut alteri consulum universa Italia cum Gallia 
Cisalpina decerneretur. Ipso bello Catilinario, quod proxime 
antecesserat, quamvis hostis in ipsa Italia esset ac multiplex 
seditio, unus tamen praetor sufficere visus est nec C. Antonio, 

qui eum adiuvabat, non externa maxima provincia adiecta est. 
Quid igitur minoris negotii cogitari potest, quam ea provincia, 
quae uni consuli dari consuerat, inter duos divisa? Nec vero 
locis modo ac spatio consulum provinciae circumscriptae erant, 
verum etiam tempore. Nam quoniam quotannis alteri consulum 
Italia decerni solebat, fiebat necessario, ut annua tantum esset 
haec provincia, vel si prorogato imperio in proximum annum 
pertineret, nec multum extenderetur et cum alio divideretur ; at 
externae provinciae pluribus tunc annis ac fere triennio obtine- 
bantur. Apparet igitur, quantam sibi iniuriam factam esse 
putarit C. Caesar, qui cum rediens ex Hispania, ut consulatum 
adipisceretur, triumphum contempsisset, tanto maiorem victoria- 
rum copiam ex consulari provincia sperabat. Veruntamen opti- 
mates cum Caesari externam provinciam dare nollent, quo prae- 
textu utebantur? quid sui purgandi causa dictitabant? Neque 
enim tam nulla prudentia erant, ut Caesaris causa tantulas con- 
sulibus provincias decerni faterentur aut non ex more vetere 
egisse videri cuperent. Nimirum superiore anno magnum in 
civitate metum belli Gallici fuisse diximus, quae causa fuerat, 
ut Q. Metello et L. Afranio consulibus duae Galliae decer- 
nerentur, qui metus etsi interim refrixerat, dubium tamen erat 
an esset rediturus. Ab hoc igitur metu quia liberandam esse 
dicebant urbem Italiamque, ideo a more discedendum esse 
putabant, ut ambobus consulibus Italiam decernerent: facturos 
se fuisse, ut duas Gallias, i. e. uni Narbonensem Galliam, 
alteri Italiam cum Gallia Cisalpina mandarent, sed illam pro- 
vinciam teneri a Q. Metello necdum posse adimi. Securitati 
igitur Italiae duobus consularibus exercitibus duobusque impera- 
toribus esse consulendum. Afferebant fortasse etiam belli Cim- 
brici tempora, cum item saepius ambobus consulibus Italia 
decreta est. Haec igitur illi non sine honesta quadam specie 
dictitabant, sed Caesar ipse, cum civitatem illo metu teneri 
intelligeret, quam tandem provinciam concupisceret, quae cu- 
piditati suae sufficeret? Placuisset ei certe Narbonensis Gallia 
et magna et barbaris vicina, quae cum dari non posset, proxima 
consularis provincia erat alterutra Hispaniarum; sed ulteriorem 
ipse non multo ante habuerat, citerior modo P. Cornelio Len- 

tulo Spintheri ex praetura evenerat. In Syria imperium Ro- 
manum victoriis Cn. Pompeii satis videbatur esse constitutum, 
qui ipse ne ea iterum triumphorum copiam exhibere posse 
videretur obstare debebat. Quare supererat Macedonia, prae- 
cipua consularis provincia atque amplissimus victoriarum cam- 
pus, quam tunc C. Octavius alterum annum recturus erat. 
Eam iure Caesar postulare poterat eaque impetrata quiesset, 
cum non impetrasset, miscere omnia coepit. 

Haec quae ab optimatibus contra Caesarem eiusque cupi- 
ditatem instituta sunt, etsi populi studio non multo post mutata 
sunt, utile tamen esse videbatur paulo uberius exponere, non 
modo quod ad rationem provinciae Galliae cognoscendae maxime 
pertinent, verum etiam ut Caesaris res illustrarent. Qui quid 
concupisset, quid postremo adeptus esset, nemo poterat esse 
inter viros doctos qui nesciret; haec enim tam aperte veteres 
scriptores narrant, ut nullus dubitationi locus relinquatur. Sed 
si quaeras quomodo adeptus sit, quomodo optimates eius cupi- 
ditatem diu eluserint, quomodo amici eius causam susceperint, 
quoniam veteres in ipsa republica Romana viventes praeter- 
missis interioribus quasi rationibus, quae sibi aequalibusque 
suis facile paterent, capita tamquam tangunt quaeque facta 
sunt sola commemorant, ea narrari videas a viris doctis, quae 
non dicam in Romana, verum in nulla unquam republica legi- 
bus ac iure temperata accidere potuerunt. Insanos illi fere 
faciunt fuisse inimicos Caesaris, qui sine ulla honestatis specie 
virum summis honoribus praeditum contumeliis maximis affe- 
cerint, stultos amicos eius, qui violatis moribus ac legibus ea 
populo Romano proponere ausi sint, quae eversa civitate uni 
homini prodessent, ipsum audacem, temerarium, latronem po- 
tius quam et prudentem et, quid in republica fieri posset, longo 
usu edoctum, omnia denique ita permista, convulsa, eversa, 
ut non rempublicam illam, sed praedonum aliquod concilium 
fuisse credas, a quo orbem terrarum non armis modo expu- 
gnatum , sed legibus etiam comprehensum esse iure mirere. 
Cuius erroris causa mihi in eo maxime videtur esse posita, 
quod harum rerum nullus extat scriptor satis copiosus, qui 
cum magis posteris externisque quam aequalibus ac populari- 

bus scribat, causas ac rationes rerum gestarum ita persequatur, 
ut etiam ab alienioribus possint inteliigi. Nunc Cicero fere 
supercst (nam Graecos non numero), qui Vel aliud agens ac 
breviter quid gestum sit significat, vel oratorie causae suae 
inservit et non quod verum sed quod utile est sequitur: cui 
dum credunt omnia viri docti, in opiniones parum probabiles 
inciderunt. Veruntamen, ut ad institutum nostrum revertamur, 
decreta erat a senatu consulibus Gallia Italiaque: hoc mutari 
non poterat , - non modo propter auctoritatem senatus , quam 
contemni non licebat, verum etiam propter reliquorum magistra- 
tuum rationes, quibus item provinciae assignatae erant, qui 
etiam apud populum legi, qua uni Caesari cum suo damno 
consuleretur, restitissent. Sequebatur, ut sortirentur consules 
provincias, in qua sortitione (neque enim quicquam est quod 
eam non factam esse putemus, cum tanto post lex de Caesaris 
provinciis lata sit) Caesari Galliam Cisalpinam vicinamque ei 
regionem, M. Bibulo inferiorem Italiam evenisse existimo, non 
quod ita ab scriptoribus tradi videam, quorum nemo sortitionem 
utpote nec necessariam et paulo post obliteratam commemorat, 
sed quod et Bibulus ea quam acceperat Italiae parte conten- 
tus nullam aliam provinciam rexit (cf. Comrnent. epigraph. 
Vol. II p. 206) et Caesar Galliae Cisalpinae praetextu ad ma- 
iorem potentiam assequendam usus est. Hic enim , cui pro- 
vincia et exercitu parva et locis angusta et tempore brevis 
parum placeret, primum Cn. Pompeii gratiam acta eius confir- 
mando demeruit, deinde populi favorem amplissima largitione 
agraria, tum equitum insignem benevolentiam sibi conciliavit, 
denique per tribunos plebis agere coepit, ut talis qualem cu- 
piebat provincia sibi mandaretur. Nam hic rerum ordo et ab 
scriptoribus traditur et per se ipse probabilis est. Inventus 
autem est P. Vatinius, qui legem apud populum perferret. De 
qua lege diximus compluribus locis commentationum epigra- 
phioarum, primum V ol. I p. 308, ubi de colonia Novocomensi 
disputavimus (perperam enim a quibusdam fieri iudico , quod 
eam peculiarem aliquam rogationem a provinciali seiunctam 
esse putant), tum Vol. II p. 220, ubi tria eius capita explica- 
vimus , ut Illyricum , quod ad id tempus cum Macedonia con- 

iunctum fuerat, ad Galliam Cisalpinam adiiceretur, ut ea sic 
aucta provincia Caesari in quinquennium traderetur, ut is quot 
vellet legatos sibi ipse deligeret, denique Vol. II p. 240, ubi 
eadem lege Cretam insulam a Macedonia seiunctam esse videri 
exposuimus. Haec quae olim a nobis constituta sunt, nequa- 
quam hercle nunc mutabimus (verissima enim esse omnia ex 
multis rebus intelleximus), sed illud adiiciemus, eadem lege 
Vatinia Galliam Cisalpinam, quae antea cum Italia coniuncta 
fuerat, in ius formamque peculiaris provinciae esse mutatam. 
Nimirum proficiscebatur Vatinius, cum legem commendaret ac 
necessariam esse diceret , ab eadem re , quae non multo ante 
senatum moverat, ut ambos consules in Italia retinendos esse 
putaret, a metu belli Gallici, quod postquam diu extractum 
erat, tunc, quia barbari ad fines imperii accedebant, non 
amplius videbatur posse evitari. In quo primum opus erat 
imperatore uno et certo, ne quod saepe factum eiat, vicissi- 
tudine aut divisione imperii clades acciperetur. Iam sic quo- 
tannis consuevisse fieri docuimus, ut alter certe consulum Ita- 
liam Galliamque sortiretur; quare cum annua ea esset provincia, 
et Caesar metuebat ne exacto magistratu inermis inimicis ob- 
iiceretur, et Vatinius periculum esse dicebat, ne vel mutaretur 
imperator vel, si prorogato imperio relinqueretur, divisam cum 
consule, cui Italia obtigisset, potestatem teneret. Neque enim 
probabile erat , repetituram esse civitatem illud , quod olim in 
C. Mario usurpavit, cui cum imperium conservari cuperent, 
per sexennium consulatum continuaverunt, quod si ne tum 
quidem in maxima optimatium depressione ac debilitate nisi 
cum magno ambitu turpique largitione factum erat, quanto 
minus vel Caesari vel alii alicui, quamvis bonum sese impera- 
torem praestitisset, tot nobilibus quotannis consulatum cupide 
expectantibus evenire potuit? Quo praetextu callide ille qui- 
dem, sed cum magna tamen honestatis utilitatisque specie ita 
Vatinius utebatur, ut Caesari diuturnam potentiam compararet 
primusque hunc morem introduxit, ut ei imperium in quin- 
quennium deferretur. Huc enim pertinent, quae Cicero in Vat. 
c. 15 de ipsa hac lege Vatinia habet: Eripueras senatui pro- 

vinciae decernendae potestatem, imperatoris deligendi iudicium, 

aerarii dispensationem : quae nunquam sibi populus Romanus 
appetivit, qui nunquam haec a summi consilii gubernatione auferre 
ausus est. Age, factum est horum aliquid in aliis : raro, sed 
tamen factum est, ut populus deligeret imperatorem. Etenim 
decrerat sane senatus provincias futuris consulibus , quemad- 
modum vetus lex Sempronia iubebat, eaque re etiam impera- 
torem, si quo opus erat, delegerat, nec lex Vatinia ab populo 
sancita provincias a senatu decretas aut mutarat aut mutare 
potuerat : sed, quod eadem quinquennium definiebat, intra quod 
successorem Caesari mittere non liceret, et provinciae per totum 
hoc tempus decernendae et imperatoris, si quod prope Galliam 
Cisalpinam bellum oreretur, deligendi potestatem senatui 
ademerat. Hoc autem negat Cicero unquam ante factum esse 
a populo. Qui etsi sumpserat sibi aliquando, ut bellum grave ac 
difficile certo alicui imperatori mandaret, tamen praeter aerarii 
dispensationem, de qua hoc loco non dicimus, hoc nunquam 
fecerat, ut ei quem elegisset certum imperii spatium praefiniret. 
Hoc igitur novum tunc erat et aliquot similium rogationum, quae 
mox secutae sunt, exemplum, quod, ut Caesari propter po- 
tentiae cupiditatem exoptatum fuerat, ita ab Vatinio necessitate 
belli Gallici excusabatur. Nec vero illa imperii diuturnitas 
effici poterat, si Gallia Cisalpina cum Italia coniuncta maneret ; 
nam ita non unius M. Bibuli imperium, cui quod senatus de- 
creverat, placere debuit, sed quinquennii insequentis consulum 
potestas circumscripta esset. Quare tunc Gallia Cisalpina ab 
Italia separata atque in suae provinciae, quae peculiari prae- 
sidi pareret, formam redacta est; nam et Cicero de prov. cons. 
C.-2 duas commemorat Gallias, quae consulibus dividi possint, 
et optimates cum anno 49 succedendum esse Caesari statuissent, 
Galliam Cisalpinam separarim uni mandarunt, et Caesare in- 
terfecto rursus separarim acceperunt D. Brutus et M. Antonius, 
Vere igitur a P. Vatinio constituta est Gallia Cisalpina pro- 
vincia, constitutus Rubicon, terminus eius, multaque sine dubio 
alia sancita, quae cum proprio praesidi pareret, opus erant. 
Veruntamen, quoniam non solum tempore, verum etiam po- 
tentia Caesar hoc quod accepisset imperium augeri cupiebat, 
P. Vatinius occasione Macedoniae usus est, quae cum non multo 

ante Cretae adiectione multorumque barbarorum populorum 
accessione ad tantam magnitudinem crevisset, ut non facile 
ab uno amplius regi posse videretur, tulit, ut Illyricum Ma- 
cedoniae ademptum ad Galliam Cisalpinam adderetur, qua 
re et magnas vires novae provinciae adiecit et eos vicinos 
exhibuit, quibus domandis Caesar, si nihil a Gallis moveretur, 
triumphum ac gloriam sibi compararet. 

Quamquam non minor mutatio quam in Gallia Cisalpina, 
suscipienda erat in ipsa Italia. Adempta enim huic erat ea 
pars, quae una maxime curam imperatoris postularet, relicta 
ea, quae ab omnium hostium impetu tuta et pacatissima et ex 
longo tempore constituta nulla arma, nullum exercitum aut 
imperatorem desideraret. Sequitur, ut ea non amplius potuerit 
esse consularis provincia. Neque unquam postea invenio alterum 
ex consulibus ita in Italia mansisse, ut non aliam deinde ex- 
ternam provinciam sortiretur, i. e. nulli iam, ut superiore aetate, 
Italiam provinciam evenisse. Sed si hoc ita est (atque esse 
ita infra demonstrabimus), quomodo iam Italia regebatur, quis 
summam in ea habebat potestatem? Tria maxime cogitari 
possunt, aut eos, qui quotannis consules essent, in magistratu 
suo sine exercitu Italiam rexisse , aut praetoriam eam fuisse 
provinciam, quam ex praetoribus aliquis exacto magistratu 
sortiretur, aut denique praetorem aliquem in ipso magistratu 
Italiae curam habuisse. Non possumus nos quidem propriam 
hoc loco disputationem de Italia instituere ( nam Galliae pro- 
vinciae historia nobis proposita est), sed tamen hoc videmus, 
post exactum magistratum, cum exercitus ac novum imperium 
dabatur, nec consulibus nec praetoribus tradi potuisse Italiam, 
inermem prorsus atque omnis belli expertem provinciam: si 
autem praetorum et consulum optio detur, longe praeferendos 
esse hos , qui cum senatui praesiderent , aptissimi videntur 
fuisse ad eam regionem gubernandam , quae provinciali iure 
liberata in senatus quasi ipsius potestate relinquebatur. Cen- 
semus igitur consules, dum magistratu funguntur, eosdem 
rexisse Italiam, quare ab hoc tempore non amplius in ipso 
consulatus anno, sed eo demum exacto in provincias exire 
coeperunt. Etenim quod nunc fere viri docti, cum superiore 

tempore consules in consulatu ipso, Ciceronis aetate exacto 
magistratu in provincias profectos esse constet, annum 74 a.Chr., 
quo M. Lucullus et M. Cotta consules fuerunt, pro termino 
quodam fuisse statuunt , ex quo consulatus ratio mutata sit, 
certe falsum est, nec quomodo aut quare factum sit, explicari 
potest. Nam, ut unum exemplum afferam, Q. Metellum Ce- 
lerem, cos. anni 60, supra certissimis testimoniis docuimus in 
ipso consulatus anno in provinciam sibi decretam exire cum 
vellet, prohibitum esse a tribuno plebis. Sed post hanc legem 
Vatiniam nemo consulum ante exactum magistratum provin- 
ciam externam adiit. Quare recte prorsus Cicero de nat. 
deor. II, 3, 9 bella ait ab ducibus geri incipi, cum auspicia 
posuerint, et Dio Cass. XLV, 20 M. Antonio exprobrari facit, 
quod consulatus sui tempore urbem reliquerit, qua in re ille 
non negligentiam modo magnam publicae salutis ostendit, 
verum etiam leges violavit. Nec quod M. Crassus anno 55 
consulatus sui mense extremo in provinciam abiit (Cic. ad 
Att. IV, 13), sententiam nostram refellit; nam et vituperabatur 
ille propterea et in Italia certe magistratum suum exegisse 
videtur et longissimum denique in provinciam iter habebat; 
anno vero 43 si Pansa et Hirtius in ipso consulatu in provin- 
cias properarunt, et in ipsa Italia ac prope urbem bellum erat 
et exercitum habebant consules et denique facile senatus con- 
sultis excusabantur. 

Sed hoc quidem indicare magis quam explicare hoc loco 
statuimus; illud autem quaeritur, quod quinquennium lege 
Vatinia Caesari datum est, quale fuerit atque unde coeperit. 
Certam ea de re significationem habet Cicero de prov. cons. 
c. 15, quo loco dicit, a quibusdam viris clarissimis sententias 
dictas esse, ut ex lege Sempronia consulibus in annum 55 
designandis aut ulterior Gallia cum Syria aut citerior item 
cum Syria decerneretur. Has qui decernat, de eo haec habet: 
ytlter belli Gallici rationem habet (i. e. relinquit Caesari Nar- 
bonensem Galliam, ex qua sola bellum cum barbaris geri 
poterat ) , fungitur officio boni senatoris ( i. e. eam potissimum 
provinciam eripit, quae 'invito senatu Caesari populi scito tra- 
dita erat, relinquit eam, quam senatus ipse addiderat), legem 

quam non putat, eam quoque servat ; praefinit enim successori 
diem. Quo mihi nihil videtur alienius a dignitate disciplinaque 
maiorum , quum ut qui consul Kalendis lanuariis habere pro- 
vinciam debet, is ut eam desponsum , non decretam habere vi- 
deatur. Fuerit toto in consulatu sine provincia, cui fuerit ante- 
quam designatus esset, provincia decreta? Sortietur an non? nam 
et non sortiri absurdum est et quod sortitus sis, non habere. Pro- 
ficiscetur paludatus? Quo? quo pervenire ante certam diem non 
licebit, lanuario, Februario provinciam non habebit, Kalendis ei 
denique Martiis nascetur repente provincia. Legem quam Cicero 
ab eo, qui ulteriorem Galliam decernat, servari ait, necesse est 
esse hanc, de qua quaerimus, Vatiniam, quae optimatibus per 
vim lata atque irrita esse videbatur. Ea igitur sic servabatur, 
ut consules, qui in annum 55 designarentur, eorum alter exacto 
demum magistratu Kal. Mart. anni 54 citeriorem Galliam ac- 
cipere iuberetur, id quod contra maiorum morem esse ait. 
Hinc aperte efficitur exisse in citeriore Gallia imperium Cae- 
saris lege Vatinia datum Kalendis Martiis anni 54 a. Chr., ac 
tuto colligemus ipsam legem exeunte mense Februario anni 59 
(nam Calendis ipsis comitia non videntur haberi potuisse) latam 
esse, in eaque sic fuisse scriptum, ut Caesar ab eo die, quo 
perlata esset lex, vel a proximis Calendis in quinquennium 
Galliam Cisalpinam ouin Illyrico ei adiecto obtineret. Hunc 
autem diem legis Vatiniae rectissime iam intellexit M. Ant. 
Ferratius epist. III, 9 p. 191 , cuius sententia cum a recen- 
tioribus fere neglecta esset, pluribus hoc loco videbatur esse 
explicanda. Sed de lege Trebonia, qua Caesari imperium pro- 
rogatum esse paulo post ostendemus, idem Ferratius minus 
recte iudicat, in cuius sententia quae minus probassemus, tacite 
corrigere quam multis persequi maluimus. 

Haec est illa lex Vatinia, qua Caesaris potentiae funda- 
menta iacta sunt, quae praeter alia, quae ab scriptoribus tradi 
solent, hoc imprimis introduxit, ut Gallia Cisalpina in pro- 
priae provinciae formam redigeretur totaque Italia aliter con- 
stitueretur. Quamquam ea non contentus fuit Caesar. Qui 
etsi et magnum imperium acceperat (nam tres ei legiones da- 
bantur) et satis diuturnum, minus tamen commodam esse 

existimabat provinciam suam ad bellum gerendum copiasque, 
quibus principatum civitatis adipisceretur, parandas. Sed quo 
pacto aliam acciperet? Divisae enim erant provinciae, quae 
consulares essent, quae praetoriae, neque eam divisionem per- 
turbare aut volebat, ne nimis cupidus esse Videretur (Suet. 
Caes. 22) aut poterat. Tum fortuna eum insigniter adiuvit. 
Etenim qui auctores accuratius singula persequuntur (Suet. 
Caes. 1. 1.; Dio XXXVIII, 8), postea demum quam lege Va- 
tinia citerior Gallia permissa est, adiectam esse scribunt Nar- 
bonensem et quidem a senatu, atque ipse Cicero de prov. 
cons. c. 15, quem locum supra attulimus, hanc ulteriorem pro- 
vineiam senatus , citeriorem populi beneficio ei datam esse 
significat: quare reliquos, qui citeriorem cum ulteriore com- 
prehendentes utramque eodem tempore ei mandatam esse nar- 
rant (Plut. Caes. c. 14; Pomp. c. 48; Cat. c. 33; App. bell. 
civ. II, 13), brevitati dum student, quod diversum esse scirent, 
coniunxisse putabimus. Sed quaeritur quo pacto senatus ei 
ulteriorem Galliam decernere potuerit, qui, quamvis magna 
esset Cn. Pompeii pro Caesare pugnantis (Plut. Pomp. c. 48; 
Cic. ad Att. VIII, 3) auctoritas, certe non facile, ut sua ipse 
acta everteret, adduci potuit? Nimirum paulo postquam lex 
Vatinia perlata est, Q. Metellus Celer, de quo supra dictum 
est, morbo repentino in ipso Galliae Narbonensis proconsulatu 
decessit, cuius provinciam vacuam, quia praetoribus omnibus 
consultum erat, senatus Caesari tribuit, nolens ille quidem, 
sed verebatur, ne, si ipse cunctaretur, populus ea occasione 
ad illum ornandum uteretur. Simili igitur fortunae beneficio 
Caesar adiutus est atque olim L. Lucullus, cui item, cum 
aliam provinciam sortitus esset, repentina L. Octavii morte 
Bithynia aperta est (supra p. 52). Quamquam populus etiam 
diuturnitatem imperii addere potuit, senatus, qui leges servare 
deberet, non potuit, nisi sic, ut quotannis prorogaret imperium, 
aliaque longe in causa erat citerior Caesaris provincia, in alia 
ulterior, id quod ipse ostendit Cicero de prov. cons. c. 15 iis, 
qui ulteriorem anno 56 Caesari eripi volebant, nihil prorsus, 
unde huic quoque certum imperii tempus constitutum fuisse 
colligamus, obiiciens. 

Sic igitur iam C. Caesar utramque Galliam cum Illyrico 
obtinebat, sed cum quinquennii, in quod citeriorem provinciam 
acceperat (nam Narbonensis cum adimi posset, quotannis in 
eius imperio relinquebatur), finis appropinquaret, quidam eius 
inimici anno 56 agere coeperunt, ut si dies legis Vatiniae 
exisset, ei vel utraque vel alterutra Gallia eriperetur, quorum 
impetus Cicerone etiam, qui tunc orationem de provinciis con- 
sularibus habuit, adiuvante haud difficile repulsi sunt (Cic. 
epist. I, 7). Sed quaeritur tamen, quae medio tempore con- 
sulibus provinciae decretae sint, quarum cognitio etiam ad 
ipsius Caesaris imperium intelligendum pertinet. Atque anno 
58 L. Piso obtinuit Macedoniam, A. Gabinius Syriam, anno 
57 P. Lentulus Spinther Ciliciam, Q. Metellus Nepos Hispa- 
niam citeriorem, anno 56 neutrum ex consulibus, nec Cn. Len- 
tulum Marcellinum necL. Philippum, ullam provinciam admi- 
nistrasse inde discimus, quod Caesar bell. civ. I, 6 iis anno 
49 ex lege Pompeia provincias decerni debuisse significat. 
Cf. Comment. epigraph. Vol. II p. ‘206, quo loco quae de lege 
Pompeia iisque, qui nondum provincias habuissent, in provin- 
cias mittendis disputavimus, ex hac de Gallia Cisalpina quae- 
stione supplebuntur. Apparebit enim, cum ante legem Vatiniam 
ipsa Italia pro provincia fuisset, Ciceronem, qui et propter 
suas rationes et propter reipublicae tempora eam, quae decreta 
erat, provinciam deposuisset, fuisse mittendum, itemque M. Bi- 
bulum, cui in ipso consulatu provincia adempta esset, sed re- 
liquorum, qui ante Bibulum in Italia et Gallia Cisalpina cum 
imperio versati sunt, quia tunc ea exercitu et iure omni pro- 
vinciae ornata erat, nullam omnino fuisse rationem habendam, 
quodque olim aetatis atque annorum argumentis demonstratum 
minus fortasse ad persuadendum videbatur esse idoneum, id 
iam certissima ratiocinatione confirmabitur. Sed ab ea re, quae 
parum huc pertinet, ut discedamus, quod supra diximus, Ita- 
liam non amplius fuisse consularem provinciam nec alterum 
consulum in ea consistere oportuisse, biennii quod attulimus 
ratione prorsus comprobatur, neque minus insequendum anno- 
rum historia. Quamquam qui anno 55 a. Chr. consulatum 
per vim adepti sunt, Cn. Pompeius et M. Crassus, quas pro- 

vincias a senatu antequam designarentur decretas habuerint, 
incertum potest videri. Dubitat certe Garatonius ad Cic. de 
prov. cons. extr. ; equidem non dubitandum esse existimo, quin 
senatus anno 56, cum Cicero acriter Caesaris provincias de- 
fendisset, consulibus futuris Syriam et Hispaniam ulteriorem 
decreverit. Etenim Cicero de prov. cons. c. 2 quattuor esse 
ait provincias, de quibus sententiae sint dictae, Gallias duas, 
Syriam, Macedoniam, ex quibus cum Gallias, quarum imperium 
Caesar retinuit, certum sit non esse decretas, ne Macedoniam 
quidem consularem factam esse constat, sed praetoriam; nam 
Q. Ancharius L. Pisoni successit (Comment. epigraph. Vol. II 
p. 201). Quare quae ex quattuor illis superest Syria, cum et 
a principio commemorata sit et tandem alteri consulum obti- 
gerit, rectissime videbitur iain tunc esse decreta. Hispaniam 
autem ulteriorem ut alteri consulum designandorum constitutam 
esse existimem, primum haec causa est, quod nullam aliam 
video fuisse quam decernerent ; nam Creta et Cyrenae et A frica 
et Sicilia nunquam per haec tempora consulares fuerunt, Bithy- 
niam, ex quo ad Romanos pervenit, pacatissimam semper prae- 
torii tenuerunt, Sardiniam rexit anno 55 M. Aemilius Scaurus, 
Asiam C. Clodius Pulcher, Hispaniam citeriorem anno 57 
acceptam administravit Q. Metellus Nepos , qui cum anno 56 
in provinciam proficiscens Lucam ad C. Caesarem adisset 
(Plut. Caes. c. 21), ea videtur Romae gratia usus esse, ut 
nemo de successore ei mittendo cogitaret, Ciliciae denique 
P. Lentulus Spinther praeerat, cui demum anno 54 Appius Clau- 
dius successit (Cic. epist. I, 9, 20). Ita una Hispania ulterior, 
quae tunc decerni potuerit, relinquitur. His igitur provinciis, 
Syria et Hispania ulteriore, in incertum comitiorum eventum 
decretis consulatum inierunt anno 55 Cn. Pompeius et M. Cras- 
sus, quos diximus, qui cum potentiam Caesari parem, et 
magnam et diuturnam, concupiscerent, iis quae per senatum 
habere poterant, parum contenti, item per populum agere con- 
stituerunt ac L. Trebonium moverunt, ut legem de provinciis 
consularibus promulgaret. Qua in re ille imitabatur prorsus 
C. Vatinium parique fortuna videtur esse adiutus. Existimo 
enim Q. Metellum Nepotem ipso hoc anno 55 in proconsulatu 

Hispaniae citerioris decessisse, non ex vulnere, sed fato: certe 
hominem, qui multum nntea in republica et egisset et valuisset, 
postea non amplius commemorari video. Neque enim obstat, 
quod Asconius in Scaur. p. '28 ed. Orell. eum in novem con- 
sularibus nominat, qui M. Scaurum repetundarum anno 54 ex 
Sardinia reum laudntione adiuverint ; nam Asconius ipse 
magnam eorum partem per tabellas laudasse narrat nomina- 
timque Cn. Pompeium, qui proconsule esset, in urbem non 
venisse ait. Ex reliquis autem unum L. Pisonem fortasse 
nondum tunc ex provincia redisse existimo, reliqui, L. Volca- 
tius, M. Perpenna, L. Philippus, M. Cicero, Q. Hortensius, 
P. Servilius senes erant neque ullo munere publico fungeban- 
tur, ut eos ad amici periculum sublevandum accurrisse pro- 
babile sit, neque magna illa pars, quae per tabellas laudarit, 
intelligi possit, nisi Q. Nepotis putemuB quamvis mortui lau- 
dationem aliquam in indicio esse adhibitam. Nisi autem Ne- 
potem decessisse statuamus, quomodo Cn. Pompeius tantam ei 
iniuriam infligere potuerit non intelligimus, ut provinciam ei 
contra consuetudinem eriperet. Gesserat ille bellum sane grave 
ac periculosum cum Vaccaeis, de quo narrat Dio XLIX, 54, 
quod cum morte eius affectum relinqueretur, occasionem prae- 
buit C. Trebonio atque honestum praetextum, ut legem de 
consulum provinciis ferret. De ea lege breviter nec satis 
accurate tradit Livius epit. CV, cuius verba vulgo sunt haec: 
M. Cato cum legem impediret , qua provinciae consulibus in 
quinquennium , Pompeio Hispaniae , Crasso Syria et Parthicum 
bellum , Caesari Gallia et Germania dabantur , a C. Trebonio 
trib. plebis, legis auctore, in vincula ductus est. In quibus pri- 
mum hoc minus rectum est, quod una eademque lege com- 
muniter et Pompeio Crassoque datum et Caesari prorogatum 
esse imperium scribit. Nam Dio XXXIX, 33 duas leges, 
quarum prior ad consules, altera ad Caesarem pertinuerit, 
discernit cum eoque Plutarchus Cat. c. 43, ubi copiosiore nar- 
ratione utitur quam Poinp. c. 52, Crass. c. 1 5, consentit. Deinde 
de iis quae 1H viris data sint discrepant auctores. Nam 
Pompeio Livius, ut diximus, solas Hispanias duas tribuit, at 
Appianus bell. civ. H, 18 et Plutarchus Cat. 43 et Pomp. 52 

Africam et Hispanias (Aif}ur ( v ar.Tsw xal ’I(3i)pi'av e xarloav), 
Crasso Dio et Appianus Syriam et finitimos populos, unus 
Plutarchus Cat. c. 43 Syriam et Aegyptum, Caesari denique 
reliqui Gallias, Livius Germaniam. Quid igitur in lege erat? 
Germania et Aegyptus , quae Caesari et Crasso traditae esse 
dicuntur, quia in potestate populi Romani non erant, significant 
earum nomina ob eam causam fuisse in legibus, quod eae III 
viris permittebant pacem facere et bellum gerere (Dio 1. 1.) 
cum contra alios quoscunque volebant, tum contra Germanos 
et Aegyptios, qua ratione iis summa omnium rerum potestas, 
quae alioquin a senatu populoque Romano proficisci solebat, 
tradita est. Sed Africa, quatenus quidem provincia populi 
Romani continebatur, certe Pompeio non est mandata, cum 
quod duo tantum eius legati, L. Afranius et M. Petreius, no- 
minantur, et quod octo illae provinciae praetoriae apud Cic. 
epist. VIII, 8, de quibus in Comment. epigr. Vol. II p. ‘209 
diximus, sine Africa nullo modo effici possunt (has enim causas 
cur de Africa non crederet, attulit Pighius Annal. III p. 398), 
tum quod anno 51, cum eadem prorsus Cn. Pompeii potestas 
erat, P. Atium Varum suo iure Africam rexisse constat. Quare 
quod in lege de Africa erat, ad barbarorum regna, Numidiam 
et Mauretaniam et si qua alia minora erant, spectabat, quibus- 
cum Cn. Pompeio permittebatur bellum gerere, ut eandem 
quam Caesar victoriarum ac praedarum occasionem haberet. 
Tertium denique est, quod Livius ita narrat, quasi norrtinatim 
lege Trebonia Crasso Syria, Pompeio Hispania assignata sit, 
id quod parum probabile esse iam Garatonius in exitu anno- 
tationis ad Cic. de prov. 'cons. animadvertit, sed argumento 
tamen minus vero utens. Etenim Cicero ad Att. IV, 9 ineunte 
mense Maio anni 55 haec scribit: Nos hic cum Pompeio fuimus. 
Multa mecum de republica, sane sibi displicens, ut loquebatur 
(sic est enim in hoc homine dicendum), Syriam spernens, Hispa- 
niam iactans. Quae Garatonius ad legem Treboniam refert, 
qua cum Crassus et Pompeius Syriam et Hispaniam aut com- 
parare inter se aut sortiri iussi essent, hic Hispaniam obtinere 
maluisset. Equidem longe aliter sentiendum esse existimo. 
Nam in ipsa illa citeriore Hispania, quae deinde Pompeio tra- 

dita est, huius anni aestate Q. Metellum cum Vaccaeis pugnasse 
docuimus, ut, cum provinciam antequam alii assignari possit, 
vacuam esse oporteat, certe universa Hispania aestate nondum 
Pompeio mandari potuerit. Deinde quid est quod Cicero Pom- 
peium sibi displicuisse scribit? Ad valetudinem id certe non 
pertinet, sed poenitebat hominem eorum quae in consulatu suo 
agere atque assequi posset imprimisque provinciarum , quas 
sibi collegaeque olim a senatu decretas esse videret. Ipsam 
etiam legem Treboniam longe posteriorem quam Ciceronianam 
epistolam esse infra exponemus, nec consentaneum est aut 
cum similium legum consuetudine congruit aut denique cum 
Dione XXXIX, 89, qui statim post legem latam legatos in 
provincias missos esse ait, convenit, ut multo postquam rogatio 
ad populum lata est, diein, quo consules provincias acciperent, 
finitum esse existimemus. Quare verba illa Ciceronis ad Atti- 
cum ad provincias olim anno 56 ex lege Sempronia consulibus 
decretas, non ad eas, quae lege Trebonia assignatae sunt, 
refero, ut Pompeius mense Maio parum contentus iis, quae ab 
senatu obtigerant , num quid forte lautius a populo accipere 
posset, animo agitasse legemque Treboniam praeparasse pute- 
tur, in quibus dum est cogitationibus, morte Q. Nepotis nun- 
tiata universae Hispaniae ei tradendae occasio oblata est. 
Veruntamen unde discimus non nominatim a Trebonio provin- 
cias Crasso et Pompeio esse tributas? Nimirum quod Plu- 
tarchus Crass. c. 15 sortitionem eorum commemorat: ex qua 
cum illi Syria, huic Hispania ulterior evenisset, lex Trebonia 
nihil nisi quae senatus ac sors dederat, ambitu extendit, copiis 
auxit, imperio amplificavit. 

Hac igitur lege M. Crasso et Cn. Pompeio consultum est, 
qua perlata (sic enim scribunt Dio XXXIX, 83 et Plut. Cat. 
c. 48) ipsi, qui iam provincias acceperant, consules eodem die 
(Dio XXXIX, 86) aliam de Caesare legem pertulerunt, qua 
primum potestas eius amplificata est, ut liceret ei cum quibus- 
cunque vellet et bellum gerere et pacem facere, aliaque quae- 
dam minora constituta, deinde imperium prorogatura in alterum 
quinquennium, ne prius quam consules ipsi exercitum provin- 
ciamque dimittere cogeretur. Neque enim recte haec quoque 

altera de provinciis lex solet ad eundem C. Trebonium referri. 
Ipsos consules eius latores fuisse aperte indicat Vellei. II, 46 
Pompeium ad populum de ea re tulisse narrans, ac certius 
etiam Hirtius bell. Gall. VIII, 53 Marcellum consulem ante 
tempus ad senatum de Caesaris provinciis contra legem Pom- 
peii et Crassi. Convenitque prorsus Dionis accuratissima nar- 
ratio, qui et c. 33 libr. XXXIX antequam Trebonia lex pro- 
mulgaretur, consules ipsos recepisse tradit, se etiam de Caesaris 
honore laturos, et c. 36 dimissa a tribuno plebis contione 
consules novam contionem coegisse novamque legem propo- 
suisse. Cf. etiam Appian. bell. civ. II, 18. Quae eum ita sint, 
dubium videri debet, an apud Livium epit. CV, a quo loco 
supra profecti sumus, probanda sit auctoritas veteris codicis 
ea, quae sunt Caesari Gallia et Germania , omittentis, prae- 
sertim cum non Gallia, sed Galliae appellandae fuerint. Ita 
sane maximi Livii errores tollerentur nec quicquam relinque- 
retur, quod non plane esset verum. Nam Catonis quidem in 
Trebonia lege eam, de qua Livius scribit, pertinaciam, in con- 
sulari nullae omnino partes fuisse Dionis narratio demonstrat. 
Sed nescio tamen quo pacto additamentum illud irrepserit, quippe 
quod solum ex omnibus veteribus auctoribus Germaniae men- 
tionem faciat, quam traditam esse Caesari, quatenus omnino 
tradi potuit , veri est simillimum. Videtur igitur in primario 
illo codice, ex quo reliqui manarunt, copiosior fuisse narratio 
et excidisse aliquid etiam in vetustissimo qui extat codice. 

Sed quale fuerit illud quod consulari lege Caesari datum 
est, imperii alterum quinquennium ac quo tempore descriptum, 
magnopere quaeritur. Iam legis Vatiniae diem , quo superius 
quinquennium datum erat , incepisse docuimus a Calendis 
Martiis, ut exierit Cal. Mart. anni 54: quare cum Caesarem, 
cui prius lata sit consularis lex quam Vatinia exierit, constet 
inter prius et inter alterum quinquennium nullum tempus ha- 
buisse imperio certa lege dato vacuum, tria cogitari possunt, 
aut a Cal. Mart. anni 54 aut a Cal. Ian. eiusdem anni aut 
denique a priore aliquo die alterum quinquennium esse in- 
ceptum. Iam si Cal. Mart. anni 54 eius initium erit, exitus 
in easdem Cal. anni 49 incidet, neque ea res ullo pacto cum 

iis convenit, quae de imperio adempto narrantur. Etenim 
Appianus bell. civ. II, 28, qui initia belli civilis accuratissime 
exponit, Cn. Pompeium narrat cum anno 50 de successore 
Caesari mittendo ageretur, callide ita ad senatum scripsisse, 
ut Caesari, quasi ne finito quidem imperii tempore decedere 
vellet, crimini daret (r, plv 8r ( rtov -/r/poijjitisvwv sf/sv 

euxpsxstav te xtp riofntrpo) xai Iplbispoc xaxa xou Katoapoc, o&x 
diroStBGvxo? rijv dp/T ( v oo8’ iv x<j) vevopuapsvo) ypov<i>), itemque 
Dio XL, 59, de iis quae anno 51 acta sunt, tradens Pompeium 
hoc constituisse ait, ut Caesari cum imperii dies exisset (exi- 
turum autem fuisse anno insequenti) successor mitteretur: 
'Eixpaxxe 8’ opu)? (Ilopurpoi) oxav xGv SsSopEvov ot yrpovov 6ia- 
xpa'$i[j (xooxo ok oGx I; paxpdv, dW eo&u? Iv xq> Gaxepcp sxei 
fEvyjoEabat speXl-s) xa' xe aXXa xaxaibjxai xat (SuoxEuajBV orxaSe 
IrravIXft^. Quae verba (Iv xij> uaxlpto exst) qui accurate inter- 
pretabitur, et legis consularis initium a Cal. Martiis anni 54 
repeti non posse intelliget neque dubitabit, quin falsa sit etiam 
altera illa opinio, quam plurimorum esse video, qui a Cal. 
Ianuariis quinquennium legis consularis et coeptum et finitum 
esse putant, ut Cal. Ian. anni 49 alii proconsuli Galliae tradi 
potuissent. Cuius opinionis nullam aliam invenio esse causam, 
quam quod omnino Cal. Ianuariis imperia finiri debuisse exi- 
stimant. Ac consules sane et praetores et aediles et quaestore» 
quique alii praeter tribunos plebis sunt perpetui quasi magi- 
stratus, tunc Cal. Ian. inibant, sed reliquae potestates, quae 
ad certos usus fiebant, ut dictatores, III viri agrarii, alii 
curatores, nulla certa magistratuum initia habebant, provincias 
vero alias aliis temporibus esse coeptas vel ex lege Vatinia 
constat, qua ex Cal. Mart. ad Cal. Martias quintas Galbarum 
imperium Caesari datum esse diximus. Quodsi aliquo ante 
Cal. Ian. anni 49 die imperium Caesaris exiit (hoc enim unum 
ex tribus quae posuimus relinquitur) eodemque ante quinquen- 
nium, quod lex consularis dedit, die olim coeptum est, nulla 
alia eius diei causa poterit excogitari, quam quod ipsa lex 
consularis eo die lata sit, in qua sic fuerit scriptum, ut inde 
ab eo die quo lata esset usque ad eum diem quintum Caesari 
imperium prorogaretur. Sed si exitus imperii Caesariani intra 

annum 50 a. Chr. quaerendum est, hoc primum certum erit, 
non in ineuntem, sed in exeuntem annum eum incidissfc. , 
Etenim, ut quae de legis Treboniae tempore supra disputavi- 
mus hoc loco praetermittam, maxime in eam rem constat Cae- 
sarem incubuisse, ut consul designaretur finito proconsulatu, 
cuius ^tempus si primis anni 50 mensibus exisset, nonne pro- 
babile est hoc cum fuisse acturum , ut in annum 49 designa- 
retur? Sed hoc nemo veterum tradit, qui in eo prorsus con- 
sentiunt, ut eum in annum 48 consulem fieri voluisse narrent. 
Comitia autem consularia medio fere anno tunc habebantur, 
anno quidem 50 postquam paululum dilata sunt, Cal. Sextii. 

. habita esse ex Caelii epistola apud Cic. epist. VIII, 4 discimus. 
Quare in posteriore anni 50 parte Caesaris imperium exisse 
intelligimus. Agi autem coeptum est de successore ei mit- 
tendo iam anno 51 , cum M. Claudius Marcellus cos. edicto 

* 

praefatus de summa se republica acturum retulit ad senatum , 
ut ei succederetur ante tempus , quoniam bello confecto pax esset 
ac dimitti deberet victor exercitus (Suet Caes. c. ‘28). Statuerat 
de ea re agere M. Marcellus iam initio ipso anni, sed distulit 
* in Cal. Iunias (Cael, apud Cic. epist. VIII, 1, 3), quo senatu cum 
non esset actum, reiecta res est in Idus Sextiles (ibid. ep. 4, 4), 
sed cum tunc quoque iudicio C. Marcelli cos. designati inter- 
pellata esset, (ibid. 9, ‘2), tandem tractata est prid. Cal. Octo- 
bres auctoritatesque eae perscriptae, quas Caelius apud 
Cic. epist. VIII, 8 refert. In quibus hoc erat, ut Cal. Martiis 
anni 50 de successione Galliarum emeritisque Caesaris militibus 
in senatu ageretur. Sed has M. Marcelli actiones atque im- 
petus narrant omnes factos esse antequam Caesari proconsu- 
latus exisset, non modo Suetonius, quem citavimus, verum 
etiam Appianus bell. civ. II, '26 et Dio XL, 59. Atque eam 
ob causam haec Cn. Pompeius improbabat, haud dubie tamen 
significans, si Caesari tempus exisset, successorem in Gallias 
esse mittendum. Quam Pompeii sententiam, de qua etiam 
Appianus et Dio tradunt, sic exponit Caelius apud Cic. epist. 
VIII, 8, 4: Aliquando tamen , saepe re dilata et graviter acta 
et plane perspecta Cn. Pompeii voluntate in eam partem, ut eum 
decedere post Cal. Martius placeret, senatus consultum — factum 

6 * 

est, et paulo post : Illa praeterea Cn. Pompeii sunt animadversa , 
quae maxime confidentiam attulerunt hominibus , ut diceret se 
ante Calend. Mart. non posse sine iniuria de provinciis Caesaris 
statuere - , post Cal. Mart. se non dubitaturum. Cur autem Pom- 
peius i si ante Cal. Mart. anni 50 de Caesare decerneretur, 
iniuriam ei fieri putabat, si post eas, non fieri? Nimirum 
quia eo tempore transactis reliquis negotiis senatus solet de 
provinciis, quae quoque anno vacuae fiunt, statuere et consu- 
laribus et praetoriis ex lege quidem Pompeia, qua vetus ratio 
paululum mutata est (Comment. epigraph. Vol. II p. 291), 
quare cum intra annum 50 exisse Caesaris quinquennium didi- 
cerimus, ne quid extra ordinem de eo decerni videretur, una 
cum reliquis provinciis etiam de Galliis rectissime statui existi- 
mabat. Quamquam illud certe minus apte Caelius priore loco 
scribit Caesarem placere post Cal. Martius decedere, ut nec 
diem quo eum decedere voluerit definiat et de decedendo lo- 
quatur cum debeat de successore decernendo. Veruntamen 
cum illa esset Pompeii sententia, ut Caesari exacto demum 
imperio successorem mittendum esse censeret, quid tandem 
anno 50 actum est? De quo narrat Appianus bell. civ. II, 27: 
KXauSio? 8’ Itrfl&Tx o -nspursiv kcuaapt 8i«8oyou? iirt xa. Ifivrj • 
xal fap;sXr ( '(ev i ^p8vo? i. e. C. Claudius Marcellus circa Cal. 
Martias (paululum enim rem dilatam esse arbitror) retulit ex 
senatusconsulto de provinciis consularibus imprimisque de 
Galliis; siquidem tunc desinebat proconsulatus Caesaris. Non- 
dum igitur mense Martio exierat, sed propinquus tantum erat 
exitus. Verum quo tandem die erat exiturus? Scilicet signi- 
ficat rursus Caelius mense fere Iunio sic ad Ciceronem scribens 
(Cic. epist. VIII, 11,3): Quod ad rempublicam attinet, in unam 
causam omnis contentio coniecta est de provinciis, in quam adhuc 
incubuisse cum senatu Pompeius videtur, ut Caesar Id. Novembr. 
decedat. Quod igitur superiore anno Pompeius narratur existi- 
masse, ut Caesari exacto imperii die succedendum esse putaret, 
id hoc loco sic dicitur, voluisse eum Caesari Id. Novembr. 
succedi. Nonne igitur apertum est, ipsis his Idibus Novem- 
bribus anni 50 Caesaris exisse proconsulatum eique ex legibus 
potuisse succedi ? Ex eodem die anni 55 ei olim alterum 

quinquennium decretum est, eodem lex ipsa consularia lata, 
eodem denique Cn. Pompeio quinquennalis Hispaniarum pro- 
consulatus delatus. 

Iarn reliquas anni 50 a. Chr. actiones praeteribo, quae 
cum utrimque suuima vi in Galliarum successionem incubuis- 
sent, elusae sunt imprimis Curionis trib. pleb. intercessione, 
hanc aequitatem praetexentis, quod Pompeio et Caesari simul 
exercitus adimendos successoresque decernendos esse diceret. 
Qua de re sic narrat Appianus bell. civ. II, 27, multos contra 
dixisse, quod iniquum esse putarent Pompeio antequam eius 
tempus exisset , imperium propter solam suspicionem adimi 
(lvto-aij.sv(uv os uoXXtuv, c«s oox tbov ttjJ jxrjrio tov ypovov Isf.x siv 
Tq) rioptTjfcjO, quae mentio cum facta esset, idem c. 28 Pom- 
peium tradit senatui scripsisse, se quidem, si ita e republica 
esse videretur, vel ante tempus legibus constitutum sponte sua 
depositurum esse provincias (a ok axtov e/pyj Xafisiv, sxuiv 
O7coi)r ( 03301 tois oitoXo^stv OsXouaiv, oox dvo[i3vu>v xobj ypovoo; 
tob? (opiajxsvoo^). Dispar igitur causa erat Caesaris et Pom- 
peii: illi Idib. Novembr. anni 50 exiit proconsulatus, huic non- 
dum exiit. Etenim anno 52 Pompeio tertium consulatum 
gerenti loco provinciae ex consulatu decernendae prorogatum 
erat imperium, ut Dio XL, 44 et 56 scribit, in alterum quin- 
quennium, ut Plutarchus Pomp. c. 55 in quadriennium alterum. 
Hanc dissensionem nc quis inscitia aut negligentia alterius 
utrius ortam esse putet, paulo altius haec quoque res repetenda 
est. Etenim anno 53 cum inultae vehementesque seditiones 
extitissent, tandem Cn. Pompeius a. d. V Cal. Mart. (Ascon. 
p. 37 Orell.) solus consul creatus est, qui primum legem de 
iudiciis sanxit, qua Milo a. d. VI Id. April. (Ascon. p. 31) 
condemnatus est, tum senatus Pompeio pro restitutione rei- 
publicac et duas legiones ad eas, quas iam habebat, addidit 
et imperium Hispaniarum prorogavit , denique ille ex Cal. Sext. 
Q. Metellum Scipionem generum suum collegam ascivit; hunc 
enim rerum ordinem accurate singula exponens Appianus bell. 
civ. H, 24 significat. Unde mense fere Maio vel Iunio illud 
de provincia proroganda senatus consultum factum esse colli- 
gemus. De ipsius autem prorogationis tempore dupliciter 

existimari potest. Etenim decerni potuit, ut ex eo die, quo 
decerneretur, ad eundem diem quintum i. e. usque ad mensem 
Maium vel lunium anni 4? Pompeius Hispanias obtineret. 
Ita et Dio quinque annos Pompeio adiectos esse dixit rectis- 
sime et Plutarchus consulatus ipsius tempus non complectens 
paucosque qui ultra annum 48 pertinebant menses omittens 
quod quadriennium appellarit excusandus est. Ad eandem 
enim rationem Dio XXXIX, 33 altera legis consularis proro- 
gatione Caesari triennium adiectum esse scribit , annos 53 et 
52 et 51 intelligens, quos solos integros ei ad vetus legis Va- 
tiniae tempus additos esse vidimus. Qua de causa eo minus 
erroris accusari debet, quod ipse si verum quaeratur hoc trien- 
nium adiectum inveniri ait woxs rijv T^eiioviav xat Ixeivip (*<j) 
Katoocpi) Tpia Itrj irXsiiu (wo'|£ xdX/jilks eoptsxexai) pjxuvat. Sed 
potest de prorogatione imperii quod Pompeius obtinebat etiam 
alia ratio iniri eaque, ut mihi videtur, paulo probabilior. Cuius 
etsi initium utique fuisse iudico ab illo die, quo senatuscon- 
sultum factum est, tamen dubitari potest, an iussus sit Pom- 
peius imperium habere ad Cal. Ian. quintas i. e. anni 47. 
Illud enim et rectius etiam quadriennium appellari poterat et 
non minus recte quinquennium; de simili enim quinquennio 
summae potestatis III viris reipublicae constituendae delato 
diximus in comment. epigraph. Vol. I p. 17. Eiusque pro- 
rogationis causa quaedam afferri potest per se sane probabilis. 
Nam cum Caesari supra docuerimus lege consulari imperium 
prorogatum esse ad Idus Nov. anni 50, illud sane apparet, 
quo iure optimates usi sint, cum ei succedendum esse existi- 
marent, sed hoc non intelligitur, quam iniuriam sibi Caesar 
fieri questus sit cum adimeretur, quoque pacto postularit, ut 
Pompeius quoque exercitus provinciamque dimitteret. Neque 
obscure Caesar querebatur ; nam et Suetonius Caes. c. 29 eum 
litteris narrat senatum esse deprecatum, ne sibi beneficium 
populi adimeretur et ipse bell. civ. I, 9 in iis quae L. Caesari 
adolescenti ad Pompeium se mandasse ait, sic scribit: doluisse 
se, quod populi Romani beneficium sibi per contumeliam ab ini- 
micis extorqueretur ereptoque semenstri imperio in urbem retra- 
heretur, cuius absentis rationem haberi proximis comitiis populus 

iussisset. Quod illud est beneficium populi Romani, quod se- 
ihenstre imperium, quod ereptum sibi esse ait? Huius origo 
ex illo tempore repetenda est, quo Cn. Pompeio quod impe- 
rium lege Trebonia acceperat, prorogatum est. Ita cum Pom- 
peii potestas longius extenderetur, quam ea, quam ipse habi- 
turus erat, Caesar veritus, ne privatus inimicorum odiis obii- 
ceretur, cum tribunis plebis egit, ut ii plebiscitum efficerent, 
quo sibi absenti consulatum petere permitteretur. De ea re 
sic narrat Suetonius Caes. c. 26 egit cum tribunis plebis colle- 
gam se Pompeio destinantibus, id potius ad populum ferrent, ut 
absenti sibi, quandoque imperii tempus expleri coepisset, petitio 
secundi consulatus daretur , ne ea causa maturius et imperfecto 
adhuc bello decederet, et Dio XL, 51: napeoxeuaoe (Hopinjios) 
oia xuiv o/ ( |j.ap/iuv eittxpairijvat xai a-ovxi xrp do/rp , oxav 
xuiv vojiiov xai )r ( xr„ aixijaai, et denique ipse Cicero ad Att. VIII, 
3, 3: idem (Pompeius) etiam tertio consulatu postquam esse 
defensor reipublicae coepit, contendit, ut decem tribuni pl, ferrent, 
ut absentis ratio haberetur. In quo plebiscito duo imprimis 
animadvertenda sunt. Quo primum non hoc sanciebatur, ut 
quibuslibet comitiis Caesaris ratio haberetur. Quid enim ille 
agebat? Hoc, opinor, ut tamdiu haberet imperium quam Pom- 
peius, qui si habebat usque ad Cal. Ian. anni 47, ut nobis 
probabile videtur, postulandum ei erat, ut anni 4!) comitiis 
consularibus sui ratio haberetur: sic Galliarum imperium ha- 
biturus erat usque ad comitia, deinde futurus designatus consul, 
tum consul usque ad idem tempus, quo Pompeius provincias de- 
positurus erat. Itaque quae apud Caesarem bell. civ. I, 9 com- 
memorantur proxima comitia, quia anno 49 ineunte commemo- 
rantur neque ad proxima, quae antecesserunt comitia, de quibus 
Caesarem non laborasse constat , referri possunt , necesse est 
intelligantur proxima insequenda, quae anno 49 futura erant 
consulum anui 48. Itaque ipso in plebiscito fuisse existimo, 
quod Dio habet oxav ex xuiv voijlidv xaDypxfl, quando per leges 
alterum ei consulatum gerere liceret i. e. decem annis post 
primum, qui anni ipsi anno 49 explebantur, tum ut Caesaris ab- 
sentis ratio haberetur. Alterum enim est, quod Caesaris sui ab- 
sentis rationem haberi volebat, in quo non hoc tantum inest, ut 

absenti petere liceret, verum etiam ut reipublicae causa absenti 
et imperium retinenti et provincias regenti. Neque enim, opinor, 
lex praesentem profiteri iubebat propter quanilam vel consula- 
tus vel populi Romani maiestatcm atque amplitudinem, sed 
eam ob causam, ne continuarentur potestates. Ineptum autem 
erat, Caesari, cuius imperium ex lege consulari anno 50 exiret, 
hoc dari , ut absentem petere liceret (neque id si imperium 
deposuisset aut magni fecisset aut non ipse praesens gratiam 
plebis colligere maluisset), nisi prorogatio simul provinciae 
concederetur. Haec igitur prorogatio in plebiscito illo vel ipsa 
perscripta erat vel certe ita intelligebatur , ut dubitari non 
posset. Atque hoc est beneficium illud populi , quod adimi, 
hoc semenstre imperium , quod ex imperio suo eripi queritur, 
nimirum id, quod ab ineunte lan. anni 49, cum tandem dece- 
dere iussus est, futurum erat ad comitia consularia eiusdem 
anni, quae comitia tunc medio fere anno haberi consuevisse 
supra Ciceronis testimonio docuimus. De quo imperio nec 
lege consulari comprehensum fuisse omnium auctorum consen- 
sus ostendit nec loqui tamen posset Caesar, nisi aliquo modo 
decretum habuisset. Idque etiam planius ex iis perspicitur, 
quae deinde de eo plebiscito acta sunt, quae omnis belli civilis 
occasionem praebuerunt. Nam cum exeunte consulatu suo 
Pompeius de iure magistratuum legem tulisset, qua, ne con- 
tinuarentur potestates, et praesentes omnes, i. e. exuto magi- 
stratu, privatos petere consulatum et quinquennio post eum 
provincias sortiri iussit, casu accidit, ut Caesarem nominatim 
excipere oblivisceretur, seroque re animadversa atque a Cae- 
saris amicis reprehensa, postquam lex iam in aerarium condita 
erat, errorem corrigeret (Suet. Caes. c. ‘28 ; Dio Cass. XL, 56). 
Quare dubitatio quaedam existere poterat, an plebiscitum illud 
amplius pro rato habendum esset, quam Caesar ut tolleret, 
ab senatu anno 51 petiit, ut praeter legis consularis spatium 
parumper sibi imperium vel universae Galliae vel partis ali- 
cuius prorogaretur (App. bell. civ. H, 25), nimirum ut ab Idib. 
Nov. anni 50 usque ad comitia consularia anni 49 provinciam 
retinere ac tum absentem petere consulatum liceret. Sed ob- 
stitit Caesaris condicioni M. Marcellus consul, qui cum maximo 

in eum odio incensus esset, agere coepit ea quae paulo ante 
exposita sunt. Hinc nata est illa dissensio civilis (nam etiam 
Pompeius insigni inconstantia Caesari adversari coepit), quae 
postquam rempublicam distraxit, tandem in bellum, quo uni- 
versi imperii lioinani forma mutata est , erupit. Quae singil- 
latim persequi, quoniam Galliarum tantum historiam scribimus, 
ab hoc loco alienum est. 

Hoc certum est cum anno 49 bellum civile erumperet, 
Caesarem rite ex legibus quas ex consulatu acceperat provin- 
cias, Galliam utramque cum Illyrico obtinuisse. Nam senatus 
cum revocandum utique Caesarem esse statuisset, decreverat 
ille quidem successores, L. Domitium Ahenobarbum, anni 51 
consulem, (Caes. bell. civ. 1, 6; Cic. epist. XVI, 12; Suet. 
Caes. 34 et Ner. 2) et M. Considium Nonianum, praetorem 
anni 52 (Ascon. in Milon, p. 55 Orell.; Cic. epist. XVI, 12; 
ad Att. VIII, 11, 13), quorum ille Galliam Narbonensem, 
auctam recentibus bellis, hic Cisalpinam regeret, sed cum huic 
senatusconsulto M. Antonius et Q. Cassius tribuni plebis 
intercessissent ac vi prohibiti profugissent, cum probabili aliqua 
specie Caesar, quicquid ex eo die, quo tribuni fugissent, actum 
esset, rite ac legibus actum esse negabat (Cic. ad Att. XI, 7 
init.), ut ipse ex lege Cornelia vetere, quae tamdiu quemque 
provinciae praeesse iubebat, dum successor missus esset, legi- 
time Gallias retinere videretur. Quare, ubi provinciis suis 
relictis in Italiam invasit, legatos reliquit M. Licinium Cras- 
sum, III viri filium, in Cisalpina Gallia (App. bell. civ. II, 41), 
complures alios in Transalpina, in quibus maxime D. Brutus, 
C. Trebonius, C. Fabius nominantur. Cf. Cominent. epigraph. 
Vol. II p. 224. Sed postquam superatis in Hispania Pompeii 
legatis dictaturam accepit, antequam ad bellum Pharsalicum 
proficisceretur, novam provinciarum, quas tunc tenebat, divi- 
sionem suscepit, de qua sic refert App. bell. civ. II, 4S: rje- 
poviai te et xa Kspisixsjxxsv r ( sv^XXaxTsv, 4<p’ iautoui xa- 
xodsfiov, ii p.4v ’I{3r ( pi'av Mapxev AstuSov, 4? 6 k 1’ixsXtav AuXov 
'AXpivov, 4? 64 2ap6('o ifSatov IIe8ooxatov, 4? 64 ttjv veoXujnxov 
TaXattav A4xpov Bpouxov. De quibus verbis non facile est 
statuere, sed credo tamen etiamnunc quod in comment. epigraph. 

Vol. II p. 232 dixi omnes illos non sua auspicia habuisse, 
sed legatos Caesaris fuisse. Nam etsi M. Aemilium anno 
superiore praetorem fuisse constat (Caes. bell. civ. II, 21; 
Dio XL1, 36), ut vetere more tunc provinciam suo iure obti- 
nere debuerit, tamen probabile est, Caesarem provincias recens 
Pompeianis ereptas non statim populo reddidisse, praeser- 
tim cum ex lege Pompeia nondum sublata quinquennium inter 
magistratus ipsos et inter provincias iuteresse oporteret. Quare 
Lepidum quamvis ex praetura legati tamen iure usum esse 
censeo, idque eo magis, quod D. Brutum, qui Galliam accepit, 
nec praeturam gessisse anno 49 certum est, et legatum appellat 
Liv. epit. CXim. Hunc autem ipsum D. Brutum non toti 
Galliae, quam Caesar habebat, sed ei modo parti, quam Ap- 
pianus recens expugnatam appellat, i. e. toti Transalpinae 
praeter Narbonensem, praefuisse existimo, ut in Narbonensi 
et in citeriore alii legati remanserint; nam Illyricum Q. Cor- 
nificio, Hispaniam ulteriorem Cassio Longino, item legatis, 
paruisse scimus. Sed post victum occisumque Pompeium ubi 
Caesar anno 47 in urbem rediit, nova lex de provinciis lata 
est, qua abolita vetere Pompeia consulares provinciae in pote- 
state senatus remanserunt, praetoriae omnes Caesari traditae 
sunt, qui quos placuisset, iis praeficeret. Vide Comment. epi- 
graph. II p. 232. Idque eo magis necessarium erat, quod, cum 
nova lex eos , qui modo magistratus gessissent , provincias 
accipere iuberet, superiore anno nulli praetores facti erant, 
nec rite ulla sortitio fieri poterat. Itaque in Galliis quidepn 
etiam postea eos invenimus, qui cum nullos antea honores 
gessissent, legati magis quam sui iuris praesides fuisse videan- 
tur. Nam in Transalpina mansisse D. Brutum discimus ex 
Liv. epit. CXIV, qui anno 46 ab eo Bellovacos rebellantes 
proelio victos esse scribit, nec decessisse eum existimo ante 
bellum Mundense confectum, ex quo rediens Caesar D. Bru- 
tum secum in Italiam urbemque deduxit (Plut. Ant. c. 11). 
Intcrim Caesar, antequam in Africam profectus est, anno 47 
exeunte pro potestate modo accepta Galliae Cisalpinae praefecit 
M. luniutn Brutum (Plut. Brut. c. 6), proconsulari imperio 
ornatum (neque enim video, cur de fide auctoris de vir. ili. 82 


Digitized by Google 



De Gallia Romanorum provincia. 


91 


dubitetur), qua in provincia ille sese magna cum integritate 
atque abstinentia gessit (Cic. Brut. 46; epist. VI, 6 et XIII, 
10 sq.), ut etiam postea quae ei Mediolani statua posita erat 
a provincialibus conservaretur (Plut. comp. Dion, et Brut. extr.). 
Cui successit anno 45 ineunte C. Vibius Pansa (Cic. epist. 
XV, 1? et 19; ad Att. XII, 14 et 17 et 19 et 27), ex praetura, 
opinor, quam anno antecedenti gesserat, huic D. Iunius Bru- 
tus, de quo paulo infra dicetur. Narbonensem provinciam, 
quam a reliqua Gallia seiunctam fuisse ex Appiano collegimus, 
quia rexerit non traditur, sed cum anno 44 cum Hispania 
citeriore in unum provinciae corpus coniuncta fuerit , non 
dissimile videtur esse vero, item eam fuisse coniunctam ab 
initio dominationis Caesaris eique praefuisse primuin M. Ae- 
milium Lepidum, tum Q. Pediuin. Novam autem Galliaruni 
divisionem Caesar exeunte anno 45, cum universam rempu- 
bliearn componeret, suscepit. Nam citeriorem Galliam seiun- 
ctam ille quidem ab Italia servavit ac D. Iunio Bruto , cum 
quo deinde de provinciae possessione ab M. Antonio bellum 
Mutinense gestum est, tradidit, item Narbonensem cum citeriore 
Hispania coniunctam M. Aemilio Lepido mandavit (Dio XLHI, 
51 ctXLV, 10), sed reliquam Transalpinam, quam ipse primus 
a barbaris ceperat , in duas partes disiunxit , quarum unam 
A. Hirtius absens per legatos rexit (Cic. ad Att. XIV, 9), 
alteram L. Munatius Plancus ipse administravit (Cic. epist. X, 
1 sq.). Retinuerunt autem has provincias contra legem Cae- 
saris praesides etiam anno 43; Bic enim senatus auctore Cice- 
rone decrerat, ut tam diu quisque obtineret, dum sussessor 
ex S. c. venisset (Cic. ep. XH, 25 et 22); una illa pars, 
quam A. Hirtius habuerat, postquam hic consulatum iniit, ad 
L. Munatium Plancum videtur pervenisse: nemo certe alius 
qui cum imperio in Gallia fuerit, in belli Mutinensis historia 
commemoratur. Perturbata autem est omnis provinciarum ratio 
foedere Mutinensi, quo cum III viri reipublicae constituendae 
summam omnium rerum potestatem inter se partirentur, im- 
primis hoc providendum esse putarunt, ne quis provinciae 
atque exercitus opibus praeditus insurgeret dominationemque 
suam convelleret, quare neminem omnino suis anspiciis impe- 

rium habere voluerunt ac quicquid armis occuparant, inter se 
ipsos diviserunt. Qua in divisione Gallia et Cisalpina et Trans- 
alpina praeter Narbonensem tota M. Antonio tributa est, qui 
cum ad rempublicam constituendam in Italiam proficisceretur, 
L. Varium Cotylam cum sex legionibus in Transalpina Gallia 
reliquit. Narbonensem autem provinciam cum universa Hispa- 
nia M. Lepidus accepit (Dio XLVI, 55; App. bell. civ. IV, 7). 
Secutum est bellum Philippense, quo confecto III viri vel 
Antonius et Octavianus (nam M. Lepidi parum ratio habeba- 
tur) ita provincias inter sese diviserunt, ut ille quas antea 
tenuerat Gallias retineret, ac praeterea veterem provinciam 
Africam, quae Lepidi fuerat, acciperet, hic Hispaniam et novam 
provinciam Numidiam regeret (Dio XLVIII, 1). Ut autem 
Octavianus, qui in Italia militum emeritorum commodis pro- 
spicere statuerat, Antonio aequaretur, simul decretum est, ut 
Cisalpina Gallia, quae urbi Romae nimis imminere videretur, 
liberaretur (App. bell. civ. V, 3), i. e. ut vetere more rursus 
cum Italia coniungeretur eique pareret, qui ipsi Italiae prae- 
esset. Tenebat enim eam tunc Q. Fufius Calenus, Antonii 
legatus, qui et Cisalpinam provinciam omittere et partem co- 
piarum suarum Octaviano cedere iussus est (App. 1. 1.). Ac 
cum eo Galliae praefuerat etiam L. Antonius, III viri frater, 
qui ipsis Cal. Ian. anni 41 triumphum ex Alpibus egit (Dio 
XLVIII, 4). Secutum tandem est post multas magnasque 
dissensiones foedus Brundisinum, ita diviso imperio Romano, 
ut , quicquid a Scodra , Illyrici oppido , ad orientem spectaret, 
Antonio, quicquid ad occidentem, Octaviano Caesari obtempe- 
raret, Italia cum Gallia Cisalpina utriusque esBct communis 
(Dio XLVIII, 28; App. bell. civ. V, 65). Ita Gallia universa, 
quam Caesar iam antea belli Perusini occasione magna ex 
parte ceperat, in cius potestatem venit in eaque permansit; 
nam bellum Actiacum, quo civiles dissensiones finitae sunt, 
ad has regiones non pervenit. Quare ex hoc tempore paulo 
certior provinciarum ratio servari coepta est, quae antea, cum 
bella semper vel gererentur vel expcctarentur, fere negligebatur. 
Atque Caesar quidem, postquam pacem cura M. Antonio ac 
paulo post etiam cum Sex. Pompeio composuit, anno 39 ipse 


Digitized by Google 



De Gallia Romanorum provincia. 


93 


in Galliam profectus est, non modo ut populos recens imperio 
suo subiectos viseret, verum etiam quod motus quidam gen- 
tium nondum satis domitarum extiterant. Duxitque secum 
M. Agrippam, quem cum ipse in Italiam propter S. Pompeium 
rediret, praefecit Galliae et quidem universae. Ab eo enim 
et Aquitanos victos esse legimus (App. bell. civ. V, 92; Eu- 
trop. VII, 5) et transiecto Rheno barbaros esse summotes 
Ubiosque cis Rhenum transductos (Dio XLVIII, 49 Tac. 
Annal. XII, 27; Strab. IV p. 194). Hinc cum anno 38 exeunte 
in Italiam et ad consulatum gerendum et ad bellum Sex. 
Pompeii administrandum rediret, incertum est quis Galliae 
praefuerit. Nec certe quicunque praefuit, magnas res aut ge- 
rere potuit aut gessit; omnis enim Caesaris cura ad bellum 
Siculum incubuerat, quo confecto ferociaque veteranorum fracta 
Caesar non modo bellum Delmatieum anno 39 suscepit, Italiae 
magis quam Galliae vicinum, in quo Fufio Gemino et M. 
Valerio Messala et M. Agrippa et T. Statilio Tauro legatis 
usus esse narratur (Dio XLIX, 38; App. Illyr. c. 27), sed 
etiam in Britanniam transire parabat (Dio XLIX, 38). Inter- 
venit. rursus bellum Actiacum, quod quo tempore gestum est, 
duo, qui cum imperio in Gallia fuerint, reperiuntur, M. Va- 
lerius Messala, cuius triumphus ex Gallia anno 27 actus com- 
memoratur in marmore Capitolino, et C. Carrinas, cuius res 
gestas et triumphum narrat Dio LI, 21. Huic Carrinati in 
Galbam ulteriorem anno fere 29 successit Nonius ille Gallus, 
quem Dio LI, 20 ipso anno 29, quo lanus clausus est, cum 
Treviris aliisque quibusdam Germanorum gentibus pugnasse 
scribit. 

Pervenimus iam ad ea tempora , quibus Caesar Augustus 
devictis adversariis compositisque factionibus cum reliquum 
imperium tum Galbas et recentius armis Romanorum subactas 
et barbarorum incursionibus etiam postquam provinciis additae 
sunt, varie temptatas denuo constituit, de quibus brevior omni- 
no esse possem, nisi nuper admodum quidam viri sane docti 
extitissent, qui quae antea omnibus explorata prorsus ac certa 
esse videbantur, magna cum eruditione ac subtilitate in dubi- 
tationem revocare novasque quasdam a prioribus plane diversas 

opiniones introducere coepissent. Qui si vere statuisse vide- 
rentur, paucis defungi possemus, ut cum laudatione auctorum 
ea, quae censuissent , reciperemus, cum sublata veritate quae 
minus vera sunt, propagare videantur, hoc nobis imponunt 
sane molestissimum negotium, ut ab redarguendo disputatio- 
nem nostram incipiamus. Quamquam non sic agemus, ut 
omnia, quae illi opinionis suae stabiliendae causa attulerunt, 
refellamus (etenim et longum id est nec contendendi, sed veri 
inveniendi causa scribimus), verum in ipsa veri expositione 
eorum quae minus videntur esse probanda, optimam refutatio- 
nem inesse arbitramur. Sed ut breviter causam ipsam consti- 
tuamus, conveniebat olim inter villos doctos, fuisse in ea quae 
Rheno finitur Gallia iam primo post Christum natum saeculo 
provincias quae Germaniae dicerentur, non tam populorum 
multitudine, quam barbarorum, a quibus perpetuo defendendae 
erant, propinquitate exercituumque quos alebant robore totius 
prope imperii Romani maximas, ut viris et fortitudine et summa 
dignitate conspicuis committi solerent. Has igitur provincias 
D. A. Fechterus Basileensis in commentatione de Gallia pro- 
vincia qualis ante Constantini tempora fuerit (quae inserta est 
in F. D. Gerlachii, I. I. Hottingeri, W. Wackernagelii museo 
Helvetico historiae, Frauenfeld. ann. 1899, Vol. III), negavit 
ullas omnino fuisse. Nam cum in Germania essent octo le- 
giones, bis binos legatos praefuisse, qui milites regerent im- 
periumque a Germanis defenderent ; eosdem rurisdictione mili- 
tari, quam appellat, earum regionum, in quibus milites collocati 
essent , usos esse, sed civilem iurisdictionem omnium civitatum, 
quae usque ad Rhenum pertinerent, fuisse penes legatum 
Galliae Belgicae. Quare recte dici de ducibus exercituum 
Germanicorum, non recte dici de provinciis Germanicis. Hac 
opinione qui duobus vel tribus post Chr. nat. saeculis valuit, 
imperii Romani mos prorsus evertitur statuiturque disiunctio 
quaedam militaris et civilis imperii, quae nulla usquam fuit. 
Ne enim de senatoriis provinciis dicam , quibus tamen ipsis 
qui praeerant, quicquid militum habebant, non minus quam 
reliquas imperii partes regebant, quoniam antiquitus ita tradi- 
tum erat, ut imperatores populi Romani simulatque urbem 

relinquerent, militari tantum imperio uterentur, Augustus eius- 
que successores et ipsi a militari imperio profecti universam 
rempublicam tenuerunt et legatis suis cum militibus omnem 
omnino iurisdictionem tradiderunt. Hoc apud eos qui rerum 
Romanarum periti sunt, ita constat, ut plura dicere superva- 
caneum sit neque veremur, ne quis existat, cui Fcchteriana 
disputatio probetur. Neque ea placuit Theod. Mommsenio in 
Act. societ, litter. Saxon. Lips. anni 1853 p. 230 sq., qui eum 
de Africa et Numidia disputasset, etiam de Gallia Belgica et 
Germaniis dixit, laudans ille quidem verbis, quae ille expo- 
suerat, sed re ipsa ita discedens, ut novam quandam opinionem 
proposuisse videatur. Verissima enim sunt, quae p. 233 de 
duplici illa, quae Fechtero placuerat, iurisdietione disputat, 
quam ullam fuisse negat: quae quoniam falsa esse cognorat, 
si reliqua etiam Fecbteriana improbasset, haud paulo rectius 
videtur fuisse facturus. Quid autem ipsi placet? Minus equi- 
dem me perspexisse fateor, quid diceret, sed quantum eius 
sententiam assecutus sum, et esse quodammodo vult Ger- 
manias provincias et non esse. Negat enim publice Germanias 
appellatas esse provincias , a scriptoribus et in inscriptionibus 
saepe sic vocari concedit; unum fuisse quasi corpus Galliae 
Belgicae eiusque partes quasdam, sive eae regiones sive dioe- 
ceses dicerentur, Germanias, sed qui tamen Germanias rege- 
rent, imperatorum legatos pari iure fuisse cum praeside Bel- 
gicae. Haec quin inter se pugnent, vix videtur esse dubium. 
Provinciae enim nomen existimamus eius regionis esse pro- 
prium, quae suo praesidi pareat neque alterius regionis praesidi 
subiecta sit; quare si legatus Belgicae et legati Germaniarum 
pari iure erant neque aut hi illius aut ille horum imperio pa- 
rebant, sequitur, ut et Belgica provinciam effecerit et Germa- 
niae cum non minus per se ipsae constiterint, publice privatim- 
que provinciae appellandae fuerint. Ac ne in illo quidem, 
quod duplicem iurisdictionem a Fechtero excogitatam spernit, 
satis secum ipse Mommsenius consentit. Nam cum certos 
Germaniarum fines certumque ambitum fuisse putet, idem le- 
gatos Germaniarum maximam partem statuit fuisse militares 
i. e., opinor, militibus imperasse, non ceteris incolis, ut incer- « 

tum sit, illa quae praeter militarem relinquitur civilis iuris- 
dictio a quo tandem in Germaniis administrari consuerit. Ita 
cum Fechteriana ratio mori Romano adversetur, Mommseniana 
certe parum perspicua sit et. secum ipsa quodammodo pugnet, 
nos quidem iam omissa refutatione ita nostram disputationem 
persequemur, ut omnia, quae dubitationem vel movisse videa- 
mus vel movere posse existimemus , diligenter examinemus. 
Qua in re adiutos nos esse fatemur viri doctissimi M. Roulez. 
commentatiuncula inserta relationibus acad. reg. Belgic. tom. 
XXIII n. G, qui cum novis illis opinionibus omnem Galliae 
antiquitatem perturbari videret , id egit, ut provincias Germa- 
nias fuisse ostenderet. Quamquam nos totam rem et altius 
paulo repetivimus et ulterius persecuti sumus. 

Cum igitur Augustus anno 27' a. Chr. imperium cum se- 
natu populoque Romano partiretur, universam Galliam, quam 
nondum satis pacatam esse existimaret, sibi reservavit, qua de 
re Dio Cass. LIII ,' 12 sic refert: xou 8k 8r ( kaioapo? (ivciai- 
oli/joav) — 1'aXaxai iravxe?, < n is Napp<ovr ( 3 iot xai oi Aou-^ou- 
vrjotoi 'Axoixavoi te xai KsXxtxoi, aoxot te xai ot aitotxot otpuiw. 
KeXtujv y®P vive*, oGc 8ij rsppavouc xaXaupEV, zaaav xr,v upb? 
T(S'P^V(p KeXtixt;v xaxaayovTei fippaviav GvojxaCeobai i~o(r t <ziv, 
TTjv p.Xv avu>, xr ( v u.sxx xa? xou xoxapioo itijfdf, xr ( v Si xaxu>, 
xijV jxE/pi xou 'Rxeavoo xou Bpexxavixou ooaav. Quae quomodo 
dixisset, explicans Dio paulo post addidit: xauxa Sk ooxto xax- 
£Xs£a, oxt vuv exaoxov auxuiv r/fetiovEOExac ItteI to y s 

ap/ctiov xai i 7:1 ttoXu xai ouvSuo xai ouvxpia xa eDvt/ apa r t pyexo. 
Suo igitur tempore i. e. saeculo p. Chr. tertio ineunte, eas 
esse ait provincias, suo quamque praesidi parentem, quas re- 
censuerit, ut tunc sex in Galliis provincias fuisse intelligamus, 
Narbonensem, Lugdunensem, Aquitaniam, Belgicam, Germa- 
niam superiorem et inferiorem : quod autem adiicit antiquitus 
et diu pauciores fuisse provincias, ut binae vel ternae singulis 
praesidibus obtemperarent, paulo incertius est ac ne de Gal- 
liis quidem, quae recens subiectae sint, probabilem coniectu- 
ratn admittit. A quo igitur cognitionem eorum quae Augustus 
de Galliis constituit, petemus? Ab Strabone, opinor, qui cum 
ipsa illa aetate vixerit, tum pro diligentia sua ea quae tunc 

illustrissima omnibusque nota essent, si vellet narrare, ignorare 
non potuit. Cuius fides ac scientia eo magis nobis videtur 
esse defendenda, quod acriter reprehensa est non modo ab 
Fechtero, qui eam, quae nunc in libris geographorum reperitur 
fluminum et montium et populorum accuratam ac subtilem 
descriptionem immerito in Strabone requirebat, verum etiam 
ab Theod. Mommsenio, qui cum minus accurate eius verba 
considerasset, aliud eum ac dixit dixisse putabat ineptosque 
ei ac prope pueriles errores obiecit. Strabo autem libri IV 
initio Galliam, quam Celticam vocat, in tres partes dividi ait, 
Aquitanos, Belgas, Celtas (sive Gallos), tum, postquam pauca 
de eorum lingua ac natura exposuit, secundum Caesaris dicta- 
toris auctoritatem (eius enim commentarios citat) quos quique 
eorum fines habuerint, accuratius significat. Ac dc Aquitanis 
quidem sic scribit: 'Axoixavobs pkv xotvov eXe^ov xob; xa pipeia 
T?j? Ilop/jVTj? u.cpr ( xaxlyovxa? xat xrj? Ksppivx)? pf/pt Trpb? xbv 
tbxsavov xa ivxb? P apoova itoxapou, quibuscum plane congruunt, 
quae Caes. bell. gall. I, 1 habet: Aquitani a Garumna flumine 
ad Pyrenaeos montes et eam partem Oceani, quae est ad Hispa- 
niam, pertinent. Tum de Gallis sic Strabo: KlXxa? ok xob; 
lirt flaxspa pspr ( xatb-xovxa?, xal xr ( v xaxa MaooaXtav xat Na'p- 
pouva OaXaxxav , a-xopsvoo; 3k xat xtbv 'AXitstvtuv 3pu>v ivuov, 
quae expressa sunt prope ad verbum ex his, quae Caesar 
habet: Eorum una pars, quam Gallos obtinere dictum est, ini- 
tium capit a flumine Rhodano , continetur Garumna flumine, 
Oceano, finibus Belgarum, attingit etiam ab Sequanis et Helvetiis 
flumen Rhenum. Nam quod Caesar Gallos ait initium capere 
a flumine Rhodano, id Strabo explicans quasi dicit, pertinere 
eos ad mare circa Massiliam et Narbonem, in quod Rhodanus 
influit, parique ratione quod ille tradit eos ab Sequanis et 
Helvetiis flumen Rhenum attingere, id hic, quia in Helvetio- 
rum finibus Alpes sunt, eos aliqua parte Alpes attingere ait. 
Eademque quasi quadam interpretatione de Belgis utitur Stra- 
bo: BaX*fas 3’ sXs*fov xob? Xouxob; xe xtuv itaptuxsavtxtbv ps/pt 
xtov IxpoXtuv xoo 'Pr ( voo xat xtva; xuiv irapoixouvxtuv xbv 'Pijvov 
xat xa? "AXitets. Quibuscum Caesaris verba Belgae ab extremis 
Galliae finibus oriuntur, pertinent ad inferiorem partem fluminis 

Rheni ita videmus convenire, ut nihil adiectum sit nisi quae 
extrema sunt de Rheno atque Alpibus, quae Strabo, qui par- 
tem modo Alpium finibus Gallorum contineri dixisset, necessa- 
rio addidit. Nihil in his est, quod Strabonis in Caesare in- 
telligendo aut imperitiam aut temeritatem ostendat, nihil, quod 
ab eo, qui non nostrae aetatis goographorum subtilitatem 
requirat, iure vituperetur. Veruntamen Augusti in Galliis 
instituta sic idem Strabo refert: '0 6k 2e{faaxoc kotfoap xexpayr, 
8tsXu>v xou* psv ksXxac x? ( s NapfjumxiBo? Inapyiac aitk<pi]vev, 
'Axuixavou; 8’ oucirsp xdxEivo* (6 kaioap), 7tpo?sbr,xe ok xsaoapsj- 
xaiSexa I&vj) xio v txexacu xou l’apouva xai xou Aerpjpo? itotapoo 
vejxojxsvtov, xijv ok Xotirijv 8ieXtuv 8i'ya xi)v pkv Aou^Sguvu) upo*- 
aipije ixsypt Xfuv avto jxsptov xou 'Pr ( vou, xr ( v ok xot? BeX^aic. 
Neque quae libr. IV, 8, 1 de Lugdunensis et Belgicae pro- 
vinciae finibus habet, multo accuratiora sunt, partes Rheni et 
Rhodani superiores usque ad medios fere Galbarum campos 
Lugdunensi , reliqua impriuiisque quae Oceano adiacerent, 
Belgicae accenseri. Haec quoque nostrae consuetudini sunt 
dissimilia, sed congruunt cum Strabonis instituto, qui cum 
geographum dedecere dicat , provinciarum divisiones , quae 
quoque tempore e rcpubliea visae sint, referre (libr. IV, 1, 1 
extr.), etiam Lugdunensis et Belgicae, quarum fines leviter 
adumbraverat, populos confuso se provinciarum ordine enume- 
raturum esse profiteatur (libr. IV, 3, I ). Sed quicunque pro- 
vinciarum fines fuerunt, de qua re paulo post pauca disputabi- 
mus, quam quadruplicem Strabo ab Augusto institutam Galliae 
divisionem commemorat, eam confirmat haud dubie Amm. 
Marcell. XV, 11, fi: Regebantur autem Galliae omnes , iam inde 
uti crebritate bellorum urgenti cessere lulio dictatori, potestate in 
partes divisa quattuor, quarum Narbonensis una Viennensem 
intra se continebat et Lugdunensem, altera Aquitanis praeerat 
universis , superiorem et inferiorem Germaniam Relgasque duae 
iurisdictiones iisdem rexere temporibus Quibus verbis quo pacto 
quidam abusi sint, ut civilem, quam appellarunt, et militarem 
iurisdictionem in Gallia distinguerent, supra exposuimus, qui 
recte utetur, non dubitabit, quin Gallia in quattuor provincias 
divisa fuisse dicatur, quae singulae singulos haberent praesides. 

Sed quando hanc divisionem institutam esse putabimus? Nam 
quod est imle uti lulio dictatori, cessere et ad ipsum Caesarem, 
qui subegit, et ad Augustum, qui ex bellis civilibus primus 
composuit, potest pertinere. Num igitur Caesar quattuor illa- 
rum provinciarum auctor fuit? Qui quamdiu imperavit, nun- 
quam quattuor qui Galliam obtinuerint, proconsules comme- 
morantur ipsoque , quo subacta universa republica Romana 
decessit, anno L. Plancus et M. Lepidus ita narrantur prae- 
fuisse, ut neminem tunc alium cum imperio atque exercitu in 
Gallia fuisse debeamus colligere. Relinquitur igitur Augustus, 
quem Ammianus non minus quam Strabo quattuor Galliarum 
provincias instituisse referat. Sed unum est apud hunc, quod 
magnam merito dubitationem moveat, quod Narbonensi Vien- 
nensem et Lugdunensem provinciam contineri ait. Id verum 
esse utique nequit. Si enim totam Lugdunensem olim Nar- 
bonensi comprehensam esse putabat, quod tandem nomen erat 
quartae illius provinciae, quam praeter Belgicam in Germaniis 
Belgisquc fuisse dicit? Sin sic eius verba interpretabimur, 
ut partem tantum Lugdunensis ad Narbonensem pertinuisse 
existimemus, quoniam ipsum Lugdunum prope Narbonensem 
situm est, necessario faciendum erit, ut hanc urbem, ex qua 
nomen habebat universa provincia, ex ea exemptam alienisque 
finibus adiectam fuisse putemus. Illud quidem quod de Vien- 
nensi narratur, facile intelligitur, quod Ammianus quia sua 
aetate propriam Viennensis provinciam esse videbat, adiecit, 
sed de Lugdunensi fieri non poterit quin errorem aliquem in 
eius verbis inesse statuamus. Quem tamen errorem iniuste 
hercle faciat, Ammiano qui ipsi tribuat, homini et peritissimo 
et hoc maxime loco id agenti, ut veterem provinciarum Gal- 
licarum divisionem explicet; qua in explicatione quam sit et 
diligens et vetustatis peritus, vel illud documento est, quod 
alterum ex praesulibus Aquitanis universis praefuisse ait, ni- 
mirum illos quattuordecim significans populos inter Garumnam 
et Ligerim habitantes, quos Strabo IV, 'l ab Augusto narrat 
ad Aquitaniam esse adiectos. Ac sui quidem temporis provin- 
cias accurate sane persequitur, ut in Augusti nobilissimo in- 
stituto eum turpiter errasse credere nequeam. Quare librario- 

rum potius culpae tribuo, quod Lugdunensis Narbonensi dicitur 
contineri, qui versuum initiis inter se confusis Lugdunensem, 
quam cum superiore et inferiore Germania Belgisque coniun- 
ctam repererant, male ad priora illa quae de Narbonensi sunt 
apposuerunt. Scripsisse igitur Ammianum sic censeo quarum 
Narbonensis una Viennensem intra se continebat , altera Aqui- 
tanis praeerat universis, Lugdunensem, superiorem et inferiorem 
Germaniam Helgasque, in quibus recte omnia procedunt neque 
ulla Ammiani aut inscitia aut ab Strabone discrepantia relin- 
quitur. 

Habemus autem etiam aliud de Galliarum divisione testi- 
monium Plinii, qui cum Narbonensem iam libr. III, 4 pertra- 
ctassct, libr. IV, 17 sq. quae reliquae sunt tres, Belgicam, 
Lugdunensem, Aquitaniam ita recenset, ut qui in quaque 
essent populi, enumeraret. Quattuor igitur certe statuit esse uni- 
versae Galliae provincias, consentiens prorsus cum Strabone 
et Ammiano. Quo consensu non debebimus in eam adduci 
opinionem, ut quae provinciae Augusto imperatore fuerunt, 
easdem Plinii aetate, i. e. Vespasiano et Tito imperantibus, 
constitisse putemus. Etenim dudum in comment. epigraph. 
Vol. I p. 197 Plinium in descriptione orbis terrarum, quam 
a libro tertio exhibet, docuimus non suam aetatem sequi, sed 
totum ex Agrippa Augustique commentariis pendere. Nolebat 
ille cum opus suum conderet, ipse quid vidisset atque obser- 
vasset, explicare, sed quae ex lectione multiplici congesserat, 
referre, nec post Augustum ullam arbitror orbis terrarum 
descriptionem qua recte uteretur, esse institutam. Hoc cum 
in reliquis terris imprimisque in Britannia, de qua quamvis 
sua aetate multa ac certa comperta esse nosset, paucissima 
tamen ac fere fabulosa refert, intelligatur , tum in Gallia ma- 
nifestum est. Citat enim ipsum Agrippam auctorem (III, 4, 37 ; 
IV, 17, 105) nec quicquam quod postea factum sit narrat, 
quod non extra ordinem quasi orationis additum esse appareat, 
veluti illud, quod III, 4, 37 de Inalpinis quibusdam gentibus 
formulae Nemauaensium attributis tradit; nam nobilissimae 
coloniae Agrippinensis (IV, 17, 106) auctorem nominare nihil 
attinebat. Itaque solent viri docti pleraque quae in ea parte 

operis habet, ex Agrippae commentariis petita esse existimare 
nosque ipsi cum de coloniis Romanorum militaribus disputa- 
remus, hinc potissimum quae Augusti, quae reliquorum dein- 
ceps imperatorum coloniae essent, cognoscendum esse puta- 
vimus. Quae cum ita sint, et quadruplicem illam, quae apud 
Plinium reperitur, Galliae divisionem ab Augusto profectam 
esse intelligemus nec statuemus non potuisse fieri , ut ipsa 
Plinii aetate aliter Gallia divisa fuerit. Ipsa tamen Pliniana 
divisio differt paululum ab Straboniana. Non commemorabo 
alia, sed consistam in eo, quod et praecipuum est et iam ab 
aliis viris doctis animadversum. Etenim Helvetii ab Strabone, 
qui superiores Rheni et Rhodani partes ad Lugdunum perti- 
nere dicat, haud dubie Lugdunensi Galliae tribuuntur, a Plinio 
IV, 17, ‘11, qui singulos quattuor provinciarum populos recen- 
set, in Belgica collocantur, eaque discrepantia eo est insignior, 
quod et Strabonem Augusto imperante vixisse constat et Pli- 
nium ea quae apud Agrippam eundemque Augustum invenerat, 
retulisse didicimus. Uter igitur rectius tradidit? Atque olim 
quidem Strabonis auctoritas praeferri solebat, et quod sub 
ipso Augusto vixisset quaeque Galbarum provinciae essent, 
ipse cognoscere potuisset, et quod in dictatoris Caesaris Au- 
gustique institutis referendis magnam quandam diligentiam 
ostenderet: nunc ab Fechtero Mommscnioque , quorum libros 
supra citavimus , probatus est Plinius , contemptus Strabo, 
quem et provinciarum divisionem parum curasse ct multa vel 
confusionis vel negligentiae documenta edidisse dicerent. Equi- 
dem quae utrimque afferuntur quantum valeant cum non dis- 
simulem, animum tamen inducere non possum, ut aut Plinium, 
qui in transcribendis Agrippae commentariis vix errare potuit, 
spernam aut Strabonem, quamvis in quibusdam minus accu- 
ratus sit, ea, quae tamquam certa tradidit, falso tradidisse 
existimem. Numquid enim necesse est alteruter peccarit? Tam 
longa certe fuit Augusti dominatio, ut Galliae provincias initio 
eius alias, alias in exitu fuisse nequaquam ab veri similitu- 
dine abhorreat, attulit etiam, cum perpetua cum vicinis bar- 
baris bella gererentur, eas vicissitudines, ut causa finium 
mutandorum facile possit reperiri. Denique quandam provin- 

ciarum mutationem susceptam esse ab ipso Augusto constat, 
quae nisi accidisset , cur Strabo in Galbarum potissimum 
descriptione de ratione sua provinciarum negligendarum dispu- 
tasset (IV, 1 , 1 extr.), parum intelligeretur. Sed ad hanc 
quidem rem infra, ubi causam, cur Augustus suum ipse insti- 
tutum mutasse videatur, significabimus, redeundum erit; nunc 
hoc teneamus, duorum praestantissimorum scriptorum auctori- 
tatem nisi quaedam talis mutatio accidisse putetur, non posse 
conservari. 

Quattuor igitur in Gallia provincias Augustus instituerat, 
in quas singulas singulos mitteret legatos, sed illud discrimen, 
quod postea reperimus, ut aliae consulares, aliae praetorios 
rectores acciperent , nondum observabatur. Nam in ipsam 
Syriam, qua nulla provincia aut maior aut opulentior aut plu- 
ribus tunc quidem legionibus instructa erat, tamen aliquamdiu 
praetorios missos esse docuimus in comment. epigraph. Vol. II 
p. 76. Nec in Gallia qui primi imperium tenuerunt, videntur 
consulari dignitate fuisse. Nam M. Vinicius P. f., qui a Dione 
LIII, ‘26 anno 25 narratur Germanos quosdam, qui mercatores 
Romanos trucidarunt, vicisse, certe consulatum nondum ges- 
serat, cum Galliae praeesset. Eum eniin ex Cal. Iui. anni 19 
a. Chr. consulem fuisse ex fragmento Colotiano cognoscimus, 
idemque commemoratur apud Vellei. II, 107, quo loco insignem 
verborum corruptelam sustulimus in comment. epigraph. I p. 38. 
Sed nec quamdiu nec quam omnino provinciam tenuerit, tra- 
ditur, quamquam, quoniam Belgicam tunc omnem barbaris 
vicinam terram comprehendisse suspicamur, hanc quam Lug- 
dunensem ei paruisse probabilius est. Tacetur deinceps de 
Galbis, nisi quod Dio LIV, 4 anno 22 a. Chr. Narbonensem 
ut pacatam ait senatui populoque Romano esse redditam, ut 
postea non legati principuin, sed proconsules ei praeessent. 
Sed tres quae reliquae erant Caesaris provinciae, paulo post 
traditae sunt M. Agrippae, de cuius potestate disputavimus 
in comment. II p. 82. Is enim anno 23 in Syriam missus erat 
legatus Augusti, sed arcessitus anno 21 in Siciliam Augusti 
filiam in matrimonium accepit iussusque est cum Romam se- 
ditionibus perturbatam componere, tum Galbas Iiispaniasque 

curare. Quae de re Dio LIV, II sic tradit: 'Afptjrira? 8L 
u>? xoxe ii ri)v 'Piojxrjv £x xijf 2txsXtac 7rapcpt>sic oujixias xa eirsi- 
fovxa, xaic faXaxiai? irpocexot/dr^ ■ sv xs yap aXXVjXoi? soxaotaCov 
xat urco xuiv KsXxtov Ixaxouvxo. Kaxaoxyjaa? Oi xat Ixstva ii 
’Ij3r ( ptav psxsaxrj. Ex quibus verbis non apparet, quam tunc 
Agrippa potestatem habuerit, sed cum eum 1. 1. docuerimus 
ita in Syriam esse missum, ut omnibus populis, qui Caesaris 
essent, imperaret, atque anno demum 18 proconsulari illa po- 
testate, qua Augustus quoque utebatur, esse ornatum, ut 
etiam in senatoriis provinciis plus quam qui cuique praeessent 
potestatis haberet, quoniam et Gallias et Hispaniam rexisse 
narratur, sic existimabimus, eum ab Augusto legatum consti- 
tutum esse et trium, quas in sua potestate tenebat, Gallicarum 
provinciarum et duarum Hispaniarum. Abisse autem in eas 
provincias videtur exeunte anno '31 vel ineunte eo qui inse- 
quitur; rediit Romam mense fere Maio anni 19, retinens tamen 
imperium provinciarum, dum ipse Augustus ex Asia Octobri 
mense revertit. Quis ei successerit, non traditur illud quidem, 
sed probabile tamen mihi videtur esse, Tiberio Neroni, ei, qui 
postea imperavit, traditum esse Galliarum imperium. Fuerat ille 
Augusti vitrici comes in Asiatica profectione, ex qua cum eodem 
tempore quo illo redisset , honores praetorios (xai xtuv eaxpa- 
xrypjxoxtov xtp.d?, Dio LIV, 10) accepit, i. e. non ornamenta 
praetoria, quae iis, qui senatorii ordinis nec essent nec esse 
possent, dabantur, sed locum praetorium sententiae in senatu 
dicendae, et post haec, ut Sueton. Tib. c. 9 ait, comatam Gal- 
liam anno fere rexit, et barbarorum incursionibus et principum 
discordia inquietam. Exin Unet irum Vindelic-umque bellum, 
isule Pannonicum, inde Germanicam gessit. Quae sic solent a 
viris doctis iutelligi, ut Galbae administrationem cura Raetico 
bello coniungant, quoque tempore id gestum sit, eodem Tibe- 
rium Galliae praefuisse existiment. Quam opinionem ut minus 
probem, duae imprimis res faciunt. Primum enim Raeticum 
bellum sic gestum est. Cum anno 16 Lolliana clades in Ger- 
mania accidisset (Dio LIV, 20 et Vellei. II, 97), Augustus 
ipse cum Tiberio privigno tunc ipsum praetore (Dio LIV, 19) 
in Galliam profectus, quia barbari interim recesserant, nihil 

magnopere gessit, sed cum simul Raeti et Vindelici arma mo- 
vissent, Augustus anno lf) primum Drusum ex Italia et Del- 
matia, tum Tiberium, quem secum habebat , ex Gallia bellum 
inferre iussit subactique sunt ipsa illa aestate (Strabo IV p. 206). 
Iam ut tempus illud, quod Tiberius ante bellum Raeticum 
tunc in Gallia consumpsit, numeremus, certe non annus ille, 
quem Suetonius prodit, sed sex fere menses efficiuntur. Deinde 
Tiberius narratur comatum Galliam rexisse, non aut Lugdu- 
nensem aut Belgicam aut Aquitanicam, quas tunc legatorum 
provincias fuisse docuimus, unde ei non unam aliquam ex his, 
sed omnes tres commissas esse colligemus pari fere potestate 
ac paulo ante Agrippa et in Asia et in Galliis Ilispaniisque 
habuerat. Quodsi universam Galliam tenuit, certe tenere non 
potuit , cum Augustus ipse in Galliis aderat , quo praesente 
legati tantum vulgares, qui singulas provincias regerent, opus 
erant. Itaque sic potius factum esse censeo, ut cum Agrippa 
in urbem reverso Augustus quoque cum Tiberio ex Asia re- 
disset, hic Tiberius universis Galliis, quae imperatoris essent, 
praeficeretur easque anno 18 a. Chr. teneret, quo anno exeunte 
Romam revertit, ut praeturam iam vere in annum 17 delatam 
gereret (Dio LIV, 19). Successit ei non in omnibus provin- 
ciis, sed in Belgica tantum, ut videtur, ille M. Lollius, cos. 
anni 21 a. Chr., de quo diximus in comment. II p. 107, qui 
cum ad praedam faciendam barbari in ipsam Galliam irru- 
pissent, cladem accepit magis amissa legionis quintae aquila 
ignominiosam, quam periculosam (Vellei. II, 97; Dio LIV, 20; 
Suet. Aug. 23), quae effecit, ut Augustus ipse cum Tiberio in 
Galliam properarent. Nec vero aut Germani in bello perstite- 
runt aut Lollius turpiter sese gessit, quare Augustus etiam 
postea eius opera usus est nec tum ei imperium videtur ade- 
misse; sed cum Augustus ipse quamdiu in Galliis erat summum 
imperium teneret, M. Lollio tutandum Rhenum inferiorem, 
Tiberio superiorem tradidit. 

Exarserat enim eodem tempore Raetorum Vindelicorumque 
bellum, ad quod gerendum Augustus et paulo ante Drusum 
miserat et tunc ut ex Gallia contra barbaros proficisceretur, 
Tiberium misit. Ac constat tunc universam Raetiam imperio 

Romano esse adiectam (DioLIV, 22; Suet. Aug. 21 etTib. 9; 
Liv. CXXXVI), nec tamen recto dc eius administratione iudi- 
cant, qui quod Vellei. II, 39 ait: Raetiam autem et Vindelicos 
(Ti. Caesar) novas imperio nostro subiunxit provincias , peculia- 
rem iam Augusto imperante provinciam Raetiam fuisse putant. 
Recte enim Fechterus in disputatione, quam supra citavimus, 
p. 338, eam quodammodo statuit fuisse cum Germania superiore 
coniunctam, modo ne illa quae a nobis refutata est de militari 
imperio opinione inductus copias modo, quae in Raetia essent, 
legato Germaniae paruisse, civilem quasi iurisdictionem ab alio 
praeside administratam esse putasset. Narrat autem de ea sic 
Tac. hist. I, 1 1 Raetia, Noricum, Thracia et quae uliae provin- 
ciae procuratoribus cohibentur , ut Taciti tempore i. e. Traiano 
imperante procuratores Raetiae praefuisse constet. Sed item 
praefuerant iam sub Nerone, siquidem in bello civili, quo 
Vespasianus imperium adeptus est, Porcius Septiminus Raetiae 
procurator a Tac. Hist. III, 5 commemoratur. Iam omnes 
provincias, quae procuratoribus parerent, constat quamvis suos 
praesides haberent, legatis tamen Caesaris, qui finitimum ali- 
quem exercitum tenerent, paruisse, ut nec ea, in quibus legio- 
num robore opus erat, ipsi administrarent et in quibusdam 
appellationibus maiori illorum potestati cederent. Id cum in 
reliquis his minoribus provinciis satis certis documentis intel- 
ligatur, tum in Iudaea, cuius procuratores imprimis nobiles 
sunt, plurimis rebus confirmatur. Raetia igitur et Vindelicia 
(nam has in unum provinciae corpus coniunctas fuisse existimo) 
cui legato paruit? Significant ea, quae anno 69 gesta esse 
narrantur. Cum enim Alienus Caecina, L. Vitellii legatus, 
Helvetios, qui in Galbae fide perseverabant, ulcisci statuisset, 
praefectus copiis quibusdam superioris Germaniae misit ad 
Raetica auxilia, qui ea admonerent, ut illos a tergo aggrede- 
rentur (Tac. Hist. I, 67). Alacriter postquam non modo auxilia, 
verum tota Raetorum iuventus advenit , utrimque Helvetii 
vexati sunt, totumque negotium tam celeriter confectum, ut 
iis nec poenitentiae nec deprecandi tempus daretur. Qua tanta 
celeritate auxilia illa advocari non potuissent, nisi eidem im- 
perio paruissent. Ac quae diversi erant imperii copiae suisque 

legatis parebant, enumerantur a Tacito narranturque ad partes 
L. Vitellii, qui tunc inferiori Germaniae praeerat, transisse 
(Tac. Ilist. I, 5.i), superioris Germaniae legiones sub Hordeo- 
nio Flacco legato, Valerius Asiaticus, Belgicae praeses, Iunius 
Blaesus , Lugdunensis Galliae rector , Trebellius Maximus, 
Britanniae legatus ; unae illae Baeticae copiae quamvis nomi- 
nentur, sine duce tamen nominantur, ut eas superioris Ger- 
maniae legato paruisse probabile fiat (Tac. 1. 1. c. 59). Etenim 
faciamus Baetiam non fuisse coniunctam cum Germania, quo- 
niam reliquos procuratores legatis Caesarum paruisse constat, 
necesse erit aliam provinciam quaeramus, cui qui praeesset, 
simul summum Paetorum imperium habuerit, neque invenietur 
nisi Pannonia, quae per vicinitatem possit admitti. Iam Pan- 
nonia, cum initio principatus Tiberii suum praesidem lunium 
Blaesum tribus legionibus imperantem habuisse cognoscatur 
ex Tac. Annal. I, 16 sq. , nondum in suae provinciae formam 
redacta erat, cum Tiberius Baetos Vindelicosque devinceret. 
Nam anno 6 p. Chr., cum ingens illa Pannoniorum seditio 
excitaretur, Dio LV, ‘29 Valerium Messalinum narrat Delma- 
tiae et Pannoniae praesidem fuisse, ut non abhorreat a vero, 
postea demum extincta illa seditione propriam provinciam Pan- 
noniam esse constitutam, antea quicquid barbarorum per illam 
regionem imperio Bomano pareret, in Delmatiam fuisse con- 
tributum, quae ipsa imprimis causa erat, ut Delmatia provincia 
a senatu populoque ad Caesaris potestatem transferretur (Dio 
LIV, 3 i). Sed ne postea quidem, cum suum rectorem Pan- 
nonia liaberet, Baetiam cum ea coniunctam fuisse bellum Vi- 
tellianum docet. In quo cum Germaniae omnesque quae inde 
penderent nationes, pro Vitellio consensissent, Pannonia, Moesia 
ceteraeque provinciae ad orientem spectantes Vespasiani partes 
sequerentur, Tac. hist. 111, 5 narrat Baetiam cum procuratore 
suo fuisse infestam Vespasiano, at Pannoniae praesidem T. 
Ampium Flavianum ad Vespasianum accessisse, de Norico 
nihil addit, sed tradit idem copias quasdam auxiliares cum 
Noricorum iuventute ad occupandam ripam Aeni fluminis, 
quod Baetos Noricosque interfluit, esse missas, nimirum ut si 
qui Vitellianorum impetus in provinciam Vespasiano parentem 

fierent, repellerentur. Hinc, ut Raetiam cum Germania, ita 
Noricum cum Pannonia coniunctum fuisse intelligemus. Quare 
quoniam Pannonia Noricum habuit contributum, non pote- 
rimus existimare, eidem fuisse adiunctam Raetiam, praesertim 
quam in eo bello, quod per exercituum factiones gereretur, a 
Pannonicis legionibus dissensisse viderimus. Nec vero Rae- 
tia Germaniae praesidi ab imperatore aliquo subdita est, cum 
antea alia cum provincia fuisset coniuncta, sed exitu iam Au- 
gusti eam Germaniae rectori paruisse ostendit Tac. Annal. I, 
44, qui Germanicum narrat, postquam legionum Germanicarum 
seditionem composuit, veteranos in Raetiam misisse, ut pro- 
vinciam adversus Suevos imminentes tuerentur. Neque enim 
Germanicus ultra Gallias tunc ullum imperium habebat, qua 
de re paulo infra disputabimus. Neque alia de causa Raeto- 
rum Vindelicorumque cohortes in exercitu Germanici in Ger- 
maniam ingressae erant (Tac. Annal. II, 17), quam quod omnis 
Raetia et Vindelicia eius imperio cum reliquis provinciis Gal- 
licis parebat. Quamquam illud merito dubitari potest, num 
procuratores illi, quos Nerone imperante Raetiae et Norico sub 
imperio legatorum Germaniae et Pannoniae praefuisse vidimus, 
iam sub Augusto fuerint. Mihi quidem, etsi nihil certe affirmari 
posse intelligo, non videtur ac nescio an Claudius anno 42 p.Chr. 
initio imperii sui, cuius memoria apud Tacitum periit, cum 
Mauritanias equitibus regendas traderet, item ad vetus Iudaeae 
exemplum alias minores provincias procuratoribus permiserit: 
nullum certe eorum vestigium Augusti aetate reperitur. 

Docuimus igitur, exeunte Augusti principatu Raetiam Vin- 
deliciamque cum Gallia fuisse coniunctam, diximus etiam, 
cum Raetia subigeretur, Tiberium ex Gallia esse profectum, 
ut planum certe esse videatur, eam postquam in provinciae 
formam redacta est, in Gallicam aliquam provinciam esse 
contributam. Sed in utram tandem putabimus, in Belgicam 
an in Lugdunensem? In illam certe existimare debebit, qui 
Plinii auctoritatem sequetur, qui cum diligenter provinciarum 
populos recenseat, Helvetios, Raetorum vicinos, in Belgica 
enumeret. Ubi autem ille Raetos habet? Nusquam in Galliae 
quidem descriptione, sed recensita Italia libi’. III, 20, 133 in 

gentibus Alpinis nominat Raetos et Vindelicos. Num igitur 
eum in reliquis populis enumerandis diligentem, in Raetorum 
gente negligentcm fuisse putabimus? Non arbitror, sed hoc 
colligendum esse censeo, cuius temporis provincias Plinius re- 
censeat , eo Raetiam Vindeliciamque nondum subactam fuisse 
vel nondum in provinciae formam redactam. Nam quin Rae- 
torum populi iam aliquanto ante, quamvis suis legibus suisque 
moribus viverent, tributum tamen populo Romano pendere 
consuerint, non dissentio. Sequitur igitur Plinius eam Gallia- 
rum divisionem, quae ab Augusto initio principatus sui insti- 
tuta atque imprimis ab Agrippa confirmata est, quem solum 
auctorem ab illo citari videmus § 105, in quam divisionem si 
quid eorum, quae postea acta sunt, notabile videretur, sub- 
iunxit, veluti de colonia Agrippinensi. Quodsi hoc egisset, 
non ut regiones populosque recenseret eiusque recensionis recte 
instituendae causa aliquam, quae certe tradita esset, provincia- 
rum Romanarum descriptionem eligeret, sed ut per quas pro- 
vincias imperium Romanum regeretur , definiret , cum alia 
multa facienda erant, tum aut Vespasiani tempora, ad quae 
accommodaretur, eligenda aut quid deinceps ex superiore de- 
scriptione immutatum esset, significandum erat. Nunc con- 
stantiam aut aequalitatem parum sane eum curasse confitebi- 
mur magnamque cautionem adhibebimus, ne ex iis quae dicit, 
in errorem inducamur. Similisque prorsus mihi videtur esse 
Pannoniae Noricique descriptio, quae a Plinio ita adiungitur 
Delmatiae Illyricoque, ut nulla provinciae fiat mentio (libr. III, 
24, 14b sq.), cum Moesia vicina appelletur provincia: quare 
hos quoque populos ad eorum temporum rationem, quibus 
nondum suum praesidem acceperant, ab eo recensitos esse ar- 
bitramur. Strabo vero totus in hac disputatione negligendus 
est, qui Galliae ipsius populos non provinciarum ordine enu- 
meret, nedum ut quae gentes republica tantum, non locorum 
regionumque situ coniungerentur, eas ad Galliam potius quam 
eo quo natura pertinere intelligeret, recensere debuisse vi- 
deatur. 

Quae cum ita sint, hoc maxime tempore, quo Tiberius 
ex Gallia Raetis bellum intulit, Gallicas provincias ita mutatas 

esse suspicamur, ut et Plinius et Strabo recte tradiderint. 
Ante annum 10 a. Chr. Belgica ad fontes Rheni Rhodanique 
pertinebat, qualem Plinius definit, tum accepta clade Lolliana 
Augustus cum ipse advenisset, et Lollium ad inferiorem Rheni 
partem, ut barbaros repelleret, reliquit (nam hoc et ex iis quae 
Dio L1V, ‘20 narrat, coniicio et quod Augustum etiam postea 
Lollii opera usum esse video, facile credo), et ipse Lugduni, 
opinor, (piae opulentissima earum regionum urbs erat, con- 
sistens (ac consucsse Augustum cum in Galbis esset, Lugduni 
maxime commorari narrat Dio L1V, 00) Tiberium contra Rae- • 
tos, qui item arma moverant, misit. Sic factum, ut, quoniam 
legatorum provinciae separandae erant, Lugdunensis iam ad 
Rhenum ultraque extenderetur niagnamque eorum, qui antea 
Belgicae fuerant, populorum partem comprehenderet. Quam- 
quam haec, quae explicavimus, coniecturae esse videmus, 
neque in ea ita persistemus, ut non, si quid melius ab alio 
afferatur, facile de ea deducamur: illud certe videmur demon- 
strasse, parum recte facere, qui de errore vel Strabonis vel 
Plinii declamitent neque per tam diuturnum Augusti imperium 
fieri potuisse cogitent, ut Galbarum divisio mutaretur. 

Sed hoc loco, ut populorum Gallis Germanisque vicinorum 
fortunam illustraremus, fines huic disputationi propositas pau- 
lum egredi Raetiacque et Norici cum Pannonia coniuncti histo- 
riam ulterius persequi placuit. Ac Raetiam quidem impera- 
toris Traiani aetate ita Germaniae superioris legatis paruisse, 
ut suos tamen procuratores haberet, paulo supra diximus. 
Kademque ratio postea constitit. Nam Capitolinus in M. Aurei, 
c. 8 narrat, cum Catti in Germaniam ac Raetiam irrupissent, 
contra eos missum esse Aufidium Victorinum, quem inde 
prorsus ex vetere consuetudine et Germaniae superiori et Rae- 
tiae praefuisse intelligemus. Accidit autem hoc Cattorum bel- 
lum ipso initio imperii divorum fratrum, si quidem et ab Ca- 
pitolino ante bellum Parthicum ab Vero susceptum collocatur, 
et bellum Britannicum, quod eodem tempore irrupisse narratur, 
a Sex. Calpurnio Agricola, cos. anni 145, ut Borghesio in 
Mem. Inst. arch. I p. 41 videtur, iam anno 162 p. Chr. gestum 
esse probabile est. Cl'. E. llfibner. in Mus. Rhen. XII, 1 p. 61. 

Intellexerat tamen, opinor, Marcus vel plures esse hostes vel 
maiorem provinciam, quam quae ab uno legato satis defende- 
retur. Etenim Capitolinus Pert. c. 2 sic narrat: Marcus im- 
perator, ut compensaret iniuriam (Pertinaci ab inimicis illatam), 
praetorium eum fecit et primae legioni regendae imposuit statim- 
que Raetias et Noricum ab hostibus vindicavit. Er quo eminente 
industria stadio Marci imperatoris cos. est designatus. Raetiam 
igitur Pertinax rexerit anno 172 p. Chr. necesse est; nam 
consulatum eum absentem anno 175 gessisse scimus (Borgh. 
Dium. Arcad. 1824, 2 p. 64). Legio autem illa non potest 
esse nisi ea quae Adiutrix appellatur, siquidem Minerviam 
tunc constat in Germania inferiore, Italicam in Moesia infe- 
riore stationem habuisse , utramque in regionibus a Raetia et 
Norico longe remotis. Adiutrix autem erat in Pannonia infe- 
riore, quam cum imperator ipse Carnunti constitutus tamquam 
suam provinciam tueretur, uni ex legionibus, quas secum ha- 
bebat, Pertinacem, alteri Claudium Pompeianum praefecit ita- 
que Raetias et Noricum hostibus liberavit (Dio LXXI, 3). 
Certum igitur est Pertinacem, cum Raetiam regeret, non alii 
imperatoris legato paruisse, sed ipsum legatum Augusti leg. I 
Adiutricis fuisse atque Augusti legatus ab Dione 1. 1. appel- 
latur, unde tunc Raetiam ab Germania superiore separatam 
sublatoque procuratore, qui sub tutela legati Germaniae Raetis 
praefuerat, peculiarem legatum institutum esse discimus. Sed 
cum Pertinax consulatu ornatus in Asiam ad Cassianam sedi- 
tionem opprimendam abisset, quid factum est Raetia? Num 
restituti sunt veteres procuratores? Non arbitror nec barbaros 
existimo ita fuisse fugatos, ut prorsus tuta pax esset. Succes- 
sisse Pertinaci videtur T. Iulius Maximus Brocchus Servilia- 
nus, qui apud Orell. n. 6490 leg. Aug. leg. I Adiutricis ap- 
pellatur , cuius cum omnes honores hanc maxime aetatem 
significant tum legatio legionis primae Pertinaci simillima est. 
Erat enim, id quod magnopere observandum est, legatus Au- 
gusti. 

Quo loco reperio minus a viris doctis esse intellectum, 
quid inter ipsos eos, qui legionibus praefuerunt legatique le- 
gionum appellari solent , discriminis intercesserit, quorum alii 

legati legionis, alii legati Augusti legionis proprie dicuntur. 
Omnium enim et quae senatui parebant et quae ipsius impe- 
ratoris potestati subiectae erant, provinciarum hoc erat pro- 
prium, idque non modo supra iam diximus, verum etiam infra 
insigni exemplo ostendemus, ut penes unum omnium rerum 
et civilium et militarium administratio esset: quare qui rector 
erat provinciae, is militibus in provincia collocatis praeerat, 
qui militibus imperabat, idem omnia praesidis munera implebat 
appellatioque cum a militari dignitate sola fere petatur, non 
minus tamen nd ius dicendum pertinet. Si qua autem in pro- 
vincia plures legiones collocatae essent , unus , penes quem 
summa rerum erat, omnes ita regebat, ut singulis legionibus 
singuli legati praeessent; ille unus Augusti legatus et erat et 
dicebatur, hi simpliciter legati, cum proprie legatorum Augusti 
legati essent. Itaque si quis legatus Augusti legionis et si 
quis legatus legionis omisso Augusti nomine appelletur, hoc 
interest, quod illum, qui ab ipso principe, non ab eius legato 
mandata acceperit, ei provinciae praefuisse intelligimus, in qua 
una tantum legio esset, quam dum regit, omnia in provincia 
praesidis munera tuetur, hic in provincia pluribus legionibus 
munita unam rexit. Cuius rei documentum cum reliquae 
provinciae exhibent, tum eae, quae unam tantum legionem ha- 
bent, velut Numidia, cui qui praeest, modo Leg. Aug. pr. pr. 
provinciae Numidiae , modo leg. Aug. pr. pr. leg. IU Aug. ap- 
pellatur, pari significatione ac potestate. Neque enim utrum 
pro praetoribus dicantur fuisse necne, videtur quicquam habere 
discriminis. Ut omnes legati, non modo qui minores provin- 
cias regunt, verum etiam qui maximas, cum sint pro praeto- 
ribus, vel nominantur ita vel non nominantur, nec ulla apud 
eos aut omisso praetoris nomine detractio aut addito amplifi- 
catio potestatis fit, ita hos qui a principe ipso singularum legi- 
onum curam acceperant, et fuisse omnes censeo praetoria po- 
testate, sine qua exercitus recte obtineri non poterat, et appellari 
tamen modo pro praetoribus, modo non appellari. Nihil certe 
est, quod eos, qui pro praetoribus vocentur, provinciis prae- 
fuisse, qui non vocentur, legionibus tantum, non simul provin- 
ciis praefuisse existimemus; quod qui statuit, et rem imperio 

Romano, quale tunc quidem erat, ignotam inducat, ut legiones 
ab provinciis separet, et monumentorum auctoritate refellatur. 
Nam Marco imperante M. Claudius Fronto apud Orell. n. 5478 
dicitur leg. Augg pr. pr. exercitus legionarii et auxiliorum per 
Orientem in Armeniam et Osrkoenam et Anthemusiam ductorum, 
qui cum certe nullam obtinuerit provinciam , nullos populos 
rexerit, tamen pro praetore appellatur. Rursus autem, qui 
legionem III Augustam regebat, eundem cum constet Numi- 
diae provinciae praefuisse saepissimeque leg. Aug pr. pr. ap- 
pellari, tamen apud Renier. Inscr. Alger. n. 18119 P. lulius 
Iunianus Martialianus vocator legatus leg. /// Aug. Severianae 
Alexandrianae praeses, ut in ipso eo titulo, in quo praeses 
praedicetur, propraetoris significationem omissam esse videa- 
mus. Quae cum ita sint, qui legati Augusti legionis alicuius 
dicuntur, quamvis non saepe pro praetoribus appellentur (nam 
rara ea exempla esse reperio), omnes praetorio iure fuerunt 
ac simul cum legionibus provincias rexerunt. Invenio autem 
harum legionum dici legatos Augusti, quos ita affero, ut minus 
anxie quaesivisse me fatear neque omnes a me aut titulos aut 
legatos recenseri existimem. De legione / Adiutrice , item de 
legione /// Aug. dictum est; legatus Aug. leg. I Italicae L. No- 
vius Crispinus Martialis Saturninus est apud Orell. n. 7420* 
et L. lulius Lucilianus leg. Augusti leg. I l/al. in titulo Da- 
cico, ut videtur, apud Mur. 495, 7 ; leg. Aug. leg. I M (inerviae) 
in Dacia, sed lectionis incertae, Q. Lollius Urbicus sub Ha- 
driano apud Orell. G500; leg. Aug. pr. pr. leg. lll Ital. Appius 
Cl. Lateranus, cos. anni 197, Augustae Vindelicorum apud 
Orell. 1399; leg. Aug. leg. IU Gallic. L. Aurelius Gallus in 
titulo Romano apud Grut. 1091, 8; legatus Aug. leg. Illi Flaviae 
in titulo Ncmausensi T. Iulii Maximi Brocchi, de quo iam 
dictum est, apud Orell. 0490; leg. Aug-. leg. VI Victr. L. Mi- 
nicius Natalis in inscriptione Tiburtina temporis Hadriani apud 
Orell. 0498; leg. Aug. leg. VI Vic. L. Iunius Victorinus in 
titulo Britannico apud Orell. n. 6744 similiterque Henzen. apud 
Orell. 6030 supplevit ; leg. Aug. pr. pr. provinc. ludueae et leg. X 
Fret. Pompeius Falco sub Traiano apud Orell. 545 1 ; leg. Aug. 
leg. X liem. P. lulius Geminius Marcianus apud Orell. 6911 

(Ren. Inscr. Alger. n. 1818) et leg. Aug. leg. X G. P. Claudius 
Pallas in titulo Pannonico apud Orell. 4964; leg. Aug. leg. XI 
C. P. F. L. Iulius Marinus sub Traiano apud Marin. Act. fratr. 
arv. tab. LVIII et leg < livi Antonini Aug leg. XI Cl. M. Clau- 
dius F ronto apud Orell. 5478; multi legati Angusti legionis 
XIII Geminae in titulis Dacicis, velut Grut. 32, 2; Maff. Mus. 
Ver. 248, 6; Orell. 1248 et 1917 et 1943; leg. Nervae leg. XVI 
Flaviae Firmae et leg. Traiani leg. V/ Ferratae apud Orell. 364. 
Hos igitur invenimus Augusti legatos legionum, sed fuisse 
puto aliquanto plures. Nam quod molestum sane est, saepe 
in titulis etiam iis, qui publice positi sunt, fit, ut Augusti 
mentione omissa qui superiores dignitate sunt, reliquis legio- 
num legatis pares esse videantur. Unum exemplum iam at- 
tulimus rectoris Numidiae, qui legatus leg. III Aug. nominatur, 
alia sunt in titulis Dacicis apud Maff. Mus. Ver. 238, 6 et 
241, 4 et 247, 6 et 249 , 8, ubi legatos leg. XIII G. eadem 
potestate praeditos fuisse existimo atque illos Augustorum le- 
gatos , quos citavimus. Insigne etiam exemplum duo tituli 
M. Claudii Frontonis apud Orell. 5478 et 5479 exhibent, 
quorum in priore plenius dicitur legatus Augusti, in altero 
simpliciter leg. leg. I Min. leg. leg. XI Cl Quare ut in iis qui 
legati tantum legionis vocantur, multos latere existimabimus, 
qui ab imperatore ipso mandata acceperint, ita illud intellige- 
mus, nunquam eos, qui cum sub alius legati imperio essent, 
minore potestate uterentur, Augustorum legatos esse dictos. 
Quamquam etiam altera haec cautio adhibenda est, ne omnes, 
qui Augustorum legati fuerunt, provincias simul cum militibus 
rexisse statuamus. Nam non modo ad provincias tuendas, 
verum etiam ad alios usus Augustorum legati militibus impo- 
nebantur, velut paulo ante M. Frontonem, ut legiones auxi- 
liaque per Orientem duceret, legatione ab Augustis ornatum 
esse vidimus, idemque in eodem titulo leg Augg. legionis pri- 
mae Minerviue in expeditionem Parthicam deducendae appellatur. 
Cf. Renier. Inscr. Alger. n. 1818. Nihilominus tamen ad va- 
rias provinciarum divisiones inveniendas hoc, de quo dispu- 
tavimus, legatorum discrimen erit utilissimum. 

Sed ut ad Raetiam redeamus, ad annum fere 176 p. Chr. 

pervenimus, quo legionem I Adiutricem ad eam tutandam 
peculiari legato paruisse intelleximus. Ab eodem autem M. 
Aurelio Dio LV, ‘24 refert legionem III Italicam in Raetia 
esse institutam: qui etsi in illo legionum catalogo eam cuique 
legioni provinciam tribuit, in qua quaeque Alexandri tempore 
quo scripsit, erat, tamen legio III Italica, quamdiu omnino 
fuit, in Raetia videtur fuisse, priorque legio I Adiutrix alio 
esse translata. Unam igitur habebat legionem nova provincia, 
sed suum Augusti legatum nominaturque paulo post Appius 
Cl. Lateranus XV vir sarr. /ac. cos tlesign. leg Aug. pr. pr. 
leg. /// Ital. apud Orell. I 399, ex qua inscriptione eam videmus 
praetoriis viris ita consuesse mandari, ut spem consulatus af- 
ferret. Reliqui legati nullam temporis significationem habent; 
nam nec Terentius Pudens Uttedianus leg. Attgg. propraet. 
provinciae Retiae apud Orell. 1943 nec ille leg. Aug. pr. pr. 
pr ovine. Rae apud Steinrr. Cod. Inscr. Rhen. n. '291, cuius 
nomen periit, quo tempore vixerit cognoscitur, sed vixisse 
tamen probabile est aetate Severi. 

Simile Raetiae erat Noricum, attributum diu in Panno- 
niam, ut diximus, initio quidem in Illyricum. Etenim de huius 
quoque provinciae origine atque initio ab vulgari sententia 
discedendum esse existimamus. Olira quidem anno 8 p. Chr. 
Pannonia putabatur esse instituta, quo tempore ne bellum qui- 
dem Pannonicum ipsum , quod Tiberius gessit , finitum esse 
constat; tum Borghesiue in Annal. Inst. arch. anni 1844 p. 3'20 
annum 10 p. Chr. praetulit. Nam anno 14 p. Chr. post exces- 
sum Augusti Tacitus Annal. I, 16 narrat Pannonicas tres le- 
giones, quibus Iunius Blaesus praoesset, seditionem fecisse, 
eodemque tempore i. e. sub mortem Augusti initiaque Tiberii 
Delmatiam a P. Cornelio Dolabella rectam esse docet titulus 
Delmaticus apud Orell. .2365 , quem civitates superioris provin- 
ciae Hi/lyrici leg. pro pr. Divi Augusti et Ti. Caesaris Augusti 
posuisse dicuntur; item Velleius II, 112 Dolabellam narrat, 
quo tempore Blaesi legiones deficerent, suarum in maritima 
parte Illyrici disciplinam servasse. Hinc Borghesius anno 14 
p. Chr. duas provincias diversas, Delmatiam et Pannoniam, 
fuisse atque huius originem ad annum 10 continuo post bellum 

Pannonicum finitum referendam esse colligit. Sed etiamsi 
anno 14 fuisset propria provincia Pannonia (nec fuisse paulo 
post intelligemus) , tamen non deberet videri anno 10 esse 
condita. Nam Pannoniae et Delmatiae, quas existimant, primi 
legati fuerunt Iunius Blaesus et P. Dolabella, qui ex quo 
Pannonia domita est, usque ad Tiberii principatum permanse- 
runt. Nec vero Blaesus aut Dolabella anno 10 in Illyrico esse 
poterant; nam ille a Cal. Iui., hic a Cal. Ian. eius anni con- 
sulatum gessit (Orell. (>442). Neque omnino tunc iani ex more 
Komano nova provincia condi poterat. Nam Tiberius quamvis 
confecto bello, propter cladem Varianam non anno 10, sed 
demum mense lanuario anni 1 ‘2 triumphavit prosequentibus 
legatis, quorum opera in Pannonia usus erat (Suet. Tib. '20). 
Tum rite nova provincia institui poterat, quam antea Tiberii 
legati ipso absente tenuerant, sed non esse institutam docet 
Augustus ipse in monumento Ancyr. V, 44 : Pannoniorum 
gentes devictas per Tib. Neronem , qui tum erat privignus meus 
et legatus , imperio populi Romani subieci prolulique fines Illyrici 
ad Istri fluminis ripam, quo loco, si novam ipse provinciam 
condidisset, certe Pannoniam nominasset. Item qui Velleii II, 
125 verba accurate interpretabitur, tum quidem Pannoniam 
nondum fuisse peculiarem provinciam intelliget; siquidem Blae- 
sum ait in Illyrico legionibus praefuisse, Dolabellam in mari- 
tima parte Illyrici. Quare quamdiu Augustus viveret, unam- 
provinciam Illyricum servatam esse videmus. Nimirum Tiberius 
cum anno 12 p. Chr. triumpharet, imperium non deposuit, sed 
cum Germanico paulo post Germania et Gallia cum octo le- 
gionibus tradita esset, ipse ne neglectus esse videretur, totum 
Illyricum cum quinque legionibus, quas absens per legatos 
regeret, accepit, ac prorsus ex vctere inore factum est, ut 
anno 14 Tiberius in Illyricum proficisceretur , ut Velleius II, 
123 ait, atl formanda pace, quae bello subegerat i. e. ut res 
Pannoniorum componeret, fortasse etiam novam provinciam, 
quam condi placuisset, institueret. Neque huic rationi obstat, 
quod P. Dolabella in titulo quem citavimus, Divi Augusti et 
Ti. Caesaris Augusti legatus appellatur. Nam postquam Au- 
gustus anno 13 lege lata Tiberio concessit, ut aequum cum 

ipso ius in omnibus provinciis haberet , quamdiu supervixit 
Augustus, nulli Augusti, nulli Tiberii separarim erant legati, 
sed omnes Augusti et Tiberii, qua de re infra plura dicentur. 
Veruntamen si Tiberii initiis Illyrici nomine Pannonia com- 
prehendebatur, quando ea propriae provinciae ius accepit? 
Certe non ante annum ‘20 p. Chr. , quo cos. M. Valerio Mes- 
salla et M. Aurelio Cotta in fastis Ostiensibus (Orell. G442) 
sic notatur: V Coi. /an. Drusus triumphavit ex Illyrico. Etenim 
Drusus, Tiberii filius, anno 17 in Illyricum profectus est 
(Tacit. Annal. II, 41), quod Suevi ab Cheruscis opprimeren- 
tur, quo tempore Maroboduus, Marcomannorum rex, receptus 
est. Versabatur igitur cum imperio ad Danubii ripam in No- 
rico et Pannonia (Tacit. ibid. c. G')),. sed erat tamen etiam 
in Delinatia, ubi Germanicus in Asiam proficiscens eum visit 
(Tac. c. .’)!!). Kediit Drusus in urbem propter mortem Ger- 
manici, sed denuo ad Illyricos exercitus missus est. ineunte 
anno 20 (Tac. Annal. III, 7), ubi Piso in Delinatia versantem 
adiit. Nonne igitur apertum est, et Pannoniam et Delmatiam 
cum quinque legionibus, quae in iis erant, sub communi Illy- 
rici nomine ei esse traditas? Triumphumque paulo post ex 
Illyrico egit (Tac. Annal. III, 19). Neque perturbari debemus, 
quod Tiberius ipse jxist bellum Pannonicum triumphasse ex 
Pannoniis dicitur in calendario Praenestino; nam recte fit, ut 
ex populo, qui nullam ipse provinciam efficiat, triumphus no- 
minetur, sed ut ex alia provincia triumphus nominetur, alii 
qui triumphavit praefuerit, fieri non potest. Neque illud rationi 
nostrae adversatur, quod P. Dolabella etiam cum adesset Dru- 
sus, in provincia mansit; certe Iaderae eum anno 19 p. Chr. 
fuisse titulus apud Spon. Miscell. erud. antiq. p. 181 docet. 
Quamquam utrum tunc Tiberii an Drusi legatus fuerit, in- 
certum est, sed alterum hoc probabilius cum quia Drusi im- 
perium Germanico, sub quo nullos Tiberii legatos in Germa- 
nia fuisse constat, aequatum esse putamus, tum quod in titulo, 
quem diximus, leg. pro pr ., non legatus Augusti appellatur. 
Kedisse autem Dolabellam eodem fere tempore quo Drusum 
videmus ex Tacito Annal. III, 47, qui iam anno 21 eum in senatu 
Komano dixisse refert. Quae cum ita sint, anno 20 p. Chr. 

nondum ulla fuit provincia Pannonia, latuitque sub nomine 
Illyrici, sed postquam Drusus in urbem revertit, Pannonia 
condita, duabus legionibus instructa, proprio legato tradita 
est. Nam apud Tacitum Annal. IV, 5 Tiberius Pannoniam, 
Moesiam, Delmatiam in provinciarum recensione commemorat. 

Noricum igitur, cum usque ad annum ‘20 p. Chr. Illyrico, 
tum Pannoniae adiunctum esset, habuit tamen suos procura- 
tores , quorum complures ex inscriptionibus Latinis collegit 
I. G. Seidl. in Relationibus Acad. Vindob. anni 1854 p. 62, 
sub Claudio C. Baebium Atticum procuratorem Ti. Claudi 
Caesaris Aug. Germanici in Norico (Orell. 6938), Q. Paetum 
Memmium Apollinarem proc. prov. Noricae (Grut. 437, 7), 
Ustienum Secundum et Bassaeum Rufum (Orell. 3574), Fla- 
vium Titianum sub Antonino Pio. Nam ille lapis Celeianus, 
in quo est: pos. p. aug. flacco et gaulo, non procuratorem 
aliquem anni 174 p. Chr., sed aliud nescio quid videtur signi- 
ficare. Equidem nihil inveni, cur non, postquam Pertinax in 
Raetia et Norico adversus barbaros pugnavit, etiam Noricum 
in propriae provinciae formam redactum esse videatur. Insti- 
tuit etiam ibi M. Aurelius legionem II Italicam, quae nisi ab 
legato regi non potuit (Dio LV, 24): ac postea nominantur 
legati, velut Ti. Cl. Candidus, Severi dux, apud Orell. 798, 
C. Macrinius Decianus leg. Augg. (Valeriani et Gallieni) pr. 
pr. prov. Numidiae et Norici apud Orell. 7414 M. Ulpius 
Acilianus bene/, cos leg // ftal. in lapide Celeiano apud Seidl. 
1. c. p. 83, nec dubium est, quin Q. Herennius Silvius Maxi- 
mus, qui legat, leg. II Italicae et alae Antoninianae vocatur 
apud Orell. 6745, legatus Augusti in Norico fuerit legionem- 
que atque alam, quae provinciam tuebantur, in titulo suo ex- 
primendas curaverit. Cf. Orell. n. 6506. 

Veruntamen, ut ab hac digressione ad id, quod nobis 
propositum est, revertamur, substitit Augustus in Gallia prope 
triennium rediitque in urbem anno 13 a. Chr. a. d. IV Non. 
Iui. (mon. Ancyr. II, 33 cum nota, nostra), postquam paulo 
ante iam Tiberius ad consulatum anni 13 gerendum Romam 
revertit. Relictus est in Gallia ad bellum cum Germanis ge- 
rendum Drusus Nero, Tiberii frater (Dio LIV, 25). Is quae- 

ritur qua potestate fuerit. Num uni tantum ex Gallicis pro- 
vinciis praefuit? an maiore quodam iure utebatur? De prima 
eius expeditione sic tradit Dio LIV, 32, eum principes Galliae 
ob censum , qui tunc primum agebatur (Liv. epit. CXXXIX), 
res novas molientes Lugdunum convocasse ad aram Augusto 
condendam (Suet. Claud. 2; Strabo IV, 3, 2), tum prope in- 
sulam Batavorum Hhenum transisse, Usipetes et Sigambros 
et Frisios et Chaucos superasse: quorum illud facere non po- 
terat nisi qui Lugdunensi praeesset, hoc nisi Belgicae. Rexit 
igitur utramque. De Aquitania tacetur quidem, sed non quod 
eam non rexerit, ut opinor, sed quod in ea nihil memoria 
dignum gestum est, ut prorsus Drusum universae Galliae, 
quae imperatoris esset, ab Augusto praefectum esse iudicem. 
Sic confundebatur quasi illa provinciarum descriptio, quae 
modo instituta erat; neque enim necesse erat, tres haberet 
Drusus legatos, sed prout belli rationes poscere videbantur, 
etiam plures legionibus praeficere poterat. Hieme autem in 
urbe peracta rediit Drusus in Germaniam anno 1 1 itemque 
anno U), quo praetor erat, quamquam Augustus et Tiberius 
eum comitabantur (Dio LIV, 3(i), idem habebat imperium quod 
antea, siquidem et in Cattos expeditionem suscepisse narratur 
(Dio 1. 1.; Flor. IV, 12, 26), et filius eius Claudius illo ipso 
anno Lugduni natus est Cal. Augustis (Suet. Claud. c. 2), 
unde eum non minus Lugduni quam ad inferiorem Rhenum 
imperasse videmus. Neque magis anno 9, quo consulatum 
gessit, imperium deposuit, sed propere transgressus in Ger- 
maniam obiit (Dio LV, 1; Liv. CXLII; Vellei. II, 97). Qua- 
driennium igitur summum Galliarum imperium ita tenuit vitrici 
legatus, ut singulas provincias per suos legatos rexisse videatur. 
Successit autem fratri Tiberius (Vellei. II, 97), quem Augustus 
cum ipse in Galliam profectus esset, item ut illum universae 
Galliae praefecit. Neque enim quod Dio LV, 6 narrat: xov 
5’ oov Ti{3epiov ic xr,v xoo oc&xoxpaxopo? ap yr t v avxt xou Apotiooo 
itpoaYafu>v x^j xe iitixWj-JSt Ixsrvig lyav puras xat Sitaxov au&i? 
djrl5et£s, aliter intelligi potest, nisi sic, ut Tiberio imperium 
Galliarum ac ius suorum legatorum singulis provinciis praefi- 
ciendorum, quod olim Drusus habuerat, delatum esse existi- 

memus. Rexit igitur universam Galliam Tiberius anno 8 a Chr., 
rexit item anno 7, sub cuius principium cum in urbem ad 
consulatum redisset, non multo post in Germaniam abiit (Dio 
LV, 8) neque ulla re memorabili gesta revertit. 

Hoc tempore Tiberii fortuna deficere coepit. Augustus 
enim, cum C. et L. Caesares aperte tamquam heredes imperii 
ostentaret, primum in tanto Galliarum imperio relinquere noluit 
ornatumque anno 6 a. Chr. tribunicia potestate Syriae prae- 
ficere cogitabat ; quod quoniam ille sub specioso nomine ad igno- 
miniam suam pertinere intelligebat, commeatu aegre impetrato 
Rhodum discessit (Comment. epigraph. II p. 99). Sed in 
Galliae imperio quis ei successerit., non traditur neque erat 
quisquam cum domo imperatoria tam coniunctus, cui Augustus 
tantas provincias committeret. Divisum igitur est imperium, 
quod Tiberius tenuerat, eoque magis, quod iam multis victoriis 
videbatur esse effectum, ut barbari minus essent metuendi. 
Quamquam unus nominatur L. Domitius, de cuius morte nar- 
rans Tac. Annal. IV, 44 haec pauca habet: ipse delectus , cui 
minor Antonia, Octavia genita, in matrimonium daretur , post 
exercitu flumen Albim transcendit , longius penetrata Germania 
quam quisquam priorum, easque ob res insignia triumphi adeptus 
est. Is propinquus erat Augusti, quoniam Antoniam, ex sorore 
eius neptem, in matrimonio habebat, sive minor ea erat, ut 
Tacitus ait, sive maior, ut Suet. Claud. 1 et Plutarch. Anton. 
extr. referunt, ut ne partem quidem Galliae datam esse intel- 
ligamus nisi ei, qui propter affinitatem fide dignus esse vide- 
retur. Eundem autem Suet. Ner. c. 4 non minus aurigandi 
arte in adolescentia clarum , quam deinde ornamentis triumpha- 
libus ex Germanico bello appellat. Gessit igitur Germanicum 
bellum et ex Germania triumphum retulit. Sed utrum Bel- 
gicae an Lugdunensi Galliae, cum referret, praefuit? Nesci- 
remus prorsus, nisi in fragmento Morelliano Dionis Vol. HI 
p. 363 ed. Sturz. haec essent: Taura re ouv apa xai rd xu>v 
KeAruiv Ixtvoulbj. 6 *fdp Aoptrtoc irporspov pev £< oj eri rtov irp&s 
T<p Tarp<p ytopunv rjp-/e, rou? rs l Eppoov8o6poo« ex rrjt olxsta; 
oux olo’ OTitui 8$avaardvra« xai xard Cr/tr ( aiv £xepac -p)? nXavio- 
pevoot uxoAap<i>v br pipet rf t ? MapxopavvtSo* xarqixtos, xai riv 

’AX[h'av |atj8ev6? oi svavxtaupEvoo Stapaf <pi).i'av xe xof? ixetv-jj 
Bapfldpoi; aovedExo xal f!a>p.ov £~’ auxoo x<*7 ACrpuaxu» [8puaaxo. 
xoxe 61 7cpoc xs xov ‘1 'tjVov p.sxEXtlu>v xai Ixreoovxa? xiva? Xspou- 
axtov xaxafaYEtv 8t’ Ixcprnv idsLrjCac £8o3xoyr ( 3S xal xaxa-ppovTjSai 
o<pu>v xat xol»; aXXoiw pap[fa'pot>? iixobjOEV. Duae in his discer- 
nuntur L. Domitii expeditiones, duae provinciae, quarum in 
priore cum esset, et Albim transiit et feliciter pugnavit, in 
altera cum Cheruscorum exules reducere vellet, Rhenum trans- 
gressus parum prospere rem gessit. Nam unius certe provin- 
ciae esse non possunt, quae a Dione narrantur, qui cum dicit 
eum quo tempore populis ad Istrum imperaret, cum Hermun- 
duris feliciter pugnasse, haud dubie aliam esse significat illam 
provinciam, quae ad Istrum erat, aliam, ex qua Rhenum tra- 
iecit. Triumphum autem certe L. Domitius in ea provincia 
adeptus est, in qua bene rem gesserat, i. e. in priore. Sed 
quae tandem erat? Tres omnino tunc erant ad Istrum pro- 
vinciae, Moesia, Illyricum, Lugdunensis Gallia, haec quidem 
secundum ea, quae supra a nobis exposita sunt, nuper admo- 
dum Raetia subiecta tam late propagata. latn duae illae certe 
dici nequeunt ; ex quibus et per ignotas prorsus gentes iter 
erat ad Albim et qui profectus esset, vix diceretur Germani- 
cum bellum gessisse. Neque afferri debet exemplum Drusi, 
quem Tac. Annal. II, 44 in Illyricum ait missum esse, ut Sue- 
vis opem contra Cheruscos postulantibus auxilium ferret. Ne- 
que enim intrare Germaniam iubebatur, sed provincias Roma- 
nas, si quem barbari impetum facerent, tueri, (cf. II, 62 sq.) 
et tamen Galliae potius quam Illyrico esset praefectus , nisi 
Tiberius, qui Germanicum modo ex Galliis revocasset, earum 
provinciarum quietem satis tutam esse significare voluisset. 
Ceteri autem Romanorum imperatores, qui ad Albim penetra- 
runt, a Rheno omnes profecti sunt, ut paulo post Tiberius 
(Vellei. II, 106), ut Domitium unum ab Istro exisse credi ne- 
queat. Relinquitur igitur Lugdunensis Gallia, cui L. Domi- 
tius praefuerit, quam qui negant usque ad fontes Rheni et 
Danubium pertinuisse, quae Dio tradit, nullo modo explicare 
poterunt. Nunc insigne hinc existet argumentum, quo et quae 
Strabo de finibus provinciarum Gallicarum docet et quae ipsi 


Digitized by Google 



De Gallia Romanorum provincia. 


121 


supra de tempore, quod apud Plinium illustretur, disputavi- 
mus, confirmentur. Sed quando L. Domitius Galliis praefuit? 
Olim Pighius Annal. III p. 523 putabat anno 12 a. Chr. eum 
in Germania bellum gessisse, quo tempore Drusum, privignum 
Augusti , Galliis praefuisse intelleximus. Nulla prorsus prae- 
sidum Galliae lacuna relinquitur nisi haec quae fuit postquam 
Tiberius Rhodum concessit, cum Augustus propinquorum suo- 
rum subsidio orbatus eos, quos remotius propinquitatis vincu- 
lum teneret vel quorum fidem plane spectatam haberet, maximis 
exercitibus praeficere coepit. Pervenit igitur in Lugdunensem 
Galliam L. Domitius anno fere fi a. Chr. exeunte mansitque 
ad annum 2 a. Chr., tum Belgicam accepit, in qua provincia 
pontes longos, quos Tac. Annal. I, 63 commemorat, munivit, 
mansitque ad annum 2 p. Chr.; hic enim annus in fragmento 
Morelliano succedit iis, quae de Domitio narrantur. 

Secutus autem est L. Domitium sine dubio C. Sentius 
Saturninus, is, de quo comment. II p. 84 et 122 disputavimus. 
Etenim fuisse eum in Germania testantur et Vellei. II, 105 et 
1 1 0 et Dio LV, 28, ad eundemque fragmentum titidi Tiburtini 
pertinere demonstravimus. Sed qua potestate fuerit quaeritur; 
certe enim parum proprie loquitur Dio 1. 1., qui eum Psppa- 
vias ap/ovTO appellat ; nam nulla imperante Augusto provincia 
Germania fuit, neque quod Volleius priore loco habet: (Tibe- 
rius cum) in iis quae minoris erunt discriminis, Sentium Satur- 
ninum, qui tum legatus patris eitis in Germania erat, praefe- 
cisset, quomodocunque scribendum esse putabimus , ita licebit 
interpretari, ut ab illo quoque Germaniam provinciam dici 
existimemus. Nihil hic quidem dicit, nisi hoc, Saturninum et 
legatum Augusti fuisse et in Germania esse versatum ac bel- 
lum gessisse. At ambigitur in iis ipsis verbis, utrum esse 
oporteat qui tum — erat, in quibus erat pro eo, quod codex 
et editio princeps fuerat habent, scribitur, an qui iarn — fuerat, 
in quibus iam mutatum est ex eo quod apud eosdem testes 
est tum. Hoc significat Saturninum antea Augusti, postquam 
Tiberius advenit, huius legatum fuisse, illud mansisse ei vete- 
rem potestatem etiam sub Tiberii imperio, ut res ad quaestio- 
nem de Tiberii potestate redeat. Nimirum Tiberius cum 

anno 2 p. Chr. in urbem redisset, triennium remotus ab re 
publica tamquam privatus vixit (Suet. Tib. c. 15), tum extinctis 
C. et L. Caesaribus anno 4 adoptatus ab Augusto et con- 
festim in Gallias contra Germanos missus est. De potestate 
ei permissa taceat auctores nec tribunicia potestas, quam ei 
delatam esse constat, ad imperium militare valuit; proconsu- 
laris autem potestas ei anno demum 1 S p. Chr. lege consulari 
data est (Veli. II, 121; Suet. Tib. c. 21). Sed iam antequam 
adoptatus est, cum supra ostendimus non uni alicui Galbarum 
provinciae, sed omnibus coniunctim praefuisse, quare fieri non 
potest , ut tunc eum honore atque dignitate auctum minore 
imperio fuisse eoque, quod a patre ipso accipere poterat, ca- 
ruisse existimemus. Apertoque documento est, quod Dio 1. 1. 
narrat , cum Saturnino ornamenta triumphalia decernerentur, 
simul et Augusto et Tiberio imperatoris nomen esse partum, 
item illud , quod Tiberius parans anno 6 p. Chr. irruptionem 
in Germaniam cum Pannoniorum et Delmatarum cognovisset 
seditionem, subito copias convertit, (Vellei. II, 108; DioLV, 28) 
nullo novo imperio auctus, ut ei non Galbarum modo, verum 
etiam Illyrici, fortasse etiam vicinarum provinciarum imperium 
datum esse censeam. Quod si non habuit, antequam seditio 
exarsit, certe paulo post accepit, ut unius summo ductu bellum 
gereretur. At fuerant tamen legati Augusti eodem tempore, 
ne alios commemorem, M. Valerius, Messabnus, cos. anni 3 
a. Chr., qui t?,c da^pa-rta? xai llavvovta? apy.cuv dicitur ab 
Dione LV, 29 et praepositus Illyrico a Vellei. II, 112, A. Cae- 
cina Severus, cos. anni 9 a. Chr., qui Mucia? ap^tov a Dione 
1. 1. appellatur, C. Vibius Postumus, cos. 5 p. Chr., quem 
Veli. II, 116 praepositum Delmatiae nominat, abi. Omnino 
igitur parem tunc Tiberius potestatem videtur habuisse ac 
postea Germanicus, cum in Syriam mitteretur, cui cum omnes 
provinciae transmarinae permissae essent, suos tamen rectores 
habuerunt Syria et Asia et Bithynia et Galatia, et paulo ante 
C. Caesar, Augusti filius, cum ad Parthos reprimendos in 
Armeniam proficisceretur (cf. Comment. II p. 102). Quae cum 
ita sint, et apud Velleium, quod olim dixi, teneo, scribendum 
esse qui tum legatus patris eius in Germania erat et Sentium 


Digitized by Google 



De Gallia Humanorum provincia. 


123 


Saturninum cum legatus Augusti in Galliam Belgicam (nam 
huic eum praefuisse quae Vellcius narrat , ostendunt) missus 
esset, mansisse cum eadem potestate statuo usque ad annum 6 
p. Chr., quo P. Quinctilius Varus ei successit. Quamquam 
etiam qui Lugdunensi provinciae praefuit, coniectura non certa 
illa quidem, sed quae tamen a probabilitate non abhorreat, 
videtur posse inveniri. Etenim Vellei. II, 1 16, quo loco adu^ 
landi causa aetatis suae egregios viros laudat, C. Vibium 
Postumum, de quo diximus, affert, L. Passienum Rufum, cos. 
anni 4 a. Chr., Cossumque Lentulum (de quo cf. Comment. II 
p. 91), qui Africae proconsules fuerant, L. Apronium, quem 
ait Delmatico bello excelluisse, A. Licinium Nervam Silianum, 
quem cum patriae dignitati aequatus esset, maiori spei imma- 
tura morte praereptum esse queritur, denique L. Aelium La- 
miam, de quo haec habet : Nam et Aelius Lamia vir antiqui s- 
sirtii moris et priscam gravitatem semper humanitate temperans , 
in Germania lllyricoqu e et mox in Africa splendidissimis functus 
ministeriis non merito , sed materia adipiscendi triumphalia de- 
fectus est. Ex his L. Apronium et A. Licinium facile credo 
fuisse Tiberii legatos, praesertim cum hic ita prope nominetur 
a Dion. LVI, 12, ac cum essent in hac legatione consulatu 
ornati sunt, ille Cal. Iui. anni 8 p. Chr. M. Furio Camillo 
suffectus, hic Cal. Ian. anni ? p. Chr. Sed his longe vetu- 
stior consularis erat L. Aelius; fuerat enim anno 3 p. Chr., 
quattuor annis etiam ante M. Aemilium Lepidum, legatum 
Tiberii (Veli. II, 114 sq.), cuius tamen causa erat singularis, 
quia per Scriboniam affinitatem quandam cum Augusto ha- 
bebat. Quodsi L. Aelius legatus Augusti, non Tiberii erat, 
quoniam Belgica a Sentio Saturnino, Illyricum a M. Valerio 
et C. Vibio Postumo occupatur, necesse est tenuerit Lugdu- 
nensem Galliam, cui dum praeest, accidere facile potuit, ut 
et optime mereretur magnainque rei militaris scientiam non 
modo in Germania verum etiam conflato bello Pannonico in 
Illyrico ostenderet, et occasione triumphi adipiscendi careret. 
Quamquam coniectura sane haec est, quae utrum vera sit an 
falsa, ad summam disputationem non multum interest. 

Successisse autem C. Sentio in Gallia Belgica constat P. 

QuinctiHum Varum anno <i p. Chr. , ut videtur; hoc enim 
postremum decessor eius commemoratur. De Varo quae nota 
sunt, explicavimus in Comment. II p. 85, ex quibus illa duo 
nunc, aderimus, et veterem eum fuisse consularem maximaque 
provincia Syria functum et coniunctum cum domo imperatoria, 
ut non sine magna quadam cautione Augustus tanti exercitus 
curam mandasse videatur. Cuius quam tristis anno 9 p. Chr. 
exitus fuerit, notum est; sed cum praeses ipse occidisset, re- 
liquias exercitus finesque ipsarum Galliarum tutatus est L. 
Nonius Asprenas, qui avunculi sui Vari legatus duas legiones 
ducebat (Veli. II, 120; Dio LVT, 22). Atque ita extractus 
est ille annus vacua praeside Gallia Belgica. Nam insequenti 
demum anno Tiberius cum supplemento militum ab Augusto 
missus advenit, eodem imperio ornatus quo antea, sed ita 
tamen diverso, quod Augustus ipse nullos tunc suos legatos 
in Galliis videtur habuisse: nulli certe commemorantur neque 
eos si ulli fuissent Velleium existimo praetermissurum fuisse 
silentio. At comitabatur eiun Germanicus, quem Dio LVI, 25 
tunc pro consule imperium habuisse ait, quamquam praeturam 
nondum gesserat (ibid. c. 2(i), unde eundem, cum anno 7 item 
prileter Tiberium in ipsa quaestura in Delmatiam mitteretur 
(Dio LV, 31), nullo maiore imperio praeditum fuisse collige- 
mus. Sed illa proconsularis potestas qualis tandem erat ? Certe 
non ea, quam paulo post Tiberius Augusto ipsi aequalem ex 
Sconsulto accepit, sed haec opinor, similis ei, quam et in Gal- 
liis et in Asia Syriaque postea habuit, ut in imperatoriis pro- 
vinciis, si qui essent Augusti legati , plus posset quam hi, in 
senatoriis plus quam qui a senatu missi praeessent. Aequavit 
igitur Augustus Germanicum Tiberio, nisi quod huius impe- 
rium fortasse ad plures provincias pertinebat : hoc certe efficere 
volebat, ut Tiberius, cuius caritati minus fidem habebat, pari 
Germanici potestate coerceretur: illi autem non in imperatoriis 
modo provinciis, sed in Narbonensi quoque Gallia, quae tunc 
senatus erat, summum imperium fuisse ostendit, quod Veli. II, 
121 eum dissensiones Viennensis coloniae composuisse narrat. 
Nemo igitur privatus homo per biennium illud, quod Tiberius 
post cladem Varianam in Gallia commoratus est, ibi legatus 

Augusti erat, nec magis anno 12 p. Chr., quo et Germanicus 
consulatum Romae peregit et Tiberius ex Pannoniis Delma- 
tisque triumphavit. Quid enim attinebat in unum annum Gal- 
bas legatis tradere, quas et absentibus Tiberio et Germanico, 
cum nullus tunc a barbaris metus esset, satis recte ab eorum 
legatis obtineri sciret et proxime totas Gei’inanico tradere con- 
stituisset? Nimirum exacto consulatu Germanicum anno 12 

р. Chr. in Galbas missum esse ex certissimo Suetonii Calig. 

с. 8 testimonio constat. Illo enim anno Augustus cum ipse 
imperium quintum in decem annos suscepisset, Tiberium, quem 
iam antea tribunicia potestate et proconsulari imperio et earum, 
quas ipse haberet, et senatoriarum provinciarum omarat, supra 
Germanici potestatem elatum sibi ipsi prorsus aequavit. IIoc 
est, quod Tac. Annal. I, 2 ait Tiberium collegam imperii 
assumptum esse, et Suet. Tib. c. 21 ac non multo post lege 
per consules luta, ut provincias cum Augusto communiter admi- 
nistraret, et plenissime Veli. II, 121 et senatus popula sque Ro- 
manus , postulante patre eius, ut aequum ei ius in omnibus pro- 
vinciis exercitibusque esset quam erat ipsi, decreto complexus esset. 
Longe haec potestas superior erat atque et Tiberius antea 
habuerat et Germanicus accepit. Hic enim etsi plus valebat 
quam qui cuique provinciae vel a senatu vel ab imperatore 
missus praeerat, non minus tamen ipse erat imperatoris legatus, 
mandata ab eo accipiebat, denique ei parebat. At Tiberius 
deinceps, quia collega imperii erat, communiter cum Augusto 
mandata dabat quique exercitibus praeerant, iam legati Au- 
gusti et Tiberii rite appellabantur, nec si qui ita dicuntur, 
necesse est etiam post mortem Augusti provincias tenuerint, 
sed ipso anno 12 hoc legitimum eorum erat nomen. Quare 
C. Ummidiuin Quadratum, qui apud Mommsen. Inscr. Neap. 
n. 4224 quaestor divi Augusti et Ti. Caesaris Aug. appella^ 
tur, non necesse est anno 14 quaesturam gessisse, sed recte 
etiamsi anno 1 2 tantum gessisset, ija appellaretur. Prorsus enim 
simile est I*. Dolabellae exemplum, quod supra p. 1 1 4 allatum 
est. Qua ratione cum Augustus Tiberium secum ipso 
exaequasset, eidem Germanicum opposuit, id quod significat 
Tac. Annal. I, 2, ut, etiamsi abunde de anno, quo hic Galbis 

praeesse coepit, non constaret, ex tempore, quo Tiberius in 
consortionem imperii receptus est, certa coniectura posset fieri. 
Sed iam ipsum hoc Germanici imperium quale fuerit descri- 
bendum est. De eo breviter summamque rem spectans Taci- 
tus Annal. I, !1 ait: .It hercule Germanicum Druso ortum octo 
afiuil Rhenum legionibus imposuit (Augustus), similiterque 
Sueton. Cal. c. I eum missum atl exercitum in Germaniam 
dicit (cf. Veli. II, 123 et 125), quocum fere consentiens Dio 
LVII, 3 praesulem Germaniae appellat. Sed accuratior longe 
notitia ex iis peti potest., quae Tae. Annal. I, 31 post mortein 
Augusti apud exercitus Germanicos gesta esse narrat, cuin 
nondum quicquam ex iis, quae Augustus instituerat, mutatum 
erat. Duo , inquit, apud ripam Rheni exercitus erant : cui nomen 
superiori , sub C. Silio legato; inferiorem A. Caecina curabat. 
Regimen summae rei penes Germanicum, agendo Galtiarum cen- 
sui tum intentum. Ilinc discimus minus recte ab Dione Ger- 
manicum dici Germaniae praesidem; regebat enim non modo 
exercitus Germanis oppositos, sed etiam Galliam, cuius censui 
agendo intentus erat, cum nuntius de morte Augusti advenit. 
Nec probabile est, cum Plinius ac Strabo nulla Germaniae 
provinciae mentione facta quattuor Galbarum provincias ab 
Augusto institutas esse referant, ipsis extremis eiusdem annis 
aliam divisionem esse coeptam, cuius commemorationem Strabo 
certe omittere non potuit. Sed nominabat Dio quod in omni 
Germanici potestate longe praecipuum erat, itemque Tacitus, 
cum legionibus cum praefuisse scribit, unde nemo tam impe- 
ritus aut rerum aut scriptorum Romanorum erit, qui legiones 
tantum, non etiam provincias ab eo rectas esse colligere velit. 
Quis enim, si imperium spectaret ac quantum quisque in re- 
publica posset intueretur, ullo tunc in numero haberet, pro- 
vincias inermes? quae praeda potius erant ac praemium belli 
quam ullum in bello momentum afferebant. Itaque cum omnes 
provinciae pro numero legionum, quas habent, censentur, tum 
Tacitus, quod longe erat in Germanici potestate maximum, 
legionum octo regimen, id unum commemorat Dioque, quod 
ad limitem Germaniae collocatae erant legiones, Germaniam 
eius provinciam appellat. Quamquam praeter legiones etiam 

populos paruisse significat Tacitus, cum ait censum Galliarum 
ab eo esse actum. Itemque habet c. 33 inter en Germanico 
per Galtias, ut diximus, census accipienti excessisse Augustum 
affertur et c. 34 Sequanos proximos et Helgurum civitates in 
verba eius (Tiberii) adigit; c. 39 Germanicus apud aram Ubio- 
rum esse narratur et c. 41 ad Treviros mittere uxorem atque 
liberos et c. 43 Belgae dicuntur auxilium adversus Germanos 
obtulisse, tum c. 44 veteranos in Raetiam mittit, c. 45 ad 
locum cui Vetera nomen est, proficiscitur, multaque nlia refe- 
runtur, unde Belgicam Galliam, quae ex Augusti divisione 
erat, Germanico paruisse colligamus. Cf. etiam Suet. Calig. 
c. 8. Quae tamen sola si in eius imperio fuisset, vix Tacitus 
Gallias dixisset, unde necessario etiam Lugdunensi Galliae 
eum imperasse intelligemus. Atque idem alio quodam modo 
potest coniici. Tacitus enim eum narrat, postquam de Augusti 
morte comperit, Sequanos proximos et Belgarum civitates in 
verba Tiberii adegisse. Ubi igitur erat Germanicus, eum 
nuntius de morte Augusti afferretur? Non fuisse apud inferio- 
rem exercitum Tacitus paulo post ostendit, audita eum sedi- 
tione eo profectum esse referens; nec magis erat apud supe- 
riorem, quem deinde compressa interim inferioris seditione 
adiit (c. 37). Quis igitur ille locus erat Sequanis propinquus, 
quo Germanicus, dum census Galliarum agit, versabatur? 
Lugdunensis, opinor, colonia, in qua etiam Augustum, cum 
Gallias componeret, saepe versari consuevisse supra ostendi- 
mus. Lugdunensem igitur Galliam non minus Germanicus 
tenebat quam Belgicam . sed , ut existimo , etiam Aquitaniam, 
quae nisi Galliarum nomine comprehenderetur, addere aliquid 
debuisse videtur Tacitus. Quare totas Gallias Germanici im- 
perio paruisse censeo. Nam quod Tacitus I, 7 1 ad supplenda 
exercitus damna certasse ait Gallias, Hispanias, Italiam, quod 
cuique promptum esset, arma, equos, aurum offerentes, non 
puto pro argumento esse posse, ut in illis quoque provinciis 
aliquid ei imperii fuisse arbitremur, quarum provinciarum 
quod studiis laudatis dona non accepit, ea ipsa de causa vi- 
detur fecisse, ne fines imperii sui egredi existimaretur. Etenim 
Galliarum quidem , in quibus legitimam potestatem habebat, 

donis eum sane usum esse ostendit ipse Tacitus Annal. II, f>. 
Veruntamen quaeritur etiam quale Galliarum imperium Ger- 
manicus habuerit; siquidem et alios Augusti propinquos vidi- 
mus et Germanicum ipsum postea scimus ita praefuisse pro- 
vinciis, ut praeter eos essent legati Augusti subiecti tamen 
illorum summae quasi potestati ; contra Tiberium ita intellexi- 
mus Galliis imperasse , ut ipse quos vellet rebus gerendis 
praeficeret suisque tantum legatis uteretur. Ex utro igitur 
genere tunc erat Germanici , imperium ? Num praeter eum 
Augusti et Tiberii legati singulis Galliarum provinciis prae- 
erant? Iam per se ipsum quidem parum hoc videatur esse 
probabile; nam Augustus certe, qui eum Tiberio opponere 
volebat, potentiam eius prorsus infregisset, si alios ei suos 
legatos addidisset, nec ipsi quibus uti vellet eligere permisisset. 
Sed certiora ex iis quae Tacitus narrat, colliguntur. Etenim 
c. 31 sic habet: duo apud ripam Hheni exercitus erant: cui 
nomen superiori, sub C. Silio legato, biferiorem A. Caecina cu- 
rabat. Hos per ipsam, qua erant dignitate, sune facile existi- 
mabimus legatos fuisse Augusti et Tiberii in Belgica et Lu- 
gdunensi; nam C. Silius, filius consulis anni 3 p. Chr., consu- 
latum gesserat Cal. Ian. anni 13 p. Chr., A. Caecina longe 
etiam vetustior erat consularis, quippe qui iam anno 9 a. Chr. 
propter bellum Pannonicum egregie gestum cum Druso con- 
sulatum accepisset Cal. Iuliis loco T. Quinctii Crispini Sul- 
piciani. Sed ita iis legatis usus est Germanicus, ut eos non 
ipsius, sed Tiberii fuisse sibique proprium imperium habuisse 
nemo credat. Nam primum Caecina duae legiones iubetur in 
hiberna ducere (I, 37), tum in ipsa expeditione anno 14 sus- 
cepta expeditas tantum cohortes habet nec ullam legionum 
partem.- At insequenti , anno quattuor legiones ducit, reliquum 
exercitum ipse Germanicus, (I, 56) ut C. Silius in Gallia sine 
exercitu relictus esse videatur; deinde in altera expeditione 
Caecina etsi etiam legionibus aliquando praeest (I, 63), tamen 
modo expeditam tantum manum ducit (I, 61), modo cohortes 
alias (I, 60). Denique anno 16 C. Silius et A. Caecina pri- 
mum classi fabricandae praeponuntur (II, 6), tum Silius cum 
expedita manu in Chattos irrumpit (II, 7) et auctumno cum 

magno numero copiarum rursus Chattos vastat (II, 25). Unde 
C. Silium et A. Caecinam, quos Tacitus ait octo legionibus 
Germanicis praefuisse, cum, prout iuberet Germanicus, modo 
hoc modo illud administrarent, modo pluribus modo paucio- 
ribus copiis praeessent, intelligimus non Augusti et Tiberii, 
sed ipsius Germanici fuisse legatos idque in Silio infra etiam 
alio certissimo argumento demonstrabimus. Erant igitur prorsus 
eodem loco quo L. Apronius, qui consul non minus fuerat anno 
8 p. Chr., quo Germanicus item ad varia negotia usus est 
(I, 56), ac tribus his consularibus eius legatis ornamenta tri- 
umphalia decreta sunt (I, 72). Reliqui legati erant praetorii, 
P. Vitellius (I, 70) et C. Antius (II, 6) et L. Seius Tubero 
(II, 20), quem propterea Tiberius sibi ipsi in consulatu suffecit 
anno 18 p. Chr. , cuius nomen dubito an libr. II, 6 in cor- 
rupto illo vocabulo Anteius , quod vulgo legitur, lateat. Sex 
igitur legatis utebatur Germanicus praeter legionum quidem 
legatos, ex quibus C. Caetronius nominatur I, 44, ac quam- 
quam tres ex iis erant consulares summa dignitate militarique 
fama, nemo tamen ab imperatore accepta potestate suum exer- 
citum habebat. lam igitur sapientia Augusti apparet, qui cum 
Tiberium coercendum esse putaret, Germanico validissimas 
legiones et peritissimos duces et opulentissimas provincias 
tradidit; apparet etiam paulo post Germanico, cum in Asiam 
Syriamque mitteretur, ademptam esse magnam potentiae par- 
tem nec redditum quod in Galliis habuerat. Nam iuxta eum 
Cn. Pisonem Syriae missum ab Tiberio ipso praefuisse constat 
(Tac. Annal. II, 43), nec quod transmarinae senatus provinciae 
eius summo imperio mandabantur, etsi magnam speciem ha- 
bebat, tantundem verae potentiae afferebat. 

Rediit autem Germanicus ex universae Galliae imperio 
anno 17 p. Chr. triumphavitque a. d. VII Cal. Iun. (Tac. An- 
nal. II, 41). Quis ei successerit, solet ignorari nec Tacitus, 
qui bella et civiles actiones referre mallet, commemorare ope- 
rae pretium duxit, qui si nostrae potius utilitati, quam arti 
iueunditatique consulere voluisset, commemorare debuit. Quid 
enim existimamus fecisse Tiberium? Nolebat ille amplius bel- 
lum geri vel, si essent utique barbarorum impetus repellendi, 

Drusum filium cupidum gloriae imperiique esse ostendebat 
(Tac. Ann. II, 26). Iam quietem per proximos insequentes 
annos in Germania fuisse, Drusum autem vel in urbe vel in 
Illyrico versatum esse (Tac. Ann. II, 44) scimus. Probabile 
igitur est, reductam esse veterem Galbarum divisionem, ut, 
quae pars imperatoris esset, tribus legatis, Belgico, Lugdu- 
nensi, Aquitanico pareret. At duas ex his provinciis vix Au- 
gustus, gloria rerum gestarum atque amore populi Romani 
satis tutus, alienis hominibus commiserat ac fere coniunctos 
secum aliqua necessitudine elegerat, quos tantis copiis prae- 
ficeret, nedum Tiberium existimemus, qui et natura suspicacior 
esset nec sine causa res novas timeret, temere legatos suos 
ingenti potentia ornasse. Atque auctus erat extremo Augusti 
tempore numerus legionum, ut quattuor ad inferiorem, quattuor 
ad superiorem Rhenum essent, quas ipse Augustus nemini praeter 
Tiberium et Germanicum mandarat. Quae cum ita sint , si 
quam post Augustum provinciarum partitionem commemorari 
videamus, qua legatorum potentia minuatur maiorque impera- 
tori securitas paretur, eam hoc maxime tempore institutam 
esse veri erit simile. Iam frequens postea est Germaniarum, 
quas sub Augusto nullas fuisse decuimus, commemoratio, 
quarum principium ad Tiberium potissimum imp. referendum 
esse intelligemus. Eaque res certissimis testimoniis confir- 
matur. Etenim quinto anno postquam decessit Germanicus 
ex Galliis, i. e. anno 21 p. Chr., motus quidam per Galbas 
extiterunt concitati ab Iulio Floro- Treviro et Iulio Sacroviro 
Aeduo, quos narrans Tacitus Annal. III, 41 Visellium Varro- 
nem Germaniae inferioris legatum nominat. Unde igitur subito 
Germania inferior eiusque legatus extitit, nisi Tiberius post 
reditum Germanici provincias illas Germaniae instituisset? 
Quamquam sic sex annorum spatium relinquitur, quo novae 
provinciae potuerint institui: licet autem ipsum annum inve- 
nire. Etenim cum Florus ille, quem dixi, populares suos ad 
arma capienda concitasset, petebat saltus, quibus nomen Ardu- 
ennu , cum legiones utroque ab exercitu , quas Visellius et C. Si- 
lius adversis itineribus obiecerant , arcuerunt (Tac. Annal. III, 
42). Hic C. Sibus est ipse ille legatus Germanici, de quo 

supra diximus, quem hoc loco legatum Tiberii Germaniae su- 
perioris appellari apparet; nam et utrumque exercitum, quem 
Tacitus dicit adversis itineribus esse obiectum, certum est non 
posse esse nisi eum , qui in inferiore et alterum qui in supe- 
riore Germania erat, et Visellium quidem Germaniae inferioris 
legatum fuisse modo vidimus. Idem autem C. Silius anno ‘24 
p. Chr., quod' ex amicis Germanici maxime Tiberio invisus 
erat, maiestatis accusatus est. De eo sic refert Tacitus An- 
nal. IV, 18 amicitia Germanici perniciosa utrique (Silio et Titio 
Sabino), Silio et quod ingentis exercitus septem per annos mo- 
derator partisque apud Germaniam triumphalibus Sacroviriani 
belli victor (erat) — Credebant plerique auctam offensionem 
ipsius intemperantia, immodice iactantis suum militem in obse- 
quio duravisse, cum alii ad seditiones prolaberentur, neque man- 
surum Tiberio imperium, si iis quoque legionibus cupido novandi 
fuisset . Invisus igitur erat Silius Tiberio, quod inter amicos 
Germanici sexto anno ante defuncti fuerat, deinde quod ingen- 
tem exercitum rexerat , nimirum Germaniae superioris , quo 
bellum Sacroviri confecerat. Sed septem illi anni qui fuerunt? 
Kescimue enim quando Silius ex provincia Romam redierit. 
Quamquam probabile est eum paulo ante decessisse quam 
accusatus est ac sic solemus de omnium reorum causis iudi- 
care; sed faciamus id non esse solitum, quid iam de Silio 
reperitur? In duplici quasi provinciae genere commemoratur, 
primum anno 14, cum Germanicus universae Galliae praeesset, 
quo tempore eum exercitui superiori quattuor legionum prae- 
fuisse ostendimus (Tac. Ann. I, 31), nec certe ipso tempore 
quo Augustus obii#, in provinciam pervenit, sed superiore, 
opinor, anno, postquam in consulatu Cal. Iui. anni 13 M. Ae- 
milius Mamercus Scaurus et Cn. Firmus suffecti sunt. Deinde 
nominatur in bello Sacroviri, quod anno 21 gestum est, quo 
confecto si continuo in urbem redisset, plus quam octo annos 
in provincia explesset, non septem, qui a Tacito numerantur. 
Necesse igitur est, hi septem anni aliter efficiantur deducto- 
que illo tempore, quo Germanicus Galliis praeerat Siliusque 
quia non Tiberii, sed Germanici legatus erat, superiorem quat- 
tuor legionum exercitum regere minus recte dici poterat, hi 

tantum anni intelligantur, quibus Germanico Romam reverso 
Tiberii legatione functus est. Atque ab anno 16 p. Chr., quo 
Germanicum a Tiberio revocatum esse scimus, ad annum 24, 
quo Silius accusatus est, ipsi septem anni efficiuntur, unde 
duo haec iam aperta sunt, primum, quod supra aliis argu- 
mentis demonstratum est, cum Germanicus Gallias regeret, 
nullum in iis provinciis fuisse legatum Tiberii, deinde, conti- 
nuo postquam Germanicus decessit, Germaniae et inferiorem 
et superiorem a Tiberio esse institutas. Memorabile autem 
est, quantopere Tacitus, quamvis septem annos numerando 
duas C. Silii legationes discernat, in rebus eius gestis utram- 
que permisceat; nam triumphalia ornamenta meruerat fideque 
legionum continenda Tiberii imperium stabiliverat in legatione 
Germanici, Saerovimra vicerat in legatione Tiberii. 

At enim cum tempus, quo Germaniae institutae sint, in- 
venerimus, de natura earum provinciarum pauca disputanda 
sunt redeunduinque ad Fechteri et Mommsenii opiniones, quas 
supra commemoravimus. In quibus quid cum universa repu- 
blica Romana pugnare videatur, exposuimus, diximus etiam 
de Ammiano Marcellino XV, 1 1 , apud quem quae leguntur, 
aut pugnare cum historia aut levi transpositione verborum 
emendanda esse ostendimus. Sed adversari videtur etiam 
Ptolemaei libr. II, 6 auctoritas, qui Galliam (KsXroyaXaxiav 
appellat) in quattuor provincias , Aquitaniam , Lugdunensem, 
Belgicam, Narbonensem, dividens deinceps uno capite Belgi- 
cam cum Germania inferiore et superiore complectitur: qua 
illi auctoritate sic utuntur, ut Gcrmanias ullas omnino pro- 
vincias fuisse neget Fechterus, MommseTIius ex alio quodain 
genere fuisse existimet. Ac solet sane reliquas provincias sin- 
gulas singulis capitibus illustrare, velut Raetiam et utramque 
Pannoniam et utramque Moesiam ; cur igitur Germanias anne- 
ctit Belgicae ? Primum , opinor , quod fines Germaniarum sane 
exigui eranf^ neque ii , quos geographus propter artem suam 
magnopere referendos esse putaret, ut, qui imperium Roma- 
num flumine Rheno describeret, facile ad Germanias commu- 
niter cum Belgica recensendas adduceretur. Nam quod Gal- 
lias quadrifariam dividit, nonne tradit rectissime? Siquidem 


D& Gallia Romanorum provincia. 133 

Germanos non complectitur Galliae nomen, de quibus simil- 
lime omnino Ptolemaeus statuit ac Dio Cassius LIH, 12, quem 
locum supra citavimus, qui distinguens Germanos Gallorum- 
que quasi colonos quosdam appellans Galliae tamen adiungit. 
Denique unde tandem constat, nisi quae suum caput apud 
Ptolemaeum compleat, non esse provinciam? Nam ut Orientis 
provincias, quarum ratio certissime illam normam redarguit, 
hoc loco praeterjnittam , nec Numidia nec Asturia, quas suis 
tamen praesidibus paruisse infra demonstrabimus, peculiaribus 
capitibus a Ptolemaeo illustratur, sed illa Africae, haec Tar- 
raconensi Hispaniae adiungitur. Reliqua, quibus Mommsenius 
nullam provinciam, quae proprie dici posset, Germaniam fuisse 
demonstrabat, sunt sane leviora. Nam quod Tacitus hist. I, 8, 
ubi totum imperium quale initio belli civilis fuerit recenset, 
exercitus tantum Germanicos, non provincias Germaniae com- 
memorat, facit ideo, quod omnis potentia sita erat in exercitu 
ac legionibus, nulla in populis ipsis, apud quos legiones ver- 
sabantur, ac fallantur certe, qui, quod ibi una Hispania, unum 
Illyricum, duo in Asia exercitus nominantur, nullas praeterea 
provincias fuisse colligant. Deinde, etsi in multis monumentis 
et a multis scriptoribus Germaniae saepe appellentur provin- 
ciae, nullam tamen esse ait provinciam, cui tam raro provin- 
ciae nomen addatur quam Germaniis. In quo moleste sane 
fero, omnem rationem ad numerum revocari. Nam si bis ap- 
pellentur provinciae, quater non appellentur, quid efficiatur? 
Nihil liercle nisi parum constantem usum fuisse, siquidem et 
casu accidit, ut ii quos habemus tituli supersint, et alia alio- 
rum est natura, cum multi privatim ab hominibus parum peri- 
tis, alii publice illi quidem, sed vel in civitatibus obscuris vel 
in provinciis parum Latinitate excultis, pauci omnino et publice 
et ab iis , quos accurate dicere voluisse sciamus , positi sint, 
in quibus ipsis rursus casu sculptorumque arbitrio multa ad- 
ministrata sunt. Quare quod in insigni sane titulo Praenestino 
(apud Marin. Arv. p. 793) C. Caesonii Rufiniani Africa et 
Lusitania et Achaia et Asia et Baetica et Narbonensis dicun- 
tur provinciae, una Germania superior non dicitur, quid osten- 
dit nisi aut errorem sculptoris aut aliquem alium casum? Neque 

illud magni faciendum esse censeo, quod Mommsenius vetu- 
stissimas inscriptiones, in quibus provinciae Germaniae appel- 
lentur, sibi videri dicit esse ex Hadriani tempore, A. Platoni 
Pollionis (Orell. n. 822) et Q. Lollii Urbici. Sit hoc ita (neque 
enim tanti hanc rem existimavi, ut quaerendi laborem susci- 
perem), certe simul docendum erat, inultas esse prioris aetatis, 
in quibus provinciae nomen deesset, tum significandum, quid 
in Germaniarum natura mutatum esse videretur, ut quo nomine 
antea caluissent, id Hadriano imperante acciperent. Neque 
eiusmodi quicquam afferri poterit. Equidem tantam in nomine 
provinciae vel omittendo vel addendo inconstantiam invenio, 
ut nihil prorsus ex eo colligi posse existimem. Veluti quis 
dubitat, quin Syria fuerit provincia? At in inscri- 

ptionis fragmento, quod cum aetatis Augusteae sit, Sentio Sa- 
turnino tribuendum esse docuimus in Comment. epigraph. II 
p. 125, etsi Asia dicitur provincia, Syria et Phoenice eo no- 
mine caret, itemque caret in celebri titulo M. Ciceronis filii 
apud Mommsen. Inscr. Neap. n. 4320, qui leg. imp. Caes. Aug. 
in Syria appellatur. Ac ne quis hoc ideo factum esse putet, 
quod principio Augusti provinciarum ratio minus certe consti- 
tuta fuerit, in C. Ummidii Quadrati inscriptione apud eund. 
Mommsen. n. 4234 est leg. Ti. Caesaris Aug. prov. Lusit. , tum 
procos, pr ovine. Cypri, at leg divi Claudi in Illyrico, eiusdem et 
Aeronis Caesaris Aug. in Syria. Quo quid potest esse incon- 
stantius? Vetustissima certe erat provincia Asia eaque sae- 
pissime etiam in inscriptionibus sic appellatur, at in nobilissimo 
titulo apud Mommsen. 1. 1. n. 3601 Eprius Marcellus dicitur 
procos. Asiae /I/, quamvis in eodem provincia Cypros comme- 
moretur. Quare cum inutile esse videatur, haec, quae ab libi- 
dine vel sculptorum vel eorum, qui titulos posuerunt, pro- 
fecta sunt, pluribus persequi, nihil ea ad naturam Germaniarum 
definiendam valere censemus. Nec magis moveor, quod, cum 
tot reperiantur legati Germaniae inferioris vel superioris, semel 
apud Mur. p. 763, 2 in fragmento inscriptionis , quod parum 
certam explicationem admittit, leg. pr. pr. exerc. Germ. infer. 
commemoratur, et apud Kellerm. Vig. n. 247 C. Popilius Pedo 
legatus imp. Caesaris Antonitii Aug. Hi pro pr. Germaniae super. 

et exercitus in ea tendentis dicitur, quo tempore nescimus an 
propter bella aliqua plures solito legiones in Germania fue- 
rint certaque de causa Germanici exercitus mentio facienda 
fuerit. Nihil igitur in his causae est, cur singularem aliquam 
Germaniarum rationem fuisse statuamus, at multa et ab Momm- 
senio allata sunt et infra a nobis afferentur, quae certos earum 
provinciarum fines certosque incolas fuisse ostendant. 

Veruntamen quoniam commemoravimus Numidiam, cuius 
exemplo qui Germaniam provinciam fuisse negant, maxime 
utuntur, faciendum videtur esse, ut de hac quoque pauca 
disputemus erroreque, qui nuper irrepsit, sublato ne dc Ger- 
mania peccetur, provideamus. Statuit igitur Theod. Mommsen. 
in Bullett. Inst. arch. ann. 1852 p. 165 (act. societ, literar. 
Lips. ann. 1855 p. 213), cum Caligula anno 37 p. Chr. Africae 
proconsulis potentiam minuere vellet, missum esse eo legatum, 
qui cum proconsule ita imperium divideret, ut ipse legionem 
III Augustam et Numidiae partem solus obtineret ac praeterea 
in provincia proconsulari quicquid ad rem militarem pertinebat, 
administraret, prooonsuli suae provinciae administratio quasi 
civilis relinqueretur. Hanc certe eius opinionem esse ex dis- 
putatione paulo minus subtiliter instituta coniicio ; in qua 
coniectura etiamsi minus quod dixit, assequar, hoc plane in- 
.telligo et negari ab eo Numidiam proprie provinciam fuisse 
et commune quoddam proconsulis et legati imperatorii impe- 
rium statui. Non explicabo rursus, quod supra dixi, per duo 
prima imperii Romani saecula nullam fuisse militaris et civilis 
administrationis disiunctionem , sed qui militibus praeesset, 
eundem populos, quos milites tuerentur, rexisse, ut ipsi etiam 
legionum legati -praeter imperium militare iurisdictionem cer- 
tarum dioecesium haberent. Sed in aliis provinciis, si fuisset 
ulla, ferri fortasse potuisset haec imperii divisio ac permixtio, 
in Africa vero nullo modo potest statui, siquidem consularis 
vir cum obtineret veterem provinciam, Caesaris legatum, qui 
praetorii ordinis erat, cu'te superioris imperio parere oportebat, 
ut timor ille, quo motmFCaligula provincias disiunxit, ea ra- 
tione nequaquam tolleretur. Argumenta autem suae opinionis 
Mrfynmsenius primum affert ea* quae supra in Germaniis refu- 

tata sunt, quod et Ptolemaeus non singulari capite Numidiam 
recenseat, et Tac. liist. I, 11 provinciarum statum, qui regnante 
Galba fuerit persequens, Africani solam commemoret. Dicit 
eniin sic: Afrira et legiones in en, interfecto Clodio Macro , 
contentu qualicunque principe post experimentum domini minoris, 
ex quibus qui non hoc intelliget, a Tacito legiones tantum 
numerari, provincias ipsas, quarum in bello civili nullum mo- 
mentum sit, prorsus negligi , ac, quamvis divisa esset Africa 
in proconsularem provinciam et Numidiam, nescio tamen qua 
fictione (sic enim loquitur Moiumsen. in act. Lips. p. 214) 
unam retentam esse provinciam Africam colliget, certe non 
minus statuere debebit, cum Palaestina bellumque Iudaicum 
Vespasiano mandata essent , tamen quodammodo unam fuisse 
provinciam Syriam iisdem quibus antea finibus comprehensam 
(nam unam Syriam nominat Tacitus, pro Palaestina bellum 
Iudaicum commemorans), similiterque de Hispania aliisque pro- 
vinciis iudicare cogetur. Quodsi talibus argumentis uti liceret, 
imprimis quae Tacitus Hiat. IV, 48 narrat, essent afferenda. 
Qui cum tradituram se profiteatur de divisione Africae, sic 
scribit: Legio in Africa auxiliaque tutandis imperii finibus sub 
divo Augusto Tiberioque principibus proconsuli parebant. Mox 
C. Caesar turbidus animi ac AI. Silanum oblinentem Africam 
metuens ablutam proconsuli legionem misso in eam rem legato 
tradidit. Aequatus inter duos .beneficiorum numerus et mixtis 
utriusque mandatis discordia quaesita auctaque pravo certamine. 
Nihil ibi de provincia disiuncta, nihil de populis divisis, mi- 
lites tantum nominantur , quibuscum omnis civilis potestas 
coniuncta est. Quare idem Tacitus paulo post ait: Sed tum 
legionem in Africa regebat Valerius Festus. Quae possent nos 
in errorem quodammodo inducere, nisi superessct Dionis LIX, 
20 testimonium: 'ErsiSf, ts Aouxios llstacuv 6 tt,? ts llXor/xivrj? 
xal xou Pvatou Ilsiatuvo» olo? ap$a? r/j; 'Aypuoj? izuyzv , Icpo- 
pfjtbj pei; vswTepicng tt otzo p.sfaXaoyia?, a XXu>? ts xal oti Suvajxtv 
rcoXXijV xal i;oXtTixr ( v xal Jsvixijv ststv sp.sXXe • xal 8c/a ro sfivoc 
vsi'p.a? £*sp<p to ts aTpaTicoTixXv xal too? Nopd3a? too? rcspl abxb 
7tpo?STa$s, xal ixstvoo xal Ssupo tooto fqveTai. In quibus 
quae dissensio videtur esse eum Taciti verbis, quae supra 

citavi, scite sublata est a Bart. Borghes. in Annal. Inst. arch. 
1849 p. 58. Docet enim ex Dione LYIII, 23, qui propter 
inopiam senatorum ex senatoriis provinciis quasdam, quae con- 
sulares essent, per sex annos ab iisdem proconsulibus rectas 
esse narrat, et ex titulo C. Maenii Bassi, qui AJ . . Silani prae- 
fectus fabrum sexto appellatur (apud Kellerm. Vig. n. 257), 
M. Silanum, Caii Caesaris socerum, per sex annos ab anno 32 
Africae praefuisse, tum revocatum ac mori coactum esse anno 39 
(Dio LIX, 8; Suet. Calig. 23; Tac. Agrie. 7). Tunc igitur 
statuit Caligula provinciam dividere, divisit paulo post L. Pi- 
sone in Africam misso, ut hic primus angustiorem, M. Silanus 
postremus veterem provinciam proconsule rexerit. Sed ut hoc, 
quod minus huc pertinet, mittamus, vere a Caligula in duas 
partes Africam disiunctam esse aperte ostendit Dio. Qui cum 
ait xal ii Ixeivou xal 3eopo touto -ffyvsxat, hoc certe dicit, quod 
institutum sit a Caligula, usque ad suam aetatem i. e. saecu- 
lum tertium p. Chr. manere, quo tempore nemo est, qui Nu- 
midiam ab Africa proconsulari prorsus seiunctam fuisse neget; 
ipse enim Mommsenius imperante Septimio Severo nomen 
praesidia Numidiae mutatum eamque quam postea extitisse 
putat provinciae divisionem accidisse opinabatur. Insigne 
igitur hinc efficitur documentum, quo moneamur, ne scriptores 
de legionibus solis, quae vires imperii efficiebant, dicentes 
male intelligamus, sed illud utique teneamus, quod fundamen- 
tum quasi fuit imperii Romani, ut qui militibus praeesset, 
eundem populos, quibus milites praesidio erant, rexisse cen- 
seamus. Quare sui erant fines proconsuli Africae, sui legato 
Numidiae nec quicquam inter eos commune, nisi quod cum 
antiquitus una fuisset provincia Africa seiunctaque a ceteris 
provinciis mari , nonnunquam fortasse scriptores , dum minus 
accurate loquuntur , etiam legato Africam tribuere possunt. 
Neque enim, quod via, quae ab imperatore Hadriano a Car- 
thagine Thevesten munita est (Marin. Act. fratr. Arv. p. 773; 
Letronn. Rev. archaeolog. 1844 p. 825), facta esse dicitur cu- 
rante P. Metilio Secundo legato Augusti pr. pr., docet pro- 
consulis et legati provincias non fuisse divisas. Siquidem 
si via publice imperatoris iussu per legionem III Aug. munie- 


Digitized by Google 



138 


De Gallia Romanorum provincia. 


batur, muniendae oportebat praeesse eundem, qui legioni prae- 
erat, longeque diversum est exemplum Pompeii Paulini, Ger- 
maniae inferioris legati; qui cum inconsulto imperatore fossam 
per Belgicam provinciam ducere pararet, iure prohibitus est 
a legato Belgicae (Tac. Annal. XIII, 53). Nec magis titulus 
ille, quem (l. Lollio Frontoni trib. mil. leg. III Aug. prae/, 
fabr. lert. civitates XXXXIl/i ex provin. A/rica, quae sub eo 
censae sunt, posuerunt (Kellerm. Vig. n. 256), citari debuit a 
Mominsen. Bullett. 1. 1. p. 165, quem Tiberio imperante, non- 
dum constituta Numidia, scriptum esse hinc intelligimus, quod 
praefectus fabrum tertium dicitur. Nam cum secundum ea, 
quae Borghesius in Annal. Inst. arch. ann. 1849 p. 47 dispu- 
tavit, praefecti fabrum ita sint non legionum, sed imperatorum, 
ut quando imperatores imperio decedant, etiam ipsi praefectura 
decedant titulumque muneris totiens repetant, quotiens impe- 
rator ipse imperium, apparet legatorum Numidiae non potuisse 
esse praefectum fabrum tertium, nisi forte, id quod nunquam 
certe accidit, eundem tribus diversis temporibus ab imperatore 
Numidiae praefectum eodemque semper praefecto fabrum usum 
esse putabimus; erat enim eorum imperium diuturnum, non 
auuuum. At proconsules Africae, qui si plus quam annum 
provinciam obtinerent, quotannis repetebant imperium, ubi per 
triennium eodem praefecto fabrum utebantur, praefectum fabrum 
tertium habebant. Quare Q. Lollium discemus proconsulis 
fuisse praefectum fabrum et quidem eius, qui per triennium 
Africam tenuisset; nec si proconsuli fuerat praefectus, sub 
legato fuit tribunus militum, sed sub eodem proconsule, qui 
legionem III Augustam regeret, confereturque rectissime C. 
Maenii Bassi inscriptio, quae supra citata est (Kellerm. Vig. 
n. 257), qui praefectus fabrum M. Silani M. f. sextum Car- 
thaginis tr. mil. leg IU Augustae dicitur, item recto munerum mili- 
tarium ordine, siquidem tribunatus post praefecturam dari 
solebat. Quae cum ita sint, nulla in illa inscriptione, quae 
imperante Tiberio posita est, mentio fit legati, nulla provin- 
ciae Numidiae, provincia autem Africa proprie dicitur vetus 
illa proconsularis , quae quicquid tunc in Africa Romanis pa- 
rebat, complectebatur. Dubito autem an Q, Lollius praefectus 

fabrum fuerit L. Apronii illius, quem ab anno 20 p. Chr. per 
triennium Africae praefuisse docent nummi apud Eckhel. Dootr. 
nutum. IV p. 140 et Tac. Annal. III, ‘20. Nec satis recte 
Mommsenius, cum ex iis quae modo refutavimus, legati Nu- 
midiae quoddam imperium in proconsulari provincia fuisse 
colligeret, quasi argumenti loco affert, videri fortasse etiam 
per Mauretaniae pertinuisse legati imperium; nam D. Fonteium 
Frontinianum, legatum Numidiae, narrari templum Sititi, quod 
oppidum in Mauretania erat, dedicasse (Hefner. in act. acad. 
rcg. Bavar. V, II p. 195). Quod quidem ex alio quodam 
genere est. Nam cum Mauretaniae, quae anno 40 p. Chr. in 
formam provinciarum redactae sunt, constet procuratoribus 
equestris ordinis esse regendas traditas (Tac. hist. I, II; II, 
58; Plin. nat. hist. V, I, II), ac reliquas, quibus procu- 
ratores praeessent, provincias certum sit imperio legatorum, 
qui proximos exercitus regerent, paruisse, velut ludaeam legato 
Syriae, Raetiam legato Germaniae superioris, Noricum legato 
Pannoniae, de quibus paulo supra demonstravimus, prorsus 
consentaneum erit, ut Mauretanias ei qui unus per Africam 
legatus Augusti erat, paruisse censeamus, tituloque Sitifensi 
quod per se ipsum probabile erat, confirmabitur. 

Ac sensit quodammodo ipse Mommsenius, debiliorem esse 
suam opinionem. Quam, cum finibus proconsularis provin- 
ciae et Numidiae describendis demonstrare coepisset, quaedam 
rectissime disputat, pacatas civitates ac Romanis moribus iam 
mitigatas paruisse proconsuli, gentes barbaras, quae interiorem 
Africae partem incolerent, legato, tum ex iis, quae geogra- 
phorum atque inscriptionum ope cognosceremus, hoc effici ait, 
ut nulla sit civitas, nulla gens, in qua et proconsulis et legati 
tituli reperiantur, sed alterutri omnes tribui. Quo nullum sane 
certius argumentum potest cogitari, quod suos et proconsuli 
et legato fines neque usquam mixtum quodammodo utriusque 
imperium fuisse ostendat. Sed perturbat virum doctissimum 
imprimis nominis, quo legati imperatorii utuntur, ratio. De 
qua nunc, postquam inscriptiones Africanae a Leon. Renier. 
colligi coeptae sunt, longe rectius iudicari potest. Nam in 
Lambaesitanis, quas principio habet L. Renier., multo frequen- 

tissimum est, ut leg. Aug. pr. pr. appelletur, omisso nomine 
provinciae, quod, cum titulus in ipsa provincia poneretur, addi 
inutile erat, ut quinquiens tantum nomen esse videatur leg. 
Aug. pro pr. leg. IU Aug. vel similiter addita legione. Ex 
ipsis autem illis quinque titulis primus, qui est n. 1 1 , ita 
scriptus est, ut nomen legionis etiam ad cohortem, quae sub- 
sequitur, possit pertinere, duo, nr. 46 et 97, mutili sunt pa- 
rumque certam interpretationem admittunt, reliqui duo (nr. 25 
et 26) sunt M. Valerii Maximiani, qui semel leg. Aug. leg. III 
Aug. pr. pr. consul, deinde leg. Aug. pr. pr. leg. Ul Aug. cos. 
praeses rarissimus dicitur; sed uterque ex his titulis a militibus 
positus prorsus militarem morem ostendit, ut in iis legionem 
potissimum nominatam esse mirum esse non possit. Verum, 
qui extra Numidiam positi sunt tituli, possent fortasse pote- 
statem legati demonstrare, si essent aut plures aut emendatiores 
aut non singulari aliqua de causa a vulgari more diversi. 
Nam duae illae inscriptiones (apud Mur. 691, 7 et Grut. 498, 5), 
in quibus leg. leg. Ul Aug. et leg. divi Traiani Parthici leg. 
III Aug dici videatur, adeo 6unt vel corruptae vel incertae 
lectionis, ut nihil possint demonstrare. Aliae duae, L. Calpe- 
tani Kantii Quirinalis Valerii Festi (Borgh. Bullett. Neapol. IV 
p. 34) et C. Pinarii Cornelii Clementis (apud Cardinal. Dipl. 
imper. n. 122) vix possunt admitti, quia Africae nomen, quod 
Mommsenius in iis invenire sibi videtur, in supplementis de 
coniectura additis est neque ea coniectura quamvis a Bart. 
Borghesio proficiscatur, aut certa satis aut ea existimanda est, 
ex qua de provincia Numidia debeat colligi. Ita quattuor 
tituli relinquuntur apud Mommsenium, quorum ille A. Egnatii 
Proculi, quem Grut. p. 404, 3 habet (cf. Marin. Act. fratr. 
Arv. p. 765), in quo est leg. Aug. prov. Afr. dioeces. Numid, 
cum alia quaedam habet mira iam a Marinio notata, tum, 
etiamsi et vere traditus et recte scriptus est, singularem aliquam 
A. Egnatii causam fuisse ostendit. Etenim dioeceses constat 
appellari eas provinciae partes, quas proconsulum vel Augusti 
legatorum legati sub illorum quasi imperio atque auspiciis 
regere solent. Quare si hoc nomen in illa Numidia, quae a 
Caligula constituta est, quam legatus principis regere solebat, 

admittemus, sequetur non tam hoc ut legatus Augusti per 
proconsularem provinciam militare quoddam imperium habuerit, 
quam illud, ut proconsul quodammodo ei, quam proprie lega- 
tus tenebat, provinciae Numidiae praefuerit, id quod nec dixit 
quisquam nec ullo argumento demonstrari potest nec cum 
consilio illo, quod Caligula in separanda Numidia minuenda- 
que proconsulis potestate secutus esse fertur, convenit. Quid 
igitur faciamus? Hoc, opinor, ut dioecesim illam Numidiam 
diversam esse statuamus ab provincia Numidia, cui legatus 
praeerat, singularique aliqua de causa vel belli vel seditionis 
huic dioecesi, quam rursus ab Africa propria seiungi non pla- 
ceret, non solitum legatum proconsulis, sed Augusti legatum, 
qui copiis maioribus instructus res componeret, esse impositum. 
Quod quamquam intelligo me sine ulla alia auctoritate dis- 
putare ac ne tempus quidem, quo haec in Africa acciderint, 
accuratius posse definire, (nondum enim in inscriptione illa 
temporis indicium inveni) non video tamen , qua alia ratione 
haec tanta difficultas possit superari. Veruntamen utut hoc 
est, illud arbitror constare, de Africae' et Numidiae imperio 
nihil illinc posse colligi. Sic reliquae iam fiunt tres inscri- 
ptiones, quarum duae incidunt in aetatem Vespasiani, cum 
Africa et Numidia bello civili, quod antecesserat, concussae 
imprimis magna cura egerent: quo tempore factum esse, quod 
antea non factum esset, impositumque rectorem ab Caesare, 
qui discordias componeret, nihil habere potest admirationis. 
Quare quod Domitius Afer apud Grut. p. 403, 1 (cf. Mar. 
Act. fr. Arv. p. 756) dicitur praetorius legatus provinciae Afr. 
imp. Caes. Aug, non debet eo pertinere, ut Numidia cum Africa 
coniuncta fuisse videatur, sed hoc significat, tota proconsulari 
potestate abolita universam Africam traditam esse legato Au- 
gusti, ad idemque prorsus tempus spectare censeo alterum 
titulum apud Mur. 766, 5, quo Afri frater appellatur qui cum 
esset candidatus Caesar, pr. desig. missus est ab imp. Vespasiano 
Aug. legatus pro praetore ad exercitum qui est in Africa et 
absens inter praetorios relatus, ut tunc extra ordinem fratres 
Domitio8 Africae et Numidiae impositos esse existimem. Alio 
ex genere est inscriptio P. Metilii Secundi (apud Orell. 3382), 

legati imp. Caesaris Traiani Hadriani Aug. pr pr. leg. HI Aug. 
et exercitus Africani, qui cum in alio titulo (apud Marin. Act. 
fr. Arv. p. 773) solito more leg, Aug. pr. pr. appelletur, Nu- 
midiam tantum videtur rexisse, sed addita est in titulo leg. III 
Aug. et exercitus Africanus, quia, quod scite animadvertit 
Marinius, propter motus Maurorum maior tunc solito erat 
exercitus, auctus, opinor, non legione nova, sed auxiliis. Quare 
cum ne hanc quidem inscriptionem, cuius singularis causa est, 
eo pertinere videamus, ut illa, quam Mommsenius opinabatur, 
Africae et Numidiae communio quasi significetur, eo devenie- 
mus, quo constanti imperii Romani consuetudine ceterarumque 
provinciarum similitudine deducimur, ut Africam soli procon- 
suli, Numidiam cum exercitu legato imperatoris paruisse existi- 
memus neque eo exemplo ad falsam de Germaniis opinionem 
propagandam abutamur. Quod autem sub Hadriano acciderat, 
ut belli causa extra ordinem non proconsul, sed legatus Au- 
gusti Africae praeficeretur, idem factum est imperante Pio 
propter seditiones Maurorum (Pausan. VIII, 8, 8; Capit. Aut. 
Pio c. 5). Nam in inscriptionibus Lambacsitanis a Leon. Ke- 
nier. collectis n. 19 reperitur L. Novius Crispinus Martialis 
Saturninus cos. desig. leg. Aug. pr. pr. provinciae Africae, qui 
idem n. 17 et 18 appellatur solito more leg. Aiig. pr. pr. 
Quare, cum inscriptio posita sit Lambaesi, quam in Numidia 
fuisse constat, faciendum nobis erit, ut proconsularem provin- 
ciam tunc cum Numidia sub imperio legati coniunctam fuisse 
statuamus, non per totum illud tempus, quo L. Novius legioni 
III Augustae praefuit (nam et alios sub Antonino Africae 
proconsules praefuisse scimus et imperator tanta fuisse traditur 
constantia, ut bonos praesides per septem et novem annos in 
provinciis detineret), sed tamdiu, dum bellum a Mauris exci- 
tatum componeretur. Novum autem hinc deducetur argumen- 
tum, quo legati potestatem nihil ad proconsularem Africam 
pertinuisse videamus, in qua si ille militarem illam, quam 
Mommsenius putat, potestatem semper haberet, cum bellum 
ingrueret, non opus erat sublato proconsule Numidiam cum 
Africa uni subiungere. 

Superest Asturia et Gallaecia, quam a Ptolemaeo diximus 

coniunetam cum Hispania citeriore uno capite ita commemo- 
rari , ut nomen tamen eius ab reliqua provincia separetur. 
Quid igitur hoc significat? Num Ptolemaei aetate i. e. Ha- 
driano et Pio imperantibus Asturia seiuncta ab Hispania cite- 
riore suo legato paruit? An seiuncta illa quidem erat, sed 
- ita tamen rursus coniuncta, ut qui ei praeesset, universae 
Tarraconensis Hispaniae legato pareret? An denique ex Au- 
gusti instituto, cum unum quasi provinciae corpus, unus le- 
gatus fuerat, nihil tunc erat immutatum? Iam nihil ab Au- 
gusti tempore in Hispania Tarraconensi esse mutatum parum 
est probabile; nam ex omnibus, quae imperatoris propriae erant, 
provinciis vix una reperietur, quae non paulatim in plures 
partes divisa sit. Si quid autem est immutatum, non incom- 
mode Asturia et Gallaecia nova provincia videbitur esse insti- 
tuta. Id age, paulo pluribus explicemus. Etenim ab Augusto 
Hispatiias universas constat in tres provincias esse divisas, 
quarum unam ulteriorem sive Baeticam proconsul , alteram 
Tarraconensem legatus Caesaris consularis, tertiam Lusita- 
niam praetorius eiusdem legatus obtineret. Itaque in Baetica 
quidem sub Tiberio Vibius Serenus proconsul commemoratur 
apud Tac. Annal. IV, 13, sub Nerone Alienus Caecina quaestor 
apud Tac. Ilist. I, 53, sub Traiano P. Tullius Varro procons. 
apud Orell. n. 6497, sub Hadriano C. Oppius procons. ibid. 
n. 3306. Verum imperante M. Aurelio necesse est mutatio 
acciderit non tantum Baeticae provinciae, sed etiam Tar- 
raconensis. Etenim de Septimio Severo Spartianus c. ‘1 sic 
tradit: Quaesturam diligenter egit: omnibus sortibus natus mili- 
tari post quaesturam sorte /laeticam accepit , atque inde Africam 
petiit , ut mortuo putre rem domesticam componeret. Sed dum 
in Africa est , pro /laetica Sardinia ei attributa est, ip/od l lae- 
ticam Mauri populabantur. Actu igitur quaestura Sardiniensi 
legationem proconsulis A/ricae accepit. Haec verba vitiosa esse 
omnes interpretes concedunt, sed quomodo emendanda sint, 
parum constat nec recte emendari posse existimo sine codicum 
ope. Illud certum est, nullam duplicem fuisse Severi quae- 
sturam, ut primum Romae nescio quam egerit, deinde exacto 
magistratu in provinciam profectus sit, qui mos cum olim in 

libertate fuisset, tunc dudum erat abolitus. Sic igitur statue- 
mus, sorte illum accepisse Baeticam, in quam cum per Africam 
proficisceretur, quia interim Maurorum bellum conflatum erat, 
mutata sorte accepisse Sardiniam. Hoc autem acciderit necesse 
est anno circiter 172 p. Chr. Nam praeturam Severus gessit 
anno aetatis trigesimo altero (Spart. c. 3) i. e., cum anno 146 
natus esset, anno 177; antea fuerat tribunus plebis et legatus 
proconsulis Africae, quibus muneribus si quadriennium tri- 
buemus, quaestura in eum, quem dixi, annum incidet; atque 
ad idem tempus Maurorum bellum, quod Capitolinus Marco 
c. 21 commemorat, referendum erit. Nec tamen Severi tantum 
quaestoria sors tunc mutata est, sed omnino tota provincia 
Baetica, quae in senatus potestate fuerat, cum Sardinia, quam 
inde ab Vespasiano imperatoris esse consuevisse in Commentat. 
epigraph. II p. 267 demonstravimus, commutata, mansitque 
aliquamdiu illa apud imperatorem , haec apud senatum. Nam 
L. Ragonius Urinatius Larcius Quintianus procos, prov Sar- 
diniae Commodo imperante nominatur apud Orell. n. 6492 ; 
Commodus igitur mutationem a patre factam imperii sui initio 
conservavit. Sed idem tamen Commodus postea, cum Mau- 
rorum metus sublatus esset, reddita senatui Baetica ipse videtur 
Sardiniam recepisse. Etenim circiter annum 197 p. Chr. po- 
situs est lapis miliarius apud Orell. n. 5191 , in quo Marcus 
Marcellus V. E. Sardiniae procurator Septimii Severi et Ca- 
racalli appellatur; est etiam alius titulus apud Orell. 5494 
P. Porcii Optati Flammae, qui anno 196 a senatu narratur 
legatus missus esse ad imp. Septimium Severum et ante eam 
legationem non modo praetor, sed etiam quaestor provinciae 
Baeticae fuisse: quae quaestura in primum Severi vel, quod 
magis credo, in postremos Commodi annos incidet. 

Per viginti igitur fere annos ab anno 172 p. Chr. Hispa- 
niam Baeticam imperatorum legatis, non proconsulibus ab 
senatu missis paruisse didicimus. Suscepta autem est haec 
mutatio, non ut onera provinciae levarentur, quae causa olim 
Tiberio fuerat, ut Achaiam ab senatu ad suam curam trans- 
ferret, nec ut civitates leniore senatus imperio corruptae seve- 
riore legati disciplina Componerentur, quam ob causam Plinium 

ab Traiano scimus Bithyniae esse praefectum, sed belli gerendi 
causa, ut Mauri , qui in Hispaniam invaserant , repellerentur. 
Ad quam rem non legato tantum opus erat , sed imprimis 
legionibus, quas cum senatoria esset provincia, nullas ad id 
tempus in Baetica fuisse constat. At in Tarraconensi Hispa- 
nia olim sub Augusto et Tiberio fuerant tres legiones (Strab. 

III p. 106; Tac. AnnaJ. IV, 5), i. e. VI Victrix, X Gemina, 

IV Macedonica, ex quibus cum pacata videretur esse provin- 
cia, quarta et decima paulatim translatae sunt, illa in Britan- 
niam et Germaniam (Tac. Hist. I, 12 et 18), haec ad aliud 
bellum, quod ignoramus: illud certum est, cum Galba impe- 
rium capesseret, unam fuisse in provincia legionem VI Victri- 
cem (Suet. Galb. c. 10; Tac. Hist. I, 16). Sed rediit paulo 
post quae abierat, decima legio (Tac. Hist. H, 58) additaque 
erat I Adiutrix, quam ab Galba conscriptam Vitellius in His- 
paniam reverti iusserat (Tac. 1. 1. II, 6?): quare cum Vespa- 
sianus ad imperium perveniret, tres rursus legiones in Tarra- 
conensi provincia fuisse legimus (Tac. 1. 1. III, 44). Sed ex iis 
sexta et decima non multo post sunt in Germaniam missae (Tac. 
1.1. IV, 68) neque unquam redierunt, item I ab Vespasiano in 
Germaniam videtur esse avocata (interfuisse enim eam Suevorum 
bello sub Nerva testatur titulus apud Orell. n. 5439) mansitque 
in Germania et Pannonia. Eius loco ne tanta provincia legio- 
num robore careret, missa est VII Gemina, quam unam in 
Hispania collocatam fuisse scribunt Ptolem. H, 6, 30 et Dio 
LV, 24. Quid igitur ingruente Maurorum bello Marcus fa- 
ceret? In Africa universa unam constat fuisse legionem ni 
Augustam, quae si adhiberetur, a tergo potius in Mauros in- 
vadere debebat: proximae Galliarum provinciae legionibus 
vacabant nec quae Germanis oppositae erant legiones, propter 
ingentem, qui tunc erat, omnium Germanorum motum avocari 
poterant, praesertim cum pestilentia per totum orbem terrarum 
propagata sciamus omnes exercitus adeo esse imminutos, ut 
imperator ad servos* ac barbaros confugere cogeretur. Olim 
per tempora belli Vitelliani Cluvius Rufus, Hispaniae citerioris 
legatus, (Tac. Hist. IV, 39) cum latrocinia Maurorum time- 
rentur, unam ex tribus, quas regebat, legionibus in Baeticam 

ad littora tutanda miserat (Tac. Hist. II, 58) senatoriamque 
provinciam haud dubie coniunxerat : sed id et in copia legionum 
et in civili tumultu fecerat, cum imperator aut nihil praescri- 
beret aut ei , cuius fidem semel probasset, quamvis ingentem 
provinciam committere non vereretur. Quare de M. Aurelio 
sic existimo, eum, ut Mauros depelleret, legionem VII Gemi- 
nam in Baeticam transtulisse atque huic provinciae, qualem 
ab senatu acceperat, peculiarem legatum consularem praefecisse. 
Ut autem Tarraconensi provincia quid interiin factum sit cogno- 
scamus, inridicorutn, qui hoc maxime tempore commemorantur, 
natura perspicienda erit. 

De quibus cum alii antea, tum nuper disputarunt Theod. 
Mommsenius script. gromat. II p. 192, Bart. Borghesitis in 
Annal. Inst. arch. 1858 p. 195, nos ipsi in commentationibus 
epigraphicis II p. 40 sq. Ac Borghesius quidem hoc egerat, ut 
numerum iuridicorum Italiae provinciarumque, quae cuique 
obvenire consuesset, fines describeret, nos hac ratione, quam 
aliis temporibus aliam fuisse putaremus, neglecta potestatem 
eorum qualis fuisse videretur, explicavimus : quo in genere 
haec tria intelleximus, nihil prorsus eos diversos fuisse a reli- 
quarum provinciarum rectoribus, ipsius imperatoris, non ali- 
cuius, qui superiorem potestatem haberet, legati fuisse legatos, 
denique, cum exercitibus carerent, praetorios fuisse. Inde 
etiam nominis ipsius quasi interpretatio petenda erit. Incre- 
bruit enim altero p. Chr. saeculo, ut praeter eos Caesarum 
legatos, qui imperatorum provinciis praeficiebantur, alii multi 
ad varia negotia administranda mitterentur, qui ab hoc ipso, 
quod impositum erat, appellabantur, velut, qui ad census accipien- 
dos dicuntur sive censuum accipiendorum, et qui ad corrigendum 
statum vel ad rationes putandas civitatum mittuntur, de quibus 
Borghes. in Annal. Inst. arch. 1858 p. 209 et Renier. in Miseell. 
epigraph. p. 47 disputarunt; nec diversus est ille T. Caeser- 
nius Statius Quintius missus ad dilectum iuniorum a divo Ha- 
driano in regionem Transpadanam apud Renier. Misc. epigraph. 
p. 75 (Inscript. Alger. n. 1817). Quibus nonne simillimos 
esse putabimus eos, qui in provincias exercitibus vacuas mit- 
terentur, quibus cum iurisdictio sola obveniret, recte iuridicorum 

nomen daretur? Inveniuntur autem praeter Italiam iuridici 
tantum in Britannia et Hispania; nam quem olim Pannoniae 
iuridicum reperiri putabat Borghes. Annal. Inst. arch. 1852 
p. 23 in in8cri])tionc Africana, is, postquam illa ab Leon. Renier. 
Misc. epigraph. p. 3? emendata est, periit. Iam de Hispaniae 
iuridicis Borghesius 1. c. et in epistola, quae I. Marquardtii 
commentationi de provinciis Romanis (Lipsiae 1854) p. 8 in- 
serta est, sic statuit, ut in provinciis imperatoriis, si quae 
maiores essent, rectoribus existimet additos esse assessores, 
qui quod iuris dicundi causa fierent, iuridici appellarentur. 
Haec opinio ( nobis minus probatur. Nam et Italiae iuridicos 
constat ab imperatore solo mandata accepisse et in Hispania 
Asturiae et Gallaeciae iuridici dicuntur legati Augusti , unde 
etiam Tarraconensis provinciae iuridicos, qui non appellantur, 
fuisse tamen coniicio Augusti nominisque brevitate usos esse, 
qualis in Romanorum magistratuum nominibus saepissime repe- 
ritur. Qui autem Augustorum legati erant, assessorum tantum 
loco esse non poterant conferendaque , quae supra p. 111 de 
legatis legionum, qui Augusti dicuntur, exposuimus. Neque 
magis probamus, quod idem Borghesius iuridicatum Asturiae' 
et Gallaeciae censet coniunctum fuisse cum legatione legionis 
VII Geminae (nam haec legio, si erat in Tarraconensi pro- 
vincia, in Asturia solebat esse collocata), ita quidem, ut iuri- 
dicus in legionis administratione uni principi, in iure dicendo 
legato imperatoris Tarraconensi pareret. In quo et unius 
hominis mira discerptio magnopere displicet, et exercitus iuris- 
dietionisque divisio a more Romano, qui quidem tunc erat, 
videtur discrepare, et iuridici ad provinciam exercitu instructam 
translatio improbanda est, et denique hoc explicari non potest, 
quod eadem aetate et Tarraconensis provinciae et Asturiae 
Gallaeciaeque iuridici commemorantur. 

Etenim illorum tria exempla nota sunt, Aliius Maximus 
apud Mur. 250 , 2, qui dicitur V. C. iur. prov. Tarraconem., 
tempore Heliogabali, M. Caecilius Novatillianus iur id. Hisp. 
cit. apud. Mommsen. Inscr. Neap. n. 1420, quem non solum 
quod praeses prov. Moesiae sup. , verum etiam quod allectus 
inter consulares dicitur, facile credo Borghesio imperante fere 

Gordiano vixisse, denique T. Iulius Maximus TroXoinvop-oc apud 
Orell. 8490 iuridicus Hisp. citerior. Tarraconem., qui M. Aurelii 
aetati tribuendus est. Totidem reperiuntur iuridici Asturiae 
et Gallaeciae, nimirum L. Novius Crispinus Martialis Satur- 
ninus leg. Aug. iuridicus Astyriae et Gallaeciae apud Leon. 
Renier. Inscr. Lambaesit. p. 5 n. 19, quem et ex ipso illo 
titulo et ex aliis ibid. n. 17 — 20 imperante Pio in Hispania 
fuisse discimus, L. Ranius Optatus legatus Augusti et iuridicus 
Asty nae et Gallaeciae apud Grut. p. 463, 4, qui M. Aurelii 
fere aetate vixit, Sex. Pedius Hirrutus Lucilius Pollio apud 
Orell. n. 6489, quem Borghes. in Annal Inst. arcli. anni 1863 
p. 205 appellari docet leg. Aug. iurid (Astur.) et Gallaec(iae) 
iisdemque fere temporibus floruisse existimat. Quid igitur 
hinc colligemus? Baeticam provinciam vidimus cum legione 
VII Gem., ubi Mauri timerentur, ab M. Aurelio legato con- 
sulari esse traditam: Tarraconensis quomodo interim admi- 
nistrata esset, dubitabatur. Iam cum ipso illo tempore iuridici 
et Asturiae Gallaeciaeque et Tarraconensis provinciae cogno- 
scantur, sic intelligemus Marcum, Baetica legato mandata, 
seiunxisse Tarraconensem eamque in duas provincias divisisse, 
quarum unam Asturia et Gallaecia, alteram reliqua Tarraco- 
nensis efficeret. Atque hoc quidem constabit, Asturiam et 
Gallaeciam suo legato, qui ab imperatore mandata acciperet 
nec quicquam cum reliqua Tarraconensi aut cum Baetica com- 
mune haberet, esse traditam; nam legati Augusti iuridici no- 
minantur. Reliquae Tarraconensis incertior ratio est; nam 
iuridicus tantum, non legatus Augusti dicitur. Quare etsi 
rectissime statuere possumus, casu legatum Augusti esse omis- 
sum quique iuridicus appelletur, eum non minore iure fuisse 
quam illum, tamen ne illud quidem cum testimoniis, quae 
extant, pugnabit, si praeter Asturiam et Gallaeciam Tarraco- 
nensem, quae superesset, existimemus coniunctam esse cum 
Baetica, cui qui praeesset, Tarracone suum legatum ad ius 
dicendum relinqueret. Ac titulus ille T. Iulii Maximi, qui 
iuridicus Hisp. citerioris Tarraconensis dicitur, videtur dili- 
genter esse scriptus; in legionum certe legationibus, quas gessit, 
leg. HII Flaviae et I Adiutricis, Augusti nomen adiicitur 

idemque, qui scripsit, si liceret addere, videtur fuisse additurus. 
Sed errare tamen erat facile erratumque esse saepe in simili- 
bus rebus omittendo plurimi quamvis accurate scripti tituli 
ostendunt. Quodsi iuridicus Tarraconensis legatus fuit non 
imperatoris, sed legati Baeticae, novum nascetur iuridicorum 
genus, quale existimabat fere Borghesius, sed ab reliquis quos 
novimus diversum. 

Adiungendi autem huc sunt, qui tantum legati Augusti 
Asturiae et Gallaeciae appellantur, L. Coelius Festus leg. imp. 
Antonini Aug. Asturiae et Gallaeciae apud Orell. n. 77, L. Al- 
binius Saturninus leg. Aug. Asturicae et Gallaeciae apud Momm- 
sen. Inscr. Neap. 4033, qui sub M. Aurelio vel paulo post 
praefuit, Q. Mainil. Capitolinus leg. Aug. /ser Asturiam et Cal- 
laciam apud Mur. 716, 5, quem Borghesius, quod dux leg. VII 
G. P. F nominatur, post Alexandri aetatem vixisse censet, 
denique ille, qui in fragmento Praenestino apud Marin. Act. 
fratr. Arv. p. 341 ( leg.) Aug. provinciae. As( turiae et GJalleicae 
dicitur, quem Borghesius apud Marquardt. 1. 1. p. 9 coniectura 
non nimis certa eundem illum Festum, cuius unus titulus 
modo allatus est, fuisse existimat. Novi ex his titulis nihil 
discimus nisi hoc, ut iuridici appellationem non necessariam 
fuisse intelligamus, sed potuisse vel addi vel omitti ; nam lega- 
tus Augusti et iuridicus, qui eadem aetate in eadem provincia 
commemorantur, quin idem ius atque eundem magistratum 
significent, dubitari vix potest. 

Sed cum depulsis Mauris Baetica senatui esset reddita, 
quid factum esse putamus in Tarraconensi? Num separatio 
Asturiae et Gallaeciae conservata est? an vero ad vetus in- 
stitutum reditum? Nobis quidem hoc videtur, ut unius denuo 
legati iuri tota vetus Tarraconensis sit reddita, eoque referimus 
titulum apud Orell. n. 798, quo Tib. Claudius Candidus, unus 
ex praecipuis Severi ducibus, dicitur leg. Augg. (i. e. Severi 
et Caracalli) pr. pr. provinciae H. C. (Hispaniae citerioris) et 
in ea dux terra marique adversus rebelles H. H. P. R. (i. e. 
hostes populi Romani). Hostes autem populi Romani non 
Mauros ibi esse existimo, de quorum tumultu nihil illo tem- 
pore traditur, sed Albini, quocum Severus bellum civile gessit, 

copias: illud certe constat, non Gallias tantum ab Albino esse 
occupatas, sed etiam Hispaniae partem (Spart. Sev. 1*2), nec 
veri dissimile est, Candido, qui in ceteris bellis civilibus Se- 
verum adiuvisset, hoc quoque Hispanicum esse commissum. 
Quamquam nova haec provinciae coniunctio non diu constitit. 
Etenim ex titulo nuper reperto (apud Orell. 6914) constat, ab 
Caracallo Asturiam et Gallaeciam ab Tarraconensi Hispania 
esse seiunctam nominaturque G. Inlius Cerealis leg. Aug. pr. 
pr. , qui primus post divisionem Hispaniam novam citeriorem 
Antoninianam rexerit. In qno titulo interpretando cavere de- 
bebimus, ne eorum opinionem probemus, qui ita prorsus dis- 
putant, quasi ante Caracallum Asturia nunquam ab reliqua 
Tarraconensi luerit seiuncta. Immo seiunctam luisse certissime 
didicimus; sed Caracallus postquam sub Severo rursus con- 
iuncta fuit, sine belli necessitate in perpetuum divisit. Atque 
in hanc aetatem plurimi iuridicorum et legatorum Augusti, 
quos citavimus, incidunt, quorum rationes ultra persequi ab 
hoc loco alienum est. 

Quamquam etiam reliqua, quae de M. Aurelii et Severi 
et Caracalli temporibus disputavimus, minus huc pertinent: 
quae tantum praeparandi quasi causa attulimus. De Antonini 
Pii aetate quaeritur, num Asturia peculiarem provinciam effe- 
cerit. Atque illa commemoratur Aelius Marcianus , proconsul 
Baeticae, ad quem Pius scripsisse narratur in Dig. I, ti (de 
his qui sui iuris sunt) 2, et C. Iavolenus Calvinus apud Orell. 
n. 2759, ac Tarraconensi provinciae universae paulo ante initio 
Hadriani praefuit Ti. Claudius Quartinus, cuius titulus est 
apud Boiss. Inscr. Lugd. p. 284 (cf. No6l des Vergers. in 
Athen. Franco-Gall. anni 1856 p. 22). Fuit igitur imperante 
Pio Hispanicarum provinciarum administratio aliquamdiu ea- 
dem, quae fuerat ab Augusto instituta neque ulla Asturiae 
separatio. Nam procuratorum titulis (ac iam sub Nerva proc. 
provinc. Hispaniae citer. Asturiae et Callaeciarum commemo- 
ratur apud Grut. p. 193, 3) non utor, propterea quod illorum 
provincias cum iis, quas legati habent, saepe parum convenire 
intelligo. Sed sub eodem Pii imperio alioquin pacatissimo 
fuisse tamen scimus Maurorum seditionem, de qua Capitolinus 

c. 5 et Pausanias VIII, 43, 3 tradunt. Quid igitur? si ad 
comprimendam eam facta sunt eadem quae postea M. Aurelius 
fecit, ut Baetica senatui adempta Tarraconensis in duas pro- 
vincias divideretur? Nonne hoc simile veri videbitur esse? 
Ac confirmatur haec coniectura proreus inscriptionibus, quae 
supra allatae sunt, L. Ranii, qui legatus Augusti et iuridicus 
Astyriae et Gallaeciae nominatur, et L. Coelii Festi, legati 
imp. Antonini Aug. Asturiae et Gallaeciae, cuius titulum Pii 
aetate scriptum esse etiam Borghesius iudicavit. Efficitur, ut 
Antoninus Pius primus Maurorum causa Asturiam ct Gallae- 
ciam per breve tempus peculiari legato tradiderit, tum M. Au- 
relius eadem de causa iterum in viginti fere annos , denique 
Caracallus in perpetuum separarit. Ac quod primus Pius 
propter certam occasionem, cuius tempus esset praeteriturum, 
seiunxerat, ideo Ptolemaeus separatim illam quidem, sed non 
sub suo capite Asturiam recensuisse videtur: ut dioecesim 
tantum mixtaeque quodammodo cum reliqua Tarraconensi ad- 
ministrationis fuisse existimemus, facere certe nullo modo 
debebimus. 

Quare, cum et Asturiam et Numidiam cum Germaniis 
comparari non posse ostenderimus, cumque reliqua, quae allata 
sunt, cum more Romano vel cum titulorum consuetudine pu- 
gnare docuerimus, maneat, quod supra dictum est, cum Ger- 
manicus Caesar ex Galliis revocaretur, a Tiberio, ne uni tot 
populorum regimen committere cogeretur, Germauiarum duas 
provincias esse institutas, inferiorique impositum C. Visellium 
Varronem, superiori C. Silium; hunc deinde Silium anno 24 
ex provincia revocatum maiestatisque condemnatum voluntaria 
morte obisse. De Visellio Varrone quamdiu provinciae prae- 
fuerit, nihil traditur; nam quod Tac. Annal. IV, 19 C. Visel- 
lium Varronem, cos. anni 24, narrat paternas inimicitias obten- 
dentem C. Silio diem dixisse, dubium est, num patrem, qui 
Germaniae inferiori praefuerat, tunc supervixisse significet; 
equidem paulo ante in ipsa provincia decessisse existimo. Ne- 
que illud narratur, quis ei successerit, sed non multo post 
anno 28 p. Chr. in Frisiorum seditione a Tac. Ann. IV, 71 
commemoratur L. Apronius, Germaniae inferioris legatus, idem, 

quem supra p. 129 vidimus Germanici olim legatum, tum 
Africae fuisse proconsulem. Quare, si recte C. Visellium 
coniccimus anno 23 decessisse, ac L. Apronium, cum Frisios 
oppugnaret, recens advenisse, videri poterit unius legati me- 
moria intercidisse, sed probabilius tamen est, cum inferior 
exercitus biennium vel quadriennium sine legato consulari 
fuisset, Apronium circa annum 26 in Germaniam esse missum. 
Etenim C. Silio quem successisse putamus? Nemo nominatur, 
sed in Frisiorum bello Tac. Ann. IV, 73 L. Apronium ait vexilla 
legionum e superiore provincia peditumque et equitum auxilia- 
rium delectos accivisse atque utrumque exercitum Frisiis in- 
tulisse, in quibus certum argumentum deprehendo, quo nullum 
tunc superioris Germaniae consularem legatum fuisse intelli- 
gam, qui si fuisset, aut ipse cum Apronio expeditionem ad- 
versus barbaros suscepisset, aut certe nominandus erat ab 
Tacito. Quare a C. Silio usque ad annum 29, i. e. per quin- 
quennium fere, superiorem Germaniam legato Augusti caruisse 
censeo addendumque erit hoc exemplum iis, quae a Suet. Tib. 
c. 41 afferuntur, de quibus in comment. epigraph. II p. 132 
disputavimus. Etenim anno 29 Seiani opera superiori Ger- 
maniae praefectus est Cn. Cornelius Lentulus Gaetulicus, cos. 
anni 26, eius, qui anno 1 a. Chr. consulatum gesserat primus- 
que familiae Gaetulici nomen peperit, (Tac. Ann. IV, 44) 
filius. Eum autem, quamvis esset Seiani affinis, tamen etiam 
post eius caedem incolumem fuisse magnaque Tiberii gratia 
florentem Germaniae praefuisse ait Tac. Annal. VI, 30, res 
anni 34 referens, accuratiusque Dio LIX, 22 eum, cum anno 
39 a Caligula propter seditionis suspicionem (Suet. Claud. c. 9) 
interficeretur, decem annos Germaniam rexisse narrat. 

Successit autem ei Ser. Sulpicius Galba, is, qui postea 
imperavit, cob. ann. 33, et quidem continuo; nam Suet. Galb. 
c. 6 eum praesente etiam tunc Gaio legiones Germanicas ad 
modestiam redegisse testatur. Restituit etiam ipsam provin- 
ciam Chattosque anno 41 vicit (Dion. LX, 8), deinde regens 
etiam tunc Germaniam Claudium, cui moderationem suam pro- 
barat , in Britanniam comitatus in urbem rediit anno 44, in- 
sequentique biennio Africam pro consule rexit (Suet. Galb. 7 ; 

Tac. Hist. I, 49). Sequitur eum Q. Curtius Rufus, consul 
incerti anni, qui cum in agro Mattiaco argenti fodinas aperu- 
isset, anno 47 insignia triumphi accepit (Tac. Annal. XI, 19). 
At in inferiore Germania L. Apronius item mansit usque ad 
mortem Tiberii, qui cum in reliquis provinciis, tum in Ger- 
mania, fortissimis legionibus munita, omnem mutationem time- 
bat, quem fuisse anno 35 in provincia ostendit Tac. Ann. VI, 
30, nec revocatum aut mortuum esse puto antequam Gaius 
imperare coepit. Is enim, quo tempore ipse in Gallia versa- 
batur, A. Claudium Gabinium Secundum praefecit, qui cum 
circa annum 38 consulatum gessisset (Borgh. Bull. Inst. arch. 
ann. 1847 p. 2), in Germania anno 41 Chaucis superatis cogno- 
men Chaucii sibi paravit (Dion. LX, 8; Suet. Claud. c. 24). 
Huic successit Sanquinius Maximus, qui postquam anno 26 
consulatum gessit (Borgh. Dium. Arcad. ann. 1831, 1 p. 294), 
urbi praefectus est initio Caligulae anno 38 in eaque prae- 
fectura auctus etiam altero consulatu anni 39 (Dion. LIX, 13) 
mansit Usque ad annum 42, quo in Germaniam missus est. 
In qua cum mortuus esset anno 47 (Tac. Ann. XI, 18), suc- 
cessit Cn. ille Domitius Corbulo, clarissimus aetatis suae im- 
perator, cos. anni 39. Qui quamdiu provinciam rexerit, non 
traditur, sed quoniam apud Tacitum in urbanis rebus non 
commemoratur nec, si adfuisset, propter auctoritatem hominis 
videtur taceri potuisse , suspicor eum in Germania mansisse, 
dum anno 54 ab Nerone Cappadociae impositus est (Comm. 
epigr. II p. 140). Cui suffectus est Pompeius Paulinus, pacis 
quam belli studiosior (Tac. Ann. XIII, 53), quem anno 58 
Dubius Avitus excepit (Tac. Ann. XIII, 54). In superiore 
Germania interim Q. Curtio successerat P. Pomponius Secun- 
.dus, vir ingenio et poetica laude insignis, (Quinct. X, 1, 93; 
Plin. ep. VII, 17 et XIII, 26 et XIV, 6) qui cum anno 23 
consulatum gessisset (Borghes. in Bull. Inst. arch. 1848 p. 42), 
propter Seiani amicitiam a Tiberio in vinculis habitus est per 
septem annos, liberatusque a Caligula Germaniam rexit, quam- 
diu Claudius imperavit atque etiam initiis Neronis. Nam qui 
ei successit L. Anstitius Vetus (Tac. Ann. XIII, 53), consu- 
latum gesserat anno 55, qui si provinciam accepit anno 56, 

per biennium fere praefuit ; nam excepit eum iam anno 58 
T. Curtilius Mancia (Tac. Ann. XIII, 5(i), cuius vita reliqua 
est ignotior. Nec quando provincia abierit, traditur, sed cum 
eodem fere tempore inierit, quo in inferiore Germania Dubius 
Avitus, decessisse etiam una cum hoc coniicio idque eo magis, 
quod utramque Germaniam acceperunt Scribonii - Rufus et 
Proculus, fratres egregia concordia nobiles, sed nobis parum 
noti, qui quia Neronis suspicionem moverant, anno GG in Grae- 
ciam evocati et necati sunt (Dion. LXIII, 17). In eorum locum 
missi sunt, ad inferiorem provinciam regendam C. Fonteius 
Capito, cos. anni 59, qui cum in suspicionem imperii affectati 
venisset, iussu Galbae anno (18 occisus est (Tac. hist. I, 7 et 
37; III, G‘2 ; Dion. LXIV, 2), ad superiorem L. Verginius Rufus, 
cos. anni 63, qui cum Vindicis seditionem oppressisset, tarde 
Nerone deserto ad Galbae partes transierat ideoque novo im- 
peratori suspectus specie amicitiae in urbem abductus erat 
(Tac. liist. I, 8). Huic statim suffectus est Ilordeonius Flaccus 
(Tac. liist. I, 9 sq.), qui a legionibus, quarum contumaciam 
coercere non poterat, occisus est (Tac. hist. IV, 36); Capitoni 
A. Vitellius, cos. anni 48, successit (Tac. hist. I, 9), qui paulo 
post imperium adeptus est. Qui cum in urbem proficisceretur, 
quem suo loco provinciae praefecit? Nemo nominatur a Ta- 
cito, qui illorum temporum historiam plene scripsit, sed hoc 
tantum habet Hist. II , 57 curam ripae /Jordeonio Flacco esse 
permissam. Hoc quid significat? Num antea ripae curam 
nullam habuerat Flaccus? At necesse erat baberct qui supe- 
riorem Germaniam tueretur. Aliud igitur dicit Tacitus, nimi- 
rum hoc, utramque Germaniam ei esse commissam, quae cum 
maxima copiarum pars cum Vitellio in Italiam abisBet, non 
amplius duobus legatis consularibus videbatur egere. Itaque 
Tacitus Hist. IV, 12, ubi Civilis seditionem narrat, unum 
Hordeonium nominat: ille in inferiore provincia bellum gerit, 
ille omnium legionum legatis imperat, ille unus totam rem 
administrat , ut neminem alium tunc inferiori Germaniae prae- 
fuisse eluceat. Sed occiso eo rursus divisae sunt Germaniae; 
nam Licinius Mucianus, qui tunc Romae imperium procurabat, 
in inferiorem misit Q. Petilium Cerialent Caesium Rufum, 

Vespasiani ipsius affinem (Tac. Hist. III, 59), qui cum anno 70 
a Cal. Apr. consulatum cum Muciano gessisset (Ioseph. de 
bell. Iud. VII, 4) paulo postquam Capitolium a. d. XI Cal. 
Iui. restitui coeptum est (Tac. Ilist. IV, 53), in provinciam 
abiit. In qua quanta felicitate seditiosos populos oppresserit 
omniaque composuerit, non referam; mansit autem usque ad 
exeuntem annum 71, cum in Britannia Vettio Bolano substi- 
tutus est (lac. Agr. Ir). At superiori provinciae eodem tem- 
pore quo inferiori Cerialis, impositus est Annius Gallus (Tac. 
Ilist. IV, (i8 et V, 19), qui pacatam provinciam habuit. 

Ita perpetuam legatorum utriusque Germaniae seriem con- 
texuimus, qui cum maximos exercitus regerent, praetermitti 
in historia non potuerunt. Keliquis autem quattuor provinciis 
Gallicis qui praeerant, quia nec consulari, sed praetoria tan- 
tum dignitate praediti erant, nec fere rerum gerendarum fa- 
cultatem habebant, plerique ignorantur: quare illud unum 
commemoramus, quam divisionem provinciarum Augustus in- 
stituerat, mansisse usque ad imperatorem Vespasianum. Nar- 
bonensis proconsularis erat provincia ac tam pacata, ut nun- 
quam legati severiore imperio opus esset, reliquae principis 
legatorum, Lugdunensis, Aquitania, Belgica, ex quibus una 
Aquitania hoc videtur praecipuum habuisse, ut, qui eam rexisset, 
consulatu ornari soleret (Tac. Agrie, c. 4). Ipsa legatorum 
nomina, quae pauca nota sunt, afferre inutile est. 

DE 

ORIGINE BELLI CIVILIS CAESARIANI APPENDIX CRITICA. 

Breviter, quantum fieri potuit, in superiore commentatione 
originem belli civilis Caesariani exposuimus, relictisque multis 
rebus, quae cognitu essent dignissimae, pro instituto nostro 
id potissimum secuti sumus, ut quo quisque tempore Galliam 
provinciam suscepisset, quo decessisset, accurate demonstra- 
remus. Sed haec quae scripsimus, dum domi retinemus, alias 
commentationes addimus, totum opus in artis formam redigi- 
mus, invitis nobis magnum ac molestum hercle negotium natum 
est, quod nec timide defugere aut fastidiose despicere dcccrct, 
et recte si administraretur, copiosam disputationem requireret. 
Nescio enim quo pacto accidit, ut interim haec ipsa de iure 
Caesaris et Pompeii quaestio studia virorum doctorum exci- 
taret quaeque diu neglecta neque unquam satis explicata esset, 
ea subito quasi in lucem revocata magnas ingenii ac doctrinae 
contentiones gigneret. Neque id hercle iurc ita fieri negetn. 
Quis enim in tota prope historia ltomana locus debet esse 
omnium studiis dignior quam ille, quo libertas antiqua in im- 
peratorum dominationem transire coepit, quo omnia et com- 
moda et incommoda veteris reipublicae apparent luculentissime, 
quo denique imperatoriae potentiae constituendae necessitas 
intelligitur? Qui quod parum adhuc erat illustratus, maxima- 
rum rerum de interitu libertatis et iure imperii consecuta est 
ignoratio. Sed quo tamen casu maximae saepe quaestiones ex 
tenebris quasi excitari soleant, advertere iuvat. Prodierunt 
igitur duorum doctissimorum virorum libelli, qui quod nos 
tamquam sub alieno nomine paucis, sed abunde tamen con- 
fecisse videremur, id propria disputatione sibi explicandum 
proponerent, quae origo belli civilis Caesariani, quo iure Pom- 
peius, quo Caesar, utrius causa iustior fuisset. Quorum sen- 
tentiae etsi ita inter se discrepant, ut una quodammodo elevari 

videatur ab altera, in tanta tamen et argumenti difficultate et 
virorum ipsorum auctoritate et libellorum eruditione si nostris 
contenti illos neglexissemus, verendum esse putavimus, ne 
magnam quaestionis partem reliquisse ac quod deberemus pa- 
rum absolvisse videremur. Transibit etiam oratio eo, ut non 
amplius de Caesare et Pompeio, sed ut de universa republica 
Romana agatur quodque ad omnia imperii Romani tempora 
pertineat, ab coniectura parum vera liberandum sit. Neque 
vero quae scripseramus mutare inserendaque alienarum opinio- 
num refutatione nostram disputationem perturbare placebat. 
Quare nostra quae supra leguntur, qualia scripseramus, nullo 
verbo aut addito aut dempto intacta reliquimus, sed hanc ap- 
pendicem criticam adiecimua, qua superiorem disputationem 
quasi expleremus quaeque a viris doctissimis contra dicuntur, 
diligentissime persequeremur. 

Habebit autem disputatio nostra praeter argumentum ipsum, 
de quo agitur, magnam et utilitatem et auctoritatem ad duas 
res maximas demonstrandas, quae cum soleant in hoc genere 
quaestionum commendari ac praecipi, nimis tamen facile negli- 
guntur. Etenim, si veteribus temporibus quae acta sint, nar- 
rentur, quid magis caveri iubent, quam ne ab auctoribus qui 
tradiderunt desciscas? Difficile enim omnino factu est, ut 
impune prae tua sapientia veteres auctores contemnas, non 
tantum bonos, quorum nec fides nec scientia, nisi magnopere 
tibi ipse placeas, ullo modo possit incusari, verum etiam me- 
diocres. Tanta est nostrorum morum atque institutorum cum 
veteribus discrepantia, tanta plurimorum qui illa tradiderunt 
diligentia. Errat etiam facile iudicium, ut eum quem non 
debeas contemnendum esse putes eoque magis si cum iis quae 
ipse inveneris pugnare videatur. Veluti horum in quibus 
disputatio nostra versatur, temporum duo tantum extant paulo 
copiosiores ac perpetui enarratores, Dio Cassius et Appianus. 
Quorum uterque quia Graece scripsit, quasi Romanas res 
nescierit, a quibusdam contemnitur, praesertim si qua in re 
ab Cicerone vel Caesare dissentiendi speciem praebeat. Nos 
vero non modo Appianum, cuius bellorum civilium historia 
fere laudari solet, verum etiam Dionem fatemur in Caesaris 

rebus a nobis inventum esse ducem verissimum , accuratissi- 
mum, in ipsa rerum serie ac tempore constituendo diligentis- 
simum, apud quem sicubi offenderemus, ut subtilius quaesi- 
vimus, nostra non illius culpa id fieri perspeximus. Neque 
hercle si recte iudicare volemus, cum, qui maximos exercitus 
rexerit, plurimas res gesserit in senatoriisque muneribus con- 
senuerit, in Caesaris rebus narrandis peccare aut voluisse aut 
potuisse statuemus. Quare, si quo loco veteres auctores inter 
se non dissentiant (id enim raro fit nec certe frequentius quam 
ipsi hodie in iis quae vidimus aut accepimus dissentimus), 
sed dissentire videantur, consentaneum est, non ut alterutrum 
peccasse existimemus, sed ut primum, si fieri possit, utriusque 
auctoritate conservata aliquam eorum conciliandorum rationem 
ineamus, deinde ut nostrae scientiae diffidentes num dixerint 
quae dicere videantur, examinemus. Atque hoc vitium male 
intelligendorum veterum scriptorum incredibile prope est quam 
late pateat, ad quot et quantos errores ducat: quod non tam 
ex quadam nostra negligentia, quam ex rei ipsius difficultate 
nascitur. Pauci enim omnino quae nostra lingua dici audi- 
mus, ita intelligimus, ut voluerunt intelligi qui dixerunt, nedum 
veteres scriptores recte, interpretari sit omnium. Quo magis 
cavendum erit insigninque exempla, quibus moneri possimus, 
diligenter animadvertendn. Neque vero haec ita disputo, ut 
alios viros doctos superbe vituperem, me ipsum nunquam nec 
veteres scriptores minus recte iutellexissc nec in eorum aucto- 
ritate aestimanda errasse censeam; sed illud ostendere vole- 
bam, etiam in hoc quasi historico genere antiquitatis cogno- 
scendae arte quadam critica opus esse, quam qui scriptoribus 
antiquis edendis recensendisque circumscribunt, amplissimae 
scientiae iusto artiores fines constituunt. 

Veruntamen, ut ad rem de qua agitur veniamus, ex libellis, 
quos supra diximus, prior exiit Frid. Hofmanni de origine 
belli civilis Caesariani commentarius (Heroi. 1857), qui histo- 
ricam imprimis rationem sequitur. Diligentissime enim quo 
quidque tempore actum sit, persequitur, consilia artesque 
eorum, qui cgeilint , explicat, multum in iis quae acciderunt 
accurate enarrandis versatur, denique etsi nihil quod aliqua 

interpretatione egeat, praetermittere cupit, historici potissimum 
partes tuetur. Itaque propriam aliquam laudem habet etiam 
praeter hanc, de qua disputamus, quaestionem, in qua si minus 
recte videbitur iudicassc, illud relinquetur, quod multarum 
rerum tempora constituit primusque quantae hoc loco difficul- 
tates ac tenebrae laterent, indicavit. Est autem Hofmannianae 
opinionis summa haec. De legis Vatiniae die quod statuit, 
idem nos, idem ante utrumque nostrum Ferratius docuerat 
neque ulla potest superesse dubitatio, quin prius quinquennium 
imperii, quod Caesari datum sit, ab ipsa legis die i. e. a Cal. 
Mart. anni 59 usque ad Cal. Martias quintas anni 54 pertineat. 
Ipsam legis Vatiniae vim ac naturam, quam nos etiam extra 
Caesaris res persecuti multa vidimus de provincia Gallia 
sanxisse, praetermittit. Alterius quinquennii auctorem non ut 
vulgo C. Trebonium tribunum plebis, sed, ut nos, Cn. Pom- 
peium et M. Crassum fuisse ostendit, diem autem discedens 
a nostra quae supra exposita est sententia, exisse statuit Cal. 
Mart. anni 49. Tunc anno 52 decem tribunorum plebis lege 
Caesari datum esse, ut ultimo imperii anno i. e. 50 a Chr. 
absens et provinciam exercitumque retinens consulatum peteret, 
quo facto eum existimat ultro deposita provincia consulatum 
anno 49 fuisse gesturum. Sed cum eo honore inimicorum 
insidiis deiectus esset, hanc contentionem extitisse, ut ipse 
anni 48 consulatum peteret, Pompeiam absentis rationem ha- 
bendam esse negarent. Ea de causa a. d. VII Id. Ian. anni 49 
senatusconsultum illud factum esse, quo provincia exercitusque 
ei adimeretur: hinc originem belli natam, hinc ius et Pompe- 
ianorum et Caesaris esse repetendum. Pendent igitur omnia 
ex duabas maxime his rebus, primum ut Ilofmannus imperii 
lege Pompeia dati diem Cal. Martiis anni 49 exisse censeat, 
deinde ut petitionem consulatus anni 49 datam esse existimet. 

De utraque re cum nos in superiore commentatione aliter 
statuerimus, age argumenta rationesque, quibus vir praestan- 
'tissimus utitur, examinemus, quae si refellerimus, nostrae sen- 
tentiae non mediocrem fidem adiiciemus. Initium autem dispu- 
tandi sumit ab Dione Cassio XXXIX, 33, qui locus supra 
p. 78 et 86 allatus e.'t, qui postquam Cn. Pompeio et M. Crasso 

lege Trebonia provincias in quinquennium ilatns esse narravit, 
Caesari postulantibus amicis ferentibusque ipsis consulibus 
triennium adiectum esse scribit, <oaxs xr ( v r^sp-oviav xat ixetvtp 
xpta IiYj -Xst'ui , (oqs xotXrjIR? supisxexai, pixovai. At Appia- 
nus bell. civ. II, 18, Cicero Phil. II, 10, Velleius II, 46, Li- 
vius epit. CV, Plutarchus Pomp. c. f>2, i. e. omnes, qui huius 
rei mentionem faciunt, alterum quinquennium adiectum esse 
tradunt. Discrepare igitur cum videretur Dionis auctoritas 
cum ceteris, ad praecipitem illam et lubricam rationem Hof- 
mannus delatus est, ut errasse Dionem statueret: periculosam 
sane eam esse, sed eum interpretando ad elevandam dissen- 
sionem nihil profici possit, aut desperandam omnino esse ve- 
ritatem aut aestimatione facta utram sequi malimus auctoritatem 
eligendum. Neque tanti faciendum esse Dionis hoc testimo- 
nium, qui cum addat locrfs zdXrfiks eopfoxexctt, i fisum indicare, 
non quae apud auctores invenerit, sed quae ipse statuerit, a 
sese referri. Nobis vero ipsa illa verba magnam videntur 
.habere confirmationem, ut Dionis testimonium ne contemnamus. 
Ostendunt enim quod apud auctores reperisset, non temere 
eum, sed ratiocinatione instituta posuisse; Dionem autem potius 
errasse , qui optimis auctoribus uteretur, in rationibus sub- 
ducendis, quam nos, qui post tantum temporis intervallum scri- 
bamus, quantae superbiae est existimare? Ac nonne ipse et 
posse et debere alios secum dissentire indicat? Si quis quod 
verum sit quaerat, triennium ait esse datum: specie igitur 
plus dabatur, quam speciem qui sequeretur, eum dissentire 
oportebat. Denique numquid dissentit Dio? Appianus alte- 
rum quinquennium praeter prius Caesari datum esse scribit, 
Velleius prorogatam in quinquennium provinciam, similiterque 
Cicero et Livius: ipse consules effecisse, ut Caesari impe- 
rium in triennium produceretur. Illi igitur dc lege , in qua 
quinquennium nominatum sit, dicunt, hic lege omissa quid ex 
ea consecutum sit refert. Nulla igitur est illa quam Ilofnmn- 
nus maximam esse statuit Dionis cura reliquis auctoribus dis- 
sensio deducimurque ad eam consuetudinem Romanam, quae 
supra p. 86 a nobis commemorata est, ut imperii prorogatio non 
ab exitu veteris imperii , sed ab die novae legis numeraretui - . 

At Dioni erroris quem opinatur de imperio Caesaris duas 
fuisse causas arbitratur Hofmannus p. 12. Una, inquit, in eo 
posita est, quod persuadere sibi non potuit, Vatinia lege Cae- 
sari, qui ante annum 58 provinciam non attigisset, deceden- 
dum iam fuisse anno 54, i. e. quattuor non amplius annis 
exactis : quo factum est, ut unum annum quem addidit quin- 
quennio priori, de altero necessario detraheret. Scilicet nos 
Dione longe sumus rerum Romanarum peritiores, longe dili- 
gentiores, longe melioribus auctoribus instructi, explicaturque 
praeclare unus eius eiTor statuendo altero. Altem de triennio 
peccandi causa fuit in tertio eius errore. Nam libr. XL , 59 
de anno 51 sic scribit: exparte o’ (6 II opitulo?) ortu;, oxav rov 
SeSopsvov oi ypovov (Kaioap) 8iap£iQ (tooto 8e oux I? paxpav, 
a XX’ eui)u; 4v rip uorepip erei ■yevij.aeabat ffteXXe) ta re SxXa 
xaradr^at xal iSitotsuacuv oixaSe i-avsXfhfl. Item Caelius apud 
Cicero epist. VIII, 8, 9 anno 51 narrat: Illa praeterea Cn. 
Pompeii sunt animadversa , quae maxime confidentiam attulerunt 
hominibus, ut diceret se ante Cal, Mart. (anni 50) non posse 
sine iniuria de provinciis Caesaris statuere, post Cal. Mart. se 
non dubitaturum. Pix his duobus locis inter se collaris Hof- 
mannus p. 12 efficit, ut Dionis sententia fuerit, Caesaris im- 
perium anno 50 exisse et quidem initio eius anni. At quid, 
quaeso? Num de eadem re dicere existimamus Dionem et 
Caelium ? Ille de exitu imperii narrat, hic voluisse Pompeium 
post Cal. Mart. de Galliis statuere, atque Hofmanno, si cau- 
sam suam probare vellet, imprimis hoc agendum erat, ut 
doceret non potuisse statui de provinciis , antequam essent, 
vacuae, nec potuisse fieri, ut etiam cum alius imperio tene- 
rentur, utrum eas consulares in proximum annum an praeto- 
rias esse oporteret, deliberaretur. Veruntamen hoc nec de- 
monstravit Hofmannus nec poterit, opinor, demonstrare. Quare 
subtiliore interpretatione adhibita cum intelligamus de alia re 
dicere Caelium, de alia Ixionem, huius de imperio Caesariano 
testimonium illud esse colligimus, ut id anno 50 exisse dixerit ; 
de initio eius anni ac Cal. Martiis nihil invenimus; nam suObc 
i.v tu) uoxspqi eiEt est proximo insequenti anno. At etiam Ap- 
pianus anno 50 Caesaris imperium ex lege Pompeia exisse 

tradit, primum non obscure libr. II, 26, tum aperte c. 27, ubi 
agens de senatu, qui Cal. Mart. anni 50 habitus est, sic scribit: 
KXauStos sisrjfstTO 7rs[j.itEiv Kaioopt 6ia6d/_oo< iirl ta sitvrj’ xai 
fap eXrj-j-sv 6 yaphvoi, unde Hofmannus (p. 29) eo ipso die, 
quo habitus est senatus, i. e. Cal. Mart. finiri imperium col- 
ligit, parum recta rursus utens interpretatione; nam EXij-ysv 6 
ypovos est appropinquabat finis temporis , exibat tempus. Quare 
tantum abest Appianus ut Cal. Mart. anni 50 exisse tradat, 
ut post eum diem exisse doceat. 

Veruntamen contemnit Hofmannus hos auctores, quamvis 
soli ex omnibus de imperii Caesariani exitu non significatio- 
nem aliquam obscuriorem, sed apertum testimonium habeant. 
Displicet ei totus annus 50, idque multis de causis, ex quibus 
quattuor nominat p. 13. Et primum quidem, inquit, qui quin- 
quennium Caesaris imperio lege Pompeii et Crassi additum 
esse putat, idem decedendum fuisse Caesari anno 50 conten- 
dere non potest; contenderet enim ea, quae non essent apta et 
inter se convenientia. Nimirum a Cal. Mart. anni 54, qui legis 
Vatiniae dies fuerat, ad annum 50 quadriennium tantum fit. 
Itaque Dionem quidem excusat Hofmannus, qui cum dc trien- 
nio tradidisset, ad eum annum aliqua ratione pervenire potuerit. 
At Appiano quid faciamus? Tradidit de priore Caesaris quin- 
quennio, tradit de altero, tamen anno 50 finit imperium. Im- 
memor, inquit, suae in alienam sententiam transiit nec quid 
quisque dicat, sed quid cuique consentaneum sit dicere, id 
nos spectare oportet. Numeros, opinor, nesciebat aut tam 
supinae erat oscitantiae, ut quod modo dixisset , id ipse obli- 
visceretur. Nonne ipsa haec vitii, quod ei tribuitur, absur- 
ditas, ne quemquam omnino ita peccasse arbitraremur, efficere 
debuit? Alterum, quo Dionis error convincatur, argumentum 
petitur ex Suetonii Caes. c. 26: Caesar egit cum tribunis plebis, 
collegam se Pompeib destinantibus, id potius ad populum ferrent, 
ut absenti sibi, quandoque imperii tempus expleri coepisset , petitio 
secundi consulatus daretur , ex quibus verbis Hofmannus peti- 
tionem illam extraordinariam ad ultimum imperii annum per- 
tinere colligit: iam Caesarem anno 50 petere voluisse consu- 
latum, efficique, ut ante comitia anni 50 non exierit imperium. 

Redargui igitur Dionem, qui de Cal. Mart. anni 50 cogitet. 
Haec ratio nititur tota et illo qui putatur Dionis errore, et ea 
opinione de petitione consulatus, quam infra refutabimus, et 
denique interpretatione Suetonii parum vel subtili vel neces- 
saria. Nam quandoque imperii tempus expleri coepisset cur ad 
ultimum imperii annum pertineat? Irnmo ad eum qui exple- 
tum imperium proximus insequitur annum pertinet: coeperat 
expleri imperium postquam exiit. Ultimum quidem imperii 
annum cur potius intelligamus quam primum aut secundum 
aut quemvis denique? Initium enim explendi imperii primo 
eius anno magis etiam factum est quam ultimo. Reliqua igitur, 
de quibus aut diximus aut postea dicere debebimus, si omit- 
tamus, parum accurata interpretatione hoc quoque argumentum 
natum est. 

Verum Cicero et Caesar, gravissimi omnium auctores, 
annum 50 Dionisque sententiam redarguunt. Ille ad Att. VII, 9 
extremo Decembri anni 50 de universa republica sic scribit: 
De reliquis quid est deterrimum ? Concedere illi quod impuden- 
tissime postulat. Nam quid impudentius? Tenuisti provinciam 
per decem annos , non tibi a senatu , sed a te ipso per vim et 
factionem datos. Praeteriit tempus non legis , sed libidinis tuae. 
Fac tamen legis: ut succedatur decernitur Impedis et ais: Habe 
■mei rationem. Habe tu nostram. Exercitum tu habeas diutius 
quam populus iussit invito senatu? Haec verba cum exeunte 
anno 50 scripta sint, tamen non ad id tempus, quo scripta sint, 
sed ad id quo de provinciis Caesaris senatus futurus erat i. e. 
ad ineuntem mensem Ianuarium anni 49 pertinere censet Hof- 
mannus p. 14. De futuris igitur rebus quod agebat Cicero, 
futuris, opinor, temporibus usus est. Non usus est, posuit 
perfecta et praesentia, tamquam de re praesenti loqueretur; sed 
quod Caesar provinciam per decem annos tenuisse dicitur, 
ideo Hofmannus, qui anno 50 decem annos imperii Caesariani 
ullo modo praeterire potuisse neget, novam hanc rationem exco- 
gitat , ut Ciceronem alio tempore scripsisse , alio cogitasse 
censeat. Sed fac verum sit, quod vix quisquam poterit credere, 
ut Cicero tamquam potita furore abreptus aliud dixerit, aliud 
cogitarit: pauci enim omnino dies inter extremum mensem 
* 11 * 

Decembrem, quo epistola data est, et inter initium mensis 
Ianuarii, quo senatus habitus est, intercedunt : referantur Ci- 
ceronis verba ad tempus senatus habiti. Numquid rectius 
Caesar decem annos explesse dicitur? Nostra quidem ratione, 
qui non vulgares annos, sed duo quiuquennia, quorum prioris 
sex prope menses perierint, intelligamus , et exeunte anno 50 
et ineunte 49 decem anni praeterierant, Hofmanniana autem, 
qui Cal. Mart. anni 49 alterum quinquennium finiat, si de 
senatus die atque ineunte mense Ianuario anni 49 intelligatur, 
tamen duo menses ad decem annos desint. Quid igitur iuvat 
tam contorta et obscura interpretatione uti, si tamen quod 
velis non assequare? Sed est etiam hoc apud Ciceronem 
praeteriit tempus legis, quod si ad mensem Ianuarium anni 49 
referatur, quicquam confirmationis Dionis sententiae afferri 
Hofmannus negat. Et recte negat, sed ei Dionis sententiae, 
quam ipse sibi finxit, non ex testimoniis incorrupte traditis 
effecit, sed ita, si interpretationem illam, quam modo redar- 
guimus, probemus. Nos vero hoc de quo disputavimus Cice- 
ronis loco vix ullum censemus esse posse certius testimonium, 
ut mense Decembri anni 50, quo epistola scripta est, alterum 
Caesaris quinquennium iam expletum fuisse intelligamus. Postu- 
lata Caesaris exponit Cicero. Tenuit provinciam per decem 
annos. Quid potest esse minus obscurum? Praeteriit tempus 
legis Pompeiae Liciniae, quae ut Caesari gratificaretur, alterum 
quinquennium addiderat. Potest successor mitti et mittitur. 
Numquid potest esse apertius? Contra Caesar impediens non 
exisse tempus suum negat, sed ait : Habe mei rationem i. e. 
absentis comitiis consularibus anni 49. Quid potest expectari 
certius, cum mense Decembri anni 50, cum imperium Caesaris 
exisset, hoc tantum actum esse intelligamus, utrum eius ab- 
sentis ex lege tribunicia in consulatu petendo ratio habenda 
esset necne. Veruntamen desciscens quodammodo a se ipso 
ac rediens eo, ut epistolam de eo quo scripta est tempore in- 
telligat, Hofmannus, quae sequuntur, inquit, exercitum tu habeas 
diutius quam populus iussit invito senatu , perspicue significant 
extremo anno 50 imperii tempus nondum fuisse circumactum. 
Aliis sit hoc perspicuum, nobis quidem non est. In coniunctivo 

habent illud ineat, ut non debere Caesari diutius concedi pro- 
vinciam Cicero censeat; utrum habeat ille iam diutius necne, 
non decernitur. 

Paulo plura de Cicerone diximus inviti, pauca dicemus 
de Caesare bell. civ. I, 9, qui ineunte anno 49 ad Pompeium . 
sic scripsisse se narrat: Doluisse se quod populi Romani bene- 
ficium sibi per contumeliam ab inimicis extorqueretur ereptoque 
semenstri imperio in urbem retraheretur , cuius absentis rationem 
haberi proximis comitiis populus iussisset. De his ita -Hofman- 
nus p. 14 disputat, comitia proxima dici aut ea quae antece- 
dant anni 50 aut quae insequantur anni 49; quare cum semenstre 
imperium ereptum esse narretur, ad initium aut anni 49 aut 
anni 48 perveniri, nullo modo ad initium anni 50, de quo Dio 
credat. Nimirum si semenstre imperium vel omnino quod 
tempus ad comitia consularia pertinebat, imperio lege Pom- 
peia dato comprehendi oporteret; sed id Hofmannum ex Sue- 
tonii loco minus recte explicato effecisse ostendimus. Ac tota 
haec ratio ad errorem qui falso Dioni imputatur refellendum 
pertinet. 

Verum omnia haec, quae adhuc examinavimus, in anno 50 
reiiciendo versantur: quae proficisci intelleximus ab Dionis 
loco parum recte explicato, propagari ad multas minus subtiles 
interpretationes errorumque a se ad alios magnas translationes. 
Sequitur deinceps apud Hofmannum p. 15, ut suae de Cae- 
saris imperio opinionis rationem reddat, quam admodum sim- 
plicem esse video et eam, ut tot homines in re tam aperta 
unquam peccare potuisse merito mirere. Decem annos, inquit, 
Caesari datos esse constat; item prius quinquennium Cal. 
Mart. anni 54 exisse. Adde altorum quinquennium, confecta 
res est, pervenietur ad Cal. Mart. anni 49. Nimirum illud 
omisit nec unquam cogitavit, in quo tota ratio nititur, alterum 
quinquennium ab confecto priore necesse esse incipi. Id contra 
sese habere supra p. 84 ostendimus, iterumque postea aliis 
argumentis confirmabimus. Cadit igitur haec ratio, quae si 
vera esset, sola rem conficeret. Diffidebat tamen vir doctus 
ipse quodammodo tantae rationis simplicitati eamque duobus 
aliis argumentis quasi commendandam esse putavit. Primum 

tria cogitari posse ait, ut Caesar initio aut anni 50 aut 49 
aut 48 decedere debuerit, sed cum duo reliqui anni excludan- 
tur, unum relinqui 40. At cur tandem ineunte anno impe- 
rium exierit necesse est? Cur exeunte aut medio anno aut 
quovis denique die finiri non potest? Hoc frustra quaeras: 
unum illud de die legis Vatiniae videtur sequi. Deinde a 
Suetonio c. ‘26 hoc dici datum esse Caesari, ut ultimo imperii 
a Pompeio dati anno consulatum peteret, petere autem voluisse 
anno 50: ita effici, ut ante comitia anni 40 decedere debuerit. 
Hoc quoque simplicissime concluditur; sed nec Suetonius illud 
dicit nec Caesar unquam de anni 49 consulatu cogitavit : illud 
paulo supra ostendimus, hoc postea in Hofmanni opinione re- 
fellenda docebimus. 

At enim multa opinioni suae obstare videt Hofmannus, 
ex quibus quaedam iam examinavimus, alia postea loco com- 
modiore commemorabimus. Neque in eo quod Hirtius bell. 
Gall. VIII, 39 narrat, longi erimus, qui cum anno 51 prope 
exeunte unam aestatem ad bellum gerendum Caesari reliquam 
fuisse refert, post aestatem anni 50 eius imperium exisse signi- 
ficat, nihil aliud. Magnam vero in universa hac quaestione 
auctoritatem habet Cicero epist. VIII ,11, quo loco imprimis 
nos supra p. 84 ad diem imperii Caesariani definiendum usi 
sumus. Scribit enim Caelius ad Ciceronem mense Aprili 
anni 50, Pompeium cum senatu in id incubuisse, ut Idibus 
Novembr. eius anni Caesar decedat: Scaena rei totius haec: 
Pompeius tamquam Caesarem non impugnet, sed quod illi aequum 
putet , constituat, ait Curionem quaerere discordias. De his du- 
pliciter, ut debebat, Hofmannus disputat, primum ut post illas 
Idus imperium exisse doceat, deinde ut causam, cur eum tamen 
diem Pompeius constituerit, reperiat. Initium autem ducit 
hinc: pro ipsa die quam lex Pompeia Licinia praescripserit, 
Idus Novembres non posse haberi, quin omnes rationes suae 
plane perturbentur. At perturbentur sane, dummodo quod 
verum est, reperiatur. Caesaris imperium aut ante Idus No- 
vembres aut ipsis aut post exisse. Reetissiine. Si ante exisset, 
Pompeium non, aequum , sed admodum liberalem fuisse futu- 
rum. Rectissime hoc quoque. Si ipsis Idibus Nov. exisset, 

Pompeii aequitatem intelligi, sed Curionis tribuni plebis, qui 
Caesaris causam tuebatur, non perspici querelas nec cur ille 
alterum Pompeii consulatum exagitare dicatur ; hoc enim addit 
Caelius. At quaerere illum ait discordias Pompeius, nihil esse 
quod iuste succenseret, propterea quod ipse quod aequum 
esset, servaret. Exagitandi vero Pompeii causam maximam 
nos quidem invenimus. Nam Pompeio ipso .assentiente tribuni 
plebis anno 52 (Caes. bell. civ. I, 32) tulerant, ut Caesarie 
absentis et provinciam retinentis in consulatu anni 48 petendo 
ratio haberetur eamque ob rem ille usque ad comitia anni 49 
ne revocaretur: quanta igitur erat eius inconstantia, qui iam 
cuius tribuendi ipse auctor fuisset, id eriperet? Unde copiosa 
Pompeii insectandi materies sumi poterat, imprimis ex secundo 
consulatu, in quo ille amplissimarum provinciarum accipien- 
darum causa plurima violenter fecerat. At Hofmannus cum 
nisi de tempore, quod lege datum erat, aliquid ademisse di- 
catur, nullam Pompeii vituperandi causam fuisse putet eamque 
ob rem Caesari Idibus Nov. anni 50 diem exire potuisse neget, 
unum relinqui ait, ut imperium ultra eum diem pertinuerit. 
Veruntamen quo iam abit illa aequitas, qua Pompeius gloria- 
batur? Qui si de eo tempore, quod sua ipse lege a populo 
Romano dandum curaverat, aliquid adimere voluisset, nonne 
summa fuisset non modo iniquitate, sed superbia ac prope 
insania? 

Nascitur enim hoc loco haec quaestio maxima. Faciamus 
imperium Caesari usque ad Calendas Martias anni 49 datum 
fuisse: num fieri potuit, ut senatus Pompeiusque id ei Idib. 
Nov. anni 50 eripere vellent? Redit enim tota res illo, num 
senatui ea quae populus iusserat, reprehendere licuerit; nam 
ad populum de altero Caesaris quinquennio latum erat, senatus 
autem solus de successore ei mittendo decrevit. Iam id nemo qui 
reipublicae Romanae more leviter imbutus erit, dicet: everteret 
enim omnia. Tot latae sunt leges perniciosae ab tribunis plebis, 
quarum tollendarum summa cupiditate senatus flagraret , tot 
res plebis opera perrogarunt Gracchi, Saturninus, Drusus, 
Clodius. Earum num unquam factum est, ut ulla senatus 
consulto tolleretur vel ut contra ullam decerneretur? Contra 

rempublicam id fuisset; nam populus Romanus summum habet 
omnium rerum arbitrium, qui quicquid rite sanxerit, id cum 
ab reliquis, tum ab senatu observari debet. Decrevit aliquando 
senatus, quae apud populum acta essent, rite lata non esse, 
ac leges esse negavit, quae esse viderentur, sed nunquam 
contra ea, quae ab populo rite iussa nec tamquam vi vel vitio 
lata essent reprehensa, decrevit. Iam haec de imperio Cae-? 
saris lex non erat tribunicia, sed consularis atque ab ipso 
Pompeio lata, reprehendere igitur eam quasi minus rite latam 
nee senatus poterat nec Pompeius. Quare si senatus Cal. Nov.. 
anni 50 successorem mittere volebat, necesse est aut ante eas 
Idus aut ipsis dies legis exierit peccabuntque insigniter omnes, 
qui Cal. Ian. anni 40 aut omnino post Idus Nov. anni 50 im- 
perium Caesaris lege Pompeia datum linient. At senatus Pom- 
peiusque quam primum decedere volebant Caesarem ipsaque 
aequitate servata legem tenere, nihil ultra concedere. Ideo 
efficitur, ut ipsis his Idib. Novembr. Caesaris imperium exierit. 

- Veruntamen ipse Ilofmaunus quam Iduum Novembrium 
rationem reddit? Nullam, quantum equidem video, nec quie- 
quam reperit, cur in Idus Novembres senatus cum Pompeio 
potius incubuerit quam in quemvis alium exeuntis anni 50 
diem. Suspicionem profert, quam suspicionem esse ipse fatetur. 
Pompeius, inquit, has condiciones tulit, ut Caesar si consula- 
tum anno 50 petere vellet, antea de provincia decederet, co- 
mitia vero, ne Caesar ultra quam satis premeretur, in Idus 
Novembres reficerentur. Sio igitur futurum erat, ut usque 
ad Idus Novembres anni 50 Gallias regeret , tunc consul de- 
signatus Cal. Ian. anni 49 consulatum gereret. Has condi- 
ciones, quaeso, cur tandem Caesar non accepit ? Quid unquam 
plus postulavit? Tantum si Pompeiani concessissent, certe 
nullum bellum civile extitisset. Quare, etiamsi Caesarem ante 
expletum imperium retrahi in urbem potuisse et anno 50 con- 
sulatum petisse et reliqua omnia, quae falsa esse docuimus, 
verissima esse fateamur, ad huius loci scopulos Hofmanniana 
opinio eiicitur tota. 

Adiungit autem huic de Caesaris imperio disputationi Hof- 
mannus a p. 18 alteram de imperio Pompeii lege Trebonia 

dato quaestionem, in qua sic ratiocinatur: Pompeii imperium, 
quod Crassum collegam eius mense Novembri anni 55 in pro- 
vinciam exisse constet, coeptum esse ante Cal. Mart. anni 54, 
unde alterum Caesaris quinquennium deducit, sed, ut eius 
potentia Caesari exaequaretur, ultra quinqtie annos vulgares 
ad easdem Cal. Mart. anni 49 , quibus Caesar coercetur, esse 
propagatum. Quinquennium autem etiamsi quid extra quinque 
annos accedat, tamen appellari III virorum reip. const. exem- 
plo, quod nos in commentationibus epigraphicis Vol. I p. ‘24 
exposuimus, ostendit. Contra haec multa disputari possunt, 
sed duas res afferre satis erit. Primum Dio XXXIX, 56 uno 
die et a C. Trebonio de Pompeii Crassique imperio, et a Pom- 
peio Crassoque de Caesaris altero quinquennio latum cqse 
scribit, deinde Pompeio ex consulatu tertio prorogatum est 
imperium nec mirum, si id multo longius quam Caesaris per- 
tinebat. Ita tota haec quaestio alia fit. 

Diximus de uno fundamento disputationis Hofmannianae, 
quod cum everterimus, ne quae consequuntur quidem, probari 
poterunt. Sed persequitur ille omnia etiam minima singillatim, 
incipiens a Pompeii consulatu tertio i. e. anno 52, de quo 
dum disputat, imprimis legem illam decem tribunorum plebis, 
qua ipso Pompeio adiuvante Caesari datum est, ut absenti 
consulatum petere liceret, illustrat. Quamquam vellem hercle 
denuo pluribus quid in ea fuisse censeret, exposuisset : fortasse 
ad veriorem sententiam esset deductus. Nunc contentus est 
iis quae de Sueton. Caes. c. 26 dixit, quae minus subtili in- 
terpretatione orta esse supra p. 1 52 docuimus , creditque anni 
50 consularibus comitiis ei absenti petitionem datam esse. Sed 
contra hanc quam putat legem Pompeium ait quattuor res 
insidiose gessisse. Earum prima in nova lege, quam de iure 
magistratuum tulit, collocatur. De qua lege universa, si quae 
p. 24 et 25 sunt, conferas, minus recte Ilofmannus videtur 
iudicare; nam una praescriptum esse putat, ut magistratus 
quinquennio post exactos honores provincias sortirentur, alia 
et diversa, ne absentes peterent. Imo una eademque lex de 
iure magistratuum lata utrumque habebat. Veruntamen hoc 
minus ad hanc quaestionem pertinet. Insidias autem in eo 

fuisse putat Hofmannus p. 25, quod Pompeius ubi a petitione 
honorum absentes submovebat, sciens et dolo malo, quamvis 
paulo ante legem tribuniciam ipse adiuvisset , Caesarem non 
excepit. At Suetonius c. 28 per oblivionem Caesarem non 
exceptum esse ait oblivionemque ostendit, quod lege iam in 
aes incisa et in aerarium condita Pompeius errorem correxit : 
quod quis faceret, qui ea ratione Caesari nocere cuperet? 
Pugnat igitur Ilofmanniana auctoritas cum Suetoniana, pugnat 
etiam quodammodo cum probabilitate, sed illud tamen certum 
est, ea oblivione Caesaris inimicos usos esse. Nam M. Mar- 
cellus cos. anni 51 ideo absentis rationem habendam esse ne- 
gavit, quod plebiscito Pompeius postea obrogasset (Suet. Caes. 
c. 28). In hac re omne momentum collocandum erat: hae 
ilnae sunt insidiae Caesaris imperio factae, non voluntate Pom- 
peii, sed casu: hinc origo belli repetenda est. Reliqua tria, 
quae Hofmannus affert , coniecturis efficiuntur parum rectis. 
Putat enim legi tribuniciae, qua secundi consulatus petitio data 
est, ascriptum fuisse ne petitioni s rausa maturius et imperfecto 
adhuc bello decederet; itaque Pompeianos dixisse, cum Caesaris 
litterae et supplicationes bellum confectum esse ostenderent, 
decedendum ei esse ante exitum imperii. Non quaero, quam 
hoc apte legi, qua imperium mandetur, possit ascribi; nam 
cum in certum aliquod tempus potestas tribuitur, sponte hoc 
inest, ne ea ante id tempus deponatur. Sed fuerit ita in lege: 
numquid qui imperfecto bello decedere vetatur, perfecto iube- 
tur decedere? Atque illam legis cautionem unde colligimus? 
Suetonius c. 26 egisse Caesarem scribit cum tribunis plebis, 
ut absenti sibi consulatum petere liceret, ne ea causa maturius 
et imperfecto adhuc bello decederet. Nimirum Caesar ut et 
ipse honestum aliquem praetextum haberet et amicis quod apud 
populum prae se ferrent, praeberet, bellum Gallicum ingens 
esse dictitabat nec posse ante annum 49 totum confici; quare 
ne ante tempus confecti belli decedere cogeretur, darent sibi, 
ut absens et provinciam retinens peteret. Haec causa Caesari 
erat petendi, tribunis legis ferendae, ascripta fortasse etiam 
in eius prooemio, sed Hofmannus parum vera interpretatione 
Suetonii (is enim ne maturius decederet Caesarem egisse ait) 

deceptus causam legis in legem ipsam vertit. Sane M. Mar- 
cellus anno 51 retulit ad senatum, quoniam bello confecto pax 
esset ac dimitti deberet victor exercitus (Suet. Caes. 28), ut 
Caesar ante tempus revocaretur ; sed faciebat id invidiae exci- 
tandae causa, ut ipsi milites Caesaris in otium et domum redire 
cuperent, volebat fortasse etiam de ea re ex senatns consulto 
ferri ad populum, qui ut dederat, ita adimere poterat imperium : 
sed licebat id etiam, si nulla eiusmodi quam Hofmannus putat, 
cautio legi ascripta reperiretur. Tertio loco quae p. 27 de 
Pornpeianonun insidiis disputantur, qualia sint, infra examina- 
bimus: quarto loco p. 28, cum quibus quae p. 31 sunt, con- 
iungemus, res sane magna agitur, quae cum verbis Ciceronianis 
efficiatur, rursus eo redit, ut minus recta interpretatio adhiberi 
videatur. Ait enim Pompeianos ita cavillatos esse, absenti 
licere Caesari petere consulatum, retinenti exercitum non licere, 
utiturque Cicerone ad Att. Vll, 7j ubi ille per speciem ser- 
monis cum Attico habiti nullos in republica bonos esse scribit, 
plerosque ne regnum quidem timere, dummodo otiosi sint. 
Tum Atticus: Quid ergo? Exercitum retinentis cum legis dies 
transierit, rationem haberi placet? Cicero: Mihi vero ne absen- 
tis quidem, sed cum id datum est, illud una datum est. Atticus : 
Annorum enim decem imperium et ita lutum placet? Cicero: 
Placet igitur etiam me expulsum et agrum Campanum perisse 
et adoptatum patricium a plebeio , Gaditanum u Mytilenaeo, et 
Ijabieni divitiae et Mamurrae placent et tialbi horti et Tuscu- 
lanum? Quo de loco quaeri ait Hofmannus, quid sit quod, 
cum plebiscito Caesari datum sit, ut absens, illud una datum 
esse dicatur, ut retinens exercitum consulatum peteret. Aperte 
autem rem a Cicerone significari. Alterum enim una cum 
altero ideo dici datum esse, quod imperium Caesaris fuisset 
decem annorum. Neque id posse intelligi, nisi ut plebiscito 
cautum esse statuamus non solum, ut absens Caesar consula- 
tum peteret, sed etiam ut peteret antequam imperium esset 
finitum. Una hac ratione effici, ut absens idem significet quod 
retinens exercitum-, effici etiam, ut petitio consulatus Caesari 
ultimo imperii anno i. e. anno 50 data sit. Omnis haec ra- 
tiocinatio ab interpretatione Ciceronis proficiscitur. Ideo datum 

esse ait, ut absens et retinens exercitum peteret, quod imperium 
fuisset decem annorum. At in qua voce illius causae signifi- 
catio, quae aperta esse putatur, latet? An in particula enim ? 
At ea Attici cum dissimulatione quadam respondentis est et 
ad sententiam, quae cogitatione supplenda est, pertinet. Serio 
enim et plene loquentis haec erant : At ne absentis quidem 
rationem haberi, quod et contra leges est et vi perlatum, placere 
tibi potest. Num enim annorum decem imperium tibi placet? 
Perit igitur coniunctio petitionis et decem annorum, perit quam 
eius coniunctionie rationem sibi invenire videtur Holinannus, 
perit denique argumentum, ut petitionem ad annum 50 perti- 
nuisse credamus. Neque omnino satis verum est, quod absens 
et exercitum retinens idem significare ait; dirimit enim Cicero, 
dirimebant fortasse etiam cavillantes Pompeiani; nam hoc fa- 
cile Hofmanno concedo. 

Quamquam inest in hoc loco quaedam difficultas, quam 
nos in superiore commentatione cum de imperio Caesaris dis- 
putaremus, quamvis intelligereraus, minus tamen fortasse ex- 
plicavimus. Movet enim me non quod idem sed quod diversum 
esse Cicero significat abesse et retinere exercitum. Etenim, ut 
supra dixi, cum absenti Caesari petitio secundi consulatus data 
est, data est retinenti provinciam neque aliud quicquam valet 
abesse, quam habere provinciam. Scio equidem, omnes aucto- 
res, Dionem XL, 56, Appianum bell. civ. II, 25, Ciceronem 
ad Att. VIII, 5 et Phil. II, 10, hoc unum narrare, absenti da- 
tam esse petitionem, sed dicunt hoc ipsum retinenti provinciam. 
Id et ex re ipsa et ex Caesaris historia apertissime intelligitur. 
Quid enim, quaeso, vetus mos vel lex, quae candidatos prae- 
sentes profiteri iubebat, sequebatur? Num dignitatem nescio 
quam populi Romani spectans vetabat candidatos, si eorum ra- 
tiones ita ferrent , ruri versari ? Magnum videlicet hoc erat, 
quod non repulsa puniendum, sed lege sanciendum esse vi- 
deretur. An hoc spectabat, quoniam cum imperio urbem in- 
trare non licebat, ne continuarentur imperia spatiumque accu- 
sandi, si quis quid admisisset ne adimeretur? Ipsi etiam legi 
Pompeiae, quae de iure magistratuum lata est, scimus hoc pro- 
positum fuisse, ut intermissione quadam honorum atque im- 

penorum et ambitio minueretur et libido magistratuum coer- 
ceretur. Itaque ut inter consulatum praeturamque et provin- 
ciarum sortitionem spatium imperio vacuum interesse iubebat, 
ita aliquid etiam inter provincias et novos honores interiici opor- 
tebat, ne si quis provinciam cum consulatu coniunxisset, nullum 
eius accusandi spatium relinquen tur. Idque facillime lex, si 
absentes candidatos recipi vetaret, assequebatur. Ipsa legis 
verba quae fuerint nescimus: sed sive in ea una absentis vox 
erat sive (id quod magis credo) provinciam aut munus haben- 
tis vel simile quid adiectum inveniebatur, scriptores, qui bre- 
vitatem sequerentur, absentes tantum appellare satis erat. Ab- 
esse enim intelligitur, qui publice abest. Caesaris vero historia 
eandem rem clarissime demonstrat. Anno enim 5'2 in summa 
reipublicae perturbatione cum Cn. Pompeius solus crearetur, 
tribuni plebis aliique amici Caesaris id agere coeperant, ut 
eum illi coUegam adderent (Sueton. Caes. c. 26, Dio Cass. 
XL, 51 et .%•). Nimirum ex consulatu apta erat vel nova pro- 
vincia vel veteris prorogatio, aptum novum imperium, quod 
cum Pompeio futurum esse viderent, Caesari quoque contingere 
volebant. Sed ille cum a bello Gallico discedere nollet, si al- 
terius consulatus petitio absenti sibi daretur, contentus erat, 
et quidem legitimo suo anno i. e. 48 a. Chr; nam id ita latum 
esse et auctores tradunt et nos infra explicabimus. Quid igitur? 
Num eum imperio consulari et proconsulax-i, quod sperare certo 
posset, hoc mutasse putamus, ut liceret sibi per rura Italiae 
vaganti anno 49 consulatum petere? Absurdum illud quidem 
est. Sed plus ei datum esse faciamus, ut liceret ei provinciam 
usque ad comitia anni 49 retinere atque ita alterum consulatum 
petere. Num id satis est? Non videtur; ita enim totus ex se- 
natu pendebat, quem sibi adversum esse suspicabatur. Quare 
necesse est decem t ribunorum haec lex fuerit, ut Caesar usque 
ad comitia anni 49 provinciam retineret atque ita absens pro- 
vinciamque retinens alterum consulatum peteret. Hoc est illud 
populi beneficium , quod Caesar ipse bell. civ. 1 , 9 sibi per 
contumeliam ab mimicis extorquer i queritur (cf. Suet. Caes. 29), 
quod non in consulatus tantum petitione, verum etiam in pro- 
vinciae prorogatione situm est. Atque idem alia quadam ra- 

tione efficitur. Etenim Appianus bell. civ. II, 25, cum ceteri 
auctores (lc hac re taceant, Caesarem narrat anno 51 ab senatu 
petisse, ut sibi aliquid temporis ad quinquennium quod lege 
Pompeia Licinia habebat, adiiceretur (tt ( v pooXr,v -("rei ypovov 
aXXov iXfyov it tr ( v irapoooav ot r^t FaXariat fflejioviav t) it 
jxspot a&rijt irtXapsfv). Cur hoc petebat ? quod est breve illud 
tempus, quod addi sibi volebat? Nimirum ipso illo tempore 
M. Marcellus consul agere coeperat in senatu, ut ante tempus 
Caesari succederetur et ne absentis in petendo consulatu ratio 
haberetur, propterea quod tribuniciae legi Pompeius alia lege 
de iure magistratuum ferenda obrogasset. Quod ubi accepit 
Caesar, quoniam provinciae prorogationem iure defendi non 
posse videbat, a senatu impetrare cupiebat, quod antea a po- 
pulo datum erat, nimirum ut tamdiu imperium retineret, dum 
consul designaretur. Nec in hoc quod a senatu petebatur, 
illud defuisse existimo, ut liceret absentem consulem designari, 
sed Appianus unum nominavit, alterum intelligi voluit. 

Certum igitur esse debet, cum Caesari daretur, ut absenB 
peteret consulatum, una datum esse, ut provinciam dum de- 
signaretur, retineret. Sed quomodo iam diversum esse potest 
abesse et retinere exercitum ? Nonne qui provinciam habet, idem 
habet exercitum? Certe, sed non tantum quantum Caesar. 
Acceperat ille lege Vatinia, ut magnum exercitum comparare 
liceret, nec lex Pompeia Licinia, cum modo consulibus magnae 
provinciae infinitaque belli gerendi potestas tradita essent, mi- 
nus ei concedere potuit. Sed cum haec quoque lex exisset 
atque alterum quinquennium completum esset, poterat ab se- 
natu sine dubio adimi exercitus, cuius sumptus publice prae- 
beretur, sed provincia relinqui : quo facto extitit illud, ut Cae- 
sar publice in regenda provincia abesset, exercitum autem non 
amplius retineret. Quamquam cum ille paululum temporis ad 
provinciam sibi adiici cuperet, vix operae pretium erat, sepa- 
rato ab provincia exercitu hunc dimitti iubere, illam relinqui; 
fortasse etiam contra morem veterem erat, ut rector provinciae 
adempto exercitu tamen remaneret. Itaque Cicero et exiguum 
potestatis discrimen et consuetudinem spectans rectissime scri- 
psit, cum unum datum esset, alterum una datum esse; nec 

minus tamen recte ius provinciae et exercitus distinxit. Quod 
autem de provinciae et exercitus separatione disputavimus, non 
esse a nobis excogitatum, sed multis multorum sermonibus 
tunc agitatum ea, quae sub initium belli anno 49 acta sunt, 
ostendunt. Etenim Caesar ipse c. 2 senatus consultum factum 
esse scribit, uti unte certam diem Caesar exercitum dimittat, sed 
plenius exequitur Dio XLI, 3 decretum esse, ut CaeBar pro- 
vinciam successoribus traderet et exercitum ante certam diem 
dimitteret. Id sic agi oportebat, ut exercitus prius dimitteretur 
quam successores in provinciam venirent ; neque enim alienus 
exercitus in provincia, quae novo proconsuli pareret, remanere 
poterat. Quem diem senatus dimittendi exercitus praescripserit, 
nescitur; sed intra mensem fere dimitti poterant Caesaris le- 
giones, tum praecurrere novorum proconsulum legati, qui pro- 
vincias acciperent. Ipsi proconsules interim dilectibus novoque 
exercitu comparando occupabantur. Sed persequi haec , quae 
demonstrari non possunt bellique tumultu perturbata sunt, in- 
utile est ; illud certe apparet , quod inter provinciam et inter 
exercitum discrimen Cicero significat, de eo etiam aliis testi- 
moniis constare. 

Veruntamen ut ad Hofmannianas rationes locumque Ci- 
ceronis paululum revertamur, in iis quae sunt exercitum reti- 
nentis cum legis dies transierit, rationem haberi placet ? quaeritur 
quae lex dicatur. Non dubie Pompeii et Crassi legem, qua 
alterum quinquennium Caesari datum est, intelligo. Probabile 
id esse negans Hofmannus, prohibere, inquit, Caesarem peti- 
tione quae lege apertis verbis ei data erat, ea de causa, quod 
ultra legitimum tempus exercitum retinuisset, num hoc est 
iure agere aut aequitatem conservare? Leviter inflectendo to- 
tam Ciceronis sententiam commutat ; neque enim hercle causam, 
quare Caesaris ratio non habenda sit, Cicero eam esse ait, 
quod dies legis transierit: id Hofmannus subiicit, ipse qui 
Caesarem cum legis dies transierit, exercitum retinentem fa- 
ciat, non ait. At ille, quasi certissima sit sua interpretatio, le- 
gem intelligit tribuniciam, qua Caesari alterius consulatus pe- 
titio data est, hac lege qui annus vel dies petitioni praescriptus 

fuerit, eum transisse, denique anno f>0, non anno 49, ei con- 
sulatus petitionem concessam esse colligit. 

Sequitur altera ratio, qua tota prope Hofmanni commen- 
tatio nititur, quod Caesari lege tribunorum in comitia anni 50 
petitionem datam esse putat, non anni 49, quae communis 
omnium virorum doctorum sententia est. Ac vulgaris buius 
sententiae argumenta videntur esse certissima. Quid enim pla- 
nius est, quam Dionis XL, 51 verba, qui Caesari illa lege 
datum esse scribit auovtt rijv <ipyr ( v dxav Ix xu>v vojjuov xa&ijx^ 
aixr,oat i. e. ut legitimo post primum consulatum tempore ex- 
acto petere liceret, id quod anno 48 accidere omnes concedunt 
neque Hofmannus negat. Atque ipse Caesar bell. civ. I, 3 ‘2 
ait se nullum extraordinarium honorem appetisse, sed expectuto 
legitimo tempore consulatus eo fuisse contentum , quod omnibus 
civibus pateret, legitimum autem illum annum bell. civ. III, 1 
fuisse ait annum 48. Denique Hirtius bell. Gall. VIH , 50 
anno 50 narrat Caesarem colonias et municipia Galliae adisse, 
ut se et honorem suum in sequentis anni (i. e. anni 49, cum con- 
sules anni 48 creati sunt) commendaret petitione. His tantis 
testimoniis quid potest esse magis perspicuum? Sed non pla- 
cent Hofmanno p. ‘27, imprimisque Dio improbatur, cui ex- 
ceptionem illam plane ac dilucide legi ascriptam fuisse, con- 
cedere se nullo modo posse. Scilicet nos Dione longe sapientiores 
nec, si quid nobis obscurius est, dubium potest esse, quin ille 
potius in re maxima errarit quam nos minus diligentes fue- 
rimus. At non erat illa exceptio, sed ipsa lex admodum sim- 
plex, quae in certum annum Caesari absenti consulatum daret. 
Sed fuerit exceptio, cur tandem Dioni concedi non potest? 
Nimirum tribunos si anni 49 petitionem absenti darent, aut 
nihil omnino fuisse acturos aut eadem lege Caesaris imperium 
prorogare debuisse. Quorum hoc non fecisse eos constare, 
illud non fuisse Caesaris prudentiae relinquique, ut absenti 
anno 50 petere permiserint. At unde constat, non prorogatum 
esse lege tribunicia Caesaris imperium? Hoc frustra quaeras 
apud Hofmannum, quem cum tam prope ab eo quod verum 
est abfuerit , aliis tamen errorem obiicere quam sibi amplius 
quaerendi officium imposuisse mircre. 

Sed in eo capite, quod peculiare instituit ad demonstran- 
dum, qui annus Caesari ad consulatus petitionem praescriptus 
sit, Hofmannus p. 30 primum affert Caelii epistolam mense 
Octobri ann. 51 scriptam apud Cic. epist. VIII, 8, 9: Itaque 
iam , ut video , alteram utram ad condicionem descendere vult 
Caesar , ut aut maneat neque hoc anno sua ratio habeatur , aut, 
si designari poterit, decedat. Perspicue his verbis ostendi ait, 
voluisse Caesarem petere anno 50. Aliis sit perspicuum, nos 
quidem, si Latinitas spectetur, hunc annum intelligimus esse 
aut eum , quo scripta sit epistola , aut eum de quo agatur. 
Illum esse non posse facile concedet ipse Hofmannus ; sin alius 
intelligendus sit, cur 50 a. Chr. potissimum dicatur, non video. 
Sed etiam licuisse Caesari anno 50 petere consulatum Hof- 
mannus demonstrare vult ex alia Caelii epistola apud Cic. ep. 
Vin, 1 3. Commemoratur enim ibi relatio consulum mense Iunio 
anni 50 facta de provinciis Caesaris et petitione consulatus, 
de qua relatione senatus tribunis intercedentibus assenserat. 
Ille breviter admodum apparere ait, de comitiis anni 50 agi, 
nos et haec comitia tam propinqua fuisse censemus, ut qui ad- 
mittendi essent, constare deberet nec de comitiis solum, verum 
etiam de provinciis actum esse videmus, quarum dies si ipso 
illo anno 50 exibat, reetissime num adimendae essent, mense 
Iunio consulebatur. Neque quicquam aliud, quod non iam re- 
futatum sit, affertur, sed discedenti Hofmanno ab scriptorum 
veterum auctoritate eorumque testimonia spernenti accidit ne- 
cessario, ut multa viderentur obstare. Itaque longus esse co- 
gitur in iis removendis, atque interpretatione uti parum sim- 
plici ac quasi naturali. Nam bell. civ. I, 9 Caesar doluisse se 
ait, quod populi Romani beneficium sibi per contumeliam ab ini- 
micis extorqueretur ereptoque semenstri imperio in urbem retra- 
heretur, cuius absentis rationem haberi proximis comitiis populus 
iussisset. Tamen hanc iacturam honoris sui reipublicae causa 
aequo animo tulisse. Cum litteras ad senatum miserit, ut omnes 
ab exercitibus discederent, ne id quidem impetravisse: in his si pro- 
xima comitia anni 49 intelligantur, Hofmannus p. 34 negat aequo 
animo tulisse iniuriam, sed Rubiconem transisse. Quasi vero 
ille se sua causa, non ad defendendum ius tribunicium arma 

sumpsisse dietitarit! At retractum in urbem esse Caesarem a. d. 
VII Id. Ian., litteras missas Cal. Ian., ac debuisse eas iniurias 
inverso ordine commemorari. Quasi vero aut temporis ordo 
illo loco diligentissime servandus fuerit aut Pompeiani ante 
Cal. Ian. non conati sint Caesarem retrahere! Nihil igitur est 
in his difficultatis, at maxima hercle in Hofmanni ratione, qui 
semenstre imperium ereptum quam sibi sit molestum, ne ipse 
quidem satis dissimulat. Simillimeque de altero loco Caesaris 
bell. civ. I, 32 iudicamus, qui si veteribus auctoribus credas nec 
ab epistola historiae secundum temporis ordinem compositae 
vel fastorum diligentiam requiras, facillimum habet intellectum. 

Destruximus fere, nisi quid nos fugit, totius Hofmannianae 
disputationis fundamenta idque ita nobis faciendum esse pu- 
tavimus, ut singillatim quae afferrentur argumenta examinaremus 
perpetuitatemque ipsam rationum diligentissime persequeremur. 
Reliquum commentarium minus curare licebit; quamvis enim 
et doctrina et subtilitate abundet, quia tamen in iis quae re- 
futavimus, nititur, in multis et magnis rebus necesse est ab 
veritate abhorreat. Veluti quae p. (>7 de Cn. Pompeii litteris 
ad senatum missis exponuntur, certe parum probabilia vide- 
buntur esse, quippe quae ab ea opinione proficiscantur, Pom- 
peium anni 50 comitia in Idus Novembres differre voluisse, 
ut iis Caesar deposito imperio praesens peteret; caput autem 
nonum de comitiis anni 50 a p. 87 cadet totum, quo rationes 
exponuntur, cur Caesar de consulatu anni 49 deiectus tamen 
ad arma ire noluerit. Quamquam etiam aliud incommodum in 
summa subtilitate viri doctissimi natum est ex eorum, a quibus 
proficiscitur, vanitate atque infirmitate, Deducitur enim ne- 
cessario saepe eo, ut haereat in veterum scriptorum testimoniis, 
quae cum semel in ipsis disputationis fundamentis iaciendis 
contemnere coepisset, animum ipsum nescio quo pacto assue- 
fecit, ut, si quid displiceret, id spernere quam Buam sententiam 
mutare mallet. Itaque praeter Ciceronem nemo est veterum 
scriptorum, qui non alicuius erroris arguatur. Ac Dio quidem 
totus despicitur nec subtiliore interpretatione dignus habetur, 
velut p. 52 de difficillima intercalandi quaestione, quem si di- 
ligentius interpretere , videas non dicere, primam mentionem 

intercalandi factam esse ab Curione, nec pugnare cum Cicero- 
nis testimoniis, quae afferuntur, item p. 65, ubi in quibus rebus 
ab Appiano et Dione dissentiat, negat operae pretium esse 
afferri , similique ratione utitur p. 98 et p. 108 et p. 118 et 
saepe. Nec Graeci modo contemnuntur, sed etiam Latini, ve- 
luti p. 79, ubi subtilissima disputatio instituitur de morbo 
Cn. Pompeii , quando coeperit aegrotare , quando convaluerit, 
reprehenditurque Velleius, qui biennio ante bellum civile 
Pompeium narret gravissima valetudine temptatum esse. Quasi 
vero morbus ille non eiusmodi esse potuerit, ut multo et ante 
ipsum discrimen et post langueret nec certi omnino dies et 
temptatae et restitutae valetudinis possint indicari. Sed quod 
iure mirere, etiam Caesar vituperatur p. 115, non quod cau- 
sam suam excuset eamquc iustiorem videri cupiat, sed quod 
bell. civ. I, 2 et 3 eodem die, quo tribuni in senatu inter- 
cesserant, relatum esse de intercessione scribit, qua in re, 
quantum equidem reperio, nec cum consuetudine nec cum ullo 
alio scriptore pugnat. 

Quae cum ita essent, totum Ilofinanni commentarium non 
putabamus esse perlustrandum; nihil enim magnopere quod 
ad Caesaris et Pompeii ius explicandum pertineret, efficeretur. 
Sed duas res addo, parvas illas quidem et mentione fortasse 
minus dignas, sed quas nostrae defensionis causa commemo- 
randas esse existimavimus. Quaeritur enim postquam anno 
52 lex Pompeia lata est, ut praetores consulesque quinquennio 
post exactum magistratum provincias sortirentur, qua ratione 
interim provinciae mandatae sint. De ea quaestione breviter 
nos, sed abunde tamen diximus in comment. epigraph. Vol. II 
p. 204 sq., disputat etiam Hofmannus p. 143, corrigens, ut 
opinatur, nostra et quae in iis falsa essent, refutans. Etenim 
qui omnino ad sortiendas provincias admittebantur eo tempore, 
quo ipsa lex Pompeia valere nondum poterat? Omnes ait Hof- 
mannus, qui ante quinquennium vel ultra gessissent magi- 
stratum. Nam in senatus auctoritate apud Ciceronem epist. 
VIII, 8, 8, quae auctoritas de provinciis anno post legem Pom- 
peiam mandandis scripta est, haec sunt: si ex eo numero, quos 
ex S. C. in provincias ire oporteret , ad numerum non essent, 

unius autem collegii praetores, qui octo erant, novem pro- 
vinciarum (nam tot tunc erant) numerum exaequare nullo 
modo poterant : hinc Hofmannus non uno anno qui praetores 
fuissent , sed omnes omnium annorum, qui ultra quinquennium 
essent, praetores ad sortiendum admissos esse colligit, parum 
recta ratione. Plus quam unius anni admissoB recte colligeret, 
ut de omnibus annis credamus, nulla causa est. Sed quis 
eos annos definiret, quibus qui praetores fuissent, ad sortem 
accederent? Senatus, inquam, idque duobus argumentis cer- 
tissimis demonstratur. Nam intercessisse senatus consultum, 
quo qui ad provincias admitterentur, quasi eligerentur, ostendit 
et illa, quam citavi, senatus auctoritas, in qua est: quos ex 
S. C. in provincias ire oporteret , nec legis Pompeiae ulla mentio 
fit, et Cicero epist. II, 15, 4, qui senatum voluisse ait eos 
provinciis praeesse, qui antea non praefuissent, legis non magis 
ullam mentionem iniicit. Sed etiam de sortitione ipsa, cum 
omnes, qui ultra quinquennium honores gessissent, admissos 
esse censet, Hofmannus ab constanti Romanorum more, quem 
ipse fatetur, cogitur desciscere. Etenim sic fieri solebat, ut 
tot sortes deiicerentur , quot essent provinciae, sortique non 
utrum quis provinciam acciperet necne, sed quam quisque 
acciperet, permitteretur: in aliis rebus alium sortiendi modum 
fuisse facile credo, sed in provinciis illa una erat consuetudo, 
quam diximus. Nec video ab Hofmanno ullum argumentum 
afferri, quo ab hac consuetudine tunc descitum esse doceat. 
Potuisse descisci demonstrare instituit ex Dione Cass. LUI, 
1 4, qui postquam ab Augusto legem Pompeiam renovatam esse 
narravit, aliquamdiu addit omnes, qui ultra quinquennium ho- 
nores gessissent, etiamsi plurcs essent quam provinciae, sor- 
titos eas esse, postea electos ab principe. De quo loco vereor 
tamen ut recte existimarit Hofmannus. Vere enim tradit Dio 
provincias (ellvy,) quae regendae essent, plures fuisse quam 
praetorios qui sortirentur (nam consularium quae ratio fuerit 
paulo post videbimus), sed praeter eas etiam praefectura ae- 
rarii Saturni et praefectura aerarii militaris et alia munera in 
sortem conficiebantur, ut sortium numerus eorum, qui sorti- 
rentur, numerum aequaret. Alterum argumentum, quo docere 


Digitized by Google 



De Gallia Romanorum provincia appendix. 


181 


vult ex omnibus, qui ante quinque annos honorem gessissent, 
sorte electos esse provinciarum rectores, petit Hofmannus ex 
eo quod anno 51 Cicero et M. Bibulus provincias consulares 
acceperunt, cum tot consulares praeteritos esse ait, quot nisi 
sorte, praeteriri nequirent. At ut eorum numerus minueretur, 
senatus decrerat, ne admitteretur ad sortiendum, nisi qui pro- 
vinciam nondum rexisset: quare ne ad consularem quidem 
provinciam, qui iam praetoriam habuerat, admissus est. (Cic. 
epist. II, 15, 4; ad Att. VI, 6, 3). Hac ratione eorum, ad 
quos provinciae pervenire possent, numerus ita minuebatur, 
ut Cicerone et Bibulo eligendo nemini fierit iniuria idque, si 
omnium, qui tunc erant, magistratuum vitam ac rationes plane 
perspectas haberemus, persequi etiam in singulis possemus. 
Nunc quae olim de provinciarum hac sortitione disputavimus, 
cum denuo examinarimus, verissima esse deprehendimus, ni- 
mirum duo haec esse observata, ut ex ordine annorum, quo 
quisque vel praeturam vel' consulatum gessisset, ad sortiendum 
admitteretur, deinde ut tot admitterentur quot essent provinciae. 
Quibus duabus rebus demonstrandis cum tunc, quod apertae 
viderentur esse, supersederi posse putarim, iam breviter duo 
argumenta certissima afferam, primum consuetudinem impera- 
torum Romanorum , sub quibus revocata lege Pompeia cum 
inter honorem et inter provinciam quinque vel decem vel plures 
anni interessent, hunc constat morem fuisse, de quo plura di- 
cere inutile est, deinde illam, quae saepe citata est, senatus 
auctoritatem apud Cic. epist. VIII, 8, 8. Ea iubentur pro- 
vincias sortiri, primum ii, quos ex S. C. mitti oporteret, tum 
uti quodque collegium primum praetorum fuisset, denique 
proximi cuiusque collegii qui praetores fuissent: . unde uti quod- 
que collegium aetate antecessisset, ita ex eo qui nondum pro- 
vincias rexissent, primos ad sortiendum esse admissos intelli- 
gimus. Extrema autem quae sunt, ut ex vetustissimo quoque 
collegio eligerentur, quoad is numerus effectus esset, quem ad 
numerum in provincias mitti oporteret, nonne totidem fuisse qui 
sortirentur, quot essent provinciae, luculente demonstrant ? Sed 
cur anno 49 sortiti sunt provincias consulares L. Domitius et 
Q. Metellus Scipio, quorum neuter quinquennium post exactum 

consulatum explorat? Id cx eadem illa senatus auctoritate ex- 
plicandum esse censemus nos quidem; Hofmannus p. 153 con- 
jicit, quod ex praetura nullam provinciam habuerant eaque 
praetoria provincia post consulatum translata est, sed quam 
difficilem quaestionem tangat, videtur nescire. Dixit de ea 
multa multis locis Bart. Borghcsius magna cum eruditione et 
subtilitate, sed adbibitis imperatorum Romanorum temporibus: 
ex illa unius anni sortitione nihil demonstrari potest. 

Altera res , in qua vituperamur, levis sane est nec comme- 
moraretur, nisi magna nobis inscitia exprobraretur. Etenim 
anno 49 C. Fannium praetorem, non Asiae pro praetorem fuisse 
diximus in comment. epigr. Vol. 11 p. 213, propterea quod in 
nummis appellaretur PR i. e. praetor. At Hofmannus p. 156 
nos docet saepe qui pro consulibus esseut, consules , qui pro 
praetoribus, praetores esse appellatos. Nova scilicet res et 
quam nos nc fando quidem unquam audiverimus. Quamquam 
vellem hercle illud de consulibus demonstrasset; nobis quidem 
videtur esse inauditum locique quos affert, partim in melioribus 
editionibus correcti sunt, velut Cic. p. Arch. 5, partim alio 
pertinent. Sed ne praetores quidem qui pro praetoribus essent, 
in nummis certe unquam appellabantur. Nam quae exempla affert 
ex Eckhel. Doctr. numrn. IV p. 230, quae ne nobis quidem igno- 
ta fuisse disputatio nostra facile ostendit, ita sunt dubia, ut 
M. Atium Balbum vere praetorem, S. Catonem item vel prae- 
torem vel praefectum (nam pro praetore nunquam fuit) vocari 
censeam, praesertim cum unum illum, qui praeterea in nummis 
provincialibus PR vocatur, C. Coponium vere praetorem fuisse 
ostenderimus p. 214. Sed narratur etiam C. Fannius apud 
Cic. ad Att. VH, 15, 2 in Siciliam esse missus idque minus 
facile nobis in eo, qui propriam provinciam haberet, tam pe- 
riculosis temporibus videbatur accidere potuisse. At Hofmannus 
exemplis multis allatis demonstrat, multis saepe mutatas esse 
provincias, multis extra ordinem alia imperia decreta. Quasi 
vero id nos nescierimus, sed quod facibus et quasi simplicius 
esset, sequendum esse putabamus. Quamquam levis, ut dixi- 
mus, est res eaque de qua alios aliter sentire facillime patiamur, 
dummodo ne notissimarum rerum inscitiae ipsi arguamur. 

Diximus <le commentario Hofmanniano et satis diximus, 
ut nostra de imperio Caesaris sententia defensa ac constituta 
esse videatur: sequitur ut Theodori Mommsenii libellum de 
iure Caesaris et senatus, qui in actis societatis hist. phil. Bres- 
lav. (Breslav. 185?) prodiit, examinemus. Is ab priore longe 
est diversus. In illo magna cum cura omnia argumenta affe- 
runtur, loci veterum expenduntur, tota quaestio singillatim per- 
tractatur: hic minorem curam singula examinandi prodit, sed 
altius evectus de summa republica disputat eaque profert, quae 
si vera essent, universam historiam Romanam non leviter im- 
mutarent. Eoque magis ne hanc quidem viri doctissimi dis- 
putationem silentio praetermittendam esse putavimus , quae si 
vera sit, facile ab iis, qui litteras nostras non in opinionibus, 
sed in argumentis ac rationibus positas esse existiment, con- 
temnatur, sin falsa, in tanta eius a quo instituta est auctoritate 
ne propagetur atque ad antiquitatem Romanam minus recte ex- 
plicandam adhibeatur verendum sit. 

Est autem Mommsenii de imperio Caesaris opinio haec. 
Vulgo ait p. 37 sic existimari imperium eius prid. Cal. Ian. 
anni 48 exisse paucosque dies in universa historia esse certio- 
res. Mirum igitur hercle est, tot viros doctos, qui testimonia 
atque auctores diligenter examinassent, tamen de re facillima 
(nam quomodo non sit facillima, qua nihil in universa historia 
certius esse dicatur?) non dubitarint modo, verum etiam- alius 
in aliam sententiam discesserint. Sed cur dies ille exeuntis 
anni 49 certissimus est? Quia, inquit, constat, Caesarem spe- 
rasse se dum alterum consulatum anno 48 auspicaretur, in pro- 
vincia esse mansurum. At diversum est, quod quaeritur, nec 
si sperabat ita Caesar, sequitur, ut quinquennium legis Pom- 
peii et Crassi eo die exierit ; siquidem et speramus saepe quae 
non oportet fieri et relinqui potest in provincia etiam cuius 
dies exierit. Quaeritur autem, quid ex lege licuerit Caesari, 
idque, opinor, nisi ex iis quae postulabat, cognosci non potest, 
postulasse autem Caesarem hoc tantum , ut dum designaretur 
consul i. e. usque ad medium fere annum 49 provinciam re- 
tineret ipse fatetur Mommsenius p. 54. Poterat fortasse ille 
sperare, si semel esset designatus, auctoritate novi honoris, 

quem proxime initurus esset, se apud senatum effecturum, ne 
quis sibi ante annum 48 successor mitteretur itaque in pro- 
vincia retineretur: sed postulasse eum quicquam eiusmodi 

nemo tradidit. Quare quod Mommsenius quasi pro argumento 
communis opinionis affert, quia ex duabus rationibus inter se 
parum recte confusis efficitur, nullum est argumentum; neque 
quicquam aliud, quo illam opinionem demonstret, addi video, 
nisi forte hunc Caesaris bell. civ. I, 9 locum, qui in manda- 
tis, quae praetori Roscio et L. Caesari ad Pompeium dedit, 
haec fuisse scribit: doluisse se, quod — erepto sernenstri imperio 
in urbem retraheretur , cuius absentis rationem haberi proximis 
comitiis populus iussisset. Quae ille cum sic interpretatur, si 
Caesar coactus esset praesens petere consulatum, futurum 
fuisse, ut sernenstri imperio privaretur, leviter inflectendo ar- 
gumentum efficit, unde nullum effici potest. Neque enim quid 
luturum fuerit, si absenti petitio adimeretur, Caesar scribit, 
sed ineunte anno 49 cum iussus esset decedere, sernenstri 
imperio sese spoliatum esse queritur. Quare cum duae illae 
res, quae argumentorum loco ab Mommsenio afferuntur, parum 
valeant, nihil de exitu anni 49 credemus, sed in ea sententia 
remanebimus, quam supra satis multis rationibus confirmasse 
videmur, ut Idibus Novembribus anni 50 alteram quinquennium 
Caesaris praeterisse statuamus. 

At alii imprimisque Hofmannus Cal. Martiis anni 49 exire 
debuisse ex lege existimant eius imperium, quam sententiam 
non minus ille certissimis argumentis ita ait esse demonstratam, 
ut refutari non possit. Quod quam vere dixerit, qui superio- 
rem nostram disputationem legerint, iudicabunt. Ipse quidem 
una hac ratione utitur, qua omnes, qui eodem die imperium 
Caesaris finiverant, decepti sunt. Lex Vatinia, inquit p. 40, 
ad Cal. Mart. anni 54 pertinebat; adde alterum quinquennium 
lege Pompeii adiectum, pervenietur ad Cal. Mart. anni 49. 
De qua ratione cum supra p. 165 satis dictum sit, nihil nunc 
disputari opus est. Reliqua quae habet, ad diem definiendum 
nihil valent nec minus cum Idib. Novembr. anni 40, quas nos 
statuimus, quam cum Cal. Mart. anni 49 conveniunt. Nihil 
igitur in hac quidem re novi affert nec movet novas dubita- 

tiones, ut multis refellendus sit; quae minus vera esse intel- 
leximus repetit. 

Sed faciamus vera esse, quae falsa esse docuimus: cre- 
damus interim Mommsenio dicenti non demonstranti, Caesaris 
imperium et Cal. Mart. anni 49 et prid. Cal. Ian. anni 48 
exisse: nonne pugnant haec inter se? Quod imperium Cal. 
Mart. finitur, quomodo potest idem ad prid. Cal. Ian. extendi ? 
Ubi de iure Caesaris et Pompeii ac belli civilis origine agitur, 
illud, opinor, imprimis quaerendum est, quid in lege, qua Cae- 
sari imperium vel datum vel prorogatum est, fuerit, in qua 
lege certe unus tantum dies nominabatur, duos nominatos esse 
nemo poterit credere. Neque hercle id placet Mommsenio, 
sed veterem aliquem morem vel legem reperisse sibi visus est, 
qua quod imperium proprie ad Cal. Mart. pertineret, ad Cal. 
Ian. propagaretur. Hoc in loco versatur maior pars com- 
mentationis Mommscnianae , hoc novum necdum a quoquam 
virorum doctorum , qui de antiquitate Romana scripserunt, 
observatum est, hoc denique eiusmodi videtur esse, quod, si 
verum esse demonstretur, nostram de republica Romana scien- 
tiam magnopere commutet. 

Nimirum cum anno 1511 a. Chr. consules Cal. Ian. ma- 
gistratum inire coepissent, non esse prorsus abolitum vetus 
anni initium censet Mommsenius p. 12 sq., remansisse ex vetere 
more, ut a Cal. Martiis annus militaris, quem appellat, inci- 
peretur; in ceteris rebus ex illo tempore Cal. Ianuarias pro 
initio anni esse observatas, in rebus militaribus Cal. Martias. 
Neque eum morem mansisse aliquamdiu, sed usque ad ex- 
trema prope imperii Romani tempora religiosissime esse con- 
servatum; nam argumenta, quibus opinionem suam confirmari 
putat, ex inscriptionibus ineuntis saeculi tertii p. Chr. sumit. 
Magna profecto res atque admiratione nostra dignissima, qua, 
quod prorsus novum sit, in rempublicam Romanam introduca- 
tur. Reliqui quidem adhuc existimavimus, res militares et 
civiles (utar enim hoc nomine quamvis parum apto, quia ab 
Mommsenio civilem annum et similia appellari video), existi- 
mavimus igitur, res militares apud Romanos non consuevisse 
separari ab civilibus. Quid enim separarentur? Omnibus 

rebus iidem praeerant, consules, praetores, quaestores, qui pari 
iure civiles et militares res administrarent, neque ipsi tribuni 
plebis, quatenus eorum potestas pertinebat, a re militari ab- 
horrebant. Num igitur duplicem quasi personam magistratus 
gerebant? Quis hoc unquam audivit? aut quomodo fieri po- 
terat? Quae res maxime civilis a nobis existimatur, ius et 
iudicia, nonne pro imperio exercitam esse constat? Quae co- 
mitia sanctissima habentur summamque omnium rerum potesta- 
tem habent , centuriata nonne militari ratione et instituta sunt 
et perpetuo habentur? Quid igitur, quaeso, interesse potest 
inter res militares et civiles in urbe Roma? Extra vero et in 
Italia et in provinciis omnia sunt plena imperii; omnia enim 
armis capta sunt atque armis retinentur; qui praesunt, eum 
cohorte sua militia funguntur. Labentis demum ac prope 
corruentis imperii Romani institutum fuit , ut res civiles ab 
militaribus seiungerentur atque alii illis, alii his imponerentur. 
Quid igitur vult sibi annus militaris? quid civilis? siquidem 
illud discrimen Romanis ignotum fuit. Novimus etiam, in 
quibusdam rebus proprie sacris morcin fuisse Romanorum, ut 
annum diversum ab vulgari sequerentur. Velut omnia soda- 
licia constat ab eo die, quo quos magistros crearent magiste- 
rium inirent, annos numerasse lateque patet ille usus. Qui 
tamen quantopere ab anno militari discrepet, vix potest esse 
obscurum. Etenim eam ob causam, quia apud Romanos tem- 
pus ex eorum qui cuique rei praeerant, nominibus numeraba- 
tur, sodalicia ab die, quo magistri inirent, annos incipere opor- 
tebat. Dissimilia etiam videntur esse, quod aedes in urbe 
Roma ex Cal. Iuliis fere locabantur (Suet. Tib. 35) et quod 
censores ex Idibus Mardis vectigalia locabant : ex quibus rebus 
quae apud nos quoque cum communi anno discrepant, nemo 
certe de nova temporis numerandi ratione colliget. 

Mirum igitur esse videatur, si aliam anni rationem in rebus 
militaribus Romani secuti sint, aliam in rebus civilibus, alie- 
numque a more Romanorum, quippe qui nusquam ita militiam 
seiunxerint. At quae huius tam admirabilis rei argumenta 
afferuntur? Primum Mommsenius citat inscriptionem apud 
Henzen. n. 6752, quae hoc habet argumentum. Anno '2U3 p. Chr. 

sedecim milites, qui inter vigiles Romae stipendia fecerunt, 
genio centuriae, in qua fuerunt, aram posuerunt : qui frumento 
publico incisi sunt Cui. Martis — quorum nomina infra scripta 
sunt, milites facti . inullino II et Frontone cos. (i; e. anno 199). 
Sequuntur quattuordecim militum nomina, ex quibus unus 
miles factus esse dicitur K. Iun., quinque VIII K. Aug., reliqui 
IIII Id. Aug., XVI K. Nov., VI K. Nov., Id. Nov., tres VIII 
Id. Dec., IIII K. Ian., tum Severo et Victorino cos. (i. e. anno 
200) unus K. Febr., alter Id. Febr. Aperta videtur esse in- 
scriptio nec quicquam habere , quod a communi quam adhuc 
credidimus, ratione discedat; nam illud, quod vigiles dicuntur 
inter eos esse inscripti, qui frumentum publicum acciperent, 
praeclare illustrat Ulpian. fragra. III, 5, qui ex senatusconsulto 
ait concessum esse Latinis, ut si triennio inter vigiles militave- 
rint, ius (Quiritium consequuntur , civium autem Romanorum 
hoc commodum fuisse constat, ut frumentum publicum accipere 
possent. Quid in his est, quod annum quendam militarem 
demonstret? At Mommsenius sic ratiocinatur, quod tempus 
sedecim illi milites supra triennium meruissent, eius elucere 
non esse rationem habitam trieimiumque, quod ex SC. ad 
civitatem Romanam assequendam opus esset, ab Cal. Mart. 
anni 200 esse numeratum: perspicue igitur apparere annum 
militarem, cuius initium ab Cal. Mart. duceretur. Qua in ra- 
tione duae res praetermissae sunt vehementer necessariae, 
primum qui triennium inter vigiles meruissent, continuo, quam- 
vis non essent professi nec petissent, civitatem Romanam esse 
assecutos, deinde, qui Latini facti essent cives, rursus continuo 
in tabulas eorum, qui frumentum publicum acciperent, esse 
inscriptos. Etenim si aut vigiles post stipendia triennii ius 
tantum civitatis Romanae consequendae, non ipsam civitatem 
adipiscebantur, aut qui cives Romani facti erant, expeetabant, 
dum in tabulis frumenti publici loca vacua fierent, non poterat 
modo accidere, sed certe plerumque accidebat, ut vigiles post 
expleta triennii stipendia aliquamdiu , dum et cives fierent et 
frumentum publicum acciperent, cxpectarent. Manca igitur 
est et incertissima Mommseniana ratio, ex qua nihil omnino effici 
censeo, nedum apparere annum militarem, qui in aliis rebus 

inauditus est, existimem. Quod Cal. Martiis vigiles illi in ta- 
bulas frumenti publici narrantur esse inscripti , haud scio an 
nihil ostendit, fortasse hoc unum, vel omnibus Calendis vel 
Cal. Martiis (neque enim de hac re a proposito nostro alienis- 
sima hoc loco quaerere possumus) tabulas frumenti publici 
esse correctas atque in demortuorum locum alios substitutos, 
de anno militari ex vestigiis, quae adeo nulla sint, colligi non 
licet. At omnino ait, sicubi milites, qui pariter i. e. eodem 
anno militari stipendia facere coeperint, recenseantur, eos dici 
duobus consulatibus militiam inisse. Vereor, ne vir doctissi- 
mus per orbem quendam ratiocinando ab eo proficiscatur, quo 
perveniendum sit ac quod demonstrandum sit, pro certo sumat: 
nec consuetudinem illam per duos consulatus recensendorum mili- 
tum constantem esse ipse paulo post p. 15 fatetur. Plerumque sic 
fieri dicit, umbram etiam illam rationis destruens. Nam quot 
causae reperiri possunt, cur milites aetate ac stipendiorum nu- 
mero proximi communiter aliquid posuerint ac dedicarint ? Ex 
exemplis autem, quae afferuntur, primum certe huc minime 
pertinet. Nam apud Ilenzcn. n. 6863 septem milites cohortis 
praetoriae anno 150 propter missionem honestam genio cen- 
turiae aram posuisse dicuntur, ex quibus quinque anno 133, 
duo anno 134 militare coeperant. Ex qua inscriptione si opi- 
nionis suae argumentum quamvis tenue sumere vellet, Momm- 
scnius docere debebat, quinque illos milites post Cal. Mart., 
duos ante Cal. Mart. milites esse factos; aliter enim intra 
unius anni, quem putat, fines non coercentur, vel, quoniam 
hoc fieri non poterat, missionem honestam post ipsorum sedecim 
annorum stipendia dari consuevisse, ut inde, qui pariter missi 
facti essent, pariter militiam inisse intelligerentur. At ipse 
cum p. 15 rectissime observet, non fuisse hoc moris eosque, 
qui stipendia emeruissent, potuisse honestam missionem acci- 
pere, non oportuisse: quid, quaeso, efficitur? Reliqua duo 
exempla petuntur ex inscriptionibus Lambacsitanis , quarum 
prima (apud Leon. Kenier. Inscript. Algcr. n. 19) posita est 
L. Novio Crispino Martiali a veteranis leg. III Aug., qui mili 
tare coeperunt Glabrione et Torquato item Asiatico II et Aqui- 
lino cos. i. e. ann. 1'24 et 125 p. Chr. , altera M. Aurelio de- 

dicante A. Iulio Pisone leg. Aug. pr. pr. a centurionibus et 
veteranis leg. III Aug., qui militare coeperunt Glabrione et Ho- 
mullo et Praesente et Rufino cos. 'i. e. ann. 152 et 158, tertia 
ipsi A. Iulio Pisoni ab iisdem centurionibus et veteranis leg. 
III Aug. , qui militare coeperunt iisdem annis (Leon. Renier. 
1. 1. n. 45 et 46). Hae inscriptiones Mommsenius dubitandum 
esse negavit quin eam ob causam positae sint, quod veterani 
facti sint, qui posuerunt: cur centuriones, qui in duobus titulis 
cum veteranis coniunguntur, posuerint, non addit. Sed etiam 
de veteranis magnopere dubitari posse video. Nam alteram 
ex inscriptionibus, quae citatae sunt, positam esse constat anno 
176 p. Cbr., ut viginti tres anni praeterierint, postquam vete- 
rani illi militare coeperunt, veterani autem, ni fallor, post 
viginti annorum stipendia fieri solebant, ut tot stipendia eme- 
riti, quamvis non acciperent honestam missionem, tamen vaca- 
tione munerum castrensium et veteranorum honore statim do- 
narentur: sic tradi certe a viris doctis videmus, neque enim 
ipsi quaesivimus. Quod si ita est, num veteranos triennium 
post expleta stipendia expeotasse putamus, antequam pro vete- 
ranorum honore imperatori legatoque titulum illum ponerent? 
Sed cur duorum annorum milites coniunctim legato suo nescio 
quid posuerunt? Nescio quid commune habuerint, sed de 
anno militari nec esse demonstratum nec posse omnino demon- 
strari intelligo. 

Atque elevat ipse Mommsenius opinionem suam miro 
modo. Etenim si erat ullus ille, quem coniicit, annus mili- 
taris, videtur in eo fuisse positus, ut Cal. Martiis et iniretur 
et deponeretur militia; quid enim valeret aliud? At Momm- 
senius varie disputat, primum certe non necesse fuisse, Cal. 
Martiis milites et deligerentur et dimitterentur: nam delectus 
diem ex arbitrio imperatoris pependisse atque in tabulis mili- 
tum nullum diem non nominari, missionem item datam non 
post certa stipendia, sed quando placeret imperatori, deinde 
tamen, si universus rei ordo spectaretur, videri fere Cal. Mart. 
et deligi et dimitti consuevisse; nam et primis reipublicae 
Romanae temporibus incipiente vere convocatum esse exercitum 
et sub imperatoribus missiones ineunte mense lanuario consue- 

▼isse concedi, qui dies non procul abesset ab Cal. Mart. 
Quae quam incerta et blandiendi magis quam demonstrandi 
causa sint disputata, non opus est dicere. Equidem sub im- 
peratoribus (nam libertatis exeuntis aetate haec ad arbitrium 
imperatorum facta esse ipse Mommsenius fatetur) voluntario 
milite constitisse intelligo legiones, delectus ad necessitates, 
quaruin nullus certus dies esse potest, adhibitos; voluntario 
autem militi nullus dies ineundae militiae potest praescribi. 
Missionis denique concessae tempus ex tribus exemplis (nam tot 
citantur) definiri nequit, nec video, cur omnino certus dies in 
ea re servatus sit. 

Veruntamen esto: fuerint Cal. Mart. ita apud Romanos 
observatae, ut iis militia et iniretur a militibus gregariis et 
deponeretur: quid hoc pertinet ad centuriones, praefectos, tri- 
bunos, legatos? Neque enim quod cadit in illos, idem oportet 
cadere in hos. Velut hodie in nostra civitate moris est, ut 
bis per annum statis diebus delectus habeantur, sed nemo 
propterea centurionum et tribunorum et legatorum stipendia 
ab iisdem diebus numerari existimabit. Nec dissimilis est Ro- 
manae militiae ordo sub imperatoribus certe, sub quibus cum 
exercitus a magistratibus separarentur, prout imperatori pla- 
cuisset, praefecti vel sumebantur vel deponebantur. Quare 
etiamsi de militibus gregariis, quando milites fieri solerent, 
constaret, non sequeretur, ut eodem tempore consules et prae- 
tores et postea legati quique alii exercitibus praeerant, impe- 
rium inissent. Huius autem rei Mommsenius nullum prorsus 
argumentum attulit, sed tamquam nulla dubitatio superesse 
posset, quod in militibus praetorianis tempore imperatorum 
reperisse sibi visus erat, id ad imperia consulum et procon- 
sulum et praetorum transtulit. 

At etiam ultra progreditur. ludicia, inquit p. 21 , con- 
iuncta sunt cum imperio, quare si imperii certus quidam et 
ab vulgari diversus fuit annus, idem valuit in iudiciis. Testi- 
monia tamen hac in re prorsus deesse ait, quasi magna ulla 
attulerit de imperio. Sed argumenta tamen quaedam esse, 
unde iudiciorum ac litium principium a Cal. Martiis duci apud 
Romanos consuevisse colligamus. Praetores enim praefuisse 

judiciis, qui cum plures essent, sortitionem quid quisque ageret, 
semper factam esse post Cal. Ian.; duos igitur menses videri 
sortibus praetorum constituendis esse tributos, tum Cal. Mart. 
iudicia ipsa coepisse. In quo vereor ne Mommsenius, quod 
de provinciis, quas praetores exacto magistratu administrabant, 
verum est, minus recte ad praeturae ipsius munera transtulerit. 
Etenim provincias sane praetoribus constat obtigisse primis 
cuiusque anni mensibus, propterea quod eas proximo anno 
erant administraturi ; sed in praetura quid quisque ageret, an- 
tequam magistratus iniretur, debebat constitui. Cuius rei cum 
multa exempla afferri possint, contenti erimus duobus, quae 
in promptu eunt. C. Verrem constat fuisse praetorem urbanum: 
qui postquam est designatus, statim urbanam provinciam sor- 
titus est, edictumque composuit, quo L. Annii Aselli filiae 
patris hereditatem eripuit. Ea ita narrantur a Cicerone in 
Veri-, libr. I, 41, ut nihil dubii superesse possit, quin Verres 
et antequam magistratum iniit, urbanam iurisdictionem acceperit 
et continuo post Cal. Ian. omnibus iudiciis rite praeesse po- 
tuerit. Neque minus apertum est alterum exemplum M. Me- 
telli, cuius praetura in annum, qui Verris iudicium insequitur, 
incidit, de quo sic scribit Cicero in Verr. Act. I, 8: Ecce 
autem illis ipsis diebus cum praetores designati sortirentur et 
M. Metello obtigisset , ut is de pecuniis repetundis quaereret, 
nuntiatur mihi Satis, opinor, hoc est ut praetores paulo post- 
quam facti sunt, de muneribus suis sortitos esse Calendisque 
Ian. ipsa iudicia exercere potuisse intelligamus. Nec magis 
verum est alterum argumentum, quo Mommsenius utitur. Ait 
enim post Cal. Sept. eos, qui iudiciis praeessent, nullas novas 
causas videri admisisse; et cum hae Calendae mediae sint inter 
duas Cal. Martias, annum illum iudieiorum a Cal. Mart. inci- 
pientem significari. Existimat igitur ncc Ianuario et Februa- 
rio nec quattuor ultimis cuiusque anni mensibus ullas novas 
causas potuisse recipi. Hoc vero inauditum est et quam ma- 
xime cum rerum ipsarum natura pugnat, ut inutile prope sit 
exempla afferri. Itaque rursus duo tantum citabo, unum ex 
mense Septembri, alterum ex ipsis extremis anni diebus. Ete- 
nim Caelius apud Cic epist. VIII, 8, 1 anno 51 scribit: C. 

Sempronius Rufus M . Tuccium accusatorem suum post ludos 
Romanos reum lege Plotia de vi fecit , et apud Ciceronem prae- 
torem a. d. IIT Cal. Ian. reus factus est Manilius, Pompeii 
amicus, de cuius iudicio narrant Plut. Cic. c. 9 et Dio Cass. 
XXXVI, 27. Multae aliae causae cuiusvis generis vel leviter 
quaerenti facile occurrent, ut nihil magis constet, quam totum 
annum causis iudiciisque patuisse. 

Haec sunt fundamenta disputationis Mommsenianae, quae 
quoniam coniecturis parum veris nituntur, ne quae superstruun- 
tur quidem opiniones, probabiles videri poterunt. Itaque ea 
singillatiin examinari ac redargui non opus est, praesertim cum 
talia longe facilius dicantur quam refellantur. Unum afferam, 
quod facile alios in errorem inducere possit, quod p. 30 ait 
praetores et consules, quamdiu magistratu fungebantur, impe- 
rio caruisse: qua in re abutitur eo, quod Vellei. II, 31 Cn. 
Pompeium narrat consulem anno 70 iurasse, in nullam pro- 
vinciam se ex eo magistratu iturum. Quod cum ita interpre- 
tur, nullum illi imperium fuisse neque ex consuetudine pro- 
vinciam obtingere potuisse, reliqui omnes sic potius intelligimus, 
cum liceret ei provinciam sortiri, Cn. Pompeium, ut modestiam 
ac temperantiam ostentaret, praeter ceterorum consulum con- 
suetudinem iurasse, ex illo consulatu se in nullam provinciam 
esse iturum. Quare de imperio consulum nihil ex illo loco 
potest colligi, de provinciis hoc, consuevisse eas dari consu- 
libus. At vero locus ille apud Caes. bell. civ. I, (5, quo anni 
49 consules narrantur ex urbe profecti esse, quod ante id tem- 
pus acciderat nunquam, sane ad explicandum est difficillimus 
ac longae disputationis. Equidem hoc video nunquam in re- 
publica Romana factum esse, ut consules nullis decretis pro- 
vinciis urbem relinquerent et cum imperio in Italia aliisque 
provinciis versarentur, id quod fieri non potuit nisi simul tota 
imperii sedes ex urbe in alium locum transferretur. Consules 
autem anni 49 per legem Pompeiam prohibiti provincias sortiri 
tamen cum summo imperio provincias obierunt. Sed pluribus 
haec persequi ab hoc loco alienum est. Mommsenii quidem 
interpretatio, qui ipsius consulatus anno consules nunquam ait 
in provincias exisse facile redarguitur. Ipse enim citat unde- 

cim exempla, cum profecti esse consules narrantur, quae licet 
temporum necessitate excusari dicat, facere tamen debebant, 
ne Caesar nunquam id factum esse scriberet. Si enim ulla 
unquam fuerat in republica necessitas, fuit bello Caesaris 
illato. 

Sed haec et talia, ne a proposito nostro aberremus, prae- 
termittenda esse putamus: illud notare volebam, quo con- 
iecturas parum probabiles persequendo perveniatur. Verum 
cur tandem tantae hae turbae excitantur? Nimirum ut Cal. 
Martiae imperii Caesaris defendantur, quarum una haec causa 
est, quod cum legem Vatiniam ad Cal. Mart. pertinere constet, 
legem Pompeiam, qua alterum Caesaris imperio quinquennium 
additum est, ad easdam referendam esse existimant. Qua in 
re negligunt constantem illam consuetudinem Romanam, quae 
saepe a nobis animadversa est, primum ut omnium extraordi- 
nariorum imperiorum ac potestatum dies ab eo die, quo lex 
de iis perferretur, sumeretur. Id in dictatura, quod summum 
est huius generis imperium, etsi per scriptorum silentium non 
potest demonstrari, apparet tamen fieri debuisse; in Caesaris 
quidem dictaturis, quarum memoriam accuratius persequi licet, 
certis testimoniis a nobis infra pluribus exponetur. Eodem- 
que multae aliae potestates pertinent, velut eorum, qui agris 
dandis assignandis fiebant; id in XX viris, qui lege lulia 
constituti sunt, certum videtur esse (Comment. epigraph. I 
p. 286) transferrique debet ad Illviros legis Semproniae et 
X viros, quos lex Servilia in quinquennium fieri iubebat (ibid. 
p. 272), et alios multos, qui ante ea tempora simili de causa 
facti erant. Imperia extraordinaria antiquo tempore vel nulla 
fuerant vel quamdiu quodque pertinuerit, minus nobis nota 
sunt, sed ex quo tempore uberior scriptorum memoria extat, 
illa quam dixi consuetudo non difficile intelligitur. Etenim 
Cn. Pompeius lege Gabinia cum adversus piratas imperium 
in triennium acciperet, continuo habuit ab eo die, quo lex per- 
lata est. Nam latam esse legem 6cimus ineunte anno 67, 
Pompeius autem bellum extrema hieme apparavit, ineunte vere 
suscepit, media aestate confecit (Cic. de imp. Pomp. 12). Num 
igitur aliquem diem casu electum esse putabimus, a quo im- 

penum inciperetur? Nam Cal. Martias expectatae esse propter 
Ciceronis verba, quae citavimus, existimare non licet. An 
vero eam legem luisse statuemus, ut quo die perlata esset 
lex, ab eo Pompeius imperium inciperet? Atque id haud 
dubie Plutarchus Pomp. c. ‘26 indicat, qui quo die populus 
legem sanxisset, eo ipso illum narrat noctu in urbem intrasse 
postridieque contione habita apparatum belli coepisse. Simi- 
literque de lege Manilia existimandum est, qua perlata con- 
tinuo Pompeius in novas provincias profectus bellum adversus 
Mithridatem administrare coepit. De Caesaris imperio hic 
disputamus, III viri autem reipublicae constituendae, qui post 
eum extraordinario imperio potiti sunt, non magis quin eodem 
die, quo lex Titia de iis perlata est, inierint potest dubitari. 
Cf. Comment. cpigraph. I p. 17. Qua enim alia de causa 
diem a. d. V Cal. Dec. , unde id coeptum esse constat, puta- 
mus esse electum? Num casu, cuius nulla possit ratio reddi? 
Nam, nisi quovis die recte imperium suum incipi arbitra- 
rentur III viri, ut occupanda Italia atque urbe militibus obsi- 
denda aperte omnes reipublicae leges violarant, ita triginta 
quinque dies amplius expectare poterant, dum Cal. Ianuariae 
advenissent. Ac constat ex diligenti rerum, quae tunc gestae 
sunt, narratione circiter a. d. V Cal. Nov. Illviros urbem 
intrasse legemque Titiam esse latam. Denique rem conficit 
Appianus bell. civ. IV, 7, qui postquam uno die lex de novo 
imperio constituendo perlata est, insequenti nocte tabulas pro- 
scriptionis propositas esse narrat , in quibus III viri novi im- 
perii nomen ascribunt et pro potestate sibi permissa se illas 
caedes facere profitentur. Altera consuetudo Romana ex ea 
quam modo diximus consequitur prope necessario. Etenim si 
antequam alicuius imperii dies exisset, vel idem prorogaretur 
vel novum adiiceretur, non expectabatur, dum prioris tempus 
praeterisset, sed continuo ab die novae legis prorogatio vel 
novum imperium incipiebatur. Id aperte intelligemus in dicta- 
toris Caesaris honoribus, de quibus proxima, quae insequitur, 
nostra commentatio est, in quem cum abi super alios honores 
cumularentur, nunquam dum veteris honoris dies exisset, no- 
vum dilatum, sed hunc continuo initum esse docuimus. Idem- 

que de III virorum reip. constituendae imperio saepius repetito 
argumentis haud dubiis in comment. epigraph. I p. 17 et 22 
demonstravimus. Quae cum ita sint, qui Caesaris imperium 
lege Pompeii et Crassi datum ad Cal. Mart. anni 49 pertinere 
putat, desciscit a more Romano; nos, qui id Id. Novembr. 
anni 50 finitum esse statuamus, initiumque sumptum ab eo die 
quo lex perlata est (etenim circa illum diem latam esse et 
ex aliis argumentis intelligitur neque ab iis ipsis qui de Cal. 
Martiis credunt, negatur), non modo certa scriptorum testi- 
monia, quorum nullum contemnimus, verum etiam veterem ac 
constantem reipublicae Romanae consuetudinem sequimur. 

De iure autem Caesaris atque origine belli civilis iam per- 
spectis legibus constitutoque imperii tempore haud paulo rectius 
iudicare poterimus, de quibus rebus reliqui viri docti propter 
eam ipsam causam , quod ab iis quae vera sunt , desciverant, 
ad longas ac fere inanes disputationes descendere cogebantur. 
Nunc intelligimus causam Caesaris et Pompeii nihil commune 
habuisse cum lege consulari, qua alterum Caesari quinquen- 
nium datum est : eius dies cum frustra a M. Marcello tempta- 
tus esset, praeterierat: at pendebat tota ex plebiscito illo, quo 
Caesari permissum erat, ut usque ad comitia consularia anni 
49 provinciam retineret atque absens consulatum peteret. Leges 
pugnabant haud dubie pro Pompeio, aequitas omnis pro Cae- 
sare. Etenim plebiscito illi obrogatum erat lege Pompeia, 
quae de iure omnium magistratuum lata erat, nec Caesar, cum 
leges contra suam causam esse ipse animadverteret, proroga- 
tionem provinciae ab senatu impetraverat. At inique nec sine 
aliqua fraude Caesari populi beneficium extortum erat; siqui- 
dem plebs cum legem Pompeiam sanciret, quicquam tamen 
eripi Caesari certe noluerat; inique tota civitas in armis erat, 
inique Pompeio summa omnium rerum potestas tradebatur, 
inique multa alia violandi Caesaris causa acta erant. Neque 
tamen hic quamvis inique oppugnaretur, sui honoris causam 
armis tueri statuit, sed cxpectans, dum inimici ira abrepti 
tribunorum potestatem sacrosanctam imminuerent, cum leges 
quoque secum facere intelligeret veteremque plebis potestatem 
tueri videretur, tum demum erupit. Accidit igitur in Pom- 

peii et Caesaris contentione , quod saepe in talibus certamini- 
bus accidere solet, ut verba legum cum aequitate pugnarent, 
quae pugna rursus ita comparata erat, ut, qui aequitatem tue- 
retur, veterem rempublicam tolleret uniusque dominationem 
institueret. Nam Pompeius, quamvis suam utilitatem sequi 
videretur, haud dubie tamen libertatem defendebat, Caesar 
cum sibi quae aequa essent, retineret, reliquis quae iniquissima 
essent, imposuit. Item hoc apparet, quanto in casu maxima- 
rum rerum discrimina vertantur: quem tunc in oblivione Cn. 
Pompeii de gravissimo iure legem ferentis situm fuisse veteres 
auctores consentiunt. Neque haec occasio si defecisset, aliam 
delendae reipublicae Caesarem quaesiturum fuisse negabimus, 
sed quo fortunae quasi ludibrio levissima res maximarum apud 
Romanos commutationum causa extiterit, cognoscimus. 

Oum nuper in Galliae provinciae historia enarranda ad C. 
Iulii Caesaris tempora pervenissemus, ut potestates eius atque 
imperia diligentius examinare coepimus, magna capti sumus 
admiratione, quod omnia prope vel obsqura vel incerta vel pa- 
rum virorum doctorum studiis explorata esse videremus. Neque 
id in auctorum inopia aut exilitate accidit, sed tot gravissimi 
ac locupletissimi Caesarianae aetatis testes extant, quot vix 
alio imperii Romani tempore inveniuntur. Etenim ne M. Ci- 
ceronem, ex cuius tamen libris uberrima harum rerum cognitio 
peti potest, numeremus, Plutarchum habemus et Appianum 
et Dionem Cassium, quos quamvis tempore remotos, at copia 
et fide et rerum Romanarum cognitione haud contemnendos 
esse existimamus, habemus Suetonium, eorum quae ad impe- 
ratores pertinent, enarratorem accuratissimum, habemus denique 
ipsum Caesarem, qui licet causae suae serviret eaque ut iustior 
esse videretur, quaedam vel tacuit vel addidit, tamen tempora 
resque ipsas et optime cognovit et incorrupta fide tradidit. 
Accedit ad haec, quae per se ipsa satis idonea existimari po- 
terunt, inscriptionum et nummorum certissima auctoritas, quae 
cum publica sit, ubi publice quid gestum sit quaeritur, nihil 
dubium relinquere posse videatur. . Quamquam ab ipsis his 
nascitur quodammodo hoc loco confusionis atque obscuritatis 
initium. Servata enim nobis sunt in fastis Capitolinis, qui 
appellantur, duo fragmenta annos 49 usque ad 43 a. Chr. com- 
plectentia, in quibus quae de temporibus ac magistratibus tra- 
duntur, ab iis quae scriptores narrant, ita discedere videbantur, 
ut ab viris doctis quamvis diligenter quaerentibus nondum ea 

inter sese conciliari potuerint. Quare ne locus historiae Ro- 
manae maximus, qui tot tantorumque auctorum testimoniis 
optime posset illustrari, obscurior relinqueretur, haec de ho- 
noribus Caesaris disputare statuimus, ut et tempora eorum 
explicaremus et universa quaedam de eorum vi ac natura ad- 
deremus. 

Sunt autem fragmenta illa Capitolina, quae nobis pro re- 


gula quasi quaestionis nostrae erunt, haec: 

C- CLAVDIVS- M- F- M- N- MARCELLVS L- COR 
EODEM- ANNO 

_ C- IVLIVS C- F- C- N CAESAR DIC 

C- IVLIVS- C- F- C- N CAESAR- fi P- SER 
C- IVLIVS C- F- C- N- CAESAR fi D 

M- ANTONI VS- M- F- M- N 

EODEM- ANNO 

_Q- FVFIVS- Q- F- C- N- CALENVS P- VA 

C- IVLIVS- C- F- C- N CAESAR III M- A 

C- IVLIVS- C- F- C- N- CAESAR fil D 

M- AIMILIVS- M- F- Q- N- LEPIDVS MA 

EODEM- ANNO 

C- IVLIVS- C- F- C- N- CAESAR fil! SINE 


EODEM- ANNO 

Q- FABIVS- Q- F- Q- N- MAXIMVS- IN M 
MORTVVS- EST- IN- EIVS- L 
C- CANINIVS- C- F- C- N- REB 
C- IVLIVS- C- F- C- N- CAES 
M- AIMILIVS I 

VT- QVM- M- DVS PALVDATVS 
CN DOMITIVS- M- F- M- N- CAL 
IN- INSEQVENTEM- ANN 
ERAT- NON INIIT 
C- IVLIVS- C- F- - - ■ CAESAR V 
P- CO 

C- VIBIVS cet. 

Ita ipsi ex tabulis marmoreis descripsimus nec sane mul- 
tum recedunt vetustiora exempla ab Smetio et Grutero allata. 

Unum tantum erat quod cum animadvertissemus, magnum 
esse videretur, quod a principio versuum quorundam lineolas 
ascriptas invenimus: quas cum primum vidimus, frustra a nobis 
susceptam esse putabamus hanc quae iam scripta atque abso- 
luta erat disputationem universam. Quid enim possunt lineolae 
illae significare quam annorum divisionem? Quae cum his 
temporibus propter insolitorum honorum multitudinem incertior 
esse existimaretur, ab eodem, qui honores perscriberet, lineolas 
esse adiectas: publice igitur, qui quoque anno summi magi- 
stratus fuerint, cum indicetur, illud unum relinqui, ut scripto- 
rum testimonia cum illa auctoritate conciliemus, de ipsa et 
honorum et annorum serie prorsus constare. Neque hercle 
dubium esse potest, quin quisquis lineolas addidit, annorum 
distinguendorum causa addiderit: nec tamen minus dubium, 
quin male addiderit. Etenim cum constet Caesarem consulem 
quintum anno 44, quo occisus est, fuisse, quoniam sex lineo- 
lae interiiciuntur, efficietur, ut dictaturam anno 50, consulatum 
alterum anno 49 gesserit, quod utrumque cum omni chrono- 
logia pugnat. Quare aut qui nomina scripsit , imperite sine 
ulla publica auctoritate lineolas ascripsit aut postea alius non 
minus imperitus homo adiecit: nos quidem, quasi nullae pror- 
sus annorum distinctiones reperiantur, ita scriptorum testi- 
monia cum nominibus fastorum conciliabimus. Incipiemus au- 
tem, ut omnia ordine exponamus, ab illo tempore, quo bellum 
civile coeptum est. 

Etenim cum Caesar provinciae suae fines egressus Italiam 
peteret Pompeiumque in Graeciam expelleret, omnes eum vi, 
non legibus egisse neque ulla potestate, qua tantarum rerum 
licentia ei permitteretur, praeditum fuisse confitentur. Neque 
ipse in commentariis suis dc bell. civ. I, 7 id dissimulat, sed 
tribunorum plebis suaeque dignitatis necessariam defensionem 
praetexens aliam legitimam causam sibi defuisse significat. 
Expulso autem Pompeio postquam Caesar a. d. XV Kal. Apr. 
anni 49 (Cic. ad Att. IX, 15) Brundisium occupavit omis- 
soque interim adversario Romam paucis ante Kal. Apr. diebus 
pervenit, nonne imprimis hoc efficere debuit, ut reliquum bel- 
lum iam legitima aliqua potestate ornatus administrare vide- 

retur? Ipse quidem de bell. civ. I, 32 etsi summam orationis 
in senatu a se habitae refert, nihil eiusmodi narrat, sed supplet 
quodammodo lacunam Dio Cass. XLI, 15 sq. ; ait enim Cae- 
sari senatum extra urbem datum esse, item populum contionis 
causa extra pomoerium convenisse, ut ei, cum Pompeium 
Italia exegisset primumque ad urbem venisset, nullam qua 
in urbe ipsa versari liceret, potestatem traditam fuisse appa- 
reat. Sed eam cum ad urbem tunc versaretur ei decretam esse 
ex iis, quae Plut. .Caes. 35 narrat, intelligimus ; nam quod 
L. Metellum tribunum plebis pro aerario publico interceden- 
tem monendo ac minis deterruisse, ne amplius resisteret, dici- 
tur, nisi in forum atque urbem intrassct, facere non potuit. 
Quare quae tunc instituta esse refert Dio XLI, 17, non omnia 
ab aliis, sed quaedam ab ipso Caesare administrata sunt. Ac 
leges quidem omnes ab amicis Caesaris latas esse existimo, 
ab M. Antonio maxime ct Q. Cassio trib. pl. , qui in urbem 
reversi saepe cum populo agebant, velut eas, quibus multi 
damnati restituebantur, ab Antonio rogatas esse constat (Cic. 
Phil. II, 23). Eodemque tempore de liberis proscriptorum 
latum est, ut ad honores curules admitterentur (Dio XLI, 18); 
nam reliqui honores, velut quaestura et tribunatus, etiam ante 
iis patuerant. Exemplo est C. Vibius Pansa, cos. anni 43, qui 
cum proscripti filius esset (Dio XLIV, 17), anno 51 trib. pl. 
fuit (Cic. epist. VIII, 8), tum praetermissa aedilitate, quam 
propter legem Corneliam gerere non potuerat, comitiis, quae 
dictator Caesar anno 49 habuit, praeturam anni 48 obtinuit 
(Borghes. in Diurn. Arcad. 1822, 3 p. 317). Nam sic cum 
Dionis auctoritate conciliandus est Plutarclius Caes. 37, qui in 
dictatura Caesarem proscriptorum liberos ad honores evexisse 
scribit (t(uv iirlZdXXa ouaruy/; "av-rrov xou? Trama? iTtixqiou? irroir,-;): 
nimirum Antonius ut eorum lationem haberi liceret tulit, Cae- 
sar in dictatura comitiis praesidens ex lege rationem habuit. 
Similemque fortunam habuit C. Carrinas (Dio LI, 21), qui 
cum eodem quo C. Vibius anno consulatum gesserit, praetu- 
ram quoque vicino tempore videtur gessisse. Haec igitur ac 
talia ab amicis Caesaris tunc acta esse arbitror, ip9e nihil, 
opinor, praeter rem militarem tetigit. Sed qua potestate? quo 

iure? Scriptores enim, quamvis quid pro ea potestate egerit 
dicant, qualis potestas fuerit, non commemorant. Ac primum 
quidem senatus consulto dandum erat, etsi urbem intrasset, 
ut imperium ne amitteret, quod utrum ita decretum sit, ut 
olim Q. Fulvio proconsuli decretum esse refert Livius XXVI, 
9, ut ei par cum consulibus imperium esset, an alia aliqua 
ratione nescimus, sed decretum esse apparet. Extra urbem 
autem efficiendum erat, ut quod bellum Caesar gereret, id 
iuste ac legitime gerere videretur. Primum Sardiniam qui 
Pompeianis eriperet, misit C. Valerium legatum, tum C. Cu- 
rionem in Siciliam legatum pro praetore (Caes. bell. civ. I, 
30), eas quas diu ipse rexerat Gallias item legatis divisit 
(comment. epigraph. Vol. II p. 224) , denique Italiae M. An- 
tonium, tum maxime tribunum plebis, praefecit, sed legati et 
pro praetoris iure praeditum. Proconsulis haec sunt, sed eius, 
qui omnibus provinciis imperet: quare non nova potestas Cae- 
sari delata est (nam et proconsul fuerat et ex lege Vatinia 
tot quot ipsi placuisset legatis uti potuit), sed ea, quam ha- 
bebat, ambitu ac provinciarum numero amplificata. Neque 
definitas esse existimo provincias, quibus Caesar imperaret: 
quam enim omittere aut poterat aut volebat? In Sardiniam, 
Siciliam, Africam legatos mittebat, Macedoniam Asiamque, 
in quam Pompeius invaserat, propediem erat liberaturus, Hispa- 
nias petebat: quid igitur ex imperio universo, quod non no- 
minatum esse putare possimus, relinquitur? Quae cum ita 
sint, ab M. Antonio et C. Cassio trib pleb. , iisdem, qui reli- 
qua tunc agebant, legem latam esse existimabimus, in qua 
duae hae res continerentur, primum ut quod imperium Caesar 
haberet, id in urbe ipsa retineret, deinde ut praeter Gallias, 
quas habebat, Italia quoque reliquaeque provinciae ei permit- 
terentur. Atque haec ita esse lata significat Dio Cass. XLI, 
17: Tgoooxoo re IS^Tjoav xd /pipiaret a utrss/sxo atptot, xoxe *,'s 
Xafteiv, aiaxs xal xaXXa ot travll’, oaa h xtp 07 )[A 0 aup vjv, -pic 
xjjv xuiv oxptxxuoxiov, o8» Itpopoovio, xpotpijv sooaav. Unam rem 
nominat, quae fuerit in lege, sed si fuit de pecunia ad bellum 
necessaria, certe non minus de ipso belli imperio, quantum et 
quale esse oporteret, fuit, intelligemusque non illud modo, quod 

narratur, non vi, sed lege lata Caesarem aerario potitum esse, 
sed universum bellum in Pompeium eiusque legatos iam lege 
ac iure munitum gessisse. Notabilis autem est ipsa etiam pro- 
consularis potestas, quae paulatim ita amplificata est, ut Caesar 
ea ornatus toti orbi terrarum imperaret. Nam in vetere re- 
publica ea unius fere provinciae uniusque anni finibus conti- 
nebatur, Sulla tempus produxit, Caesaris Pompeiique ambitio 
et tres pro una provincias et decem annos comprehendit, Cae- 
saris denique consummata iam potentia, etiamsi forte perpe- 
tuitatem nondum concupivit, (nam anni haud scio an certi 
sint praescripti, per quos Caesar imperium haberet in provin- 
ciis) provinciarum certe fines sustulit ad eamque amplitudinem 
pervenit, quam postea Augustus retinuit atque ad successores 
suos propagavit. Ilaec igitur est origo proconsularis illius 
potestatis , quam postea imperatores Romani habuerunt (cf. 
Comment. Vol. II p. 79), quorum dominatio nihil novum, nihil 
insolitum adiecit. 

Atque hanc ob causam, quod haec potestas ei, qua Cae- 
sar antea in Galliis regendis usus erat, prorsus similis fuit, 
factum esse arbitror, ut ab eo tempore, quo eam accepit, anni 
principatus numerari non soleant. Etenim veteres, qui accu- 
ratius de chronologia scripserunt (nam eos, qui crassiore ratione 
usi mensibus neglectis annos tantum numerant, velut Syncell. 
p. 574 ed. Bonn., praetermitto), regnum Caesaris fuisse dicunt 
quattuor annorum et septem mensium (vid. Euscb. Chronie, 
tom. I p. 194 Vcnet., Chronie. Pasch. p. 394 ed. Bonn.), ut, 
cum Idib. Martiis anni 44 occisus sit, initium regni incidere 
oporteat in mensem Iulium vel Augustum anni 49. Iam pro- 
consularis illa potestas quoniam senatus ille extra urbem , de 
quo diximus, ipsis lval. April. habitus est (Cic. ad Att. IX, 17), 
delata est Caesari initio mensis Aprilis, a qua si regnum cius 
inciperetur, quattuor anni et undecim certe menses efficerentur : 
quare alium honorem quaerendum esse intelligo, quo accepto 
et supra reliquos civitatis principes Caesar elatus sit et septem 
tantum menses supra quattuor annos vixerit, neque alius re- 
peritur nisi dictatura, quae in fastis Capitolinis primo honorum 
Caesaris loco ponitur. Eam decretam esse anno 49 C. Claudio 

et L. Cornelio cos. tradunt ipsi fasti, sed quo anni tempore 
decreta sit, ita a viris doctis quaesitum est, ut ab eo quod 
verum est, recessisse videantur. Etenim Eckhel. doctr. numm. 
VI p. 14, etsi peccare intellexit, si qui ex scriptorum quibus- 
dam minus cautis verbis initia dictaturarum et consulatuum 
eadem fuisse vellent colligere, minus tamen recte omnes dicta- 
turas ab aestate sive Iulio fere mense repetendas esse putabat: 
qua in opinione et scriptorum testimonia neglexit et quid inter 
primam et inter reliquas dictaturas interesset, minus perspexit. 
Sed secutus tamen eandem rationem Letronnius Inscr. Aegypt. 
Vol. II p. 133 confecit etiam tabulam, in qua consulatus Cae- 
saris et dictaturas ita disposuit, ut illorum omnium principia 
a Kal. Ian., harum a Kal. Iui. repeteret. Ita nummi fortasse 
possint explicari, sed ea honorum conferendorum aequalitas 
efficitur, quam in dictaturis nunquam, in consulatibus certe 
Caesaris non obtinuisse sciamus. Nos quidem (nam ab dicta- 
tura Caesaris regnum numerari pro certo ponimus) primum 
hoc colligemus, cum quattuor anni et septem menses regni 
fuisse dicantur usque ad Idus Mart. anni 44, non ineunte 
mense Iulio anni 49 factum esse dictatorem Caesarem, sed 
exeunte; si enim ad quindecim dies, quos a Kal. usque ad 
Idus Martiae regnavit, aliquot accessissent mensis Iulii anni 
49, octo potius quam septem menses numerarentur. Nec ma- 
gis in exeuntem Augustum dictaturae initium incidit ; nam ita 
sex modo regni menses pleni praeter quattuor annos relinque- 
rentur. Quare exeunte mense Iulio vel ineunte Augusto anni 
49 Caesar dictator factus sit necesse est. Cum hac autem 
ratiocinatione quae ab -scriptoribus traduntur, prorsus congru- 
unt, et ita congruunt, ut illa etiam accuratius definiatur. Sed 
illud prius quaerendum est, dictaturae regnique initium ab eo 
die, quo decreta est, an ab eo, quo Caesar recepit insigniaque 
eius usurpavit, numeretur; utrumque enim rectissime potest 
cogitari. Iam insignia dictaturae Caesar videtur sumpsisse non 
prius quam Hispaniis Massiliaque victis ad urbem rediit. 
Nam et Appianus bell. civ. II, 48 de dictatura eius dicit, eam 
per undecim dies gestam esse (tot autem se in urbe commo- 
ratum esse ipse ait bell. civ. III, 22), nec dissimiliter Plutar- 

chus Caes. 37 , qui eum intra undecim dies sese dictatura 
abdicasse narrat aperteque Dio XLI, 36: xod 8? ursar») |xsv 
TTjv ap/V lirstoij irptnTOv i; -ijv iroXtv sicr ( Xl)sv. Quare cum 
Caesar Decembri mense Roma ad bellum Pompeio ipsi infe- 
rendum in Graeciam profectus esse narretur (App. II, 48), 
exeunte Novembri in urbem pervenit insigniaque dictaturae 
sumpsit, a quo tempore si regnum numeraretur, nunquam septem 
menses et quattuor anni possent effici. Relinquitur, ut regnum 
ab eo tempore, quo dictatura lege oblata est, incipiatur, quod 
tempus cum septem mensibus prorsus convenire reperimus. 
Narrat enim ipse bell. civ. II, '21, ad Massiliam se cognosse 
legew de dictatore latam seseque dictatorem dictum ab M. Lepido 
praetore. Antequam autem Massiliam ad peragendam oppidi 
obsidionem pervenit, vicerat a. d. IV Non. Sext. legatos Pom- 
peii in Hispania (hic enim dies in veteribus kalendariis no- 
tatur), ulteriorem provinciam habito Cordubae conventu occu- 
parat, Gades adierat, navibus regressus Tarracone citerioris 
provinciae conventum egerat, denique pedibus per Galliam 
Narbonensem accesserat: quae omnia cum summa celeritate 
peracta esse narrentur, necesse tamen est hanc moram attu- 
lerint, ut post medium demum mensem Sextilem Caesar ad 
Massiliam perveniret deque dictatura sibi delata cognosceret: 
ipsa igitur lex circa medium mensem lata erat. Eodemque 
deducimur altera hac ratione. Etenim quis legem de dictatore 
latam esse putabit antequam de victoria Caesaris nuntiatum 
est? Tenuerat ille quidem iatu antea urbem ac vi potuerat 
efficere, ut dictator diceretur, sed alieniores tamen ab eius 
causa plurimorum senatorum animi erant neque ad id quod 
iuiustum esse putabant (Cic. ad Att. IX, 15, 2), facile com- 
pellebantur. Paulo quidem ante victoriam cum inopia magna 
Caesar premeretur, narrat ipse bell. civ. I, 53, quanta Romae 
animorum commotio facta sit quantacque ad Pompeianos gra- 
tulationes. Itaque probabile est quod diximus , nuntiata demum 
Caesaris victoria senatum populumque de dictatore dicendo 
consensisse, ac cum Afranius et Petreius a. d. I\ Non. Sex. 
victi sint victoriaeque nuntius decem fere diebus ex Hispania 
Romam pervenire potuisse videatur, rursus ad medium fere 

mensem Sextilem deducimur, nec hercle multum aberrabimus, 
si ipsis Idibus Sextilibus et Caesarem lege lata dictatorem 
dictum esse et septem menses accuratissima computatione effici 
statuemus : a quo tempore per quinque menses usque ad De- 
cembrem si Caesar insignia dictaturae sumere noluit atque in 
itinere faciendo , seditione militum componenda, tot rebus per 
provincias administrandis summa potestate caruit (neque de 
hac re quicquam dubium potest supercsse), apparet, opinor, 
proconsulare imperium, quo extra urbem uteretur, ei antequam 
in Hispaniam proficisceretur, quantopere sit amplificatum. 

Sed etiam de ipsa dictatura pauca dicenda sunt. Quam 
cum concupisceret Caesar, difficile esse videbat factu, ut eam 
adipisceretur, siquidem propter auspicia antiquus mos erat, ut 
consul dictatorem diceret: consules autem cum Pompeio ex 
Italia abierant. Itaque etsi eam, quam Sulla habuerat, dicta- 
turam rite obtineri posse desperabat, ambigebat tamen maxime 
propter comitiorum consularium proximi anni rationem, quibus 
ipse creari cupiebat (Cic. ad Att. IX, i), 3). Cui rei M. Le- 
pidus praetor, tum urbi praefectus, subvenit, lege lata, ut ab 
eo, qui urbi praeesset, quamcunque potestatem haberet, dicta- 
torem dici liceret. Haec quin ita acta sint ac primum senatus 
consultum, tum populi scitum, denique ipsius Lepidi electio 
intercesserit, ex Caesaris verbis , quae paulo supra citavimus, 
perspicuum est. Ac conveniunt fere scriptores. Nam ut Eu- 
trop. VI, 20 et Flor. IV, 2, 1, qui leviores sane sunt, omittam, 
et Plut. Caes. 37 eum ab senatu dictatorem electum esse scri- 
bit, propterea quod senatus consultum primum factum est, et 
Dio XLI, 36 sic refert: ’Ev 68<5 os Ix’ ovxot a6xou Mdpxot 
AipAtoc Alitt8ot, ouxot 6 xal Iv x-jj xpiapyria ooxepov -(evofiEvot, 
x<j> te 8r ( p.q) 30 VEj 3 ouXsocje oxpaxrpfuiv 6txxdxu>pa x8v Kataapa irpo- 
•/Eipixaallat xal euhuc sIixev ckjtov -apa xot itaxpia. At Appiano 
bell. civ. II, 48 quid faciamus: '0 61 Katoap lt'P(opr ( v 7tap- 
tjXDe xal aoxov 6 STjpoc its<ppixa>t ^pEtro oixxaxujpa, ouxs xi x?jc 
(3ooXr f t iJr»)tptCo|Aivvjt ooxs ttpoysipoxovouvxot ap^rovxof 6 61 Etxs 
jrapair»j3a'fj.svoc xtjv ap^rijv <ut litup&ovov, sire oo XPTi£ <uv ’ apSac 
liti IvoExa (iovov r,p.Epa? (iooe */a'p xtai ooxsl) orcaxoot It x8 piX- 
Xov dits<pT)VEv cet.? Nonne omnino haec reliquorum quos cita- 

vimus auctoritati videntur adversari? Qui cum fide digniores 
putarentur esse, sic fere factum est, ut Appiani narratio tam- 
quam falsa contemneretur. A qua equidem sententia longe 
discedo. Tot eniin rebus quae Appianus narrat, ab iis quae 
reliqui differunt, ut diversa ea esse necesse sit. Ille Caesarem 
creatum esse ait postquam in urbem advenit, hi cum esset in 
itinere, ille sine senatu, hi ex SC. , ille ex nullius magistratus 
auctoritate, hi a M. Lepido, ille vel quia invidiam fugeret vel 
quia non opus haberet, quod oblatum erat, eum non accepisse, 
hi accepisse, ut de alia re necessario narret ille, de alia hi. 
Sed ea uti diversa, ita simili tamen ex genere erat; nam Ap- 
pianus cum Caesarem dicat non accepta ea, quam populus 
deferret, potestate undecim tantum dies fuisse dictatorem, po- 
pulum maius aliquod dictaturae genus ei obtulisse significat. 
Ac sic rem actam esse debebimus statuere. Caesar, ut dixi- 
mus, quoniam et in provinciis et in urbe satis potentiae habere 
sibi videbatur decreta illa proconsulari, de qua exposuimus, 
potestate, una de re ambigebat, quo pacto iusequentis anni 
comitia haberet; quare post victoriam Hispaniensem M. Le- 
pidus legem tulit, ut comitiorum habendorum causa ab eo qui 
tum urbi praeesset, praetore dictatorem dici liceret. Nam ges- 
sisse certe Caesarem hoc levius quodammodo dictaturae genus 
vel illud est argumento, quod nullum magistrum equitum 
habuit: quo carere dictatorem cum nec liceret (Dionys. V, 75) 
et sine exemplo historiae sit, nisi eum, qui non rei gerendae, 
sed certi unius negotii administrandi causa factus sit (Liv. 
XXIII, 22), ne Caesarem quidem existimabimus ob aliam rem 
accepisse dictaturam nisi ut rite consules crearet. At populus, 
ubi ille urbem introiit, postulare coepit, ut maiorem illam dicta- 
turam, qua L. Sulla olira ad rempublicam constituendam usus 
erat, deferri sibi pateretur. Qua recusata (nam id Appiani 
imperfectum f ( psfir, significat) omni omnino dictatura sese ab- 
dicavit. Neque enim ea opus habebat; nam Dio XLI, 36 ait: 
is "yAp xxapA "uiv «hxXwv ioyui iypr,xo xal ixpoj^xt xai i£ooai'av 
Ivvopov 8-q xiva xxapA xr ( ? ixeX xpojsXsfle • xxavxa -j-Ap pexA 

aSeia? ooa Av pouXijfhjj ixpaxxeiv oi iirexparcr,. Nimirum haec, 
quam Dio hoc loco commemorat, a senatu delata omnium rerum 

urbanarum potestas videtur illa fuisse, qua Caesarem cum 
primum Pompeio Italia pulso Romam intraret, ornatum esse 
supra dixi: quae cum in plures annos, ut opinor, delata esset, 
etiam postea, si quando aliis honoribus vacaret, sufficiebat. 
Quae cum ita sint, et Appianum non modo vere, verum etiam 
reliquis auctoribus copiosius tradidisse, et recte versum illum 
fastorum Capitolinorum a viris doctis expleri intelligemus sic: 
C- 1VLIVS- C- F- C- N- CAESAR 

DIC[TATOR. COMIT- IIAB- CAVSSA 
Addi his posset: ET- LATINARVM. FERIARVM- CAVSSA 
(nam has ab eo celebratas esse constat, aliosque ob eam cau- 
sam dictatores factos), sed spatium, quod vacuum est, non 
videtur tot verba capere. 

Successit alter Caesaris consulatus, is, de quo omnis bel- 
lorum civilium contentio exarserat, ipsis decem postquam pri- 
mum gessit, annis susceptus, quemadmodum Caesar bell. civ. 
III, I ait: illo anno se per leges consulem fieri licuisse. Perti- 
net eo versus quartus fragmenti Capitolini: 

C- IVLIVS- C- F- C- N- CAESAR II 

P- SER[VILIVS. P- F- C- N- VATIA- ISAVRICVS 
Quamquam eum non in urbe iniit Caesar, sed Brundisii; nam 
App. bell. civ. II, 48 eum Decembri mense et Dio XLI, 39 
antequam consulatum auspicaretur, Roma exisse scribunt, Brun- 
disio autem prid. Non. Ian. naves se solvisse ipse narrat bell. 
civ. III, 6. Totum igitur consulatum gessit absens, cum Ser- 
vilius, qui unus ab Dion. XLH, 17 in rebus urbanis huius 
temporis narrandis commemoratur, omnia munera solus obiret. 
Tenuit tamen dignitatem consulis Caesar etiam absens; nam 
cum extremo anno 48 Alexandriam venisset, scribit bell. civ. 
III, 107 pro consulatu quem gereret, se regum Aegyptiacorum 
controversias ad suum iudicium vocasse. Sed Romae post 
pugnam Pharsalicam senatus populusque multa in honorem 
Caesaris decrevit, de quibus Dio XLII, 18 sq. sic narrat, pri- 
mum allato de victoria nuntio nihil aliud esse factum, nisi ut 
plebs Cn. Pompeii et L. Sullae statuas pro rostris positas 
everteret (t a? plv elxivxs too te rio(j.i:r ( {oo xal too ZuXXa tot? 
IrA -qi pipari sario-ioi? dveiXov, aXXo oe ouoev tote eupaSav), 

quas statuas ipse postea Caesar restituit (Suet. Caes. 75 ; Plut. 
Caes. 57; Plut. de capienti, ex hostib. utilit. p. 558 ed. Reisk.j 
Dio XLIII, 49); tum, ubi Pompeii mors nuntiata atque anulo 
in urbem allato vulgo credita est, uraxo? — 4xr ( rlvx s 
■ yevssUai xat otxxa'xtop otix se fxfiTjVOV aXX’ le ivtaoxiv 8Xov Xsy- 
0r ( vat £Xaj3s, ut Dio ait; reliquos enim honores simul decretos 
hic praetermitto. De duobus igitur magistratibus Caesari de- 
latis dicit, de consulatu et de dictatura, quorum tamen ratio- 
nem diversam fuisse apparet. Etenim consulatus erat neces- 
sario annuus vel potius prid. Kal. lan. finiebatur, quandocunque 
erat coeptus; quare si Caesari dabatur, ut in quinquennium 
continuum consul fieret, hoc dabatur, quoniam usque ad prid. 
Kal. Ian. anni 48 consul futurus orat, ut in annum 47 usque 
ad annum 44 consulatu ornaretur neque de eo ullis amplius 
comitiis opus esset. Neque dissentit Dio XLII, 20 inter ho- 
nores ei tunc datos addens: on xs -/dp dp/atpeatat raaat rX-qv 
xtov xou TtXrplooi (i. e. praeter comitia tribunorum et aedilium 
plebis) 4r’ auxni ifsvovxo xat 6td xouxo 4? xr,v rapooatav auxou 
avafiXr ( !)Et3ai ir’ i£o8tp xou sxooi sxsX£a!b t jav i. e. cum Caesari 
omnia curulia comitia permisissent, quia ille in bello Alexan- 
drino, deinde Pontico aberat, ipsa comitia in adventum eius 
i. e. in exeuntem annum 47, cum Pharnace victo in Italiam 
rediit, distulerunt. Nam etiamsi Caesar decretum sibi consu- 
latum anni 47 recepit, tamen et collega eius et reliqui curules 
magistratus creandi erant; sed etiam illud quaeritur, num con- 
sulatum tunc receperit, qua de re postea disputabimus. Dicta- 
turae quidem diversa ab consulatu erat ratio. Eam tunc cum 
illos honores adipisceretur, non gerebat neque omnino ea eius 
erat natura, ut aut exitu anni finiretur aut certa die suscipe- 
retur, poterat igitur statim postquam decreta erat, iniri. Ac 
sic narrat Dio XLII, 21: 1 at>x J ouv ouxu» xat xat 

4xt>ptuh/j- xat a xs kafaap xr,v Stxxaxtupiav Ttapayprpta , xatrep 
sSu» xr t ( 'IxaXta; tuv, or.izxi ] xal xiv 'Avxtuvtov p./j8k laxpaxrjpjxoxa 
frrap)(ov rpojsXojAEvoj • xat eutexo auxti» 6 oraxo;, xatxot xa>v 
oltovtaxtuv cnppoSoxaxa dvxetrovxwv, jj.r ( 8svi l£etvat rXstav xou s£a- 
prjvou /povoo lrzap£r ( oat. aXX’ Exstvot ptkv -,'sXu>ia Iri xouxtp 
■xoXuv tutpXtaxavov , auxov p.kv xkv Stxxdxtupa th iviauxov rapa 

iravTa rarpta XsyS^vcti -'vovts;, repi Si tou irra'pyoo axptpoXo- 
-fouuevot. Hic igitur Caesar rapayp9jpa dicitur dictaturam 
inisse, i. e., ut arbitror, statim postquam eam sibi decretam 
esse cognovit, decretam autem esse ex Dionis loco, qui citatus 
est, intelleximus, postquam anulus Pompeii occisi Romam al- 
latus est. Quo igitur tempore Caesar dictator II factus est? 
Pompeium mortuum esse ait Vellei. II, 53 pridie natales suos, 
Dio XLII, 5 eodem die quo olim triumphum de Mithridate 
et piratis egisset; natum autem esse scimus prid. Kal. Octobr. 
(Plin. nat. hist. XXXVII, 2, 13), triumphasse per biduum 
(Vellei. II, 40) eodem et proximo antecedenti die (Plin. VII, 
2(i), ut eum interfectum esse constet a. d. III Kal. Oct. Iam 
quo die post occisum Pompeium Caesar Alexandriam perve- 
nerit anulumque occisi inimici acceperit, non plane liquet, si- 
quidem dubium videri debet, an quod in Livii epit. CXII est, 
Caesarem post diem tertium insecutum esse, potius ad navi- 
gationem Rhodo Alexandriam versus tribus diebus confectam 
pertineat, sed sic tamen existimandum erit, celerrime Caesarem 
atque iijcunte certe mense Octobri advenisse. Itaque per tem- 
porum ac spatiorum rationem fieri potuit, ut circa medium 
mensem Octobrem anulus Pompeii Romam apportaretur exe- 
unteque eodem mense vel ineunte proximo nuntius de dicta- 
tura decreta ad Caesarem referretur isque insignia alterius 
dictaturae sumeret. Atque hanc rationem, ut ipso anno 48 
haec dictatura esset inita, videbatur confirmare quod Dio adiicit 
xal eursTO aittji 6 Gravo;, in quo non mediocrem difficultatem 
interpretes invenerunt. Nam Xylander et Leunclavius cum 
emendarent r ( Grato; i. e. consularis dignitas , de ordine ho- 
norum Antonii intelligebant: successisse enim magisterio equi- 
tum, quod tunc gereret, postea consulatum. Sed Fabricius 
quoniam quae sequuntur, parum cum ea sententia convenire 
iudicabat, sic explicare maluit, cessisse ei consulem i. e. P. Ser- 
vilium , postquam M. Antonius magister equitum dictus est, 
abdicato magistratu illi qui dictatoris vicem gereret, obedisse, 
nec sententia meliore et verbi $rsa!)ai significatione inusitata, 
ut Sturzius sic interpretaretur, consulem Servilium huius, i. e. 
Caesaris, iudicium secutum esse, huic assensisse de Antonio 

magistro equitum. Quasi Vero non semper dictator quem 
maxime probasset, magistrum equitum dixerit, aut Caesari, 
universae reipublicae tunc domino, consulem non potuisse as- 
sentiri probabile sit! Medetur autem prorsus his incommodis 
eximia praestantissimi codicis Medieei lectio, qui non errsio 
atjTio 6 ujtaro?, sed stite xal tqotov 6 uirorro; habet, qua, si 
praeterea ante Antonii nomen particula deleatur, totius loci 
sententia praeclare constituitur. Antiqua enim lex erat, ut 
dictator ab consule, magister equitum ab dictatore diceretur, 
quare sine dubio P. Servilius, cum senatus populusque dicta- 
torem fieri iussisset, dictatorem dixerat, quo Alexandriani nun- 
tiato et ille munus sibi delatum iniit et. magistrum ipse sumere 
debuit : quae rei administratio cum longa videretur, Servilius 
consul non minus magistrum equitum quam dictatorem dixit, 
et quidem item in annum, quod lege, qua de dictatore annuo 
scriptum erat , etiam de magistro annuo praecipi putabat. 
Utrumque omnino erat contra morem, sed illud quia ex aucto- 
ritate ac nomine Caesaris fieri dicebatur, minus reprehendi 
]K>terat, hoc cum religionis causa vituperaretur, noo minus 
tamen valebat. Ac novimus M. Antonium non Alexandriae 
ab ipso Caesare, sed Romae esse factum. Etenim Cicero Phil. 
II, 25 sic de eius magisterio equitum narrat: Accedit ut Cae- 
sare ignaro cum esset ille Alexandriae , beneficio amicorum eius 
magister equitum constitueretur Auxerit invidiose ita rem Ci- 
cero, ut Caesarem ignarum fuisse diceret (nam nec Caesarem 
non ante scripsisse probabile est, quis, si casus ita ferret, rebus 
urbanis praeficeretur, nec amici eius, quem illi displicere nos- 
sent, constituere ausi essent), sed quomodo ita mentiri potuit, 
ut Antonium, si Alexandriae ab ipso Caesare constitutus esset, 
ignaro eo factum esse scriberet? Sed ut ad tempus dictaturae 
delatae revertamur, quod in mensem Octobrem incidere intel- 
leximus, parum huc videtur Dio XLII, 35 pertinere, qui Cae- 
sarem ait in contione Aegyptiorum dixisse, pro dictatura, quam 
gereret, regni Aegyptiaci tutelam ad se pertinere. Etsi enim 
oratio illa initio tumultus Alexandrini, quem paulo postquam 
Caesar advenit, coeptum esse novimus, finitum esse recepta 
Alexandria a. d. VI Ival. Apr. vetera kalendaria docent, vi- 

detur esse habita, tamen illius belli singulas res non licet nobis 
tam accurate persequi, ut menses ac dies, quibus quidque 
acciderit, indicemus. Nec certe pugnat cum Dione Caesar 
ipse, cuius locum supra citavimus, qui pro consulari sua di- 
gnitate sibi de Aegyptiorum controversiis iudicanduin fuisse 
narrat; loquitur enim de adventu suo Alexandriani, Dio de 
belli initio, eoque quod inter duas has res intercedit spatio 
dictaturae honorem Caesar accepit. Maneat igitur, quod supra 
diximus, medio mense Octobri (Idus Octobres ponamus) Ro- 
mae Caesari dictaturam alteram a senatu populoque delatam 
esse, exeunte Octobri Caesarem nuntium de delata Alexandriae 
accepisse insigniaque eius sumpsisse. Ab utro autem die 
publice dictatura numeratur? Ab priore, ut arbitror, quo 
publice delata erat; nam quoniam in certum tempus defere- 
batur, in lege non modo diem, ad quem pertineret, sed etiam 
a quo, perscribi oportebat, nec, cum lex ferretur, quando Cae- 
sar honorem esset auspicaturus, poterat divinari. Itaque et in 
hac Caesaris dictatura et in omnibus, quo die dictus sit dicta- 
tor, ab eodem eius honorem numerari arbitror recteque prorsus 
atque ex more, quod supra p. 205 docuimus, fieri, ut qui chro- 
nographi ab prima dictatura regnum Caesaris deducunt, ab 
Idibus Sextilibus, quibus ea decreta est, proficiscantur. 

Quare initium alterius dictaturae Caesaris reperimus esse 
Idus Octobre6 anni 48. Nec de fine eius potest dubitari. Nam 
supra duo Dionis loci allati sunt, quibus annuum eius spatium 
significatur (i? !nao-6v 5Xov Xsj^fKjvai sXajle). Quid igitur? 
Cum coepta esset Id. Oct. anni 48, num exiit dictatura Id. 
Oct. anni 47? Non videtur; etenim idem Dio XLII, 55, nar- 
ratis quae anno 47 gesta essent, hoc addit: Icti-:’ Iv Exstvqi 
t(o etsi, sv io Stxtafiop plv ovtin? auro; xb Ssotipov f ( p£sv, 07ta- 
xoi 81 In’ sJoSip a6xo0 obioSetyOsvxEf 5 xz KaXijvoj xat 6 OoaTt- 
vio? imo slvott, iirofijae. Haec nonne aperte significant us- 
que ad exitum anni eum fuisse dictatorem ? Ac planius etiam 
scribit Plut. Caes. 51 Tou-ivtavtoo xaxaaxpsipovTOC, eij 8v T()p7)T0 
oixttmop xo oeuTspov ; nam si quis in certum annum fit dictator, 
fit in totum, non in partem aliquam. Quare efficietur, ut Cae- 
sar cum exitu anni dictaturam deposuerit, quatuordecim men- 

ses et dimidium dictator fuerit facileque priores quos citavimus, 
Dionis loci incusentur , quod annuum spatium dictaturae tri- 
buerint. Sed est hic Romanorum mos, ut in potestatibus atque 
imperiis si quid non magnum aut ad totum annum desit aut 
ultra annum excurrat, tamen annuum appellent, cuius rei insigne 
exemplum attulimus in comment. epigraph. I p. 17, alterum 
etiam magis insigne est hoc, de quo dicimus, tertium infra 
in tertia dictatura afferetur, quartum fortasse ex prima peti 
potuerit, quam si quis a Kal. Sext. anni 41) usque ad Kal. 
Ian. anni 48 pertinuisse et tamen recte sex mensium dici exi- 
stimet, habebit quo sententiam suam tueatur. Y r eruntamen cum 
hoc esset spatium dictaturae, quam cius naturam quasi fuisse 
putamus? Ascribi enim solet in fastis atque in legibus vel 
senatus consultis adiiciebatur, cuius rei causa susciperentur 
dictaturae. Iam haec cum longior esset, non comitiorum ha- 
bendorum causa, ut prima, nec reipublicac constituendae causa, 
ut ultima, quae perpetua erat, sed, opinor, rei gerundae vel 
fortasse seditionis sedandae causa in fastis dicebatur fuisse; 
nam de republica constituenda ante bella finita cogitari non 
poterat. Ita igitur lacunam lapidis explevimus. 

Haec postquam de dictatura Caesaris disputavimus , fa- 
ciendum est, ut ad consulatum redeamus, cuius singularis 
prorsus ratio magnas habet difficultates, Etenim supra ex 
Dionis auctoritate docuimus, Idib. Octobr. anni 48 ei consu- 
latum in quinquennium datum esse i. e. dum esset consul II, 
designatum eum esse tertium, quartum, et deinceps, dum quin- 
quennium explesset. Utrum receperit hunc honorem necne, 
non addit Dio, nisi quis forte ex silentio eius cum dictaturae 
insignia ab eo sumpta esse scribat, non esse receptum colligere 
velit. Ac recte sic videatur colligere; nam si recepisset, Kal. 
Ian. anni 47 fuisset consul, Dio autem ipse XLH, 27 initio 
anni 47 scribit Romae homines fuisse metu perturbatos, quod 
nemo esset consul, nemo praetor, nemo omnino curulis ma- 
gistratus, sed M. Antonius, magister equitum, sex lictoribus 
armatisque stipatus omnia administraret. Singularis igitur tunc 
haec erat reipublicac condicio, ut et esset consul iure, quod 
legitime Caesar a senatu populoque esset designatus, et nullus 

esset re, quod ille consulatum sibi delatum non receperat neque 
insignia eius usurpabat. Quid igitur facerent homines? Alii 
dicebant Caesarem esse consulem, alii non esse. Ac fasti qui- 
dem publici quid in perscribendis consulatibus sequi debuerint, 
ex simillimo exemplo M. Antonii, quod a nobis in comment. 
epigraph. I p. 29 expositum est, perspicitur. Nam cum anno 
39 in pace Misenensi M. Antonius consul designatus esset, 
Dio XLLX, 39 sic narrat: 'Avrtovioc os ev (i. e. anno 34) 
t? ( c p&v dp aui>?)p.spdv i£iaxr t Asuxiov l'ap.7rpu>viov 'Arpativov 
ctVTixaTaanijaa?, oftev elaiv ot touxov, dXX’ oox sxstvov Iv T{) t<uv 
u7ra'T(ov dt:aptbp.r ( osi ovopdCooat. Dissensio igitur erat de altero 
Antonii consulatu. Fasti non receperunt, eam ob causam, 
quod nunquam erat usurpatus (nam Octaviuni nomen, qui Kal. 
ian. anni 33 per paucas horas cum consularibus insignibus 
fuerat, receperunt) , at nummi et antea dicunt Antonium cos. 
design. II et III et post annum 34 cos. design. III, ut, quamvis 
ipsum consulatum alterum commemorare non possint, tamen 
haud dubie in serie consulatuum numerent, nec certe reliqui 
homines praeterire potuerunt. Illud vellem posset addi, quid 
de tertio Antonii consulatu fasti habituri essent, sed eum bellum 
Actiacum, quod intervenit, sustulit. IIoc igitur exemplo adhi- 
bito quid de Caesaris consulatu intelligimus ? Primum in fastis 
eum non reperiri anno 4? mirari non debebimus, siquidem 
nullo temporis puncto gestus est, nec dubito, quin, si alii 
horum annorum fasti extarent, in iis non magis sit futurus. 
At nummi, quia quod honoris usurpare licebat, numerabant, 
habent anno 4? consulatum Caesaris tertium. Sunt enim eius 
nummi apud Eckhel. doctr. numrn. VI p. 7 et Caved. in annal. 
inst. arch. 1850 p. 152, in quibus appellatur COS. TEKT. 
DICT. ITEli. Hos pugnare cum fastis Capitolinis apparet, 
in quibus postquam alteram dictaturam deposuit, consulatum 
tertium inisse et post consulatum tertium tertia dictatura com- 
memoratur. Quare ut haec inter se conciliaret, olim Eckhel. 
VI p. 15 illud invenit, ut primam Caesaris dictaturam anno 
49 per undecim dies gestam in nummis numerari negaret al- 
teramque dictaturam, quae in iis reperitur, eam esse diceret, 
quae vulgo appellaretur tertia. Qua opinione probata Drumann. 

hist, Rom. IU p. 565 hanc causam adiecit, ideo Caesarem 
illam undecim dierum dictaturam voluisse omitti, quod ea in 
libera republica sibi esset delata, at per eam, quae annua fuisset, 
transitum factum esse ad eam, quae postea extitit imperatorum 
dominationem. Quasi vero aut voluerit videri Caesar liber- 
tatem evertere aut numeris dictaturarum everterit aut annua 
dictatura magis fuerit adversa libertati quam prima illa invito 
senatu nec minus contra leges ab praetore constituta aut deni- 
que, si in nummis a vulgari ratione recedi Caesar voluisset, 
ii qui fastos Capitolinos confecerunt, eam tamen ipsi sibi ob- 
servandam esse non putarint. Nulla igitur causa repentur, 
cur deminutionem numeri dictaturarum Caesari placuisse nobis 
persuadeamus nec dubitamus, quin altem dictatura in nummis 
dicatur ea, quae ei in Aegypto versanti delata est, quae ita 
ab omnibus numeratur. Sed consulatus tertius ab alio die 
numeratur, nimirum ab eo, quo legitime delatus est quoque 
usurpari potuit , atque eam rationem in nummis quidem con- 
suevisse observari alio exemplo supra ostendimus. Quae cum 
ita sint, illos quos diximus nummos incidere iudicamus in annum 
47 a. Chr., cum accepta dictatura annua Caesar simul consulatum 
tertium sibi decretum gerere existimaretur, alterum numinum 
apud Caved. 1. 1. p. 152, in quo est CAESAR- DICT- ITER- 
in exeuntem annum 48, cum Caesar decretam sibi alteram 
dictaturam iam inisset atque ob novam hanc dignitatem con- 
sulatus alter Kal. Ian. anni 48 susceptus omitteretur, denique 
item in annum 47 tertium nummum apud Eckhel. VI p. 7, 
in quo Caesar COS- TER- nulla dictaturae mentione nomi- 
natur. Quae autem de horum nummorum interpretatione dispu- 
tavimus, ‘praeclare confirmantur difficillimo loco apud Suet. 
Caes. c. 76, qui cum ab iis, qui illam quae exposita est, ho- 
norum Caesaris rationem non teneant, nullo modo possit in- 
telligi, nunc et nummis insignem fidem addit et ipse iustam 
explicationem accipit. Sic igitur ait Suetonius: Tertium et 
quartum consulatum titulo tenus gessit, contentus dictaturae po- 
testate, decretae cum consulatibus simul atque utroque anno binos 
consules substituit sibi in ternos novissimos menses, ita ut medio 
tempore comitia nulla habuerit. Quinque res narrat, quae ad 

tertium Caesaris consulatum pertineant, primum titulo tenus 
eum esse gestura, deinde dictatorem fuisse Caesarem eodem 
tempore quo consul tertium fuerit, tum dictaturam illam ei 
esse decretam simul cum consulatu, tum inter tertium et inter 
quartum consulatum intercessisse aliquod tempus, quo comitia 
haberi deberent, sed non essent habita, denique eum sibi in 
tres menses substituisse duos consules. Nos quidem primum 
de eo quod ultimo loco commemoravimus disputabimus. In 
tres igitur menses substituisse sibi narratur Caesar duos con- 
sules; quo loco etsi non nominantur Q. Fufius Calenus et P. 
Vatinius, quoniam bis omnino quamdiu Caesar regnavit, con- 
sules suffecti sunt, quin dicantur, dubitari non potest. At 
Macrobius Satum. II, 3 paucis diebus narrat gessisse consu- 
latum Vatinium iocosque in eum Ciceronis affert, quod illo 
consule dixisset nec brumam nec ver nec aestatem nec auctu- 
mnum fuisse, item, cum' ad illum in consulatu suo venire vellet, 
nocte sese esse comprehensem. Cuius auctoritas etsi nullo 
modo tanta est quanta Suetonii, quod tamen iocos illos affert, 
non videtur esse contemnenda. Neque res aut Q. Caleni aut 
P. Vatinii tam accurate novimus, ut tempus quo uterque Ro- 
mae consulatum gesserit, definire possimus. Nam illum scimus 
tantum Graeciae et ante pugnam Pharsalicam et post eam prae- 
fuisse (Comment. II p. 226), unde quando in urbem redierit 
ignotum est; hunc mense Sextili anni 48 Brundisii fuisse 
narrat Caesar bell. civ. III, 100, unde cum hieme insequenti 
ad Illyricum componendum profectus sit , circiter mense Maio 
anni 47 in urbem videtur redisse (bell. Alex. 43 sq.).. Caesa- 
rem autem ipsum Romam revertisse circa Octobrem mensem 
anni 47 discimus ex Ciceronis epistolis, qui cum ipse ita in 
Italiam redisset, ut Brundisii Caesaris adventum expcctaret, 
libr. XIV, 22, quae epistola Kal. Septembribus scripta est, 
Brundisii se commorari ait, at eiusdem libri epist. 20 scripta 
Kal. Octobr. se iam in Venusino suo esse narrat. Hinc igitur 
Caesarem mense Septembri Tarentum escendisse nec multo 
post in urbem pervenisse discimus, ubi cum rempublicam sine 
consulibus reperisset, imprimis hoc faciendum erat, ut de 
consulatu sibi ipsi oblato decerneret. Ita ipsa reipublicae qualis 

tunc erat condicio magnam probabilitatem affert, ut consula- 
tum non in paucos dies (quae enim talis morae causa esse po- 
terat?), sed in tres menses anni reliquos delatum esse putemus. 
Quid igitur? Nurn peccavit Macrobius , qui paucos dies Va- 
tinio assignet, coque cum C. Caninio Rebilo, de quo postea 
dicemus, confuso in errorem inductus sit? At ipse etiam dc Cani- 
nio prodit, eodem capite, ut in nominibus non videatur peccasse. 
Recte igitur non minus tradit quam Suetonius. Nam gessisse 
ait Vatinium per paucos dies consulatum i. e. Romae consulis 
munera obisse: reliquo tempore consulatus, quem Octobri mense 
ab Caesare acceperat, in alio negotio versabatur, collegam au- 
tem eius Q. Calenum per totos tres menses, quos consulatu 
fungebatur, in urbe fuisse censeo. Veruntamen pugnet Ma- 
crobius cum Suetonio, qui mihi quidem non videntur inter se 
pugnare, quod tamen communiter tradunt Calenum et Vati- 
nium ipso exitu anni fuisse consules, id confirmari videmus 
ex iis, quae anno 4f> gesta esse narrantur. Quo anno cum 
Caesar quartum consulatum gessisset coque abdicato alios sibi 
suffecisset, Dio XL1I1, 4ti hoc observat: irpioxov pev oij trite 
xoux o napi xo xafieotrjxos i^eveto, to pijxe ixrjaiav ;j.r ( te i( jcdvta 
xov Xotriv /povov toti exooj XTjv dp/r ( v £xei'vi)v xov auxov e/e iv, 
akXa £iovxa xiva auxr t i xai p.r ( dva- ( xaabevxa |if ( xe ex ttaxprjitav 
p.TjXc i' iirijfopfa? xivo? exoxijvai xai Ixepov dvx’ aoxou dvxtxa- 
xaatijvat. Vetus igitur mos erat, ut qui consul factus esset, 
sive Kal. Ian. sive aliquo die post inierat (nam saepe propter 
discordias civiles, ut comitia consularia ante Kal. Ian. perfici 
non possent, acciderat) usque ad Kal. Ian. insequentis anni 
magistratum gereret, a quo instituto etsi nonnunquam reces- 
sum erat, si quis in iudicium vocaretur vel aliqua alia de 
causa abdicare sese cogeretur, nunquam tamen factum erat, 
ut quisquam sua sponte ante Kal. Ian. decederet. Hoc igitur 
quomodo Dio dicere potuisset, si Calenus et Vatinius biennio 
ante abdicato magistratu intra eundem annum successores 
accepissent? Quae cum ita sint, quantum inter fastos Capi- 
tolinos et inter Suetonium, accuratissimum scriptorem discrepet, 
apparet. Hic tertium Caesaris consulatum antecessisse existi- 
mat Caleni et Vatinii magistratui, illi postea collocant, ut in 

dissensu manifesto veram interpretationem invenire non facile 
esse videatur. Eaderaque discrepantia ex reliquis, quae Sue- 
tonius narrat, efficitur. Nam quod ait tertium consulatum titulo 
tenus gessisse Caesarem propterea quod dictatura contentus 
esset, haud dubie significat, quamdiu consul fuerit, tamdiu 
fuisse etiam dictatorem, id quod in tertium consulatum, qualis 
in fastis perscribitur, non cadit. Nam in bis cum tertius con- 
sulatus Kal. Ian., dictatura tertia nonnullis mensibus post (nam 
hoc infra demonstrabimus) incipiatur, quattuor fere menses 
relinquuntur, quibus Caesar si quicquam potestatis habuit, con- 
sulatum tantum gessit, nec dictatura contentus eum contemnere 
potuit. Atque etiam apertius Suetonius tertium consulatum 
una cum dictatura decretum esse dicit. Cum qua dictatura? 
Nulla in fastis reperietur, sed si nummis tertium consulatum 
anni 4? fuisse credimus, praeclare quod Dio XLII, 18 narrat, 
consulatum in quinquennium et dictaturam alteram una ei anno 
48 post pugnam Pharsalicam oblata esse, confirmabitur. Quod 
denique Suetonius medio tempore quod inter tertium et inter 
quartum consulatum fuerit, ait Caesarem nulla comitia habuisse 
praefectosque pro praetoribus constituisse, haud dubie, opinor, 
id tempus inter utramque consulatum intercessisse significat, 
quo comitia haberi oporteret. Iam si fastis Capitolinis crede- 
mus tertium consulatum anno 48 gestum esse, quoniam nemi- 
nem tunc suffectum esse constat, antequam quartus consulatus 
coepit, relinquetur in medio initium anni 45, quo comitia ha- 
beri non oportebat. Ostendemus etiam locupletissimi testis 
auctoritate, ipso anno 4ti exeunte, cum comitia anni 45 habenda 
essent , nulla comitia esse habita praefectosque constitutos. 
Hoc igitur tempus a Suetonio medium inter tertium et quar- 
tum consulatum dicitur nec potest dici, nisi tertium non anno 
46, ut fasti, sed anno 47, ut nummi, tribuamus. 

Quae cum ita sint, apparet, opinor, Suetonii nummorum- 
que cum fastis Capitolinis dissensio dubitatioque existere possit^ 
an in his sculptoris errore acciderit, ut ab illorum ratione disce- 
deretur, praesertim cum lineolas illas, quae annis distinguendis 
destinatae sunt, parum recte appictas esse planissime intellexe- 
rimus. Sed hoc qui statuat, pugnet etiam cum Dione Cassio, 

qui eadem consulatuum numerandorum ratione usus est, quam 
in fastis deprehendimus. Etenim libr. XLIII, 46, quem locum 
supra citavimus, quod anno 45 primum factum esse scrihit, 
ut, qui consul esset, sua sponte sese magistratu abdicaret, si 
biennio ante Caesari Calenus et Vatinius intra eundem annum 
successissent, scribere non potuisset. Incipiebat igitur tertium 
consulatum anno 46, quo nemo suffectus est, apertaque eius 
sunt verba libr. XLIII, 1 Ttp 3s syouivtp Itet xat IStxxaxco- 
psuasv ap.a xat oraxEose, xptxov sxa'xspov, xoo AsirtSou ol ap-tpo- 
tlpotc auvapjavxo?; idemque libr. XLII, 55, quo anno Calenum 
et Vatinium consules collocat, eo alteram Caesaris dictaturam, 
sed nullum consulatum commemorat. Ilie igitur cum nullum 
in fastis errorem deprehendi constet dissensioque eum nummis 
aliisque auctoribus aperta sit, necessario eo deducemur, ut ea 
rationum diversitate, quam supra exposuimus, hanc extitisse 
discrepantiam censeamus. 

Iam exeunte anno 47 dictator erat Caesar, eaque potestate 
contentus facile res urbanas administrabat; ad bellum autem 
quod instabat Africanum satis munitus erat eo iure, quod post 
pugnam Pharsalicam concessum esse scribit Dio XLII, 20: 
xat TtoAspiov xai eipr ( vr ( j xuptov xpotpaast xtov Iv ’A'fptx^j aovt- 
otajievtov irpos 7ra'vxa« avhptoitoiK dixs'8st£av auxov , xtjv p/jolv 
jxrjxs xtp 3r ( |iip jirjxs xvj jlooA^j zept atkuiv xoivtooyjxat. Quare 
cum urgeret bellum, non expectato anni 46 initio ex urbe pro- 
fectus est; nam auctor bell. Afric. c. 1 eum a. d. XIV Kal. 
Ian. Lilybaeum pervenisse et a. d. VI Kal. Ian. inde solvisse 
scribit ipsisque Kal. Ian. in castris ad Ruspinam fuisse (c. 16). 
Quomodo igitur factum est, ut consulatus eius in fastis per- 
scriberetur? Ideo, ut opinor, quod quamvis absens rite ma- 
gistratum iniit eiusque insignia usurpavit. Quamquam non 
invenio comitia commemorari, quibus consul factus sit; nam 
Dio XLII, 51 magistratus ille quidem ait curules in annum 
46 creatos esse, sed consules non nominat, ut incertum esse 
possit, utrum ipse hunc anni 46 tertium consulatum ex illa 
designatione, cum mortuo Pompeio ei in quinquennium consu- 
latus decretus erat, inierit an novis comitiis factus. Equidem 
vere comitia habita esse arbitror duabus de causis. Primum 

enim collegam habuit, qui, ut ipse iam videretur esse creatus, 
certe sine comitiis fieri non potuit nec quod Caesari datum 
erat anno 48, ut omnia comitia magistratuum curulium in eius 
essent potestate (Dio XLII, 20), tantum valebat, ut nullis co- 
mitiis opus esset ; commendabat Caesar, quos fieri vellet, eosque 
lex iubebat creari comitiis. Quare si alter consulum comitiis 
fiebat, videtur etiam Caesar non minus sollemniter esse creatus. 
Deinde Dio XLIII, 33 eum anno 40 narrat comitiis, quibus 
M. Lepidus praeesset, in annum 45 esse designatum, quibus 
comitiis, si illa quinquennii designatio valeret, non opus erat. 
Itaque recusato illo quinquennii honore, quem nunquam usur- 
pavit , solito more se consulem preari Caesar voluerat , solito 
more magistratum iniit, solito more aliquamdiu, dum novam 
dictaturam iniit, gessit. Haec causa est, cur tertium hunc 
anni 40 consulatum numerari voluerit dissensioque fastorum 
et nummorum extiterit, quae nisi in horum temporum confu- 
sione ac multiplicatione honorum explicari non posset: nunc 
utrosque sua ratione ductos recte tradidisse intelligimus. Col- 
legam autem Caesaris anno 40 constat fuisse M. Aemilium 
Lepidum, quem ille ex Hispania reversum (Dio XLIII, 1) 
cum Italiae urbique, quamdiu ipse abesset, praeficere vellet, 
summo magistratu ornavit. Itaque solus consul M. Aemilius 
appellatur apud Cic. epist. XIII, 20, initio quidem anni. Nam 
post tres vel quattuor menses Caesar assumpsit dictaturam 
Lepidumque, ne qua .imperii discordia existeret, magistrum 
equitum dixit. Nimirum postquam a. d. VIII Id. April. ad 
Thapsum vicit (Kal. Praenest. ed. Fogg. p. 40) eiusque victo- 
riae nuntius Romam allatus est, Dio XLHI, 14 cum alia 
multa ei decreta esse scribit, tum haec duo: tiuv te tpowwv 
tfiiv sxaatoo Iicratcttvjv ..... 2? tpfa aotov etrj xal Sutatiupa 
i? 8r/a !epe£r ( ? sfXovto. In his primum mirabimur consulatus 
mentionem esse omissam, quae in reliquis honoribus solet 
adiici; sed et erat tunc ipsum consul et superius illud de eo 
decretum recusarat. Dictaturam autem ab Caesare receptam 
esse tradit Dio XLIII, 12. Haec igitur est tertia illa dicta- 
tura, quae in fastis consulatui subiungitur, in decem annos 
decreta reipublicae constituendae, ut arbitror; nam devictis 

iam hostibus hoc unum videbatur superesse. Sed a quo tem- 
pore incipitur dictatura? Ab eo nimirum, quo decreta est, i. e. 
ab exeunte mense Aprili, nam ab hoc die consuevisse honores 
numerari supra exposuimus. Cf. etiam quae de aliorum im- 
periorum temporibus postea dicemus. Ipse insignia eius certe 
antequam a. d. VII Kal. Sext. (nam duodetrigesimum diem 
post III Kal. Quinct. nominat auctor bell. Afric. c. 98) in ur- 
bem advenit, iam usurpavit ac cum mense Sextili triumphos 
celebraret, scriptores etiam dictatorem eum fuisse tradunt. Nam 
Dio XLIII, 19 tanto eum lictorum numero usum esse ait, 
quantum nunquam llomani viderant; siquidem paulo ante (Dio 
XLIII, 14) senatus ei permiserat, ut in triumphis, quos de 
hostibus esset acturus, quia eos partim in prima, partiin in 
altera dictatura vicisset, non tertiae modo dictaturae lictoribus 
uteretur, sed priorum etiam duarum adiiceret et septuaginta 
duo omnino conficeret. Accepta autem dictatura utrum con- 
sulatum, quem gerebat, deposuerit necne incertum est nec recte 
quae apud Dion. XLIII, 38 de exitu anni 4(3 sunt: Ixjrap- 
y/jae 8s (AsiuSo?) 'ah\ xoxe abxh{ eaoxov Iv r(j OTraxsiqt Iksiitojv 
firtTtapyov rcapi xa iraxpia, ita ab interpretibus explicari video, 
ut Lepidum putent in consulatu nomen magistri equitum sibi 
adiecissc idque contra maiorum morem fuisse. Equidem hoc 
potius dici intelligo, Lepidum cum esset consul cum Caesare, 
postquam huic tertia dictatura delata est, non modo ex more 
dictatorem ipsum dixisse Caesarem , sod etiam se magistrum 
equitum, in quo dupliciter ab vetere instituto descivit, primum, 
quod omnino consul magistrum equitum dixit, non dictator, 
qua de re iam supra disputatum est, deinde quod se ipsum 
dixit, non alium: hanc sententiam Dionis ex accurata et vo- 
cabulorum et temporum interpretatione effici perspicio. Nihil 
igitur in his est, ut Caesarem usque ad exitum anni 4(3 con- 
sulatum gessisse putemus, immo Dio, qui et in iis quae cita- 
vimus, etsi de anno 46 loquitur, tamen ev uitaxstqt narret 
magistrum equitum esse factum Lepidum, et paulo ante exe- 
unte eodem anno ev r/j wtxapyia comitia consularia ab eo habita 
esse scribat, non obscure tempora consulatus et magisterii 
equitum distinguere neque illum usque ad exitum anni pro- 

ferre videtur. Quamquam sive retinuit sive deposuit consu- 
latum Caesar, titulo tenus certe gessit, postquam dictaturam 
accepit, in qua magistrum equitum ei fuisse commemoravimus 
M. Aemilium Lepidum. Sed hic num futurus erat in totidem 
annos, in quot Caesari ipsi dictatura data erat? Nihil de hac 
re traditur nec quicquam omnino in lege fuisse suspicor. Nam 
quod antiqui moris erat , ne magister equitum plus quam sex 
mensium esset, id iam anno 4H a M. Antonio, qui annuum 
magisterium exerceret, contemptum esse supra diximus, M. 
autem Lepidum et per annum 4ti proximique initio magistrum 
fuisse videmus et cum dictaturam quartam Caesar susciperet, 
refectum C. Octavio repulso nec prius iussum abire, quam 
magna opulentaque provincia ornatus nullam dignitatis demi- 
nutionem videretur esse passurus. Ilanc tantam Caesaris mu- 
nificentiam non in hominis, qui mediocri ingenio esset, utilitate, 
sed in eo, quod Caesar quem honorem nullo tempore praefi- 
nito dedisset, temere adimere nollet, sitam fuisse coniicio. 

Cum autem annus 4(i exiret, Caesar in Hispaniam pro- 
fectus est, mense Intercalari priore (Cic. epist. VI, 14) Giratoc 
a7to6it/i)st? TSTaptov, ut Plutarchus Cites. 5t> ait. Idemque 
necesse est dicere auctorem bell. Iiispan. c. 2, qui vulgo iu- 
betur narrare, Caesarem in Hispaniam abisse dictatorem III, 
designatum /V, quod falsum esse ipsa dictaturae ratio facile 
docet, quam plerique virorum doctorum parum recte eiusmodi 
fuisse statuunt, ut quotannis repeteretur. Etenim veteribus 
legibus hoc tantum sancitum erat, ne ultra sex menses dicta- 
torum potestas extenderetur, in legibus, quae de Caesaris honore 
erant, nihil fuisse invenimus, nisi ut altera dictatura esset annua, 
tertia decem annorum, ultima, de qua postea disputabimus, 
perpetua: quid igitur est, quod dictaturae nomen quotannis 
repetitum esse existimemus? Atque id in dictatura non con- 
suevisse fieri certissimo exemplo scimus. Nam L. Sulla cum 
anno 82 rempublieam in potestatem suam redegisset, per L. 
Valerium interregem dictator perpetuus constitutus est ean- 
demque potestatem ac Caesar obtinuit. Num igitur eam ita 
habuit, ut anno 81 iterum, anno 80 tertium, anno 79 quartum 
dictator diceretur? Nemo hoc unquam aut existimavit aut 

(lixit : supersunt adeo illorum annorum fasti Capitolini , cum 
semel omnino anno 82 L. Sulla dictator, L. Valerius Flaccus 
magister equitum appellatur, reliquis annis solito more consu- 
les nominantur sine ulla dictaturae mentione. Quare sic sta- 
tuere debebimus, quotiens Caesaris dictatura repetatur, eum vel 
quia prioris tempus exisset vel quia abdicasset, novam prorsus 
ex nova lege inisse. Altera ab eo suscepta est, postquam 
priore ipso anno quo inierat, sese abdicavit, tertia, quia alterius 
annus exierat novaque in decem annos decreta erat, nec quarta 
statui poterit, nisi aut tertiae tempus praeterisse aut abdicata 
tertia eum ex nova lege novum honorem inisse repererimus. 
Neutrum autem hoc anno de Caesare traditur; siquidem ineunte 
anno 45 et tertiae dictaturae in decem annos delatae paucos 
tantum menses explerat nec novi honoris aut deferendi causa 
atque occasio aut delati vestigium ullum apud Dionem, accu- 
ratissimum harum rerum enarratorem, proditur. At consulatus 
aliam esse rationem iam supra dictum est: nam sive ab Kal. 
Ian. sive ab aliquo alio die, id quod saepe etiam in libertate 
factum est, incipitur, semper finitur Kal. Ian. nec unquam per 
universam historiam Romanam accidit, ut ultra Kal. Ian. non 
repetito honore esset consul. Quare verissime hanc honorum 
diversitatem significans Suetonius Cacs. c. 76, ubi nimios Cae- 
saris honores enumerat, decretam ei scribit perpetuam dictatu- 
ram, sed consulatum non perpetuum (is enim Romano more 
cogitari non potest), verum continuum, qui quotannis repeteretur. 
Certum igitur esse debet, apud auctorem belli Hispaniensis 
quod quidam veteres interpretes coniecerunt, dictator IU, consul 
designatus IV scribendum esse. 

Plutarchus igitur et belli Hispaniensis auctor (nam ad con- 
sulatum redeundum est) Caesarem cum in Hispaniam adversus 
Pompeii liberos proficisceretur, consulem designatum quartum 
fuisse tradunt. .Sed quando erat designatus? Certe non quo 
tempore consulatus in quinquennium a senatu populoque de- 
cretus erat; nam id decretum ab eo repudiatum esse et supra 
docuimus et eo intelligimus, quod postea denuo ei consulatum 
delatum esse videbimus. Dicuntur igitur ea comitia, de quibus 
Dio XLUI, 33 tradit: ’EoixTaT<upeos 8k 6vj tote (i. e. anno 46 

in Hispaniam proficiscens) xat oxaxo? btyl xoxs xal Jx’ ££o8«> 
xoo sxouj dxsosijrft») xoo Asxtoou Iv xjj txxapyia xov or^iov It 
xooxo aovafa-fovxoj : profecto iam Caesare cum nulli in annum 
insequentum magistratus curules facti essent, Lepidus extremis 
diebus reliquos quidem magistratus non creavit (nullos enim 
tunc factos esse novimus Dioque ipse Caesaris unius causa 
populum convocatum esse ait), sed unum tantum’ illum con- 
sulem designavit. Poterat igitur Caesar ipsis Kal. Ian. con- 
sulatus insignia sumere, sed contentus dictatura decennali, 
quae superiore anno decreta erat, noluit sumere. Id aperte 
ostendunt fasti Capitolini, in quibus quartus consulatus eodem 
anno collocatur cum tertia dictatura, quae cum non Kal. Ian. 
suscepta sit, consulatus post Kal. Ian. sumptus sit oportet, 
confirmatque fastorum significationem certissimum Dionis testi- 
monium. Etenim libr. XLIII, 45 narrat, postquam pridie 
Parilia Romam nuntius de victoria Mundensi allatus est, Caesarem 
consulem in decem annos esse creatum (xat oxaxov aixov exi 
8exa exTj, tuoxe xat 8ixxa'x<upa xpoxspov, xpoeystptoavxo), deinde 
c. 46 haec addit: xr,v 3’ ouv dpyi)v oxaxov xapa/pf,p.a p.cv 
xat xptv it xr ( v ivoXtv disXDetv dvsXajlsv, oo p.evxot xat ota xeXou? 
eo/ev , dXX’ 4v xyj' 'P<opq, Ysvopj-svo? dxetxe xe aoxr ( v xat cet. 
Huius igitur anni ratio non absimilis est ab anno 47, de quo 
diximus : decretus erat consulatus, quem non recepit, sed re- 
cepit ex alia lege: nec mirarer, si hoc quoque fastorum cum 
nummis aliisque auctoribus discrepantia existeret neque suspi- 
cionem ullam moverem, si in nummis consulatum quartum 
cum dictatura tertia coniungi omninoque ineunte anno 45 com- 
memorari viderem. Sed nulli tales reperiuntur, eam, opinor, 
ob causam, quod per brevissimum tempus hic consulatus gestus 
est. Quattuor enim fere vel quinque menses Caesarem con- 
sulem IV fuisse invenio, si plurimum sumamus. Nam facia- 
mus Romae statim post nuntium victoriae consulatum decem 
annorum ei decretum, Caesaremque statim post nuntium decreti 
relatum insignia consulatus sumpsisse, ineunte fere Maio ini- 
tium consulatus quarti constituetur; finem autem fuisse constat 
Octobrem, quo eum Romam revertisse Velleius II, 56 ait; sed 
nec statim de consulatu decem annorum decretum nec statim 

decreto usura esse Caesarem certum est, ut spatium illud non 
paulo coartari videatur. Quamquam ad hoc tempus, quo ille 
consulatu quarto ornatus Sex. Pompeium persequens totam 
provinciam componebat, pertinet quod Appianus bell. civ. III, 
103 ait: Ab-bs 61 (6 Kafsap) rjorj ts-aprov o-a-sutuv eid t6v 
vsov Uap.iT7ji'ov is-parsosv £v 'IjJijpfa; nam postquam in urbem 
advenit, abisse eum magistratu totumque illud de continuando 
per decem annos honore repudiasse ipse libr. II c. 107 com- 
memorat. Cum igitur Caesar urbem triumphans ineunte Octo- 
bri mense ingressus esset, abdicavit sese magistratu suoque 
loco comitiis habitis sufficiendos curavit Q. Fabium Maximum 
et C. Trebonium ante III Id. Octobr. ; nam hoc die Q. Fa- 
bium iam consulatu ornatum cum triumpho urbem introisse 
fasti triumphales narrant, neo si medio vel exounte mense suffecti 
essent, Suetonius Caes. c. 76 eos in tres menses creatos esse 
diceret. Fuerat hic Fabius ante Caesaris in Hispania legatus, 
praemissus eo cum Q. Pedio, antequam ipse proficisceretur 
(Dio XLIII, 31; auct. bell. Ilispan. c. 2), unde redarguitur 
eorum opinio, qui miro errore eum extremo anno 46, quo tem- 
pore Caesar expeditionem Hispaniensem suscepit, consulatum 
gessisse putarunt. Neque enim certe absens consul fuit, ab- 
fuit autem, si non diutius, at dum Caesar abfuit, ac post 
proelium, quo Pompeiani victi sunt, Mundam cepisse narratur 
bell. Hisp. c. 51. Nec minus C. Trebonium hoc anno consu- 
lem fuisse constat. Qui postquam praeturam urbanam anno 
48 administravit, pro consule missus est in Hispaniam ulterio- 
rem successor Q. Cassio Longino (Dio XLIII, 29; bell. Alex, 
c. 64) eiectusque ab Ponipeianis anno 46: quo tempore re male 
gesta ainissaque provincia copiosissima quis praemii quasi loco 
ad consulatum evectum esse existimabit? Nec potuit evehi 
aberatque non minus quam Q. Fabius, cum ipso Caesare per 
Galliam in urbem reversus. Nam ad hoc iter tunc ex Hispa- 
nia susceptum pertinet, quod Plutarchus Anton. c. 13 C. Tre- 
bonium cum M. Antonio de Caesare interficiendo consilia agi- 
tasse narrat, cf. Cic. Phil. II, 14. Habuisse etiam Trebonium 
scimus ex hoc magistratu provinciam Asiam, quam in annum 
44 administrandam accepit, vide Comment. H p. 235. Quae 

cum ita sint, quin Q. Fabius et C. Trebonius huius anni exitu 
consulatum gesserint, dubitari nequit. Illi autem prid. Kal. 
Ian. subita morte extincto suffectus est C. Caninius Rebilus: 
nota res est iocisque cum aliorum, tum Ciceronis epist. VII, 
30 dicto celebrata. Itaque in tabula, quae Colotiana appellari 
solet, haec ita perscripta sunt, ut Caesari quartum consuli 
subiungantur suffecti Q. Fabius Maximus C. Trebonius, tum 
illi C. Caninius Rebilus. At in Capitolinis fastis memorabile 
prorsus duco, quo pacto huius anni consules scripti sint im- 
primisque quomodo interieeta sit illa formula EODEM ANNO 
et in huius anni magistratibus et ter supra, quae formula cum 
minus recte intelligeretur, quosdam in errorem videtur deduxisse, 
ut consules suffectos non huic, sed proximo antecedenti anno 
tribuerent. Singularis enim ea formula est neque in fragmentis 
fastorum Capitolinorum usquam praeter hunc locum invenitur, 
usurpatur autem in hoc fragmento ita, ut aut contra consue- 
tudinem aliorum annorum aut parum recte adiecta esse vide- 
atur. Nam inter consules anni 49 et inter primam Caesaris 
dictaturam quid attinebat interiici EODEM ANNO ? Tot facti 
sunt dictatores vel soli vel cum magistris equitum, quorum 
nomina, cura annus habuerat consules, nulla formula interieeta 
adiiciuntur, cum caruerat consulibus, id ipsum sic ascribebatur: 
hoc unno dictator et magister eq. sine cos fuerunt (anno 309 
a. Chr.) Simillimus adeo est annus 82 a. Chr., cum item ad- 
versarum partium consulibus primum expulsis, tum occisis L. 
Sulla dictator perpetuus factus est, cuius nomen sine ulla tem- 
poris significatione subiicitur; etenim quoniam versus, in quo 
est, paululum intra reliquos versus reducebatur, annorum iusta 
numeratio, praesertim quae appositis per denos annos numeris 
adiuvaretur, nihil impediebatur. Idem igitur cur non factum 
est in Caesare, cuius dictatura item versu paulo breviore vel 
potius reductiore contineretur? Nihil reperio equidem praeter 
perspicuitatis causam et inutilem et ab reliquorum annorum 
more alienam, neque in hoc ipso, quod de Caesaris honori- 
bus est, fragmento satis constantem. Nam anno 45 coeptam 
esse quartam dictaturam infra ostendemus, cuius anni iam 
consulatus perscripti erant: quare addendum erat eodem anno 

non minus quam anno 4!), cum non sit additum, inconstantia 
mira, quae intelligi nequeat , deprehenditur. Quod si anni 44 
initio quartam dictaturam collocare volebat, quisquis haec scri- 
psit, male ille quidem, sed si volebat , tamen eodem anno non 
magis omitti debuit quam anno 47, quo alteri Caesaris dicta- 
turae consulatus Q. Caleni et P. Vatinii subiicitur. Etenim 
hoc anno 47 quod illa formula reperitur etsi singulare esse 
video , tamen ct intelligo et excuso. Iniit Caesar hanc dicta- 
turam iam anno 48 (neque enim id dubium est), sed habuit 
annuam quodque anni 48 ea comprehendebatur, supplementi 
quasi loco extra annum addebatur. Poterat igitur altera dicta- 
tura quodammodo intra fines anni 47 perscribi. Quamquam 
sic solitum erat priore loco poni consules, ex quibus annus 
numerabatur, subsequi dictatorem, neque interest, utrum Kal. 
Ian. an postea ineant consides. Quotiens enim in libertate factum 
erat, ut initio anni respublica penes interreges esset consu- 
lesque multo post fierent: sed nominabatur tamen ab iis annus, 
ut eorum nomina a principio collocari oporteret. Veruntamen 
consules adeo in exitu anni creati erant, dictator tantopere 
dignitate praestabat, ut, cum a consuetudine fastorum recessum 
esse videam, tamen huius nomen anteponi, illorum honorem 
inanem sequi errorisque vitandi causa eodem anno interiici non 
magnopere mirer. Quamquam rursus illa constantia admiranda, 
quod versus, quibus dictatura continetur, intra consulum nomina 
reducuntur. At quae duo supersunt eodem anno , ea vix in- 
telligi posse puto. Cur enim inter tertiam dictaturam et inter 
quartum consulatum est interiectum? Illam enim certissimis 
argumentis medio fere anno 4(5 susceptam esse nec omnino 
annuam, sed decem annorum fuisse demonstravimus. Quo- 
modo igitur annus dictaturae dici potuit? Immo, si reliquo- 
rum annorum consuetudo observaretur, inter tertium consu- 
latum et tertiam dictaturam eodem anno interficiendum erat, 
quartus autem consulatus sine ulla tali nota relinquendus, 
quippe qui utrum Kal. Ian. an post eas acceptus esset nihil 
referret. Ac rursus singulare est, quod inter Caesarem cos. 
IV et inter consules ei suffectos item eodem anno interponitur. 
Cur enim non scribitur, quod anno 48 legitur, C. Iulium Cae- 

sarem Octavianum abdicasse et in eius locum factum esse 
alium, quod idem anno 23 a. Chr. repentur? Nam ut in con- 
sulibus suffectis, qui post illum annum fuerunt, nihil addatur, 
haec causa est, quod ii non in annum designabantur, ut ab- 
dicatione opus esset , sed ea lege inibant, ut post sex menses 
alius succederet, in quibus tempus ipsum, quo quisque inierat, 
notari sufficiebat. Atque ut hoc loco addendo peccatum est, 
ita paulo post omittendo. Etenim quartam dictaturam postea 
ostendemus medio fere anno 45 initam esse : si idem signi- 
ficare volebat fastorum auctor, cur post consulatus non addi- 
dit eodem anno , ut supra in prima dictatura? Sin annum 44 
ab quarta dictatura incipiebat, tamen non minus idem ascribi 
oportebat quam ante Caleni Vatiniique et quartum Caesaris 
consulatum. Totum igitur hunc locum , qui de Caesaris ho- 
noribus est, nec inter sese satis consentire reperirnus et ab 
reliquorum annorum more aperte discedere. Quem quomodo 
talis qualem habemus existere potuisset cum considerarem, mihi 
videbar intelligere, hos fastos Capitolinos non esse eos, qui 
quotannis publice scriberentur, sed esse hoc exemplum aedi- 
ficii alicuius ornandi causa de amplioribus ac copiosioribus 
fastis factum, in quo dummodo perspicuitati satis consuleretur, 
certarum formularum severitas ac constantia non deberet requiri. 
Nam perspicuitas, quamvis omnia quae dixi vera sint, tamen 
non laeditur: siquidem consulum nomina, ex quibus annorum 
numeratio pendebat, versibus ultra reliquos extantibus per- 
scribuntur, quae si sequimur, quoniam inter Caesarem cos. IV 
et Q. Fabium C. Trebonium cos. eodem anno interpositum est 
itaque error prohibetur, et ad iustum annorum numerum, qui 
inter alterum et inter quintum Caesaris consulatum fuit, dedu- 
cimur et quibus quisque annus consulibus notandus sit, intel- 
ligimus. Quo magis eius, qui lineolas annorum distinguen- 
dorum causa male interfecit, errorem atque ignorantiam debe- 
bimus admirari. 

Sequitur quarta Caesaris dictatura, de qua varie sentire 
video viros doctos, ut quidam adeo ab fastorum auctoritate 
desciscentes publica monumenta contemnant ac novam ipsi 
rationem excogitent. Nam ut reliquos, qui fortasse minus magni 

faciendi esse videantur, praetermittam, Eckhelius, vir eruditus 
atque imprimis accuratus, in doctr. nnram. Vol. VI p. 14 post- 
quam multa de Caesaris dictaturis disputavit, tandem huc 
devenit, ut eum quartam dictaturam exeunto anno 45, tum 
mense fere Februario anni 44 dictaturam perpetuant, quam 
pro quinta quasi numerat, suscepisse statuat. Quod quomodo 
effecerit singillatim persequi ac refutare et longum est nec 
suscipi possit a nobis, nisi multa ex iis quae post dicenda 
sunt, occupemus. Illud vero tacere non debemus, in quinta 
quadam eademque perpetua dictatura excogitanda prorsus cum 
cum marmoris Colotiani auctoritate pugnare, in quo cum nulla 
lacuna sit, sed omnes ab anno 45 magistratus recenseantur, 
ita scriptum reperitur: 

C- IVLIVS- CAESAR- IIII- SINE CONLEGA- DIC 
SVF Q- FABIVS- MAXIM- C- TREBONIVS- C- F- 
C- CANINIVS- C- F 

IVLIVS- CAESAR- DICT- IV- M AEMILIVS- M- EQ 
C- IVLIVS- CAESAR V M- ANTONIVS- M- F 
SV’F P- CORNELIVS- P- F 

Nulla in his cum fiat quintae dictaturae mentio, quae si a 
Caesare inita ac vel per breve tempus gesta esset, omitti nullo 
modo potuit, praeclare fastorum Capitolinorum auctoritas con- 
firmatur, qui licet hoc loco ab altera parte mutili sint, ita tamen 
anni 44 consules cum insequentis anni consulibus coniungunt, 
ut nulla novae dictaturae suspicio moveri possit. Omnino autem 
quintae dictaturae Caesaris una tantum reperitur commemo- 
ratio apud Dionem XLIII, 49: T<j> Si i^opivtp iret, iv <p 6 
Kcuoap £8ixTa"<upso<3i te apa r£p trtov, fir-apyov tSv AsmSov 
irpojXctfituv xal uiraxeuae tS ^pirrov ouvap)rov-:a tSv 'Avraiviav 
itpojeXSpevoj, in quibus apertum videatur esse testimonium, 
quod hercle cum Dio ex omnibus qui extant auctoribus de 
honoribus Caesari habitis plenissime referat, nequaquam con- 
temnendum esse censeam. Veruntamen magnopere dubium est, 
nam scripserit ita Dio nec librariarum culpa addiderit, quod 
si ab ipso profectum esset, crimini ei daretur. Omnes enim 
veteres editiones ac codices nonnulli quae iriter prius irep- 
jttov et inter alterum interiecta sunt, omittunt, ut cum pugnet 

quinta haec dictatura cum fastorum reliquorumque auctorum 
testimonio, probabile sit, prius illud ~b ftepirtov prava quadam 
librariorum repetitione extitisse nec quicquam profectum esse 
ab Dione nisi haec: eoixxaxiupsuas xs ap.a ir.-napyw x&v Ae7u3ov 
TT posXap&v xal unaxeuos xo -su-^xov cet. Quamquam corruptam 
illam lectionem secutus est etiam qui singulis Dionis libris bre- 
vem illam temporis notationem seriemque consulum anteposuit, 
qui cum ex triennio, quod libro XLIII continetur, primum 
annum Caesare dictatore III cos. III, alterum dictatore IV 
cos. IV, notari vidisset, facile in eam sententiam deductus est, 
ut etiam tertium annum, quo rursus dictatorem et consulem 
inveniret, eodem dictaturae numero, quem consulatus haberet, 
notandum esse existimaret: quo errore etiam ipsius Dionis 
editores videtur decepisse. Sed certe haec annorum compu- 
tatio ex eius, qui scripsit, ingenio manavit, Dio quidem ipse 
nusquam ne quartam quidem dictaturam appellat neque in 
magistratibus anni 45 nominandis (libr. XLIII, 46) alios praeter 
consules habet. Pugnat autem haec quinta quae putatur Dionis 
dictatura cum fastis reliquisque auctoribus atque ipsa rei pro- 
babilitate non tantum in numero dictaturae, sed etiam in ma- 
gistro equitum. Nam cum hic quoque M. Lepidus mag. equi- 
tum ascribatur, quid tam veri dissimile, quam eundem tertio 
refectum? Fasti vero aperte C. Octavium anni 45 magistrum 
equitum exhibent Lepidumque dum in provinciam abiret ex 
superiore dictatura retentum esse ostendunt. Perit igitur tota 
quinta Caesaris dictatura nec relinquitur nisi quarta, quae eadem 
fuit ultima, quae quoniam dictaturam perpetuam delatam ei 
esse constat (App. bell. civ. II, 107 ; Dio XLIV, 8 et XLVI, 17 ; 
Plut. Caes. 57 ; Cic. Phil. II, 34 cet.), necessario fit, ut eadem 
fuisse existimetur perpetua. At contra hanc rem duo prae- 
cipue argumenta et possunt afferri et afferuntur. Primum 
enim nummi sunt alii , in quibus Caesar dicitur DIC- QV AR- 
et COS- QVINC- (Eckhel. doctr. nuratn. VI p. 8 ; Caved. 1. 1. 
p. 153), alii, in quibus DIC- PERPETVO, unde cum in nullo 
nummo quarta dictatura et perpetua coniunctae legantur, hanc 
ab illa diversam alioque tempore gestam esse colligunt. Ac 
colligant posse esse diversam, necesso esse non recte colligunt. 

Alterum argumentum petitur ex Ioseph. Antiq. XIV, 10, 7, 
quo loco cum alia decreta a Caesare de honore Iudaeorum 
facta, tum hoc refertur: r<*iot Kaiaap, aoxoxpaxcop, Bixxdxtup xo 
xsxapxov, oiraxB; xs xo itipixxov , Bixxaxtop dro3eBsi' ( '[j.£vos Bict pt'oo 
Xofooj £7toir ( aaxo ~spl x<uv Bixcttiov x<ov 'Vpxctvou xou 'Ai.scavBpbu, 
quo loco quartam dictaturam ab perpetua aperte discerni dicunt. 
Sint certa illa verba, sit magna de honoribus Caesaris aucto- 
ritas Ioscphi, eaque quae cum reliquis monumentis contendere 
possit, tamen diversitas illa non efficitur. Etenim si quis quar- 
tam dictaturam eandem fuisse perpetuam vellet significare, 
quomodo diceret? Si dictatorem IV perpetuum appellaret, in- 
esset, quod ab recta ratione abhorret, neque enim quater per- 
petuus ferri potest; nihil igitur superest, nisi ut dictator IV, 
dictator perpetuus nominetur eaque de causa in nummis alter- 
utrum tantum poni, non utrumque coniungi videmus. Sed 
sit diversa dictatura quarta ab perpetua quintaque appelletur: 
quid dicit Iosephus Caesarem appellans Stxxaxiopa d-oBsBsqpi- 
vov Bia [iioo? Non hoc, opinor, designatum esse dictatorem 
perpetuum ; nam dictaturam quia non quotannis aut certis 
spatiis aut certo aliquo die initur, hoc proprium atque ab ceteris 
magistratibus ordinariis diversum habere diximus, ut postquam 
decreta est, statim ineatur neque ullam quae antea fiat, de- 
signationem patiatur. Dicit igitur Iosephus factum sive cre- 
atum esse Caesarem dictatorem perpetuum, quique diversitatem 
illam retineat, ad absurdam hanc rationem deducatur, ut eun- 
dem et quartum et quintum sive perpetuum dictatorem appellari 
statuat. Quae cum ita sint, nummi nihil in alterutram par- 
tem valent, Iosephus cum fastis reliquisque auctoribus prorsus 
consentit. 

Veruntamen operae pretium est etiam reliqua Caesaris 
edicta, quae a Ioscpho cum plena honorum praescriptione ex- 
hibentur, examinare, quod antequam instituamus, faciendum 
esse putamus, ut pauca de imperatorio eius titulo praemitta- 
mus. Eius tria genera discernuntur ab Dion. XLIII, 44, de 
ipsius Caesaris honoribus disputante. Unum enim esse illud 
ait, quo antiquitus duces exercituum utebantur, qui suis au- 
spiciis pugnabant idque quod proprie imperium dicitur, adrni- 

nistrabant. Sed hoc militum appellatione, quatenus iis praeerat, 
usurpabatur, ab reliquis civibus non fere tribuebatur, nec 
quemquam pro praetore aut proconsule, cum provinciam atque 
exercitum regeret, praeter rem militarem ita nominatum esse 
invenimus. Itaque Caesar quo tempore ex praetura Lusitaniam 
rexit, primum in provincia sua imperator fuit, ut consulatum peti- 
turus decessit , eum titulum amisit , cum consulatu recepit te- 
nuitque dum exercitui praefuit, sed deposuisset, si, id quod 
non factum est, ipsuin exercitus provinciaeque imperium ami- 
sisset. Alteruin imperatorii nominis genus nascitur item ab 
exercitu , qui re bene gesta eum , qui cum auspiciis praeest, 
appellat imperatorem, sed nascitur ita ab exercitu solo, ut 
senatus populique nullae in eo partes sint. Nec vero perpe- 
tuum est, sed deposito post triumphum (nam is imperatoris 
appellationem sequi solet) imperio amittitur. Huius generis 
exempla multa cx libertatis tempore attulit Eckhel. VIII p. 344, 
cx quibus nullum est, cum quis saepius imperator appellatus 
esse videatur, praeter L. Sullam, qui cum Archelaum, regis 
Mithridatis ducem, duplici proelio contudisset, hoc meruit, ut 
in nummis imperator iterum vocaretur (Eckhel. V p. 1!)0). 
Neque hoc ab norma, quam exponit Dio Cass. LX, 21, recedit, 
qui ubi Claudium Caesarem ex una victoria de Britannis re- 
lata saepius imperatorem appellatum esse refert, morem ma- 
iorum violatum esse scribit; neque enim ex uno bello plus 
quam semel dici licere. Non tam bellum (roXsjxov) intelligit 
quam victoriam; nam in uno bello si plures victoriae relatae 
essent, non semel tantum, sed saepius imperatoris nomen asci- 
tum esse certissima et Augusti et aliorum imperatorum exempla 
ostendunt. Veruntamen in libertate cum brevia fere erant im- 
peria, raro factum est, ut repetendi nominis imperatorii occasio 
daretur, at postquam principes perpetuum imperium accepe- 
runt, hanc rationem initam esse constat, ut quotiens victoria 
reportaretur, totiens novus imperatoris titulus ascisceretur. Ter- 
tium denique genus est illud quod Dio XLIII, 44 anno 45 
institutum esse ait, cum Caesari confecto bello Hispaniensi datum 
est, ut praenomine imperatoris uteretur. Hoc item postea Au- 
gustus habuit, qui quomodo cum imperatorio nomine ex victoriis 

parto coniungere consuerit, disputavimus in comment. I p. 19 sq. 
Sed Caesar quamvis recepisse narretur ab Suet. c. 76 non 
minus quam continuum consulatum et perpetuam dictaturam 
et reliqua, num tamen publice usurparit dubium est. Nun- 
quam enim neque in inscriptionibus neque in nummis impe- 
rator Cnesar appellatur, at saepe Augustus eiusque successores. 
Nec magis pro numero victoriarum imperatoris nomen videtur 
multiplicasse. Novus tunc ille mos erat nec a quoquam su- 
periorum usurpatus: Pompeius quamvis saepe a militibus im- 
perator appellatus in nummis vel nullum imperatoris nomen 
ostendit vel simpliciter imperator dicitur (Eckhel. V p. 281), 
de Sulla modo commemoravimus. Quare Caesar cum bella 
susciperet civilia, imperatoris nomen etsi saepe militum studio 
accepit, nondum repetiverat; adeptus autem principatum post- 
quam omnibus honoribus ornari coeptus est, quid faceret? Num 
omnes quas antea retulerat victorias numeraret? Tum ingen- 
tem numerum poterat efficere; siquidem omnino eum quinqua- 
giens et bis vel quinquagiens pugnasse scribit Plin. nat. hist. 
VII, 25 (Cf. Solin. c. 6 et Caved. in Bullett. Inst. arch. 1840 
p. 39 sq.). An eas modo victorias imperatorio titulo repetito 
celebraret, quas postquam rerum potitus est, retulit? At id 
ab recta ratione abhorrebat et contra ipsius famam iniustum 
erat. Necessario igitur eo deducimur, ut omnino euin repe- 
tendo imperatoris nomine abstinuisse putemus. Cum qua opi- 
nione monumentorum auctoritatem prorsus convenire video. 
Nam in inscriptionibus quibusdam Graecis olim ille quidem 
solebat appellari otuxbxpaxcup Ssoxspov, sed in iis Boeckh. Corp. 
lnscr. Graee. n. 2368 et 2957 ex meliorum exemplorum fide 
correctis nullum iterati nominis imperatorii vestigium reliquit. 
Nummorum autem ratio fuit adhuc dubia. Etenim anni 44 
nonnullos habet Eckhel. p. 9, ubi est CAESAR- IMP- P- M, 
item alios anni 45, in quibus dicitur CAESAR- IMP vel IMPER- 
et anni 47, ubi C- CAESAR- IMP- COS- ITER vocatur; at 
anni 48 citat p. 6 nonnullos, in quibus sit CAESAR- IMP-, 
unum, in quo legi ait C- CAESAR- C- F- IMP- ITER cum 
imagine tropaei et captivi, quem Vercingetorigem Gallum esse 
putat. Quid est hoc ? Quomodo fieri potuit, ut Caesar anno 48 

imperator iterum , tum constantissime imperator appellaretur ? 
Neque enim honorem , qui in iterato nomine imperatoris est, 
si fuit semel receptus, ita nostea negligi oportebat, ut nun- 
quam usurparetur. Tum in numerando nomine imperatorio 
quae ratio potest cogitari? Num omnibus Gallicis bellis Cae- 
sarem semel tantum imperatorem factum esse putabimus? An, 
quoniam Vercingetorigis imago addita est, unum nomen ex 
reliquis proeliis, alterum ex extremo illo relatum esse statue- 
mus, quo Vercingetorix captus est? Haec et omnes movebant 
et me ita hercle ab initio affecerunt, ut de nummi illius fide 
dubitarem. Accedebat, quod apud eos, qui reeentiore tempore 
quos ipsi vidissent nummos collegerunt, nullam prorsus eius 
mentionem fieri videbam, velut ille, quem saepe laudavi, Ca- 
vedonius, qui aetatis Augusteae nummos in Annal. Inst. arch. 
anni 1850 p. 150 diligenter collegit, cum reliquos nummos re- 
censeat, hunc non commemorat. At auctorem Eckhelius citat 
Morellium, qui bis exhibet, in Thes. imper. Rom. num. tab. 
IV n. 15ct20, et in fam. Rom. num. inter incertos tab. XVIII 
n. 20, in annotatione autem eum a Goltzio in Fastis p. 174 
editum esse scribit, deinde interpretationem et aliorum viro- 
rum doctorum et suam addit , quae cum praeclare cum rebus 
ab Caesare gestis convenire videretur, extremo loco hunc de- 
narium in eorum numerum asciscendum esse scribit, qui non 
sint ficti ab Goltzio, sed vere visi. Haec igitur est origo 
nummi illius, qui quin totus sit ementitus, iam nemo amplius 
dubitabit. Nemo enim unquam similem vidit, pugnat aperte 
cum reliquarum rerum memoria, prolatus denique est ab eo, 
quem plurima falsa in re nummaria finxisse constat. Atque 
etiam illud reperiri potest, quod et Goltzium, hominem nova- 
rum opinionum monumentorum fraude confirmandarum cupi- 
dissimum, ad hoc potissimum mendacii genus adduxerit et Eck- 
helium, sagacissimum mendaciorum Goltzianorum investiga- 
torem, ab suspicione averterit. Etenim non pauci Caesaris 
nummi sunt, in quorum una parte tropaeum est cum nomine 
Caesaris, in altera caput vel Vestae vel Veneris cum hoc 
signo IIT. Quod quomodo interpretandum sit, dissentiunt 
Borghesius Obs. num. X, 7 (Diurn. Arcad. 1823, 2 p. 40) et 

Cavedonius in Bullett. Inst. 1840 p. 39, sed hoc ambo intel- 
ligentes, notas esse numerales pro eo quod vulgo scribitur 
LII : ille annum aetatis quinquagesimum alterum, quem Caesar 
anno 43 agebat, indicari putabat, hic victorias quinquaginta 
duas, quas ab Caesare relatas Plinius numeret. Neque utrum 
verius sit discerno: etsi duo haec video, et apud Plinium iam 
in recentissima editione ex codicum auctoritate non quinqua- 
giens et bis, sed quinquagiens legi, et, cum nummi illi, qui 
nullum Caesaris honorem praeter pontificatum maximum dudum 
ab eo gestum commemorent vel significent, ante victorias belli 
civilis facti esse videantur, parum convenire quinquaginta dua- 
rum victoriarum numerum, quo omnes quotquot et in Gallicis 
et in civilibus bellis reportatae sunt comprehendantur ; vix 
enim recte Cavedonius, quod Plinius a Caesare dicat numerum 
hominum bellis civilibus occisorum praetermissum esse, ne 
victoriarum quidem numerum ab eo censet poni nisi eum, qui 
extra bella civilia conficiatur. Veruntamen utut illa nota nu- 
meralis explicanda est, Eckhelius, qui litteras esse putabat, 
Caesarem dici existimabat Imperatorem ITerum, quam opinionem 
ut confirmaret , fecit libentissime , ut Morcllii de nummo Gol- 
tziano iudicio assentiretur, cademque prava signi illius inter- 
pretatio Goltzium moverat, ut et illum nummum fingeret et 
alios complures, de quibus Eckhelius non credidit. Nam Gol- 
tzius nescio quo pacto imperatorii nominis repetitione delecta- 
batur: finxit imperatorem Illi (Morell. fam. Roin. num. incert. 
tab. XIX n. 5 et 7) et imperatorem quintum (ibid. n. 8) et 
tres, qui sextum imperatorem celebrant (n. 6 et 15 et 16), ut 
fraudis tegendae gratia unum imperatorem tertium omiserit. 
Quae cum ita sint, Caesar ab consuetudine numerandi tituli 
imperatorii videtur abstinuisse: coeptam eam esse censeo ab 
Octaviano, qui cum hereditate imperatoris nomen accepisset 
idque, ut ius hereditatis testaretur, crebro usurparet, ne laudem 
imperatoriam negligeret, primus ab initio bellorum civilium 
victorias numerare instituerit, quem M. Antonius, S. Pompeius 
aliique partium duces imitati sunt. Caesar quidem ipse con- 
tentus erat antiquo illo imperatoris nomine, quod multi ha- 

buerant, ipse, quia ex quo Gallias provinciam obtinuit, perpetuo 
imperio utebatur, primus dum vixit perpetuum retinuit. 

Sed ut ad Iosephum edictaquc Caesaris, quae ab eo affe- 
runtur, revertar, de sexti edicti praescriptione diximus. In 
primo autem Caesar dupliciter appellatur, ab initio auxoxpaxtop 
xat ctp^ispstK 8ixxdxu>p xo Ssoxepov, tura aoxoxpoixtop xi Ssuxspov 
xai dp^ispeo?. Hoc decretum factum esse anno 47 fere medio, 
quo alteram dictaturam Caesar gerebat, cognoscimus cx Ios. 
XIV, 8, 3: nonne igitur, cum imperator II in Caesare intelligi 
nequeat, probabile est, altero loco idem quod priore est fuisse, 
nimirum aoxoxpdxtop, Sixxaxtop x8 Ssoxspov xai apytspsu;? In 
secundo edicto quod vulgo legitur Tatoo Kataapoc uraxou 8s- 
8o"|'jj.sva, certe falsum est ac tanta reperitur in codicibus lectio- 
nis varietas, ut alii auxoxpdxopo?, u-axoo, alii 8ixxdx<opoy, oirdxoo 
legant, editoribus autem etiam nota numeralis excidisse vi- 
deatur. Sed hoc quidem nescio an non opus sit; siquidem 
etiam in tertio edicto appellatur rato? Kataap auxoxpaxtop, 8ix- 
xa'xu>p, uwaxo? sine nota numerali, tempusque significandum est 
idem, nimirum medius fere annus 47, quo bello Alexandrino 
confecto Caesar Romam rediit (Ios. XIV, 8, 3). In quarto 
edicto quod est ortaxo? x8 ixsptixxov, nihil habet difficultatis, at 
in quinto quod editur a6xoxpaxu>p xb Ssoxspov, emendandum 
esse aoxoxpa'xtop, 8txxa'xtop xo osuxspov, ut annus 47 indicetur, 
ex iis quae exposita sunt, elucet. Septimo loco epistola ad 
Parianos de sodaliciis Iudaeorum non dissolvendis exhibetur, 
cui praescribitur: looXios 1'd'io? oxpaxyj-f8?, oixaxo? 'Pu>p.a»ov, 
citaturque in ea edictum, quod fecisse dicitur Tdios Katoap, 
6 fjpexspo? oxpaxr^Os xai Ebraxof, qui cum Romae cetera colle- 
gia distraxisset, Iudaeorum collegia permiserit. Hic igitur 
edicti auctor erit Iulius Caesar (Suet. Caes. c. 42), ille autem 
qui epistolam scripsit, Augustus, quem item de collegiis novis 
dissolvendis statuisse scimus (Suet. Oct. 32). Utroque autem 
loco falsum esse apparet quod legitur oxpaxrjo?: quomodo 
enim Caesar 6 Y t ptixepo? oxpaxYpfos appellari potuit? Debuit 
xtaxTjp vel similiter. Nec minus vitiosum est , quod Augustus 
oxpaxrpfo? oixaxof nominatur; nunquam enim eo vocabulo Graeci 
sollemniter nisi in eo qui Latine praetor dicitur, usi sunt. 

Quare eum emendatione opus sit, nisi tamen longius ab litteris 
traditis recedatur, nihil quod aptum sit, inveniri neque id 
ipsum certe statui potest , ut vulnus ipsum demonstrasse cu- 
rationemque iis qui subsidiis criticis utantur permittere sa- 
tius sit. 

Talia igitur cum sint edicta, quae ab Iosepho citantur, in 
quibus si ipsum Iosephum nihil peccasse putabimus, librario- 
rum certe non leves errores reperiuntur, quis iam sexti illius 
edicti verbis uti volet, ut perpetuam Caesaris dictaturam ab 
quarta diversam fuisse doceat? De tempore autem huius, quae 
quarta eademque perpetua fuit, dictaturae nullum certum re- 
peritur testimonium. In fastis et Capitolinis et Colotianis scri- 
bitur ante quintum consulatum, id quod dupliciter potest 
explicari. Etenim aut anno 45 suscepta est, ut tempore 
antecedat quinto consulatui, aut Kal. Ian. anni 44, ut honoris 
causa anteponatur atque ex duobus magistratibus is, qui maior 
esse videatur, praecedat. Cf. Comment. epigr. I p. 23. Sed 
singularis dictaturae ratio, quae uon annuis vicibus usurpatur, 
facit, ut potius anno 45 delatam esse censeam. Quamquam 
pertinuisse eam ad annum 44 docent fasti triumphales, ubi 
sextus Caesaris triumphus sic perscribitur: 

CIVL1VS- C- F- C- N- CAESAR VI- D1CT-IIII- OVANS- A-DCC[IX 
EX MONTE- ALBANO VII- K- FEBR- 

Feriis igitur Latinis (nam his peractis eum ovantem redisse 
narrant Dio XLIV, 4 et 10; Plut. Caes. 60; Suet. Caes. 79) 
dictator IV erat , at viginti diebus post, a. d. XV Kal. Mart., 
cum Lupercalia agerentur, dictator perpetuus nominatur a Cic. 
Phil. II, 34. Quo intervallo quod Eckhelius perpetuam dicta- 
turam ei delafam esse existimat, facit et nullo prorsus auctore 
et contra apertum fastorum testimonium. Equidem ad natu- 
ram dictaturae, de qua disputatum est, redeundum esse censeo, 
quam ab eo die , quo decreta et ab consule constituta esset, 
numerari consuevisse vidimus. Decretam autem hanc quartam 
dictaturam una cum consulatu quarto haud dubie significat 
Suetonius c. 76, de quo loco supra dictum est. Atque etiam 
Zonaras X, 11 et App. bell. civ. II, 106 Caesari post bellum 
Hispaniense Iiomam reverso dictaturam perpetuam datam esse 

referunt. Dio XLITI, 45 quod dc dictatura tacet, cum reliquos 
honores accurate recenseat, miror sane, sed arbitror eum, quod 
perpetuitate nihil potestatis ad dictaturam adderetur decen- 
nalisque in Caesaris praecipiti morte sufficeret, ideo tacuisse. 
Res ipsa per se certe satis probabilis est, cum prima dictatura 
et alter consulatus, tum altera dictatura et tertius consulatus, 
tum tertia dictatura et quartus consulatus ita ei sint simul 
decreti, ut dictatura statim, consulatus proximis Knl. Ianuar. 
vel proximo anno iniretur, item, cum consulatus in decem annos 
ei daretur, simul datum esse aliquid, quod ad decem annorum 
dictaturam, quam iam habebat, adjiceretur nec supererat in eo 
genere quicquam praeter perpetuitatem. 

Caesar igitur quam perpetuam dictaturam obtinuerit, in- 
telleximus. Magistros autem equitum plures designaverat, 
siquidem multorum cupiditates explendae erant nec quam ipse 
diuturnam potestatem habebat, totam cum aliis communicare 
volebat. Perperam autem de iis tradit Appianus bell. civ. II, 
107 : urottouc Ii x8 jj.eX.Xov (i. e. ann. 44) <xira'pvjvEv aoxov ts xai 
'Avxuiviov, xov fxjrap/ov EaoxoO, Asitioq> irp<i?xa'£a« ijixap/Etv avxl 
xou 'Avxiovtou, apyovri jxkv Mpjjpia?, rp/sjiovEiiovn 8’ aoxijs 6ta 
T(uv <fCk< ov. Unde quod Pighius Annal. III p. 4(i2 M. Anto- 
nium primum magistrum equitum, tum in eius locum M. Le- 
pidum factum esse colligit, pugnat aperte non modo cum his 
fastis, in quibus M. Lepidus Caesari dictatori adiungitur M. 
Antonio non nominato, verum etiam cum Cicerone, qui in 
Philippica altera nullum alterum Antonii magisterium comme- 
morat ; nam quae c. 30 sunt qui magister equitum fuisse tibi 
virierere, quod ante expeditionem Caesaris Hispaniensem narran- 
tur, ad alteram dictaturam pertinent. Erravit igitur sine dubio 
Appianus in M. Antonio. De Octaviano autem cum fastis 
congruit Dio XL1II, 51: kal ejjsXXs (kaioap) xai aox&c oixxa- 
ttup kv dp/fOTEpotc auxot; (i. e. anno 44 et 43, quorum consules 
designarat) apSaiv. xouc te brjrctp^ijoovxac (sic enim Leunclavius 
recte emendat) aXXov xivot xai xov 'Oxxaoutov xatusp psipaxiov 
Ixi xai xoxe ovxa, irposysiptoaxo — xal xu> AexxiS*p xr ( v xs FaXa- 
xtav xijv itspl Nappcuva xai xr ( v 'iprjpiav xr,v 7tXr ( otoya>pov Trpo{- 
xa';at 8iio dvx’ auxou exspoot, 16 1 a -je sxaxepov, t7rjtapyr ( oat 

iitoi7)osv; item Appianus bell. civ. III, 9 ’OxT«ouioc — litirap^o? 
pev ao-ou Kaiaapo? fSf^virjTO 7:pii? ev sto?, 1$ oo tr^vSs tr,v Tipdjv 
6 Kaloap I? too? <piXoo? -jrspKpspwv ixr ( 3tov ssft’ ots ItoisIto 
elvat, neque adversatur Plinius nat. hist. VII, 45, 147, a quo 
inter ea, quae Augusto adversa acciderint, numeratur repulsa 
in magisterio equitum apud avunculum et contra petitionem eius 
praelatus Lepidus, quo loco qui significari putant non factum 
esse omnino unquam magistrum equitum Octavianum, parum 
recte interpretantur. Neque enim qui repulsam fert, nunquam 
honorem quem petit adipiscitur, sed eo tempore quo petit non 
adipiscitur atque ingens numerus ex magistratibus esset exi- 
mendus, si omnes, quos repulsam tulisse constat, honores 
accepisse negaremus. Petierat igitur Octavianus primum in 
magisterio locum anno 45 eoque quia nimium adolescens vi- 
debatur deiectus acceperat alterum. Neque magnopere mira- 
bimur nec Suetonium nec Ciceronem ullam huius honoris 
fecisse mentionem; perierat enim totus occiso Caesare nomi- 
neque ipso dictaturae ex civitate sublato, cuius tollendi An- 
tonio non parvam causam hanc fuisse arbitror, ut Octaviano 
omnem potestatis etiam speciem adimeret. Nec si Octavianus 
narratur avunculi expeditionum comes futurus fuisse (copiosius 
enim hoc disputo propter Drumanni in hist. Rom. III p. 684 
errorem), hoc tantum valet, ut non potuerit per aliquod tem- 
pus Romam redire aut absens magistratu fungi. Est autem 
etiam illud memorabile, quod Appianus ait, ut pluribus im- 
pertiri posset , quodammodo annuum factum esse magisterium 
equitum. Biennium igitur illud, in quod summi magistratus 
designati erant, dictator sic diviserat, ut M. Lepidum magistrum 
equitum esse vellet, dum anno 44 in provinciam profectus esset 
(neminem autem eorum, qui in annum 44 provincias accepe- 
rant, mense Martio ab urbe exisse docuimus in Comment. II 
p. 235), tum in reliquum annum Octavianum, dum is ad bellum 
proficisceretur, denique in annum 43 Cn. Domitium Calvinum, 
quem soli fasti Capitolini nominant: qui cum post bellum Afri- 
canum, in quo fuisse cum complures tradunt, Romae versatus 
esse videatur (Cic. p. Dei. c. II), earum rerum quas in Asia 
et Africa gesserat, praemia expectabat. Quare qui insequens 

armus in fragmentis Capitolinis dicitur, intclligendus est 43 
a. Chr., qui insequebatur eum, quo Octavianus magister equi- 
tum futurus ei^t. Sic igitur fasti Capitolini hoc loco sup- 
plendi sunt: 

C- IVLIVS- C F- C N- CAES[AR- Illi DIC- REIP- REG- C- 

M- AIMILIVS [M- F- Q- N- LEPIDVS- U MAG- EQ- 

[C- OCTAV1VS- C- F- C- N- MAG - EQ- 

VT- QYM- M[LEPI]DVS- PALVDATYS[EXISSET- INIRET- 

NON- INIIT 

CN DOMITIVS- M- F- M- N- CALfVINVS- MAG- EQ- 
IN- INSEQ VENTEM- ANN[VM- DESIGNATVS 
ERAT- NON- INIIT 

Quae supplementa eadem fere ab veteribus fastographis in- 
venta sunt. Sic igitur postquam honores , quos quoque anno 
C. Caesar gessit, singillatim persecuti sumus, haec quam in- 
8equeus proxima pagina habet, nascitur tabula chronologica, 
quam ut uno conspectu quae disputatione nostra effecta sunt 
complecteremur, addendam esse putavimus. In qua ne quis 
miretur, verba fastorum non convenire cum annis diebusque 
appositis, servavimus, quae in fragmentis Capitolinis leguntur, 
sed dies annosque cos, quibus quisque factus esse videretur, 
ascripsimus. 

Ex hac tabula etiam nummorum ratio, ad quem quisque 
annum referendus sit et qui possint omnino reperiri, apparebit. 
Superest autem, quoniam multum de magistratuum per hoc 
tempus ratione disputavimus, ut examinemus, quod Suetonius 
Caes. c. 76 refert de tertio et quarto Caesaris consulatu nar- 
rans, medio eum tempore comitia nulla habuisse praeter tri- 
bunorum et aedilium plebis , praefectosque pro praetoribus 
constituisse, qui absente se (sic enim rectius nunc legitur) res ur- 
banas administrarent. Etenim anno 49 postquam rerum potitus 
est dictaturamque iniit, noluit ille quidem pro iis, qui cum 
Pompeio aufugerant, alios magistratus sufficere, sed in inse- 
quentem annum omnia comitia habuit; quare fuerunt tunc prae- 
tores C. Trebonius, qui urbanam iurisdictionem iussu Caesaris 
habebat (Dio XLII, 22), M. Caelius Rufus (Dio ibid. ; Liv. 
CXI), Q. Pedius (Caes. bell. civ. III, 22), P. Sulpicius (Caes. 

bell. civ. III, 101) alii, quorum memoria incertior reperitur. 
Quaestores autem fuisse traduntur M. Marcellus Aeserninus 
(Dio XLII, 15), C. Plaetorius (bell. Alex. 34), Cornelius Len- 
tulus Marcellinue (Caes. bell. civ. III, 62), Ti. Claudius Nero 
(Suet. Tib. 4). De aedilibus nulla superest certa memoria, 
nec magis de tribunis plebis, sed esse tamen creatos constat. 
Anno autem 47 meunte nulli prorsus magistratus in urbe 
erant, nec consules nec praetores nec aediles curules (Dio 
XLII, 27); soli tribuni et aediles plebeii necessario facti erant 
atque a Dion. XLII, 29 et 30 commemorantur. Sed hoc du- 
bitari potest, an post reditum Caesaris mense Octobri comitia 
eius ipsius anni habita nec minus praetores, aediles curules, 
quaestores facti sint quam consules factos esse supra exposui- 
mus. Ac narrat Dio XLII, 51 nov TrpoiExatptaxiov x( 6 v'~xs oov- 
ayumoxuiv xou; p.ov fJouXfioxa; Ispioauvat? xe xal apyaXi; xaij xe 
s; xov XotTcXv xoo exou? Ixeivoo ^povov xal xot? Is vsioxa dvijpx^- 
oaxo. Quamquam nemo qui magistratum tunc gesserit, nomi- 
nari potest; siquidem etiam C. Sallustius Crispus, de quo Dio 
XLII, 52 narrat, utrum hoc an insequenti anno praeturam 
habuerit incertum videtur esse. Cf. bell. Afric. c. 8. In annum 
46 a. Chr. rite comitia habita sunt priore anno exeunte, cum 
decem primum praetores facti sunt (Dio XLII, 51), ac, si 
praetores, certe etiam aediles curules et quaestores. At cum 
confecto bello Africano Caesar in Hispaniam proficisceretur, 
Dio XLIH, 28 sic tradit: 'Ensi os -^attexo Ixsivov xe (i. e. Pom- 
peium) liti Ttpo^fopouvxa xal xob? 7t*|j,<pl>6vxas 06 ^ Ixavobs 
eivxijroXsp.siv a 6 xij> ovxac , ouxuj 6r ( xal a 6 xbt Iceoxpaxsooev xr ( v 
itoXiv xip AerciBip xal 7 roX.iav 6 jj.ois xialv Xxxiu, ais xiat Soxel, irj §£, 
ius fjaXXav 7 rs 7 ttaxeoxai , Inxpaijias. Quae verba qui accurate 
interpretabitur, hoc intelliget Dionem dicere, Caesarem post- 
quam urbem Lepido ac praefectis commisit, profectum esse in 
Hispaniam, profectum autem videri lioma mense Intercalari 
priore supra exposuimus. Quid igitur? Quam causam esse 
dicemus, cur Caesar, quamvis soliti anno 46 essent facti ma- 
gistratus, praetores et aediles et quaestores, tamen praefectos 
potius constituerit? Ut enim opinione sua celerius urbem re- 
liquerit nec tempus comitiorum in annum insequentem habeu- 

dorura habuerit , quamquam haec celeritas tanta neque per se 
ipsa probabilis est neque ex auctorum narratione potest de- 
monstrari, sed ut celerrime Roma Caesar abierit, hoc intelligere 
poterimus, cur in annum 45 magistratus nullos erearit, cur 
ipso anno 46 praefectos constituerit, non poterimus. Neque 
enim quod Caesari dictatura delata esset, ideo praetorum (nam 
consules hoc anno vix numerandi sunt) potestatem sublatam 
esse existimabimus; siquidem et antea in dictaturis Caesaris 
praetores fuerant et postea in perpetua fuerunt et Sulla domi- 
nante fuerant et saepe denique, quamvis dictatores summae 
rei praeessent, tamen reliquos magistratus constitisse certum 
est. Quare nullam aliam causam praefectorum tum maxime 
constituendorum reperio, quam quod annus ille 4ti a. Chr. 
erat confusionis, ad emendandam temporis rationem duobus 
mensibus inter Novembrem et Decembrem intercalatis ultra 
solitum productus. Quod cum fieret, Caesar videtur sanxisse, 
ne qui ineunte anno magistratus inierant, usque ad Kal. Ian. 
insequentes, sed eorum loco praefecti res urbanas administra- 
rent. De horum autem praefectorum ratione ac cum iis si- 
militudine, qui saepe in municipiis pro Ilviris fieri solebant, 
olim diximus in comment. I p. 5‘2, quae nunc tabulis Hispa- 
nicis nuper repertis confirmantur. De numero eorum quo- 
niam Dio ambigebat, nos multo ininus iudicare poterimus. 
Quamquam suspicor omnem ambiguitatem inde esse ortam, 
quod duo ex iis aerario praeerant (Dio XLIII, 4K), qui utrum 
numero praefectorum comprehenderentur necne incertum erat; 
nam sex, qui reliqui sunt, ut nominabantur certe iuri dicundo, 
ita praetorum sex, qui tunc fieri debuerant, loco iudicia vi- 
dentur administrasse. Veruntamen etiamsi quis minus accu- 
rate Dionem dixisse solitique magistratus quod anno 46 con- 
servati sint, nostra coniectura de mensium intercalarium causa 
non opus esse existimet, hoc certum est, anno 45 ineunte prae- 
fectos urbi praefuisse, non praetores. Nulla enim comitia an- 
tequam Caesar in Hispaniam abiit facta commemorat Dio, Sue- 
tonius autem, cuius verba supra explicata sunt, cum medio 
tempore, quod inter tertium et inter quartum consulatum esset, 
nulla comitia habita esse ait, annum 46 significat, nec nullis 


Digitized by Google 



De dictatoris Caesaris honoribus. 


245 


habitis comitiis Caesar, quamvis ei potestas faciendorum quos 
vellet, magistratuum data esset, praetores creare potuit; nam 
certe sublata non sunt ipsa comitia atque hoc tantum ei datum, 
ut quos elegisset ac quasi designasset, ii deinde vetere more 
comitiis confirmarentur. Quare bis ad Caesarem comitia de- 
lata esse reperio, semel anno 48 post pugnam Pharsalicam 
(Dio XL1I, 20), tum anno 45 post bellum Hispaniense (Dio 
XLIII, 45), cum comprehensi sunt etiam tribuni et aediles 
plebeii, sed comitia tamen omnibus annis, quibus magistratus 
facti sunt, rite habita Dio commemorat. Constabit igitur anno 
45 ineunte nullos fuisse Romae magistratus curules ; nam ple- 
beios ne tum quidem omissos esse Suetonius testatur. At 
exeunte anno 45 cum Caesar ex Hispania revertisset, quo tem- 
pore consules creatos esse constat in tres novissimos anni men- 
ses, num etiam praetores quaestoresque facti sunt, ut annus, qui 
nullis magistratibus coeptus esset, eosdem tamen quos reliqui 
magistratus haberet? Videntur sane; nam primUm Dio XLIII, 
48 per absentiam Caesaris (iv -qj aTto8r / |j.(a tq too Kafoapo?) 
ait praefectos urbem rexisse, ut rursus praesente eo veteres 
magistratus fuisse debeamus colligere; item idem c. 4? anno 
45 quattuordecim praetores fuisse ait, at c. 49 anno 44 sedecim 
praetores, ex qua numeri diversitate alios anno 44, alios anno 
45 magistratus factos esse intelligimus. Sequitur, ut anno 45 
Caesar postquam revertit, consulatu quarto propter ipsa co- 
mitia, ut opinor, inito non minus praetores ct aediles curules 
et quaestores quam consules, quorum nomina in fastis traduntur, 
creati sint, Suetoniusque quod ait medio inter consulatum tertium 
et quartum tempore nulla comitia habita esse, sit verissimum. 

Haec quae de praefectis disputavimus, confirmantur pror- 
sus nummorum memoria, quorum ope etiam contingit, ut quo- 
rundam ex his praefectis nomina cognoscamus. Sunt enim 
nummi apud Eckhel. VI p. 7 (V. p. 257), in quibus cum 
C-CAES- DIC- TER- coniungitur L- PLANCVS- PR- VRB 
sive PRAEF- VRB-, ut dubium esse non possit, quin L. Mu- 
natius Plancus, ille qui imperante Augusto princeps civitatis 
fuit, dicatur. Alii nummi apud Eckhel. VI p. 8, in quibus 
quarta Caesaris dictatura cum eodem L. Planci honore com- 

ponitur, Goltziani sunt ac parum fidei habent. Omnino enim 
Goltzius in horum praefectorum memoria amplificanda multum 
operae consumpsit eiusque adornandae causa etiam Caesarem 
imperatorem quartum excogitavit (Morell. Inc. 26, 23); sed illi 
tamen, in quibus Caesar dictator tertium appellatur, sunt cer- 
tissimi. Iam unum modo praefectorum genus vulgo notum 
est, nimirum eorum, qui quotannis feriis Latinis creari sole- 
bant, sed hi et adolescentuli erant nobiles, cum L. Plancus 
iam diu Caesaris legatus fuisset (bell. Afric. 4; Caes, bell. 
civ. I, 40; bell. Gall. V, 24), et per tantulum tempus honore 
fungebantur, ut nulli eorum nummi extare possint; illo autem 
anno 46 Dio XL111, 48 narrat non unum fuisse per totas 
ferias , sed violato vetere iure in singulos dies singulos, quare 
multo etiam minus de iis cogitari poterit. Quapropter pro certo 
erit, L. Plancum, qui in nummis anno 46 praefectus urbi no- 
minatur, unum ex octo illis fuisse, quos Caesar dictator III 
ab urbe proficiscens creavit. Sed quo ex ordine Caesar elegit? 
Non videtur L. Plancus fuisse praetorius. Primum nulla eius 
rei memoria invenitur, deinde anno certe 46 ineunte praeturam 
non gessit, propterea quod legatus appellatur in bello Africano 
(bell. Afr. c. 4), item legionibus praefuisse dicitur a Caesare 
bell. civ. I, 40; relinquitur igitur, ut praetor fuerit anno 48 
vel 47, sed ne hoc quidem probabile est, quia gesta praetura 
etiam provinciam accepisset coque magis, quod fidus imprimis 
erat Caesari atque ad res gerendas idoneus. Inde probabile 
est, nondum fuisse praetorium, sed praetoriae tamen dignitati 
proximum eaque si occasio ita ferret, ornandum. Hanc igitur 
L. Planci praefecturam etiam ultra licet persequi ex eo, quod 
Cicero Phil. II, 31 narrat M. Antonium Narbone, ubi cum 
C. Trebonio et Caesare bello Hispaniensi confecto eum fuisse 
supra diximus, subito in urbem redisse eam ob causam, ne 
L. Plancus praedes suos venderet; emerat enim Antonius Cn. 
Pompeii bona. Accidit id anno 45 paulo ante reditum Cae- 
saris, qui cum comitia eius qui agebatur anni haberet, ipse 
ille Plancus, tum praefectus urbi, praetor videtur esse factus. 
Eo enim pertinet, quod Cicero epist. XIII, 29 L. Planco cau- 
sam C. Atei Capitonis commendat, ut is T. Antistii heredi- 

tatem illo iudicante obtineret, quam epistolam post reditum 
Caesaris exeunte anno 45 scriptam esse hinc discimus, quod 
Plancus Caesarem iubetur de T. Antistio interrogare neque 
ulla significatio additur, quae non posse eum praesentem sta- 
tim adiri ostendat. Praetoris igitur urbani munera tunc Plancus 
obibat. Atque etiam alia ratione de praetura eius anno 45 
gesta cognoscimus. Etenim non modo a Caesare consul de- 
signatus est in annum 42 cum D. Bruto (Comment. II p. 234), 
verum etiam anno 44 Galliam Transalpinam regendam accepit 
(Cic. Phil. III, 15; epist. X, 1 sq.), nec puto ab Caesare 
factum , quod semper rarissime accidit, ut in tanta frequentia 
magistratuum, quam numero praetorum et quaestorum aucto 
effecisset, iis qui nullos honores gessissent, provincias decer- 
neret. Iam poterat Planco fortasse etiam hoc ab Caesare con- 
cedi, ut, quod praetorio munere functus esset, ipsa praetura 
neglecta inter praetorios allegeretur (multos autem inter con- 
sulares, praetorios, reliquos allectos esse Dio XLIII, 47 scri- 
bit) ; sed ex hoc allectionis genere usque ad extrema prope 
imperii tempora neminem unquam scimus provinciam accepisse. 
Quare cum antea Plancum nondum praetorem fuisse supra 
docuerimus, efficietur, ut ipso illo anno quo praefectus urbi 
fuit, exeunte praeturam acceperit, confirmabunturque praeclare 
insigni exemplo, quae de omnium praefectorum ratione anni- 
que 45 comitiis ante exposuimus. Nummi autem Goltziani, 
qui iam citati sunt, in quibus cum praefectorum mentione 
quarta Caesaris dictatura coniungitur, quam perverse ementiti 
sint apparet. Ex eodem hoc praefectorum genere fuit C. Cio- 
vius PRAEF- i. e. praefectus, qui in aliis nummis tertia Cae- 
saris dictatura inscriptis apud Eckhel. VI p. 7 et Caved. p. 152 
commemoratur. Ipse homo ignotior est, probabile tamen vi- 
detur esse, eundem legatum pro praetore agris in Gallia divi- 
dendis esse praefectum, ad quem Cicero scripsit epistolam 7 libr. 
XIII, de quo olim diximus ipsi in comment. epigr. I p. 301, 
idem fortasse etiam, quem Dio LII, 42 in consularium nume- 
rum ab Augusto relatum esse scribit. Nam quis ille C. Clu- 
vius in celebri marmore apud Orell. Inscr. 4859 sit, incertum 
prorsus esse iudico. Illud autem non credo, quod Cavedonius 


Digitized by Google 


248 


De dictatoris Caesaris honoribus. 


ait videri eum praefectum classis Caesarianae fuisse, cuius 
sententiae nescio utrum maior causa sit haec, quod Eckhel. 
V p. 174 nummos illos extra Romam percussos esse videri 
scribit, id quod parum certis argumentis statui intelligo, an 
illa, quod praefectus tantum appellatur. Sed si municipalium 
praefectorum, qui ex his orti sunt, similitudinem sequi licet, 
propriam horum appellationem dicemus fuisse praefectus urbi 
iuri dicundo, atque ut in illis quod est turi dirundo, omittitur, 
ita hi non minus praefecti tantum nominari posse videntur. Classi 
autem dubito num Caesare dictatore peculiares praefecti, qua- 
les postea a Illviris imponi solebant, praefuerint: nulli certe 
alii noti sunt. Tertius autem praefectus certo cognoscitur L. 
Livineius Regulus, qui in nummis apud Eckhel. V p. 235 
appellatur PRAEF- UR, quem censeo esse eundem, qui in 
bell. Afric. 89 legioni narratur praefuisse, ac vel ipse vel pater 
eius a Cicerone ad Att. III, 17 (cf. epist. XIII, 59) comme- 
moratur. Reliqui qui ab Havercampo in hunc praefectorum 
numerum referri solebant, Q. Oppius (Eckhel. V p. 264; 
Caved. 1.1. p. 152), L. Norbanus, L. Cestius (Eckhel. V 
p. 169) cum tantum PR. nominentur, neque ullam certam tem- 
poris significationem in nummis exhibeant, an potius praetores 
fuerint, vehementer dubitandum esse existimo. Nam et qui 
certi sunt ex hoc praefectorum genere, PRAEF solent in 
nummis dici, et A. Hirtius, qui item PR., sed Caesare cos. III 
appellatur (Eckhel. V p. 224 et VI p. 7) sine dubio fuit prae- 
tor, propterea quod praeter annum 45 nulli, quamdiu Caesar 
regnavit, praefecti fuerunt. 

Superest, ut de una potestate Caesari decreta dicamus 
expositisque iis, quae ad veteres reipublicae honores cumulatos 
pertinent, de eo disputemus, quod novum tunc inventum est 
auctumque ad reliquos imperatores ita transiit, ut solum prope 
imperatoriam potentiam efficere videretur*). Reliqua quae de 
aliis honoribus dici possunt, hoc loco praetermittere statuimus, 

*) Hacc qaae de imperatorum tribunicia potestate Latine hoc loco dis- 
putaveramus, Germanice etiam exposuimus in Actis conventus philologorum 
Vindobonensis anni 1858 p. 10‘2 sq. Habet tamen utraque disputatio propria 
quaedam, quare etsi Germanica illa edita sunt, tamen Latina qnoque hacc 
eo loco, cui scripta erant, prodire voluimus. 

non quod non digna sint, de quibus denuo quaeratur, sed prae- 
verti placebat ad id, quod et maximum esset et idem, quam- 
vis saepe esset examinatum, multas dubitationes ac quasi tene- 
bras haberet. Quid enim celebratius est tribunicia potestate? 
Quae quomodo numerari consuerit, multi viri doctissimi expo- 
suerunt: at quo modo orta sit et creverit et ea tandem facta 
sit, quam in imperatoribus invenimus, iidem vel prorsus tacent 
vel ita commemorant, ut cum perspicuis scriptorum testimoniis 
ptignent. Quae si rectius perspicientur, paululum etiam ad 
veterem illam tribunorum plebis potestatem, quae in libera 
rcpublica fuit, intclligendam redundaturum esse existimamus 
neque id in tanta huius argumenti difficultate non erit gratis- 
simum. Iam Dio Cassius XLII, 20 de tribunicia potestate 
dictatori Caesari continuo postquam nuntius de caede Pompeii 
Rotnatn pervenit, delata sic scribit : 'lV ( v ts ££ ooaiav tujv 6r ( pa'p- 
/«ov Sta jitou, u>; st’-eiv, irpocEbsxo • auf/tabsCEoDat ts fip £-’i 
xtov aoTuiv (iaDptov xai ii xaXXa aovsSsxdCsbat otptotv, 8 pe/jSsvt 
i£i;v, eopETO. a? te -pip dp^atpsatat traoot rXr;v xu>v tou 
e~’ a6x<p ifEvovxo. Tribunicia igitur potestas perpetua ei decreta 
est neque eam recusavit; nam illa quae sunt TtpojEilsxo et eupexo, 
quomodo decretam tantum esse illam, non receptam a Caesare si- 
gnificent? Perperam igitur iudicaret Tacitus Annal. III, 56, qui 
ubi de tribunicia potestate, quam Tiberius Druso filio petebat, 
refert, id summi fastigii vocabulum, inquit, Augustus repperit, 
ne regis aut dictatoris nomen assumeret ac tamen appellatione 
aliqua cetera imperia praemitteret . Nisi forte credemus Lipsio 
Tacitum sic interpretanti, ut Caesarem dicat eo nomine non usum 
esse publice Augustoque, qui primus usus esset splcndoremque 
ei dedisset, non immerito eius originem tribui. Praeclara hercle 
fuisset illa Augusti inventio, qui cum rem ipsam a patre suo nosset 
esse usurpatam, quod eum sese appellari iubcrct qui esset, nescio 
quod fastigium potentiae suae adiecisse diceretur. Ac quando 
Augustum illud invenisse putamus? Etenim anno 36 a. Chr. 
post Sex. Pompeium victum Dio XLIX, 15 hoc ei datum 
esse scribit : xf ( v te oov ofxtav a6x«i> i' |/T)tptaavTO xat xo |at ( ts 
pojxe ep7<;> xt ujBptCsa&ai • si ok p.r ( , xotj aoxotf xXv xotouxov xt 
Bpaaavxa IvE^eobat, ofatsp kirl xtp 8r ( papy_<p kxsxaxxo’ xai -pap 

4irt tiov autrnv paDotov ao 7 xaf}sCeai}ai otptaiv eXape. Nonne haec 
est eadem tribunicia potestas, quam Caesari datam esse supra 
dixit? Nec decreta tantum tunc est Augusto, verum etiam 
recepta, qua de re non modo domus publica, quae simul com- 
memoratur, in qua ab illo tempore eum habitasse constat, sed 
etiam Dionis verba (ait enim iXapi) fidem faciunt. Quae si 
quid dubii relinquerent, id tolleretur Appiani testimonio, de 
eodem tempore sic referentis, bell. civ. V 132: ’Ecp' oti oojtov 
«6<pijp.o5vTe? siXovxo Srjpapyov it «et otr^vexet apa apjnjjf xpoxpsirovxec 
Trpoiipaj «oooxijvai - 6 6 e eo^taxo pev xal xr ( v 6 e cet. Etiam 
Orosius VI, 18 extr. a senatu decretum esse scribit, ut in 
perpetuum tribuniciae potestatis esset. Certum igitur erit Au- 
gustum iam anno 36 tribuniciam potestatem perpetuam acce- 
pisse nec recusasse. At nonne repugnat Dio LI, 19 anno 
30 post proelium Actiacum sic referens: xai x 8 v kataapa xr'v 
xe eSouatav xr,v xu»v o^aapytov otd pioo eyetv ( £'}r ( tptoavxo) xat xotc 
extpoiopevoi? auxXv xai xou jxtojiijpioo xai e«a> peypt? 676600 

r,pttaxa 6 tou dpovetv, 8 pojSsvi xu>v oijp.apyouvxiov l£r ( v, exxXr ( xov 
xe 6 ixd'eiv xai 'ir/pov xtva a 6 xoo iv irdat xot? 8 txaoxr ( piot? <oo 7 rep 
Aftr^vaj «epsahat? Nonne quod habebat iam Augustus, decre- 
tum esse ait? Neque hoc satis est; nam rursus Dio LIII, 32 
anno 23 Augusto cum consulatum deposuisset, eandem po- 
testatem datam esse scribit: xai 6 ia xaox« r t 7 spoooia oijfiapyov 
xe auxov 8 ia pioo sivai e^ryptaaxo xal yp^ptaxiCeiv aoxto arepl Ivot 
xivoc 8 xou av eDeXf^^ xall’ sxdaxr ( v pooXijv, xdv pdj ur.azsix}^ 
e 6 n>xe, xrjv xe dpyr ( y xijv dvhoiraxov djaei xaf)d 7 taj lyeiv. Quo- 
modo ter idem tribui potuit? Cum iterum daretur, utrum re- 
ceperit necne non additur, sed cum primum, scimus eum rece- 
pisse : bis igitur certe eandem potestatem accepit. Neque 
enim, opinor, probabitur Eckhel. doctr. num. VIII p. 391, qui 
Augustum censet vel non recepisse vel negligentius habuisse : 
nam recepisse convincitur aperto Dionis testimonio, sin rece- 
perat, sive negligebat sive magni faciebat, iterum decerni non 
opus erat. Eckhelio autem fere assentiuntur, qui idem argu- 
mentum hoc tempore tetigerunt. Quae cum ita sint, si et 
scriptorum auctoritatem conservare et rei ipsius probabilitatem 
sequi volemus, necessario eo deducemur, ut aliud Caesari, 

aliud Augusto atque huic ipsi aliud anno 36, aliud postea 
datum esse existimemus. 

Nimirum multas habet partes tribunicia imperatorum potestas, 
quas cunctas simul datas esse non est necesse ; possunt singillatim 
tribui eumque quasi gradum esse observatum veri est simile, ut 
quod tninus esset, prius, quod maius, postea decerneretur. Hi 
igitur gradus tribuniciae potestatis explorandi sunt progressusque 
qualis paulatim factus sit, inveniendus. Primum igitur DioXLH, 
20, quem locum supra citavimus, Caesarem accepisse ait rijv s£ou- 
atav t<uv OTjp.afjy(ov Sia fttou, (bc ehreiv, quibus non eam, quae 
postea es6et, universam, sed partem quandam, accepisse ipse 
significat, ut quodammodo idem quod illi habere videretur. 
Quid autem erat hoc? Duas res Dio nominat, primum oufxa- 
Ds^soOai eiti tcov aoTtbv pobfioov. Hoc quid sit, non difficile 
est intellectu. Dicuntur enim subsellia quibus tribuni plebis 
uti solebant, in quo insigne eorum potestatis erat. Sit enim 
verum, quod Pseudo-Asconius ad Cic. div. p. 118 ait, sub- 
sellia omnium potestatum minorum fuisse communia, tamen 
ex bis subselliis certa ea, quibus tribuni utebantur, aliquid 
proprii habebant tribuniciaque appellabantur. Ipsumque hoc 
nomen saepius reperitur, velut Suet. Caes. 78; Claud. 23; 
Dio Cass. XXXVII, 50; L1H, 27. Utebantur autem eo sub- 
sellio primum in curia (nam cum Val. Max. II, 2, 7 narret 
eos initio ante fores curiae positis subselliis decreta patrum 
examinasse, postquam in curiam admissi sunt, non minus id 
genus sedilium habuisse probabile est), deinde in theatro (nam 
regnante Augusto Dio LIH, 27 C. Thoranium tribunum ple- 
bei in theatrum ad subsellia tribunicia patrem suum de- 
duxisse narrat), tum in aliis locis, in quibus vel singuli vel 
cum collegis negotii gerendi causa consedissent, velut in comi- 
tiis (Liv. III, 64) et si quem alium locum sanctitate tribunicia 
occupare vellent (Dio XXXVII, 50). Iam ex his rebus, quae 
honore subsellii tribunicii continebantur, ceteras quidem Cae- 
sar fortasse minus usurpabat, propterea quod semper dictatu- 
ram et consulatum gerebat, quamquam reliquos imperatores 
saepe usurpasse infra intelligemus, sed quod ad theatra lu- 
dosque pertinebat, non contempsit, ut in totius populi consessu 

maxime plebis curam gerere summaque quam illa conferre 
posset, potestate praeditus esse videretur. Quare Dio XLIV, 
4, ubi ei anno 44 a. Chr. vestem triumphalem sellamque cu- 
rulem in perpetuum decretam esse scribit, exceptos esse ait 
ludos: Tote 780 2iu ts tou 6 xjp.ap)(ixou (laSlpoo xai jieto: xa>v 
asl orjpap/ouvTaiv flsaoaaftat eXajk, quae verba non ad novum 
decretum illo anno factum, sed ad hoc, quod anno 48 datum 
erat, pertinere arbitror. Altera autem res quae in tribunatu 
perpetuo fuerit, sic ab Dione significatur: xai ij xaXXa oove«- 
eTa'Ce3llat atpfaiv, 8 p.r ( 08 vi e£r ( v, eopsxo. Quae verba qui sim- 
pliciter atque ex naturali eorum potestate interpretabitur, cre- 
det omnia tribunorum plebis iura decreta esse imperatori, nec 
quicquam habuisse illos, quod non idem hic acceperit: nec 
video, qua alia intexpretatione uti liceat. Habebat igitur iam 
Caesar ius auxilii ferendi, habebat intercedendi, habebat se- 
natus vocandi et consulendi, habebat agendi cum plebe, sacro- 
sanctus denique non minus erat quam qui ipso tribunatu fun- 
gebantur; nihil denique erat quod tribunis plebis liceret, quod 
non imperatori esset concessum; nihil enim Dio excipit. Nec 
sine causa additur 8 p^Sevl i£r ( v, nemini licuisse potestate tri- 
bunicia uti. Etenim interest hoc inter tribunorum plebis et 
inter praetorum vel consulum rationem, quod horum potestas 
saepe quotannis iis, qui ipsis honoribus non amplius uterentur, 
deferri solebat notissimique sunt pro praetoribus et pro con- 
sulibus; sed tribunorum potestatem nunquam, qui non ipsum 
tribunatum gereret, obtinuerat, ut novo prorsus more ac con- 
tra veterem rempublicam Caesari universa tribunicia potestas 
committeretur. Iuvat autem etiam causam, cur novum hoc ius 
Caesari decretum sit, persequi. Ait enim Dio: aX xe yip dp- 
^aipsatai naoai itXijv xuiv xoo JiX^iloo? iiz’ aox<j> lyivovxo, in 
quibus ipsa particula coniunctioncm quandam inter comitia et 
tribuniciam potestatem intercessisse significat. Nimirum prae- 
torum et consulum comitia cum Caesar in potestate sua tene- 
ret, facile ne quis qui suas res impediret crearetur poterat 
cavere, poterat etiam, id quod anno 47 et 45 accidisse demoD- 
stravimus, aliquando nullos facere curales magistratus, at de 
tribunis aedilibusque plebeiis antiqua lege religiosissime san- 

citum erat, primum no quando non crearentur, deinde ne 
crearentur nisi ab tribunis comitiis tributis. Huic rei nova 
lex veterem religionem non violans dupliciter occurrit. Nam 
Caesar iam et, si qui inimici ad tribunatum pervenissent, quo- 
niam pari cum illis potestate erat, facile eorum conatus pro- 
hibebat et, quia ipse etiam plebeiorum magistratuum comitiis 
praeesse poterat, ne qui fierent qui sibi inimici essent, impe- 
diebat. Itaque quod Dio Cass. XL1II, 45 anno 45, ubi con- 
iunctim quodammodo quae res Caesaris dominationem effece- 
rint recenset, ait: xa'j xe fdp dp -fcii aurei xal xac xoo ixXfploo? 
dveileaav, dubito an ad nullum novum decretum, sed ad hoc, 
de quo diximus, pertineat ; hoc certe video, etiamsi forte postea 
ut solus qui comitiis tributis fierent tribuni, ederet, decretum 
est, id potestate tribunicia ante non colluta non potuisse de- 
cerni. Unum fortasse hoc in genere nonnullos moveat, quod 
Suetonius, qui omnes Caesaris res singillatim persequatur, 
nihil do hoc iure tribunicio commemorat. Sed quo loco 
maxime honores eius recenset c. 76, quoniam id agit, ut ni- 
mia eum usurpasse ac iure caesum esse doceat, ea sola, qui- 
bus non modo supra reliquos magistratus, sed prope supra 
humanam fortunam eveheretur, affert, in quibus hoc ius tri- 
bunicium, quo maius ab omnibus deinceps imperatoribus usur- 
patum esse docebimus, certo non erat. 

Hic igitur primus quasi tribuniciae potestatis gradus erat, 
ad quam miretur fortasse aliquis potuisse quicquam adiici. 
Neque poterat, nisi id ageretur, ut sublata collegarum aequali- 
tate unus supra omnes imperator extolleretur. Itaque anno 44 
cum victis omnibus adversariis iam vere Caesar regnaret, 
secutum est alterum, quod Dio XLIV, 5 commemorat: Ta' xe 
xoit Srjpapyot? SeSopiva xap~ooabat, Snto? av xu r ( epf<p Xofq) 
auxiv opporg, ispo? xe •() xal 4v x«j» dqei evs/r ( xat (e']*Tj<pioavxo). 
Ad eandemque rem pertinet, quod Dio XLIV, 49 M. Anto- 
nium in funere Caesaris dicentem facit: ooxot 6 ap^iepeu?, 6 
aaoXot — xebv^xev, et paulo post iroo ok r, aooXia; et c. 50 
apertius: ov ii faou xols 6r,pdp)(Ot? aauXov lire-oifjxeciav, et quod 
Appianus bell. civ. II, 106 xal xi afi>pa lepi? xal aooXot sTvai, 
quod item anno 44 decretum esse ait, et H, 108 caedem per- 

petratam esae e? avSpa fspiv x«t aookov; etiam Livius epit. 
CXVI sacrosanctum esse iudicatum scribit. Quid? In iure 
tribunicio nonne semper hoc potissimum ac quasi necessarium 
fuerat, ut ad vim cogendi sacrosancti esse existimarentur? 
Quare, cum haberet id Caesar iam ex vetere illo decreto, quod 
anno 4(i factum erat, quomodo iterum decerni potuit? Necesse 
igitur est plus datum ei sit quam ipsi tribuni plebis habebant, 
nec scio quid hoc esse possit nisi quod lex sacrata, quae tri- 
bunorum corpus in urbe ipsa agroque Romano tutabatur, Cae- 
saris causa per totum imperium Romanum propagata est. Neque 
enim dubium est, quin tribunorum ut tota potestas urbis fini- 
bus coercebatur, extra quam si quid aliquando gessisse nar- 
rantur, an propria lege vel senatus consulto ornati sint nesci- 
mus, ita corporis sanctitas ad eosdem, quibus potestas con- 
tinebatur, fines pertinuerit, neque si nemo veterum id tradit, 
movere nos debet; siquidem cum ne excedere quidem urbe 
tribunis liceret, commemorari quod accidere nunquam poterat, 
inutile erat. Caesarem vero etiam extra urbem sanctitate cor- 
poris ornari opus erat, praesertim cum tunc contra Parthos 
proficisci ac diu ab urbe abesse cogitaret. Reliquos quidem 
imperatores per totum imperium Romanum sacrosanctos fuisse 
infra luculento Tiberii exemplo ostendemus. Quamquam aegre 
fero Dionem minus accurate dixisse neque hanc amplificatio- 
nem iuris tribunicii, quae tunc reperta est, aperte significare. Nec 
magis alterum, quod in nova imperatoris potestate erat, quod 
etiam maius fuisse reperio, indicat. Nam tribuni plebis eate- 
nus erant sacrosancti, quatenus quid pro potestate agebant: 
privatim non erant legimusque L. Cottam a creditoribus in ius 
vocatum (Valer. Max. VI, 5, 4), M. Claudium Marcellum de 
stupro accusatum (id. V, 1, 7), Cn. Tremellium, quod cum 
pontifice maximo iniuriose contendisset, punitum (Liv. epit. 
XLVII). Quae exempla ostendunt, id quod in ipsa rei na- 
tura positum est, cum publice impunitate uterentur, privatim 
in iis quae extra potestatem suam facerent, eos communibus 
omnium civium legibus fuisse subiectos. Illud tantum dubitari 
poterat, quid esset publice ab iis actum, quid ad vitam pri- 
vatam pertineret, eaque cognitio ad collegium tribunorum 

plebis pertinebat (Val. Max. VI, 5, 4); quicquid privatum esse 
constabat, id quin in iudicium vocari liceret, non erat dubium. 
At imperatorum longe alia erat causa. Nihil in iis erat pri- 
vatum, nihil, quod non ad salutem publicam pertineret. Itaque 
publicam quasi tribunorum plebis securitatem, qua sola antea 
Caesar in iis quae pro potestate tribunicia gesserat, usus 
erat, ita ad totam eius vitam, ad omnia, quae non dicam iure 
tribunicio aut publice, sed quae privatim etiam et domi ageret, 
transtulerant, ut eum quicunque ulla re violasset, sacrum 
osse iuberent. Apparet, opinor, quanto maius Caesaris ius quam 
tribunorum plebis fuerit, decretique, quod anno 44 factum est, 
causa ac ratio intelligitur, de qua paulo plura dicenda esse 
putavi, quod omnino de tribunorum plebis sanctitate minus 
recte iudicari video. 

Atque in his quas dixi rebus tribunicia potestas quae 
Caesari decreta est, constitit, quae quomodo in ceteris impera- 
toribus aucta sit, intelligere placet. Etenim anno 3fi a. Chr. 
post victum Sex. Pompeium cum plebes summos in Octavia- 
num honores conferre cuperet, quoniam duae iam res inventae 
erant, primum ut totum ius, quod tribuni ipsi habebant, deinde 
ut sanctitas corporis decerneretur, facere non potuit, quin quod 
superiori Caesari per duas vices, id huic uno tempore tribue- 
ret. Quamquam Dio XLIX, 15, quem locum antea citavimus, 
rursus minus accurate loquitur. Nominat enim primum, ut 
sacrosanctus esset Octavianus, deinde h rl xiov aoxuiv paUptuv 
ao-( xa beCsoOai acpiatv (xois 8r ( pap/oi?) eXajri. Quasi vero merum 
hunc honorum subselliorum acceperit, nec simul ius illud tri- 
bunorum, quod maximum erat. Nec tamen id commemorari 
opus erat; utebatur enim Octavianus tunc Illviri potestate, 
quae tanta erat, ut tribunicia nullum novum ius afferret ac 
merus ille subselliorum honos relinqueretur, quem novum 
acciperet; deposita autem Illviratu retinebat omnia quae in 
potestate tribunicia erant. Quae etsi magna erat, non tamen 
sufficere visa est, cuis anno 30 post proelium Actiacum summa 
potentia ornaretur. Nam Dio LI, 19 quem locum supra cita- 
vimus, tres res ei concessas esse scribit, primum ut intra po- 
moerium et extra usque ad primum lapidem auxilium ferre, 

deinde ut dc appellationibus iudicarc liceret, denique ut in 
omnibus iudiciis calculus eius tamquam Minervae ferretur. 
Haec nonne aperte cum iis, quae supra exposita sunt, pugnant? 
Etenim vetustissimum tribunorum plebis ius erat, ut auxilium 
ferrent, nec minus in libertate eos constat de appellationibus 
iudicasse : habebat igitur utrumque Octavianus accepta dudurn 
tribuuicia potestate, habuerat item Caesar, cui omnia, quae 
tribunis licerent, concessa esse Dio scribit. At imperatoris 
num putamus non maius auxilium quam tribuni plebis fuisse? 
Hie, si cui auxilium ferret, moram ille quidem poterat obiicere, 
sed nisi collegarum consensu adiuvaretur, tollere, quod age- 
batur, non poterat : quae res cum ab iis, qui de hoc argu- 
mento scripserunt, minus perspicue tradi soleat, tamen ex 
certissimis liberae rcipublicae exemplis intclligitur. Sed quo- 
niam hoc loco non disputamus de tribunis plebis, contenti 
erimus luculento loco Taciti Annal. XIII, 28, quo Antistius 
trib. pleb. auxilium tulisse narratur histrionibus a praetore in 
vincula ductis. Praetor cum ea de re ad senatum retulisset 
omissis interim histrionibus, non inodo non valuit tribuni 
auxilium, sed incusata etiam est eius licentia. Alium locum 
apud Dion. LX, 28, quo tribuni plebis, qui liberto adversus 
patronum opem tulissent, puniti esse dicuntur, ideo non ad- 
hibeo, quod nec constat num omnes tribuni consenserint et 
imperator ipse animadvertit. Affine autem prorsus atque eius- 
dem generis est intercedendi ius, quo ubi unus vel plures 
utuntur, impediunt, non tollunt ; ubi universi consentiunt, sine 
dubitatione quod nolunt, non fit. Itaque Tacitus Histor. II, 
91 Vitellium aliquando, cum contra studium eius censeretur, 
tribunos plebis auxilio vocasse tradit, qui si consentirent, quin 
senatus consultum irritum i ;et, non dubium erat. In con- 
sensu enim omnis tribunorum potentia posita est, qui ubi 
abest, ad impediendum multum valent, ad tollendum nihil. 
Eodemque vel plurium vel omnium consensu (neque enim 
quando plurium sententia suffecisse videatur, hoc loco dispu- 
tabimus, propterea quod ad summam quaestionis nihil valet) 
opus est in appellatione tribunorum plebis cum auxilio tribu- 
nicio coniuncta; neque enim ad unum tribunum, sed ad tri- 

bunos provocatur iique ex collegii sententia prQnuntiant: qua 
de re ita constat, ut nemo dubitet. Quare Augustus simulae 
veterem tribuniciam potestatem accepit, poterat et solus moram 
facere, si cui opem ferre vel intercedere vellet, poterat item 
cum collegis de appellationibus cognoscere; nec obscurum est, 
quanta eius in impediendo et iudicando auctoritas esse debue- 
rit. lam autem hoc agebatur, ut supra collegarum aequali- 
tatem evectus plus unus valeret, quam reliqui: datum igitur 
sit necesse est, primum ut, si cui auxilio esset vel si cui actioni 
intercederet, ea utique valeret intercessio neve cui liceret ei 
qui contra egisset auxilio esse, tum ut de appellationibus quod 
unus cognosset, id plus valeret quam quod tribunorum colle- 
gium pronuntiasset. Vere igitur si dicere volemus, non unius 
tribuni plebis potestatem, sed totius collegii Augusto delatam 
esse intelligimus, sed ita ut ipsum collegium eiusque potestas 
non tolleretur. Etenim etiam postea tribunos et auxilium ferre 
et intercedere et denique, quod Cum eo coniunctura est, de 
appellationibus iudicare audimus,, sed necessario accidit, si 
quid imperator vel pronuntiasset vel si cui rei intercessisset, 
id utique ut ratum esset, si quid simili in causa tribuni egis- 
sent, provocatio ad imperatorem fieret. Ilinc natum est illud 
imperatoris ius. quod maximum fuit," ut supremam unus omnium 
et legum et iudiciorum potestatem haberet condemnatis- 
que ab aliis iudicibus poenam remittere posset; nam quia 
totum ius ex appellationis ratione ortum est, ut poena ab im- 
peratore minueretur, non intenderetur, obtinuisse arbitror. 
Quod ius ab Augusto tunc ea quam diximus lege ortum ad 
omnes deinceps imperatores et ad nostrarum civitatum prin- 
cipes transiit. Hanc autem eiu r uris tribunicii quod impera- 
tores habebant, rationem esse ,p^a diligens verborum Dionis 
interpretatio docet; nam quod datum esse ait toT? diupoiopi- 
voi? djidveiv, moram facere poterant singuli tribuni plebis, eri- 
pere ex poena non poterant, item qOod est rxxXyjxov 8ixot£etv, 
collegio tantum concessum erat. Sed magis perspicua sunt, 
quae Dio LHI, 1? de potestate tribunicia habet: StSiuoi o<p tot 
(i. e. imperatoribus) ia ir'.7qvop.sva 6<p’ diepoo ttvof, £v pl) 
oovsrcaivuioi, Ttaueiv; tollere igitur potest imperator ipse quic- 

quid improbat, reliqui tribuni nisi de collegii sententia non pos- 
sunt. De appellationibus vero res est apertissima. Imperator 
enim nisi extraordinarium ius haberet, semper cum tribunis 
plebis cognosceret, sed solum cum iis quos in consilium advo- 
casset, cognosse atque adeo appellationes urbanas ita praefecto 
urbi delegasse seimus (Suet. Oct. 33), ut nova ad ipsum ap- 
pellatio concederetur. Unum autem superest in Dionis verbis, 
quae citavimus, quod explicatione egeat, quod ad universam 
tribunorum plebis rationem rectius intelligendam aliquantum 
confert. Nam quod est o jxvjSsvi t<ov orjjjiotfi/oovTiov s$r ( v, re- 
ferri solet huc a viris doctis, ut ceteris tribunis censeant non 
licuisse auxilio esse nisi intra pomoirium, imperatori autem 
etiam mille passus extra licuisse, unoque hoc Dionis loco 
praeclare qui fines tribunorum potestatis fuerint indicari prae- 
dicant. Egregia hercle illa erat imperatoriae potestatis am- 
plificatio, si mille passus adiicerentur! Ac rursus tenuis vere 
tribunorum potestas, si non egrederetur pomoerium, extra quod 
maxima pars civium continentibus aedificiis habitabat ac tot 
aedificia publica sita erant. Immo omnium semper tribunorum 
potestas usque ad mille ab pomoerio passus patebat idque non 
obscure significat Livius III, 20. Dionysius autem Antiq. 
VIII, 87, qui moenibus, et Appianus bell. civ. II, 31, qui urbe 
tribunorum potestatem circumscribit, etsi minus accurate lo- 
quuntur, eundem tamen hunc mille passuum ambitum com- 
prehendunt. Quare si Dionem de tribunorum plebis potestate 
pomoerio circumscripta imperatorumque iure usque ad primum 
lapidem prolato dicere putabimus, et cum reipublicae Romanae 
ratione et cum scriptoris aperto testimonio pugnabimus. Nunc 
omnem rem in verbo aguvsiv verti intelligimus : tribunis sin- 
gulis non licebat ita ferre auxilium, ut licebat imperatori, illi 
moram afferebant, hic auxilio ferendo et intercessione quod mi- 
nus placuisset, tollebat. Diximus de duabus rebus, quibus 
tunc tribunicia imperatorum potestas aucta est ; reliqua est 
tertia, quam iam leviter tetigimus, quod Dio datum esse ait 
Augusto, ut in omnibus iudiciis quasi calculum Minervae 
ferret. Id quale fuerit, magnopere dubitatum est. Etenim 
alii interpretati sunt, si totidem absolverent quot condemnarent, 

adiectam esse Augusti sententiam, qua reus absolveretur. Sed 
vetus ille mos erat iudieiorum Romanorum neque ullum in 
eo praecipuum Augusti ius reperiri potest. Alii, si uno plures 
condemnarent, dixerunt Augusti sententiam absolventibus ad- 
iectam itaque reum absolutum esse. Vide Gust. Geib. de iu- 
diciis Romanorum p. 368. Sed ut in illo nullum, ita in hoc 
nimis exiguum Augusti ius erat, cui cum de appellationibus 
iudicandi summa potestas tradita esset, unius sententiae fe- 
rendae ius dari parum conveniebat. Neque omnino ne hoc 
quidem tam pro iurc, quod Augusto datum sit, quam pro iu- 
diciorum commutatione haberi debet, quae si tunc facta esset, 
non tantum apud Dionem, sed etiam apud multos alios scri- 
ptores commemoraretur. Quare calculum Minervae Augusto 
datum sic potius intelligo, ut Augusti unius sententia ad ab- 
solvendum tantum valuerit , quantum reliquorum omnium iudi- 
cum sententiae i. e. ut condemnatis remittere ei poenam liceret 
atque eos -in integrum restituere. Neque de calculo Minervae, 
qui proprie dicatur, cogitandum esse ipse Dio significat, simi- 
litudinem tantum quandam, quae facile apparet, commemorans. 
Ac fuisse omnibus imperatoribus hoc restituendorum eorum 
qui condemnati erant, ius constat : originem indicat Dio et 
indicat eo loco eoque tempore, quibus facillime existere po- 
tuisse videatur. Animadvertendum autem etiam illud est, 
quod omnibus indiciis ait i. e. non iis tantum , quae per 
quaestiones perpetuas tunc exercerentur, sed etiam iis, quae 
in senatu. Originem ipsam huius iuris significare satis est: 
quo caruerat vel prorsus vetus reipublica vel rarissime olim 
nec sine totius civitatis perturbatione uti licuerat: nunc, 
cum imperator et ultor ubique adesset et opem infelicibus 
ipse ferre posset, leges severius administrari iudiciaque a factio- 
num studio, quo olim corrumpi consueverant, liberari coeperunt. 
Quare quod ad honorem ac potentiam Augusti inventum est, 
id plurimum ad iustitiam ipsam omniumque civium salutem 
valuit. 

Explicavimus alterum quasi tribuniciae imperatorum po- 
testatis gradum, quo sub vetere nomine novum ius introductum 
est, eoque accepto Augustus cum omnia quae obstarent facile 

17* 


Digitized by Google 


260 


De dictatorie Caesarie honoribus. 


tollere posset, tantam videri sibi poterat habere potentiam, ut 
et triumviri potestatem deponeret et altero loco consulari pri- 
vatis hominibus cederet. Itaque anno 23 a. Chr. satiatus ho- 
noribus consulatum undecimum deposuit eamque ob modera- 
tionem novis decretis ornatus est. De quibus quae Dio LIII, 
32 refert, supra allata sunt, nimirum decrevisse senatum, ut 
tribunus plebis perpetuus esset et de una aliqua, quam voluis- 
set, re ei in quovis senatu etiam cum consulatu non fungere- 
tur, relationem facere liceret. His etsi secundum ea, quae 
disputata sunt, amplificationem tribunicae potestatis indicari col- 
ligemus, quod tamen potissimum novum ius adiectum esse 
dicatur, non facile est ad inveniendum. Quid enim erat, quod 
ad plenam illam, quam deinceps imperatores habuerunt, pote- 
statem deessct? quid, quod ad veterem tribunorum potestatem 
adiiceretur? Habebat Augustus non tantum omnia, quae sin- 
gulis tribunis licebant, verum etiam in intercedendo et iudi- 
cando totius quasi collegii unus ipse locum obtinebat. Verun- 
tamen si veterem tribunorum potestatem duabus tamquam 
partibus constitisse statuimus, una, ut quicquid plebi noceret, 
impedirent, altera, ut quod prodesse ei existimarent idemque 
ab senatu curulibusque magistratibus negligi viderent, id ipsi 
agerent, in illa iam Augustus supra collegarum aequalitatem 
evectus, in hac iis par erat, ut non plus posset quam singuli. 
Quare id ei datum esse probabile videtur, ut etiam in feren- 
dis novis legibus plus posset quam reliqui tribuni. Iam pro- 
prius quasi tribunorum agendi locus olim fuerat in comitiis 
tributis, quibus licentia eorum creverat; tunc horum potentia 
abolita omnia per senatum incipiebantur, plebi inanis potestatis 
species relicta est : quare in senatu potissimum Augusto prae- 
cipuum aliquod ius tributum esse conficiemus. Eoque ab 
Dione ipso ducimur, qui ab senatu hunc novum honorem 
Augusto decretum esse scribit; nam quae antea de tribunicia 
potestate ei data erant, ea a populo ex auctoritate videlicet 
senatus decreta esse vel perspicue dicit (libr. XLIX, 15) vel 
tecte significat (libr. LI, 19). Hoc autem loco quod a senatu 
tribuniciam potestatem perpetuam tributam esse ait, quid po- 
test esse? Neque enim Augusto regnante plebis ita sublata 

erant comitia, ut in summo magistratu in perpetuum deferendo 
nulla eius ratio haberi posset. Senatus igitur propria fuerint 
necesse est, quae senatus tunc tribuit. Accepit autem Au- 
gustus novum honorem deposito, ut diximus, consulatu, quem 
ex quo Illviratu sese abdicavit, continuo gesserat, ut, quae 
in republica opus esse censeret, eo facilius corrigeret: quare 
senatus ei hoc maxime videtur debuisse decernere, quod et 
consulatu deposito amiserat et ad continendam rempublicam 
maxime requirebat. Idque ipse Dio significat, datum ei esse, 
quod etiam cum consul non esset, haberet. Unde facile na- 
scatur suspicio, in verbis Dionis, quae citavimus, seiungendum 
esse tribunatum perpetuum ab iure unius relationis, ac con- 
sularem potestatem dici delatam esse extra illam. Sed con- 
sularem potestatem perpetuam, ut semper et ubique duodecim 
lictoribus uteretur medioque inter consules loco sella curuli 
sederet, postea anno 19 a. Chr. Augusto concessam esse scri- 
bit Dio LIV, 10, neque quam rationem tribuniciae potestatis 
fuisse vidimus, ut eius una post alteram pars decerneretur, 
eandem consularis fuisse debebimus existimare, propterea quod 
nec Dio consularem potestatem in iure unius relationis nomi- 
nat (tribuniciam autem potestatem, quaecunque eius pars de- 
ferebatur, semper nominat) et plus quam unam relationem 
consulare ius complectitur. Consules enim in senatu, cui prae- 
eunt, et quacunque de re et quotiens volunt, referre possunt, 
neque eam potestatem cum imperatori daretur, minui oporte- 
bat. Sequitur ut ius unius relationis cum tribunicia potestate 
coniunctum fuerit. Sed quid ? Tribunis plebis nonne antiqui- 
tus in senatu et relationem et secessionem facere licebat? 
Vocare adeo poterant idque ius etiam sub imperatoribus te- 
nuerunt (Dio Cass. LIX, 24; LX, 16); quidni igitur ius re- 
lationis haberent? Nec tantum in libertate exempla cum retu- 
lerint, reperiuntur (Cic. Phil. VII, 1 ; ad Q. fr. II, 1 ; epist. 
X, 16; p. Seat. 32, saepius), verum etiam sub imperatoribus, 
velut apud Tac. Annal. VI, 12, Dioque LV, 3 iis omnino 
hoc ius fuisse dicit. Quare Augustus qui dudum tribunicia 
potestate uteretur, certe iam ante hunc annum 23 relationem 
in senatu habebat, ac peculiare aliquid tunc adiectum sit ne- 

cesse est, quod Dioni mentione dignum esse videretur. Nimi- 
rum haec, opinor, ratio est senatus. Relationem in eo habet, 
qui praeest, id est plerumque consul, eoque concedente vel 
praetor vel tribunus plebi (Cic. Phil. VII, I). Sed quoniam 
tribunis etiam invito consule licet suum 6enatum vocare, con- 
sentaneum est, ut non modo in eo, quem ipsi coegerint, senatu 
relationem habeant, verum etiam in eo, cui consules praesint, 
quia suum se senatum vocaturos es6e minari possunt, facile 
referendi potestatem assequantur. Cf. Cic. epist. X, 16. Ita 
fit, ut tribunorum omnis ad senatum referendi potestas ex 
consensu pendeat, qui ubi est, in quovis senatu de quacunque 
re volunt, relationem discessionemque facere possunt. Iain 
Augustus ut intercedendi iudicandique de appellationibus libe- 
ram ab collegarum consensu potestatem acceperat, ita aequum 
esse videbatur, ut etiam agendi cum senatu liberam ab colle- 
garum intercessione facultatem acciperet. Hanc ob causam 
tunc senatus consulto consuetudo senatoria ita mutata est, ut 
imperatori in omni senatu unius utique relationis ius concede- 
retur. Ex quo iure quomodo ius tertiae et quartae et quintae 
relationis, quod altero saeculo principes habere coeperunt, or- 
tum sit fateor me nescire, idque cum paucis locis apud scri- 
ptores historiae Augustae commemoretur (Capitol. Marco c. 6; 
Pertin. c. 5; Lamprid. Alex. Sev. c. 1; Vopisc. Prob. c. 12), 
omnino quale fuerit, vix puto posse definiri. Quae certe inter- 
pretatio primum ab Casaubono ad Sueton. Caes. c. 20 in- 
venta est probarique nunc solet, ut imperatores trium et quat- 
tuor et quinque relationum ius habuisse existiment, ea, quomodo 
et cum nomine et cum re ipsa constare possit, parum intelligo. 
Sed persequi hoc argumentum longius ab hac disputatione 
alienum est, quae vereor hercle ne iam ab eo quod propositum 
erat, abisse videatur. 

Intellectum enim esse arbitror, quibus legibus et senatus 
consultis coaluerit illa, qua imperatores usi sunt, tribunicia 
potestas, quam Augustus postquam consummatam accepit, quia 
maxime omnium popularis esse videbatur, tanti aestimavit, ut 
ex ea et ipse imperii sui annos numeraret et publice fastorum 
annos signari iuberet. Neque in aliis rebus contempta est; 

pendebat enim ex ea non modo tota maiestatis lex, verum 
saepe etiam imperatores eo quod eius insigne erat, subsellio 
tribunicio utebantur, cum aliis locis publicis, velut de theatro 
supra diximus, tum in senatu. Claudium quidem Suet. c. 23 
de maiore negotio acturum in curia medium inter consulum 
sellas tribunicio subsellio sedere consuevisse narrat (cf. Dion. 
LX, 16), atque etiam Pertinacis et Caracalli aetate illa impe- 
ratoris sedes maxime putabatur esse popularis (Dio LXX11I, 3 
et LXXVU, 3). Quare apud Suet. Tib. c. 17, ubi Tiberium 
ex Germania reducem in contione medium inter duos consules 
cum Augusto simul sedisse scribit, subsellio tribunicio usos 
esse imperatores coniicio itemque interpretor nummos quos- 
dam C. Sulpicii Platorini apud Eckhel. Doctr. num. V p. 317, 
nomine Augusti et M. Agrippae inscriptos. In quibus qui 
sunt duo homines togati in subselliis sedentes, quod Eckhelius 
Augustum et Agrippam intelligi posse negabat propterea quod 
id esset infra eorum inaiestatem, minus recte iudicabat. 

Superest ad explendam nostram quaestionem una res, quae 
mentione digna esse videatur. Diximus enim ex quattuor le- 
gibus quasi conflatam esse imperatoris potestatem tribuniciam: 
prima commune tribunorum plebis ius detulerat, reliquae tres 
privilegia quaedam de sanctitate corporis, de iure intercedendi 
et agendi in senatu addiderant. Erat igitur tota potestas ita 
una, ut ex diversis partibus constaret fierique poterat, ut ex 
iis una aliqua sine ceteris deferretur. Nec dubium est quin 
ita factum sit. Erat enim Augustus ex altera illa lege, quam 
de Caesare latam esse diximus, sacrosanctus ubique per 
imperium Romanum et omnibus in rebus privatis publicisque, 
idque ita interpretabatur, ut etiam liberos suos sacrosanctos 
esse diceret ac Iuliae filiae adulteros, quasi ipsum se laesis- 
sent, maiestatis lege puniret (Tac. Annal. III, 24). Eodem 
iure reliqui qui in domo eius erant, utebantur, sed tamen anno 
35 a. Chr. Liviae uxori et Octaviae sorori decernendum cu- 
ravit rd dosec xai to dvop ptorov £x rou djiotou tot? 87)p.dpj(OH 
iv (Dio XLIX, 38), ut sacrosanctae essent, non Romae 
modo, opinor, sed ubique omnibusque in rebus; iam enim hoc 
ius in Caesare inventum atque ad Augustum translatum erat. 

Unam igitur tribuniciae potestatis partem sine reliquis tributam 
esse apparet. Sed postea Augustus collegas tribuniciae po- 
testatis absumpsisse narratur. Etenim primum M. Agrippae 
anno 19 a. Chr. «Met ts ££ "oou rcr) xctt -r^v ecooot'av ttjv 

8r / jj.apy_ixr l v ic tov aor&v yp<ivov ISioxe, ut Dio LIV, 12 scribit, 
eamque tribuniciam potestatem anno 13 in aliud quinquennium 
prorogavit. Tum Tiberio privigno anno 6 a. Chr. tribuniciam po- 
testatem in quinquennium concessit (Dio LV, 9; Suet. Tib. c. 9), 
eundemque anno 4 p. Chr. eadem potestate in decem annos (Dio 
LV, 13), anno 13 in alteros decem annos ornavit (Dio LVI, 28; 
Suet. Tib. c. 16). llacc igitur quae heredibus imperii dabatur, 
tribunicia potestas quaeritur, num eadem fuerit, quam ipse impe- 
rator habebat. Nobis non videtur, non quod unquam minorem eam 
appellari videamus, sed quod maxime ius poenae remittendae 
iudicandique de appellationibus ex eo genere esse existima- 
mus, quod unus tantum tenere possit. Nam cum alter eodem 
iure ornatur, nova nascitur provocatio unumque utique esse 
oportet principem, in cuius iudicio acquiescatur. Neque opus 
est tantum heredi tribui, cui ubi fidem habet imperator, et 
appellationes non minus quam praefecto urbi delegare potest 
et orationes suas in senatu recitandas tradere. Quae cum ita 
sint, non Romanae, sed omnis omnino reipublicoe ratione ad 
ad eam coniecturam deducimur, ut minus ius Agrippae et 
Tiberio et aliis imperii heredibus datum esse censeamus quam 
Augustus imperatoresque ipsi habebant. Etenim, si ab duabus 
rebus, quas diximus, discedamus, relinquitur tota illa potestas, 
quam dictator Caesar habuit, ut imperii heres commune omnium 
tribunorum plebis ius, sed perpetuum, et corporis securitatem 
amplissimam illam quam exposuimus acciperet. Ac conveniunt 
cum coniectura nostra, quae de Tiberio traduntur. Nam quod 
Suet. c. 11 eum narrat, cum Rhodi a quodam laesus esset 
convicio, pro iurc tribuniciae potestatis conviciatorem rapi ius- 
sisse in carcerem, aperte ad securitatem sanctitatis pertinet. 
Quod Tacitus Annal. I, 7 extincto Augusto Tiberium ait edi- 
ctum quo senatum cogebat, tribuniciae potestatis praescriptione 
proposuisse, cuivis tribuno plebis idem facere licebat, quodque 
idem c. 13 eum significat relationi consulum iure tribuniciae 

potestatis potuisse intercedere, id habuisse indicat quod quivis 
tribunorum habebat. Neque hercle illa verborum quasi magni- 
ficentia decipiemur, qua scriptores de his rebus utuntur. Ve- 
luti cum Suetonius Aug. c. 27 de Augusto scribit: Tribuni- 
ciam potestatem perpetuo recepit , in qua semel atque iterum per 
singula lustra collegam sibi adoptavit, et cum Vellei. II, 90 
Agrippam ait in collegium tribuniciae potestatis evectum , et II, 
99 Tiberium tribuniciae potestatis consortione aequatum Augusto 
(cf. II, 103) et cum Tacitus Annal. I, 3 eundem Tiberium 
consortem tribuniciae potestatis appellat, totam tribuniciam po- 
testatem non uecesse est existimemus esse communicatam. 
Multo autem minus nos movebit Tiberii apud Tac. Annal. 
III, 56 oratio, qui Druso filio eandem potestatem a senatu 
petebat, quo loco cum origo tribuniciae potestatis imperatorum 
leviter adumbretur, iam supra ab initio huius quaestionis usi 
sumus. Socium eius potestatis , inquit. Augustus Tiberium Ne- 
ronem delegit, ne successor in incerto foret. Sic cohiberi pravas 
aliorum spes rebatur ' simul modestiae Neronis et suae magni- 
tudini fidebat. Ac paulo post: Quo tunc exemplo Tiberius 
Drusum summae rei admovet , cum incolumi Germanico integrum 
inter duos indicium tenuisset. — Neque nunc propere, sed per 
octo annos capto experimento, compressis seditionibus, compositis 
bellis, triumphalem et bis consulem, noti laboris participem sumi. 
In quibus onjnibus nihil est, quod non nostram de minore 
quadam tribunicia potestate, qua qui successores imperii destina- 
bantur, usi sint, sententiam admittat. Quod autem exemplum 
priores imperatores dederant, secuti sunt reliqui. Nam Vespa- 
sianus, ut rerum potitus est, Titum filium collegam et in tri- 
bunicia potestate et in septem consulatibus ascivit (Suet. Tit. c. 6), 
Hadrianus Antoninum Pium, quem successorem elegerat, col- 
legam et in imperio consulari et in tribunicia potestate (Capit. 
Ant. c. 4), M. Aurelius Commodum filium collegam in tribu- 
nicia potestate sibi adiunxit (Capit. M. Aurei, c. 27). 

Quae igitur imperio consuetudo fuerit, intelligimus. Quam- 
quam profecto coniectura haec, quae de minore tribunicia po- 
testate disputavimus, niti incertaque esse facile ipsi concedi- 
mus, quae si aliis argumentis confirmabuntur, ad multas res 

rectius intelligendas valebunt, sin refutabuntur, insignem atque 
a nostra aetate diversam imperii Romani rationem ostendent. 
Secuti enim nos sumus unum illud, quod summa potestas prin- 
cipis non videtur posse communicari, ne cum eo quidem qui 
heres ac successor electus sit; vidimus etiam originem pote- 
statis ex pluribus partibus coalitae, denique mulieribus certe 
domus imperatoriae partem aliquam eiusdem potestatis tribu- 
tam esse constat, quibus qui totam illam, qua ipsi imperatores 
utebantur, concessam esse existimabit, omnem morem Roma- 
num mutabit. Alio etiam ex genere censemtts esse proconsu- 
larem potestatem, quae inter imperatorem ipsum eiusque suc- 
cessorem communicari solebat : quae cum in eo posita sit, ut 
imperator in senatoriis provinciis superiore iure esset, quam 
qui quamque regeret, facilius inter duo videtur potuisse di- 
vidi. Veruntamen, utut de hac successorum imperii potestate 
iudicabitur, quod proprie nobis erat propositum, ut originem 
tribunicii iuris, quo imperatorum potentia conficiebatur, ex- 
poneremus, si aliqua ratione effecerimus locumque antiquitatis 
Romanae maximum eundemque obscurissimum illustraverimus, 
satis assecuti esse, ac dum ab dictatore Caesare proficiscimur, 
quod ad omnes imperatores Romanos magnopere pertineat, 
explicasse videbimur. 

(^juod in antiquitatis scientia magnopere optandum est, ut 
non modo quae fortunae quodam beneficio extant, emendentur 
atque explicentur, verum etiam, ut nova monumenta, quibus 
cognitio nostra augeatur, in lucem oculosque nostros prodeant, 
id in nullo genere facilius et potest fieri et fit quam in epi- 
graphico. Quod cum fere non ex codicibus librisque manu 
scriptis, quorum studium vetustissimum est, pendeat, sed par- 
tim ex casu, quo quae in terra latuerunt eruta proferuntur, 
partim ex industria humana, qua partes imperii Romani diu 
ignotae paulatim explorantur, multa saepe inveniuntur, quae 
novis subsidiis subministrandis ipsos litterarum nostrarum fines 
amplificent. Itaque et in Italia plurimae inscriptiones novae 
innotescunt, quarum vix ulla est, quae si diligenter explicetur, 
non ad aliquam antiquitatis partem rectius constituendam ad- 
iuvet, et in Africa aliisque regionibus olim barbaris, nunc pau- 
latim humanitati nostrae perviis, ea existunt, quae insignem 
ac prope insperatam rerum Romanarum cognitionem afferant. 
Quamquam plurima huiusmodi minora sunt, ex quibus qui 
quod ad antiquitatem cognoscendam prosit, elicere velit, tanta 
uti debeat et interpretandi sagacitate et similia colligendi in- 
dustria, ut ipsi plus quam monumentis debeatur. Sed non- 
nunquam etiam ea subito existunt, quae ipsa nullo eruditionis 
adiumento scientiam nostram augeant , quae fere eo pluris fa- 
cienda sunt, quod non per librariorum imperitiam corrupta, 
sed qualia scripta erant, nec aliorum opinionibus immutata, 
sed publica quasi fide tradita ad nos pervenerunt. Ex quo 
genere nihil est, quod conferri possit cum duabus inscriptio- 

ilibus Hispanicis, Salpensana et Malacitana, quas ante paucos 
annos nescio quo casu repertas primus laudabili cum cura 
edidit Ictus Hispanus, Don Manuel Rodriguez de Berlanga, 
Malacae 1 853 , deinde in Germania repetivit commentarioque 
utilissimo instruxit Theod. Mommsenius Lipsinc !8f)5. Earum 
et amplitudo est tanta, ut ex Latinis inscriptionibus una tan- 
tum possit cum iis contendere, et ea rerum gravitas, ut locum 
a scriptoribus relictum eximie suppleant longeque omnium 
titulorum Latinorum utilitatem vincant, et tanta denique copia 
atque ubertas, ut inultorum studiis in multos annos sufficiant. 
Quae cum proprie de iure duorum municipiorum Hispaniae 
Baeticae sint, non solum universam rem municipalem, quae 
antea ex disiecta plurimorum titulorum multitudine cum magno 
labore colligenda erat, clara duorum monumentorum luce illu- 
strant, sed etiam, quoniam omnes imperii partes intima quadam 
coniunctione cohaerent, ad summam rempublicam pertinent 
multaque nova et de imperatorum consuetudine et de iure 
civili et de aerarii administ ratione et de aliis rebus maximis 
tradunt. 

Sed in omni hoc genere monumentorum, quae novitatis 
specie animos nostros alliciunt, magna quaedam cautio adhi- 
benda est. Vetera enim illa quoniam multorum studiis exa- 
minata sunt, in artis cuiusdam rationem redacta fere inter se 
congruunt, ut vix ullus in iis locus sit, qui quamvis discrepare 
videatur, non explicatione quasi mollitus atque in reliquorum 
seriem insertus sit, haec nova si quid docere videantur, quod 
iis quae adhuc credidimus repugnet , ne novitatis specie capti 
minus quaeramus, an utraque conciliari possint, sed temere 
nova pro veteribus accipiamus, vehementer providendum est. 
Qua in re hanc quasi regulam statuemus, ne quae recens ex- 
hiberi videantur prius credamus, quam quae ex longo tempore 
ab viris doctis cum multo labore disputata sunt, cum iis com- 
pararimus artisque nostrae perpetuitatem servarimus. In ta- 
bulis autem illis Hispanicis una maxime res animum nostrum 
advertit, quae quod diximus praeclare videretur demonstrare. 
Continent enim legum municipalium fragmenta, una municipii 
Flavii Salpensani, altera municipii Flavii Malacitani: sic saepius 

appellantur nec quicquam potest esse dubium, quin imperatoris 
Domitiani tempore (nam hoc scriptae sunt) Salpensa et Malaca 
municipia fuerint. Iam hoc municipiorum genus quis non vi- 
rorum doctorum existimavit civitate Romana fuisse praeditum? 
Ne de veteribus reipublicae Romanae temporibus ac civitatis 
tamquam propagatione dicam, quis non, ex quo imperium con- 
ditum est, consuit in Italia cum omnibus data esset civitas, 
duo fuisse oppidorum genera, coloniarum, quas qui efficiebant, 
militari modo deducti ac publice agris donati erant, et muni- 
cipiorum, quod reliquorum, quae civitate uterentur, nomen 
erat, in provinciis autem cum Latinae et peregrinae condicionis 
fuisse civitates, variis vel foederis vel libertatis vel immuni- 
tatis generibus praeditas, tum easdem illas colonias eademque 
municipia , quae sola civitatem Romanam haberent ? Haec 
quasi fundamenta quaedam erant, in quibus quae de antiqui- 
tate reperissemus, constituere solebamus, haec principia, unde 
proficiscebamur, haec denique perfugia, quo si quando opiniones 
nostrae evagari vellent, rediremus. At evertit ea Mommsenius, 
qui cum in inscriptionibus illis Hispanicis quaedam invenisset, 
quae cum iis, quae adhuc ab omnibus credebantur, pugnare 
opinaretur, non modo falsam esse iudicavit veterem sententiam, 
verum etiam quasi res esset certissima, in titulo libri sui ipso 
Salpcnsam et Malacam tamquam Latina oppida inscripsit. Quid 
igitur nunc faciamus? Num veteribus continuo abiectis id 
studebimus, ut quae antea credebamus, mutemus? An vero 
illud imprimis faciendum esse existimabimus, ut novae in- 
scriptiones quid doceant, diligentissime quaeramus perpensis- 
que omnibus rationibus si novis monumentis aliter dc muni- 
cipiis tradi invenerimus, tum demum, quomodo ea cum reliqua 
nostra cognitione concilianda sint, examinemus? Itaque hoc 
agere constituimus: quaeretur a nobis, cuius generis civitates 
fuerint Salpensa et Malaca quaeque in tabulis Hispanicis le- 
guntur, quid de universo municipiorum iure doceant. Ita et 
eorum, qui his monumentis ad scientiam nostram amplificandam 
uti volent, temeritati occurremus, ne quicquid statuerint, non 
examinatum prorsus rationibusque confirmatum statuisse vi- 
deantur, et, si veterem sententiam ne novis quidem his in- 

scriptionibus everti ostenderimus , ne magna quaedam opinio- 
num confusio existat providebimus: stabiliemus etiam vetera, 
si, quibus ea certissime refelli videbantur, ea minus ipsa con- 
stare docuerimus. 

Iam si novam tantum sententiam refellere vellemus, per- 
pauca dicere satis erat. Brevius enim aliquanto Mommsenius 
disputavit, qui quod in omnium prope oculos incurrere pu- 
tabat, tamquam de tribunali pronuntiavit paucaque quaedam 
in annotatione adiecit, quibus, quasi secundum tantorum mo- 
numentorum auctoritatem dubitari amplius non posset, pro- 
babilitatis aliquam tenuem speciem ei quod novum invenisset, 
circumdaret. Quam brevitatem etsi non vituperamus (neque 
enim omnia ubique possumus persequi neque ille erat locus 
ad municipiorum rationem explicandam constitutus), ideo tamen 
prope aegre ferimus, quod ita nobis eorum etiam quae refellenda 
sint inveniendorum cura iniungitur. Cupimus enim persua- 
dere viris doctis, nihil esse in tabulis Hispanicis, quod veteri 
de municipiis sententiae repugnet, cupimus etiam dubitationi- 
bus tollendis providere, ne multis accidat, quod Ed. Laboulaio, 
Icto Francogallico, accidit, qui cum non pauca in his esse 
videret, quae ab communibus opinionibus discreparent, vel 
quia vetera novis praeferebat vel ut aliorum studia eliceret, 
de universorum monumentorum fide dubitare coepit. Quodsi 
in refutando disputatio nostra contineatur, veremur, ne discor- 
dia, quam perire cupimus, alatur temeritatique eorum, qui 
novas quasque res maxime adamare solent, minus subveniatur. 
Duplex igitur nostra oratio erit: prior pars ad novam de mu- 
nicipiis opinionem refutandam pertinebit, altera in Salpensae 
Malacaeque iure explicando versabitur. Illa erit certissima 
nec quicquam dubitationis relinquet, haec si non veritatem 
ipsam, sed probabilitatem aliquam assequetur, id non in nostra 
culpa, sed in testimoniorum inopia positum erit. 

Veruntamen ut causa quae sit perspiciatur, ea fuit adhuc 
virorum doctorum sententia, ut municipia esse existimarent ea 
oppida, quae civitate Romana uterentur: quae cum lege Iulia 
data esset Italiae, omnia oppida universae Italiae in ius muni- 
cipiorum esse translata: tum propagatam esse civitatem pau- 

latim per provincias, in quibus si quae bene meruissent urbes, 
civitate donatas item municipiorum nomen accepisse; itaque 
quo pluribus daretur civitas, eo plura extitisse municipia, tan- 
demque huc esse deventum, ut cum ab Caracallo omnibus in- 
genuis hominibus per imperium Romanum impertita esset 
civitas, nullum superesset oppidum, quod non municipium et 
esset et rite diceretur. Nam de coloniis earumque ab muni- 
cipiis discrimine, quod quale fuerit praeter nominis honorisque 
inanem quandam speciem neque alius quisquam invenire potuit 
neque nos invenimus in comment. I p. 474 sq., hoc loco non 
disputamus. Nunc autem municipiorum nomen ac ratio paulo 
latius extenditur. Sic enim statuunt duo fuisse municipiorum 
genera, unum illud, quod dudum omnes existimarunt, quod 
civitate Romana utebatur, sed accedere alterum inferiore illud 
quidem iure praeditum, sed quod tamen non minus municipii 
nomine ornaretur. Etenim etiam ea oppida, quae Latinitatem 
haberent, municipia esse appellata, ut, si quod diceretur mu- 
nicipium, incertum esset, utrum civitate Romana an Latino 
tantum iure uteretur. Nobis quidem, ut Salpensam Malacam- 
que et municipia vocari et pro Latinis civitatibus haberi in- 
telleximus, non hoc videbatur esse faciendum, ut, quae origo, 
quae ratio municipiorum antiquitus fuisset, explicaremus. Longa 
ea quaestio est neque ad hanc rem quae agitur utilis. Quod- 
cunque enim municipiorum ius fuit, cum parva erat Roma 
multique ac potentes populi per Italiam imperitabant, id et 
potuit certe tanto annorum spatio mutari et mutatum esse con- 
stat, nec si quid initiis libertatis Romanae fuit, quamvis semina 
eorum, quae postea facta sunt, contineat, idem usque ad Do- 
mitiani tempora servatum esse probabile est. Quamquam illud 
merito poterat postulari, si quod in provinciis ius reperiri vi- 
deretur, ut id alicubi in adulta republica, cum unum iam ac 
potentissimum esset imperium Romanum, extitisse ostenderetur. 
Nihil enim novi in hoc quidem genere excogitarunt impera- 
tores, sed quae ab maioribus tradita acceperant, definiverunt, 
auxerunt, amplificarunt. Iam tot olim fuerant in Italia civi- 
tates Latinae, tot postea conditae sunt per provincias, tot su- 
persunt rerum Romanarum auctores amplissimi, tam frequens 

in iis et Latinitatis et municipiorum mentio: num igitur unum 
afferri potest oppidum, quod et Latinum fuisse et municipium 
appellari constet, ante Iuliam quidem legem, qua civitas Italiae 
data est? Immo post eam ipsae illae, quae olim coloniae La- 
tinae fuerant, quia civitate utebantur, saepe a multis appel- 
lantur municipia neque Latinitatem quisquam putabit ita illo 
tempore esse mutatam , ut eam quae haberent oppida , antea 
non possent appellari municipia, postea possent. Quo argu- 
mento quid potest cogitari certius atque ad persuadendum 
aptius? Verum nolumus haec tempora explicare, quibus si 
quis duplicem illam municipiorum naturam, ut aut Latina aut 
civitate Romana fuerint (nam quin antiquissimis temporibus 
etiam qui cives non essent municipum tamen iure usi sint, 
non negamus idque ex alio quodam genere esse intelligimus) 
— sed si quis duplicem illam municipiorum rationem florente 
libertate deprehendere sibi videatur, maximis argumentis refelli 
poterit. Nunc cum in imperatoris Domitiani aetate versaremur, 
imprimis Plinii auctoritatem putabamus esse examinandam, 
quippe qui et Hispanicorum horum monumentorum prope ae- 
qualis fuisset et ex publicarum tabularum fide universi imperii 
Romani descriptionem instituisset; memineramus etiam eum 
in ipsa Hispania enarranda magna usum esse diligentia, qui 
si consentiret, gravem novae opinioni commendationem conci- 
liari, sin dissentiret, ne in illorum interpretatione erratum esset, 
vehementer verendum esse videbamus. Quid igitur habet Pli- 
nius? In Hispaniae Baeticae enarratione (nat. hist. III, 7) sic 
ait: Oppida omnia numero CLXXV, in iis coloniae IX, muni- 
cipia VIII, Latio antiquitus donata XX IX, libertate 11, foedere 
III, stipendiaria CXX. Ipsa haec magnam suspicionem movere 
debent, ut municipia diversa esse censeamus ab oppidis Latio 
antiquitus donatis i. e. ab oppidis Latinis; nam Plinius, qui 
imperatoris Augusti Agrippaeque tabulas sequitur atque uni- 
versae Hispaniae Latinitatem ab Vespasiano datam esse in 
extrema descriptione adiicit, antiquitus Latina dicit ea oppida, 
qnae apte Vespasianum eo iure fuerant, dato olim ab Augusto 
maxime, post cuius. tempora nihil in Hispaniae condicione vi- 
detur esse mutatum, neque quicquam hiuc debet colligi, quo 

veterem Latinitatem peculiarem aliquam fuisse opinemur. Quis 
igitur in divisione , ubi oppidorum genera distinguenda sunt, 
municipia et Latina oppida ita iuxta poneret, si illa non modo 
civium Romanorum, verum etiam Latinorum esse possent? 
Hoc quidem contra omnem rationem est , primaque dividendi 
lex haec est, ut, quae totum complecti possint, ea ne tamquam 
in partibus constituas. Certum igitur hinc est, municipia et 
Latina oppida ita fuisse diversa, ut quae Latii ius haberent, 
nullo modo essent municipia, quae municipia, Latinitate non 
uterentur. Quo autem iure fuerint municipia, si hinc relin- 
quitur dubium, ex Tarraconensis Hispaniae enarratione intelli- 
gitur, cui Plin.IH, 18 haec praemittit: Continet oppulu CLXXIX, 
in iis colonias XII, oppida civium Romanorum XIII, Catinorum 
veterum XVIII, foedera torum unum, stipendiaria CXXXV. Quin- 
que hic oppidorum genera enumerantur; nam libera nulla vi- 
dentur fuisse in Tarraconensi. Sed eodem loco, quo Raetica 
habet municipia, i. e. post colonias et ante Latina oppida, 
Tarraconensis habet oppida civium Romanorum . neque ullum 
in antiquitate Romana notum est oppidorum genus, quod iure 
ac dignitate coloniis cesserit, Latinitati praestiterit, praeter ipsa 
municipia, ut constare arbitrer, quae in Baetica appellentur 
municipia, ea in Tarraconensi dici oppida civium Romanorum, 
suppleaturque quod supra de iure municipiorum relinqui dixi- 
mus. Sed hac ratione si quid superesset dubii (rtec quicquam 
superesse censemus), id totum tolleretur tertio loco, quo Pli- 
nius IV, 117 Lusitaniae oppida recenset, in qua esse ait colo- 
nias quinque , municipium civium Romanorum unum , Latii 
antiqui tria , stipendiaria XXXVI. Ibi enim nomen ipsum mu- 
nicipii cum genere hominum coniungitur. 

Quae cum consideraremus, non putabamus fieri posse, ut 
eadem aetate praestantissimus scriptor in parte operis secun- 
dum publicarum tabularum fidem instituta et monumenta no- 
bilissima de re et gravissima et omnibus tunc notissima inter 
se tantopere discreparent aegreque ferebamus, non haec potius 
esse inter se conciliata quam novam opinionem, qua incredi- 
bilis quaedam dissensio statueretur, introductam. At enim, 
urguetur ipse Plinii locus, quem postremo attulimus, quo 

municipium civium Romanorum appellatur: illo enim genitivo 
addito significari, non modo civium Romanorum fuisse muni- 
cipia, sed alia quaedam etiam, quae non civium Romanorum, 
sed Latina essent. Quasi vero genitivus explicandi cau6a, quod 
hominum genus in municipiis fuerit, addi non possit quaeque 
vel adiectivo vel genitivo illustrantur (haec enim ex simili 
genere sunt) significent esse oportere sui diversa quaedam 
genera. Sed faciamus, quod credi non potest, ex genitivo 
adiecto de municipiis quae civitate Romana careant, necessario 
esse colligendum: num consequetur, ut imperatorum Domi- 
tianique tempore municipia, quae Latinitatem haberent, sint 
appellata? Certe non videtur. Nam quaecunque fuit origo ac 
vetustissima ratio municipiorum, qua de re hoc loco disputari 
nihil attinet, omnes concedent viri docti fuisse aliquando mu- 
nicipia, non quae Latinitate uterentur (haec enim nunquam 
fuerunt), sed quae civitatem non haberent, quae existimant 
paulatim civitate per Italiam propagata evanuisse ac lege Iulia, 
qua omnibus Italiae populis civitas impertita est, ita esse ex- 
tincta, ut deinceps quod municipium vocaretur, civium Ro- 
manorum esse intelligeretur. Quamquam re mutata nomen 
conservari potuit, nec, quod Domitiano imperante municipia 
civium Romanorum dicebantur, efficitur, ut tunc etiam Latini 
iuris municipia fuerint. Quid enim ? Coloniae si imperatorum 
aetate dicantur civium Romanorum (ac dicantur sane, neque 
enim eiusmodi locos, si qui sunt, conquirendos esse putavi- 
mus), num quis etiam Latinas colonias fuisse recte colligat? 
Sed certe fuerant olim, inde natum est generis nominisque 
discrimen, quo sublato mansit tamen vetus appellatio. Affinis 
autem prorsus est municipiorum ratio. At alia monumenta 
prioris aetatis non minus de duobus municipiorum generibus 
significant; nam quod in lege Thoria agraria est vs. 31 pro 
moinicipieis col( onieis civium Romanorum njominisve Latini, 
nonne item ad municipia Latina pertinet? Nobis quidem colo- 
niarum tantum duo genera, quae tunc erant, significari, mu- 
nicipiorum ratio nullo pacto tangi videtur. At in lege Iulia 
municipali, quae dicitur, multiplex est testimonium. Nam tab. 
II, 9 est queiquomque in municipieis cotoneis praefectureis J oreis 

conciliabuleis C. R. II vir II/I vir erunt , et vs. 34 quae muni- 
cipia colonia praefectura fora conciliabula C. R. sunt erunt et 
vs. 68 quae municipia coloniae praefecturae C. R. in Italia sunt 
erunt. Quae tantum abest, ut municipia Latina fuisse doceant, 
ut loci Pliniani explicationem a nobis institutam apertissime 
demonstrent. Nam cum Caesare dictatore, qui illam legem 
videtur tulisse, nullum fere constet in Italia fuisse oppidum, quod 
civitate Romana careret, tamen non modo municipia, sed etiam 
coloniae praefecturaeque genitivo illo civium Romanorum, ex 
quo hominum genere fuerint, explicantur, unde si quis in Italia 
tunc (atque ipsum Italiae nomen apponitur) et municipia et 
colonias et praefecturas, quae Latinitatem tantum haberent, 
fuisse colligat, totam certe historiam pervertat: de muni- 

cipiis vero solis nihil ex lege Iulia cognoscitur. Denique 
Frontinus de controv. agror. II (Gromat. ed. Lachm. p. 36, 2) 
citari omnino non debuit, qui cum dixit habent autem provin- 
ciae et municipales agros aut civitatium peregrinarum , nec omnia 
agri genera, quae io provinciis essent, comprehendere voluit 
et eam quae municipiorum agris erat cum civitatum peregri- 
narum agris diversitas, recte significavit. 

Atque haec quidem ex aliis scriptoribus monumentisque 
afferuntur, quae afferri non debuisse docuimus; sed in ipsis 
illis tabulis Hispanicis num quid est, quod Salpensam Mala- 
cainque et municipia fuisse et Latinitate tantum usas esse 
ostendat? De municipii nomine ac iure constat, non magis ex 
aliis inscriptionibus, quae infra citabuntur, quam ex his ipsis: 
de Latinitate illud imprimis tenendum erit, ne, si qui vel Sal- 
pensae vel Malacae reperiantur fuisse Latini homines, ideo 
omnes municipes eodem iure fuisse Latinitatemque omnino 
cum municipii ratione congruere existimemus. Qua de re 
infra copiosius disputabimus, nunc hoc commemoramus, ne in 
Latina quidem civitate omnes homines fuisse iuris Latini. Quid 
enim ? Cum hoc Latinitatis ius esset , ut qui in sua quisque 
republica magistratum gessisset, civitatem Romanam conseque- 
retur, nonne quotannis necesse erat si qui novi homines ad 
honores accederent,- civium Romanorum numerus augeretur? 
Iam habuerint Salpensa et Malaca, quamvis municipia appel- 

lentur, tantum Latinitatem, verumque sit, quod falso statuitur, 
municipia esse posse Latini iuris: certe acceperant Latinitatem 
anno 71 p. Chr. , quo universam Hispaniam ab Vespasiano in 
Latii ius traductam esse constat: a quo anno usque ad annum 
83, quo hae tabulae scriptae sunt, praeterierant undecim anni. 
Nonne igitur, cum bini quotannis II viri, bini aediles, bini 
quaestores fierent, certe triginta familiae in civitatem Romanam 
iam transierant? Qua in computatione, ne quid quod paulo 
incertius esset statueremus, non existimavimus, cum Latinitas 
reliquis daretur, simul nobilioribus quibusdam familiis datam esse 
civitatem. Id enim fieri solebat eam ipsam, opinor, ob causam, 
ut essent, ex quibus sine civitatis largitione magistratus cre- 
arentur, exemploque potest esse Novocomensium colonia, quam 
Caesar dictator cum conderet, quingentis familiis Graecis, quas 
deducebat, civitatem impertisse dicitur (Comment. I p. 308). 
Fecerit id ille ambitiose et ultra praescriptum (sic enim eius 
inimici criminabantur): quibusdam eum civitatem largiri et de- 
buisse et potuisse constat. Quare sive Latini iuris erant Sal- 
pcnsa Malacaque sive civitate Romana praeditae, esse in iis 
oportebat cives Romanos, quibus legibus municipalibus, quarum 
fragmenta supersunt, praescriberetur. Quas si haberemus in- 
tegras, vel si initia certe legum ad nos pervenissent, certa in- 
venirentur testimonia, quae cives Romanos in illis municipiis 
fuisse ostenderent; nunc nullum est. Nam in aeris Salpen- 
sani cap. XXII et XXIII de iis tantum, qui consecuti erunt 
civitatem, non de iis, qui iam consecuti sunt, scribitur. Ve- 
runtamen si Latina oppida non minus quam civitate Romana 
praedita habebant et cives Romanos et Latinos homines, unde 
tandem, utrius generis quaeque civitas fuerit discetur? Nimi- 
rum ex maiore, ut videatur, hominum parte, quae ubi Latinum 
ius habeat, Latinum sit oppidum, ubi civitate Romana utatur, 
id habeatur, quod adhuc credidimus esse municipium. Iam 
in aeris Salpensani cap. XX. VIII haec sunt: Si quis municeps 
municipi Flavi Salpensani qui Latinus erit apud Ilviros qui 
iure dicundo praeerunt eius municipi, servam suum servamve 
suam ex servitute in liber tate(m) manumiserit liberum liberamve 
esse iusserit — qui ita manumissus liberve esse iussus erit, liber 

esto quaeque ita manumissa liberasse (esse) isissa erit, libera esto, 
uti qui optumo iure Latini libertini liberi sunt erunt. Quid ex 
his efficitur, nisi Latinos quosdam municipes fuisse Salpensae? 
Quot fuerint, nemo potest intelligere, neque ulla deducetur 
necessitas, ut universum municipium aut Latinitate aut civitate 
Romana praeditum fuisse existimemus. Quamvis enim pauci 
essent Latini, non minus iis prospiciendum erat lege quam si 
vel multi essent vel prope universi. Illud etiam animadverto, 
quod fortasse alicui in montem veniat, quod Latinis tantum 
permittatur manumittere apud II viros servosque suos Latini- 
tate donare, non sequi, ut Ilviri Salpensani minore iure fuerint 
quam aliorum municipiorum magistratus. Dubito enim, quod 
postea iuris erat, ut etiam apud municipales quosdam magi- 
stratus manumittere liceret (lust. Cod. VII, 1,4), num idem 
iam hoe tempore fuerit, cum civitas Romana in maiore honore 
ac praemio esset; inulta certe, quae magistratus Romanos (velut 
Plin. epist. VII, 16), nulla exempla, quae municipales eam 
potestatem habuisse ostendant, afferri possunt. Quare sic sta- 
tuemus, si civis Romanus Salpensae vel Malacae servum suum 
vindicta liberare eumque in civitatem asserere vellet, adeun- 
dum fuisse proconsulem, si qui Latinus esset, manumitteret, 
qui Latinitatem tantum servo impertire posset, II virum eam 
potestatem fuisse. 

Difficilior est alter locus, aeris Malacitani cap. LIV, quo 
praescribitur, quorum hominum comitiis rationem haberi opor- 
teat. Ibi haec sunt: Qui comitia habere debebit, is primum 
llvir(os), qui iure dieundo praesi(n)t, ex eo genere ingenuorum 
hominum, de quo h(a)c l(ege) cautum comprehensumque est, deinde 
proximo quoque tempore aediles, item quaestores ex eo genere in- 
genuorum hominum, de quo h(ac) l(ege) cautum conprehensum- 
que est, creatido(s) curato, dum ne cuiius comitis rationem ha- 
beat, qui llviratum pet(et), qui minor annorum XXV erit quive 
intra quinquennium in eo honore fuerint, item qui aedilitatem 
quaesturamve petet, qui minor quam armor( um) XX V erit quive 
in earum qsia causa erit, propter quam si C. R. esset, in numero 
decurionum conscriptorumve eum esse non liceret. Enumerantur 
hoc loco causae quattuor, in quibus qui sint, honores petere 

vetantur. Earum prima est libertini generis; nam et vetus 
lex fuerat et denuo anno 24 p. Chr. lege Visellia diligentius 
cautum erat, ne qui libertinus esset, honores municipales con- 
sequeretur (Comment. I p. 122). Quod autem genus ingenuo- 
rum hominum admitteretur i. e. num municipes soli an etiam 
qui aliorum oppidorum cives essent, qui ex quaque parte mu- 
nicipii, denique utrum cives Romani an etiam Latinae condi- 
cionis homines, haec omnia in superiore aliquo capite per- 
scripta erant, quod periit. Altera causa erat aetatis, si quis 
minor annorum viginti quinque esset , de qua diximus in com- 
ment. I p. 120, tertia, ne Ilvir fieret, qui proximo quinquennio 
eum honorem gessisset, quae cum item vetus lex fuisset, saepe 
multisque in urbibus neglecta est (Comment. I p. 68 et 136), 
sed hac in tabula accurate cavetur. Ad quartam denique 
causam pertinent, quae extremo loco sunt : quive in earum qua 
causa erit, propter quam si C. R- esset, in numero decurionum 
conscriptorumve eum esse non liceret. Haec merito referuntur 
ad legem Iuliam municipalem, quae appellatur, vel potius ad 
edictum illud, quod dictator Caesar cum praefectus morum 
esset, de civitatum Italicarum curiis edixit (Comment. I p. 82), 
quod extat in tabulis Heracleensibus. Eo cavetur, ne qui iu- 
dicio infami condemna; us sit quive eum quaestum, ex quo aut 
infamia contrahatur aut in odia hominum incurratur, exerceat, 
in curiis eorum oppidorum sit, quae civitatem Romanam ha- 
beant. Nam cum in reliquis edicti capitibus Italiae nomen 
apponatur, unde quod praecipitur, ad hanc solam pertinere 
discamus, in hoc, quo de decurionibus agitur, municipia, co- 
loniae, praefecturae, fora, conciliabula C. R. nulla Italiae men- 
tione adiecta appellantur. Quod si quis casu factum esse pu- 
tabit, nihil erit quod amplius disputetur; nos quidem cum in 
eo consilium quoddam legis cognoscamus, sic statuimus, omni- 
bus omnino civium rebus publicis, quae et in Italia et in pro- 
vinciis essent, illud de decurionibus esse praescriptum. Ser- 
vatumque est quod Caesar edixerat, ab imperatoribus, qui si 
qua condebant civium oppida , ea hoc legis Iuliae capite tene- 
bantur, sin Latina erant, idem tamen in legem municipalem 
recipi par erat. Quare si Malaca solos cives Romanos habu- 

isset, nihil omnino tale caveri opus erat, si Latinorum tantum 
civium fuisset, potuit sane ita scribi, ut scriptum est, ut quae 
causae cives Romanos ab curia prohiberent, eae ad Latinos 
transferrentur; sed si partim cives Romani partim Latini essent, 
nonne item recte scribebatur, ne. cuius ratio haberetur, qui in 
earum qua causa esset, propter quam si civis Romanus esset, 
in numero decurionum conscriptorumve eum esse non liceret? 
Efficitur hinc, cum cives Romanos utique Malacae fuisse con- 
stet, ut nihil hinc colligatur nisi quod ipsa ratio ostendit, in 
Latinis oppidis fuisse partim cives Romanos partim Latinos, 
utrum maior pars civium, minor Latinorum an contra fuerit, 
intelligi nullo modo possit. 

Sed redeundum est ad aeris Salpensani, cuius unum locum 
supra exposuimus, caput ultimum, quod est de tutorum datione, 
quod si quis totum explicet longam requirat disputationem. In 
eo enim insigne exhibetur exemplum, quo confirmatur, quod 
Ulpianus docet in Dig. XXVI, 5 (de tutor.) 3, suo tempore 
licuisse omnibus magistratibus municipalibus tutores dare, cum 
postea eorum potestas imminuta esse videatur (Inst. I, 20 de 
Atii. tut. 4). Omnes municipes municipii Salpensani tutores 
petere iubentur a llviris et decurionibus ac ne illud quidem 
cavetur, quod Paulus Dig. XXVI, 5, 24 ait a llviris municipes 
sui tantum municipii posse dari. Quamquam hoc etsi non 
scribitur, intelligendum tamen esse puto. Quomodo enim Ilvi- 
rum aut decurionum, qui sui municipii finibus coercentur, 
ulla sit in alios municipes potestas? Sed ut haec praetermit- 
tamus, extrema in hoc capite sunt haec: Qui tutor h(ac) l(ege) 
(latus erit, is ei cui datus erit , quo ne ab iusto tutore tutela 
(a)beat, tam ius tus tutor esto quam si is C. /t et adgnatus pro- 
ximus C. R. tutor esset. Hinc iustum tutorem, quod nomen 
non memini me apud alios iuris Romani auctores invenisse, 
eum existimatum esse discimus, si cui civi Romano agnatus 
proximus civis Romanus tutor esset, cui iure aequatur, qui ex 
hac lege municipibus Salpensanis, sive cives sunt sive Latinae 
condicionis (neque enim hoc discernitur) a municipibus Sal- 
pensanis vel decreto decurionum tutor datur. Quare cum duo 
sint in iusto tutore, ut et cui datur, sit civis Romanus et tutor 

ipse agnatus proximus civisquo Romanus, si municipes Sal- 
pensani omnes civitatem haberent, apparet prius debuisse omitti, 
quippe quod esset supervacaneum; si fuissent omnes iuris 
Latini, optime sane dicebatur. Sed cum duo utique hominum 
genera in municipio fuisse intellexerimus, num quod ad alteram 
tantum partem pertineret, minus recte dicebatur? Aut quae 
hinc deducitur significatio, ut aut Latinorum aut civium Ro- 
manorum maiorem partem fuisse intelligamus? 

Atque haec quidem sunt de iure ipsorum municipum; 
reliqui sunt duo loci de decurionibus et de incolis, qui quid 
de universi municipii iure doceant, videndum est. Nam aeris 
Salpensani cap. XXV de praefecto scribitur, qui a II viro loco 
suo relinquitur, in quo duae res caventur, primum ne minor 
sit quam annorum XXXV, deinde ut ex decurionibus con- 
scriptisque eligatur. De iure autem eius haec leguntur: Ei 
qui ita praefectus relictus erit , dunec in id municipium alteruter 
ex Ilviris adierit, in omnibus rebus id ius e(a)que potestas esto 
praeterquam de praefecto relinquendo et de r(ivitate) H( omana) 
consequenda, quod ius quaeque potestas h(ac) l(ege) Jlvir(is qui) 
iure dicundo praeerunt datur. Civitatem igitur Romanam, quam 
reliqui magistratus Salpensani si ante non habuerunt, honore ge- 
rendo accipiunt, soli illi praefecti pro Ilviris non consequuntur: 
qua in re certissimum testimonium est, cum praefecti ex de- 
curionibus fiant , partem decurionum civitate Romana caruisse. 
Erant igitur decurionum duo genera, prius eorum, qui honores 
gesserant, qui sive origine cives Romani erant, sive non erant, 
civitate tamen Romana uterentur, alterum eorum, qui honores 
non gesserant, qui pedarii appellantur (Comment. epigraph. I 
p. 130); ex his alii origine cives Romani erant, alii carebant 
civitate, quos Latini iuris fuisse sane probabile est. Quot 
autem fuerint cives, quot non fuerint, definiri nequit. Tum 
de incolis aperta est in aere Malacitano significatio; nam cap. 
LIII qui comitia magistratibus creandis habet , iubetur ex curiis 
ducere unam, in qua incolae qui cives li(omani) Latinive cives 
erunt, suffragifum) /erant, quibus in ea curia suffragii latio 
sit: ex quibus verbis elucet, quae confusio in reliquis reipu- 
blicac Malacitanae partibus sit, eandem in incolis reperiri. 

Mixta igitur omnino est ratio municipiorum et Malacitani 
et Salpensani , duoque hominum genera sunt in ipsis decu- 
rionibus, duo in municipibus, duo in incolis: quomodo autem 
mixta sit, nulla ex re potest intelligi fallaturque magnopere, 
qui aut cives Romanos aut Latinos plures in iis fuisse ex ullo 
horum monumentorum loco velit colligere. Iam in Latina ci- 
vitate, in qua et qui honores gesserant civitatem Romanam 
consequebantur et ab initio fere complures familiae civitate 
Romana ornatae admisceri solebant, consuetam prorsus fuisse 
hanc duorum generum mixtionem supra expositum est neque 
cum ipsis monumentis pugnabit, qui cum omnia municipia 
esse potuisse tum Malacam Salpensamque fuisse Latini iuris 
statuet. Sed pugnabit cum omni antiquitate Romana et dum 
harum tabularum testimonia non violat, pracstantissimorum 
scriptorum auctoritates evertet. Quodsi nos illam civitatis Ro- 
manae et Latinitatis confusionem etiam in iis, quae civitate 
Romana ornatae erant rebus publicis, quas proprie municipia 
appellari adhuc credidimus, reperiri docuerimus, conservata 
Hispanicarum tabularum auctoritate ne reliqua quidem testi- 
monia laedemus sublataque omni dissensione ipsam illam ve- 
terem de municipiorum iure sententiam praeclare confirmabimus. 

Ut autem ab incolis proficiscamur, eos constat appellatos 
esse incolas, qui in qua republica commorarentur, eius non 
essent cives. Hoc aperte indicat Gaius in Dig. L, 1 (ad mu- 
nicipalem) 29: Incola et his magistratibus parere debet, apud 
quos incola est, et illis, apud quos civis est, nec tantum muni- 
cipali iurisdictioni in utroque municipio subiectus est , verum 
etiam omnibus publicis muneribus /ungi debet, similiterque est 
in lust. Cod. X, 39 (de incolis) 7 : Cives quidem origo, manu- 
missio, allectio vel adoptio, incolas vero ( sicut et divus Hadrianus 
edicto suo manifestissime declaravit) domicilium facit. Quare 
si cuius oppidi ager latius patet ac praeter oppidum ipsum fora, 
conciliabula , vicos complectitur, qui ea incolunt, dummodo 
eandem habeant originem, non incolae eius oppidi sunt, sed 
cives idque testatur Ulpianus Dig. L, 1, 30: qui ex vico ortus 
est, eam patriam intelligitur habere , cui reipublicae vicus ille 
respondet. Efficitur, ut, qui Malacae mercaturae, quam in eo 

oppido amplam ac copiosam fuisse scimus, faciendae causa 
commorarentur, si non essent oriundi ex agro Malacitano, 
fuerint incolae. Quorum qui cives Romani aut Latini erant, 
iis hac lege hoc ius datur, ut unain curiam, in qua de ma- 
gistratibus creandis suffragia ferant, accipiant: reliqui merca- 
tores, qui peregrinae condicionis erant, si qui ex Hispania vel 
Africa vel Gallia advenerant, hoc iure carebant. Duo hic 
quaeruntur, primum utrum commune id fuerit municipiorum 
an proprium Malacitanae civitatis. Equidem etsi nihil certi 
affirmari posse video, hoc tamen potius credo propterea quod, 
si omnino illud cum civitate aut Latinitate coniunctum fuisset, 
ut ea qui uterentur, in omnibus municipiis ad suffragia ferenda 
admitterentur, nec proprie hac lege sanciri opus fuisset et ad 
dissolvendas respublicas pertinuisset. Itaque in lege muni- 
cipali Salpensana dubitandum est num idem fuerit scriptum; 
at in eo oppido, quod mercatura alienorumque hominum 
commercio imprimis florebat, si qui divitiores erant incolae 
(atque ii fere aut cives Romani aut Latini erant), eos ad ali- 
quam certe reipublicae regendae partem pervenire non absur- 
dum erat, neque ab veri similitudine abhorret etiam antequam 
Malacitanis civitas data est, simile aliquid in eorum legibus 
fuisse. Veruntamen cum suffragia communicata sint cum in- 
colis, num etiam ipsi honores Malacitanorum communicati sunt? 
Nihil enim in ipsa lege superest, cuius generis ingenuorum 
hominum comitiis ratio habenda sit. Iam scio equidem, saepe 
in pluribus civitatibus eosdem homines honoribus functos esse 
exemplaque eiusmodi attuli in comment. I p. 136, sed magnam 
tamen cautionem adhibendam esse intellexi, ne quod aliquando 
in aliqua civitate et aliquo homine factum est, id semper et 
ubique et in omnibus licuisse existimemus. Etenim et alia 
erat apud alios lex et ipsorum hominum quoddam discri- 
men, siquidem qui senatoriam in urbe Roma adipiscuntur di- 
gnitatem, munerum in patria sua fungendorum necessitate sol- 
vuntur (Hermogen. in Dig. L , 1 , 23). Plurimarum autem 
civitatum haec videtur fuisse condicio, ut nisi cum quibus vel 
vicinitatis vel affinitatis vinculis tenerentur, alienis hominibus 
honores mandari non liceret; nam munerum quidem incolas 

non expertes fuisse Gnius, cuius verba supra citavimus, dicit. 
Sic igitur de Malaeitanorum Salpensarumque incolis statue- 
mus, eos, quamvis suffragia de magistratibus ferrent, ad ho- 
nores ipsos non esse admissos. Quorum cum haec, quam ex- 
posuimus, fuerit ratio, numquid habet, quod municipes aut 
civitate Romana aut Latinitate usos esse doceat ? Si hac ute- 
rentur, quoniam incolis partem aliquam reipublicae tradi semel 
placuerat, aequum erat non iis modo tradi, qui pari, sed iis 
etiam qui meliore iure essent i. e. civitatem Romanam habe- 
rent. Sin civitatem municipiis tribuemus, cur incolae qui cives 
Romani essent ad suffragium admissi sint, apparet, de Latinis 
possit dubitari, sed quoniam sic partem ipsorum municipum 
Latino tantum iure fuisse statuendum erit, incolas eodem quo 
illa inferior pars municipum erat iure praeditos non contemni 
oportebat. 

Redit igitur omnis nostrae quaestionis difficultas huc, ut 
de municipibus disputemus, quorum Salpensae et Malacae duo 
genera fuisse cognovimus, unum civium Romanorum, alterum 
Latinorum. Hanc rationem cum ea opinione, qua municipia 
Latini iuris esse potuisse Salpensamque et Malacam fuisse 
statuunt, supra demonstravimus optime convenire: num cum 
civitate Romana eorum conveniat, dubium esse posse videatur. 
Sint enim fortasse viri docti, qui municipia ita definiant, ut 
neminem in iis esse putent nisi qui civis Romanus sit. Qui 
non solum his tabulis, in quibus Latini inter municipes com- 
memorentur, refellantur, sed etiam coloniarum ratione, quae 
a nobis in comment. epigr. 1 p. 47U satis exposita est. Nihil 
enim magnopere inter municipia et inter colonias intererat, 
praeter nominis inanem quandam speciem, qua coloniae ante- 
cedere videbantur, et originem, qua coloniae ex urbe Roma 
propagatae, municipia aliunde ascita erant: quare si in illis, 
quas civitate Romana usas esse omnes concedunt, non unum 
erat genus hominum, sed plura iure diversa, quid est, quod 
in municipiis, quamvis civitatem haberent, unum hominum 
genus esse oportuisse dicamus? Non loquimur de illis colo- 
niarum partibus, cum diversis temporibus in idem oppidum 
coloni deducti sunt, unde hominum genera existebant, quae 

cum loci atque etiam saepe universae reipublicae societate 
coniungerentur , ita tamen videntur diversa fuisse, ut suam 
quaeque pars quasi interiorem quandam rempublicam efficeret, 
de quo coloniarum genere diximus 1. 1. p. 466 sq. Sed acce- 
debat ad baec etiam iuris diversitas. Velut in Tergestinam 
coloniam contributae erant Inalpinae quaedam gentes, quae 
certe civitate Romana carebant, quibus ab imperatore demum 
Antonino Pio datum est, ut aedilitate in colonia gerenda et in 
curiam allegerentur et civitatem Romanam assequerentur. Hi 
incolae Tergestini non erant; perpetuo enim ibi commoraban- 
tur eamque originem ac sedem habebant; prospici igitur iis 
debebat lege municipali, qua Tergestinorum respublica con- 
stituebatur, et cum carebant prorsus civitate Romana et cum 
Latinitate impetrata (hanc enim iis ab Antonino Pio datam 
esse puto) in communionem civitatis admissi erant. Quare si 
in lege Tergestina sic scriptum inveniremus, si quis qui La- 
tinus esset, servum apud Uviros manumisisset, is servus La- 
tinus esset, vel similiter de aliis rebus, num recte hinc colli- 
geremus, fuisse Antonino imperante colonias, quae Latinitate 
uterentur? Nec dispar fuit in Gallia Narbonensi Nemausensium 
ratio, in quorum rempublicam viginti quattuor oppida igno- 
biliora, post etiam gentes quasdam Inalpinas contributa fuisse 
scimus. Ipsi ante Hadrianum Latinitatem, tum civitatem Ro- 
manam habebant, quo eodem tempore universae Galliae Nar- 
bonensi ius Latii datum esse probabile est: quo facto iam 
Nemausensium pars ‘civitate Romana, pars Latinitate utebatur, 
legeque eorum municipali et civibus Romanis et Latinis con- 
suli oportebat, unde si quis de ipsorum colonorum civitate 
secus statueret, a vero longe aberraret. Atque etiam in ipsa 
Hispania Baetica simillimi iuris fuit colonia Romulensis Hi- 
spalis, de qua diximus in comment. I p. 310, cuius diu fue- 
runt partes duae, una civitate Romana, altera Latii iure prae- 
dita, quarum una videtur fuisse respublica, unus decurionum 
ordo, uni magistratus. Haec pauca quaedam attulimus exem- 
pla ex magna copia, quam olim in commentationibus nostris 
loco, qui citatus est, collegimus atque explicavimus. Secundum 
quae quis potest dubitare, quin, si quo in municipio Latini 

municipes commemorentur, non efficiatur, nec fuisse quaedam 
municipia Latinitate tantum praedita nec in ipso illo milium 
fuisse quasi corpus quod ab initio statini civitate Romana 
uteretur? Quamquam uno in genere paulo deterior est colo- 
niarum ratio. Quoniam enim coloni dicuntur, qui vel deducti 
vel ad eos, qui deducebantur, ascripti sunt, quomodo qui in 
coloniae rempublieam contributi erant, appellarentur? Certe 
non coloni, sed poterant municipes vel similiter, atque hinc 
quoque accidit, quod in comment. I p. 476 tetigimus, ut cum 
ipsa colonia nunquam municipii nomen haberet, qui tamen in 
ea essent, necessario saepe municipes appellarentur. At muni- 
cipiorum id est nomen, ut nihil obstet, quominus quicunque 
eorum reipublicae participes sunt, municipes dicantur. 

Veruntamen quod in coloniis intelleximus, idem in muni- 
cipiis potest demonstrari et in iis municipiis, quae civitatem 
Romanam habuisse constet. Nam in Italia superiore sive in 
Gallia Cisalpina non modo coloniae multae cum republica sua 
coniunctas habebant gentes Inalpinas, sed etiam municipia. 
Commemorat Plin. nat. hist. III, 20, 134 Latmi iuris Euganeas 
gentes — ex iis Triumpilinos, venalem cum agris- suis populum , 
dein Carnunns compluresque similes finitimis attributos municipiis. 
Idem §. 138 Cottianas civitates XII attributas esse ait muni- 
cipiis lege Pompeia, quas paulo ante Latio praeditas esse dixe- 
rat. En id, quod quaerimus: municipia quae quin civitatem 
habuerint, non est dubium (nam nullum tunc in Italia erat 
oppidum nisi civium Romanorum), coniunctas cum republica 
sua habent civitates Latinitate praeditas, duoque in iis muni- 
cipiis sunt hominum genera, civium Romanorum et Latinorum, 
quibus lege municipali aequaliter cavendum est. Hoc iure Vero- 
nam fuisse, quam Traiani demum aetate . coloniae ius accepisse 
probabile est (Comment. I p. 403), eamque ob- causam Raeto- 
rum et Euganeorum oppidum apud Plin. III, 130 appellari 
arbitror, hoc eodem alia non pauca Galliae Cisalpinae muni- 
cipia usa esse iudico. Sed quod in Italia primum extitit, idem 
deinde ad provincias translatum est. Velut in Africa nobile 
imprimis Oppidum fuit Utica, quod cum a Punicorum bello- 
rum tempore de Romano imperio bene meruisset, praemii loco 

donatum est agro, qui inter Carthaginem et Hipponem, erat 
(App. Punic. c. 135): in quo qui habitabant, non existimo ab 
Caesare Augusto, cum civitatem Romanam Uticensibus daret 
(Dro Cass. XLIX, 16), item factos esse cives Romanos. Nam 
etiamsi de dictatore Caesare bellum cum Iuba gerente bene me- 
ruisset, non tantum recentibus Uticensium beneficiis, sed cti^n 
veteri in populum Romanam fidei civitatis praemium datum 
est: movebat etiam Augustum, ut civitatem Romanam ipsis 
Uticensibus tribueret, quod hi iam antea liberi fuerant (Rudorf. 
de leg. agr. Thoria in Annal. Iurisprud. hist. X, 1 p. 161); . 

quibus qui attributi sunt, quia Romanorum arma non adiuve- 
rant, nullo praecipuo iure utebantur. Quae cum ita fuisse 
videantur, Utica non modo civium Romanorum appellatur a 
Plinio nat. hist. V, 3, 24, sed etiam municipium a Gellio 
XVI, 13, antequam quidem ab Hadriano coloniae ius impe- 
travit (Comment. I p. 421). Nonne igitur duplex hominum 
genus in municipio erat? quorum uni civitate Romana uteban- 
tur, alteri ea carebant, quos paulatim cum populis vicinis La- 
tinitate donatos esse arbitror. Sed constitit haec in eodem 
municipio iuris diversitas etiam postea. Nam Uticenses, post- 
quam ab Hadriano, ut dixi, coloniae dignitatem acceperunt, 
ab Septimio Severo ius Italicum consecuti sunt (Comment. 1. 1. 
p. 490), in quo maxima omnium rerum immunitas inerat, quam 
quis putabit non veteribus tantum incolis, qui deinceps liber- 
tatem, civitatem Romanam, coloniae nomen acceperant, verum 
etiam illis agri Uticensis aratoribus, qui poenae causa attributi 
erant, esse concessam? Mansit igitur quoddam hominum di- 
scrimen Uticae etiam postquam ab Caracallo omnibus ingenuis 
civitas ipsa Romana data est, similiterque alias iuris Italici 
colonias institutas fuisse novimus. Similis autem in ipsa Hi- 
spania Tarraconensi Sagunti erat condicio, quod et civitate 
Romana usum esse constat (Plin. nat. hist. III, 20) et saepe 
appellari municipium. In eius enim potestate ab bello Punico • 
secundo eae Turdetanorum erant gentes, a quibus Hannibalis bel- 
lum ortum erat, legatosque Saguntinorum senatui Romano gratias 
egisse narrat Liv. XXVIII, 29, quod ex hostium olim suorum 
agro vectigal caperent. Iam nescimus nos quidem, quis ille ** 

ager fuerit et quo iure cum Saguntinorum republica coniun- 
ctuSj sed hoc nemo, opinor, credet, quos victos poenae causa 
Romani Saguntinis subiecerant, eos ad beneficia, quae fidelibus 
sociis tribuebantur, ac postremo ad ipsam civitatem Romanam 
esse admissos. Qui tamen Turdetani cum Vespasianus universae 
Hispaniae ius Latii tribuisset, non minus quam reliqui, ad societa- 
tem aliquam reipublicae Saguntinae pervenerunt; ager enim ipse 
etiam postea stipendium penderet, homines quidem iam eo iure 
erant, ut honoribus municipalibus gerendis civitatem Rom. se- 
demque inter decuriones consequerentur. Hoc cum ita esset Sa- 
gunti, nonne in Hispania Baetica Malacae et Salpensae, quamvis 
et civitate Romana uterentur et municipia rite appellarentur, ita 
potuit instituta esse respublica, ut eius non modo cives Romani, 
sed etiam Latini iuris homines essent participes ? Etenim quod 
in tribus municipiis persecuti sumus, id potest in multis cogi- 
tafi, omninoque sic censeo, praeter Italiam quidem, in qua qui 
habitabant, prope omnes lege Iulia civitatem Romanam accepe- 
rant, pauca fuisse per provincias municipia, in quibus unum 
civium Romanorum genus inveniretur: in plurimis vel pere- 
grinae condicionis homines vel Latini ita admiscebantur, ut 
omnes una municipii republica continerentur, idque si plurium 
t leges extarent, non coniicere tantum ex quorundam similitudine, 
sed certissimis testimoniis persequi liceret. Neque enim ille 
erat imperii Romani mos, qui placeat nunc fortasse multis, ut 
subita mutatione ex una norma omnes reipublicae partes con- 
stituerent: antiquitatem maxime sequebantur, vetera, quantum 
fieri poterat, retinebant, si qua vitiosa erant, emendabant, 
omnia deinque in eam formam redegerunt, ut in summa im- 
perii coniunctione tanta existeret iuris diversitas, quantam 
paucis vestigiis expressam indagare possumus. 

At, inquiat aliquis, si municipia non habent hoc, ut omnes 
municipes cives Romani sint, quid tandem habent ? Quid est 
illud, quo reliquis provinciarum oppidis antecellant? Nam 
etianr Latina oppida necessario intelleximus non uno hominum 
genere contineri, sed certe duobus. Quid igitur est proprium 
municipii? quando municipium appellatur? Nimirum muni- 
cipium existit, cum genus aliquod hominum (atque hoc ipso 

vocabulo Festus s. v. utitur in definitione municipii), quod 
suam rempublieam habebat, universum civitate Romana dona- 
tur. Ad hoc deinde alia hominum genera possunt accedere 
civitate carentia, quae cum priore illo in certam aliquam rei- 
publicae communionem veniunt, ut vel regantur tantum illinc 
vel ipsa aliquam civitatis partem sustineant. Contra in Latinis 
oppidis quod genus hominum rempublieam condit, Latii ius 
habet: cui vel ab ipsa origine principes quidam civitate Ro- 
mana ornati inseruntur, vel certe paulatirn honoribus gerendis 
quasi innascuntur, coque plures, quo plures ex plebeiis homi- 
nibus ad magistratus admittuntur. Ita fit, ut qui oppida Latina et 
civitate Romana praedita intueatur non nascentia, sed tamquam 
adulta atque aucta, ea vix possit discernere. Etenim et illa, 
dum civitas propagatur, et haec dum Latini asciscuntur, duo 
hominum genera habent, quorum utrum sit origine superius, nisi 
ex nomine, cognosci non potest. Etenim ne illud quidem sa- 
tis videtur esse certum, quod fortasse aliquis existimet, ubi 
cives Romani numero superiores fuerint, ibi municipium, ubi 
Latini, ibi civitatem Latinam fuisse. Quid enim ? In Latina qui- 
dem civitate facile credo plerumque Latinorum numerum fuisse 
maiorem, propterea quod plebeii homines raro ad honores ad- 
mittebantur nec multo saepius, opinor, quam Romae in vetere • 
republica novi homines honorum imagines nobilitatemque con- 
secuti sunt: at municipiorum rcipublicae, imprimis magnorum 
atque antiquitus nobilium, nonne fieri poterat, ut multae gentes 
oppidulaque attribuerentur? Quorum omnis multitudo quoniam 
carebat civitate Romana, vincere poterant numero Latini. Quare, 
etiamsi Malacae Salpensaeque maiorem partem hominum La- 
tinitate tantum praeditam fuisse ex his tabulis intelligeremus, 
id quod nullo inodo intelligitnus, nequaquam tamen efficeretur, 
fuisse ea Latina oppida. Velut Nemausensibus, de quibus 
supra dictum est, cum ab Hadriano civitatem Romanam co- 
loniaeque ius impetrarent, non adempta esse puto viginti quat- 
tuor oppida, quae Augustus contribuerat, nec gentes Inalpinas, 
quas Galba iis subiecerat: quae iactura si facienda esset, civi- 
tas ipsa Romana vix pro praemio haberi poterat: sed illa ve- 
tera oppida, quae eodem tempore Latinitate donata esse pro- 

habile est, si retinuerunt, iam hacc extitit ratio, ut civium 
Romanorum numerus, qui Nemausensis oppidi finibus contine- 
batur, a Latinis hominibus in coloniae rempublicam contributis 
longe vinceretur. Eadem autem ratio cur non in multis muni- 
cipiis et potuisse accidere et accidisse videatur? 

llaec postquam de municipum generibus disputata sunt, 
redeundum est ad ineolas, quorum cuin duo item genera essent, 
civium Romanorum et Latinorum, utmmque ad suffragii ius 
admissum esse supra diximus, ad honores non videri esse ad- 
missum. Cui rei etiam hoc argumento est, quod in una euria, 
quae sorte ante cOmitia habenda ducitur, suffragium. ferre incolae 
iubentur, non per omnes aequaliter dispersi sunt, ut nec prae- 
tereantur omnino et caveatur, ne nimium in aliena republica 
possint. Sed mihi quidem hoc loco in mentem venit gravissi- 
mae quaestionis, quae «d maximam reipublicae partem pertinet, 
do qua cum olim ah doctissimis viris diverse iudicatum sit, 
iam non amplius dubitari posse videatur. Etenim si in muni- 
cipiis civium Romanorum per provincias sitis ineolas Latinos 
de honoribus municipalibus, licebat suffragium ferre (nam 
quamvis non licuerit in omnibus, qua de re nunc non disputo, 
tamen et Malacae licuisse constat et in uno id valuisse satis 
est), quid putamus Romae et in vetere republica iuris fuisse? 
Unde sumpserunt illud municipia, nisi in Romana republica 
invenissent? An Latinos si qui Romae essent incolae i. e. 
non domicilium ibi suum constituissent, sed negotiorum causa 
versarentur, ad suffragium ferendum admissos esse existima- 
bimus? Quare minus recte videntur fecisse, qui, ne nimis 
ibs Latii amplifieai - ent Latinorumque aliquod cum civibus Ro- 
manis, quod ipsi sibi fingebant animo, non in ullo scriptore 
aut monumento inveniebant, discrimen diligenter conservarent, 
negabant fieri potuisse, ut Latinis Romae ius suffragii con- 
cederetur. Quod si illi ita statuissent, ut, cum neutram in 
partem veteres auctores traderent, sibi ita videri dicerent, ni- 
hil sane esset, quod moleste ferremus (quis enim in divinando 
non aberret nonnunquam ab eo, quod verum est ?), nunc, quae 
extant, certissima testimonia .aut de industria corrupta aut im- 
merito spreta esse iure quodam nostro queramur. Nam apud 

Livium XXV, 3, ubi iudicium M. Postumii Pyrgensis apud 
plebem ab duobus tribunis plebis accusati exponitur, haec 
sunt : Spes una videbatur esse, si C. Servilius Casca tribunus 
plebis — priustjuam ad suffragium tribus vocarentur, interces- 
sisset. Testibus datis tribuni populum submoverunt sitellaque 
lata est, ut sortirentur ubi Latini suffragium ferrent Ita non 
modo optimus omnium codex Puteanus habet, nisi quod non 
sitellam, sed aperto errore site illam appellat, verum etiam 
reliqui, ut nulla prorsus lectionis discrepantia notetur. Sed 
displicuerunt tamen Latini I. Fr. Gronovio, viro longe omnium 
doctissimo, (in epistola ad Nic. Heinsium in Burmann. Syllog. 
epist. III p. 265) qui cum neque ante suffragii lationem aliam 
ullam sortitionem fieri putaret nisi praerogativae neque Latinos 
iam tempore belli Punici civitate ac suffragii iure (haec enim 
uno iure contineri existimabat) donatos esse crederet, sic con- 
iecit sitellaque allata est , ut (vel ubi) sortirentur tribus ac dein 
suffragium ferrent. Cuius auctoritas etsi non sine magna 
quadam dubitatione erat, vehementer movit et Livii editores, 
quorum nemo fere codices sequendos esse putavit, et plurimos 
viros doctos, qui Latinitatis iura exponerent, ex quibus 
Huschkius de republ. Serv. Tuli. p. 619 et Weissenborn. in 
programmate gymnas. Isenacensis anni 1833 similiter prorsus 
emendandum esse censuerunt. Nunc certe conservandum esse 
videbitur, quod in omnibus codicibus est ut sortirentur ubi 
Latini suffragium ferrent , nec tamen probanda eorum, qui et 
de Latinorum suffragio credebant et Livius an recte scripsis- 
set dubitabant, opinio, qui hinc de suffragio Latinis ubique et 
omnibus dato colligebant, velut Niebuhr. hist. Rom. II p. 86 
et III 620. Etenim non de omnibus Latinis Livius dicit, sed 
de iis qui Romae incolae erant, i. e. qui cum ex aliis oppidis 
oriundi essent, eo domicilium suum contulerant: his, ut Ma- 
lacae una curia, ita Romae una tribus, in qua suffragium fer- 
rent, patebat, quae antequam plebes ad suffragium vocaretur, 
ab iis, qui comitiis praeerant, sorte ducenda erat. Hoc igitur 
primum faciendum erat tribunis plebis, qui in M. Postumii 
iudicio praeerant, ideoque ut id quod ipsam suffragii lationem 
antecedebat factum esse significaret, a Livio narratum est. 

Poterat certe etiam praerogativae sortitionem commemorare, 
sed illud tempore etiam prius erat. Veruntamen incolis La- 
tinis si Romae licebat in una tribu, quae sorte ducta esset, 
suffragium ferre, quidni licuerit etiam reliquis Latinis, qui si 
in suis oppidis remanerent, carerent eo iure, sin in urbem 
venissent, uterentur? Hoc et ex incolarum Malacitanorum iure 
et ex loco Liviano, qui explicatus est, consequitur, nec tamen 
ex aliis scriptorum testimoniis, nisi ea immerito spernerentur, 
cognosci non potuit. Etenim de C. Gracchi actionibus sic 
refert Appian. bell. civ. I, 23: xai xoii? Aaxivooc Ijtl iravxa 
ixaXei xa 'Pujjxaiujv, <uc o8x sowpeuu»; oo^sviai xr,t pooXfjC avxt- 
oxijvat 6ovapsvv]« • xtiiv xe Lxspiov aop.p,a/_tov, ofs oux l£r,v '{/ijtpov 
iv xatj 'Puipoticov j^eipoxovian ipspetv, £01600 tplpeiv drcb xooSe, 
sxxt x<p z/nv xai xotjjSe iv xocij ^stpoxoviau xu>v voptov a6xq> 
sovxeXoovxa;. Sint sane in his imperfecta ixctXsi et £6f8 oo, 
quae ab iis, qui Latinis suffragii ius fuisse negant, arguuntur: 
ea enim significant rogationes Gracchi non esse perlatas: sed 
cum Appianus Latinos ad omnia civium Romanorum ait iura 
vocatos esse, nonne indicat aliqua iam ante eos habuisse? et 
cum aliis praeter Latinos sociis dicit non licuisse suffragium 
in Romanorum comitiis ferre, nonne rursus apparet Latinis 
quidem suffragii lationem fuisse? Haec tam perspicua, tam 
aperta, tam clara, ut Appianum de Latinorum iure suffragii 
tradere nunquam debuerit negari. Nimirum fugit viros doctos, 
non unam esse suffragii ferendi rationem aliamque esse civium 
Romanorum, aliam Latinorum: illi suam quisque tribum 
habent, in quam comitiis inseruntur, hi, ubi Romae consederunt, 
unam sorte accipiunt, cui accenseantur. Quod si ita est (nec 
quin ita fuerit, amplius dubitari posse existimo), nonne recte 
Gracchus narratur hanc legem promulgasse, ut et Latinis non 
in una, sed per omnes tribus suffragii ius esset (nam de aliis, 
quae item promulgabat, nunc non disputatur) et reliquis sociis, 
qui ad id tempus omni suffragii iure caruerant, illud certe, 
quod Latini antea habuerant, concederetur? Quid iam ad- 
versatur Latinorum iuri, quod Appianus addit, cum comitia 
de lege Sempronia instarent, consules edixisse: MjjSsva xuiv 
06 «pepovxtov '{/f ( !pov l7u6r ( p,etv x^ rcoXei p.r ( 8£ wpo{7teXwCetv dn8 

xeoaotootxovTa otaStwv irana tt^v repi t«7jvos nov vojjlwv 

ystpoxovtav, quod tamquam argumentum aliquod affertur ab 
loach. Marquardt. Antiq. Rom. 11, i! p. 50? Nimirum Latini 
ceteriquc socii quasi quod ferebatur iam perlatum esset, con- 
fluebant in urbem, ut non in una illa quae Latinis i ure patebat, 
?<*1 in reliquis quoque tribubus suffragium ferrent, perturba- 
bant ordinem comitiorum, ne ab illo quidem abhorrebant, quin 
vi ac multitudine adversarios deterrerent. Tum consules edixe- 
runt, ne, quibus non liceret comitiis interesse, ad urbem 
appropinquarent: quo edicto non incolas urbis Latinos, sed reli- 
quos, qui disturbandorum suffragiorum causa venerant, arce- 
bant. Conveniunt autem cum his prorsus, quae Plutarchus 
de C. Gracchi actionibus tradit; nam primum c. S comme- 
moratur cius vo;x',< oo;x;xa/txo? iao'{nr ( cooj imtftv 10 C; iroXtxacs 
rnbt 'IxaXttoxac, tum c. 9 est: h jxsv (Gracchus) xot? Aaxtvots 
fan^r/fiav otoous iXbixet, denique c. 12, ubi comitia narrantur, 
oyXot» ,ok ravxayoilsv aoxcp ayvtbvxo?, Instasv r r fiooXr, Onaxov 
<l>avviov ixpaXstv xciux dXXoiK itXijv ' Ptopauuv mt.c tvxai. quo loco 
Romani non debent intelligi cives Romani, sed omnes «pii 
Romae habitabant, sive cives Romani sive Latini sive deni- 
que peregrini erant, quos comitiis prohiberi iustum erat, ex 
urbe expelli iniquissimum. Ac ne quis, quod Latinorum ius 
de suffragiis ferendis C. Gracchi tempore fuisse docuimus, 
aut quod consules ad comitiorum ordinem conservandum 
edixisse narrantur, recens repertum esse existimet, vetustissimum 
utrumque fuisse ostendit Dionys. Antiq. VIII,- 72, qui de 8p. 
Cassii lege agraria sic referet: sr.paYpaxrjsxo fria xat yttpoxpaota 
xoptuaai xov vapov, xat usxsalp-exQ Aaxtvmv xs xat 'I.pvtxtov 
3aous ioovjtxo TtXitoxoo; iitt xrjv 'J/jjtpotpoptav • ot os oovrjsaav 
abpaot xat 8t’ t).r l '>o psox^ «svtuv r,v r { txoXi?. xaGxa ptalhuv Ousp- 
ytvto? (alter consul) xnjpuxteiv sxsXaoai xaxd xou? axiwoitou? 
axrtsvat tou; p.ij xaxotxoovxa, sv xf, -oXst ypdvov opfsa; ou roXtiv. 
Nonne enim illud ipsum, quod quaerimus, ait Dionysius, ad 
suffragium ferendum Latinos et Hernicos Romam accitos esse? 
Habebant igitur iam tum illud ius, sed ita ut Romam commi- 
grarent ibique domicilium suum collocarent; quare Verginius 
omnes, qui non habitarent Romae, ex urbe secedere iussit. 

Milii quidem cum. haec considero discordiarunique civilium, 
quae ex legum fere aliqua quasi lacuna, in qua interpretanda 
utrique verum videre sibi videantur, existunt, occasiones re- 
cordor, sic potissimum videri solet, in lege fuisse de Latinis 
in una tribu, quae sorte ducta esset, ad suffragium admitten- 
dis: bine nec si qui undique Latini comitiorum tempore Ro- 
mani commigrabant, legem violabant, et consules, qui externos 
homines urbe expellerent, conservata lege publicae securitati 
prospiciebant. Quamquam hoc quidem incertum est atque in 
sua cuiusque opinione relinquitur; illud autem iam statuendum 
erit, Latinis incolis eam, quam diximus, suffragii Romanis 
comitiis ferendi potestatem fuisse. At enim saepe Latini ex 
urbe in sua oppida repulsi sunt, non tantum, eum comitia, quae 
turbari nollent ,' instarent. Nimirum duas res sequebantur 
Romani inter se connexas, quae non antiquis modo temporibus 
acciderunt, sed hodie etiam non minus principum ingenia 
exercent quam olim senatus Romani. Primum enim deseri 
nolebant oppida Latinorum, quae cum alia onera ferrent, tum 
ad bella certum militum numerum praebebant. Deinde con- 
fluentibus tot undique hominibus nimis crescere putabant urbis 
Romae magnitudinem eamque copia inopum atque inutilium 
civium onerari. Ilae causae edictorum legumque, quibus 
Latini remissi sunt, extiterunt, nominanturque haud obscure, 
velut a Livio XXXIX, ?>. Cf. etiam XLJ, 8 et XLH, 10. 
Atque ipsam etiam illam legem Liciniam et Muciam, quae 
maxima belli Marsici causa facta est, hanc praecipue vim ha- 
buisse, ut, unde quisque oriundus esset, eo redire cogeretur, 
colligi licet ex iis quae Cie. Brut. c. l(i habet. 

Sed veremur hercle, ne iain excedere huius disputationis 
fines videamur, qui, cum de municipii Malacitani iure dicere 
statuerimus, ad quaestionem longe maximam de civitate et 
Latinitate devenerimus: in qua si recte versari multiplicesque 
qui omnia prope nunc obtinent errores minuere velimus, et 
alte repetendum et multa omnino quaerenda, explicanda, emen- 
danda sint. Nec tamen animum nostrum inducere potuimus, 
ut non et quantam utilitatem haec Malacitana inscriptio, si 
recte explicaretur, ad universam rempublicaip Romanam intel- 

ligendam haberet, paucis significaremus et locum maximum, 
in quo adhuc virorum doctissimorum industriam minus recte 
versatam esse putaremus, novis studiis commendaremus. Iam 
oratio nostra ad id quod coepimus, redibit ; reliquum enim 
est, cum de duobus hominum generibus, quae in incolis et in 
municipibus fuerunt, dixerimus, ut etiam quod decurionum 
ipsorum alii cives Romani, alii Latini fuisse dicuntur, quale 
fuerit et quomodo cum municipii Malacitani civitate Romana 
conveniat, explicemus. Vidimus enim Malacae atque etiam 
Salpensae (nam discrimen ullum inter ca municipia fuisse nec 
invenimus nec probabile est) alio iure fuisse eos, qui urbis ipsius 
cives essent, alio cos, qui in vicis oppidisque municipio attributis 
habitarent: illi civitate Romana, hi Latinitate utebantur. Iam 
in Italicis municipiis, quorum omnes municipes cives Romani 
erant, scimus senatorium honorem ita fuisse divisum, ut, qui 
vici oppidaque essent contributa, ex iis decuriones in curias ad- 
mitterentur. Non illa erat consuetudo, quam nos hodie in nostris 
rebus publicis habemus, ut pro numero municipum, qui in qua- 
que municipii parte erant, decuriones legerentur, sed obser- 
vabatur tamen, ne qua esset pars, quae suo decurione tam- 
quam privatarum suarum rerum patrono ac defensore careret. 
Qua de re cum dixissemus olim in commentatione epigraphica 
de Lavinio et Laurentibus Lavinatibus p. 29, eandem rursus 
rem ex lege Iulia municipali, quae in tabulis Heracleensibus 
est, intelleximus, vide Comment. I p. 91. Quid igitur? In 
provinciarum municipiis an similem consuetudinem observatam 
esse putabimus? Malacae autem, quoniam qui in municipium 
attributi erant, Latinitate utebantur, eo minus decurionatu po- 
terant excludi, quod ad ipsos honores admittebantur. Nec vero 
ea ratio erat, ut in curiam nisi honoribus gestis non perveni- 
retur; quae si fuisset, nemo esse posset decurio, quin civitate 
Romana uteretur. Fuerit hoc in Tergestina colonia, ut Carnis 
Catalis non modo civitate, verum etiam Latinitate carentibus 
aedilitate gesta in curiam Tergestinam pervenire liceret: aliis 
municipiis qui attributi erant, dummodo saltem Latini iuris 
essent, etiam nullis honoribus ante perfuncti in decuriones 
videntur allegi potuisse. Etsi enim minus verum est, quod 

Paulus in Dig. L, 2 (de decur.) 7 § 2 praecipit, eum, qui non 
sit decurio, duumviratu vel aliis honoribus fungi non posse, 
quia decurionum honoribus plebeii fungi prohibeantur, quod 
vel ad consuetudinem tantum, non ad necessitatem vel ad alia 
tempora pertinere docuimus in comment. I p. 135, plerumque 
tamen ita factum est, ut magistratus ex decurionibus crearen- 
tur: quare, cum decurionatus civitatem Romanam non afferret 
(nam ne eum quidem qui praefectus fuisset pro Ilviro atque 
vicarium quasi magistratum administrasset, civitatis Romanae 
praemio affectum esse videmus), sequebatur, ut essent inter 
decuriones, qui Latino tantum iure uterentur. Ii inter eos 
erant, qui in albo Canusino pedani sive pedarii nominantur 
(Comment I p. 131), qui si honores gerebant, tum demum civi- 
tatem Romanam consequebantur. 

Absolvimus priorem partem disputationis nostrae, qua 
duae res demonstravimus, primum imperatoris Domitiani aetate, 
qua hae tabulae Hispanicae scriptae sunt, a certissimis aucto- 
ribus civitatem Romanam tribui municipiis, deinde nihil esse 
in his legibus, quod Malacam et Salpcnsam Latinitate tantum 
usas esse ostendat rationique municipiorum ab reliquis traditae 
adversetur. Unde iure colligemus, Malacam et Salpcnsam, 
quippe quae municipia appellentur, civitate Romana fuisse prae- 
ditas nec satis recte facere, qui et haec municipia Latini iuris 
fuisse statuant et in antiquitatem Romanam hoc novum atque 
inauditum inferant, ut imperatorum aetate duo municipiorum 
genera iure inter se diversa fuisse existiment. Effectum igi- 
tur est, quod nobis proposueramus, sublatoque novo errore, 
qui ne magnas turbas excitaret verebamur, vetus doctissimo- 
rum virorum de municipiis defensa sententia. Superest altera 
pars, quae in subsidium quasi superioris comparatur, ut de 
Hispaniae et Malacae Salpensaeque iure quaeramus, qua si 
item invenerimus nihil effici nisi quod olim de municipiis tra- 
ditum sit, speramus fore, ut et maximus antiquitatis Romanae 
locus certe constituatur et nobilissima monumenta ab temeri- 
tate novarum opinionum prohibeantur. 

Proficiscemur autem ab aeris Salpensani cap. XXII, cuius 
verba sunt haec: Qui quaeque ex h(ac) l(ege) exve edicto imp. 

Caesaris Aug. Vespasiani irnjrue Titi Caesaris Aug. aut itnp. 
Caesaris Aug. Domitiani p( atris) p(alriac) civitatem fioniun(am) 
consecutus consecuta erit, is ea in eius, qui c(ivis) Hiomanus) 
h(ac) /(ege) factus erit , potestate manu mancipio, cuius esse de- 
bere/, si civitate Ilo mana mutatus, mutata non esset , esto, in 
quibus non recte video deleri ab editore Germanico, quod m 
aere est Romana-, quamvis enim qui in civitatem Romanam 
receptus est, intelligatur, Latine tamen non modo quo dato 
aliud accipimus, sed etiam ipsum illud. quod alia re data ac- 
cipimus, mutari dicitur. Commemoratur autem hic primum 
haec lex i. e. ea, qua municipii Salpensani respublica consti- 
tuta est. Ea Flavia existimatur cum ab Theod. Mouuuscuio 
p. 890, tum ab Ph. K. Husclikio, qui in libro, quem anno 
1855 de Gaii institutionibus explicandis edidit, p. 14 quaedam 
etiam de his tabulis Hispanicis adiecit. Milii quidem,, etsi 
nomen , legis ipsum certum est, ntnn Flavia fuerit, videtur 
posse dubitari. Neque enim iis assentior, qui ab imperatoribus 
populi plebisque in legibus ferendis omnem potestatem sub- 
latam atque cxtinctam esse opinantur. Nam cum comitia, quo- 
rum partem potiorem imperator Tiberius ad senatum transtule- 
rat , tamen etiam postea apud populum ita conservata esse 
constet, ut qui candidati ab senatu electi ac nominati essent, 
ii deinde tribuum suffragiis confirmarentur, quis adeo contra 
consuetudinem suam putabit immemores antiquitatis fuisse 
Romanos, ut ne speciem quidem aliquam veterum legum ac 
plebiscitorum conservarent, praesertim cum tribuum ratio, 
qualis antiquitus fuerat, constaret cotnitiorumque causa etiam 
certae populi plcbisque contiones- convocarentur? Speciem 
igitur quandam servatam esse existimo, qua quod senatui pla- 
cuerat, deinde tamquam a populo confirmaretur. Minus enim 
verum esse video, quod de iuve civili, postquam Tiberius initio 
principatus sui comitia ad senatum transtulit, nullam legem 
latam esse existimant. Non commemorabo legem lupiam Nor- 
banam, quam ipse Mommsenius p. 891 citat (eam enim ulti- 
mam legem fuisse pauloque post populo legum potestatem 
ereptam esse putat), neque legem Viselliam anno 24 p. Ghr. 
latam, sed postea etiam lata est lex lunia Vellaea, de qua 

Borghes. in Aunal. Inst. ardi. 1 8 19 |i. 45 disputavit, quae 
anno 2? p. C-hr. ab L. lunio Silano et C. Vellaeo Tutore cos. 
rogata est. Ipse etiam Tacitus Ann. IV, Hi narrat auctore 
Tiberio de flaminica Diali legent rite esse latam. Quodcum 
hoc tempore in exitu prope imperatoris Tiberii leges latae sint, 
quis quicquam aut paucis, qui Tiberio supererant, annis mu- 
tatum aut a Caligula populi potestatem imminutam esse pu- 
tabit? quippe a quo constet etiam comitiorum veterem ratio- 
nem, ut magistratus ab populo nominarentur, esse restitutam 
(Sueti Cnl. Ili). Itaque nihil novi invenit aut, quod ab de- 
cessoribus abolitum erat, ex antiquitate male repetivit Clau- 
dius, quo imperante compluria de iure civili legibus constituta 
sunt. Nani legem Claudiam nominant (iaius I, 157 et 17.1; 
l Ip. XI, S; Tac. Ann. XI, 15, ac saepe veterum legum fe- 
rendarum rationem usurpatam esse docet Tac. XI, 14, qui 
nes publicandi s plebiscitis per / ora ac templa lixam commemo- 
rat. Neque sub Nerone aut intermissam aut mutatam esse 
existimamus veterem legum consuetudinem; nihil enim in ea, 
quam acceperat, republica novasse dicitur. Atque in aliis re- 
bus mansisse legiun veterum rationem scimus; nam ut Nero 
ipso lege rogata a Claudio adoptatus erat (Tac. Ann. XII, 20), 
item Galba, cum Pisonem Licinianum adoptaret, legem curia 
tam commemorat (Tac. Ilist. I, 15) ac lege se adoptatum esse 
-videtur ipse Piso significare, qui in contione apud milites nou 
senatum modo, verum etiam populum appellet (Tac. Ilist. I, 
50). Imperium autem ipsum Vespasiano delatum esse constat 
lege, non senatus tantum consulto; nam etsi Tacitus Ilist. I, 5 
tantum sic ait: at llumae senatus euncla principibus solita Vespa- 
siano decernit , Jieque quicquam de populi confirmatione adiicit, 
vere tamen legent rogatam esse ostendunt eius fragmenta, 
quae supersunt. Neque video, quomodo haec de imperio lex 
ab ceteris, quae de iure civili feruntur, tantopere differat, ut 
illa potuerit antiquo more rogari, hae non potuerint. Erat 
sane, antequam ea rogaretur, nullus imperator militesque co, 
cuius sacramento tenerentur, carebant, sed erant soliti rci- 
publicue magistratus consules, erat senatus, erat denique po- 
pulus Komanus, apud quem summa omnium rerum potestas 

esse putabatur, longeque hoc in genere distat imperii Romani 
mos ab nostris civitatibus : in illo etiam cum nullus imperator 
esset, iustum tamen erat reipublicae caput, apud nos mortuo 
rege antequam alius sufficiatur, nemo est, ad quem omnis 
potestas redeat. Imperator igitur cum constitueretur, nihil 
videbatur Romanis aliud fieri ac quod olim in vetere libertate 
factum erat, ut certae quaedam reipublicae partes singulis ho- 
minibus mandarentur: illud unum diversum erat, quod impe- 
ratori quae olim pluribus et in certum tempus data erant, ea 
uni omnia et in perpetuum tribuebantur. Quare, cum lex 
quae de imperio principum ferebatur, nihil differret a ceteris, 
quoniam hanc legem vetere more apud populum rogatam esse 
constat, ne reliquarum quidem rationem sublatam esse existi- 
mabimus intelligemusque quod Gaius I, 5 Legem , per quam 
imperator imperium accipit commemorat, eo pertinere, quod 
eius aetate veterum legum ratio nondum extincta fuerit. 
Idemque Gaius initio institutionum suarum significat §. 3 lex 
est, quod populus iubet atque constituit : nam praesenti tempore 
non esset usus, nisi suo tempore legem rite et ferri et nomi- 
nari posse existimasset. Omnino autem a more Romano ve- 
hementer videntur desciscere, qui legum discrimen aliquod 
statuant, quod nullum unquam fuit. Quis enim audivit, aliter 
legem esse latam, cum de iure civili, aliter, cum de senatus aut 
plebis aut iudicum potestate constituenda, aliter cum de im- 
perio deferendo ageretur? Minus sane, quamdiu libera fuit 
respublica, curabantur, quae ad ius civile pertinebant, pro- 
pterea quod nullis partium studiis agitabantur, sed forma fe- 
rendi de iis eadem prorsus erat, quae in reliquis reipublicae 
partibus servabatur. Nova illa est atque ab Romanis alienis- 
sima ratio, qua quibus magistratuum potestates describuntur 
atque ipsa imperia constituuntur, ab aliis legibus discrepare 
putantur, quam non tetigissemus quamque perversa esse vide- 
retur commetnorassemus, nisi vereremur, ne propter ipsam 
novitatem nostrarumque rerum similitudinem iis, qui moris 
Romani minus periti essent, commendaretur. Quamquam hercle 
non ita disputo, ut quae vis legum in libertate fuerat, eandem 
sub imperatoribus integram constitisse putem. Quis enim hoc 

credat, qui nusquam prope a scriptoribus populi sanctionem 
commemorari videat atque etiam apud Jureconsultos, quid 
senatui placuerit, non, quid populus iusserit, afferri? Itaque 
factum est, ut nomen etiam senatus consultorum latius pateret 
atque ad ea, quae et a senatu decreta et a populo confirmata 
essent, transferretur. Velut lex illa Iunia Vellaea, quam dixi- 
mus, solet illa quidem lex appellari (Dig. XXVIII, 2 de lib. 
et p. 29), sed vocatur etiam senatusconsultum (Dig. XVI, 1 
ad Scons. Veli. 2), unde suspicor, magnam partem etiam reli- 
quorum de iure civili senatusconsultorum, quae usque ad 
Commodi tempora nota sunt, leges et fuisse et potuisse ita 
appellari. Sed persequi hoc argumentum leviaque quae per 
antiquitatem dispersa sunt vestigia indagare non est huius loci 
neque ad eam de qua disputamus legem intelligendam con- 
ferunt; tantum teneamus, veterem legum ferendarum consue- 
tudinem, si non vi ac re, certe specie ac nomine esse conser- 
vatam. 

At enim duo genera legum excipit Theod. Mommsenius 
in iisque, quae in reliquis legibus Tiberio imperante perisset, 
veterem consuetudinem retentam esse censet, de civitate mili- 
tibus emeritis donanda et municipalium, quibus respublicae 
municipiorum et coloniarum constituebantur. Nam quamvis 
populi potestas sublata esset, in his tamen generibus iam anti- 
quitus populi partes mandari consuevisse magistratui alicui, 
translataque ad imperatorem summa etiam legum ferendarum 
potestate, et antiquum morem conservatum et rite legum no- 
men usurpatum esse. Qua in sententia illud imprimis improbo, 
quod iam dixi, legum aliquod discrimen statui, quod nullum 
fuit. Nam non harum modo, verum omnium omnino legum 
dandarum (sic enim veteres dicebant) potestatem a senatu 
populoque Romano lege mandatam esse video. L. Cornelius 
Sulla quot partes reipublicae immutavit ac constituit? Dedit 
sane plurimis hominibus civitatem Romanam, deduxit multos 
in colonias, sed praeterea vix ullum erat ius, quod non emen- 
daret. Atque haec eum ex lege Valeria egisse constat, quae 
definite hanc potestatem dabat, ut morte punire, publicare, 
colonias deducere, regna adimere liceret, quae singula iure 

Romano legibus tantum fieri oportebat. Iam nonnulla ex iis, quae 
Sulla constituebat, etiam a populo confirmanda curaverit, sed 
plurima certe ex lege Valeria egit, neque ea minus firma quam 
reliqua existimabantur. Cf. Conunent. epigraph. i p. 246. 
Similis autem prorsus potentia delata est ad lllviros reipubli- 
cae constituendae, qui anno 43 a. (Jbr. 1 J . Titii, tribuni plebis, 
lege creati surit (App. bell. eiv. IV, 7), -qui pro potestate sibi 
legibus mandata et omnes illas proscriptiones instituerunt et 
magistratus, quos vellent, crearunt, ct universam rcmpublieaiu 
rexerunt. Quid igitur est, quod non, dummodo populus lege 
permiserit, ab uno constitui liceat V Quae pars aut publici 
aut privati iuris cogitari potest, quae non mandetur? .Nam etsi 
inulta III viri per vim fecerunt, magnopere tamen providebant-, 
ut quicquid agerent, legibus fieri videretur. Quare imperatori 
quicquid placebat, edicto vel decreto constituere licebat, quod 
legis vicem obtinere ait Gaius 1, quia ipse imperator per 
legem imperium accipiat: legis tamen forma ac nomen iis, 
quae cum senatu populoque communicata essent, servabatur. 
8>ed num veteranorum civitatem in iis rebus fuisse putamus, 
quas princeps eum ipse posset concedere, cum senatu commu- 
nicare vellet? Parum id quidem probabile est. Nam ceteris 
hominibus constat saepe imperatores civitatem donasse, sine 
lege atque iniussu senatus, non modo Augustum, de quo refert 
Suet. Aug. 4(J ct. Cal. 38, sed etiam successores eius, atque 
extaut epistolae duae Plinii ad Traianuiu (ep. 22 ct JU7), qui- 
bus civitatem ab imperatore iia petit atque impetrat, ut nullum 
senatusconsultum, nullam legem intercessisse, sed diploma 
tantum suffecisse aperte intelligamus. Num qua igitur in 
militibus causa est, ut eorum civitatem imperator magis vo- 
luerit cum senatu communicare qqarn aliorum hominum? Num 
civitatis beneficium a senatu proficisci videri cupiebat impera- 
tor? Certe, quoniam in militibus imperium nitebatur eainque 
quasi propriam provinciam acceperat, illud maxime agere de- 
bebat, ut, quicquid militibus daretur, id a se uno et solo exire 
neque ulla senatus esse potestas videretur, anxieque impera- 
tores omnes, quamvis de aliis rebus senatum consulerent, id 
maxima cura prospexisse audimus, ut rem militarem universam 

in sua potestate retinerent. Longum est atque inutile huius 
rei, quae in ipsa imperatoriae potestatis natura atque origine 
sita est, exempla multa afferre: unum commemoro, quod Ta- 
citus Annal. VI. 3 narrat Iunium Gallionem in senatu con- 
suisse, ut praetoriani exactis stipendiis ius in quattuordecim 
ordinibus sedendi acciperent, quem 'l iberius vehementissime 
increpitum, quod militum praemia ad quemquam praeter im- 
peratorem pertinere putasset, exilio durissimo atque adeo vin- 
culis coercuit. Qui igitur tantam curam haberet, nc quum alimn 
nisi imperatorem milites spectarent maiestatisque crimen depre- 
henderet, si quis paulo ambitiosius milites modo alloqueretur 
(Tac. Annal. III, !)), eum existimamus permisisse, ut militum 
stipendia apud senatores examinarentur, ponderarentur, prae- 
miis afficerentur? At nominantur fortasse leges, quibus civi- 
tatem impertiebat imperator. Nusquam et ab nullo; immo 
Gaius I, 57 constitutionibus principalibus ait concedi solere 
veteranis connubium cum his Latinis peregrinisve, quas primas 
post missionem uxores duxissent, neque constitutionis origo 
quantopere, a lege differat, dissimulat (I, 5): diplomata vero 
militaria quae plurima extant, nullum legis vestigium produnt, 
in quibus omnibus sic est: imperatorem his et illis militibus 
civitatem Romanam et connubium dedisse, vel similiter. Quod 
igitur legis indicium affertur? Nullum, nisi hoc, quod con- 
suerint in aere inscribi ac publice in Capitolio vel in foro 
proponi. At publice proponebantur aliquando etiam senatus- 
consulta, si id ad honorem eius, de quo facta essent, pertine- 
ret (Tac. Ann. XII, 53); nam pleraque in aerario depone- 
bantur: quidni igitur eae constitutiones, ex quibus multorum 
hominum status penderet, ita in aere figerentur, ut facile et 
describi et recognosci possent ? Mihi quidem ipse etiam locus, 
quo figebantur, significare videtur non fuisse illas leges ; nam 
hae antiquo more a quaestoribus apud aerarium condi sole- 
bant (Tac. Annal. 111, 51). illas in templis propositas esse novi- 
mus. Sed persequi id pluribus inutile est; si quidem apparere 
opinor, militibus quidem nunquam lege lata ab imperatoribus 
evitatem esse donatam, sed diplomatis eos usos esse, quae sui 
tantum beneficii esseul. Itaque Caligula aliquando, ut con- 

ficeret pecuniam, ad lianc calumniam narratur descendisse, ut 
Caesaris et Augusti diplomata de civitate data, tamquam ve- 
tera et obsoleta, deleret (Suet. Calig. c. 38), cuius ille iniuriae 
nullam habuisset occasionem aut facultatem, si legibus civitas 
dari consuesset. Id autem eo facilius imperatoribus concessum 
est, quod antiquum morem fuisse scimus, ut imperatores cum 
alios homines de republica bene meritos, tum milites virtute 
insignes civitate donarent (Comment. epigraph. I p. 225), unde, 
ne alios, qui parcius eo beneficio usi sunt, nominem, C. Ma- 
rius aliquando mille Camerinos (Plut. Mar. 28), Caesar uni- 
versam legionem civitate donavit (Suet. Caes. 24). 

De legibus municipalibus statuere difficile est, propterea 
quod apud scriptores paucae tantum commemorantur, in mo- 
numentis autem nulla praeter has, Malacitanam et Salpensanam, 
ad nos pervenit. Neque omnino saepe factum est, ut leges, 
quibus municipiorum respublicae constitutae erant, mutarentur 
tantaque Romanorum in hoc genere erat constantia, ut quam 
quaeque urbs legem eo tempore accepisset, quo in imperium 
Romanum venit, eam usque ad alterum vel tertium p. Chr. 
saeculum teneret. Argumento est vel illud, quod Ilviros iuri 
dicundo et aediles et quaestores qui exitu libertatis in muni- 
cipiis coloniisque usurpabantur, diutissime conservari videmus, 
exemploque afferri potest Bithynia, cuius urbes cum anno 65 
a. Chr., cum in provinciae formam redigerentur, lege Pompeia 
constitutae essent, eandem legem Traiano imperante tenuisse 
intelliguntur ex Traiani et Plinii epistolis mutuis. Quare leges 
novae municipales non fere videntur esse latae, nisi cum status 
ipse hominum mutaretur i. e. cum Latinitate aut civitate Ro- 
mana donarentur, vel cum quae municipia fuerant, in colonia- 
rum ius transferrentur. Tum novis opus erat legibus, quarum 
non unam rationem fuisse existimo. Ac dictator quidem Caesar 
cum anno 49 Gaditanis de sua causa bene meritis civitatem 
Romanam donasset, munus suum lege confirmandum curavit 
(Dio XLI, 24), ea, opinor, de causa, quod tunc dictaturam 
nondum acceperat, dubiumque est, an idem fecerit Augustus, 
cum anno 36 Uticensibus civitatem impertiret, non quod non 
pro triumviratus potestate quas vellet urbes in civitatem reci- 

pcre potuerit, sed ut et firmius esset, quod dedisset, et ipse 
minus ambitiosus esse videretur. Neque deinceps imperatores 
quo iure in legibus municipiorum ferendis usi sint, liquet; 
scriptores enim qua quidque ratione actum sit parum accurate 
referunt. Velut Nero cum Alpium maritimarum nationes in 
ius Latii traduceret (Tac. Ann. XV, 32), num senatus con- 
sultum interposuit, quo quod ipse concessisset, quasi confir- 
maretur? Vel Otho cum Lingonibus universis civitatem daret 
multaque multis et oppidis et provinciis concederet (Tacit. 
Hist. I, 78), utrum senatus auctoritate usus est an ipse consti- 
tuit? Decerni hoc nequit. Quamquam equidem hoc in genere 
illud imprimis servatum esse censeo, quod in omnibus rebus 
valebat plurimum necdum satis a viris doctis, qui de impera- 
torum aetate scribunt, animadvertitur, quod universum impe- 
rium Romanum in duas partes erat divisum , quarum una 
imperatoris quasi propria erat, altera vetere more a senatu re- 
gebatur. Illam, quae bellicosas barbarisque finitimas provincias 
complectebatur, eodem fere obtinebat imperator iure, quo in 
libera republica qui gestis honoribus provincias sortiebantur, 
tenuerant, nisi quod imperator perpetuum habebat imperium. 
Iam si veteribus imperatoribus saepe ab senatu populoque 
Romano mandatum est, imprimis in iis quas primi subigerent 
provinciis, ut leges municipiis darent, an his, qui domini Ro- 
manorum essent, imperatoribus omnem municipiorum consti- 
tuendorum potestatem ita concessam esse putabimus, ut nullo 
amplius senatus consulto, nulla lege opus esset? Itaque non 
mirum videtur esse, quod in Taciti annalibus observatur. Qui 
cum diligentissima cura praecipue in Tiberii principatu enar- 
rando actiones senatus persequatur (nimirum haec, quia acta 
senatus cognosci poterant , quid imperator statuisset vel man- 
dasset, latebat neque ad eorum qui historiam scriberent oculos 
admittebatur , maxima erat narrandi materies) , cum igitur 
quicquid maius in senatu actum est, diligenter Tacitus narrare 
soleat, nulla prope est provincia senatoria, quae non comme- 
moretur, velut sub Tiberio Achaia et Macedonia (Ann. I, 76; 
IV, 13 et 43), Asia (II, 47; III, 58 et 66; IV, 13 et 15 et 36 
et 55), Africa (III, 35 et 57), Cyrenae (III, 70), Baetica (IV, 

13 et 37), Narbonensis (IV, 43), Sicilia (IV, 43), tum sub 
Claudio et Nerone Asia (XII, 58 et 61 ), Sardinia (XIII, 30), 
Sicilia (XIII, 49), Narbonensis (XII, ‘23), Cyrenae (XIV, 18), 
Bithynia (XIV, 46), sed nulla prorsus est imperatoris pro- 
vincia, de cuius rebus in senatu actum et decretum esse au- 
diamus. Nam quod Tacitus Annal. I, 78 Tarraconensibus pe- 
tentibus, ut sibi templum Augusti extruerc liceret, permissum 
esse scribit, non addit permissum esse ab senatu neque credo, 
quia etiam quae insequuntur de edicto principis sunt. Cum 
autem Galliae Comatae civitates anno 48 p. Chr. ius honorum 
peterent, res non acta est in senatu, sed apud principem. Sic 
enim ait Tacitus Annal. XI, 23 studiis diversis apud princi- 
pem esse certatum, qui cum varios rumores ea de re sparsos 
extinguere vellet, ipse rem ad senatum detulit eiusque consulto 
quod ipse decreverat, confirmandum curavit. Singularis igitur 
quaedam eius rei erat ratio nec quid fieri vel debuerit vel 
consuerit significat. Quid autem? In tot provinciis, quae Cae- 
sari parebant, nuin nihil per tot annos accidisse putamus, quod 
memoria dignum esset, si ad senatus cognitionem pervenisset? 
Nihilne in Syria, maxima provincia, nihil per Gallias, quarum 
maior pars Caesaris erat, nihil in citeriore Hispania aut Lu- 
sitania factum est? Certe plurima, sed ea omnia sibi sepo- 
suerat imperator: nihil eorum ad senatum pertinebat aut pu- 
blice agebatur, ut, qui historiam scriberet, quomodo actum 
esset, narrare posset. Nam plurima ex eo genere prope quo- 
tidie ad imperatorem pervenisse ab eoque decreta esse osten- 
dunt Plinii epistolae ad Traianum scriptae, quibus quomodo 
ius civitatum observandum, leges earum interpretandae aut 
immutandae sint, consulit. Mihi quidem proconsulum a senatu 
missorum quodammodo maior quaedam fuisse videtur potestas 
quam legatorum Caesaris; hi de omnibus rebus, de quibus ambi- 
gerent, facile imperatorem adibant, multaque, quae Plinius 
quaerit, tam parva sunt, ut Traianus ipse prope indignetur se 
consuli, senatus, qui et minus frequenter conveniret et cum 
convenisset, multa negotia haberet, de tantis minutiis adiri 
nullo modo poterat. Quae cum ita sint, in imperatoriis pro- 
vinciis, si qua nova lege opus erat, ipse imperator sine senatu 

quid fieri vellet, videtur constituisse: nam quae potestas olim 
in libertate magistratibus data erat, ut provinciis leges scribe- 
rent, ea quin imperatori et maior et perpetua delata sit, dubi- 
tari non potest. Necesse certe erat eam Augustus, cum im- 
perium cum senatu partiretur, acciperet ab coque ad reliquos 
transiit. At Malaca et Salpensa, quarum de legibus agitur, 
Baeticae Hispaniae sunt, quae senatus erat provincia. Itaque 
cum illae ferrentur, senatum consultum esse censeo, qui aut 
ipse dedit aut proconsuli ut daret mandavit. Neque illud 
certum est, leges appellatas esse Flavias. Fuerit sane earum 
ferendarum auctor Domitianus, sed poterat tamen etiam sic 
fieri, ut, postquam civitatem Romanam Malacae et Saipensae 
dedit, ipsas leges ferendas solitis magistratibus permitteret. 

Sed praeter legem commemorantur in tabula Salpensana 
etiam edicta. Sic enim est bis : exve edicto imp. Caesarit Aug. 
Vespntiani impve Titi Caesaris Aug. aut imp. Caesaris Aug. 
Domitiani p(utris) p(atriae). Qualia igitur sunt haec edicta? 
Neque enim unum esse, sed plura apparet. Siquidem Domitianus, 
quamdiu pater et frater vixerunt, nullam reipublicae partem 
attigerat ac ne tribuniciam quidem potestatem nisi defuncto 
fratre accepit, ut quod communiter cum illis edicere potuerit, 
cogitari non possit. At 'L itus tribuniciam potestatem Kal. Iui. 
anni 7 1 acceperat atque ex eo tempore vere socius patris atque 
imperii consors fuerat. Quare duo edicta fuisse statuemus, 
unum Vespasiani et Titi, alterum Domitiani, idque significant 
ipsa legis verba , in , quibus non sine causa Domitiani nomen 
a patre et fratre particula aut seiunctum est. Iam pro mul- 
tiplici potestate quam habent imperatores edicunt: ipsa tribu- 
nicia potestas quam habent edicendi facultatem dat, qua usus 
esse narratur Tiberius, cum mortuo Augusto reliquas imperii 
partes nondum usurpare vellet (Tac. Ann. I, 7). Itaque ea 
quidem edicta, quae ad urbem Romam pertinerent, fere pro 
tribunicia potestate videntur esse proposita, velut ab Tiberio 
(Tac. Ann. I, 78; III, 6; V, 5), ab Nerone (Tac. Ann. XIII, 
31 et 51; XV, 36 et 73), ab Vitellio (Tac. Hist. II, 62), ab 
Nerva (Plin. ep. X, 107); sed haec, de quibus disputamus, 
nou ad Romam spectabant, ne ad imperatoriam quidem pro- 

vinciam, sed ad eam, quam senatus regeret. Quare non ab 
tribunicia potestate haec profecta esse iudico, sed ab censoria, 
pro qua certe edictum est illud a Claudio, quod Ulpian. III, 
5, citat, item illud de theatrali populi lascivia, quod Tac. Ann. 
XI, 13 affert. Imprimis autem comparari debet illud Augusti 
edictum, quod Plin. ep. X, 83 affert. Nam Plinius legem 
Pompeiam, qua apud Bithynos cautum erat, ne quis minor 
annorum triginta magistratum caperet, ita scribit edicto Au- 
gusti mutatam esse, ut ab annis duobus et viginti capere liceret ; 
siquidem Bithynia Augusti quidem aetate item erat senatus 
provincia. Quantopere autem huic censorio edictorum generi 
illud conveniat, quod in edicto’ fuisse narratur, non opus est 
explicari ; antiquitus enim censorum fuerat civitatem impertire 
eiviumque ordines describere. Etiam hoc intelligitur, quomodo 
et Vespasianus Titusque communiter edixerint et denuo de 
eadem re Domitianus. Nam Vespasianum constat censuram 
ipsam gessisse (Suet. Vesp. c. 8) ab anno 71 usque ad annum 
74 p. Chr. in eaque collega usum esse filio (Censor, de die 
nat. c. 18; Plin. nat. hist. III, 66 et VII, 162). Itemque eum 
per hoc ipsum tempus de Hispania, si non recipienda in civi- 
tatem, at admovenda ad eam constituisse constat. Nam quod 
Plin. nat. hist. IH, 30 eum ait universae Hispaniae Latium 
tribuisse, quoniam Plinius opus suum ante iam absolutum 
anno 77 p. Chr. Tito Caesari cos. VI inscripsit neque impe- 
ratorem, antequam exeunte anno 70 Romam revertit, de Hi- 
spania statuisse probabile est, videtur prope necesse esse per- 
tinere ad id tempus, quo Vespasianus censuram gessit. Atque 
etiam Domitianus censuram gessit et gessit eo ipso tempore, 
quo edictum, quod commemoratur, ab eo propositum est. Nam 
quae in aere Salpensano sunt rubr. 22 et 24 imperator Caesar 
Augustus Domitianus pater patriae, necesse est scripta esse 
imperante Domitiano recteque Mommsenius animadvertit deesse 
nomen Germanici, quod Domitianum exeunte anno 83 vel 
ineunte anno 84 ab senatu accepisse docet Eckhel. Doctr. numm. 
VI p. 397. Quare lex ipsa Salpensana tribuenda erit primo 
Domitiani biennio edictumque paulo antecessisse existimabimus. 
De censura autem idem Eckhel. ex nummorum auctoritate 

demonstrat, Domitianum anno 85 centorem perpetuum esse ap- 
pellatum, sed iam antea habuisse censoriam potestatem, ut vi- 
deamus ei, cum pro censoria potestate quaedam salubriter in- 
stituisset, deinde a senatu novum illum censurae perpetuae 
honorem osse tributum. Quae cum ita sint, et legem atque 
edictum Domitiani in annum 83 fere exeuntem conferemus et 
illud plane intelligemus utrumque edictum ab censoria potis- 
simum potestate esse profectum ; siquidem ea, cum soleat edictis 
usurpari, et rectissime in civitate Romana impertienda versatur 
et cur communiter Vespasianus et Titus edixerint, ostendit et 
denique cum tempore, quo edictum est, optime convenit. 

Quid autem erat in illis edictis? Quid erat, quod cum 
primum ab Vespasiano Titoque constitutum esset, deinde ab 
Domitiano repeteretur, quod utrumque ad civitatem Romanam 
consequendam pertineret? Qua de re nihil apud Mommse- 
nium invenio, Husohkius autem 1. 1. p. 16 sic statuit, ut di- 
versa ille quidem edicta discernat, (nam dubito an tria esse 
putarit, quae nos duo fuisse ostendimus), sed in natura eorum 
interpretanda aberrare videatur. Ait enim Vespasiani edicto 
primum hoc esse constitutum, si quis qui in oppidis Latinis 
honoribus gerendis civitatem Romanam consecutus esset, eam 
parentibus etiam, uxori, liberis, nepotibus peteret, se eam ita 
daturum esse, ut et patria potestas et libertorum iura retine- 
rentur. Tum Domitianum cum Salpensae Malacaeque legem 
municipalem daret, illud, quod singillatim se daturum Vespa- 
sianus promiserat, ita confirmasse atque omnibus Salpensanis 
Malacitanisque impertisse, ut certum aliquod illorum municipi- 
orum ius nasceretur. Qua in re hoc minus probo, quod edictum 
Domitiani et lex municipalis parum distinguuntur; illud opor- 
tebat antecedere, hoc consequi, nec si edicto imperator hoc ius 
duobus oppidis tribuit, opus erat lege, 6in lege, quam ipse 
dedisset, edictum certe supervacaneum erat. Sed pugnat adeo 
Huschkius cum iis, quae in aere Salpensano leguntur. Ipse 
enim edicta ad parentes , liberos , nepotes civitate donandos 
pertinere censet, legis verba ad ipsum, cuius parentes et liberi 
sint, pertinent. Nam rub. XXIII quae sunt: qui quaeve hac 
lege exve edicto imp. Cues. Vesp. Aug. impve Titi Caes. Vespa sian. 

Aug. aut imp. Caes. Domitiani Aug civitatem Romanam con- 
secutus consecuta erit, is in libertos libertasve suos suas paternos 
paternas, qui quae in civitatem Romanam non venerit — idem 
ius eademque condicio esto quae esset, si civitate mutatus mutata 
non esset, haec nonne ad ipsos patres familias, non ad liberos 
nepotesque referenda sunt ? Itaque necessc est edicta non illos 
solos liberos nepotesque Latinorum, sed ipsos hos etiam La- 
tinos comprehenderint. Verum hoc si non erat in edictis, quid 
tandem erat? Certe id, quo status Salpensanorum mutaretur. 
Nam lex ubicunque in his tabulis Hispanicis commemoratur, 
ad magistratus creandos, ad comitiorum rationem , ad potesta- 
tem magistratuum, ad alia similia, quae in republica Salpen- 
sana vel Malacitana sunt, pertinet, edicta his duobus locis 
commemorantur, ubi de consequenda civitate Komana agitur. 
Iam Vespasianum tradit Plinius nat. hist. III, 30, qui iam ci- 
tatus est, universae Hispaniae Latium tribuisse, quod cum 
certe etiam ad Salpensam Malacamque pertinuerit, nonne pro- 
babile est esse hoc ipsum quod quaerimus edictum, ex quo 
Salpensani civitatem Romanam consequi dicuntur? Sed si Ve- 
spasianus iam tribuit Latinitatem , quid adiecit Domitianus 
edicto? Hoc, nisi ad inanes coniecturas descendere placeat, 
reperiri non poterit. Nisi forte ab Domitiano civitatem Ro- 
manam adiectam esse putabimus. Ita sane duo illa edicta quae 
fuerint intelligitur, item aliud quod de Domitiano in his ta- 
bulis est, de quo postea disputabimus, Bed illud aperte obstat, 
quod, qui civitatem consequuntur, eam consequi dicuntur ex 
duobus edictis; unum enim appellari id, quo civitas dabatur, 
satis erat. Rursus autem ii, qui cum Salpensam Malacamque 
iure Latino fuisse censeant, hoc ius ab Vespasiano impertitum, 
ab Domitiano autem nescio quid adiectum esse existimant, 
verbis legis refelluntur. Nam si Salpensani ante annum 77 
p. Chr. ab Vespasiano Latinitatem accepissent, et statim multi 
cives Romani facti essent et certe quotannis, qui honores mu- 
nicipales gesserant, civitatem consequebantur. Mutatio igitur 
civitatis acciderat in Salpensanis, acciderat capitis deminutio, 
patriae potestatis iurisque libertorum amissio. Iam igitur, cum 
rubr. XXII et XXIII praecipiatur, ut civitate Romana con- 

sequenda patria potestas ne solvatur, ius libertorum ne amit- 
tatur, si ea iain ante accidissent, nonne sic scribi oportuit, ut 
ii, qui ante Domitiani edictum civitatem Romanam acceperant, 
comprehenderentur neque summa in simillima causa inaequa- 
litas admitteretur? Sed legitur: Qui quaeque — civitatem Ro- 
manam consecutus ronsecu/a erit, non legitur consecutus est erit, 
ut futuro tantum tempori consulatur, non praeterito. Neque 
hercle recte faciat, qui errorem illum fuisse putet sculptoris, 
atque ut ipse verum invenisse videatur, alios peccasse velit; 
neque bis eadem ratione peccatum esse probabile est. Quare 
ne sic quidem duo illa edicta possunt intelligi. Tertium est, 
ut Vespasianus nescio quid aliud Salpensanis, Domitianus La- 
tinitatem tribuerit. Quod non magis simile est vero, cum re- 
liqua Hispania Latinitate augeretur, Salpensam Malaeamque 
sine ullo honore esse relictas tandemque idem accepisse, quod 
ceteri, quorum maiori parti adeo vetere dignitate praestarent, 
dudum habuerant. Quid igitur, quaeso, relinquitur, nisi id, 
quo deventuri sumus, ut ab Vespasiano Latinitatem frustra 
oblatam, ab Domitiano civitatem Romanam datam esse existi- 
memus ? 

Sed universa haec res quomodo gesta sit, ut intelligatur, 
disputandum est et de iure Hispaniae reliquae et de Salpen- 
sanis Malacitanisque, quum disputationem longe uberius ac 
diligentius possemus instituere, si plura scriptores nobis tra- 
derent. Nunc iis contenti esse debebimus, quae Plinius in 
naturali historia refert. Quae ipsa tam manca sunt, ut de 
multis oppidis quo iure fuerint parum constet. Etenim in Bae- 
tica Hispania esse ait colonias IX, municipia VIII, Latio an- 
tiquitus donata XXIX, libertate VI, foedere III, stipendiaria 
CXX, ex quibus nominat tantum colonias novem, eas, quae 
recensitae sunt a nobis in comment. epigraph. I p. 364; muni- 
cipia autem tantum duo, Gades et Reginam, libera duo, Astigi 
et Ostipponem, foederata item duo, Malacam et Eporam, La- 
tina quattuor, Laepiam, Uliam, Carisam Aureliam, Urgiam, 
ut longe maior pars oppidorum quo iure fuerit, non addatur 
ac magnopere erret, qui ea, quae iuris significatione careant, 
Stipendiaria fuisse coniiciat. In Tarraconensi provincia paulo 


v 


Digitized by Google 


312 


De legibus municipalibus Hispanicis. 


diligentior est Plinius. Etsi enim colonias non omnes nominat 

(Comment. I p. 366), ex tredecim quae municipia esse ait, 
nominat duodecim, Saguntum, Baetulonem, lluronem, Blandas, 
Emporias, Dertosam, Bisgargi, Belli, Calagurri, Ilerdam, Oscam, 
Turiasonetn, ex oppidis Latinis, quae duodeviginti esse ait, 
quindecim, Lucentum, Ansam, Cerretani, Edetam, Gerundam, 
Gessoriam, Tearos, Cascantum, Ergavicam, Gracurri, Leoni- 
cam, Osicerdam, Castulonem, Saetabim, Valeriam, ut tria tan- 
tum ad numerum explendum desint, foederatam denique civi- 
tatem, quam unam esse dicit, Tarragam. Accuratam autem 
ac plenam notitiam exhibet Lusitaniae, in qua non modo quin- 
que colonias, sed etiam unum, quod in provincia fuit, muni- 
cipium, Osiliponem, item tria oppida Latina, Eboram, Myrtili, 
Salaciam nominat. Maxima igitur cautio in ea provincia, quam 
in hac quidem disputatione plenissime explicari vellemus, est 
adhibenda. Accedit autem aliud. Etenim Plinium in describendo 
imperio pendere ex Agrippae vel Augusti commentariis constat 
(Comment. I p. 198), quos ita sequitur, ut quae ab illorum 
aetate ad suam mutata erant , silentio praetermittat , ideo opi- 
nor, quod scriptoribus tantum utebatur, monumenta atque 
acta publica, quibus solis iuris mutationes continebantur, ne- 
gligebat. Ita fit, ut quae de iure oppidorum Hispanicorum 
tradit, ad initia Augusti , cum Hispaniae ab eo compositae 
sunt, pertineant, de reliquorum imperatorum aetate non vera 
sint. Id exemplis certissimis potest demonstrari. Nam Cascan- 
tum, Ergavica, Osicerda a Plinio libr. III, 18 sq. recensentur 
inter Latina oppida, at nummi Tiberii et Ergavicenses quidem 
adeo Augusti (Eckhel. Doctr. numm. I p. 44 et 60) municipia 
ea fuisse ostendunt, ut Augustus ipse ea post id tempus, quo 
Agrippae commentarii confecti sunt, civitate Iiomana donasse 
videatur; certum enim esse statuimus, quod universa bac com- 
mentatione demonstraturi sumus, municipium non esse nisi 
civium Romanorum. Praeterea autem in nummis tria Tarra- 
conensis Hispaniae municipia commemorantur (Eckhel. D. N. 
IV p. 466), quae quia nummis produntur, necesse est ante 
Caligulam esse facta; nam huius aetate nummi Hispaniae de- 
sierunt, Bilbilis, llercavonia, Visontium. Eorum vel nulla 

prorsus memoria est apud Plinium vel iuris significatio omissa. 
Ex quibus si unum statuamus esse illud municipium civium 
Romanorum, duo relinquuntur, quae cum ineunte Augusti 
imperio nondum civitatem Romanam haberent, exeunte accepisse 
probabile sit. Simillimaque in Lusitania Eborae est ratio, quae 
cum ab Plinio inter Latina oppida, ut diximus, referatur, ab 
Augusto civitatem Romanam ac ius municipii accepit, id quod 
ex nummis apud Eckhel. D. N. I p. 11 intelligitur. In Bae- 
tica quidem singularem hanc Plinii prope dixerim negligentiam 
deprehendi non licet. In qua provincia quoniam ex octo mu- 
nicipiis, quae fuisse ait, duo tantum nominat, quae praeterea 
cognoscuntur ex nummis municipia Arva, Italica, Obulco, in 
sex illis, quae ab eo non nominantur, possunt esse idque est 
eo probabilius, quod Tarraconensis iura cur ab Augusto tan- 
topere mutata sint, idonea causa intelligitur; gravissima enim 
cum Asturibus et Cantabris bella gesta erant, quibus finitis 
multi praemiis afficiendi ac multa constituenda erant. At Bae- 
tica, quae quietissima fuerat, nec praemiorum nec poenarum 
occasionem praebebat. 

Hoc igitur cum esset Hispaniarum ius, quod ex Plinii 
recensione quamvis leviter cognoscitur, Vespasianus universis 
Latium tribuit, iactatus ille quidem, ut Plinius ait, procellis 
rei publicae i. e. coactus bellis civilibus, quae antecesserant. 
Nolebat enim beneficia imperii tam celeriter ac tam late pro- 
pagari, sed cum Galba ex Tarraconensi, Otho ex Lusitanica 
legatione ad imperium pervenissent multaque, ut par erat, iis 
provinciis, unde profecti erant, et gratiae referendae et studii 
excitandi causa tribuissent, adimi ea non posse intelligebat in- 
vitusque, cum censuram Tito collega suscepisset, eo descendit, 
ut Latinitatem omnibus concederet. Sed diversa oppidorum 
genera iam antea fuerant. Quid enim coloniis et civium Ro- 
manorum oppidis Latinitas proderat? Num his nihil tributum 
est ipsique cum reliqui tanto beneficio digni esse viderentur, 
nihil acceperunt? Primum si quod summum erat in imperio 
Romano adepti erant, nihil potuit tribui novi iuris, quo ex 
genere erant paucae illae coloniae iuris Italici, quae in Hispa- 
nia inveniuntur. Deinde quamvis civitatem Romanam haberent, 


Digitized by Google 


314 


De "legibus municipalibus Hispanicis. 


poterant alia dari, veluti ius honorum, ut in senatum Roma- 
num pervenire ibique honores consequi liceret, velut vectigalia, 
cognomina, alia multa. Ac talia esse data ab Vespasiano osten- 
dit exemplum Arvae in Baetica. Nam id fuisse municipium 
ante Vespasianum docent numini apud Eckhel. D. N. I p. 14, 
sed tamen auctum aliqua ratione ab Vespasiano intelligimua 
ex cognomine Flavii, quod inscriptiones exhibent apud Orell. 
n. 164, Grut. p. 476, 1, Maff. Mus. Ver. p. 422, 3 et 423 , i. 
At oppidis antiquitus Latinis quid factum est, cum omnibus 
Hispanis Latinitas concederetur? Id in Hispania quidem certis 
vestigiis persequi non licet, sed olim in comment. epigraph. I 
p. 412, cum Galliae Narbonensis colonias ab Hadriano deductas 
explicaremus, quoniam, quae a Plinio Latina oppida appellan- 
tur, ea praeter unum omnia a Ptolemaeo colonias appellari 
videbamus, sic coniecimus, ad id exemplum, quo Vespasianus 
Hispaniae, Hadrianum Narbonensi provinciae universae Latium 
dedisse simulque eos, qui antiquitus Latini fuerant, ne nihil 
impetrasse viderentur, coloniarum iure donasse. Simile igitur 
aliquid in Hispania tunc factum esse censeo, sed non ut co- 
loniae fierent ex oppidis Latinis , sed ut civitate Romana do- 
nata ius nomenque municipiorum acciperent. Nam coloniarum 
Hispanicarum praeter eas, quae ab Plinio nominantur, nulla 
prope fit mentio, unamque Italicam coloniae ius ab Hadriano 
accepisse probabile est. At municipiorum incredibilis est in 
Hispaniis multitudo, quorum historiam etsi persequi non pos- 
sumus, quia raro commemorantur ac ne cognominibus quidem 
originem indicantibus distinguuntur, magnam tamen partem 
hoc tempore, reliqua deinceps, cum imperatores Hispanias no- 
vis beneficiis ornarunt propiusque ad Italiae dignitatem admo- 
verunt, orta esse censeo. Nam, si ab Sicilia recedas, quae 
prope pro parte Italiae habita est, nulla fuit provincia, quae 
tam celeriter in ius ac mores Italiae transierit quam Hispania 
idque vel inde conficiamus , quod prima exterarum nationum 
imperatorem orbi Romano dedit. Sed ne illa quidem quae 
Flavia appellantur municipia indicare satis licet, quibus digni- 
tatis gradibus eo pervenerint, ut ab Vespasiano vel Domitiano 
civitatem Romanam adipiscerentur. Etenim unum municipium 

Flavium Laminitanum, quod apud Cean-Bermudez. de anti- 
quitatibus Hispaniae (Madrid. 1 832) p. 42 citatur, a Plin. HI, 
25 inter stipendiaria oppida recensetur, quod ab ipso Augusto 
Latinitate, ab Vespasiano civitate Romana donatum es6e exi- 
stimo. Reliqua, quae in Baetica nominantur, municipium Fla- 
vium Anrigitanum (Cafin-Bermudez. 1. 1. p. 316), municipium 
Flavium Axatitanum (ibid. p. 268), municipium Flavium Ca- 
namense (ibid. p. 293), municipium Flavium Muniguense (ibid. 
p. 273), municipium Flavium Netcuniense (ibid. p. 301), mu- 
nicipium Flavium Singiliense (Ioann. Franc. de Masdeu. histor. 
erit. Hispan. , Madrid. 1789, Tom. VI p. 484), municipium 
Flavium Sosonegitanorum (Mur. p. 1108, 1), tum in Tarraco- 
nensi municipium Flavium Esbaesuccitunum (Cafin-Bermudez. 
1. 1. p. 120), municipium Flavium Vivatanum (ibid. p. 128) 
vel tacentur prorsus apud Plinium vel , si commemorantur, 
velut Canama et Singili (Plin. III, 10 et 11), quo iure fuerint, 
non additur. Horum partem iam initiis Augusti, quae Plinius 
retulit, Latini iuris fuisse, reliqua postea eo donata atque ita 
a Vespasiano vel Domitiano ad civitatem Romanam translata 
esse existimamus. Ac ne cui tot oppidorum iura tam celeriter 
mutata esse mirum videatur, a Plinio in Lusitaniae descriptione 
unum municipium, tria oppida Latina referri diximus, at in 
inscriptione apud Orell. n. 162 initiis Traiani posita undecim 
alia municipia in eadem regione prope sita commemorantur, 
ut civitatem Romanam ab imperatoribus passim cum summa 
liberalitate per Hispanias propagatam esse intelligamus. 

Quae cum ita sint, quid datum esse putamus duobus re- 
liquis oppidorum generibus, quae ab stipendiariis dignitate 
discrepant? Supersunt enim foederatae civitates, quas tres 
Plinius habet in Baetica, unam in Tarraconensi, nullam in Lu- 
sitania, et liberae, quas sex ait esse in Baetica. Ac libera 
quidem oppida, Astygi vetus et Ostippo, ita non commemo- 
rantur, ut quomodo paulatim ad civitatem Romanam admota 
sint, dicere non audeam, foederatorum autem video singulare 
ac rarissimum fuisse ius, quippe quo ex tanta multitudine per 
totam Hispaniam quattuor tantum oppida usa sint. Neque in 
aliis provinciis plura sunt; nam Sicilia habet duo, Mamertinos 

et Tauromenitanos , siquidem Netinos deteriore aliquo iure 
fuisse ostendit patruus Car. Tim. ad Cic. Verr. libr. III, 6, 
Narbonensis Massilienses, Gallia Comata quattuor populos Lin- 
gones, Remos, Aeduos, Carnutos, Aquitania et Africa nullum; 
reliquas enim provincias, quae quia Graeca origine erant, neque 
mores Romanos facile admiserunt neque pariter cum ceteris 
provinciis ad civitatem Romanam accesserunt, praetereo. Sed 
ex his, quae nominavi, foederatis oppidis nullum fuisse dico, 
quod foederis sui libertatem Latinitate mutare vellet; omnia 
si iure mutarentur, omisso Latio continuo in ipsam civitatem 
Romanam transierunt. Itaque Messana a Plinio III, 86 appel- 
latur civium Romanorum, Tauromenium colonia; item Massilia 
ut foedus deponeret, nisi civitate data non videtur esse mota. 
Lingonibus autem cum imperator Otho gratificari vellet, num 
Latinitatem obtulit? Immo civitatem Romanam, quam prin- 
cipes eorum iam ante habuerant (Tac. Hiat. I, 78). Sed idem 
ex antiquioribus exemplis intelligitur. Foederata olim fuerat 
Gaditana civitas (Cic. p. Balb. c. 14 sq.), nec foedere aequo: 
num igitur Caesar cum beneficium deferre vellet, Latinitatem 
obtulit? Eam sprevissent certe: obtulit civitatem Romanam, 
qua accepta municipes extiterunt. Foederatum item fuerat 
antiquitus Saguntum (Cic. p. Balb. 22), quod civitate Romana, 
non Latii iure foedus mutasse diximus. Quid ? In ipsa Italia 
nonne olim foedera fuerant Sabinorum, Volscorum, Hernico- 
rum (Cic. p. Balb. 13), nonne Tarenti, Heracleae (Cic. p. Balb. 
22) multarumque urbium Graecarum Italiae? Ex quibus nul- 
lum fuit, quod unquam foedus suum Latinitate mutarit. Ipsam 
etiam civitatem Romanam fuerunt qui aegre ac prope inviti 
acciperent: siquidem lege Iulia cum civitas omnibus populis 
Italicis offerretur, Cic. p. Balb. c. 8 magnam ait contentionem 
Heracleensium et Neapolitanorum esse ortam, cum magna pars 
in iis civitatibus foederis sui libertatem civitati anteferret. 
Quare cum nunquam factum esse videamus, ut qui foederati 
fuissent, deinde Latini fierent, ne Vespasianum quidem aut 
Domitianum putabimus Hispaniae civitatibus foederatis Lati- 
nitatem obtulisse. Neque ratio inveniri non potest, cur nun- 
quam foedera Latinitate mutata sint. Vere enim si indicare 

volumus, ipsa Latinitas ex foedere quodam nascitur, quod 
etsi propius coniunctum erat cum civitate Romana quam alia 
foedera, ideo tamen inferius quodammodo est, quod hoc propter 
auxilia ex formula praebenda magnum sustinet onus, quo illa 
fere vacant. Mutatio igitur foederis susciperetur, si qui ex 
foederata civitate in Latii ius transferrentur, non beneficium 
conferretur. Sed explicare hanc rationem nisi qui Latinitatis 
originem ac decursum peraequetur non poterit.: nobis quidem 
hoc loco significasse rem quidque factum esset demonstrasse 
satis erat. 

Iarn si discedamus a foederatis, a liberis populis, qui quo 
iure donati sint incertum esse diximus , a coloniis denique et 
civium Romanorum urbibus, relinquuntur nimirum stipendiaria 
oppida, quibus consuluerit Vespasianus, cum compositurus 
Hispanias belli civilis tempestate perturbatas in censura, quam 
cum Tito filio gessit, edicto omnibus Latium offerret. Etenim 
hoc tenere debebimus oblatam esse Latinitatem, non imposi- 
tam nolentibus; siquidem contra morem Romanum est invitos 
beneficio afficere atque, ut et singulos et universos populos 
constat ipsos eius legis qua in civitatem reciperentur quasi 
fundos esse factos (Cic. p. Balb. 13 sq.), item Vespasiani 
edicto intelligemus diem esse constitutam, ante quam qui be- 
neficio uti vellent, profiterentur aliaque iniuncta, quibus La- 
tinitas acciperetur. Neque tamen dubium est quin cupide 
omnes expetierint, edicti leges explerint, municipales denique 
leges mutandas vel constituendas curarint. Ita Latinitatem 
adeptae sunt omnes stipendiariae civitates nec minus ii, qui 
contributi erant in colonias, in municipia, in urbes antiquitus 
Latinas ; at illae, quae foedere cum imperio Romano coniunctae 
erant tres civitates, dubium est, num, quos stipendiarios con- 
tributos in suam rempublicam habebant, Latinos fieri voluerint, 
quare discerperetur sua urbs. Mansitque quaedam inaequa- 
litas, dum Domitianus novo edicto, ne quid quod externum 
esset, in provincia relinqueret, foederatis etiam urbibus civi- 
tatem Romanam obtulit. Sic certe haec res et potuit fieri et 
gesta est, si parva quaedam, quae nunc coniectura assequi non 
licet, omittamus. Velut, si quis iam a Vespasiano foederatis 


Digitized by Google 


318 


De legibus muouipaiibus Hispanicis. 


urbibus civitatem oblatam esse putet, sed eam iis datam con- 
dicionibus, quas illae quia accipere nollent, ne civitatem qui- 
dem petiverant, non hercle equidem contra dicam: sed illud 
constare iudico, a Vespasiano iis qui vellent oblatam Latini- 
tatem, a Domitiano foederatis urbibus civitatem Romanam. 
Cuius quidem rei argumentum non dubium nobis videtur esse 
in legis Salpensanae rubr. XXIV, qua praecipitur, si imperator 
Domitianus II viratum civitatis Salpensanae recepisset suoque 
loco praefectum quem esse iussisset, ut is praefectus eo iure 
esset, quo esset, si eum Ilvirum solum creari oportuisset isque 
solus Ilvir creatus esset. Diximus de hoc praefectorum ge- 
nere, ut de reliquis, in comment. epigraph. I p. 54 et ita dixi- 
mus, ui nunc non poeniteat; illud enim unum genus, quod 
omisimus, cum Ilvir ex urbe proficiscens suo loco praefectum 
relinquit , quod quale fuerit ex lege demum Salpensana rubr. 
XXV cognoscitur, excusabimur quod tunc ignorabamus. Dixit 
de eadem re Mommsenius in disputatione de tabulis Hispa- 
nicis p. 447, qui quod unum addit, praefectos non modo hoc 
praefectorum nomine appellari, sed etiam Ilviros vel IIHviros, 
minus credo. Est enim contra rationem atque unum illud 
exemplum, quod ex inscript. Neapol. p. 480 citat, alio potius 
modo videtur esse explicandum. Nam M. Alleius Luccius Li- 
bella cum Ilvir prae/, quinq. appelletur in Inscr. Neap. n. '2350, 
non necesse est unus honos intelligatur; possunt etiam duo 
recteque in alio titulo (n. 2207) Ilvir i. d. quinq. vocabitur. 
Sed hoc quia minus huc pertinet non persequemur; illud enim 
quod agitur apparet, insolitum prorsus honorem ab Salpen- 
sanis tribui Domitiano, cum praefectus eius solus iubetur esse 
pro IIviri8. Idem num aliquando aliis imperatoribus datum 
sit, nescimus, sed non consuevisse fieri videmus; illud etiam 
intelligimus uni id dari Domitiano, ut si Salpensani eundem 
honorem alii imperatori habere vellent, mutanda esset lex mu- 
nicipalis. Quid igitur? Num errore hoc ita de Domitiani 
praefecto scriptum esse putabimus? Fuit enim, qui ita scul- 
ptoris vel nescio cuius errore scriptum esse existimaret legem- 
que hanc fuisse, ut omnium imperatorum praefecti singuli essent 
pro binis Hviris. Tum omnis disputatio tollitur; nam errandi 

probabilis ratio reddi non potest. Nos vero, quamvis in multis 
saepe litteris ac vocabulis sculptores harum legum peccasse 
videamus, in tanta tamen re, de qua peculiaris sit rubrica, 
peccari potuisse negabimus statucmusque eximii honoris ab 
Salpcnsanis habiti causam fuisse imprimis in Domitiani im- 
moderata ambitione, quippe qui praeter omnes imperatores ar- 
rogantia atque incredibili honorum cupiditate excelluerit (Suet. 
Domit. c. 13). Accedere tamen, ut tanto honore ornaretur, 
oportebat beneficii accepti occasionem , quod Salpensani eum 
tamquam civitatis Romanae, quam adepti erant, auctorem ve- 
nerari volebant. Quod autem in Salpensanos valebat, id ad 
omnes Hispaniae foederatas civitates transferre posse videmur. 

Etenim iam redeundum est ad Malacitanos et Salpensanos, 
de quibus vellemus plura ac certiora tradere liceret. Nunc 
hoc unum docet Plin. nat. hist. III, 8 Malacam esse foedera- 
torum, quod ius cum fuisset principiis Augusti (nam haec a 
Plinio referri diximus), idem mansisse censemus usque ad 
Domitianum, qui civitatem Romanam tribuit. De Salpensa 
autem quid statuemus? Ea sane commemoratur a Plin. I, 14, 
sed nulla iuris significatione adiecta. Unde qui stipendiariam 
fuisse colligit, dicit, quod demonstrari nequit tantundemque 
probabilitatis habet, cum Plinius foederatas et Latinas et libe- 
ras civitates, quas in Baetica esse ait, non nominet, fuisse eam 
ex illis generibus, idque adeo longe similius est very nam si 
stipendiaria fuisset, non intelligeretur, quid tantum subito meru- 
isset, ut Latinitatis quasi gradu omisso municipii honore 
digna esse videretur. Quare foederatam fuisse credimus non 
minus quam Malacam in eaque similitudine umbram quasi 
quandam causae deprehendere nobis videmur, cur haec tabu- 
larum fragmenta, quae leges duarum satis inter se distantium 
urbium continent, uno loco inventa esse dicantur, cuius rei 
nondum ullam causam, quae non ab omni similitudine veri 
abhorreret, inveniri potuisse video. Epora quidem (nam haec 
reliqua est ex tribus Baeticao oppidis foederatis, Plin. I, 10) 
item municipium factum est eodemque, ut coniicio, tempore, 
quamvis in titulo apud Cean. Bermudez. 1. 1. p. 369 nullo 

cognomine auctorem civitatis significet. De vicis aut pagis 
in respublicas aut Malacitanorum aut Salpensanorum contri- 
butis nihil traditur, neque id in hoc et scriptorum et monu- 
mentorum silentio mirum est, sed aliorum municipiorum simi- 
litudo facit, ut fuisse aliquos contributos eosque inferiore iure 
usos esse sit probabile. 

Tota igitur res sic acta est ; paucis enim complecti iuvat, 
quae supra diffusius disputata sunt. Cum Malacitani et Sal- 
pensani foederatam civitatem haberent coniunctosque cum re- 
publica sua populos nonnullos, ex quibus vectigal caperent, 
haec fuerat eorum olim ratio, ut antiquas suas leges haberent, 
ex quibus, qui contributi erant, in nullam reipublicae partem 
venirent, solique qui cives vel Malacitani vel Salpensani erant, 
et comitia haberent et magistratus gererent. Iisdemque in legibus 
scriptum erat quid Romanis cx foedere praestarent, naves, opi- 
nor, vel pecuniam. Tum accidit bello civili, ut imperator Vespa- 
sianus Latinitatem stipendiariis Hispanis offerret. Eam ipsi Mala- 
citani et Salpensani contempserunt nimirum, populi iis attri- 
buti utrum acceperint necne parum interest; nam etiamsi ac- 
ceperunt, tamen, quia nullam Malacitanae et Salpensanae 
reipublicae partem habebant, neque ad honores pervenire neque 
civitatem Romanam consequi poterant. Quo tempore quae 
rerum publicarum illarum condicio fuerit, apparet. Nam quae 
in iis diversa hominum genera fuerant, manebant iure dis- 
iuncta. Veteres cives omnem civitatis potestatem pertinaciter 
retinebant, reliqui, quoniam Latinitate accepta ad civitatem 
Romanam prope admoti erant , privatim multa se commoda 
habere intelligebant eoque magis omni reipublicae communione 
se prohiberi indignabantur. Atque erat quod irascerentur im- 
peratoremque precibus adirent. Quare paulo post Domitia- 
nus, ut inaequalitatem quae extiterat tolleret, civitatem Roma- 
nam obtulit iis qui foederati fuerant ; nam eos qui modo Latini- 
tatem acceperant, denuo praemio affici inutile erat. Ita oppida 
et quia quod praecipuum in iis erat hominum genus civitate 
Romana utebatur, municipia more Romana facta sunt et duo- 
bus tamen hominum generibus constabant, quorum unum ex 

Domitiani edicto civitatem Romanam consequebatur, alteri 
quibus Vespasiani edictum Latinitatem dederat, ex lege muni- 
cipali, si ad honores municipales pervenirent, item civitate 
ornari poterant. Etenim qui recens Latini facti erant, ut liber- 
tatem cum novo iure coniunctam (nam omnes Latinae civitates 
liberiore iure utuntur) acciperent, et ad comitia magistratibus 
creandis admissi et in ordinem decurionum recepti sunt. Hac 
ratione nihil in aere Salpensano aut Malacitano est, quod non 
explicetur, nihil, quod ab aliis scriptoribus aut aliis monumen- 
tis tradatur, quin confirmetur atque illustretur, neminem deni- 
que peccasse statuimus, ut nostra sapientia stet. Neque hercle 
hoc nobis debet obiici, in quibusdam rebus, quae scriptorum 
testimoniis parum illustrantur, coniectura nos esse usos ma- 
gisque quod probabile quam quod verum sit protulisse. Id 
intelligimus ipsi atque initio disputationis nostrae commemo- 
ravimus; sed parum proficiamus in nostris litteris, si nulla 
coniectura admittatur mathematicorumque more ubique de- 
monstratio postuletur. Sufficere enim debet saepe in multis 
rebus probabilitas, quae similitudine argumentisque ex rei 
natura antiquitatisque consuetudine repetitis conficiatur, im- 
primis ubi non impugnetur, quod traditum est, sed confirmetur 
atque explicetur. Atque hoc coniecturarum genere etiam ad 
alias partes horum monumentorum praestantissimorum recte 
intelligendas opus esse censemus. Plurima enim in iis sunt, 
quae doctorum virorum studia excitent dolemusque prope, ab 
initio nobis unum hunc de municipiorum ratione locum, quem 
a novarum opinionum iniuria tueremur, esse propositum. Quam- 
quam quae de honoribus municipalibus ac decurionibus tra- 
duntur, ea ita a nobis in commentationum epigraphicarum 
volumine primo exposita sunt, ut nihil fere mutandum ac vix 
quicquam supplendum sit. Sed de comitiis municipiorum Hi- 
spanicorum (nam Italicorum num eadem ratio fuerit magnopere 
quaeritur) et de curiis, quae non modo in his tabulis et qui- 
busdam inscriptionibus Africanis, verum etiam in municipii 
Aciniponensis prope Malacam siti titulo apud Caecil. Garc. 
de la Lena antiquit. Malacit. (Malacae 1789) Tom. II p. 54 

commemorantur, ea potest suscipi disputatio, quae et rem mu- 
nicipalem et ipsius Romanae reipublicae gravissima atque an- 
tiquissima instituta illustret. Quae quaestiones ut sunt maximae 
atque ad plurimas imperii Romani partes pertinent, ita nitun- 
tur fere eo, ut municipium quid sit recte intelligatur, quam 
nos ad rem ut hac disputatione profecisse videamur, vehe- 
menter cupimus. 

Inter eae, quae ex longo tempore notae sunt, inscriptiones 
Latinas nulla fere est, quae magnitudine atque argumenti 
gravitate antecedat tabulam illam Lugdunensem, qua impera- 
toris Claudii oratio continetur, quae cum olim et negligentius 
edita et parum explicata esset, hac aetate non modo interpre- 
tes complures peritos invenit, verum etiam eos editores, qui 
rei epigraphicae studio eruditi simulque patriae antiquitatis 
amore incensi tanta cura litteras apicesque tabulae investiga- 
rent atque in aere redderent, ut nihil in eo genere praestantius 
cognoverimus. Nihil igitur in ipso monumento erat, quod 
emendaremus, vel si quid erat, id certe non tantum haberi 
poterat, ut peculiarem propterea commentationem susciperemus : 
ne de interpretatione quidem erat, quod aut novum prorsus 
necdum ab aliis viris doctis commemoratum afferremus aut 
quia ab aliis minus recte statui videremus, longa disputatione 
refelleremus. Quare si unam Claudii orationem, quae tanta 
memoriae diuturnitate digna esset existimata, spectaremus, ex- 
cusaremur fortasse ipsius nobilitate, quod quae alii brevius 
absolvissent, ea copiosius explicaremus, novi quidem nihil 
magnopere referremus. Sed non satis est in litteris nostris, 
quae quoque loco reperiuntur, singula per se considerare, quae 
nisi cum reliqua eorum quae traduntur quasi serie coniungan- 
tur ac comparentur, disciplina, qua omnes antiquitatis partes 
aequaliter illustrentur, nasci non potest. Quapropter nos hoc 
loco ab monumento Lugdunensi tamquam a capite quodam 
proficiscemur, in quo quae commemorantur, dum longius per- 
sequimur, ad ea Romanorum instituta perveniemus, quae latis- 

sime patent summamque rempublicam complectuntur, quorum 
accuratior cognitio inultum rursus ad tabulam Claudianam in- 
telligendam conferat, ut per orbem quendam circumacti, quam- 
vis paulo liberius evagemur alioque in argumento versemur 
atque cursum instituisse videamur, clarissimi tamen monumenti 
tamquam auctoritate contineamur. 

lam causa, in qua Claudius orationem quae extat, habuit, 
sic traditur ab Tacito Annal. XI, 23: A. Vitellio L. Vipstano 
consulibus (i. e. anno 48 p. Chr.) cum de supplendo senatu agi- 
taretur primoresque Galliae , quae Comata appellatur , foetlera et 
civitatem Romanam pridem assecuti ius adipiscendorum in urbe 
honorum expeterent , multus ea super re variusque rumor . Nimi- 
rum censuram tunc agebat Claudius, cuius extremum prope 
hoc munus erat, ut senatum legeret. Nam sic in antiquitate, 
cuius speciem imitabatur, fieri solebat, primum ut plebis ta- 
bulae conficerentur, deinde ut equitum turmae recognosceren- 
tur, denique ut senatus legeretur, extremumque omnium illud 
erat, quod dictator Caesar et Augustus et Claudius fecerunt, 
ut patriciorum numerum augerent. Quare Tacitus Ann. XI, 25 
postquam de patriciis auctis mentionem fecit, statim lustrum 
conditum censuramque universam peractam esse narrat; nam 
quod anno 52 idem XII, 52 rursus quosdam senatu motos 
esse scribit, ad perpetuam imperatoris censoriam potestatem, 
non ad hanc censuram videtur pertinere. Cuius tamen ini- 
tium quando factum sit, non traditur nec nummi produnt; sed 
actam eam esse anno 47 ipse Tacitus XI, 13 significat, de 
theatrali populi lascivia censoriis edictis cohibita dicens, item 
Dio LX, 29, coeptam, si non ante, certe anno 46 hinc colligo, 
quod recognitio equitum, quam et habitam esse ab Claudio 
magna cum cura Suetonius c. 16 narrat, et senatus lectioni 
antecedere consuesse diximus, apud Tacitum anni 47 acta 
prope integra tradentem non commemoratur, ut eam anno 46 
relatam esse probabile sit. Quae cum ita sint, dubium videri 
potest, an Claudius antiquo more per quinquennium censuram 
gesserit conditoque anno 48 lustro tamen et ante et post, 
quamdiu tempus prisca lege constitutum patiebatur, censoria 
munera usurparit. Collegam quidem eius L. Vitellium, quem 

imperator item vetusta consuetudine sibi sumpserat, Tacitus 
Annal. XII, 4 anno 49 narrat pro potestate censoria hoc fecisse, 
ut L. Silanum senatu moveret: qua in re etsi abutebatur po- 
testate meritoque ab Tacito vituperatur, praetextum tamen 
eum, quem diximus, videtur habuisse. Quamquam illud non 
ferendum est, quod idem L. Vitellius in nummo apud Eckhel. 
D. N. VI p. 313 censor II appellatur. Nemo enim ante Clau- 
dium censura eum functum esse scribit, postea autem ne po- 
tuit quidem, quia extremae senectutis erat (Tac. Ann. XII, 42) 
ac mox decessit. 

In hac igitur censura cum senatus legeretur primores 
Galliae Comatae foedera et civitatem Romanam pridem assecuti 
imperatorem Claudium adierunt, ius honorum petentes. Qui 
sunt illi primores? De quibus primum intelligo Tacitum mi- 
nus accurate dicere, quod eos ait foedera esse assecutos. Est 
enim contra morem Romanum neque unquam factum, ut quis- 
quam unus vel ut homines complures foedere cum republica 
Romana coniungantur : populi sunt foederati ac civitates quique 
est ex populo foederato, item ipse quodammodo potest foede- 
ratus appellari. Quare illud elucet, cum Tacitus primores 
foedera assecutos appellet, quamvis minus proprie loquatur, hoc 
eum dicere, primores illos fuisse civitatum foederatarum. Sed 
rectissime addit pridem eos civitatem esse assecutos. Omnino 
enim foedera nisi quo quisque populus tempore primum re- 
cipitur atque imperio Romano adiicitur, non solent concedi. 
Ita quae in Graecia magna fuerant civitates foederatae, quo 
tempore illa regio in Romanorum dicionem venit, extiterant; 
ita in Sicilia quae foederatae urbes fuerunt, propter bellorum 
Punicorum merita foedus, quo quid praestarent, quid accipe- 
rent, definiebatur, consecutae erant; ita in Hispania Gaditani, 
antequam provincia Hispania constituta est, foedere donati 
erant (Cic. p. Balb. 15); ita Athenae, cum provincia fieret 
Achaia, ita reliqui omnes, qui usquam foederati appellantur, 
eo tempore reperiuntur foedus accepisse, quo primum ad im- 
perium Romanorum pervenerunt, neque ulla gens nominari 
poterit, quae postquam aliquamdiu alio iure usa est, tum propter 
merita aliqua foedus a populo Romano acceperit foederataque 

exti terit. Libertatem vel immunitatem vel Latinitatem vel 
ipsam denique civitatem accipiebant, qui in ipso imperio Ro- 
mano beneficio aliquo digni esse viderentur, foederis quidem, 
quo praecipua aliqua iura concedi solent, ipsa natura haec est, 
ut nisi iis, qui ad imperium accedant, non detur. Quare fieri 
potest, ut earum quae in provinciis sunt, civitatum foedera, si 
quae poena dignae esse videantur, tollantur; ut quae minus 
boni sint iuris, praemio foederis donentur, fieri non potest. Itaque 
quod Tacitus principes illos ait pridem foedere fuisse donatos, 
vel ad dictatorem Caesarem, qui Galliam Comatam subegit, 
vel ad Augustum, qui quod ille facere morte prohibitus est, 
perfecit Gallorumque iura diligenter composuit, referendum 
est. Unde igitur populorum, quos Caesar vel Augustus civi- 
tate donarat, cognitio petenda est? Ex Plinii, opinor, naturali 
historia, qui cum in reliquis provinciis enarrandis non suae 
aetatis rationes, sed Augusti vel M. Agrippae commentarios 
repetat, tum in Gallia Comata quicquid post Augustum erat 
institutum, aperte neglexit : siquidem Gcrmanias ille, quae tunc 
maximae ac potentissimae provinciae erant, prorsus silentio prae- 
terit eaque sola, quae ab Augusto facta esse constat, commemo- 
rat. Cf. supra p. 107. Is autem (libr. III, 17, 20) in Gallia Bel- 
gica et Lugdunensi quattuor nominat populos foederatos, 
Lingones, Remos, Aeduos, Carnutos, in Aquitania nullos ha- 
bet. Ili igitur sunt ipsi illi, quorum principes imperatorem 
Claudium adierunt ; nam nec alios ullos post Augustum foede- 
ratos fieri potuisse diximus et Lingonum Remorumque foedera 
imperante Vespasiano commemorantur ab Tacito Hist. IV, 67, 
qui si tamdiu in vetere foedere manserunt, certe ne Aedui 
quidem et C-arnuti ius suum mutarunt: id quod eo minus 
statui poterit, quod foederati, si ad aliud ius transferrentur, 
civitatem Romanam accipere solebant, qua de re supra p. 316 in 
commentario de tabulis Hispanicis disputavimus, Aeduos au- 
tem et Carnutos Claudii aetate non omnes civitate usos esse 
ipse Tacitus, qui primores ab plebe distinguat, significat. 

Veruntamen civitatis Romanae, quam Tacitus cum foe- 
dere coniungit, alia longe erat vis ac natura. Ea non modo 
populis universis, verum etiam passim singulis hominibus da- 

batur rectissimcque primoribus ita donata esse dicitur, ut plebs 
ea careret. Vetus enim Romanorum consuetudo erat, ut eo- 
rum quos subegissent populorum principibus, quo maiorem 
reipublicae Romanae amorem iniicerent, civitatem impertirent. 
Hinc natum est illud, quod olim Campanorum principibus ci- 
vitatem dederant, hinc, quod in Latinis oppidis quicunque 
magistratum gesserant, cives Romani fiebant, hinc denique, 
quod qui reges quibusdam populis imponebantur, fere civitate 
donati et cum re Romana coniungebantur et coercebantur, qua 
de re pauca collegit Marin. Act. frat. Arv. p. 725. Germano- 
rum autem et Gallorum populi cura ad imperium Romanum 
accederent, non saepe regibus parebant, plerique cum multis 
dissensionibus domesticis ita erant liberi, ut tamen in potestate 
nobilium ac principurn essent, quibus Caesar et Augustus ipso 
illo, quo provinciae formam constituerunt, tempore civitatem Ro- 
manam tribuerunt. Hinc extitit ingens numerus Iuliorum, qui 
primo p. Chr. saeculo in Gallis et Germanis commemorantur, nec 
fere quisquam nobilis aut Gallus aut Germanus nominatur, 
quem non eo nomine usum atque ab alterutro illorum impe- 
ratorum civitate donatum esse aut certum aut probabile sit. 
Cf. quae ea de re in comment. epigraph. I p. 441 significa- 
vimus. Exemplo sunt, quorum mentio apud Tacitum fit. Ve- 
lut Ann. III, 40 sic ait: Eodem anno Galliarum civitates ob 
magnitudinem aeris alieni rebellionem coeptavere , cuius extimu- 
lator acerrimus inter Treveros Julius Florus, apud Aeduos Julius 
Sacrovir. Nobilitas ambobus et maiorum bona facta eoque Ro- 
mana olim civitas data, cum id rarum nec nisi virtuti pretium 
esset. En duo principes, alter ex libero populo Treverorum, 
alter ex foederato Aeduorum , quorum familiae ab Caesare 
vel Augusto civitatem Romanam habebant. Item Iulius In- 
dus ex Treveris (Tac. Ann. III, 42) nonne in eadem causa 
fuit? Nec minus certe fuerunt Iulius Africanus e Santonis 
(Tac. Ann. VI, 7), Iulius Alpinus, princeps Helvetiorum (Tac. 
Hist. I, 68), Iulius Atticus speculator (Tac. Hist. I, 35), sed 
certe barbara origine nec ignobilis (Plut. Galb. 26), Iulius 
Auspex e primoribus Remorum (Tac. Hist. IV, 69), Iulius 
Briganticus, princeps Batavorum (Tac. Hist. IV, 70), Iulius 

Calenus, tribunus militum, sed Aeduus (Tac. Hist. III, 35), 
Iulius Maximus e Batavis (Tac. Hist. IV, 33), Iulius Paulus 
ex stirpe regia Batavorum (Tac. Hist. IV, 13), Iulius Sabinus, 
Lingonum princeps (Tac. Hist. IV, 55), Iulius Tutor ex Tre- 
veris (Tac. ibid.), Iulius denique Vindex ex Aquitanis (Dio 
LXI1I, 22) ipsuuique Iulium Civilem, qui imperante Vespa- 
siano ingentem Batavorum seditionem excitavit, quia regia 
stirpe erat cognatosque lulios habebat, ab Augusto donatam 
civitatem habuisse nec recte uno loco ab Tacito Hist. IV, 13 
Claudium appellari existimo. Multos autem etiam alios Gal- 
lorum principes ab eodem Augusto vel propter nobilitatem vel 
propter virtutem civitate donatos, in Iuliis illis, quorum inter 
milites Romanos mentio fit, latere censeo; nam militia princi- 
pibus bellicosis et maxime placere debuit et ostentandae vir- 
tutis praemiorumque assequendorum optimam occasionem prae- 
bebat. Nec modo Gallorum, verum etiam Germanorum, qui 
nondum in provinciae formam redacti erant, principes civitate 
Romana donabantur, veluti Arminius, Germaniae liberator, 
quem Veli. II, 11S ait, cum popularium suorum cohortes in 
exercitu Romano duceret, civitatem esse assecutum. Nec mi- 
nus frater eius Flavus, socer Segestes aliique propinqui no- 
biles, qui apud suos multum valere viderentur, idem praemium 
acceperant. Eorum omnium nomen ex consuetudine Romana 
erat Iulius, praenomen, quod eam ipsam ob causam quia omnium 
commune est, fere tacetur nec commemorari inveni nisi in 
Vindice, Gaius. Populorum quidem, quorum principes civi- 
tate donabantur, nullum observatur discrimen, ut ex foederatis 
et ex liberis et ex stipendiariis et ex iis denique, qui nondum 
subiecti erant, pariter cives Romanos factos esse videamus. 
Quare illorum quattuor foederatorum, quos diximus, populo- 
rum principes eam tantum ob causam existimamus prae reli- 
quis adisse imperatorem Claudium, quod cum populi sui Gal- 
lorum essent honoratissimi optimoque iure uterentur (nullus 
enim in Gallia Comata erat Latinitate, nullus civitate Romana 
praeditus praeter colonias), facillime se quod petebant, asse- 
cuturos esse putabant. 

Iam hi principes quid petebant? Ius adipiscendorum in 
urbe honorum Tacitus appellat, i. e. ut Romae quaesturam, 
aedilitatem, praeturam , consulatum petere itaque ad imperia, 
ad provinciarum administrationes, ad triumphos quique alii 
summi sunt in republica honores, pervenire liceret, maxime 
autem, quoniam illa per rei ipsius naturam non multis possunt 
contingere, ut qui censu sufficerent, in senatum reciperentur. 
Id enim ipse Tacitus significat, primum in senatu supplendo 
totam petitionem ortam esse narrans, tum de senatu urbi Ro- 
mae suppeditando et de Venetis Insubribusque in curiam ad- 
missis et de senatoribus ex Latio et multa omnino similiter 
dicens, ut, quoniam etiam senatoria dignitas quodammodo pro 
honore est, breviter ius honorum appellare possimus. Equester 
igitur dignitas principibus illis patebat, quemadmodum ipsi 
Arminio eam datam esse Velleius 1. 1. scribit, patebant pro- 
curationes omniaque praefectorum munera, quae imperator 
non modo liberis, verum nonnunquam etiam libertinis homini- 
bus deferebat: soli illi honores curules senatusque non pate- 
bant. Idque illustri exemplo, quod Tacitus commemorat, de- 
monstratur. Is enim Cn. Iulium Agricolam illum, qui socer 
eius erat, ex Foroiuliensium colonia ortum fuisse scribit atque 
avum eius utrumque equestri dignitate procuratoremque Cae- 
saris fuisse: patrem Iulium Graecinum, cum senatorii ordinis 
esset atque eloquentia excelleret, ab C. Caligula esse occisum. 
Quodsi Agricolae genus ab remotiore aetate vel equestri dignitate, 
praestitisset atque, si non honoribus, antiquitate commendaretur, 
certe Tacitus, ut soceri sui gloriam extolleret, narrasset: nunc 
eum intelligemus de Agricolae maioribus, qui ultra avum essent, 
vel nihil vel ea quae nollet, tradere potuisse. Quare cum 
avus Augusti fere aetate vixerit, probabile est eum, cum co- 
lonia Forum Iulium conderetur (cf. Comment. epigraph. I 
p. 315), ex Gallis popularibus esse ascitum, civitate donatum 
appellatumque C. Iulium, tum industria ad procurationes per- 
venisse. Pater autem Graecinus quoniam avus iam tantum 
adeptus erat, quamvis Foroiuliensium colonia iure honorum 
careret, singillntim ab Tiberio in senatum allectus est faci- 
lemque Agricolae filio summorum honorum cursum reliquit. 

Sed, ut a iure ad homines, qui eo utebantur, perveniamus, 
nonne novum prorsus est, fuisse Claudii aetate multos cives 
Romanos, qui non plenam civitatem haberent, maxiinaque eius 
parte carerent? Quis alius veterum scriptorum de eadem re 
tradidit? Quis hodie virorum doctorum de hac minore quasi 
civitate ita disputavit, ut, quomodo orta sit, quatenus perti- 
nuerit, qua antiquitatis similitudine illustretur, explicarit? 
Operae igitur pretium est, hunc locum, qui et veterum aucto- 
rum inopia obscurior et nostra negligentia prope relictus sit, 
diligentiore cuia persequi. Qua in quaestione primum hoc 
examinandum esse putamus, ut Claudii aetate qui populi vel 
quae urbes hac civitate Romana, cui ius honorum deesset, 
usi sint, videamus. Ac significat aliquid Tacitus, cum eos 
qui Gallis adversarentur, asseverasse ait, non adeo aegram 
esse Italiam , ut senatum suppeditare urbi suae nequiret. Italia 
igitur optimam illam civitatem, qua honorum ius continebatur, 
habebat et quidem tota, si a gentibus illis barbaris, quae in 
Alpibus habitabant, discedamus, cf. supra p. 39. Nam iidem 
illi Ve netos et Insubres curiam irrupisse clamitabant, quarum 
gentium regione quae extremae Italiae partes existimantur, 
constant. Ipse autem Claudius in oratione sua II, 5 quaerit, 
an Italicus senator potior sit quam provincialis, unde et in 
Italia omnes, qui civitatem Romanam haberent, et in provin- 
ciis inultos honorum iure usos esse colligemus. Quamquam 
haec provinciarum ratio sane obscura est incertamque inter- 
pretationem habet, quod Tacitus ex Claudii oratione refert: 
Num poenitet Balbos ex Hispania nec minus insignes viros e 
Gallia- Narbonensi transivisse? Unde si quo tempore Balbi in 
senatum Romanum pervenerunt, eodem Hispaniam vel qui in 
Hispania cives Romani essent, iure honorum donatos esse col- 
ligeremus, certe magnopere falleremur. Hoc enim quomodo 
intelligendum sit, docet ipse Claudius II, 9: Ornatissima ecce 
colonia valentissimaque Viennensium quam longo iam tempore 
senatores huic eurine confert! ut dirum nomen latronis taceam, 
et odi illud palaestricum prodigium, quod ante in domum con- 
sulatum intulit, quam colonia sua solidum civitatis Romanae 
beneficium consecuta est. Quae inter se videntur pugnare; 

nam et ex longo tempore ait ab Viennensibus senatores Ro- 
manos exhiberi et Viennam solidum civitatis Romanae bene- 
ficium paulo ante esse consecutam, cui si quid ad optimam 
civitatem deerat, certe nihil potest intelligi, nisi ipsum hoc, 
de quo agitur, honorum ius. Latronem autem et palaestricum 
prodigium, cuius nomen imperator silentio praetereundum esse 
ait, interpretes recte statuunt videri esse Valerium Asiaticum, 
cuius casum Tacitus Ann. XI init, et Dio LX, ‘27 narrant. 
Eum Viennae natum fuisse multisque ac validis propinquitati- 
bus plurimum in Gallia potuisse ipse Tacitus narrat, explicans 
etiam, cur palaestricum prodigium vocetur: esse enim ei mol- 
litiem corporis ab accusatoribus exprobratam. Iam iterum 
eum consulem fuisse Kal. Inn. anni 46 constat, primum fuisse 
probabile est extremis annis Tiberii. Etenim anno 41, cum 
Caligula occideretur, consularis fuisse traditur ab Dione LIX 
extr. et Ios. Antiq. XIX, 1, 20 et tanta auctoritate consularis, 
ut imperium ipse petere posse videretur (Ios. ibid. 4, 3). Sub 
Caligula autem qui cos. fuerunt, fere noti eunt neque, si tunc 
consulatum adeptus esset, tanta esse potuit auctoritate; at 
Tiberius si evexit, et dignitas intelligitur et locus, quo cos. 
fuerit, facile reperitur. Veruntamen quocunque anno cos. pri- 
mum fuit, hoc aperte ait Claudius Viennam tunc iure hono- 
rum nondum esse usam. Quomodo igitur factum est, ut 
quamvis reliqui Viennenses iure honorum carerent, tamen 
Valerius Asiaticus in senatum atque ad honores perveniret? 
Beneficio, opinor, Tiberii, de quo ipse Claudius patruus Ti- 
berius , inquit, Caesar otrmem florem ubique coloniarum ac muni- 
cipiorum hostorum scilicet virorum et locupletium ist hac curia 
esse voluit, i. e. qui ubique in coloniis et municipiis, quae 
duo oppidorum genera civitatem Romanam habebant, divitiis 
excellerent, singillatim in senatum Romanum allegit. Neque 
dubium esse poterat, quin imperator pro censoria, qua per- 
petuo utebatur, potestate, ut ius trium liberum, ut ingenuita- 
tem, ut civitatem donat, ita iis, qui iure honorum carerent, 
senatum tamen aperire honoresque impertire posset. Confe- 
rendum autem cum hoc Valerii, de quo constat, exemplo erit 
illud Iulii Graecini, quod supra de probabilitate expositum 

est. Duplex igitur ratio erat in senatum Romanum perveniendi, 
una simplex ac facilis, si quis ex civitate, quae ius honorum 
haberet, oriundus censu sufficeret, altera longe difficilior, quae 
tota ex imperatorum beneficio penderet, si quis propter ori- 
ginem iure honorum careret. 

Viennenses autem reliqui vel colonia Viennensis quando 
ius honorum accepit? Num ab Claudio ipso? Id non vide- 
tur esse veri simile; nam et commemorasset in oratione sua, 
si quid ante in eodem genere constituisset, nec antequam cen- 
surae honorem recepit, quicquam de supplendo senatu videtur 
egisse. Quodsi a Claudio non acceperunt, relinquitur Cali- 
gula; nam Tiberium extremis annis nihil tale, quod novum 
esset, instituisse arbitror, nec Tacitus, qui totam eius vitam 
describit, etsi unius hominis singulare beneficium facile ta- 
cere potuit, quod ad nobilem coloniam vel ad provinciam per- 
tineret, praetermittere debebat. Caligulam autem, cum ex 
Britannica expeditione reverteretur, aliquamdiu in Gallia com- 
moratum esse scimus et compluria de civitate ac senatu sup- 
plendo constituisse paulo infra demonstrabimus. Quodsi Vienna 
postquam Augusto et Tiberio imperantibus iure honorum ca- 
ruit, Caligulae demum beneficio optimam civitatem Romanam 
accepit, quid de reliquis Narbonensis provinciae coloniis exi- 
stimabimus? Earum nullam videmus postea meliore iure usam 
esse quam Viennensem, quae etsi externa erat origine (nam 
principes Allobrogum ibi maxime in colonorum numerum 
ascriptos esse docuimus in comment. epigraph. I p. 370), ta- 
men iure Italico usa est, quod ceterarum nulla habebat, ut si 
ipsa usque ad Caligulam iure honorum caruit, ceteras non 
minus caruisse probabile sit. Quamquam quo tempore tandem 
ipsa accepit, eodem reliquas eiusdem provinciae colonias acce- 
pisse arbitror. Etenim anno 49 Tacitus Annal. XII, 23 Gal- 
liae Narbonensi ob egregiam in patres reverentiam datum esse 
scribit, ut senatoribus eius provinciae non exquisita principis 
sententia iure quo Sicilia haberetur, res suas invisere liceret ; 
quod, si una tantum, quae propter incolarum, nobilitatem prae- 
cipuo iure uteretux-, colonia senatores Romam misisset, quo- 
modo decerni poterat? Plures certe colonias eodem honore 

esse oportebat, nec modo colonias aut municipia, sed etiam 
eos cives Romanos, qui in oppidis Latinis aut stipendiariis 
essent. Neque enim si Claudius Aeduorum principibus, qui 
ex foederato illo quidem, sed barbaro populo erant, hoc ius 
negandum non esse putabat, in provincia pacatissima et du- 
dum subacta et Italiae moribus simillima non idem omnibus 
concessum esse oportebat. Idque significat ipse Claudius, cum 
ait II, 27 solum ipsum ultra fines provinciae Narbonensis sena- 
tores Romam mittere, in quo hoc inest, totius provinciae Nar- 
bonensis quasi solum iure honorum uti. Quamquam haec non 
ita disputamus, ut omnes Narbonensis incolas cives Romanos 
fuisse existimemus; neque enim id ad ius honorum fluendum 
opus erat aut probabile est, de uno hoc, quod explicamus, 
iure dicimus. Sed etiam ultra Narbonensem provinciam id 
pertinebat; nam loco, qui modo citatus est, Claudius sic per- 
git: quando ex Lugduno habere nos nostri ordinis viros non 
poenitet. Habebant igitur quo tempore Galliae Comatae prin- 
cipes imperatorem adierunt, ius honorum Lugdunenses, non 
unus aut alter, qui singulare hoc beneficium impetrasse vide- 
rentur, sed vulgo atque ita ut omnium esset commune ipsoque 
in solo inhaereret. Neque ea res per se ipsa est veri dissi- 
milis. Nam si Viennenses, quorum peregrina ac prope hosti- 
lis erat origo, ut diximus, ad honores admittebantur, numquid 
Lugdunenses prohibitos esse censemus, qui, id quod illis tem- 
poribus rarum erat, militibus vere Romanis deductis consta- 
bant, qui cum in terra barbara collocarentur, non videntur 
ullo iure, quo antea usi erant, esse privati. Cf. Connnent. 
epigraph. I p. ??(J sq. Ideoque Lugdunum prae omnibus Gal- 
liae civitatibus semper maximam imperatorum caritatem habe- 
bat, sedes ac domicilium, si quos in Gallia versari oporteret, 
eligebatur, nullo non genere benevolentiae ornabatur. Eodern- 
que deducimur ea quam paulo post exponemus opinione de 
iure Italico, quod Lugdunenses ab initio coloniae habuisse 
arbitramur. Sed praeter hos Lugdunenses nulla erat in Gallia 
Comata civitas, nullus populus, in quo qui essent cives Ro- 
mani, ius honorum haberent eo quidem tempore, quo Claudius 
hanc quae extat orationem habuit, idque imperator haud dubie 

significat, cum propagati extra Narbonensem iuris honorum 
unum hoc exemplum nominat; quodsi plura fuissent, et minor 
omnino in senatu dubitatio existere debuit et tanta imperatoris 
argumentorum auctoritas, quantam silere non posset. 

De reliquis autem provinciis quid statuemus? Earum 
Italiae et situ et iure proxima est Sicilia, cuius condicio qualis 
sub imperatoribus fuerit magnopere dolendum est prorsus esse 
obscurum. Cui quod dictator Caesar tribuere voluerat, ius 
Latii, non esse ab Augusto conservatum ostendit Plinius se- 
paratim Latina oppida et stipendiaria enumerans. Sed cum 
civitas liberaliter paulatim extra Italiam propagaretur, dubium 
non est, quin imprimis Siciliae ratio sit habita. Hoc autem, 
de quo disputamus, honorum ius iis civibus Romanis, qui ex 
Sicilia oriundi essent, non multo post Augustum concessum 
esse intelligimus. Etenim Dio LII, 42 de senatus recensione, 
quam Augustus instituit, referens vetitos esse scribit senatores 
Italia excedere iniussu imperatoris, tum sic pergit: xat toutq 
xai Ssupo dst tpoXaoosTat. UXr ( v oti 8; te ttjv 2ixeXtav xai 
£c Ti)v TaXartav tt^v uspi Nappmva rje3ap.<5oe aXXoas pooXeorjJ 
aito8r/|Ar ( oai IJesuv. Quae qui accurate interpretabitur, Augusti 
tempore Siciliam nondum senatoribus permissam esse videbit, 
at patuisse anno 49, cum Narbonensis provincia adiiceretur, 
Tacitus eo, qui supra citatus est, loco narrat. Uter igitur 
Siciliam admisit, Tiberius an Caligula? Nam nec Claudium 
existimo propter eam causam, quam ante attuli, nec Augustum 
sua ipsum instituta mutasse probabile est. Neque de Tiberio 
credo, qui si quicquam eiusmodi fecisset, commemoraretur a 
Tacito. Relinquitur Caligula, qui idem, cum peregrinationes 
in Siciliam permitteret, ipsos Siculos ab senatu prohibere vix 
poterat. Scio equidem liberae peregrinationis potestatem et 
ius honorum non esse necessario inter se coniuncta neque esse 
ostendit Dio, qui hoc vel sublato vel omnibus civibus imper- 
tito illam tamen iisdem Siciliae et Narbonensis finibus circum- 
scriptam fuisse refert : sed sunt tamen certe illa inter se affinia 
nec si imperatores etiam postea reliquis provinciis interdixerunt 
senatoribus propter eam causam, quod et suae et publicae 
securitatis gratia nisi quae prorsus pacata essent, ab iis obiri 

nollent (sic enim narrat Dio), non rectissime fieri potuit, ut 
origo interdicendi eo oreretur, quod ex quibus provinciis fieri 
senatores non liceret, eo ne proficisci quidem oportere iudica- 
bant. Constat autem Caligulam liberalem fuisse in omnibus 
honoribus impertiendis; nam et Dio LIX, 9 eum narrat cum 
ordinem equestrem ex toto imperio atque etiam ex provinciis (sc 
airaoj)? xai tr ( j e£a> ap yr ( j) suppleret, opulentissimos allegisse 
nonnullisque eorum, quamvis nondum honores gessissent, per- i 
misisse, ut in spem senatus veste senatoria uterentur, et Philo 
leg. ad. Gai. p. 1032 universos populos civitate Romana do- 
nasse. Nonne igitur senatum ex provinciis supplevit? Quod 
si fecit, Siciliae imprimis ratio habenda erat ac tum videtur 
esse institutum, quod pro exemplo quodam Claudius secu- 
tus est. 

Hoc loco facere non possumus, ut coniecturam, quae no- 
bis cum in hoc argumento versaremur, saepius oblata est, 
reticeamus. Etenim Augusto imperante cum respublica com- 
posita esset, universam Italiam, si quidem a paucis gentibus 
prope barbaris, quarum ratio negligi debuit, recedamus, non 
modo ad civitatem Romanam , verum ad honores admissam 
esse, ex provinciis autem nullam universam civitate praeditam 
fuisse et quae in iis civitate uterentur oppida, honorum tamen 
iure caruisse intelleximus. Quare nonne ius honorum pro- 
prium erat Italiae, ut recte ius Italiae sive ius Italicum ap- 
pellaretur? Iam notum est ius Italicum, quod Antoninorum 
aetate saepius a iureconsultis Romanis commemoratur: cuius 
vim ac naturam cum explicaremus in comment. epigraph. I 
p. 482, duas maxime partes fuisse ostendimus, immunitatem 
et libertatem. Adiicere nunc solent viri docti de dominio ex 
iure Quiritium aliaque quaedam minora, quae non tam iure 
quam consuetudine aliter in Italia, aliter in provinciis consti- 
tuebantur. Ad haec nonne addendum est hoc de quo dispu- 
tamus ius honorum? Videatur sane; proprium certe Italiae 
fuisse diximus et quidem eo ipso tempore, quo ius Italicum 
natum est. Nam si verum est, quod non sine probabilitatis 
aliqua specie coniecimus, iuris Italici, cuius neque in libertate 
ulla mentio fiat et apud Plinium in naturali historia Augusti 

instituta referentem non dubia vestigia reperiantur, auctorem 
esse Augustum originemque fuisse hanc, ut colonis Italicis, 
qui extra Italiam deducerentur, primum daretur, item illud 
intelligemus, si qui cives Romani, qui ius honorum antiquitus 
haberent, in provinciis collocarentur, iis id non potuisse eripi, 
praesertim cum ad dignitatem fere, ad utilitatem quidem longe 
minus quam immunitas, quam concessam esse constat, perti- 
neret. Quare Philippensibus et Cassandrensibus et Diensibus 
et nonnullis aliis coloniis, in quas coloni ex Italia deducti sunt, 
ab ipso initio cum immunitate et libertate hoc quoque honorum 
ius vel impertitum vel relictum esse arbitramur, item Lugdu- 
nensibus, quos origine vere Romana fuisse diximus; Viennen- 
ses quidem, qui extrinsecus ad civitatem Romanam pervene- 
rant, postea eo donatos esse vidimus. Quamquam ex iis, quae 
disputavimus, eam huius iuris naturum fuisse apparet, ut non 
necessario cum immunitate ac libertate coniungeretur; certe 
enim imperatores cum Galliae Narbonensi , cum Aeduorum 
principibus, cum reliquis deinceps provincialibus hominibus 
honorum cursum patefacerent, neque aerarium neque fiscum 
damno affici voluerunt ; sed ita erat comparatum, ut quae ur- 
bes iuris Italici essent, eaedem ius honorum haberent, sed non, 
quae honorum ius, eaedem immunitatem ac libertatem. Atque 
Augusti quidem aetate, cum nec onera publica nimis molesta 
essent et senatoria dignitas magna esse videretur, haud scio 
an fieri potuerit, ut qui carentes immunitate et libertate hono- 
rum tamen ius haberent, Italiae ius habere dicerentur. Sic 
explico quod Plinius nat. hist. III, '25 in Hispania Accitanis 
et Libisosanis, quos neque immunes neque liberos fuisse com- 
perimus, ius Italiae tribuit et quod III, 139 Liburnorum quo- 
rundum ius Italicum commemorat : utroque loco hoc honorum 
ius tunc Italiae proprium latere existimo. Postea quidem pro- 
pagato per totum imperium iure honorum haec pars iuris Italici 
periit, neque praetermitti eam ab iureconsultis mirari debemus. 
* Sed haec de iure Italico coniectura est (neque enim dis- 
simulamus neque quod rebus demonstrari non potest, verbis 
confirmamus), quam ideo viris doctis proponendam esse puta- 
vimus, ut diligentius eam examinent ac num forte aliis argu- 

mentis aut auctoribus comprobetur, quaerant: illud autem 
constat, hoc, quod in oratione Claudii et ab Tacito commemo- 
ratur, ius honorum Augusti aetate Italiae finibus ita esse coer- 
citum, ut ad paucas quasdam colonias ex Italia propagatas 
pertineret, tum a Caligula Siciliae et Narbonensi Galliae, de- 
nique ab Claudio Aeduorum principibus esse concessum. Ete- 
nim postquam imperatoris orationem retulit, sic scribit Taci- 
tus: Orationem principis secuto patrum consulto primi Aedui 
senatorum in urbe ius adepti sunt. Datum id foederi antiquo 
et quia soli Gallorum fraternitatis nomen cum populo /tomano 
usurpant. Quae verba nescio quo pacto interpretum ingenia 
vexarunt nec satis recte nunc videntur explicari. Nam Lipsius 
quidem cum in Taciti editione nihil addat, ad Senecam de 
benef. VI, 19 Galliae Comatae plenam civitatem cum iure suf- 
fragii tunc datam esse existimat, et universam Galliam Co- 
matam perperam nominans et civitatem commemorans, cum 
de quattuor tantum populis et de iure honorum agatur. Alius 
dupliciter Tacitum intelligi posse ait: aut enim hoc eum di- 
cere, tunc quidem ius honorum tantum Aeduorum primores 
adeptos esse , non reliquos Galliae Comatae principes : his 
postea aliquando idem ius obtigisse; aut hoc, omnes Galliae 
Comatae primores quod ius honorum expetissent, esse conse- 
cutos, sed primos ex iis Aeduos nominatos. Equidem alteram 
hanc rationem parum rectam esse intelligo. Quantulum enim 
erat, si primi enumerarentur Aedui! Nec si omnes qui peti- 
erant, eodem tempore et uno senatusconsulto ius honorum 
consecuti essent, ordinem quo consecuti essent, servari quic- 
quam referebat. Falluntur autem omnino, quod Claudium 
oratione quam in senatu recitavit, hoc egisse . statuunt, ut omni- 
bus, qui imperatorem adierant, honores senatusque patefierent. 
Immo cum reliqui senatores neminem ex populis devictis ad- 
mittere vellent seque iis, qui quondam nominis Komani hostes 
fuissent, exaequari indignarentur, ille in senatu morem Ro- 
manum recipiendorum in civitatem hostium, quo respublica 
crevisset, exposuit paulatimque, ut olim, omnibus, non tantum iis 
qui tunc petissent, senatum aperiendum esse docuit. Nihil ille 
prorsus aut de omnium Gallicorum jjopulorum aut de foede- 

ratorum principibus dixit, ut contra principis orationem sena- 
tus. cum solos Aeduos in senatum vocaret, decrerit, sed omnes 
ita admitti posse demonstravit, ut certe merita animumque 
cuiusque in rempublicam spectanda esse censeret. Senatus 
igitur consultum in hanc fere sententiam factum esse arbitra- 
mur, ut, quoniam antiqua populi Romani consuetudo fuisset, 
omnes paulatim populos ad civitatis honorumque communionem 
admittere, Aedui, qui vetustissima amicitia coniuneti essent, 
ad honores rite petendos admitterentur ; - cetex - is si foederis 
fidem servassent, eadem fortasse spes facta. Atque hoc ita 
solita iudicii elegantia intellexit I. A. Ernestius; nam quod 
quidam recentissimi editores cum pravo acumine distinxerunt, 
ius honorum ipsum omnibus principibus, qui petierant, datum, 
sed primos Aeduos vere esse ad honores admissos, refutari 
non opus est. Nec vero negarim postea Lingonum quoque, 
Remorum, Carnutorum principibus idem ius datum esse, sed 
datum est aliis Sconsultis, de quibus cum semel quid sequi 
oporteret constitutum esset, dubitari non poterat. Sed perse- 
qui haec no incertis quidem vestigiis licet: adeo historiae Ro- 
manae auctores et ipsius civitatis et huius iuris propagationem 
silentio tegunt, nec singula senatorum ex provinciis oriundo- 
rum exempla colligere quicquam attinet, propterca quod in iis, 
quorum patria iure honorum careret, beneficium tamen impe- 
ratoris singulare intercedere potuisse Valerii Asiatici exem- 
plum, quod supra expositum est, ostendit. Quare etiamsi 
imperatorem Traianum ipsum constat fuisse Hispanum patrem- 
que eius non modo consulatum triumphique insignia accepisse, 
verum etiam in patriciorum numerum ab Vespasiano esse 
ascitum, et Hadriani avum Marullinum, item Hispanum, scimus 
ex familia sua primum populi Romani senatorem fuisse (Spart. 
Hadr. init.), tamen vix inde tuto colligere licebit, Neronis vel 
Claudii aetate universae Hispaniae vel certe Traiani patriae 
Italicae ius honorum esse datum. Quamquam probabile sane 
est, postquam Narbonensis Gallia optimam civitatem Romanam 
est adepta, ne Hispaniam quidem ac maxime Baeticam, quae 
semper cultu ac moribus Italiae proxima habita est, diu iure 
honorum caruisse : quod si Nero non dedit, qui superbiae Ro- 

manae erat retinentior, propagari certe coeptum est, ex quo 
Vespasianus quique ei successerunt imperatores ipsam civita- 
tem liberalius peregrinis populis impertiendam esse intellexe- 
runt. Quo de genere quaedam supra, ubi de iure Baeticarum 
civitatum disputavimus, exposita sunt. Sed ultra haec perse- 
qui non magis placet quam quo tempore Africae et Graeciae 
et Asiae et barbararum nationum civitates ad senatum hono- 
resque admissae sint ostendere. Illud quidem perspicimus 
exeunte saeculo p. Chr. altero cum M. Aurelius Antoninique 
imperarent, exaequatis inter se omnibus civibus Romanis nul- 
lum amplius fuisse ius honorum quorundam peculiare; nam 
iureconsulti, qui illa aetate scripserunt, nihil de eo commemo- 
rant Ulpianusque (Dig. I, 9, 11) sine ulla exceptione, quicun- 
que senator Romanus in aliqua civitate sit, eum muneribus 
municipalibus liberari docet. Effectum igitur tunc est, quod 
Dio LII, 19 Maecenatem facit Augusto, cum imperium capes- 
seret, suadentem xooc ts fsvvaioxaxotK xal xobc apiaxoos xo6{ ts 
jrXooouuxaxoo; avxsijdfafs, jat) povov £x xr,j 'IxaXiaf, olXXa xal 
irapa xfiiv oop | idymv xiiiv xe uxTjxocov iiriX£sa'fj.evoc, quod ille non 
Augusto praescripsit, sed omnibus imperatoribus propositum 
fuisse ait, ut civitate honoribusque cum omnibus communicatis 
unum ac firmum imperium efficerent. Ultimi autem omnium 
senatoriam dignitatem adepti videntur esse Alexandrini, quibus 
Caracallum demum, qui idem civitatem Romanam omnibus 
ingenuis impertivit, hoc ius tribuisse Dio LI, 1? scribit. 

Sed ipsum honorum ius, quod Claudio imperante Aeduo- 
rum principibus datum est, quale fuerit, pluribus consideran- 
dum est. Num uno illo continebatur, ut aditum senatus Ro- 
mani patefaceret? Videtur sane id indicare Tacitus, cum 
senatores illos, qui Gallis adversabantur, sic dicentes facit: 
/ ruerentur sane vocabulo civitatis, insignia patrum, decora ma- 
gistratuum ne vulgarent, qui si quid etiam aliud in eo fuisset, 
videntur afferre debuisse. Fuerit igitur hoc tale Claudio im- 
peratore, sed an ante eum maius fuerit ac plura comprehen- 
derit, magnopere quaeritur. Quare, ut ab Augusto et Claudio 
ad inferiorem imperatorum aetatem processimus, ita faciendum 
esse putamus, ut ad antiquiora tempora regrediamur, numquid 

ea vel de civitate Romana vel de aditu senatus Romani, quod 
huc pertinere videatur, doceant. Qua in quaestione dolendum 
est, quod Tacitus in Claudii oratione nihil quod nos adiuvet, 
affert : qui quoniam hoc demonstrare vult, in republica Romana 
qui armis victi in imperium pervenissent, paulatim ad omnia 
iura omnesque honores esse admissos, non unum hoc honorum 
ius quomodo propagatum ‘sit, persequitur, sed ipsam etiam 
civitatem victis populis impertitam commemorat. Ad illud 
pertinent quae habet haec: Seque enim ignoro lu/ios Alba, Co- 
runcanio/ Camerio, Porcio/ Tu/culo, et ne vetera /cruternur, 
Etruria Lucaniaque et omni Italia in /enatum accito/, ad civi- 
tatem Romanam, quae consequuntur: po/tremo ipsam ad Alpe/ 
promotam, ut non modo singuli viritim, /ed terrae, gentes ■ in 
nomen nostrum coalescerent. Tunc solida domi quies et adver- 
sus externa floruimus , cum Transpadani in civitatem recepti, 
cum specie deductarum per orbem terrae legionum additis pro- 
vincialium validissimis fesso imperio subventum est. Ex quibus 
quae de iure honorum sunt, nihil aut novi aut quod ad haec 
tempora pertineat, afferunt. Sed dictatorem Caesarem constat 
unum maxime de civitate Romana fecisse : Transpadanos enim 
omnes, i. e. eos Italiae incolas, qui lege Iuliu iisque quae con- 
secutae sunt legibus nondum cives facti erant (qua de re 
supra p. 30 diximus), in civitatem transtulit (Dio XLI, 3(3) 
vel transferre coepit. Nam quoniam Tacitus, quo tempore 
Transpadani reciperentur, solidam domi quietem fuisse ait, 
Augustum potius quam Caesarem dici existimo atque illum 
quod pater inchoaverat, consummasse. Hi autem Transpadani 
num optimam civitatem, qua ius honorum continebatur, acce- 
perunt? Videntur certe. Cum enim Caesar ideo inaxiine iis 
civitatem conciliaret, ut suam in republica potentiam augeret 
atque in senatu comitiisque certos haberet amicos, nisi ius 
honorum addidisset, quod maxime voluerat, non esset assecu- 
tus. Accedit, quod Augusto imperante, qui fere patris instituta 
exeeutus est, Transpadanos omnes in curiam admissos fuisse 
supra docuimus. Erat autem omnino Caesar in optimo civi- 
tatis genere donando liberalissimus eaque re Romanorum ani- 
mos non leviter commovit. Quare Suetonius Caes. c. 76 inter 

cetera eius dominationis documenta hoc affert: Civitate donatos 
et quosdam e semibarbaris Gallorum recepit in curiam, quem 
locum nisi qui cogitabit, si qui peregrini civitate donaren- 
tur, iis ius honorum tribui non censuevisse, intelligere non 
poterit. Nunc Caesarem videmus eo in morem Romanum pec- 
casse, quod cum alios, Graecos opinor et Hispanos, tum Gal- 
lorum principes, simul et cives Romanos et senatores fecit. 
Hinc illud Ciceronis dictum extitit, quod refertur ab Macrob. 
Satum. II, 3 et illa, quae Suetonius c. 80 narrat, de libello 
proposito, ne quis novo senatori curiam monstrare vellet, et 
carmen, quod vulgo de Gallis braccatis, qui latum clavum 
sumpsissent, canebatur. Cf. Dion. XLH, 51 et XLIII, ‘27 
et 47. Atque unus eiusmodi senator nominatur ab auctore 
bell. Afric. c. 28, Titius quidam, Hispanus natione, qui si no- 
men recte legitur, civitatem tamen ipsam iam ante Caesarem 
videtur esse consecutus. Singillatim igitur si quem vel divi- 
tiis vel virtute bellica insignem ex provincialibus animadver- 
tisset, ei pro potestate sibi legibus permissa senatoriam digni- 
tatem et honores tribuerat, universis civitatibus praeter Trans- 
padanos non tribuerat. Horum autem Transpadanorum (utor 
enim eo nomine ad regionem significandam) ante Caesarem 
duo fuerant genera, unum eorum, qui ex oppidis Latinis aut 
sociis erant, qui cum vel magistratibus gerendis vel nobilitate, 
divitiis, aliis virtutibus civitatem Romanam adepti essent, eo- 
dem iure esse debebant, quo qui ex veteribus coloniis Latinis 
ante legem Iuliam ad civitatem pervenerant, de quibus paulo 
post disputabimus. Alterum genus erat ex municipiis, quae 
lege Iulia facta erant, quos non minus quam reliqua munici- 
pia, quae ex coloniis Latinis vel aliis sociorum oppidis cis 
Padum extiteraut, optima civitate, ut ad honores et in senatum 
admitteremur, usos esse et ex iis quae diximus, probabile est 
et infra pluribus exponemus. Nunc hoc maxime agendum 
est, ut quae rationes ante legem Iuliam in Italia fuerint intel- 
ligamus, ex quibus et ipsum ius honorum quam naturam, quam 
vim habuerit, perspicietur et quod antiqua aetate ex necessi- 
tate prope ortum sit, cum incredibili constantia ad remota im- 
peratorum tempora conservatum esse apparebit. 

Iam ante legem luliam, si ab municipiis et coloniis vere 
Romanis interim discedamus, duo hominum vel civitatum ge- 
nera in Italia erant, unum earum, quae Latinitate utebantur 
nomenque Latinum efficiebant, alterum earum, quae aliis foe- 
deribus cum imperio Romano coniunctae communi sociorum 
nomine comprehendebantur. Utrorumque igitur ius quale erat? 
Non dicemus de connubio et commercio, quod utrum Latinis 
fuerit necne, magnopere viri docti dissentiunt, sed publicum 
tantum ius tractabimus, quo ut contineamur ius honorum, a 
quo disputatio nostra profecta est, suadet. Ac de Latinis qui- 
dem unam rem, quae ad eorum ius pertineat, exposuimus 
supra p. ‘291 in commentario de tabulis Hispanicis, ubi hoc 
iis datum esse docuimus, ut, si Romam urbem incolerent, in 
una iis tribu ante suffragia ab eo qui comitiis praeesset, sorte 
ducta suffragium ferre liceret. Carebant igitur non prorsus 
suffragii iure Latini, sed ita habebant, ut voluntas eorum 
cognosceretur, in republica nihil valerent; quare usus dicendi 
hic est, ut communiter Latini carere suffragio dicantur nec 
quisquam unquam veterum auctorum hoc quod unam tribum 
habebant, ita interpretatus est, ut iis ius suffragii tribueret. 
Quamquam quam prope civitatem fuerint apparet nec mirum 
videri debet boc, quod Livius XLI, 8 narrat. Etenim anno 
177 a. Chr. Latinorum querelas apud senatum Romanum com- 
memorans legem fuisse ait, ut, qui Latini stirpem ex se domi 
relinquerent, iis civitatem Romanam consequi liceret. Nimirum 
ex coloniis Latinis (nam eae fere solae tunc ex nomine Latino 
nondum in civitatem Romanam transierant) plurimi Romam 
migrabant et quoniam lex dabat, ut si filium ad sortem colen- 
dam oneraque coloniae ferenda domi reliquissent, cum varia 
fraude et populi Romani, cui cives, quos legibus esse non 
liceret, obtruderent, et coloniarum, quibus colonos subtraherent, 
efficiebant, ut in urbe censi tribum acciperent itaque in civi- 
tatem Romanam ipsam irreperent. 

In quo primum minuendus est error, qui nuper induci 
coeptus est, non Latinorum illud ius proprium fuisse, sed 
omnium sociorum Italicorum commune. Quod quis potest cre- 
dere? Maximum enim hoc, opinor, ius erat Latinorum, quo 

nihil magis efficiebat, ut proximi civitatem Romanam esse vi- 
derentur: hoc contenti, etsi omnes civitatem potentiamque in 
republica concupiscebant, nunquam tamen ad arma descende- 
runt, nunquam ab imperio desciverunt. Atque Latinis quidem 
quomodo tantum dari potuerit, intelligitur. Etenim si iis, qui 
domicilium in colonia sua retinerent nec Romae per censum 
in tribus pervenissent, tamen in urbe commorantibus una tri- 
bus, in qua suffragium ferrent, aperiebatur, consentaneum erat, 
ut, si relicta colonia translatisque omnibus opibus in urbe 
consedissent, ipsa optima civitas pateret: cum reliquis autem 
sociis ullam omnino suffragiorum partem communicatam esse 
nec legimus usquam nec, si municipii Malacitani, ad cuius 
comitia peregrini nullo modo admittebantur, similitudinem se- 
quamur, probabile est. Quibus cum illa suffragiorum quaedam 
quasi communio occlusa esset, quomodo hunc facillimum adi- 
tum, quo omnia subito civitatis Romanae iura impertiebantur, 
patuisse putabimus? Nec certe, si olim Italicis sociis, quorum 
foedera varia, partimque certe minime aequa erant, tantum daba- 
tur, postquam saepe aequissimis foederibus imperium Romanum 
extra Italiam propagatum est, his provinciarum sociis non idem 
tribui debuit necessarioque eo deveniemus, ut partem aliquam 
suffragiorum cum omnibus sociis communicatam esse statuamus, 
id quod non tantum cum omni scriptorum auctoritate, verum etiam 
cum ipso more Romano videtur pugnare. Nec vero illa opinio ni- 
titur nisi prava Livii interpretatione. Apud quem quae sunt: Mo- 
verunt senatum et legationes socium Latini namini s, ita explicant, ut 
non modo Latinos, verum etiam reliquos socios ad senatum adisse 
existiment, eique opinioni ut patrocinentur, afferunt hoc, quod 
post Latinorum, qui Romam migrarant, iniuriam commemo- 
rantur a Livio Samnitium Pelignorumque querelae, qui quat- 
tuor milia familiarum ab se Fregellas, i. e. in coloniam Lati- 
nam, transisse dixerunt. Quasi vero, cum Latinos solos 
nominasset, tamquam supplementi loco Livius reliquorum so- 
ciorum similes querelas commemorare non potuerit ac necesse 
sit, cum sociorum iniuriam ita adiungat : Fregellas quoque milia 
quattuor familiarum transisse ab se Samnites Felignique quere- 
bantur , eos etiam ab initio narrationis, quo totum rei quasi genus 

explicat, nomine comprehendat. Ipsa adeo haec de Samnitibus 
Pelignisque narratio nobis quidem aliter videtur docere. Nam si 
iis, ut reliquis sociis, eadem facilitate qua Latinis licuisset Romam 
migrando civitatem Romanam adipisci, cur non qui sua oppida 
relinquere vellent, Romam potius quam Fregellas transierunt ? 
At id cum nullo modo liceret, interim in coloniam Latinam 
migrando melius ius consequi studebant. Quare cum illa, quae 
de Samnitibus Pelignisque sunt, quasi parenthesis locum ob- 
tinere videantur, necessario paulo post legemus: Lex sociis 
nominis Latini, qui stirpem ex sese domi reliquerant, dabat, 
itemque c. 9, ubi nova lex iniuriae tollendae causa lata com- 
memoratur: Qui socii nominis Latini ipsi maioresque eorum M. 
Claudio 7’. Quinctio censoribus postve apud socios nominis La 
tini censi essent, ut omnes in suam quisque civitatem ante Ca- 
lendas Novembris redirent , non sociis ac nominis Latinis et qui 
socii ac nominis Latini , quod edi solet. De Samnitibus Peli- 
gnisque quid senatus decrerit, Livius non narrat neque id opus 
erat. Nam dispar erat causa Latinorum et ceterorum socio- 
rum. Illi, qui ad civitatem pervenisse viderentur, nisi lege 
lata in colonias remitti non poterant, eamque legem afferri 
oportebat; horum qui in colonias Latinas transierant, etiam 
sine senatusconsulto ab iis, qui Italiae praeerant, oppidis suis 
reddebantur nec dubitari debet, cum totum iniuriae genus 
semel publice tractatum esset, quin magistratus Romani sua 
sponte obviam iverint. 

Sed etiam alia de hoc Latinitatis iure, quod exponimus, 
opinio refellenda est. Non loquor de Savignio, qui (in Opusc. 
var. T. III p. 299) hanc civitatis adipiscendae rationem lege 
lulia sublatam atque illud pro ea introductum esse putat, ut 
magistratibus municipalibus gerendis civitas obtineretur, qua 
de re paulo infra pauca disputabimus. Sed Nic. Madvigius 
de iure colon, (in Opusc. Acad. I p. 272) perpetuam fuisse 
legem negat, qua Livius Latinis, qui in urbem migrassent, 
civitatem datam esse scribit, nec omnino credere videtur de 
illa, quae Latinis fuerit, civitatis Romanae possessione, cuius 
usus certae alicuius habitationis condicione astrictus fuerit. 
Nec certe promiscue Latinis Romam commigrandi civitatisque 

Romanae consequendae facultas dabatur, sed duo praescripta 
fuisse Livius significat, primum ut ne quis in urbem migraret, 
ibique domicilium suum collocaret, nisi qui stirpem ex se domi 
relinqueret (id enim integritas oppidorum poscebat atque in 
coloniis etiam alia instituta fuisse existimo, quibus sortium 
confusio prohiberetur), deinde, ut qui transissent, Romae cen- 
serentur, qua de re postea plura dicemus. Perpetuam autem 
illam legem fuisse negat Madvigius maxime propter ea, quae 
apud Liv. XXXIX, 3 narrantur. Querebantur anno 187 a. Chr. 
Latini magnam multitudinem civium suorum Romam commigrasse 
et ibi censos esse’, tum Q. Terentio Culleoni praetori negotium da- 
tum est, ut eos conquireret et quem C. Claudio M. Livio censoribus 
(anno 204) postve eos censores ipsum parentemvc eius apud se 
censum esse proh assent socii, ut redire eo cogeret, sibi censi essent. 
Hinc igitur vir doctus hoc quidem anno colligit non fuisse 
legem, ut qui Latini Romam migrassent, civitatem adipisce- 
rentur: quare cum anno 177 legem eam fuisse tradat Livius, 
necesse est hoc decem annorum spatio lex illa et lata et abo- 
lita ait, id quod nec traditur nec per se ipsum probabile est. 
Nos quidem Livii auctoritate non ita abuteraur, nec quicquam 
ab eo, quod fuisse illam legem nullam ostendat, tradi existi- 
mamus. Etenim si erat lex Latini nominis, ut, qui in urbem 
migrasset, censu civitatem Romanam acciperet, num item lex 
erat, quae Latinos quicunque in urbem migrarent, recipi utique 
atque admitti iuberet? Si quis esset receptus et Romae ha- 
bitaret et tribum haberet, quamvis Latinae originis esset, quin 
civis esset, non erat dubium, sed non necesse erat, quivis in 
urbem admitteretur. Veluti hac aetate apud nos, qui nullum 
civitatis discrimen novimus, lege licet omnibus in quocunque 
oppido velint considere, atque ex uno oppido in alterum migrare ; 
sed ea lex non efficit, ut, quicunque in oppido velint habitare, 
sint utique recipiendi atque in novam civitatem admittendi. 
Eandem vel similem Latinorum condicionem in Romana re- 
publica fuisse hic Livii locus non obscure ostendit. Vetus 
lex erat, qua Latinis, si in urbem migrassent, civitas dabatur; 
quare cum multi Romam migrassent, sine dubitatione a cen- 
soribus recipiebantur in tribus, quos aut stultos aut admodum 

in munere fungendo negligentea fuisse statuunt, qui hoc ad- 
misisse putant, ut multos, quos non fuisse cives Romanos re- 
perirent, contra leges in tabulas censorias referrent. Facti 
igitur erant multi Latini cives Romani, cum illae coloniarum 
querelae apud senatum extiterunt oppida sua deseri dictitan- 
tium; videbant etiam senatores nimis urbem crescere magnam- 
que eo inopum hominum (nam hos praecipue immigrasse cre- 
dibile est) confluere: constituerunt igitur novos cives repudiare 
neque ultra tantam multitudinem admittere; nam quin sin- 
guli divites homines, quibus lege liceret, etiam postea a cen- 
soribus recepti sint, non debet dubitari. Atque haec ita acta 
esse Livius ipse indicat, quippe qui nihil de lege violata ha- 
beat, sed tantum multitudinem urbis exhauriendam fuisse di- 
cat. Nam decem annis post, cum tamen per fraudem multi 
irrepsissent, et fraudem commemorat et poenam, si qui non 
paruissent, additam esse scribit. Illud unum quaeri possit, illi, 
qui remissi sunt in colonias, num civitatem Romanam , qua 
aliquamdiu usi erant, amiserint. Nihil de ea re Livius signi- 
ficat, sed more Romano non amiserunt. 

Nec magis cum hoc, de quo disputamus, Latinitatis iure 
pugnat, quod saepe cum alii socii tum Latini urbe exire iussi 
sunt; nam boc alterum argumentum Madvigius affert. Equi- 
dem duplex omnino eiectionis genus apud scriptores comme- 
morari reperio. Primum enim, ubi de rebus magnis ac gra- 
vibus maximeque ad commoda sociorum pertinentibus comitia 
instabant, vetus videtur fuisse consuetudo, ut consules si vere- 
rentur, ne propter hominum multitudinem suffragia confunde- 
rentur vel turbae existerent, ex Sconsulto peregrinos omnes, 
qui iure suffragii carerent, tarndiu, dum suffragia lata essent, 
urbe excedere iuberent. Sic enim scribit Appianus bell. civ. 
I, 23 factum esse anno 122, cum C. Gracchus legem de civi- 
tate Latinis danda et de iure suffragii ceteris sociis imper- 
tiendo promulgasset multique undique ex Italia ad diem comi- 
tiorum confluerent, decresse senatum, edicerent consules : pr ( 8eva 
rcbv o5 '.pepovTtov £irt07)!ieiv iroXet pr ( 8e TtpoajteXaCetv 

airo 'eaoapdxovra crcaSt <uv itapa ri;v eaopivr ( v irspi xaiv8e tuiv 
vopmv ipoToviav. Minus accurate de eadem re Plutarchus 

C. Gracch. c. 12 refert. Neque inutile tale edictum fuisse 
ostendunt, quae Plut. C. Gracch. c. 3 de concursu Italicorum, 
qui primum C. Gracchi tribunatum adiuverunt, et Appianus 
bell. civ. I, 10 de Ti. Gracchi tribunatu, et Sallust. Iug. c. 40 
de rogatione Mamilia perlata narrant, quibus omnibus locis 
nihil tamen legitur, unde Latinos etiam eos, qui censu in ci- 
vitatem recepti essent iamque vere pro civibus Komanis habe- 
rentur, urbe eiectos ac civitate privatos esse colligamus. Anti- 
quissimum quidem huius generis exemplum est apud Dionys. 
VIII, 72, qui ab C. Cassio consule legem agrariam ferente 
arcessitos esse scribit Latinos et Hernicos eirt rr ( v '{'Wocpopiav 
i. e. non ad suffragia ferenda, sed ut comitia vi ac suffragio- 
rum confusione perturbarentur; ipse enim fhctv xai ysipoxpa- 
aiav, qua Cassius uti voluisset, ante commemorat. Quo facto 
collega eius Proculus Verginius edixit, ut intra certam diem 
urbe excederent oi pij xaioixouv-s« £v ttq rcoXei, contra adhor- 
tante Cassio, manerent in urbe ot pstsyovTS? X7 t z iaoxoXttsias 
i. e. non qui ius suffragii haberent (hoc enim nec Latinis Iler- 
nicisque ex Cassii foedere fuisse censeo nec, si fuisset, edicto 
consulis iure suo privari poterant), sed quibus propter eam, 
quae (ooxoXtxeia dicitur, manendi in urbe ius esset. Quae cum 
ita sint, in his eiectionibus, quae ad tempus fiebant, nihil vi- 
detur esse, cur de iure Latinitatis, quod exponimus, dubitetur. 

Alterum eiectionis genus erat, cum iis, quibus in ea com- 
morari non liceret, in perpetuum urbs purgabatur, de quo 
genere universo dicit Cicero de off. III, 1 1 : Male etiam, qui 
peregrinos urbibus uti prohibent eosque exterminant , ut Pennus 
apud patres nostros, Papius nuper. Piam esse pro cive, qui civis 
non sit, rectum est non licere, quam legem tulerunt sapientissimi 
consules Crassus et Scaevola, usu vero urbis prohibere peregrinos 
sane inhumanum est. Distinguit igitur Cicero, cum versari 
quaestumque in urbe facere prohibebantur, qui non erant cives 
Romani, et cum civitas ipsa artioribus quasi terminis saepie- 
batur. Illuc pertinent duo illa exempla annorum 187 et 177 
a. Chr., quae supra ex Livii auctoritate allata sunt, cum re- 
mittendorum in oppida sua Latinorum hae duae causae fuisse 
narrantur, primum ne coloniae desererentur oneribusque feren- 

dis impares fierent, deinde ne urbs ipsa alienigenarum multi- 
tudine compleretur. Improbat id Cicero, non tam eam ob 
causam, ut opinor, quod multitudinem urbium aliis naturae 
ipsius rationibus vel augeri vel minui legibusque parum in ea 
re profici intellexerat, quam quod, cum urbem commigratione 
gentium et extitisse et crevisse videret, antiquum hunc morem 
deponi nolebat : sed quacunque de causa improbabat, hoc ap- 
paret, quae leges de peregrinis urbe prohibendis scriptae es- 
sent, nihil prorsus ad hoc Latinitatis ius, quod perspicuo Livii 
testimonio demonstratur, pertinuisse. Potuissent sane eo per- 
tinere alterae leges, quibus qui cives non essent, civitate pro- 
hibebantur: sed eae nec quales fuerint, traditur, nec, si pro- 
babilitatem sequi volemus, videntur pertinuisse. Quibus si 
Latinitatis ius, quod antiquitus conditum erat, esset immutatum, 
nonne tantae rei apud scriptores reperiretur significatio? Deinde 
earum praecipuam latam esse ait ab sapientissimis consulibus et 
latam eo tempore, quo propter ipsam civitatem maximum bellum 
immineret: quomodo igitur aut illi mutando iure stultissime ani- 
mos sociorum commovissent aut si tamen commovissent, Cicero, 
qui tempore remotior totius rei decursum contemplaretur, probare 
id posset ? Nihil igitur ne in hoc quidem altero legum genere fuisse 
iudico, nisi quod aut ad fraudes quas multiplices in ea re versatas 
esse ex iis, quae supra dicta sunt, apparet, tollendas aut ad ea, 
quae dubia in iure essent, scveriuB sancienda pertineret; velut, 
si quod paulo ante attulimus, statueretur, ne, quicunque Latini 
Romae collocare domicilium ac censu ad civitatem pervenire 
vellent, recipi utique in urbem omnes necesse esset, nec ius 
ipsum Latinitatis mutabatur et severius de civitate impertienda 
sanciebatur. Legum autem illarum, quas Cicero nominat, 
prima erat M. Iunii Penni, trib. plebis ann. 126 (Cic. lirut. 28; 
Fest. 8. v. republ.), de qua nihil traditur nisi C. Gracchum, 
qui iam tum sociorum Italicorum ope rempublicam agitare 
statuisset, frustra restitisse, altera ex Sc. lata ab L. Liciuio 
et Q. Mucio, cos. ann. 95, quo tempore iam de civitate sociis 
danda vehementer certabatur, eo videtur spectasse, ut qui non 
essent cives quosque fieri legibus non liceret, cum reliquo 
iure civitatis, tum suffragiis ferendis prohiberentur, unde no- 

men ei datur de civibus regundis (Cic. p. Corn. fragm. 10). 
Neque enim echolia Bob. p. Sest. p. 200, in quibus negligen- 
tius scriptum est, iussos ea esse socios et Latinos in civitates 
suas redire, ita interpretabimur, ut hoc eius praecipuum caput 
fuisse putemus. Fuerit haec quasi quaedam legis accessio, 
sed praecipuum fuisse , ne qui non essent cives, pro civibus 
se gererent, et Cicero eo quem diximus loco, aperte indicat, 
et pro Balb. 21 ex ea de civitate quaesitum esse narrat, et 
ibid. 24 quod lege Servilia qui quem repetundarum darnnas- 
set, civitate donabatur, id non reprehensum, et denique simi- 
liter Brut. Ili. Recentissima autem est lex Papia, anno 65 a 
C. Papio lata, trib. plebis, quo tempore communicata du- 
dum cum omnibus Italicis civitate Romana de iis solis, qui 
extra Italiam habitabant, utrum cives Romani essent necne 
agebatur. Itaque scriptum in ea fuisse ait Dio XXXV' II, 9, 
ne quis eorum, qui tunc pro peregrinis haberentur i. e. qui 
extra Italiam oriundi essent, in urbe versaretur, quod ipsum 
caput Cicero 1. c. improbat; sed praeterea iudicium ac poenam 
constituta esse in eos, qui non recte civitatem usurparent, idem 
Cicero significat, qui eam legem in causa Archiae, Antiocheni 
genere (Cic. p. Arch. 5; schol. Bob. p. 354), et Mamertini 
hominis (p. Balb. 23) et denique Graecorum hominum (ad 
Att. IV, 16 et in Rull. I, 4) commemorat; eadem num nova 
quaedem de civitate, qui haberet, qui non haberet, sancita sint, 
incertum est nec apud Vnler. Max. III, 5 Papiam legem librarii vel 
potius ipsius scriptoris culpa recte nominari omnes consentiunt. 

Summa igitur disputationis nostrae huc redit, legem fuisse 
et perpetuam (neque ea de re qui Liviana verba lex dabat 
recte ac sincere interpretaretur, unquam dubitare debuit) et 
veterem, quae Latinis, si Romam migrassent, optimam civi- 
tatem adipisci permitteret, vel potius non peculiarem de eo 
iure legem esse latam, sed fuisse illam ipsam, qua olim cum 
Latinis foedus initum est. Sed illud tenendum est, censuram 
intercedere oportuisse, qua Latinis, qui antea tribu caruissent, 
certa tribus, in qua suffragium ferrent, assignaretur. Nam hoc 
utique addit Livius, censos eos accepisse civitatem, censorum 
tempore qui pro civibus habendi, qui non habendi essent, de- 

finit, censoribus denique mandatum esse scribit, ut quos recipi 
non placeret, in oppida remitterent: cui rei magna fides ad- 
iicitur ex iis, quae lege Iulia per Italiam instituta esse infra 
dicemus. Atque in hac censurae necessitate interitus totius 
huius iuris continetur. Nam postquam Sulla censuram sustu- 
lit, quoniam nullus census agebatur, ne in civitatem quidem 
amplius Latini transferri poterant periitque totum ius nulla 
lege nova lata, nulla iniuria Latinorum: ubi restituta ab Pom- 
peio censura convaluit, continuo censores de Latinis in civi- 
tatem recipiendis dissidere coeperunt (cf. supra p. 38), dum 
tandem quicunque in Italia fuerant Lutinae condicionis, in civita- 
tem recepti sunt. Qui autem extra Italiam erant Latini, poterant 
illi quidem multis modis ad civitatem pervenire magnamque in 
ea re Romanorum liberalitatem fuisse scimus ; haec autem 
ratio in urbem migrandi tota pendebat ex imperatore, ad quem 
sublata censura potestas censoria pervenerat, qua singillatim 
quoscunque in urbem admittendos esse putaret, simul in civi- 
tatem Romanam recipere licebat. 

Atque hic quidem Latinis ad civitatem Romanam aditus 
patebat in urbem Romam transeuntibus, sed patebat etiam in 
patria manentibus. Non dicam de praemiis Serviliae aliarum- 
que legum (Cic. p. Balb. 24), quae iis, qui civem Romanum 
repetundarum condemnassent, civitatem largiebantur, sed quod 
postea in coloniis civitatibusque Latinis constituendis fieri 
videmus, ut qui in quoque oppido sint principes, ii civitate 
Romana donentur, qua de re diximus in comment epigraph. I 
p. 308 et supra p. 277, idem iam antiquis temporibus ante 
legem Iuliam consuetudinis fuit. Nam quod dictatori Caesari, 
cum Novum Comum, Latini iuris coloniam, conderet, lege da- 
tum esse scimus, ut quingentos cives Romanos faceret, num 
recens tunc inventum esse putabimus? An vero, quod in ve- 
tere more esset, concessum esse arbitrabimur? Quo ille am- 
bitiose uteretur, ut pluribus quam, liceret, civitatem impertiret, 
sed ipsa consuetudo erat antiqua, idque eo magis statuemus, 
quod in veteres colonias Latinas multos constat ascriptos esse 
cives Romanos, ex ipsa urbe vel ex municipiis civitate prae- 
ditis oriundos, qui si copiam novae coloniae pristinae inopiae 

praeferrent, civitatis Romanae partem quasi publicam, qua ne 
Romae quidem uti statuissent, (multos enim saepe, cum in se- 
natum pervenire liceret, inter equites constitisse scimus neque 
ius suffragii, quo magis respublica augebatur, tanti esse pote- 
rat), hanc igitur partem civitatis facile negligerent, sed quis 
aut rempublicam tam severam aut ipsos colonos iuris sui tam 
incuriosos fuisse existimat, ut totam civitatem abiicerent? Ita- 
que in coloniis Latinis condendis non modo cives Romanos, 
qui ascriberentur, civitatem retinuisse, verum etiam principes 
reliquos accepisse censeo, nec certe recte fecerunt, qui quod 
Q. Fulvius Nobilior, cum Potentiam et Pisaurum colonias de- 
duceret (Liv. XXXIX, 44), Q. Ennium poetam civitate do- 
nasse narratur (Cic. Brut. 20), utramque coloniam Romanam, 
non Latinam fuisse collegerunt (Madvig. de iure colon. Opusc. I 
p. 253). 

Cohaeret autem cum hac re alterum, quod sine illa in- 
tejligi vix possit. Cum enim quicunque in coloniis Latinis 
principes erant, ab ipsa origine cives Romani essent, lex La- 
tinitatis sanciebat, ut qui in colonia Latina magistratum muni- 
cipalem gereret, civitatem adipisceretur. De qua lege non 
debuit unquam dubitari, nec vera est coniectura, quam supra 
commemoravimus, lege lulia demum magistratibus Latinorum 
hoc ius esse datum: quae coniectura nec ullis omnino argu- 
mentis adiuvabatur et cum a more Romano recederet, pluri- 
mis ac maximis adiuvari debuit. Ipsa quidem scriptorum 
testimonia nullam dubitationem admittunt. Nam de Cn. Pom- 
peio Strabone, qui inultis Transpadanis ius Latii dedit (cf. 
supra p. 30), si Ascon. in Pis. 3 sic refert: veteribus incolis 
manentibus ius dedit Latii , ut possent habere ius, quod ceterae 
Latinae coloniae, id est, ut gerendo magistratus civitatem Ro- 
manum adipiscerentur , quis ceteras potuit intelligere eas, quae 
post legem Iuliam deductae essent? Modo enim illa lex lata 
erat necdum, opinor, coloniae Latinae omnes, quibus transire 
liceret, in municipiorum ius transierant: nonne igitur Asconius 
illas ipsas, quae tunc essent, respiciens recte dixit? Item Ap- 
pianus bell. civ. II, 26, qui in narranda Novocomensis coloniae 
deductione adiicit to6s -yap laquei xb Adxiov, quomodo vel le- 

vissimam mutatae Latinitatis suspicionem dat, ac non perpe- 
tuum illud Latinitatis ius fuisse significat? Quamquam in hoc 
genere alia nuper quaestio mota est, parva illa quidem, sed 
insignis tamen, quae hoc loco non erat praetermittenda. Utrum 
enim qui magistratum gerebant, cum ipso magistratu civitatem 
Romanam consequebantur, an gesto demum magistratu? Id 
leve est, ut diximus, Bed pendet inde supplementum tabulae 
Salpensanae nuper in Hispania repertae. Cuius primum caput 
cum ab initio mancum sit, ita expletur a Th. Mommsenio, qui 
primus in Germania edidit et commentario instruxit : Qui llvir 
aedilis quaestor ex hac lege factus erit , cives Uomani sunto, rum 
post annum magistratu ] abierint, cum parentibus coniugibusque 
ac liberis, qui legitarnis nuptiis quaesiti in potestatem parentium 
fuer(i)nt, item nepotibus ac neptibus filio nat(is), qui quaeque in 
potestate parentium fuerint , dumne plures cives Romani sint, 
qua(m) quod ex hoc lege magistratus creare oportet. Movebat 
virum doctissimum, ut opinor, maxiine abeundi verbum, quod 
qua alia ratione explicari posset, nesciebat. Nec tamen ipse 
quantae in hiB supplementis difficultates essent, dissimulabat. 
Ne enim de ipsa illa coniectura dicam, qua perfunctos magistratu 
Latinos ad civitatem Romanam pervenisse putat, quae coniectura 
nullo aut argumento aut testimonio confirmari potest, cexte illud, 
quod addit post annum, aut inutile est aut falsum. Alio enim 
capite legis municipalis de tempore magistratuum comprehen- 
ditur, ut qui creati sint, aut annum aut si in alterius locum 
creati sint, reliqua parte eius anni in magistratu sint (vid. leg. 
Malacit. cap. LII), idque satis erat neque ferenda tanta ini- 
quitas , si quis Kal. Ian. inisset, ut civis Romanus fieret, si 
quis per casum aliquem Idibus lan., is non fieret. Deinde quod 
non ipsos modo, qui magistratus gesserunt, sed liberos etiam 
civitate ita donatos esse vult, certe prorsus supervacaneum 
erat sanciri, quia patre in civitatem transeunte liberos item 
transire sponte intelligitur : quod vero parentes etiam civitate 
Romana augeri facit, ita cum more Romano pugnat, ut nullum 
simile exemplum afferri possit. Denique quae extrema sunt, 
ne plures cives Romani sint quam magistratus creentur, ridi- 
cula prope sunt neque expediri posse hac ratione ipse Momin- 

senius confessus est. Equidem ab ipsis his extremis verbis 
proficiscendum nobis esse arbitror, si ad eorum, quae ab initio 
fuerint, coniecturam pervenire velimus. lam dum ne plures 
cives Romani sint, hoc sibi vult, opinor, si plures sint, illud 
quod ab initio fuit, fieri non licere vel non oportere, si pau- 
ciores sint, licere vel oportere. Tum sunt tot cives Romani, 
quot magistratus ct eure oportet quid aliud potest significare nisi 
adesse tot, reperiri? Et quidem reperiri non in universo mu- 
nicipio Salpensano, quod sive Latini iuris erat, sive, id quod 
superiore commentario perspicue videmur docuisse, civitate 
Romana utebatur, certe plures cives Romanos continebat quam 
sex (tot enim quotannis magistratus creabantur), sed reperiri 
inter eos, qui professi essent magistratusque peterent (cf. tab. 
Malacit. c. Ll). Denique cum haec condicio sequatur dum ne 
plures cives Romani sint, qui profiteantur, quam quot magistra- 
tus creandi sint, vel ut affirmative ponam si pauciores cives 
Rom. sint quam magistratus creandi, nonne in primaria senten- 
tia de creandis magistratibus dici oportet? Ex simili enim 
genere sint necesse est, quod in condicione et quod in ipsa 
sententia commemoratur. Quare quod Mommsenius explet: 
Latini magistratu perfuncti cives Romani sunto , si pauciores 
cives Romani sint quam magistratus creari oporteat , quia quae 
dissimili ex genere sunt, inter se apta fiunt, videtur contra 
rationem esse. Quodsi in primaria sententia de creandis ma- 
gistratibus praecipi oportebit, abeundi verbum non amplius eo 
pertinere poterit, ut magistratu abierint, quicunque abierunt; 
quoniam enim coniunctivus ille abierint, a quo tabula incipit, 
ex coniunctione aliqua si vel nisi vel simili videtur pendere, 
si abisse dicantur, de quibus creandis dicendum sit, inter se 
discrepet. Neque hercle cum saepenumero cogitarim, aliud 
inveni, nisi de abeundo ex patria migrandoque in municipium 
Salpensanum dici: quod si ita est, tollitur et illud quod qui 
magistratu abierunt, civitatem Romanam adepti esse putantur, 
et singularis de parentibus civitate donatis difficultas, et de- 
nique legis huius cum Gaii praeceptis (libr. I, 96) dissensio, 
de qua paulo post dicemus. Neque certe quod legis Salpen- 
sanac cap. XXII, qui civitatem consecuti sint, in eorundem, 

in quorum antea fuerunt, mancipio, manu, potestate manere 
iubentur, necesse est in capite proximo antecedenti de iis 
scriptum fuerit, qui civitatem consequantur: potuit etiam ali- 
quo alio, quod antecessit Sed quid tandem nos in ea quae 
periit capitis parte fuisse existimabimus? Difficile illud qui- 
dem est dicere nec potest omnino dici nisi de ea coniectara, 
quae admodum incerta sit, sed si quid est dicendum, de inco- 
lis scriptum fuisse existimamus ad honores municipales ad- 
mittendis vel cogendis. Nam etiam illud his legibus provisum 
esse, ut idoneus eorum, ex quibus magistratus crearentur, 
numerus esset, legis Malacitanae cap. LI docet, item cautum 
esse de eo genere hominum ingenuorum, quorum comitiis ra- 
tionem haberi liceret, cap. L1V. Quid igitur? Nonne sic fere 
esse poterat : Incolarum, qui Latini erunt , comitiis ratio haberi 
poterit , si in municipium Flavium Salpensanum abierint cum 
parentibus cet., nimirum si cum tota familia sua Salpensani 
commigrarint, qua in re parentum quoque, ex quibus patri- 
monium ad munera obeunda necessarium pendet, mentionem 
fieri non absurdum est. Non verba ipsa quae in lege fuerint, 
praestamus nec quae coniecimus, ex municipali ratione proba- 
bilia esse docebimus (quamquam potest non difficile demon- 
strari, sed ab hac quaestione ea disputatio aliena est), sed hoc 
sequebamur, ut quae desunt, ita suppleri posse ostenderemus, 
ut nihil inusitati aut singulare statueretur: etiam hoc videmur 
esse assecuti, ut quod Mommsenius invenit, Huschkius fere 
probavit, Laboulaius contra ius ac inorem Romanum esse in- 
tellexit, nullo modo ferri posse demonstraremus. Sed de eo, 
unde egressi sumus, quid existimabimus? Latini qui magi- 
stratum municipalem assequebantur, utrum statim an perfuncti 
demum honore cives Romani fiebant? Scriptores quidem, qui 
de iure tradunt, si accurate explicentur, in hanc potius partem 
videantur esse accipiendi, ut cum ipso magistratu civitatem im- 
petrari dicant. Nam etsi quod in titulo Tergestino apud Orell. 
n. 4040 est impetrando, ut (Carjni Catulique attributi a divo 
Augusto rei (publi)cae nostrae , prout qui meruisset vita ut que 
censu, per aedilitatis gradum in curiam nostram admit( te )ren- 
tur ac per hoc civitatem Romanam apiscerentur, etsi dubium 

videri potest, nec tam ad Latinitatem ipsam, quam ad simile 
aliquod ius pertinet, tamen Strabo IV, 1, 12 x6 xaXoupevov 
Adxiov, uioxe xoIk d£tcodfvxac ctfOpavojAtas xal xapieta? — 'Pa>- 
jxatou? uitdpyetv, et Appianus bell. civ. II, 26 ooot xax’ Ixo? 
fjpyov, fyvovxo ‘PwpSMDV xoXixai, indicant eos, qui consecuti es- 
sent, non qui administrassent magistratum, cives Romanos 
factos esse. Nec minus apud Gaium Inst. I, 96, ubi ipsum 
hoc Latinitatis ius dici videtur, bis est: hi tantum, qui magi- 
stratum vel honorem gerunt, ad civitatem Romanam perveniunt, 
non qui gesserunt: quo loco quod de minore et maiore Latio 
ab Niebuhrio excogitatum et a quibusdam propagatum est, 
commemorari vel refelli non opus est. 

Veruntamen, utut haec sunt, quae merito leviora videntur 
esse, duas iam tenemus rationes, qua Latini in patria sua ma- 
nentes ad civitatem Romanam perveniant, unam, cum in colo- 
niis deducendis vel rebus publicis constituendis principes civi- 
tate donabantur, alteram, quae ex magistratibus gerendis 
nascitur. Accedit tertia, cum virtutis causa singuli praemium 
civitatis accipiebant, neque id rarum fuisse censebimus. Multi 
igitur erant per omnia oppida Latina, qui edam antequam lex 
Iulia universam Italiam comprehendit, cives Romani essent 
neque quisquam fere in iis paulo insigniore fortuna aut nobi- 
liore genere videtur fuisse, qui ab civitate, quam cuperet, ar- 
ceretur. Sed omnem hanc civitatem Romanam Latinorum in 
oppidis suis manentium tenendum est deteriorem fuisse quam 
eam civitatem, quam ipsi Romani habebant. Carebat enim et 
iure suffragii, quia oppida Latina per tribus non erant divisa, 
et iure honorum. Hoc nondum a quoquam eorum, qui de 
Latinitate disputarunt, animadversum esse putamus, sed est 
tamen certissimum, non modo propter similitudinem eorum 
civium Romanorum, quos postea vidimus, cum extra Italiam 
oriundi essent, eodem suffragii honorumque iure caruisse, sed 
perspicuo Livii testimonio, qui libr. XXIII, 22 post cladem 
Cannensem narrat, cum plurimi senatores cecidissent, mentio- 
nem in senatu factam esse, ut hoc honorum ius quodammodo 
Latinis impertiretur. Sp. Carvilius, inquit, cum longa oratione 
non solum inopiam, sed paucitatem etiam civium, ex quibus in 

patres legerentur, conquestus esset, explendi senatus causa et 
iungendi artius Latini nominis cum populo Romano magnopere 
se suadere dixit , ut ex singulis populis Latinorum binis senatori- 
bus, si patres Romani censuissent , civitas duretur atque in de- 
mortuorum locum in senatum legerentur. Quo loco cavendum 
est, ne ita abutamur, ut Latinorum veterum decuriones civi- 
tate Romana prorsus caruisse putemus : quo si caruissent illi, 
cur ex decurionibus potissimum in senatum Romanum legi 
iubebat, non ex oppidis omnino? Nunc decuriones ceteris 
Latinis aliquo iure, propter quod senatu Romano digni esse 
viderentur, praestitisse putabimus. Eamque ob causam Livius 
civium, ex quibus in senatum legi posset, paucitatem esse ait, 
intelligens cives etiam esse, ex quibus in senatum legi non 
liceret. Nec in civitatis vocabulo haerebimus, quo Livius eos, 
qui privata quasi eius parte utentes publicam tantum non ha- 
berent, designat; nam saepe eandem tamquam inconstantiam 
apud veteres scriptores reperimus (Madvig. de colon, iure in 
opuscul. acad. I p. 238). Hoc quidem loco eo minus pertur- 
babimur, quod decuriones etiam minus proprio senatorum no- 
mine auget. Quare sic statuemus, decuriones Latinos, quibus 
Carvilius ius honorum dari volebat, fuisse illos, qui cum ma- 
gistratibus municipalibus gerendis partem privatam civitatis 
Romanae dudum accepissent, summo tamen iure in senatum 
Romanum perveniendi carerent: consentiunt igitur haec pror- 
sus cum iis, quae supra de civitate Romana principum Gallo- 
rum intellecta sunt ac longe repetitum esse docent, quod 
tunc usurpabatur. Nec vero Sp. Carvilius in tantis im- 
perii angustiis ea liberalitate utebatur, quae postea in bello 
Marsico adhibita est necessario, ut promiscue omnibus Latinis 
optimam civitatem impertiret; nam primum eos elegit, qui 
privatam civitatis Romanae partem iam haberent, deinde ho- 
rum ipsorum binos ex singulis populis iudicio senatus admitti 
iussit, tum binis illis emortuis nullos alios sublegendos esse 
censebat, ut non ius ullum, sed exemplum tantum, quo senatus 
si ei videretur uti posset, constitutum esse intelligamus. Quam- 
quam ne haec quidem Carvilii mediocris ac necessitate prope 
expressa liberalitas senatoribus antiquum morem pertinaciter 

retinentibus placuit: tota res veterum senatorum, qui honores 
suos vulgari nollent, invidia discussa est. Cf. etiam Valer. 
Max. VI, 4, 1, apud quem tamen tempora hominesque turpiter 
confunduntur. 

Quae cum ita sint, Latinitatis hoc ius fuisse repetimus, 
ut, si qui Romam migrassent, iis ab censoribus tribum acci- 
pere atque optimam civitatem Romanam cum iure suffragii 
et honorum coniunctam consequi liceret, ut et in senatum per- 
venirent et summo» honores adipiscerentur: si qui in oppidis 
suis manerent, quamvis vel magistratibus gerendis vel opibus 
ac virtute excellerent, tamen inferiorem tantum civitatem Ro- 
manam obtinerent neque aut ad suffragia aut ad honores sena- 
torios ipsumque senatum admitterentur. Iniustum hoc fortasse 
quibusdam esse videatur, sed tamen et certum est et mode- 
ratione censorum effectum esse arbitror, ut non esset iniustum: 
quibus cum viderimus liberam hanc potestatem esse relictam, 
utrum reciperent in tribus Romanas Latinos an non reci- 
perent, olim quidem, cum parva urbs esset eamque multi- 
tudine hominum augeri utile existimaretur esse . reipublicae, 
multos promiscue cum magna facilitate receptos esse existimo : 
post, ubi magnitudo ipsa urbis molesta vel periculosa habere- 
tur, cautio magna a censoribus adhibebatur, ne inopes recipe- 
rent. Ita si quid in lege erat iniquitatis, id magistratuum sa- 
pientia tollebatur. Neque enim quicquam est, quod eos, qui 
iam domi cives facti erant, facilius in urbem admissos esse 
putemus quam eos, qui Latinitate ipsa uterentur, nisi quod 
illos probabile est fere fuisse divitiores, hos pauperiores. Nam 
qui ex Latinis incolae tantum erant Romae i. e. qui non trans- 
migraram ex oppidis suis nec tribum acceperant, sive ii pri- 
vatam civitatis Romanae partem habebant, sive non habebant, 
aequaliter utrisque non plus quam una tribus patebat, quam 
initio comitiorum sorte ductam omnibusque communiter Lati- 
nis apertam esse intelleximus. Cuius rei argumentum ex ta- 
bulae Malacitanae loco, qui supra p. 291 explicatus est, repeti 
potest: in qua cum incolae et qui cives Romani et qui Latini 
sunt, in una quae sorte ducta esset curia suffragium ferre iu- 
beantur, similem olim Romae incolarum rationem fuisse colli- 

gemus; incolae autem sunt, quicunque Latinae stirpis non 
recepti in tribus domicilium quasi Romanum non acceperunt. 

Sed ut ad eos, qui ex Latinis domi manentes privatam 
civitatis Romanae partem adepti eraiit, disputatio nostra redeat, 
quibus rebus carucrint, intelleximus : quaeritur iam, qua re iis, 
qui in Latinitate permanserant, praestiterint. Necesse enim 
est aliquid praemii quasi habuerint. Non multum id fuisse 
Tacitus Ann. XI, 23 videtur significare, ubi de Aeduorum 
principibus eodem civitatis Romanae genere donatis dicit: 
/ruerentur sane vocabulo civitatis, de quo loco iam supra ex- 
positum est, sed arbitror tamen illum, quicquid privati com- 
modi esset, parvi fecisse, atque ea tantum, quae ad summam 
rempublicam honoresque pertinerent, intuentem ita scripsisse. 
Quamquam etiam publice aliquid inter Latinos et inter cives 
ex Latio existimo intercessisse, in poenis maxime ac iudiciis, 
ut cives illi reliquis, qui optimo iure essent, in omnibus pror- 
sus rebus aequarentur, nisi quod nec ad tribus nec ad senatum 
honoresque senatorios admitterentur. Ac de iudiciis quidem 
multa possent disputari, sed deducerer in campum et magnum 
et ab hac quaestione alienum; ipsam igitur rem significasse 
sufficiat. De poenis autem, quas Latinis infligere liceret, civi- 
bus Romanis non liceret, dolendum est exiguam sane ad nos 
memoriam pervenisse. Nihil enim reperto, nisi quod Plutar- 
chus C. Gracch. c. 9 Livium Drusum narrat, tribunum plebis, 
destruendi Gracchi causa legem tulisse, ne quem Latinum ne 
in militia quidem virgis caedere liceret (oaou; pjS’ iic\ oxpa- 
istoti IZrj tiva AaxtWv papSoic cdxtaaabat). Antea igitur in 
militia virgis caedere licuerat, extra militam non licuerat. In- 
certum tamen est, num Livia lex iis Latinorum, qui civitatem 
haberent, praecipuum aliquod ius prae reliquis Latinis tribu- 
erit, num, qui optimo iure cives essent, tamen hoc in genere 
praestiterint. Ne illud quidem constat, num, quod'Livius tu- 
lerat, perlatum ac conservatum sit. Etenim in bello Iugurthino 
Sallustius c. 69 narrat ab Q. Metello T. Turpilium Silanum, 
praefectum oppidi ab hostibus capti, quod turpiter profugisset, 
verberatum capite poenas solvisse. Nam is, inquit, civis ex 
Latio erat. Hunc num Latini iuris fuisse putamus ? Non vi- 

detur; nam si domi nobilis erat (idque inde est probabile, 
quod hospitii iure cum Metellorum familia coniunctus fuisse 
dicitur a Plutarcho Mar. 8), iam a maioribus acceptam civi- 
tatem Romanam habebat; sin ignobilis, virtute id praemium 
meruerat atque etiam ipse ad honores municipales pervenerat. 
Magnum enim omnino in exercitu locum tenebat, praefectus 
fabrum a Plutarcho 1. 1. appellatur, regebat complures centu- 
riones, complures tribunos militum, ut omni ratione pro cive 
Romano habendus sit. Aliter igitur hunc civem ex Latio in- 
telligo ac plerique viri docti, qui Latini iuris Turpilium fuisse 
putantes ita interpretantur, ut Latini cives appellantur in aere 
Malacitano cap. L1II, si vera ibi est lectio nec sculptoris culpa 
vocabulum cives male repetitum est. Quare cum is, qui civi- 
tatem Romanam iure suffragii et honorum carentem habebat, 
in bello ac poena inferior esse dicatur civibus Romanis optimo 
iure praeditis (neque enim ulla insigni crudelitate Metellus 
usus est, sed invitus hominem condemnarat, legis necessitate 
coactus), effici videatur, ut Livia illa lex aut non perlata aut 
non conservata sit aut denique alio pertinuerit. Quamquam 
postea anno 51 M. Marcellus cos. colonum Comensem ex La- 
tina colonia, qui apud suos honore gesto civitatem Romanam 
adeptus erat, virgis cecidit, quod civem esse negaret. Hanc 
poenam nunquam civi Romano infligi ait App. bell. civ. II, 26; 
Cicero ad Att. V, 11, 2 in cive illegitimam, in Latino tamen 
crudelem fuisse significat. Quae utut esse conficiemus (ac dubito 
num ultra coniecturam progredi liceat), illud certe intellige- 
mus, in hoc poenarum genere Latinos civitate Romana utentes, 
quamvis civibus optimo iure praeditis cederent, superiores 
fuisse reliquis Latinis. Sed haec quidem minora erant in hac 
civitate : illud longe maius, quod privata quasi tota parte civi- 
tatis Romanae utebantur, qui ex Latinis cives facti erant, i. e. 
connubio et commercio, quo reliquos Latinos caruisse existimo. 
Quam rem si uberius persequi vellem, inulta essent dicenda, 
instituenda etiam de ipso connubio atque imprimis de com- 
mercio quaestio, quam quoniam ab hoc commentario, quo civi- 
tatis Romanae propagationem illustrare suscepimus, alienam 
esse videmus, breviter quid sentiamus, significare sufficiat. 

Veruntamen cum de Latinitate tam multa disputarimus, 
faciendum videtur esse, ut ad ea tempora, quibus orta est, 
ascendamus, unde non modo nihil, quod sententiae nostrae 
adversetur, verum etiam quae eam adiuvent, repeti poterunt. 
Natam eam esse constat anno 493 a. Chr. ex foedere, quod 
Sp. Cassius cos. cum Latinis fecit, de quo foedere brevissime 
dicit Livius II, 33, paulo uberius Dionysius VI, 95, nihil 
tamen commemorans nisi hoc, amicitiam perpetuam iunctam 
esse inter populum Romanum et inter Latinos, tum de bello 
communiter et inferendo et defendendo, de praeda aequaliter 
dividenda, de litibus iudicandis. Intercessit postea magna 
illa Latinorum defectio, qua oppressa cum quaedam urbes 
varie essent punitae, anno 338 a. Chr. ceteris Latinis populis 
connubia commerciaque et concilia inter se adempta esse scri- 
bit Livius VIII, 14. Sublata igitur est communis quae antea 
fuerat, Latinorum respublica, sublati, qui quotannis heri con- 
suerant, Latinorum magistratus : quibus rebus sublatis necesse 
erat multa alia, velut de praeda aequaliter dividenda, mutari 
deterioremque omnino fieri Latinorum condicionem. Sed cum 
reliqua, qualia ante bellum fuerant, relinquerentur, cum Romanis 
ipsis idem ius post rebellionem atque antea habuerunt, quaeque 
exempla antiquiore tempore acciderunt , eadem posterioribus 
lucem allerunt. lain paulo antequam bellum exarsit, praetores 
duo Latinorum L. Annius Setinus et L. Numisius Circeien- 
sis, ex coloniis Latinis oriundi, senatum Romanum adierunt 
postulantes, ut consulum alter Roma, alter ex Latio crearetur 
atque senatus pars aequa ex utraque gente esset (Liv. VIII, 5). 
Haec non ita posse intelligi, quasi iam antea Latinis in sena- 
tum Romanum pervenire honoresque Romae gerere licuerit, 
Latinorum autem hoc tunc fuisse postulatum, ut alterum utique 
consulem aequamque senatorum partem ex Latio fieri necesse 
esset, facile omnes credent. Ita enim prorsus Latinorum prae- 
tores, antequam Romam proficiscuntur, in suorum concilio, ita 
in ipso senatu Romano loquuntur, ut eos ad consulatum 
senatumque Romanum non admitti appareat. Quamquam si 
id, quod paulo plus quam centum quinquaginta annis post in 
lege fuisse Livius scribit, sequemur, praetores Latinorum civi- 

tatem Romanam habebant. Cur igitur dari sibi volunt, quod 
iam habebant? Nimirum, quod ea civitas Romana, qua ipsi 
utebantur, iure honorum carebat, ut quae tunc acciderunt, iis 
quae postea a Sp. Carvilio belli Punici aetate, tum paulo ante 
Marsicum bellum acta sunt, simillima esse intelligamus. 
Omnino autem universum Latinitatis ius facile ex foedere illo 
Cassiano, quod commemoravi, repeti quaeque Latinorum pro- 
pria esse vidimus, ex illius legibus explicari posse reperio, 
idque eo magis nobis hoc loco suscipiendum esse arbitror, 
quod neminem adhuc virorum doctorum de origine Latinitatis 
vere atque ita, ut praetermissis inanibus coniecturis quae cer- 
tis testimoniis nobis tradita essent, sequeretur, disputasse exi- 
stimo. Primum igitur aequissimum foedus erat (Liv. VIII, 4), 
sed iunctum inter duas respublicas, quae cum artissima ami- 
citia ac societate continerentur, separatim tamen constarent. 
Sequebatur, ut unius reipublicae cives in altera honores gerere 
non possent: ita enim non duae conservatae essent respublicae, 
sed una extitisset. Quare nec civis Romanus ad Latinorum 
magistratus, nec Latinus ad Romanum senatum admitti pote- 
rat. Quoniam enim ex more vetustissimo Romano nemo dua- 
rum civitatum potest civis esse, nec rursus, qui civis non 
esset, magistratum gerere posse videbatur, si quis Latinus in 
senatum Romanum pervenisset, Latinus esse desisset, qui Ro- 
manus Latinorum magistratum cepisset, Romanam civitatem 
amisisset. Prorsus igitur ius honorum, cum quo ius suffragii 
coniunctum erat, foedere Cassiano excipi oportebat At cum 
tanta inter duas respublicas amicitia constitueretur, providen- 
dum erat, ut, quamvis respublicae distinerentur, mercatura et 
omnium negotiorum contractio quanta posset maxime commu- 
nis existeret, ac de litibus vicissim iuste componendis foedere 
sanctum esse Dionysius 1. 1. scribit. Eam ob causam migra- 
tionem ab Latinis ad Romanos, ab Romanis ad Latinos libe- 
ram esse voluerunt, duasque res composuerunt, primum ut 
qui retento proprio iure in alteram rempublicam migrare vellet 
ibique ad negotia gerenda incola fieri, partem certe exiguam 
comitiorum haberet. Ita Latinis incolis Romae una, quae sorte 
duceretur, tribus data est, in qua suffragium ferrent, nec mi- 

nus civibus Romanis, qui non ascriberentur, in coloniis Latinis 
simile aliquod ius obtigisse existimo: qua de re cum nihil 
tradatur, nihil tamen est, quod ita existimare prohibeat. Alte- 
rum erat, ut, qui relicta patria sua depositoque iure vetere 
fortunas suas totas transferre vellent, eos per censum (nam 
etiam apud Latinos censum fuisse constat) recipi atque ad 
optimum utriusque civitatis ius admitti liceret. Ita et Latinis 
facillimus ad optimam civitatem Romanam aditus dabatur et 
civibus Romanis ad Latina oppida: hinc illud natum, quod 
cum ad perniciem coloniarum Latinarum usurparetur, saepius 
prohibitum esse supra intelleximus, hinc ipsa coloniarum La- 
tinarum deductio atque origo. Etenim notum est multos cives 
Romanos in colonias Latinas nomina dare consuesse, qui omnes 
capite deminuti Romana civitate Latinam necessario mutabant. 
Atque olim quidem, cum Romanae reipublicae potentia ac di- 
gnitas parva esset, saepissime id factum esse arbitror, prout 
cuique facilioris quaestus occasio vel Romae vel in Latino 
oppido daretur; sed ne postea quidem magnam iacturam affe- 
rebat , quam si quis reparare vellet, facilis Romam reditus 
patebat. Quare saepe Illviros ipsos, quibus deductio coloniae 
mandata esset, audimus colonos esse factos, homines et sena- 
toria dignitate et honoribus illustres, qui sine dubio item ius 
honorum pristinamque dignitatem amittebant, sed, si aut ipsos 
aut eorum posteros denuo magistratuum Romanorum cupiditas 
caperet, facile rursus translata sede sua in tribus recepti re- 
cuperabant. v / Vifttjitt»** 

Erat autem, cum Cassianum foedus iunctum est, maxi- 
mum inter ipsos Romanos discrimen patriciorum et plebeiorum, 
qui, ut de senatu honoribusque taceam, connubio separaban- 
tur ; fortasse etiam alia quaedam privata commoda patricii 
habebant, quorum memoria periit. Quid igitur existimamus, 
cum illud discrimen constaret, inter Latinos et Romanos iuris 
fuisse? Hoc opinor, ut patricii, qui soli honores gerere et in 
senatum venire possent, iis Latinorum pares haberentur, qui 
in Latina republica honores gererent et senatum efficerent. 
Hi igitur eonnubium habebant, alia etiam commoda inter se 
concedebant, velut patricios cum Campanorum equitibus alia- 


Digitized by Google 



De propagatione civitatis Romanae. 


365 


rumque civitatum principibus connubium habuisse constat. 
Cum autem sublato illo discrimine plebeii patriciis exaequati 
essent, consequebatur, ut Latinorum principes i. e. qui magi- 
stratus in Latina republica gesserant, connubium cum onmibus 
civibus Romanis haberent. Sic accidisse censeo, ut Latinorum 
magistratus civitatis Romanae partem privatam acciperent, qui 
magistratus non gesserant, ea carerent. Singillatim haec per- 
sequi non licet, propterea quod pauca omnino de Latinis nota 
sunt, imprimisque illud incertum est, num etiam apud hos si- 
mile aliquod principum ac plebis discrimen fuerit et quomodo 
sublatum sit : sed tantum, opinor, apparet, quo pacto omnis 
illa, de qua nobis traditur. Latinitas ex foedere Cassii cos. 
orta sit, nulla nova lege lata, nullo novo iure instituto. Unum 
hoc tenendum, cum conderetur Latinitas, pari inter se potentia 
fuisse Romanos et Latinos neo Latinitatem inferiorem potuisse 
videri civitate Romana; postquam illorum respublica aucta est, 
paulatim civitatis Romanae dignitatem crevisse ac tempore ipso 
factum esse, ut Latina oppida cum eodem loco manerent, iis, 
quae civitatem Romanam haberent, cederent. Sed quid? Ex 
foedere Cassiano num nihil omnino post oppressionem Latino- 
rum mutatum est? Nihil arbitror praeter unum illud, quod 
Livius significat, ut Latinorum communis respublica tolleretur, 
qua sublata tamen magnam mutationem consequi oportebat. 
Antea enim communes Latinorum magistratus quique in com- 
muni eorum concilio erant, pares quasi fuerant Romanorum et 
magistratibus et senatoribus: tunc, quoniam nulla amplius 
communis respublica erat, ac singula oppida eodem foedere 
quo antea universa respublica cum Romanis iungebantur, qui 
cuiusque oppidi erant magistratus et decuriones, in locum 
communium magistratuum successerunt. Sic ex ipso antiquis- 
simo iure videtur esse repetendum, quod apud Latinos qui 
magistratum gesserant decurionesque erant, civitatem Romanos 
adeptos esse constat. 

Diximus de Latinitate, sed dicendum est etiam breviter 
dc tribus reliquis civitatum, quae ante legem Iuliam in Ita- 
lia fuerunt, generibus, ac primum quidem de municipiis. Ea 
rursus duplicia fuisse scimus: altera enim carebant suffragio 

et iure honorum, quique in iis erant, civitatem sine suffragio 
habere dicuntur, altera optimo iure civitatis Romanae uteban- 
tur. De his non est hoc loco nobis disputandum; plurimos 
enim ex iis constat ad summos in republica Romana honores 
esse evectos, nec quicquam omnino fuisse, quo ceteris civibus 
Romanis cedere viderentur. Ad illa autem pertinent, quae 
Paul. Diacon, ex Festo s. v. municipium (p. 125 ed. MQll.) 
habet : Municipium id genus hominum dicitur, i/ui cum /{ornum 
venissent neque cives /tomani essent, participes tamen f uerunt 
omnium rerum ad munus fungendum una cum /iomanis civilius, 
praeterquam de suffragio ferendo aut magistratu capiendo — 
qui post aliquot annos cives /tomani effecti sunt. Quae qualia 
fuerint, satis hinc intelligitur. Etenim privatam civitatis Ro- 
manae partem habebant, publica carebant, prorsus ad eandetn 
rationem, qua supra Latinorum principes exposuimus. Melior 
igitur eorum condicio erat quam Latinorum: ex his ii tantum, 
qui magistratus gesserant, civitate illa utebantur, ex munici- 
piis omnes, nec probo eorum virorum doctorum opinionem, 
qui quasi horum municipiorum fortuna deterrima fuisset, poe- 
nae tantum loco civitatem sine suffragio dari consuevisse cen- 
sent. Poenae quidem si quid addebatur, id vel in agri adem- 
ptione vel in reipublicae constitutione vel in aliis rebus situm 
erat: civitas, quamvis iure suffragii et honorum carens, ex quo 
omnino imperium Romanum aliquo in numero esse coepit, 
semper pro praemio datum est, proximaque ad optimum civi- 
tatis Romanae ius erat. Praestabant autem Latinis etiam eo, 
quod honoratiorem militiae locum habebant; ipsi enim in le- 
gionibus, illi inter auxilia merebant (Fest. p. 131 et 142 Muli.). 
Quare consentaneum erat, ut his municipibus etiam facilior 
ad optimam civitatem Romanam aditus pateret. Si qui igitur 
negotiorum causa Romae versabantur ibique incolae erant, non 
dubium esse debet, quin iis, ut Latinis una tribus, in qua 
suffragium ferrent, patuerit, idque ipsum significat Festus 1. 
s. 1. cum /tomam venissent, omnium rerum fuisse participes prae- 
terquam de suffragio ferendo: nam si quis in fortuita tribu suf- 
fragium ferret, id non pro iure suffragii habitum esse supra 
vidimus. Item, si qui translatis omnibus fortunis in urbe con- 

sidere vellent, facile eos per censum in tribus receptos atque 
ad optimum civium Romanorum ius admissos esse arbitror; 
multo certe facilius quam Latini admittebantur, qui ne sortes 
suas relinquerent oppidumque, cuius tutandi causa deducti 
erant, desererent providendum erat. Quamquam exempla ha- 
rum rerum afferri non licet; nam omnia haec municipia in 
Italia quidem non diu constiterunt (huc enim pertinet apud 
Paulum qui post aliquot annos cives Romani effecti sunt), sed 
iure suffragii et honorum donata in alterum municipiorum ge- 
nus transierunt. Nec vero totum hoc genus extinctum est. 
Nam cum supra quicunque cives Romani in provinciis essent, 
docuerimus iure suffragii et honorum caruisse, sequiter cer- 
tissime, ut quae oppida tota in provinciis civitatem Romanam 
acceperant, municipia sine suffragio fuerint, quorum quantus 
numerus fuerit, optime ex naturali historia Plinii, qui Augusti 
aetatem describit, coniicitur. Quod igitur prius in Italia fa- 
ctum erat, ut oppida bene merita primum civitate sine suffra- 
gio, tum paulatim suffragii honorumque iure donarentur, idem 
postea in provinciis accidit eadem ratione: in quo hoc etiam 
simile fuit, quod, postquam diu paulatim processum est, ad 
extremum subito quodcunque reliquum erat una lege ad opti- 
mum ius admissum est, in Italia lege lulia, in provinciis im- 
peratoris Caracalli constitutione. 

Colonias autem Romanas, quae proprie appellantur, (nam 
de his deinceps dicendum est) optimam civitatem Romanam 
habuisse credimus Nic. Madvigio de condic, et iure colon, in 
Opusc. acad. I p, 254, dicenti, non demonstranti. Etenim ar- 
gumenta, quae affert, minus firma esse intelligo, etiam illud, quod 
quasi pro invicto habet, quod apud Cic. de orat. II, 71 An- 
tistius Pyrgensis ex colonia Romana eques Romanus equo pu- 
blico fuisse dicitur. Nam equestris dignitas, quam ab impera- 
toribus etiam barbaris in civitatem receptis saepe tributam esse 
supra docuimus, longe ab iure suffragiorum et ab iure hono- 
, rum, quod ad senatum tantum ac summos magistratus pertinet, 
discrepat. Sed earum coloniarum, quae ab Augusto ceterisque 
imperatoribus per provincias conditae sunt, similitudo recte 
adhibebitur: ex quibus longe plurimas iure honorum caruisse 

docuimus, easque tantum, quae hominibus Italicis deductae 
essent, quod ab origine ipsa haberent ius, non amisisse con- 
iecimus. Quare, si in illas quoque colonias tantum cives Ro- 
mani, qui optimo iure essent, deducebantur, ne hos quidem 
capite deminutos esse quodque habuissent ius honorum, reti- 
nuisse existimo. Reliquum erat ante legem Iuliam in Italia 
ceterorum sociorum genus multiplex sane ac varium. In quo 
num neminem fuisse putamus, qui civitate Romana dignus 
esse videretur? Tot scimus fuisse urbes aequissimis foederi- 
bus praeditas, tot antiquissima societate cum populo Romano 
coniunctas, quae ne Marsico quidem bello fidem nuitarint, 
quarum principes civitatis Romanae praemio prohibitos esse 
parum probabile est. Si dictator Caesar recens domita Gallia 
Aeduorum principes tamen, quo artius cum imperio codso- 
ciaret, civitate donandos esse putavit, si barbarorum reges ac 
principes fere civitatis Romanae praemium accipiebant, nonne 
per Italiae oppida quiounque dignitate atque opibus praesta- 
bant, ad civitatis Romanae communionem admissos esse intel- 
ligemus? In Sicilia quidem, antequam tota insula Latinitatem 
consecuta est, multos nobiles cives Romanos fuisse constat, 
velut Cn. Pompeios Basiliscos et Percennios et Q. Lutatium 
Diodorum et A. Claudium et Cn. Pompeium Philonem (Cie. 
in Verr. IV, 11 et 17 et 22), qui fere Sullana aetate videntur 
esse facti: unde quae eius provinciae condicio post legem 
Iuliam fuerit, eandem Italiae ipsius ante eam fuisse colligemus. 
Pauciores igitur in sociorum oppidis cives Romanos fuisse 
. iudico quam in Latinis, sed multos tamen nec nimis difficilem 
civitatem ne his quidem fuisse ad consequendum. Sed hoc 
video, omnium horum novorum civium nullum aliud potuisse 
esse ius quam eorum, qui ex Latio erant, ut et iure honorum 
carerent nec tribum haberent : qui tamen domicilio ex patria 
translato Romae consedissent, eos non minus quam Latinos 
per censum in tribus receptos optimamque civitatem Romanam 
consecutos esse censeo. Quo in genere insigne exemplum re- 
fertur apud Valer. Max. III, 4, 5 M. Perpernae, cos. anni 130, 
qui cum paulo post in proconsulatu decessisset, pater eius a 
popularibus, quod contra leges civitatem usurpasset, accusatus 

atque ad Sabellos in patriam sedem, unde oriundus erat, redire 
coactus est. Qui qua arte leges eluserit nescimus, sed priva- 
tam civitatis Romanae partem certe antequam in urbem mi- 
gravit, habuit (neque enim ex humili apud suos atque inopi 
genere videtur fuisse), honorum tantum ius nullo censu in 
tribus receptus contra leges usurpaverat. 

Percensuimus civitatum genera, quae ante legem Iuliam 
in Italia fuerunt ac cura privata civitatis Romanae pars libe- 
ralissime propagaretur, publicam partem, qua ius suffragii et 
honorum contineretur, cum iis solis, quae municipia proprie 
appellantur, communicatam esse intelleximus. Quae qui con- 
siderabit, dubitare non poterit, quin de lege Iulia et de omni 
bello Marsico et de multis legibus Corneliis, quibus respublica 
post plurimas ac maximas perturbationes denuo constituta est, 
longe aliter debeat iudicari ac viri docti nunc solent iudicare. 
Quo loco breves erimus atque ipsa capita tantum rerum com- 
memorabimus. Primum socii Italici quid maxime concupisce- 
bant? Eorum principes, non modo Latinorum, verum etiam 
reliquorum civitatem Romanam habebant neque si qui alii con- 
cupisscnt , populus Romanus non liberaliter eam propagasset ; 
humiliores autem homines cur tantam civitatis cupiditatem 
haberent? Connubium parum curare poterant, pro commercio 
alias, saepe etiam commodiores iuris formas habebant. Ac 
postquam civitas omnibus patuit, in multis tamen oppidis du- 
bitatum esse scimus, num ea veteribus institutis ac veteri liber- 
tati esset praeferenda. Sed quia et principum civitas iure 
honorum carebat nec sine civitatis optimo iure suffragia pate- 
bant, ideo socii omnes se parere tantum intelligebant, non 
imperare vicissim, neminem suorum in senatum, neminem ad 
summos reipublicae honores admitti. Ut igitur olim Latinos 
vidimus bis postulasse, ut ex suo numero senatores fierent et 
consules, ita tunc omnes socii petebant, ut ad gubernandam 
eam rempublicam, cuius potentiam peperissent, admitterentur. 
Quae reipublicae gubernatio cum more Romano cum civitate 
Romana coniuncta esset, scriptores civitatem a sociis expetitam 
esse solent dicere, velut Veli. II, 15; App. bell. civ. I, 38; 
Liv. LXXI aliique, optimam illam civitatem Romanam intel- 

ligentes: nos quidem hoc tenere debebimus, non de privatis 
commodis civitatis, sed de iure suffragii et honorum conten- 
tionem omnem fuisse. Neque Romae aliam ob causam de 
civitate sociis danda agitatum est, primum a Fulvio Flacco 
cos., tum a C. Graccho et Livio Druso, qui non pugnabant, 
ut ulla privata commoda socii obtinerent, quae facile obti- 
nuissent, sed ut et novorum civium ope comitia populi tota 
ad partes popularium traducerentur et novis sociorum sena- 
toribus in curiam allectis optimatium potentia frangeretur. Sed 
impediebant eorum actiones veterum senatorum invidiae, qui 
suos honores vulgari nollent, fortasse etiam plebis cupiditas, 
quae cum ex candidatorum largitione magna commoda caperet, 
ne novorum civium multitudine superaretur, timebat, ut simile 
prorsus tunc accidere videamus ac postea imperatore Claudio 
de Gallis admittendis accidisse exposuimus. Nescio autem an 
socii non tam optimam civitatem Romanam quam illud petie- 
rint, ut in vetere iure manentes tamen ad gerendos honores 
suffragiumque rite ferendum pervenirent. Neque enim solent 
populi facile ad mutandas vetustissimas leges moveri , cum 
civitate autem Romana etiam privatum sociorum ius, antiquis- 
simi magistratus, tota prope vita mutabatur, quae multo certe 
illi maluissent retinere et tamen potentiam in republica adi- 
pisci. Neque auctores, qui extant, nihil de hac re tradere 
mirabimur; extant enim et pauci et admodum exiles: quam 
certe seditiosi in oppido Corfinio constituerunt rempublicam, 
ea ita videtur esse composita, ut retentis singulorum populorum 
legibus ac moribus tamen communis summae reipublicae effi- 
ceretur administratio. Veruntamen utut hoc est, senatus Ro- 
manus ubi cedendum esse intellexit, conservata vetere con- 
suetudine civitatem Romanam propagare neque quemquam ad 
senatum comitiaque admittere statuit, nisi qui deposito patrio 
more totus in novam civitatem transisset. Oblata igitur est 
civitas Romana sociis et quidem eadem ratione, quam supra 
in Latinis intelleximus (cf. p. 40 et 308), per censum, ut in lege 
Iulia nihil fuisse suspicemur nisi hoc, censoribus iisve quibus 
censoria potestas data esset, liceret quoscunque videretur ex 
sociis Italicis in civitatem recipere iisque tribum, in qua suf- 

fragia ferrent, assignare. Ita omnis omnium rerum communio 
deferebatur. Quamquam divisio quaedam muneris subiti ab 
senatu adhibita est. Nam honorum ius continuo dabatur, ut 
protinus novos cives in senatum pervenire atque honores adi- 
pisci liceret; suffragiorum ius initio deminuebatur. Qua de 
re cum viri quidam docti aliter tradere opinarentur Velleium 
II, 15, aliter Appianum bell. civ. I, 49, partem dissensionis, 
quae putabatur, rectiore interpretatione sustulit Becker. Antiq. 
Rom. compend. II, 1, 170, debuit totam tollere. NamVelleius 
in octo novas tribus contributos esse ait socios, Appianus 
scribit SsxaTSoovts? airs®r ( vav £iepa? ('.poXdQ, Iv aic e^eipoxovoov 
Eo/atoi, in quibus decem novarum tribuum mentionem fieri 
putabant. Verum Sexaxsueiv non est in decem partes dividere, 
sed ita dividere, ut deni sint in singulis partibus, Latine 
decuriare, vel latiore Baepe significatione, ut certus omnino 
sit numerus in singulis partibus, modo ne magnus. Nihil igitur 
Appianus de numero novarum tribuum refert hoc tantum nar- 
rans, divisos esse socios per novas tribus, ac postremos omni- 
um ad suffragium vocatos. Nec tamen diu socii octo his tri- 
bubus continebantur. Nam C. Marius suam potentiam quaerens 
per veteres quinque et triginta tribus se novos cives distri- 
buturum esse promisit ac Cinnae opera, quod promiserat per- 
fecit, ut in Italia in civitatem recipienda eundem veterem mo- 
rem, qui in proximis oppidis asciscendis conditus erat, retentum 
esse videamus. At L. Sulla, postquam rerum potitus est, 
cum sociorum Italicorum optimam civitatem Romanam, non 
tantum a popularibus, qui proxime dominati erant, verum 
etiam ab optimatibus olim concessam tollere non posset, qua- 
tenus tamen licebat, veterem reipublicae formam reducere co- 
natus est. Etenim ea lege, qua seditiosorum poenas constituit, 
et singillatim inimicos et civitates, quae arma contra tulerant, 
complexus (nam unam eam legem fuisse iudico, non duas 
diversas de hominibus et de civitatibus) sanxit, ut qui propter 
seditionem proscripti atque occisi essent, eorum liberi bonis 
privati ius honorum amitterent (Veli. II, 29), i. e. ne ad sena- 
torios honores senatumque ipsum admitterentur, deinde ut 
civitates, quae deliquissent, et agro, qui veteranis datus est, 

et iure suffragii honorumque spoliarentur, qui autem senatorum 
filii erant, quoniam senatu eiici non poterant, honoribus certe 
ipsis curulibus prohibebantur. Ac de hominibus quidem pro- 
scriptis eorumque liberis punitis et certa sunt testimonia et 
facilia ad intelligendum , de civitatum autem poena multa a 
multis disputata sunt ipsique olim diximus in commcnt. epi- 
graph. I p. 247. Quorum nos non poenitet, sed hoc nunc 
addimus, videri eas ad illam iure suffragii et honorum carentem 
civitatem Romanam esse redactas, qualem ante legem Iuliam 
quicunque ex Latinis et sociis civitate donati erant, habebant. 
Ita L. Sulla nec a vetere more Romano, quo nemini invito 
civitatem adimi licebat, desciscere sibi videbatur et ne quid 
amplius, quae punita essent oppida, in republiea valerent ca- 
vebat. Quamquam lex illa Cornelia non diu conservata est; 
nam Cicero p. dom. 30, 70 ne tam diu quidem valuisse ait, 
quam diu Sullani temporis arma valuissent. Quare a M. Le- 
pido cos. anni 70 sociis optimum civitatis ius restitutum esse 
coniicio, a quo App. I, 107 etiam de agris, qui erepti erant, 
reddendis actum esse scribit: de quibus cum ageret, alteram 
illam civitatis ereptionem praeterire vix potuit, praesertim quam 
facile ac sine ullius iniuria restitui posse videret. Ac conve- 
niunt Ciceronis verba; nam et quatndiu Sulla vixit, nihil ex 
eius actis eversum esse constat et in ipso Lepido Sullana 
arma plurimum valuerunt. 

Diximus de propagatione civitatis Romanae, quae per quos 
quasi gradus primum cum vicinis populis, tum cum Italicis, 
denique cum provinciis communicata sit, exposuimus. Eandem 
rationem ad antiqua reipublicae tempora plebeiorumque cum 
patriciis certamina transferre liceat ; tanta enim fuit moris Ro- 
mani constantia, ut, quod semel probatum esset, pertinaciter 
retineretur omniaque ab exordio usque ad interitum mire inter 
se congruerent. Sed longam haec disputationem requirunt nec 
sine multarum aliarum rerum tractatione cognosci possunt. 
Nunc quae supra a nobis fusius explicata sunt, paucis com- 
plecti placet. Intelleximus igitur civitatis Romanae duas fuisse 
tamquam partes, unam privatam, quae cum alia quaedam, tum 
connubium et commercium complecteretur, alteram publicam. 

quae iure suffragii et honorum contineretur. Nam duo haec, 
ut, qui optimum ius suffragii haberet, idem ad honores curules 
senatumque admitteretur, inter se coniuncta erant, sed cum 
extincta libertate populi comitia sublata vel ad inanem speciem 
redacta essent, periit scilicet ius suffragii relictumque est, 
quod solum apud scriptores posteriores commemorari videmus 
ius honorum. Deinde hunc morem Romanorum perpetuum 
observavimus, ne cui omnino optimum ius Quiritium tribuerent; 
neminem, qui extra civitatem natus esset, dignum iudicabant, 
qui ad tribus, ad senatum, ad summos reipublicae honores 
admitteretur. Itaque novi cives in hoc genere simillimi sunt 
libertinis, qui quod ius in comitiis habuerint, nunc non exa- 
minabo, sed certe nec ad parem cum ceteris civibus tribuum 
communionem, nec ad senatum perveniebant. Verum ut liber- 
tinorum filii ab optimo Quiritium iure nihil discrepant, ita 
eorum, qui in civitatem recepti sunt, posteri ad suffragia atque 
ad honores rite admitti poterant. Haec lex adeo certa fuit, 
ut Romani semel tantum bello ac necessitate coacti ab ea desci- 
verint nec cesserint nisi gradu quodam alio civitatis inter- 
posito. Iam gradus, per quos civitas Romana per orbem ter- 
rarum totumque imperium propagata est, apparent. Nam 
primum proximis oppidis, sive ea suos magistratus retinebant 
sive a praefectis Roma missis regebantur, privata civitatis 
commoda concessa sunt extitcruntque municipia, quae paulatim 
ad optimum ius Quiritium pervenerunt; tum ex foedere Latino 
nata est Latinitas, qua plurimis privata civium iura obtigerunt, 
eademque liberalissime aliorum populorum Italicorum princi- 
pibus tributa sunt. Deinceps subito una necessitate maximae 
Italiae parti cum magna reipublicae perturbatione optimum 
Quiritium ius expressum addiditque fere dictator Caesar, quic- 
quid intra Alpes eo caruerat. Substitit in his finibus Augusti 
prudentia, nisi quod vetere more, qui olim in coloniis Romanis 
condendis observatus erat, Italicis hominibus extra Italiam 
deductis suum ius servavit. Qua severitate ne provincialium 
hominum animi ab imperio abalienarentur, imperatorum sa- 
pientia cautum est, ex quibus Caligula Siciliam et Narbonen- 
sem Galliam, Claudius comatam Galliam, Vespasianus Hispa- 

niaui, ceteri imperatores reliquas provincias ita asciverunt, ut 
Caracallo, quicquid in toto imperio hominum ingenuorum su- 
peresset, uno iure complecti facile esset. 

Absolvimus fere, quod nobis erat propositum, sed adii- 
cienda videbantur esse quaedam, quae si non ad propagationem 
civitatis Romanae, ad continendum tamen imperium pertinerent, 
rcdeundumque simul ad eam, a qua profecti sumus, impera- 
toris Claudii orationem, quae Lugduni inventa est. Etenim 
demonstratum esse putamus Lugdunenses, ex quo omnino 
conditi sunt, optimum civitatis ius habuisse neque ad eos 
Galliae principum preces, qui civitatem dudum adepti ab im- 
peratore ius honorum peterent, ullo pacto pertinuisse. Quid 
igitur erat, quod tabula orationem Claudii senatusque consul- 
tum, quod ex ea factum est, continens Lugduni potissimum 
collocaretur? Cur haec maxime urbs, in qua memoria bene- 
ficii ab imperatore accepti celebraretur, electa est, non aut 
Aeduorum aut Lingonum aut alia aliqua civitas foederata, quae 
imperatoris liberalitate ornaretur? Alii Lugdunum metropolim 
fuisse dicunt (atque ita apud Ptolem. II, 8, 17 appellatur) vul- 
goque in metropolibus edicta ac leges proponi consuevisse, 
alii atque imprimis Alph. Boissievius in praestantissimo opere 
de antiquitatibus Lugdunensibus p. 135 coniunctionem aliquam 
intercessisse statuunt inter orationem Claudii et inter celebre 
Augusti templum Lugduni constitutum, sed qualis ea con- 
iunctio fuerit, minus definiunt. Nos quidem dubitamus, an 
utruinque quodammodo coniungendum Lugdunumque et quod 
Gallorum metropolis erat et quod templum Augusti habebat, 
electum sit, in quo imperatoris oratio aeri incisa publice col- 
locaretur. Nam profecto si metropolium illud tantum fuisset 
proprium, ut leges et edicta praesidum in iis proponerentur, 
qua de re praeter ceteros copiosissime Ez. Spanhemius de usu 
et praestant, num. I p. 637 disputat, num esset, cur hoc 
monumentum non apud eos, ad quos pertineret, sed apud 
Lugdunenses collocandum fuisse videretur? Neque enim im- 
peratoris oratio legis aut edicti vicem obtinet; ne senatus con- 
sultum quidem, quod ex ea factum est, ita erat comparatum, 
ut quicquam iuberet, sed Gallorum principes, qui ex certis 

civitatibus essent, si censum senatorium explerent, Romae ho- 
nores petere itaque in senatum allegi permittebat: intercedere 
tamen oportebat imperatoris, qui censoria potestate esset, iu- 
dicium. Longe igitur eius natura ab iis legibus, quae ut in 
hominum notitiam pervenirent, per frequentissima oppida pro- 
ponendae erant, videtur diversa fuisse : beneficii testandi causa 
publice est proposita eandemque ob causam Sconsultum ad- 
iectum. Quamquam vereor, ne Spanhemius nimis facile de 
consuetudine legum in metropolibus proponendarum crediderit: 
quae si fuisset communis, saepe apud Ictos, saepe in legibus 
commemorarentur. Nunc bis video metropoles in legibus com- 
memorari, semel Graece in Dig. XXVII, 1 (de excusat.), 2, 1, 
deinde de eadem re in Theod. Cod. XIII, 3 (de medicis) lt, 
utroque loco ita, ut metropoles intelligantur urbes frequentis- 
simae. 

Nimirum Romani postquam libertate extincta provincias, 
quas armis ceperant, pace coercere statuerunt, iurc ac legibus 
minus eas contineri existimabant ac ne in civitate quidem Ro- 
mana, quam liberaliter dividere coeperunt, tantam vim esse 
putabant, ut fidem earum certo constringeret: assumebant sacra 
ac religionem , ut imperii reverentiam cum deorum pietate 
coniungerent firmissimoque vinculo animos hominum devinci- 
rent. Qua in re adiuvabantur cum vetere suo more, qui an- 
tiquitus viros bene de republica meritos divinis honoribus 
consecrarat, quo tunc usi imperatores bonos in deorum nume- 
rum retulerunt ac tamquam imperii sui effigies venerabantur, 
tum Asiaticorum populorum adulatione, qui quoniam reges 
suos olim divinis honoribus afficere consuerant, postquam Ro- 
manis parere coeperunt, saepe proconsulibus templa posuerunt 
statimque Caesarum cultum amplexi sunt. Hinc enim hanc 
rem manasse paulatimque per totum orbem terrarum propaga- 
tam esse non modo historia docet, verum etiam Dio LI, 20 
testatur , qui ubi de templis divo Iulio Augustoque per Asiam 
constitutis dixit, xai toot’ exstbev , inquit, dp$au.svov xai dic’ 
aXX u>v aoTOxpaTopwv od fiovov dv toi? 'EXXijvixol? eOveotv, dXXa 
xai dv xots aXXon, Saa xu>v 'Po>uaiu>v dxouei, d-fdvexo. Asia 
igitur patria quasi fuit religionis illius, qua paulatim totum 

imperium in fide ac reverentia nominis Romani continebatur, 
illinc omnia, quae ad imperatorum cultura divinum, qualis 
postea in omnibus provinciis extitit , profecta sunt. Orta ibi- 
dem est metropolium ratio, quae tota cum imperatorum sacris 
videtur esse coniuncta. Non immorabor in vetere metropolis 
significatione, quae eatis nota est, qua etiam Iosephus Antiq. 
XII, 3, 1 Antiochiam Seleuci Nicatoris aetate Syriae metro- 
polim appellavit: quo tempore quod nomen honoris ac digni- 
tatis Antiochia a regibus suis acceperat, retentum esse etiam 
sub imperio Romano nummi in libertate imperii percussi 
(Eckhel. D. N. III, ‘271) ostendunt. Neque magis huc perti- 
net, quod ipsa Roma, tamquam caput ac mater totius imperii, 
nonnunquam sub imperatoribus metropolis appellata est, velut 
in nummis Nicomedensium. Sed suam atque inde diversam 
significationem habebat haec metropolis ratio, quam totam cum 
imperatorum cultu divino coniunctam fuisse docet ipsum ori- 
ginis tempus. Nam cura templa divo Iulio primum Augusto 
imperante condita esse certum sit, qua de re infra pauca di- 
cemus, eodem tempore Tarsus in nummis vocatur metropolis, 
sub Nerone Ancyra Galatiae vulgatumque id nomen sub Tra- 
iano et Hadriano. Neque enim certe merum honorem me- 
tropolis nomine contineri existimabimus. Solebant id impera- 
tores Romani et tribuere et aliquando adimere (vide Spanh. 
et Eckhel. 1. 1.), velut Tyrum ab Hadriano titulum metropolis 
accepisse refert Suidas s. v. IlaOXoc Topioc, et Septimius Severus 
Laodicensibus ius metropolis concessit (Malal. XII p. 294 ed. 
Bonn.; Suidas s. v. Sev.; Herod. III, 69), et Elagabalus Ty- 
riis cum irasceretur , cum reliquo iure etiam metropolis nomen 
ad Sidonios transtulit (Comment. epigraph. I p. 432; Eckhel. 
III p. 387). Quare quod honoris causa imperatores deferrent, 
ignominiae causa civitatibus adimerent, in eo cum utique ius 
aliquod fuisse necesse sit, nullum aliud reperiri poterit quam 
hoc quod ex imperatorum templis pendebat. Nam cum repu- 
blica metropolium honorem ac nomen nullo pacto fuisse con- 
iunctum ex catalogo metropolium, qui ex nummorum auctoritate 
ab Eckhel. IV p. 273 confectus est , planissime intelligitur. 
Velut Tarsus iam ab Augusti aetate dicitur metropolis, addito 

nonnunquam Ciliciae nomine; at Ciliciam sub Augusto atque 
aliquanto post nullam fuisse provinciam in comment. epigraph. 
II p. 96 demonstravimus. In provincia Asia fuerit sane Au- 
gusto imperante una metropolis Pergamus, quae sic etiam in 
nummis Caracalli appellatur, sed extiterunt postea etiam Ephe- 
sus (Corp. Inscr. Graec. n. '2990 et saepius), Halicarnassus, 
Lampsacus, Sardes, in Bithynia Nicomediam nominat Dio LI, 
20, sed in nummis commemoratur etiam Heraclea, in Phoenice 
et Sidon et Tyrus metropoles fuerunt, suamque metropolim 
habuit Lycaonia, suam Isauria, suam Paphlagonia, suam Cap- 
padocia, et quidem ea aetate, qua nondum ea provinciarum 
divisio, qua postea singulis illae gentes praesidibus parere 
coeperunt, introducta erat. Quae cum ita sint, metropoles, 
quae ad Caesarum cultum pertinerent, nihil cum provinciali 
Romanorum ratione commune habuisse apparet : ne cum vete- 
ribus quidem gentium conciliis, quae antiquitus tradita impe- 
rium Romanum non omnia sustulit, existimo, quae cum saepe 
in novo cultu constituendo servata esse videantur, non minus 
tamen saepe neglecta sunt. 

Originem autem divini imperatorum cultus ac metropolium 
ad Augustum referendam esse diximus. Nam quod Smyrnaei 
apud Tac. Ann. IV, 56 iam anno 195 a. Chr. primos omnium 
se urbi Romae templum fecisse gloriantur eorumque exemplum 
anno 170 Alabandenses secuti sunt (Liv. XXXXIII, 6), pri- 
vatae illae quodammodo fuerunt religiones, oppidorumque illo- 
rum propriae. Verum anno 29 a. Chr. Dio Case. LI, 20 (nam 
is longe praecipuus de hoc argumento locus est) narrat Au- 
gustum concessisse, ut cives Romani per Asiam Romae et 
divo Iulio templum aedificarent Ephesi et Nicaeae, tum ut 
provinciales homines Romae et sibi per Asiam Pergami, per 
Bithyniam Nicomediae aedem extruerent, additos etiam esse 
templo Pergameno ludos. Duo ibi genera templorum oomme- 
morantur, unum, in quo Roma cum iis, qui in deorum nume- 
rum relati erant, alterum, in quo eadem Roma cum eo, qui 
tunc maxime imperabat, colebantur; illud proprium erat civium 
Romanorum, hoc provinciarum. Eumque morem servavit per- 
petuo Augustus, qui, ut ait Suetonius Aug. c. 52, templa 

quamvis sciret etiam proconsulibus decerni solere , in nulla tamen 
provincia nisi communi suo llomaeque nomine recepit ; nam in 
urbe quidem pertinacissime abstinuit hoc honore. Mutari tamen 
hanc rationem oportebat propagata paulatim per provincias 
civitate Romana, quae postquam multa oppida multosque po- 
pulos complexa est, nisi confusio quaedam extitisset, quae pro- 
vincialium templa erant, deserta essent. Tum igitur introductum 
est, quod Dio 1. 1. docet, ut in Italia tantum qui coelestibus 
honoribus digni habiti essent, imperatores colerentur, in pro- 
vinciis etiam qui imperarent, unde quae ab Augusto Ephesi 
et Nicaeae divi Iulii templa condita erant, postea cum provin- 
cialibus communicata esse, ipsaque illa oppida in metropolium 
honorem transisse probabile fit. Nam Pergamus, quod prima 
omnium Augusti templum habuerat, prima metropolis in num- 
mis nominatur (Eckhel. II, 472). Ab his igitur initiis pro- 
fecta est illa metropolium adulatio pervasitque ad omnes pro- 
vincias. Nam quanta metropolium multitudo per Asiam fuerit, 
ex nummis cognoscitur, item Philippopolis Thraoiae, Thessa- 
lonice Macedoniae, Tomi Moesiae. Reliquarum provinciarum 
metropoles ex aliis testimoniis intelliguntur, sive ipso illo no- 
mine appellantur, sive quod templo Caesarum omnium communi 
ornatae erant, appellandae fuerunt. In Aegypto celebre Au- 
gusteum commemoratur Alexandriae, in Africa proconsulari 
commune provinciae templum ac sacerdotium (Orell. n. 6904; 
Renier. Inscr. Alger. 1440 et 1:328), Carthagine, opinor, con- 
stitutum, item in Hispania Baetica (Orell. 5993), in Lusitania 
(Orell. 2226), in Tarraconensi Tarracone anno 15 p. Chr. con- 
ditum (Tac. Ann. I, 78), in Sardinia (Orell. 5969), in Dacia 
(Orell. 2171), in qua Sarmizegethusa colonia metropolis saepe 
appellatur (Comment. epigraph. I p. 4U4), in Alpibus maritimis 
(Orell. 2214). Britannia quoque, postquam a Claudio in pro- 
vinciae formam redacta est, commune totius provinciae templum 
Claudio dedicatum accepit Camaloduni, de quo Tac. Annal. 
XIV, 31 narrat. In Galliis quidem tria imperatorum templa 
fuisse reperio, primum Narbonensis provinciae, quod comme- 
moratur apud Orell. n. 2543 et 6003 ac Narbone tamquam in 
metropoli (neque enim ipsum hoc nomen reperitur) videtur 

fuisse, alterum Germaniarum commune in colonia Agrippinensi 
apud Ubios iam sub Augusto conditum (Tac. Annal. I, 39 et 57), 
denique Lugduni, quod maxime erat omnium celebre, quia tres 
provinciae Galliae, Belgica, Lugdunensis, Aquitania eo con- 
tribuebantur, de quo imprimis quae Alph. Boissiev. Inscr. 
Lugd. p. 78 sq. disputavit, conferenda sunt. 

Omnia igitur haec Augustorum templa suam quodque 
habebant quasi provinciam, cuius principes sacerdotia obirent 
pecuniamque conferrent, multaque nobis traduntur, et quae 
cuiusque provincia fuerit et quae sacerdotia et qui ludi et qui 
reliqui honores. Sed non id agimus hoc loco, ut imperatorum 
cultum divinum illustremus, de quo argumento cum alii scri- 
pserunt, tum breviter ac fere recte disputavit Marquardt. in 
compend. antiq. Rom. III, I p. 268 et IV p. 124. Nos quidem 
videmur docuisse, Lugdunum fuisse metropolim eam ob cau- 
sam, quod ibi trium provinciarum commune esset templum 
imperatoribus Romanis consecratum. Tenemus igitur commu- 
nionem aliquam, quae inter principes civitatum foederatarum, 
qui ius honorum ab imperatore Claudio petierunt, et inter 
coloniam Lugdunensem intercesserit, non ex republica, sed ex 
privata quasi provinciarum religione repetendam. Atque haec 
communio sine dubio effecit, ut haec Claudii oratio, quamvis 
nihil ad Lugdunenses ipsos pertineret, tamen apud eos in 
templo Augustorum collocaretur. Etenim erant in eo, cum 
Claudius imperaret, praeter Romam ipsam tres statuae, divi 
Iulii (nam hanc et in omnibus postea Augusteis fuisse censeo 
et in Gallicis certe abesse nullo modo potuisse) , Augusti, 
Claudii; Tiberii enim et Caligulae memoria erat damnata. 
Quare, cum nuntius de beneficio imperatoris ad Aeduos per- 
venisset eumque eximio honore remunerari placeret, oratio- 
nem ipsius senatusque consultum eo auctore factum in templo 
illo iuxta Claudii statuam, cui sacrificare solebant, collocarunt, 
conferendumque est nobilissimum illud monumentum Ancyra- 
num , quod , cum neque legem neque ullum beneficium conti- 
neret, ad commendationem posteritatis in Augusti templo col- 
locatum esse scimus. Illo eius, a quo imperium Romanum 
amplificatum ac restitutum esse videbatur, res domi ac bello 

gestae celebrabantur, hac Lugdunensi tabula imperatoris, si 
non fortis ac sapientis, at benigni moruinque veterum intelli- 
gentis, beneficium perpetuae hominum venerationi consecraba- 
tur nobisque monumentum relictum est, in quo interpretando 
magna pars iuris Romani illustrari dispersaque aliorum scri- 
ptorum memoria suppleri possit. 

Absentem petere quid sit pag. 88. 172. quomodo ab eo differat exercitum 
retinere 174. . • 

L. Aelius Lamia, Galliae Lugdunensis praeses 123. 

M. Aemilius Lepidus cos. et Galliae Transalpinae rector 40. cos. et magister 

equitum 221. 239. 

M. Aemilii Scauri indicium 78. 

L. Afranius Italiam regit 65. 

Africa provincia fere praetoribus paruit 49. proconsul eius per sex annos 
137. per triennium 139. provincia proconsularis a Caligula dividitur 137. 
in bello Vespasiani legato tradita 141. item sub imperatore Pio 142. 

M. Agrippa totam Galliam regit 93. 102. auctor Plinii 100. 

Alexandrini in Aegypto ultimi omnium ius honorum accipiunt 341. 

Ammianus Marcellinus explicatur 88. 

annum militarem fuisse nullum 184 sq. annus vocatur maius spatium quam 
annuum 213. * 

Antoninus Pius tribunicia potestate ornatur 265. 

M. Antonius orator ex praetura domat piratas 26. 

M. Antonius Illvir legem tulerat de proscriptorum liberis 202. magister 
equitum factus inscio Caesare 212. eius tertius consulatuB cur in fastis 
non numeretur 215. consilin eius Caesaris interficiendi 226. magister 
eq. Caesaris 239. cur dictaturae nomen sustulerit 240. 

Appianus explicatur 85. 162. 207. 239. 293. 371. 

L. Apronius, Germaniae legatus 151. 

Aquae Sextiae Latini iuris sunt 34. 

Aquitania provincia ab Augusto aucta 99. 

Arva Baeticae municipium Flavium 314. 

Asconius in Scaur. p. 28 explicatur 78. 

Asia provincia quando facta 14. 15. fere praetoria 49. prima provinciarum 
imperatores divinis honoribus colere coepit 375. 

Asturia et Gallaecia provincia quando instituta 142. eius iuridici 148, et 
legati 149. sub imperatore Pio iam propria provincia 1 5'J.- 

Augusti instituta in Gallia 98. auctor Plinii 100. 102. mutat provincias 
Galliae 108. monumentum Ancyranum illustratur 115. Tiberium colle- 

gam imperii assumit 125. eius imperatorii tituli 233. olim magister eq. 
dictatoris Caesaris, in quo repulsam tulerat 239. Aug. tribunicia po- 
testas quae fuerit 250. subselliis tribuniciis utitur 251. 263. quando 
primam tribuniciam potestatem acceperit 255. corporis sanctitatem et 
subsellii tribunicii honorem accipit 256. summam omnium iudieiorum 
potestatem accipit 258. calculus Minervae in indiciis ei datur 259. ius 
relationis in senatu accipit 2(>0. cius soror et uxor tribunicia potestate 
ornantur 263. successoribus suis tribuniciam potestatem tribuit 264. 
civitatem dat Uticensibus 304. pro censoria potestate edicit 308. foedera 
concedit quattuor populis Gallicis 328. civitatem dat multis Gallis 329. 

C. Aurelius Cotta Galliam cum Italia regit 51. M. Cotta quomodo Ciliciam 
acceperit 52. 

bellum servile a quibus gestum sit 52. 

M. Bibulus provincia caret 69. 

Bithynia nova provincia 48. eius praeses C. Carbo 61. 

Q. Caecilius Metellus, proconsul Galliae Narbonensis 64. 75. Q. Nepos 
procos. Hispaniae citerioris moritur 77. 

M. Caelius Rufus praetor 241. 

Caesar explicatur 86. 165, 166. 177. 179. 184. 192. auctor belli Hispaniensis 
emendatur 223. 

C. Caesar, Augusti filius, qua potestate fuerit in Syria 122. 

Caligula imp. Narbonensi Galliae ius honorum dat 334. et Siciliae 336. 

C. Calpurnius Piso cos. Galliam Narb. obtinet 55. 

C. Caninius Rebilus cos. ann. 45 a. Chr. 227. 

Cappadocia anno 92 nondum provincia est 28. 

C. Carrinas, proscripti filius 202. * 

Carteia, Hispaniae colonia 34. 

C. Cassius Italiae praeest 52. 

Sp. Cassii foedus cum Latinis factum 362. 

Catilina a quo devictus sit 59. 

censores in civitatem recipiunt 36. 308. 370. censoria potestas imperatorum 
308. censura prisco more per quinquennium acta 326. 

Cicero quam proviuciam in cos. habuerit 57. 

Ciceronis oratio pro M. Fontei o quando habita sit 6. explicatur 58. 60. 62. 
63. 70 et 73. 79. 84. 163. 166. 171. 177. 179. 226. 

Ciliciae rectores L. Octavius et L. Lucullus 52. rector M, Piso 63. 

civitate donantur homines bene meriti 30. cives Romani in frumenti publici 
tabulas inscribi possunt 187. civitas datur ab imperatoribus solis sine 
lege 303. in libertate olim data ab imperatoribus 304. ea donantur 
principes gentium subactarum 329. per ItAliam propagata civitas 342. 
datur etiam parentibus qnorundam 355. qui iu oppidis Latinis sunt cives, 
iure bonorum carent 357. Sp. Carvilius agit de iure honorum Latinis 
dando 358. cives nominantor, qui ius honorum habent 358. civitas sine 
suffragio quomodo orta sit 366. 

Claudius imp. leges fert 299. Galliae Comatae principibus ius honorum dat 
306. pro censoria potestate edicit 308. eius censura 326. 

C. Clovius praefectus urbi a Caesare anno 46 a Chr. 247. 

coloniae Latinae civitate donatae 3‘2. coloniae liabent diversa incolarum 
genera 286. qui in colonia sunt, saepe municipes appellantur '287. co- 
loniarum Latinarum ius 367. 

comitia sub imperatoribus habita ‘298. 

communicare provinciam quid sit 58. 

consules Italiam provinciam habere solent 9. in civitatem recipiunt ex lege 
lulia 35. quando coeperint exacto magistratu in provincias abire 73. 
consules, qui pro consulibus 6unt, non appellantur 18‘2. consulatus semper 
finitur prid. Kal. Ian. ‘210. nonnunquam non nnmeratur in fastis 214. 
consules quando primum parte anni esse coeperint 218. continuus cos., 
non perpetuus est Caesar 224. consulum ius in senatu referendi 261. 

P. Cornelius Dolabella, Illyrici rector 114. 116. 

L. Cornelii Sullae legatio in Cappadocia 28. dicitur imperator II ex uno 

bello, sed non saepius eum titulum repetivit 2.12. 

M. Crassus Italicis favet 36. 

Creta nova provincia 48. 

curiae municipiorum Hispanicorum 291. 321. 

Cyrenae provincia 48. 

decuriones vel cives Komani vel Latini 282. 296. pro rata parte fiunt ex 
diversis civitatis generibus 296. ad honores admittuntur, qui non snnt 
decuriones 297. 

delectuum tempora esse incerta 189. 

Delmntne in provincia Italia sunt 9. cur tradita sit provincia populo Romano 106. 

dictaturae incipiuntur quovis dic 193. a lege, cx qua delatae sunt 205. 210. 
eius varia genera 207. 209. quando repeti putentur 223. dictatura per- 
petua 224. cadcmque quarta qnOniodo appellanda sit 232. 238. num in 
fastis consulatui anteponenda sit 238. num in dictatura nulli alii ma- 
gistratus fiant 214. 

Dio Cassius explicatus 82. 86. 96. 136. 159. 161. 178. 210. 215. 220. 222. 
239. 251. 253. 255. 341. non contemnendus 158 emendatur 230. 

diplomata imperatorum do civitate 303. 

Domitianus imp. nunquam patris aut fratris in imperio consors 307. censor 
perpetuus et censoriae potestatis 308. quid Hispanis dederit 309, eximio 
honore affectus ab Salpensanis 318. 

Cn. Domitius Calvinus, dictatoris Caesaris mag. eq. 240. 

L. Domitius, Augusti propinquus, Galliae praeses 1 19. 

Domitius Corbulo Germanium regit 153. 

Drusus, Augusti privignus, quale imperium in Galliis habuerit 117. 

Drusus, Tiberii filius, Illyricum regit 116. 

edicta imperatorum tribunicia et censoria 307. 

Ennius poeta civitate donatus .353. 

Epora. Hispaniae Baeticae municipium 319. 

Q. Fabius Maximus cos. 45 a. Chr, 226. 

fasti Capitolini aperte falsi 201. pugnant cum nummis 215 sq. annos quo- 
modo significent 227. male descripti 229. fasti Colotiani 230. Capitolini 
suppleti 241. fusti a Caesore ordinali 211. ' 


Digitized by Google 



384 Index rerum. 

foederatae civitates in Hispania 315. praemii causa nunquam Latinitatem, 
sed civitatem Rom. accipiunt 316. foederatas esse tantum civitates, non 
homines 3*27. quando foederatae civitates existant 327. 

M. Fonteius quo tempore Galliam Transalpinam rexerit et Ciceronis pro eo 
oratio quando habita sit 6. 

frumenti publici tabulae 187. 

Q. Fufius Calenus consul 217. 

fundi fiunt, qui civitatem Rom. accipiunt 317. 

Gallia Cisalpina, variae dc eius origine opiniones 5. cum Italia nunquam 
praetoribus paruit 49. praesides eius post Caesarem 89 sq. tollitur 
provincia 92. 

Galliam Belgicam M. Vinicius praetorius regit 102. M. Lollius 101. eius 
ftnes cum Lugdunensi 109. 

Gallia Lugdunensis ad Danubium pertinet 120. 

Gallia Transalpina, eius praeses M. Fonteius 6. cum Italia coniuncta 15. 
anno 114 nondum fuisse provinciam 19. provincia Romana fit 24. ei 
M. Porcius Cato praeest 27. C. Caecilius Metellus 28. M. Lepidus 50. 
L. Murena 61. Q. Metellus 61. Caesaris legati in ea 89. sejuncta ab 
Narbonensi et in duas partes divisa 91. M. Agrippa et C. Carrinas et 
Nonius Gallus 93. Augusti instituta 98. ab ipso mutantur 108. Galliae 
civitates foederatae 328. Galli multi appellantur C. Iulii 329. Gallia 
ius honorum accipit 340. 

Germaniae, falsae virorum doctorum de earum origine opiniones 96, quando 
institutae sint 130. cis praesunt Visellius Varro et C. Silius 131. 151. 
carent legatis 152. earum legati usque ad Vespasianum ab Gaio 153. 
Germani multi appellantur Iulii 330. 

Germanicus, Drusi filius, primum in Galliam mittitur 124. qua potestate 
deinde Gallias rexerit 126. suos in iis legatos habet 128 sq. Tiberio 
ab Augnsto opponitur 129. 

C. Gracchi lex de provinciis 17. cius actiones de sociis ad civitatem Rom. 
admittendis 293. 


Hadrianus Antonino Pio tribuniciam potestatem dat 265. eius maiores 3i0. 

Helvetii utrum in Lugdunensi an in Belgica Gallia fuerint 101. 107. 

Hispalis colonia 34. diversa hominum genera habebat 286. 

Hispaniae rectoribus imperium prorogatur 12. 13. Ser. Sulpicius Galba 
praeest; item L. Piso Frugi ex praetura 21. C. Valerius Flaccus ex 
consulatu, successor T. Didii 27. L. Volcatius Tullus in ulteriore pro- 
vincia 56. D. Silanus in citeriore 61. Q. Metellus Nepos in citeriore. 76. 
universa traditur Cn. Pompeio 77. Hispania citerior coniuncta cum Gallia 
Narbonensi 90. Hispaniarum provinciae sub imperatoribus 143. quot 
legiones habuerint 145. a Mauris vexatae 145. Hispaniae ius quale 
sub Augusto fuerit 311. a Vespasiano accipit Latinitatem 309. 313. 
multa oppida civitate donata ab Vespasiano 314. municipia Flavia 315. 
liberae civitates et foederatae 315. Hispania ius honorum accipit 340. 

Hispania Baetica ab M. Aurelio imp. ad suam curam translata 143. 145. 
ab Pio imperatore 150, 

Hispaniae citerioris legatus Cluvius Rufus 145. ei praeest iuridicus 148. 
coniuncta sub Severo eum Asturia 148. rursus disiuncta 150. 

Q. Hortensius Italiae praeest 54. 

Illyricum cum Italia coniunctum 14. 15. provincia quamdiu fuerit 114, Au- 
gusti in ea legati 122. 

imperatoris nomen in Caesare ciusque successoribus quale fuerit 232. im- 
peratorum tribunicia potestas qualis fuerit '248 sq. iis comitia omnia 
permittuntur, etiam tribunorum plebis 253. corporis 6anetitas per totum 
imperium datur 254. potestas omnia tollendi datur 257. summam in- 
diciorum et poenae remittendae potestatem habent 258. quod ius relationis 
in senatu habuerint 260. ius tertiae et quartae relationis 262. subsellio 
tribunicio utuntur 263. eorum uxores tribunicia potestate ornantur 263. 
eorum successores tribuniciafo potestatem accipiunt 264. 265. impera- 
tores legibus adoptantur et imperium accipiunt 299. soli rem militarem 
administrant 302. soli provincias imperatorias regunt 306. edicta pro- 
ponunt pro tribunicia potestate 307. pro censoria potestate 308. cultuB 
imperatorum divinus in provinciis 375. 

imperium incipitur eo die, quo lex de eo fertur 82. 193. repetitur item a 
die novae legis 194. 

incolae ius suffragii habent 282. 284 . 291. qui proprie dicantur 283. num 
ad honores municipales admissi 284. qui in municipium commigrant, 
cum parentibus donantur civitate 356. 

Iosephus explicatur 232. 237. 

Italia sola duos praesides habet 16. tres praesides habet 53. Italiae nomen 
Galliam Cisalpinam complectitur 31. quidam in ea populi diu civitate 
carent 40. pro provincia minimi negotii habetur 66. desit esse provincia 
70. traditur ambobus consulibus 72. eius civitates foederatae 316. ius 
honorum tota habet 332. 

in indicio reus mortui laudatione adiuvatur 78. indicia per totum annum 
fieri 190. 

Iulii plurimi inter Gallos et Germanos reperiuntur 329. 

C. Iulius Agricola, Taciti socer, eius genus explicatur 331. 

C. Iulius Caesar dictator, quae ei provinciae ante cos. decretae sint 66. 
quomodo Gallias acceperit 69. prius eius quinquennium 73. alterum 
quinquennium prorogatur 81. quo anno alterum cos. petere voluerit 83. 
87. 176. 178. proconsularis potestas ei anno 49 decreta 202. eius regnum 
a quo die numeretur 204. quo die primum dictator factus sit 205. 
quamdiu primum in urbe commoratus sit 206. spernit dictaturam sibi 
oblatam 207. consulatus alter 209 qua potestate res Aegyptiorum com- 
posuerit 212. eius omnes dictaturae numerantur 215. quando ab Phar- 
salico bello Romam reverterit 217. consulatus tertius 220. pugna ad 
Thapsum 221. dictatura tertia 222. quando in bellum Mundense pro- 
fectus 223. consulatus quartus 224. consulatus decem annorum 225. 
triumphus Hispanicus 226. dictatura quarta eademque perpetua 229. 238. 
eius titulus imperatorius et quot eius victoriae fuerint 234. magistratus 
ab eo in annum 48 a. Chr. creati 241, in annum 47 et 46 facti 243. ad 
annorum rationem componendam praefectos in urbe creat 244. quam 
comitiorum potestatem acceperit 245. 252. eius tribunicia potestas expli- 

25 


Digitized by Google 


386 ' 


Index rerum. 


cata 248 sq. corporis sanctitatem per totum imperium accipit 254. quo- 
modo civitatem et militibus ct oppidis dederit 304. foedera dat civitatibus 
Galliae 328. liberalis in iure honoram tribuendo 342. 

Iunius Blaesus, Illyrici rector 114. 

D. Iunius Silanus in citeriore Hispania 61. 

iuridici in Hispania, unde nomen habeant 146. qui commemorentur 147. 
nomen Augusti in iis omittitur 148. 

ius honorum quale sit 331. singillatim donatur 332. quando perierit 341. 

ius suffragii Latinorum 344. non habent reliqui socii 345. 

ius Italicum continet etiam ius honorum 337. ex coloniis ab Augusto de- 
ductis ortum 338. 

Latini, qui in vigilibus militarunt, civitatem consequuntur 187. Latina oppida 
nunquam appellantur municipia 274. Latina oppida multoB habent cives 
Bomanos 277. quando existant 290. Latina «ppida per Gallias et Hi- 
spanius civitate donata 314. Latinae non fiunt, quae foederatae fuerant 
civitates 316. 

Latinitas data quibusdam populis Inalpinis ab Antonino Pio 286. Latini ius 
suffragii Romae habent 291. 344. Latini Roma expulsi 294. 348. La- 
tinitas ex foedere orta 317. Latini Romam migrando civitatem accipiunt 
346. Latini tempore comitiorum in urbem confluunt 348. Latini magi- 
stratibus municipalibus gerendis civitatem accipiunt 352. 353 et quidem 
dum fiunt, non postquam gesserunt 354. in Latinis oppidis discrimina 
civium sunt 360. 364. Latinitatis origo explicata 362. postea quomodo 
mutata sit 364. 

legati legionum duplicis generis sunt 111. Augusti nomen in iis omittitur et 
nonnunquam sine provinciis sunt 113. 146. legati a legionibus appel- 
lantur, sed populis praesunt 134. 

legati Numidiae, eorum nomon 139. 

legio I Adiutrix 110. legio III Italica quando instituta 114. leg. II Italica 
117. legiones pro provinciis nominantur 133. 

lex Sempronia de provinciis 17. lex Iulia de civitate 30 sq. quid proprie 
secuta sit 369. 371. Plautia Papiria do civitate 37. Gabinia de provin- 
ciis 54. Vatinia de provinciis 69. 184. quando sit lata 74. Pompeia 
de provinciis 76. 169. 173. 179. Trebonia de provinciis 78. Pompeia 
Licinia de Caesaris provinciis 81. Gabinia de imperio Pompeii 193. Titia de 
Illviris reip. const. 194. 302. Cornelia de proscriptorum liberis 202. Cassia 
agraria 294. Licinia Mucia de peregrinis ciiciendis 295. lex Iunia Vel- 
laea 298. leges de adoptionibus et imperio imperatorum quomodo latae 
sint 299. leges et senatusconsulta 300. legum dandarum potestas man- 
datur 301. lex Valeria de L. Sulla dictatore creando 301. leges mu- 
nicipales diuturnae sunt 304. in Italiae municipiis 41. legum ferenda- 
rum consuetudo sub imperatoribus 298. aliae in provinciis senatoriis, 
aliae in imperatoriis 306. leges dc eiiciendis urbe peregrinis 350. lex 
Papia 351. lex Sempronia de civitate sociis danda 370. ‘lex Cornelia 
do civitatibus puniendis 671. 372. 

liberae civitates in Hispania 315. 

libertini ad honores municipales non admittuntur 280, eorum ratio eadem 
ac peregrinorum ad civitatem admissorum 373. 

M. Licinius Oassns quando in provinciam exierit 73. quomodo provinciam 
acceperit 78. ♦ 

L. Licinius Lucullus quomodo Ciliciam acceperit 52. 

Ligures in provincia Italia sunt 7 sq. 

L. Livincius Kegulus praefectus urbi sub dictatore Caesare 248. 

Livius emendatur 81. 345. 347. explicatur 292. 357. 362. 

Lugduni ara Augusto condita 118. versatur Germanicus 127. quo iure co- 
lonia fuerit 335. metropolis fuit et celebre Augustorum templum habe- 
bat 374. 379. 

Macrobius explicatur 217. 

Malaca, Hispaniae Baeticae municipium 319. 

magistrum equitum non habet dictator, qui non rei gerendae causa fit 207. 
annuus contra leges est 211. a consule dictus 212. 222. annui fiunt 
magistri eq. 241. 

L. Manlius Galliae Transalpinae rector 47. 

manumissio apud municipales magistratus 279. 

C. Marii praetura 17. cur sex consulatus acceperit 22. Galliam Narbonen- 
sem in provinciae formam redigit 25. 

Martiae Calendae in provinciis decernendis observantur 84. 

Mauretaniae procuratoribus et simul legato Numidiae parent 139. 

Maurorum impetus in Hispaniam 145. 

metropolis quae sit urbs 374. id nomen pendere ex Augustorum cultu divino 
376. quomodo per Asiam et Europam propagatae sint 378. 

militia nunquam apud Romanos a rebus civilibus seiuncta 186. militarem 
rem soli imperatores administrant 392. 

Q. Mucius Scaevola Asiam regit 19. 

L. Munatius Plancus, eius honores 245. eius praetura 247. 

municipia de iis vetus virorum doctorum sententia 271. nunquam vocantur 
Latinae civitates 274. sunt oppida civium Rom. 275. qui ad honores 
in iis admittantur 280. praefecti pro Hviris et incolae 282. non civibus tan- 
tum constant 285. diversa hominum genera continent 287. municipium 
qnid sit 289. eorum per Hispanias multitudo 314. per Lusitaniam 315. 
municipia sine suffragio quomodo orta sint 365. quomodo per provincias 
propagata 367. quomodo differant a Latinis oppidis 366. 

mutatus civitate Rom. dicitur, qui civitatem Rom. accepit 298. 

Nemausensium civitas diversa hominum genera continebat 286. 290. 

Nero Alpes maritimas in ius Latii traducit 305. 

Noricum cnm Pannonia olim coniunctum 106. eius historia 114. eius pro- 
curatores et legati 117. 

Novocomenses a Caesare conditi 278. 

Numidia quando provinciae formam acceperit 136. videtur etiam Africae 
dioecesis fuisse 140. legatorum Numidiae nomina 139. 

nummi pugnant cum fastis 215 sq. Caesaris explicati 216. de dictatura 
Caesaris quinta explicati 231. 236. de imperatorio Caesaris titulo expli- 
cati 234. nummi praefectorum sub Caesare explicati 245 sq. nummi 
Augusti explicati 263. 

Otho imperator Lingonibus civitatem dat 305. 316. 

Pannonia provincia instituta 106. quando peculiarem rectorem acceperit 109. 

114 . 

Q. Pedius praetor 241. 

Pertinax imperator Bantiam olim rexerat 110. 

Plinius nat. hist. explicatur 64. qua ratione in geographia usus git 100. ex- 
plicatur 100. In Gallia describenda initium Augusti sequitur 107. 312. 
328. explicatur 274. 338. quid de iure Hispaniae doceat 311. 

poena capitalis alia in Latinis, alia in civibus Rom., alia in pace, alia in bello 360. 

Cn. Pompeius in Gallia hibernat 6. iurat se in nullam provinciam iturum 
54. quamdiu Syriam obtinuerit 63. quam provinciam in altero consolata 
habuerit 77. ex tertio consulatu alterum provinciae quinquennium obtinet 
85. quo die imperium in piratas acceperit 193. quo die mortuus eiusque 
rei nuntius Romam allatus sit 211. eius titulus imperatorius 234. 

Cn. Pompeius Strabo Italiam et Galliam obtinet 29. qnid egerit de Trans- 
padanis 30. 40. 

P. Popillius in ipsa praetura provinciam habet 17. 

M. Porcius Cato Galliam Narbonensem regit 27. 

praefecti fabrum totiens fiunt, quotiens imperatores 137. praefecti urbis a dicta- 
tore Caesare facti 241 sq. facti anno 46, cum soliti magistratus essent, 
quod annus ille erat confusionis 244. ex quo ordine facti sint 2 s6. 
iuri dicundo praesunt 246. eorum nomen 248. praefecti feriis Latinis 
246. praefecti classis sub dictatore Caesare 248. praefecti pro Ilviris 
282. non nominantur Ilviri 318. 

praetor peregrinus bellum externum gerit 10. praetura urbana ot peregrina 
coniunctae 12. praetores quando inceperint prorogato imperio provincias 
obtinere 16. praetores qui proprie pro praetores suut, non appellantur 
in nummis 182. praetores designatos munera sua sortiri 191. praetores 
anni 48 a. Chr. 241. praetoriae potestatis sunt legati legionum 111. 

proconsul Africae per sex annos 137. per triennium 139. 

proconsularis imperatorum potestas quomodo nata sit 202. 

procuratores provinciarum parent legatis 105. quando in Raetia et Norico 
instituti 107. Norici 117. procuratorum provinciae aliae, aliae legato- 
rum 150. 

proscriptorum liberi a Sulla honoribus curulibus prohibiti 202. 

procinctu quae Latine appelletur 4. provinciarum divisio anno 166 a. Chr. 
5. reliquorum deinceps annorum divisio 6 sq, obtineri potest ante- 
quam quis Roma proficiscatur 59. provincia post ornationem deponitur 
60. provinciam desponsam alicui adimere 63. provinciam regit, qui 
Romae versatur 65. provinciarum administrationem quovis die posse 
incipi 82. quae provinciae singulis legionibus obtineantur 112. 113. 
aestimantur numero legionum, quas habent 126. 133. nomen provinciae 
vel additur vel omittitur 133. de provincia antequam vacua est, potest 
statui 161. diversa est ab exercitu, qui ia ea est 174. provinciae prae- 
toriae ad consulares translatae 182. non accipiebant provincias, qui 
allecti erant in praetorios 247. provinciae senatoriae saepe apud Taci- 
tum commemorantur, imperatoriae nusquam 305. in provinciis proconsu- 
lum et legatorum potestas comparatur 306. 

Ptolemaeas explicatur 132. 

quaestores anni 48 a. Chr. 243. quaestor pro praetore in Hispaniam citerio- 
rem mittitur 56. 

quaestio repetundarum instituta 10. 

P. Quinctilius Varus, Augusti in Gallia legatus 123. 

quinquennium appellari, quod paulo minus sit quinque annis 86. 169. 

Raetia quomodo ab Romanis subacta sit 103. quomodo ab Augusto compo- 
sita 105. cum Germania superiore coniunctn 105 quando peculiaris pro- 
vincia facta sit 109. unam legionem et legatum accipit 114. 

Roma oneratur multitudine incolarum ac saepius purgatur 348 sq. 

Saguntinae reipnblicae ratio 288. 

SalluBtius explicatus 360. 

C. Sallustius Crispus praetor 243. , 

Salpensa, Hispaniae Baeticae municipium 319. Salpcnsanae tabulae initium 
suppletur et explicatur 354. 

Sardinia fere praetoria provincia 49 ab imp. M. Aurelio aliquando senatui 
reddita 144. 

scriptores historiae Augustae explicantur 143. 

senatus plebiscita non potest reprehendere 167. senatoriam consuetudinem 
ipse potest mutare 260. qui ius referendi ad senatum habeant 261. 
senatusconsulta vocantur leges 301. senatoribus peregre proficisci non 
licet 334. 3.36. 

C. Sentius Saturninus, Galliae praeses 121. 

Septimii Severi imperatoris praetura et reliqui honores 144. 

Sicilia fero praetoria provincia 49. cius foederatae civitates 316. ab Caligula 
ius honorum accepit 336. 

C. Silius, Germanici et Tiberii legatus 129. 

socii per Italiam ante legem Iuliam quo iure fuerint .168. 

sortitio provinciarum quomodo fleri consuerit 180. 

Strabo vindicatur et explicatur 97. 100. 

Suetonius Caes. c. 19 emendatur 66. explicatur 103. 162. 170. 216. 241. 245. 

L. Sulla nullam novam provinciam instituit 45. potestatem dictaturae lege 
Valeria accipit 301. quid in civitatibus seditiosis puniendis secutus sit 
371. cius acta eversa a M. Lepido 372. 

P. Sulpicius praetor 241. 

Syriam M. Pisoni adimit Cicero 63. Cn. Pompeii in ea imperium ibid. 

Tacitus emendatur 129. explicatur 130. 136. 249. 326. 331. 339. 342. 

Tergestina colonia diversa hominum genera continebat 286. 

Tiberius imperator Gallias regit 103. 118. 122. 124. quando ex Pannonia 
triumpbarit 115. coipirfSncs cum Augusto babet provinciarum legatos 
116. 125. ei Germanicus ab Augusto opponitur 129. provincias sine 
legatis tenet 152 tribuiAiam potestatem accipit 264. Tarraconensibus 
templum Augusti cxCrscrc permittit 306. ius honorum multis singillatim 
dat 333. ' 

Titus a patre tribuniciam potestatem accipit 265. consors imperii 307. censor 
cum patre 308. 

Traiani imperatoris maiores 340. - * 

Transpadani civitatem accipiunt 38. ins honorum accipiunt 342. 343. * 

- C. Trebonius cos. ann. 45 a. Chr. ‘226. praetor 241. 
tresviri reip. const. quo dic imperium acceperint et repetiverint 194. lege 
Titia potestatem accipiunt 302. ‘ * 

tribunus plebis consulem vetat in provinciam proficisci 61. tribnnicia potestas 
imperatorum explicata 248. subsellia tribunicia 251. tribunicia potestas 
praeter imperatores nemini, qui non esset tribunus, delata 253. comitia 
tribunorum Caesari permissa 254. eorum sanctitas urbe circumscripta et 
publicis actionibus 254. collegium tribunorum quid publice, quid privatim 
factum sit decernit 255. quatenus singuli trib. pleb. auxilium ferre et 
intercedere potuerint 256. eorum potestas non pomoerio, sed mille ab 
urbe passibus continetur 258. eorum ins senatus cogendi et in eo refe- 
rendi 261. 

triumphus non necessc est ab provincia, ex qua triumphatur, nominetur 116. 
tutores dantur a municipalibus magistratibus 281. iusli tutores 281. 


C. Valerius Asiaticus, Viennensis, iure honorum donatus 333. 

C. Valerius Flaccus, Galliae Transalpinae praeses 45. 

P. Vatinius augur fit 65. quando consulatum gesserit 217. 

Velleius Paterculus explicatur 115. 179. 192. emendatur 121. 

Veronensis reipublicae ratio 287. 

C. Verres quaestor 44. 

Vespasianus Tito filio tribuniciam potestatem dat 265. lege accipit imperium- 
299. Hispanis Latinitatem dat 309. 313. ab eo plurima oppida per 
Hispanius cognominata 315. 

veterani quando honestam missionem acceperint 188. ab imperatore solo 
civitatem accipiunt 302. 

via Postumia munita 10. viae aliae stratae 14. 

C. Vibins Pansa, proscripti filius, eius honores 202. 

Viennensis Gallia olim cum Narbonensi coniuncta 99. 

Vienna, colonia Galliae, quo iure fuerit 332. 334. 

L. Vitellius censor cum imp. Claudio 327. 

L. Volcatius Tullus quam provinciam ex cons. rexerit 56. i 
Utica diversis hominum generibus constat 288. ? 



Beroliui, tvpis 1. F. Starckii. 

